
CARTEA ÎNTÂIA 


Capitolul 1 


Raze reci de lună străpungeau cerul nopții, dând reflexe 
argintii valurilor ce se spărgeau de stâncile de pe țărm. Costa 
Brava, plaja mărginită de piloni, era terenul de execuţie. Trebuia 
să fie. 

Acum o putea vedea. Şi o putea auzi - zgomotul valurilor nu 
reuşea să-i acopere glasul. Fugea nebunește, tipa isteric: 

— Pro Bolia zivetto! Proc! Cto to De las! Prestau! Proc! Proc! 

Părul ei blond strălucea în lumina lunii, silueta ce alerga pe 
plajă părea mărită de fascicolul puternic al lanternei care o 
urmărea, la nici douăzeci de metri în spate. Căzu. Imediat după 
aceea se auzi un răpăit de gloanțe, brusc, insolent, străpungâna 
aerul nopții, spulberând nisipul şi iarba sălbatică. In câteva 
secunde urma să moară. 


Iubirea lui nu va mai fi. 
* 


De sus, de pe dealul Moldau ce străjuia oraşul Praga, admirau 
împreună peisajul, printre norii de fum ai fabricilor, întrebându-se 
când se va limpezi cerul, pentru a putea vedea din nou muntii. 
Stătea cu capul în poala Jennei, cu picioarele lungi întinse, 
atingând coşul de picnic pe care ea îl umpluse cu sanavişuri şi vin 
rece. Jenna se aşezase pe iarbă, sprijinindu-se cu spatele de 
trunchiul unui plop şi se juca cu părul lui, gânditoare; apoi 
degetele ei coborâră lin pe frunte, îi conturară pomeții, buzele, 
oprindu-se pe bărbie: 

— Mikhail, dragul meu, m-am gândit. Să ştii că degeaba te 
îmbraci cu jachete de tweed, pantaloni închişi la culoare şi 
vorbeşti engleza aceea perfectă, învățată la universitate; 
niciodată nu-l vei transforma complet pe Havlicek în Havelock. 

— Nici nu am avut intenţia asta. Nu e decât o uniformă, un 
sistem de autoapărare. li zâmbi şi-i mângâie mâna. Si-apoi, 
universitatea e undeva în urmă, foarte departe. 

— Atât de multe s-au întâmplat demult. Demult, acolo, jos. 

— Aşa este. 


— Ai fost acolo, dragul meu. 
— Am supraviețuit. Ce a fost, a fost. 


— Ai dreptate, dar nu sunt mulţi cei care au reuşit. 
* 


Femeia blondă se ridică, agătându-se cu mâinile de iarba 
sălbatică şi făcu o săritură spre dreapta, reuşind pentru câteva 
Clipe să se ascundă de fascicolul de lumină. Se îndreptă către 
drumul prăfuit şi se aruncă la pământ, încercând să se ascundă 
după pâlcurile de iarbă. 

Degeaba, se gândi bărbatul înalt, îmbrăcat cu pulovăr negru, 
ascuns după doi pomi, undeva sus, deasupra drumului, deasupra 
scenei violente care avea loc jos. Se mai uitase odată la ea, nu cu 
mult timp în urmă. Atunci nu intrase în panică; se comportase 
magnific. O privea, încercând să-şi reprime emoțiile, săpând în 
nisip şi praf, încercând să supravieţuiască. Trebuia să se 
comporte profesional. Aflase adevărul. O confirma faptul că se 
afla pe plaja de la Costa Brava - era vina ei, dovada crimelor. 
Femeia isterică de jos era o asasină, agent al grupării infame 
VOENNAYA KONTR RAZVEDKA, o ramură sălbatică a KGB-ului, 
care acţiona numai în stil terorist. Acesta era adevărul de 
netăgăduit. Văzuse cu ochii lui, vorbise cu cei de la Washington, 
de la Madrid. Întâlnirea din seara aceea fusese aranjată de 
Moscova; ofițerul VKR de teren, Jenna Karras, trebuia să livreze un 
scenariu de asasinate unei facțiuni Baader Meinhof, undeva pe o 
plajă care se numea Montebello, la nord de oraşul Blanes. Acesta 
era adevărul. 

Adevăr care îl condusese spre un altul - o obligativitate a 
profesiei lui. Trădătorii ale căror acțiuni provocau moartea, 
trebuiau să moară. Nu conta cine, nu conta... Michael Havelock 
luase hotărârea şi era irevocabilă. Chiar el pusese la cale ultima 
fază a capcanei în care trebuia să cadă femeia care îi oferise mai 
multă fericire decât oricare alt om de pe pământ. lubirea lui era o 
asasină; dacă o lăsa să trăiască, însemna să omoare alte sute de 
oameni, poate mii. lrevocabil. 

Ceea ce Moscova nu ştia era că la Langley se spărseseră 
codurile VKR. El personal făcuse ultima transmisie, spre o 
ambarcatiune aflată la un kilometru distanță de ţărmul Costa 
Brava. „KGB CONFIRMA. OFIȚER DE CONTACT COMPROMIS. DE 
CONTRASPIONAJUL AMERICAN. ORARE FALSE. ELIMINAT.” În mod 
normal, codurile erau de nepătruns; eliminarea garantată. 

Acum se ridica! Urma SĂ SE ÎNTÂMPLE! Femeia pe moarte era 
iubirea lui. Se ţinuseră în braţe unul pe celălalt şi discutaseră mult 
timp despre cum ar fi fost să aibă copii împreună... să fie 
împreună. Odată crezuse în toate acestea, dar nu a fost să fie. 


* 


Stăteau în pat, ea cu capul pe pieptul lui, cu părul blond 
răsfirat pe chip. El îi dădu la o parte şuviţele ce-i ascundeau ochii 
şi râse. 

— Te ascunzi, zise el. 

— Se pare că ne ascundem întotdeauna. Zâmbi trist. Facem 
excepție doar când vrem să fim văzuți de cei care ar trebui să ne 
vadă. Nu facem nimic doar pentru că vrem. Totul e calculat, 
Mikhail. Reglementat. Trăim într-o închisoare mobilă. 

— Nu a trecut chiar atât de mult timp şi nu va dura o veşnicie. 

— Presupun că nu. Intr-o zi, probabil, îşi vor da seama că nu 
mai au nevoie de noi, că nu ne mai vor. Oare crezi că ne vor lăsa 
să plecăm? Sau vom dispărea, pur şi simplu? 

— Washingtonul nu e Praga. Sau Moscova. Vom putea pleca, 
cândva, când va veni timpul. 

— Eşti sigur? Ştim multe. Poate prea multe. 

— Protecția noastră în asta constă. Cred că se vor întreba 
întotdeauna: „Oare a scris ceva, undeva? Trebuie să avem grijă, 
să fim buni cu el, să-l supraveghem...” Nu e nimic neobişnuit, să 
ştii. Ne vom descurca. 

— Intotdeauna protecţia, zise ea, conturându-i pleoapele cu un 
deget. Nu uiţi niciodată, nu? Zilele acelea îngrozitoare, anii aceia. 

— A trecut. Am uitat. 

— Ce vom face? 

— Vom trăi. Te iubesc! 

— Crezi că vom avea copii? Că îi vom vedea ducându-se la 
şcoală? Oare vom tine vreodată în braţe copiii. Ce mi-ar place să 
merg cu ei la meciuri de hochei... 

— Fotbal... sau baseball. Nu hochei. Da, sper că da. 

— Ce-o să faci, Mikhail? 

— Cred că voi preda. Undeva, la un colegiu. Am câteva diplome 
care spun că sunt calificat să o fac. Vom fi foarte fericiți, o ştiu, o 
simt. 

— Ce vrei preda? 

Se uită la ea, îi mângâie obrazul, apoi se uită în tavanul 
coşcovit al camerei de hotel. 

— Istoria, zise el. Apoi o luă în brațe şi o strânse. 

* 


Raza de lumină străpunse din nou întunericul. O găsi şi urmară 
focuri de armă. Femeia se arcui pe spate, din cauza primului glonț 
care îi străpunse baza şirei spinării. Apoi alte trei împuşcături, 
finale, în gât, în cap, făcând-o să tresalte, să se agate cu degetele 
de țărână. Un spasm final şi mişcările încetară. Iubirea lui murise 


și, odată cu ea şi o parte din el. Făcuse ce trebuia să facă, exact 
la fel cum ar fi făcut şi ea. Fiecare avea dreptate, fiecare greşea. 

Cei doi executori se aplecară pentru a lua cadavrul şi îl târâră 
de-o parte pentru a-l încredința focului sau apelor adânci. 

EI nu va interveni, dovezile vor fi aduse mai târziu, după ce se 
va descoperi dovada, după ce va mai fi învăţat încă o lecţie de 
viață. 

Deodată, pe plajă, nisipul se răscoli în rafale de vânt, asasinii 
se dezechilibrară, alunecând pe nisip. Unul dintre ei ridică mâna, 
încercând fără succes să-şi păstreze pe cap şapca de pescar, cu 
cozoroc; aceasta îi zbură de pe cap, rostogolindu-se către dunele 
ce străjuiau şoseaua. Lăsă cadavrul jos şi fugi după şapcă. 
Havelock îl urmări cu privirea, în timp ce asasinul se apropia. Era 
ceva la el... oare ce anume? Faţa? Nu, nu, era părul, acum îl 
vedea cu claritate în lumina lunii. Era părul, des, negru şi marcat 
de o şuviţă albă - nu aveai cum să nu-l remarci. Mai văzuse asta 
undeva, dar la cine? Avea atât de multe amintiri. Dosare 
analizate, fotografii studiate... contacte, surse, duşmani. De unde 
era acest bărbat? KGB? Voennaya? CIA? Nu conta. Dimineaţă 
oricum va trimite o telegramă la Washington, prin ambasada de la 
Madrid. Era terminat, nu mai avea nimic de dat. Indiferent ce 
condiţii urmau să-i pună superiorii, le va accepta, numai să scape. 
Chiar dacă îi cereau să se interneze în clinică; nu-l interesa. Dar 
nu se vor mai putea folosi niciodată de el. 


Capitolul 2 


Timpul era cel mai bun medicament împotriva durerii. Aceasta 
ori dispărea, ori, în timp, persoana se obişnuia cu ea. Durerea nu 
dispăruse, dar senzațiile nu mai erau atât de apăsătoare. Plus că 
îl ajutaseră mult călătoriile. Deşi uitase cum este să dai de greu 
ca turist, uitase de corvoada vizelor, a controalelor. 

Fusese un răsfăţat. 

Trecuseră aproape opt săptămâni şi era pentru prima dată 
când gusta viaţa de om liber. Se afla în Amsterdam şi se îndrepta 
către biroul American Express, întrebându-se dacă va găsi 
telegrama acolo. Trecuseră trei luni din noaptea aceea de la 
Costa Brava şi două luni şi cinci zile de când se despărţise oficial 
de guvern. Urmase terapia de rigoare, la o clinică din Virginia, 
unde petrecuse douăsprezece zile sub tratament intensiv. Ceea 
ce se aşteptaseră să găsească nu era acolo; le-ar fi putut spune 
chiar el. Nu-l mai interesa; oare chiar nu înțelegeau? Insă, deşi 
era liber, era, de asemenea, şomer. 

Mergea pe stradă, calm, poftind, după atâtea zile de 
tratament, la o masă bună, când, lângă trotuarul de pe cealaltă 
parte a străzii, opri un taxi, din care cobori un bărbat cu ochelari. 
Acesta plăti taxi-ul şi abia apoi îl observă pe Michael, care se 
gândea numai la mâncare. 

— Havelock, întrebă acesta deodată, aranjându-şi ochelarii. Tu 
eşti, Michael? 

— Harry? Harry Lewis? 

— Exact. Ce mai faci, M. H.? 

Lewis era unul dintre puţinii care i se adresau cu inițialele 
numelui. Aşa se obişnuise încă de când erau la facultate - 
amândoi studiaseră la Princetown. Apoi Michael lucrase pentru 
guvern, iar Lewis rămăsese în învăţământ. Dr. Harry Lewis 
ajunsese şeful catedrei de ştiinţe politice la o universitate mică, 
dar prestigioasă din New England şi, din când în când, mergea la 
Washington DC pentru acordarea de consultanţă. Şi astfel, cu 
fiecare ocazie de genul acesta, se întâlneau şi depanau amintiri. 

— Bine. Te mai ocupi de consultanţă, Harry? 

— Ceva mai puţin ca înainte. Se pare că s-a îndurat cineva de 
voi şi v-a învăţat să citiţi rapoartele de evaluare. 


— Nu mă mai amesteca cu ei. M-au înlocuit cu un tip cu barbă, 
jeans şi care fumează ţigări de foi. 

Profesorul rămase cu gura căscată. 

— Nu mai spune! Credeam că rămâi pentru tot restul vieţii! 

— Ba din contră, Harry. Viaţa a început în urmă cu şapte 
minute, când am semnat demisia. Şi peste câteva ore voi lua 
masa şi voi achita prima notă de plată, după atâţia ani. 

— Ce ai de gând să faci, Michael? 

— Incă nu m-am gândit. Deocamdată nimic. 

Academicianul luă restul de la şofer, apoi zise repede: 

— Uite ce e, acum mă grăbesc, dar peste noapte rămân în 
oraş. Unde stai? S-ar putea să am o idee. 

Odată fuseseră prieteni; apoi deveniseră din nou, iar Havelock 
descoperi că îi este mai uşor să stea de vorbă cu o persoană care 
avea idee cu ce se ocupă el în cadrul Guvernului, decât cu cineva 
care e pe dinafară. Intotdeauna e dificil să explici ceva ce nu 
poate fi explicat; Lewis înţelegea. 

— Te-ai gândit vreodată să te întorci în învăţământ? 

Michael zâmbi. 

— Ce zici dacă îţi răspund „tot timpul”? 

— Ştiu, ştiu, zise Lewis, simțind o undă de sarcasm. Dar, 
Michael, tu ai fost unul dintre cei mai buni. Dizertaţia ta a apărut 
într-o grămadă de ziare; ba ai avut şi propriile tale seminarii. 
Avem nevoie de oameni ca tine. Întotdeauna ne-am dorit pe 
cineva care „a fost acolo”, nu numai teoreticieni. La naiba, 
Michael, nu mai sta pe gânduri. Deşi, diferenţa de bani nu... 

— Harry, nu mă înţelege greşit. Am vorbit foarte serios. Tot 
timpul mi-am dorit să mă întorc. 

De data asta era rândul lui Lewis să zâmbească. 

— Atunci am altă idee. 

O săptămână mai târziu, Havelock luă avionul către Boston şi 
de acolo merse cu maşina spre New Hampshire, unde se afla 
sediul universităţii. Petrecu patru zile cu Harry şi soţia lui, 
plimbându-se, participând la diferite cursuri şi seminarii şi 
întâlnindu-se cu persoanele care îl puteau ajuta să se întoarcă. 

Toată lumea îl privea ca pe un posibil candidat. Lewis îşi 
îndeplinise misiunea cu brio. 

In seara celei de a patra zi, Harry anunţă: 

— Te plac! 

— Cum să nu-l placă? sări soţia lui Harry. E al naibii de uşor 


să-l placi pe Michael. 

— De fapt, sunt chiar bucuroşi. Motivul ţi l-am spus, M. H. 

Ai fost acolo. Şi dacă ai petrecut şaisprezece ani în cadrul 
Departamentului de Stat, înseamnă că nu eşti o persoană 
oarecare. 

— Şi? 

— Peste opt săptămâni va avea loc conferinţa administrativă 
anuală şi acolo se va dezbate pe tema angajării tale. Cred că ți 
se va oferi un serviciu. Unde pot să dau de tine? 

— O să călătoresc, aşa că te voi suna eu. 

II sunase pe Harry de la Londra, în urmă cu două săptămâni. 
Conferinţa nu se terminase, dar Lewis aştepta un răspuns în 
orice moment. 

— Trimite-mi o telegramă la Amsterdam, zisese Michael. Şi, 
Harry, îţi mulţumesc. 

x 

Văzu uşile biroului American Express. Se opri pentru o clipă, 
întrebându-se dacă într-adevăr vroia să intre. Telegrama era 
acolo şi conţinea fie un răspuns negativ, fie unul pozitiv. Dacă îl 
respingeau, nu avea altceva de făcut decât să hoinărească în 
continuare. Dacă îl primeau, atunci ce? Oare era pregătit să ia o 
hotărâre? Să-şi asume o responsabilitate? 

Trase aer adânc în piept şi intră. 

„Post disponibil, cu contract pe doi ani. După această perioadă, 
se primeşte statut de asociat. Salariu iniţial: douăzeci şi şapte. 
Răspunsul trebuie dat în zece zile. Nu mă ţine cu respiraţia la 
gură. 

Al tău, Harry” 

Michael împături telegrama şi o puse în buzunar; răspunsul îl 
va da mai târziu. Deocamdată îi ajungea să ştie că va fi primit, să 
ştie că exista posibilitatea unui nou început. li mai trebuiau 
câteva zile ca să se obişnuiască cu noua sa identitate; fără asta, 
nu putea să realizeze nimic în viitor. | se oferea o nouă şansă. 
Ştia că va profita de ea, dar lipsea ceva: ar fi vrut să împartă cu 
cineva bucuria acestei schimbări, dar nu exista nimeni care să-l 
întrebe: „Ce vei preda?” 

x 

Chelnerul îmbrăcat în negru de la „Dikker și Thijs” îi servi 
celebra „cafe Jamique”. 

— lţi mulţumesc, Harry, zise Michael, ridicând paharul şi luând 


o gură de /iqueur în cinstea prietenului său. „Mai bine să ai un 
companion invizibil, decât deloc”, se gândi el. 

Însă, nu apucă să-şi termine gândul, când la masa lui apăru un 
bărbat. IIl chema George şi era şeful CIA din Amsterdam. Mai 
lucraseră împreună, nu cu prea mare plăcere, dar întotdeauna cu 
profesionalism. 

— Pot să iau loc? întrebă acesta. 

— Te rog. Ce mai faci, George? 

— Am avut şi perioade mai bune, zise acesta, aşezându-se pe 
scaunul din faţa lui Michael. 

— Îmi pare rău. Bei ceva? 

— Depinde. 

— De ce anume? 

— De cât voi sta cu tine. 

— Eşti în timpul serviciului? 

— Desigur. 

— Şi ai venit după mine, George? 

— Deocamdată, poate. Mă surprinde să te găsesc aici. Am 
auzit că te-ai retras. 

— Corect. 

— Atunci de ce eşti aici? _ 

— De ce nu? Călătoresc. Imi place Amsterdamul. Şi mi-am pus 
în gând să revăd toate locurile prin care nu am trecut decât în 
fugă. 

— O spui, dar asta nu înseamnă că te şi cred. 

— Crede-mă, George. Acesta e adevărul. 

— Zău? Se uita la el, fără să-i vină să creadă. Pot să aflu, să 
ştii. 

— Nu ai ce. Am terminat, gata. Şi dacă verifici, tot asta o să 
afli. Deşi cred că ştii deja. Nu se poate să nu fi fost informat în 
privinţa statutului meu. Mi-am depăşit limitele, George. 

— Bine, să zicem că te cred. Călătoreşti. lţi cheltui ultimii bani. 
Ce-o să faci după aceea? 

— Voi încerca să mă angajez undeva. De fapt, chiar în după- 
amiaza asta am pri... 

— De ce să mai aştepţi? S-ar putea să te pot ajuta să câştigi 
un ban bun. 

— Nu, nu poţi, George. Nu am nimic de vânzare. 

— Cum să nu ai. Informaţii. Se plătesc excelent. Fără nume, 
detalii, dosare, urme. 


— Dacă mă supuli la un test, o faci foarte prost. 

— Nu e nici un test. Sunt dispus să plătesc, poate aşa voi fi şi 
eu mai bine văzut. Dacă te-aş testa, nu aş recunoaşte asta. Am 
nevoie de ajutor. Avem nevoie de ajutor. 

— Aşa e mai bine. Apelezi la ego-ul meu. Vezi că te pricepi? 

— Ce zici, Michael? KGB-ul a invadat Haga. Nu ştim pe cine au 
cumpărat şi până unde vor să ajungă. NATO e compromis. 

— Cu toţii suntem compromişi, George şi NU te pot ajuta. 
Pentru că mi se pare că nu mai are rost. 

— E o prostie ce spui! 

— Ba deloc, George. Vom fi judecaţi de „copiii încă nenăscuţi”. 
Şi dacă vor fi mai deştepţi, îşi vor da seama că oamenii de genul 
nostru nu au nici un rost. 

— Despre ce dracu' vorbeşti? 

— Despre testamentul purpuriu al războiului sângeros. 

— CE?! 

— Istoria ne va judeca, George. Hai să bem ceva. 

— Nu, mulţumesc. Şeful CIA se rezemă de spătarul scaunului. 
Şi cred că ai băut prea mult, adăugă el, ridicându-se. 

— Nu încă. 

— Du-te dracului, Havelock. 

Ofiţerul dădu să plece. 

— George? 

— Ce e? 

— Ai uitat. Am vrut să-ţi spun ceva, dar nu m-ai lăsat să 
termin. 

— Şi ce? 

— Inseamnă că ştiai ceea ce urma să-ți spun. Când ai 
interceptat telegrama? După-amiază? 

— Du-te dracului. 

Michael se uită după agentul ce se îndreptă către masa din 
capătul celălalt al încăperii. Părea a fi singur, însă Havelock ştia 
că aparențele înşeală. In nici trei minute, părerea i se confirmă. 

George semnă nota de plată - prost obicei - şi apoi ieşi. 
Patruzeci şi cinci de secunde mai târziu se ridică şi un tânăr de la 
o masă aşezată pe partea dreaptă, cu o domnişoară la braţ. Mai 
trecu un minut şi se ridicară şi doi bărbaţi de la o masă de pe 
partea stângă. 

__ Se uită atent la farfuriile lor. Ambele erau pline cu mâncare. 
incă o greşeală. Il  urmăriseră, îl supravegheaseră, îi 


interceptaseră comunicările. De ce? De ce nu puteau să-l lase în 
pace? 

Atât pentru Amsterdam. 

x 

Soarele parizian de după-amiază strălucea portocaliu, 
colorând apele Senei în nuanţe de beige. Havelock ajunsese la 
mijlocul podului Pont Royal şi se opri. Hotelul lui era situat la 
câteva clădiri mai încolo de Rue du Bac şi era cel mai scurt drum 
de la Louvre. Ştia că era important să nu devieze, să nu-l lase pe 
cel din spatele lui să-şi dea seama că e conştient de prezenţa lui, 
sau a ei. Văzuse taxiul urmărindu-l - cel care îl îndruma pe şofer 
era bun; îl testase elegant, luând câteva viraje. Apoi taxiul se 
opri pentru câteva secunde la colţ, după care viră în direcţie 
opusă. 

Acum cel care îl urmărea, ajunsese la capătul podului. Michael 
se opri, îşi rezemă coatele de marginea de piatră şi-şi aprinse o 
ţigară. Deşi părea absent, se concentra asupra siluetei înalte ce 
se apropie de el. 

Observă pardesiul elegant, gris, cu guler de catifea şi pantofii 
perfecţi, strălucitori, din piele; îi era de ajuns. Acest bărbat 
reprezenta esenţa bogăției şi eleganţei pariziene, prezenţa lui 
fiind cerută în saloanele cele mai pretenţioase din Europa. 
Numele lui era Gravet. Era considerat cel mai bun critic de artă 
clasică din Paris, ceea ce însemna din Europa, dar nu erau mulţi 
cei care ştiau că vinde şi altceva în afară de păreri despre artă. 

Se opri la un metru şi jumătate distanţă de Havelock şi îşi 
aranjă gulerul de catifea. 

— Mi-am dat seama că tu eşti. Te urmăresc de când erai pe 
strada Bernard. Vorbea îndeajuns de tare încât să se facă auzit. 

— Ştiu. Ce vrei? 

— Intrebarea este: „TU ce vrei?” De ce eşti în Paris? Ni s-a dat 
de înţeles că nu mai eşti activ. Sincer să fiu, subtextul era că eşti 
de evitat. 

— Şi imediat ce contactez pe cineva, să se raporteze, corect? 

— Bineînţeles. 

— Dar tu ai inversat procedeul. Te-ai apropiat de mine. Cam 
prosteşte, nu crezi? 

— Merită să-mi asum un risc minor, zise Gravet, băţos şi 
privind în gol, înspre apă. Pentru că nu cred nici o secundă că ai 
venit la Paris pentru activităţi culturale. 


— Bine faci. Cine a spus asta? 

— Ai stat la Louvre exact douăzeci şi şapte de minute. Prea 
puţin ca să te bucuri de ceva şi prea mult ca să te reculegi, de 
exemplu. Dar plauzibil pentru a te întâlni cu cineva, într-o 
încăpere cu colţuri întunecate, aglomerată, situată în capătul 
celui de-al treilea etaj. 

Havelock începu să râdă. 

— Uite ce e, Gravet... 

— Nu te uita la mine, te rog. Priveşte în continuare spre apă. 

— M-am dus să văd colecţia romană de la mezanin. Insă acolo 
era un grup mare de turişti din provincie, aşa că am lăsat-o 
baltă. 

— Întotdeauna te-am admirat pentru că eşti rapid. Şi acum, 
alarma asta. „Nu mai este activ. De evitat”. 

— Imi pare rău, dar e adevărat. 

— Indiferent care e noua ta acoperire, continuă Gravet 
repede, ştergându-şi praful de pe coate, o schimbare atât de 
radicală nu poate însemna decât că ai motive întemeiate. Eu, de 
asemenea, sunt broker de informaţii. Cu cât sunt mai distinşi 
clienţii mei, cu atât îmi face mai mare plăcere. 

— Îmi pare rău, nu cumpăr. Mai bine evită-mă. 

— Nu fi ridicol. Nu ştii ce am de oferit. Peste tot se întâmplă 
lucruri incredibile. Aliaţii devin duşmani, duşmanii aliaţi. Golful 
Persic e în flăcări şi întreaga Africă se mişcă în cercuri 
contradictorii; blocada poloneză are scăpări, iar Washingtonul a 
inventat o duzină de strategii productive pe care fraierii de ruşi 
le-au cumpărat fără să stea pe gânduri. Dacă vrei, îţi dau 
informaţiile pe capitole. Nu mă alunga, Michael. Plăteşte-mă. Vei 
ajunge mai sus. 

— De ce să ajung mai sus, dacă nu mai sunt nici măcar jos? 

— lar eşti ridicol. Eşti un bărbat încă tânăr; nu te-ar fi lăsat să 
pleci. 

— Mă pot prinde, dar nu mă pot reţine. Nu vreau decât să fiu 
lăsat în pace. 

— Prea simplu. Voi toţi aveţi conturi în bănci, toată lumea ştie 
asta. Faceţi ce faceţi şi vă adunaţi fonduri astfel încât, după ce 
atingeţi vârsta de treizeci şi cinci de ani, aveţi retragerea 
asigurată. 

— Exagerezi atât în ceea ce priveşte talentele mele, cât şi 
situaţia financiară, zise Havelock, zâmbind. 


— Sau poate ţi-au rămas nişte documente, ceva proceduri, 
dosare despre evenimente, persoane... Havelock deveni serios, 
însă Gravet insistă. Poate că nu eşti asigurat financiar, dar şi 
acestea îţi asigură un trai îndestulat, nu? 

— ţi pierzi timpul, am ieşit de pe piaţă. Dacă ai ceva de 
valoare, vei obţine preţul pe care îl vrei. Totul e să ştii cu cine să 
tratezi. 

— Toţi sunt comercianţi de mâna a doua. Nimeni nu are 
legăturile tale directe cu... centrele principale, să zicem. 

— Nu le mai am. 

— Nu te cred. Eşti singurul om, de-aici, din Europa, care 
discută direct cu Anthony Matthias. 

— Nu-l amesteca. Şi, dacă tot vrei să ştii, nu am mai vorbit cu 
el de câteva luni. Deodată Havelock se îndreptă şi se întoarse cu 
faţa la francez. Hai să luăm un taxi şi să mergem la ambasadă. 
Cunosc pe cineva acolo. Te voi prezenta unui ataşat cultural de 
primă mărime şi îi voi spune că vinzi şi că eu nu am nici 
posibilitatea să cumpăr şi nici nu mă interesează. OK? 

— Ştii că nu pot face asta! Şi, TE ROG - Gravet nu apucă să-şi 
ducă rugămintea până la capăt. 

— Bine, bine. Michael se întoarse din nou cu faţa către râu. 

— Atunci dă-mi un număr de telefon, sau un loc unde să te 
contactez. Te sun şi-ţi comunic. 

— Ce e asta? De ce îţi baţi joc de mine? 

— Pentru că nu înţelegi. Vreau să te ajut. Dacă îţi fac acest 
favor, poate o să te convingi. Şi o să-i convingi şi pe alţii, dacă 
vei fi întrebat. Şi chiar dacă nu vei fi întrebat. Ce zici? 

— Nu, Michael. Te cred. Nu ai dezvălui identitatea unei surse 
ca mine, mai ales unui ataşat cultural. Sunt prea implicat, prea 
respectat; s-ar putea să ai nevoie de mine. Da, te cred. 

— Fă-mi viaţa mai uşoară. Nu ţine secretă concluzia la care ai 
ajuns. 

— Dar oponenții tăi din KGB? Sunt convinşi? 

— Sigur. Cred că au ştiut dinainte să apuc să semnez hârtiile. 

— Vor suspecta un complot. 

— Cu atât mai mult mă vor lăsa în pace. De ce să muşte dintr- 
o momeală otrăvită? 

— Au antidoturi. Cu toţii avem antidoturi. 

— Nu pot să le spun nimic ce nu ştiu şi ceea ce ştiu, deja e 
depăşit. Asta e partea cea mai amuzantă: duşmanii mei nu mai 


au de ce să se teamă de mine. 

— Ai provocat o grămadă de răni. Aici e mândria la mijloc; 
dorinţa de răzbunare - asta e condiţia umană. 

— Nu în cazul meu. Aici suntem chit şi persoana mea nu 
merită, pentru că nu se obţine nici un rezultat practic. Nimeni nu- 
şi va asuma riscul. Ce nebunie! Parcă am fi în epoca victoriană. 
Poate că ne vom aduna cu toţii în iad, într-o încăpere strategică, 
neagră şi vom bea ceva ca între prieteni, însă aici, sus, odată ce 
am ieşit din joc, nu mai valorăm nimic. Asta e ironia soartei, 
Gravet. Şi când am ieşit, nu ne mai interesează. Nu mai avem 
motive să urâm, sau să ucidem. 

— Frumos spus, prietene. Este evident că ai reflectat mult pe 
tema asta. 

— In ultima perioadă am avut mult timp. 

— O să-mi fie dor de tine, Michael. Intotdeauna ai fost un tip 
civilizat. Dificil, dar civilizat. Şi asta probabil pentru că nu eşti 
american de origine, nu? Eşti european. 

— Sunt american, răspunse Havelock încet. Zău. 

— Dacă e aşa, felicitări. Şi dacă te răzgândeşti - sau se 
răzgândesc alţii în ceea ce te priveşte - ia legătura cu mine. 
Întotdeauna putem face afaceri împreună. 

— Nu cred, dar, oricum, mulţumesc. 

— Asta nu e o respingere categorică. 

— Incerc să fiu politicos. 

— Civilizat. La revedere, Mikhail... Prefer să-ţi spun pe numele 
de botez. 

Havelock întoarse capul încet şi se uită după Gravet, care 
cobora podul cu graţie studiată. 

CIA era în Amsterdam şi nu-l credea. KGB-ul în Paris, nu-l 
credea, de asemenea. DE CE? 

Atât pentru Paris. Oare cât timp îl vor mai ţine sub microscop? 

x 


Arethusa Delphi era, unul dintre cele mai mici hoteluri din 
apropierea pieţei Syntagma din Atena, o construcţie ce nu-l lăsa 
pe turist să uite nici o clipă că se află în Grecia. Fiecare cameră 
avea câte o pereche de uşi înguste, duble, ce dădeau într-un 
balcon miniatural - îndeajuns de mare cât să încapă două scaune 
şi o măsuţă, de mărimi liliputane - unde musafirii puteau servi 
cafeaua de dimineaţă. 

Havelock o ajută pe femeia subţire, cu pielea măslinie să 


coboare din lift şi apoi făcu un gest larg cu mâna, către camera 
lui. 

— Probabil că lumea crede că ne avem la cuțite, spuse femeia, 
râzând, jucându-se cu o şuviţă de păr negru şi netezindu-şi 
rochia albă, lungă, ce se potrivea de minune cu nuanţa pielii şi-i 
accentua sânii plini şi formele fine. Engleza ei avea accent 
mediteraneean. 

Era o curtezană, căreia îi cerşeau favorurile cei mai bogaţi 
oameni de afaceri, o târfă de lux, permanent bine-dispusă şi 
impecabil educată; o femeie care ştia că timpul pe care îl oferea 
pentru a dărui plăcere era limitat. 

— M-ai salvat, zise ea, mângâind braţul lui Havelock, în timp 
ce străbăteau coridorul. 

— Te-am răpit. 

— Cu acordul meu, răspunse ea, râzând din nou. 

De fapt adevărul se situa undeva la mijloc. Totul se întâmplase 
la petrecerea care se ţinea în seara aceea la o cafenea din piaţa 
Syntagma; fiind liber, Havelock acceptase invitaţia. Ouzo şi 
buzuki îşi făcuseră efectul. Lângă el stătea femeia; mâinile şi 
picioarele li se atingeau, schimbau priviri pline de înţeles - 
inevitabilul se produse. Femeia era însoţită de un om de afaceri 
gras şi bătrân - nu existau termene de comparaţie. Michael, 
împreună cu ea se strecurară pe nesimţite de la petrecere. 

— Presimt că mâine dimineaţă va trebui să înfrunt un atenian 
furios, zise Havelock, descuind uşa camerei şi invitând-o pe 
femeie înăuntru. 

— Nu fi prostuţ, protestă ea. Nu e un gentleman. E din 
Epidaurus; în Epidaurus nu există gentlemani. Un ţăran, un bivol 
bătrân, care face bani din vânzări de portocale. 

— Când vii la Atena, zise Michael, îndreptându-se către masa 
unde avea o sticlă de scotch şi pahare, să te fereşti de 
epidaurieni. 

Turnă câte puţin la fiecare. 

— Vii des în Atena? 

— Destul de des. 

— Cu ce te ocupi? 

— Cumpăr lucruri. Le vând. Se aştepta să vadă ceea ce 
observă cu coada ochiului, dar nu atât de repede. 

Femeia se dezbrăcase de rochia subţire de mătase şi o aruncă 
pe un scaun. Rămase numai în neglije-ul provocator, care îi 


punea în valoare sânii drepţi şi plini. 

— Nu m-ai cumpărat, murmură ea, luând din mâna lui unul din 
pahare. Am venit de bună-voie. Efharisto, Michael Havelock. Ţi- 
am pronunţat bine numele? 

— Foarte bine. 

Ciocniră paharele, iar ea se apropie mai mult. Întinse mâna şi-i 
mângâie buzele, apoi obrazul şi în cele din urmă, ceafa, 
cuprinzându-i-o în palmă şi trăgându-l către ea. Se sărutară, îşi 
lipi trupul de al lui, luându-i mâna stângă şi lipindu-şi-o de sân. 
Se aplecă pe spate şi gemu. 

— Unde e baia? 

— Acolo. 

— De ce nu o faci şi tu? Ne întâlnim în pat. Sunt cam 
nerăbdătoare. Eşti foarte, FOARTE atrăgător şi eu - foarte 
nerăbdătoare. 

Işi luă rochia de pe pat şi se îndreptă către baie, mişcându-se 
senzual. Intră, dar nu înainte de a-i arunca o privire peste umăr 
ce-i spunea lucruri probabil neadevărate, dar excitante pentru o 
aventură de o noapte. Pentru târfele cu experienţă asta era o 
joacă şi tocmai de joaca asta avea el nevoie acum. 

Michael se dezbrăcă, rămânând numai în slip, luă paharul într- 
o mână şi dădu la o parte cuvertura de pe pat. Se strecură sub 
cearceafuri şi-şi aprinse o ţigară. 

— Dobrii vecer, priatiel. 

Auzind vocea profund masculină, Michael sări din pat 
întinzând instinctiv mâna după armă - armă care nu era acolo. În 
uşa băii stătea un bărbat chel, al cărui chip Michael l-ar fi 
recunoscut oricând. Venea de la Moscova; unul dintre cei mai 
puternici oameni din KGB-ul sovietic. În mână avea un pistol 
automat, cu ţeava lungă, negru, Graz-Burya. Se auzi un click... 
pistolul era armat. 


Capitolul 3 


— Acum poţi să pleci, îi spuse rusul femeii din spatele lui, care 
se strecură pe lângă el, îi aruncă o ultimă privire fugară lui 
Havelock şi ieşi din cameră. 

— Eşti Rostov. Piotr Rostov. Director al Departamentului de 
Strategii Externe. KGB. Moscova. 

— Şi mie îmi sunt cunoscute şi faţa şi numele tău. Şi dosarul. 

— Te-ai deranjat cam mult, priatiel, zise Michael, folosind 
cuvântul „prieten” în ruseşte. işi scutură capul, încercând să-şi 
limpezească mintea. Ai fi putut să mă opreşti pe stradă şi să mă 
inviţi să bem ceva. Ai fi aflat acelaşi lucru. Afară de cazul în care 
asta e o niet goria. 

— Nu e nici o execuţie, Havlicek. 

— Havelock. 

— Fiu al lui Havlicek. 

— Ai face mai bine să nu-mi aminteşti. 

— Pistolul e în mâna mea, nu a ta. Dar ce a fost mă 
interesează. Problema mea e legată de activităţile tale curente. 
A noastră, dacă vrei. 

— Atunci vă plătiţi oamenii degeaba. 

— Ba dimpotrivă, trimit rapoarte cu frecvenţă enervantă, dar 
oare sunt ele corecte? 

— Dacă ţi s-a spus că am ieşit, sunt corecte. 

— „Ai ieşit?” Un cuvânt cu asemenea sens, are totuşi căi de 
interpretare, nu? Ai ieşit de unde? Incotro te îndrepţi? 

— Am ieşit din ceea ce te-ar putea interesa. 

— Nu mai eşti angajatul Guvernului? Nu pot să cred. Probabil a 
fost o lovitură pentru dragul tău prieten, Anthony Matthias. 

Michael studie chipul rusului, coborând privirea către ţeava 
pistolului. 

— leri un francez a pomenit numele lui Matthias. Ţi-aş spune 
ce i-am spus şi lui, deşi nu ştiu de ce aş face-o. Doar l-ai plătit ca 
să pomenească numele lui Matthias. 

— Gravet? Ne dispreţuieşte. E politicos cu noi doar când 
vizitează galeriile de la Kremlin sau Ermitajul din Leningrad. 

— Atunci de ce îl folosiţi? 

— Pentru că ţine la tine. E mai uşor să-ţi dai seama dacă o 


persoană minte, când se referă la cineva drag. 

— Atunci l-ai crezut. 

— Sau tu l-ai convins şi oamenii noştri nu au avut de ales. 
Vorbeşte cu MINE. Cum a reacţionat fermecătorul şi 
charismaticul secretar de stat american când a auzit că 
demisionezi? 

— Habar n-am, dar presupun că a înţeles. Exact asta i-am 
spus şi lui Gravet. Nu l-am văzut şi nici nu am vorbit cu Matthias 
de luni de zile. Are destule probleme; nu a existat nici un motiv 
să-i mai fac şi eu una. 

— Dar tu ai fost altceva pentru el. Familiile voastre au fost 
prietene încă din Praga. Ai devenit ceea ce eşti... 

— ERAM, îl întrerupse Havelock. 

—... datorită lui ANTON Matthias, completă rusul. 

— Asta s-a întâmplat cu mult timp în urmă. 

Rostov tăcu; cobori încet arma, apoi vorbi. 

— Foarte bine, cu mult timp în urmă. Dar acum? Nimic nu e 
ireparabil, doar eşti un om de valoare. Cunoscător, productiv. 

— Valoarea şi productivitatea sunt asociate în general cu 
angajamentul. Pe care nu-l mai am. Să zicem că l-am pierdut. 

— Să înţeleg că te-ai putea lăsa tentat? Bărbatul de la KGB 
cobori mai mult pistolul. De un alt angajament? 

— Ştii tu mai bine răspunsul. Afară de resentimente care 
durează de zeci de ani între noi, poziţia ar fi de neacceptat. 

— Totuşi aş putea să fac în aşa fel să te integrezi, deşi un 
trădător e un trădător. 

— Uşor de spus, greu de făcut. Există riscuri. Ai putea pierde 
TOTUL. Eu nu am nimic de pierdut. Şi, în plus, noi comunicăm 
doar prin coduri, iar cele pe care le ştiu, nu mai au nici o valoare 
la ora actuală. 

— Incerci să mă convingi că un om cu experienţa ta nu ar 
avea nici o valoare pentru noi? 

— Nu am spus asta, îl întrerupse Havelock. Nu fac decât să-ţi 
sugerez să cântăreşti riscurile. 

— Ai dreptate. NU te vrem. Riscurile SUNT prea mari - cele 
despre care vorbeşti tu, altele. Pur şi simplu trebuie să aflu 
adevărul şi nu sunt convins. Ceea ce e adevărat este că nu mai 
lucrezi pentru guvern. 

— La ce riscuri te referi? 

— Nu le ştiu, dar le simt. Tot ce nu înţelegi în meseria asta e 


un risc, dar nu cred că trebuie să-ţi spun ţie asta. 

— Spune-mi CEVA. 

— Bine. Ofiţerul rus ezită; se îndreptă către uşile ce dădeau 
spre balcon şi deschise una dintre ele, numai câţiva centimetri. 
Apoi o închise şi se întoarse către Havelock. Ar fi trebuit să-ţi 
spun de la început că nu sunt aici din ordinul nimănui. Ca să fiu 
sincer, superiorii mei cred că am venit la Atena din considerente 
personale. Dacă vrei mă crezi, dacă nu, nu. 

— Cineva trebuie să ştie de tine. Voi niciodată nu faceţi ceva 
singuri. 

— De fapt ştiu doi. Un asociat de la Moscova şi un bărbat 
dedicat nouă - un agent dublu - de la Washington. 

— Te referi la Langley? 

Rusul clătină din cap; răspunse încet. 

— De la Casa Albă. 

— Mă impresionezi. Deci, doi kantralyor de la KGB şi un tip de 
la biroul oval vor să discute cu mine, dar nu mă vor la ei. Pot să- 
mi facă orice, dar nu-mi fac. În loc de asta, îmi trimit un mesager, 
pe care îl cunosc mai mult din fotografii şi după reputaţie, care 
îmi vorbeşte de riscurile asocierii cu mine, pe care nu le 
cunoaşte, dar le simte şi din cauza asta mi se oferă şansa de a 
vorbi - despre ce, nu ştiu. Am înţeles bine? 

— Ai un talent slav de a ajunge în inima subiectului. 

— Nu văd nici o inspiraţie ancestrală. E vorba de bun simţ. Tu 
vorbeşti, eu ascult; asta ai spus, sau asta ai vrut să spui. Logic. 

Rostov se îndepărtă de ferestrele balconului, păşind gânditor. 

— Mi-e teamă că lipseşte un factor. Logica. 

— Acum discutăm despre altceva. 

— Da. 

— Anume? 

— Despre tine. Şi Costa Brava. 

Havelock amuţi. In ochii lui se citea furia, dar se controla. 

— Continuă. 

— Femeia. Ea este cauza pentru care te-ai retras, nu? 

— Conversaţia s-a încheiat, zise Havelock, dintr-odată. leşi 
afară de-aici. 

— Te rog. Rusul ridică ambele mâini, într-un gest al 
adevărului, ba chiar rugător. Cred că ar trebui să mă asculţi. 

— Nu cred. Nimic din ceea ce ai avea să-mi spui nu mă poate 
interesa. Cei de la Voennaya trebuie felicitaţi; treaba a ieşit a 


dracului de perfect. Apoi ea a pierdut. S-a terminat şi nu văd ce 
mai avem de comentat pe tema asta. 

— Avem. 

— Nu cu mine. 

— Cei din VKR sunt maniaci, zise rusul încet, repede. Nu 
trebuie să ţi-o spun eu. Tu şi cu mine suntem duşmani şi nici 
unul dintre noi nu pretinde altceva, dar există nişte reguli între 
noi. Nu suntem câini turbaţi, suntem profesionişti. Fiecare are 
pentru celălalt un respect fundamental, care îşi are probabil 
rădăcinile în frică, deşi nu e cazul. Am dreptate? 

Havelock îl privi lung, apoi dădu din cap, afirmativ. 

— Spune. 

— In KGB nu avem numele Jenna Karras pe nici o listă. 

Havelock înţepeni, privindu-l fix pe rus, apoi dintr-o dată sări 
din pat, luă cearceaful şi-l aruncă în aer, blocând viziunea 
rusului. Se aruncă înainte, trântindu-l pe Rostov de perete şi-l 
prinse de încheietura mâinii, i-o suci la spate, îl lovi cu capul de 
rama ieftină a unui tablou atârnat de perete şi-i prinse gâtul cu o 
mână, într-o strânsoare de fier. 

— Aş putea să te omor pentru asta, şopti el, răsuflând greu. Aş 
putea să o fac chiar ACUM! 

— Ai putea, îl aprobă rusul, tuşind. Şi apoi vei muri şi tu. Ori în 
camera asta, ori afară pe stradă. 

— Credeam că eşti singur! 

— Nu sunt. Am trei oameni, doi îmbrăcaţi în chelner, în holul 
de la lift şi unul pe scara interioară. Nu ai nici un fel de protecţie, 
în Atena. Oamenii mei sunt acolo - şi pe stradă - fiecare ieşire e 
acoperită. Instrucţiunile mele sunt clare: trebuie să ies printr-una 
anume loc, la o anumită oră. Orice deviaţie de la program va 
avea ca consecinţă moartea ta. Nu sunt prost. 

— Poate că nu, dar eşti un ANIMAL! îi dădu drumul 
împingându-l în cealaltă parte a camerei. Du-te la Moscova şi 
spune-le că momeala e prea de tot şi, afară de asta, PUTE! Nu 
ţine, priyatyel. leşi afară! 

II ţintui cu privirea pe ofiţerul rus, furios, copleșit de emoţii 
ciudate. Numai gândul că ceea ce s-a întâmplat la Costa Brava ar 
fi putut fi o eroare, îl înspăimânta. Dar nu, nu era adevărat. Chiar 
Anthony Matthias - ANTON Matthias în persoană, prietenul lui, 
mentorul lui, tatăl spiritual - ceruse dublarea verificărilor; 
rezultatul se întorsese: pozitiv. 


— Nu! Dovada a fost aici! A FOST AICI! Am văzut-o chiar EU! 
Am spus că vreau să o văd şi mi-au arătat-o! 

— „Ei”? Cine sunt „ei”? 

— Ştii la fel de bine ca mine! Oameni ca tine! Strategi! Nu te- 
ai informat complet. TE INŞELI! 

Rusul făcu mişcări de rotaţie cu capul, masându-şi gâtul cu 
mâna dreaptă; vorbi încet. 

— Nu neg că există posibilitatea să mă înşel - după cum am 
spus, cei din VKR sunt maniaci în ceea ce priveşte un secret, MAI 
ALES la Moscova - dar această posibilitate este eliminată. Am 
rămas uimiţi. Un om al lor, deosebit de productiv, este împins cu 
bună ştiinţă în capcană, apoi face KGB-ul responsabil de moartea 
ei, pretinzând că era agenta noastră. Rezultatul acestei 
manipulări este neutralizarea companionului femeii, iubitului ei, 
un agent perfect acoperit, ce vorbeşte mai multe limbi şi cu un 
talent excepţional. Deziluzia şi dezgustul îl copleşesc; se retrage. 
Noi am rămas uimiţi; am scotocit prin dosare, inclusiv cele 
inaccesibile. Ea nu e NICAIERI. Jenna Karras nu a fost niciodată 
de-a noastră. Rostov se opri, privindu-l temător. Michael 
Havelock stătea încordat, ca o panteră, gata să sară, gata să 
atace. Rusul continuă pe acelaşi ton. Noi suntem recunoscători; 
profilăm de pe urma eliminării tale, dar, totuşi, nu putem să nu 
ne întrebăm: de ce? De ce s-a procedat aşa? Care este scopul? 
Pentru ce? Cine câştigă? La suprafaţă, se pare că noi, dar, din 
nou, de ce? CUM? 

— Întreabă-i pe VKR! strigă Michael. Poate că planul nu a fost 
chiar acesta, dar aşa s-a întâmplat. Eu sunt bonusul! Intreabă-i 
pe El! 

— Am făcut-o deja, zise rusul. Am discutat cu un director de 
zonă care, se pare, este unul dintre cei puţin sănătoşi la cap 
acolo şi care deja se teme. Ne-a spus că nu o cunoaşte personal 
pe femeie, nu ştie detaliile de la Costa Brava. 

Michael era în continuare gânditor. Vorbi ca pentru sine. 

— Am descifrat codurile VKR. Erau autentice; am văzut multe 
ca să nu-mi dau seama. EU am stabilit contactul. Ea a RASPUNS. 
Am făcut ultima transmisie celor de la bordul vasului care 
aştepta în larg. El au răspuns! Explică asta! 

— Nu pot. E 

— Atunci ieşi AFARA! 

Ofiţerul KGB se uită la ceas. 


— Oricum timpul a expirat. 

— Că bine zici. 

— Suntem într-un impas, zise rusul. 

— Eu nu sunt. 

— Asta să o crezi tu. Ştii ce ştii, iar eu ştiu ce ştiu. Fie că vrei 
sau nu asta se cheamă impas. 

— Timpul a expirat, ai uitat? 

— Nu. Plec. Rostov se îndreptă către uşă, se opri în faţa ei se 
întoarse. Vorbeşte cu Washingtonul, priyatyel. 

— leşi AFARA! 

Uşa se închise, iar Havelock rămase nemişcat aproape minut, 
gândindu-se la ochii rusului. Exprimau adevărul. De-a lungul 
anilor, Michael învățase să-l discearnă, mai ales când era vorba 
de duşmani. Rostov nu-l minţise; îi spusese adevărul, aşa cum îl 
vedea el. Ceea ce însemna că un strateg puternic din KGB era 
manipulat chiar de oamenii lui de la Moscova. Piotr Rostov 
reprezenta un exemplu clasic - un ofiţer inteligent. Cu cât 
ofiţerul e cu rang mai înalt, cu atât povestea e mai credibilă - 
atâta timp cât spune adevărul, aşa cum îl vede el. 

Michael se îndreptă către marginea patului, unde în urmă cu o 
jumătate de oră îşi lăsase paharul cu scotch. Il goli şi zâmbi, 
gândindu-se ce bine începuse seara şi cum se terminase. Târfa 
îşi făcuse treaba, dar nu la modul la care se aştepta el. Senzuala 
curtezană ce se oferea doar celor foarte bogaţi fusese parte a 
unui plan bine gândit. Oare când aveau de gând să se oprească? 

Amsterdam. Paris. Atena. 

Poate că nu o vor face până nu se va opri el. Poate că, atâta 
timp cât se va mişca, vor merge după el, urmărindu-l, 
aşteptându-l să comită crimele pe care numai imaginaţia lor 
bolnavă putea să o inventeze. Hotărârea lui de a călători era 
principalul motiv de suspiciune. Dacă o făcea în continuare, 
însemna că primeşte ordine de la altcineva; altfel ar sta 
deoparte. Undeva. 

Poate că sosise timpul să se oprească. 

Avea atât de multe de făcut. Avea nevoie de o locuinţă: o 
casă, mobilă, cărţi, un scaun pe care să se aşeze, un pat pe care 
să doarmă. Niciodată nu se gândise la asemenea lucruri. O făcea 
acum, cu plăcere şi emoție. Işi mai turnă un scotch. 

— Priyatyel, zise el, încet, fără nici un motiv, privindu-se în 
oglindă. Deodată se privi fix şi, terorizat, îngrozit, trânti paharul 


cu forţă de pământ. Din mâna ce îi atârna îi curgea sânge, 
înţelegea. Oare văzuseră aceşti ochii adevărul în noaptea aceea, 
la Costa Brava? GATA! OPREŞTE-TE! ţipă el, fără să-şi dea seama 
dacă o făcuse tare sau în gând. 

x 

Dr. Harry Lewis stătea la birou, cu telegrama în mână. Asculta 
vocea soţiei lui, care tocmai pleca în oraş. 

— Ne vedem mai târziu, dragul meu, striga ea din holul de jos. 
Uşa de la intrare se deschise şi se închise. leşise din casă. 

Lewis ridică receptorul şi formă codul zonal 202 - Washington, 
DC. Următoarele numere le formă din memorie - nu scria 
niciodată, nicăieri. 

— Da? răspunse o voce de bărbat la celălalt capăt al linie. 

— La telefon Mesteacănul, zise Harry. 

— Spune. Eşti înregistrat. 

— A acceptat. Am primit telegrama de la Atena. 

— Vreo schimbare de date? 

— Nu. Va veni cu o lună înainte de începerea trimestrului. 

— A spus unde pleacă de la Atena? 

— Nu. 

— Atunci vom verifica la aeroporturi. Mulţumesc. 

x 


Întotdeauna îi plăcuse Roma, dar ca turist, nu ca localnic. 

N-ar fi putut sta acolo. In oraş domnea o atmosferă de haos 
corespunzătoare temperamentului italian ce erupea la fiecare 
colţ de stradă. Traficul era intens, o adevărată nebunie, poliţia îi 
lăsa pe şoferi în pace, pentru că nu avea ce să le facă şi, odată 
reţelele telefonice erau sponsorizate de guvern, deci foarte ieftin. 
Era imposibil să prinzi un telefon liber. 

Era a doua seară, iar Michael ieşise din hotel-pensiune în urmă 
cu două ore, îndreptându-se către via Flaminia, în speranţa că 
restaurantul lui preferat era deschis. Bineînţeles că era închis, 
aşa că, nervos, luă un taxi, decis să se întoarcă la hotel. Cobori la 
Spanish Steps şi ajunse la via Veneto, încercând să o ia pe 
străduţele laterale, pentru a evita aglomeraţia. Atunci el văzu un 
poster, la o fereastră luminată a unei agenţii de voiaj, cu gloria şi 
splendoarea Veneţiei. 

De ce nu? De ce dracu' nu s-ar duce? Se uită la ceas, aproape 
opt şi jumătate, probabil prea târziu ca să ajungă la aeroport sau 
să-şi facă o rezervare, dar dacă îşi amintea bine - şi-şi amintea 


bine - din Roma circulau trenuri spre alte localităţi, până la 
miezul nopţii. De ce nu cu trenul? 

Patruzeci şi cinci de minute mai târziu, Havelock trecu pe sub 
portalul masiv ce străjuia intrarea în Gara Ostia, construită de 
Mussolini. 

Michael nu vorbea prea bine italiana, însă cu cititul nu avea 
probleme „Bilete pentru Veneţia. Clasa întâi.” 

Trenul pleca peste opt minute şi dacă lăsa un bonus, primea 
un bonus nemaipomenit, „singur în compartiment, signore”. Lăsă 
bonusul, lua biletul ornat cu floricele colorate şi i se spuse că 
trenul Venezia Ferrovia pleacă de la Binario trentasei, o 
platformă dublă, aflată la câteva terenuri de fotbal depărtare. 

— Fate presto, signore! Non perdete tempo! Fate in fretta! 

Michael mări pasul, îndreptându-se cât putea de repede către 
platforma 36. Brusc, mulţimea de oameni se dublă, pentru că din 
nord sosise un tren aglomerat, iar Venezia Ferrovia stătea să 
plece. Era o scenă desprinsă parcă din infernul lui Dante. 

Deodată, în cealaltă parte a platformei, în mulţime, zări ceafa 
unei femei, umbrită de borul pălăriei. Coborâse din trenul ce 
sosise din nord şi se întorsese cu spatele pentru a sta de vorbă 
cu controlorul. | se mai întâmplase: aceeaşi culoare de păr sau 
tunsoare, forma gâtului. O eşarfă, o pălărie, un trenci, ce 
semănau cu cele din garderoba ei. | se mai întâmplase. Chiar 
foarte des. 

Femeia se întoarse. Cuţite de durere i se înfipseră în cap, în 
ochi, în tâmple. Ace de foc în piept. Nu era o iluzie - era EA. 

Privirile li se întâlniră. In ochii ei se citea frica şi panica; chipul 
îi împietri. Apoi lăsă capul în jos şi intră în mulţime, 
amestecându-se cu ceilalţi. 

Michael închise ochii, strânse pleoapele, apoi îi deschise, 
încercând să se elibereze de starea de şoc ce îl imobilizase. 
Scăpă valiza din mână. Trebuia să se MIŞTE, să alerge, să 
urmărească acea fantomă de la Costa Brava. Trăia! Femeia pe 
care o iubise, această apariţie care trădase iubirea lor şi murise 
pentru el, TRAIA! 

O luă la fugă, trecând ca un animal înnebunit prin mulţime, 
strigând-o pe nume, fără să ia în seamă pumnii şi înjurăturile pe 
care le primea, fără să fie conştient de mâinile care îi rupeau 
hainele. 

Dar ea nu se mai vedea nicăieri. 


Capitolul 4 


Impactul îl aruncă din nou în lumea umbrelor, de unde tocmai 
plecase. Trăia! Jenna Karras trăia! Trebuia să se mişte, trebuia să 
o găsească. Fugi orbeşte prin mulţime, fără să ia în seamă 
strigătele de protest ale celor pe care îi lovea şi-i îmbrâncea. 
Incercă la prima ieşire, apoi la a doua, la a treia, la a patra. Se 
opri să întrebe doi poliţişti, scotocindu-şi mintea şi alegându-şi 
cuvintele dintr-un lexicon italian pentru bâlbâiţi. Nu primi nici un 
răspuns afirmativ. 

Continuă să alerge. O scară - o uşă. Dădu 2000 de lire un 
femei ce tocmai intra la toaletă, să vadă dacă nu e acolo; 
5O(unui muncitor. Se rugă de trei gardieni care încercau să 
asigure ordinea, de hamali. 

Nimic. Nu era nicăieri. 

li curgea transpiraţia pe faţă şi pe gât. Pentru câteva clipe 
simţi că îi vine să vomite; trecea prin toate stările specifice 
isteriei. Trebuia să se adune; trebuia să-şi revină. 

Şi singurul mod în care o putea face era să se mişte, din în ce 
mai încet, dar să se mişte. 

Nu ştia pe unde ieşise din gară. Se trezi în stradă, cu valiza la 
piept, mergând nesigur. Trebuia să-şi adune minţile, să se 
concentreze, să-şi dea seama ce are de făcut: să se spele pe 
faţă, să-şi schimbe hainele, să fumeze o ţigară, să-şi ia altă 
valiză. 

„Emporio Per Viaggiatori”. Literele de neon străluceau 
inexpresiv, nuanţând în roşu vitrina plină de accesorii pentru 
turişti. Era unul din acele magazine din apropierea gării, deschise 
special pentru turiştii străini şi călătorii italieni bogaţi. Marfa era 
scumpă, dar elegantă. 

Havelock rămase nemişcat câteva clipe, de parcă s-ar fi ţinut 
de valiză. Apoi intră. Magazinul era aproape gol, pentru că se 
apropia ora închiderii. 

Managerul apăru de undeva din spate, alarmat. Ezită, apoi 
făcu un pas înapoi, de parcă s-ar fi retras. Havelock explică 
repede, într-o italiană aproximativ inteligibilă. 

— Am fost prins în aglomeraţia de pe platformă şi mi-e teamă 
că am căzut. Am nevoie să cumpăr câteva lucruri... de fapt, ceva 


mai multe. Sunt aşteptat la Hassler. 

Auzind numele unuia dintre cele mai scumpe hoteluri din 
Roma, managerul deveni brusc simpatic. 

— Animali! exclamă el, făcând un gest larg, către ceruri, 
îngrozitor! Vă rog, signore, lăsaţi-mă să vă ajut să... 

— Am nevoie de o valiză nouă. Din piele moale, de calitate, 
dacă aveţi. 

— Naturalmente. 

— Şi, dacă nu vă deranjez, aş putea să mă spăl undeva? Nu 
pot să mă întâlnesc cu Contessa în halul ăsta. 

— Pe aici, signore! Mii de scuze! Vorbesc acum în numele 
întregului oraş! Pe aici... 

In timp ce Michael se spăla şi se schimba de hainele murdare, 
îşi aminti de scurtele vizite pe care le făcuse împreună cu Jenna 
Karras la Roma. De fapt, două. Prima dată au rămas doar o 
noapte; a doua a fost mult mai lungă, oficială, trei sau patru zile, 
dacă îşi amintea bine. Aşteptau ordine de la Washington şi 
călătoreau ca un banal cuplu iugoslav prin țările balcanice, 
pentru a aduna informații despre posibile expansiuni ce puteau 
pune în pericol graniţele țărilor. Atunci întâlniseră un bărbat, un 
ofiţer, un om deosebit, de culoare. Memorabilă era acoperirea 
lui; poza în ataşat de primă mărime la ambasadă. 

Baylor era un om cu care putea discuta... dacă era de acord să 
stea de vorbă. Şi unde? Oriunde, numai nu în apropierea 
ambasadei. 

Se folosi de telefonul directorului - în timp ce acesta 
împacheta hainele şi i le aranja în valiza nouă - şi după douăzeci 
de minute reuşi să vorbească cu cei de la recepţie. Domnul 
ataşat Brown era la o petrecere, la primul etaj. 

— Spuneţi-i că e urgent, zise Michael. Numele meu e... Baylor 
Lawrence. Baylor răspunse reţinut şi era cât pe ce să-l refuze. 

Orice ar fi avut de spus un agent retras din activitate, cel mai 
bine o făcea la ambasadă. Din mai multe motive. 

— Să zicem că ţi-aş spune că tocmai m-am răzgândit. Poate 
nu te interesează, dar mă gândesc să mă întorc. Te sfătuiesc să 
nu ratezi asta, colonele. 

— E o cafenea pe via Pancrazio, „La Ruota del Pavone”. Ştii 
care? 

— O voi găsi. 

— Patruzeci şi cinci de minute. 


— Voi fi acolo. Te aştept. 

Havelock se aşeză la o masă din cel mai întunecat colţ a 
cafenelei şi de acolo se uita la ofiţerul care comandă o carafă de 
vin şi apoi se îndreptă către el. Chipul de mahon al lui Baylor era 
imobil. Nu se simţea bine în această postură şi când ajunse la 
masă, nu-i întinse mâna. Se aşeză în partea opusă lui Michael 
expiră încet şi încercă o tentativă de zâmbet. 

— Mă bucur să te văd, spuse el, fără prea mare convingere. 

— Mulţumesc. 

— Şi sper că ai să-mi spui ceva important, pentru că altfel mă 
pui într-o poziţie foarte delicată, amice. 

— Am ceva care te va lăsa cu gura căscată, şopti Havelock 
involuntar. Işi simţi trupul cutremurat de un fior; strânse dur 
pumnii, încercând să se abţină. Pe mine m-a lăsat deja. 

Colonelul îl studie pe Michael, apoi mâinile acestuia. 

— Se vede. ce este? 

— Trăieşte. Am VAZUT-O! 

Baylor nu comentă. Îl studie pe Michael, observând că are 
câteva vânătăi şi semne pe față. Evident, făcu legătura. 

— Te referi la Costa Brava? întrebă el, în cele din urmă. 

— Ştii al dracului de bine la ce mă refer! şuieră Michael, furios. 
Doar s-a anunțat peste tot că m-am retras şi toată lumea a 
bănuit motivul. Tocmai din cauza asta ai spus ce ai spus. Şi să nu 
crezi că bat câmpii. Nu mă interesează jocurile de culise. Am 
văzut ce am văzut! Şi ea M-A VAZUT! M-A RECUNOSCUT! A 
FUGIT! 

— Stresul emoţional este primul simptom care provoacă 
isteria, zise colonelul încet. Un om în starea ta poate vedea o 
mulţime de lucruri care nu sunt reale. 

— Ce spui tu ţine de trecut. Am ieşit. Am acceptat faptele şi 
motivele... 

— Amice, insistă colonelul, nu arunci la gunoi şaisprezece ani 
de activitate. 

— EU am făcut-o. 

— Ai fost aici, la Roma cu ea. Probabil ţi-a trezit amintiri. 

După cum am mai spus, se întâmplă deseori. 

— Te contrazic din nou. AM VAZUT... 

— Ba chiar m-ai chemat PE MINE, îl întrerupse Baylor. Noi trei 
am petrecut câteva seri împreună. Am băut, ne-am simţit bine. 
Asocierea s-a produs în mintea ta; ai apelat la mine. 


— Nu aveam la cine altcineva. Eşti singura mea legătură aici, 
la Roma! Acum pot intra în ambasadă, atunci era imposibil. 

— Atunci hai să mergem, spuse colonelul repede. 

— Nici să nu te gândeşti. Şi-apoi asta nu mă interesează. Cu 
TINE am treabă. Tu ai fost cel prin care mi-au parvenit ordinele 
de la Washington în urmă cu câteva luni şi acum vreau să dai 
semnale de urgenţă aceloraşi oameni. Spune-le ce am vorbit cu 
tine, ce am văzut. Nu ai de ales. 

— Numai că există o problemă. Să zicem că nu te cred. 

— Bine! De asta ce spui: cu cinci zile în urmă, la Atena, era cât 
pe ce să omor pe cineva pe care îl cunoaştem amândoi din 
dosarele Dzerjinsky, pentru că mi-a spus despre Costa Brava că 
nu este o problemă a ruşilor. Că ea nu făcea parte din KGB, cu 
atât mai puţin din VKR. Nu l-am omorât pentru că ştiam că nu 
minte. 

— Frumos din partea ta, mai ales având în vedere că nu prea 
îţi stă în caracter să fii milostiv. 

— Oh, nu, EL a fost milostiv cu mine. Vezi tu, putea să mă ia şi 
la ora asta eram prin Sevastopol, sau Dumnezeu ştie unde. 

— E o persoană chiar aşa de importantă? 

— Foarte. Dar m-a lăsat în pace. Nu pe mine mă vroia. 

— De ce nu? 

— Pentru că era convins că EU sunt momeala. Ironia soartei. Şi 
acum, ASTA. 

Colonelul rămase pe gânduri, jucându-se cu paharul de pe 
masă şi uitându-se la el printre pleoapele îngustate. 

— Eşti sigur de ceea ce ai văzut? 

— Foarte. Incearcă să accepti. 

— Să zicem că ar fi posibil. Te cunosc bine, îţi ştiu planurile, 
itinerariile. Computerul lor alege o femeie asemănătoare şi cu 
puţină chirurgie cosmetică fac o dublură destul de bună, mai ale 
de la depărtare. Nu poţi fi sigur... 

— l-am văzut OCHII! Şi-apoi nu poate fi vorba de strategie în 
urmă cu două ore nu ştiam că voi ajunge în gară; cu zece minute 
înainte să o văd, nu ştiam că voi fi pe peron. leri am ajuns la 
Roma şi mi-am luat o cameră la pensiunea Due Macelli, am 
plătit-o pentru o săptămână, în avans. Seara, la 20:30, am văzut 
un poster în vitrina unei agenţii şi m-am hotărât să mă duc la 
Veneţia. Nu am vorbit cu nimeni. Michael căută în buzunar biletul 
pentru Venezia Ferrovia, îl găsi şi-l puse pe masă, în faţa lui 


Lawrence Baylor. Uite, e trecută ora! Citeşte! 

— 21:27, citi Baylor. Opt minute înainte de plecarea trenului. 

— Acum uită-te la mine şi spune-mi că mint. Şi până să-mi 
spui, gândeşte-te cum ar fi posibil să mi se fi întins o cursă în 
aceste condiţii. E 

— Nu se poate. DACA ea... 

— Când a coborât, stătea de vorbă cu un controlor. Sunt sigur 
că pot să-l găsesc. 

Baylor rămase tăcut; se uita fix la Havelock. 

— Bine. Voi anunţa. Imi dau seama că nu minţi. Unde pot să 
dau de tine? 

— Imi pare rău. Voi lua eu legătura cu tine. 

— Poate vor dori să discutaţi. 

— Te caut eu. 

— De ce asemenea precauţii? 

— Rostov mi-a spus ceva la Atena. 

— ROSTOV? Piotr Rostov? 

Colonelul făcu ochii mari. 

— Exact. 

— Ce a spus? 

— Că ceea ce s-a întâmplat la Costa Brava a fost lucrătura 
Washingtonului. 

— Din câte am înţeles, ai verificat totul personal... 

— Aşa am crezut. De fapt, am interpretat ceea ce mi s-a oferit. 
Şi acum vreau să ştiu DE CE. De ce am văzut ce am văzut în 
seara asta. 

— DACA ai văzut... 

— TRAIEŞTE. Vreau să ştiu de ce! Cum? 

— Tot nu înţeleg. 

— Ceea ce s-a întâmplat la Costa Brava a fost o înscenare. 
Dedicată MIE. Cineva a vrut să ies. Nu să mă omoare, dar să 
scape elegant. 

— Să fie răzbunare? întrebă colonelul. Sindromul Agee? 
Complexul Snepp? Nu ştiam că eşti infectat. 

— Am avut şi eu parte de o cotă de şocuri, am pus întrebări. 

Cineva a considerat că sunt incomod şi mi-a întins cursa, 
atingându-mă în unicul punct sensibil: EA. 

— Două presupuneri pe care nu le pot considera încă fapte. ŞI 
dacă intenţionezi să îngropi câteva probleme de interes naţional, 
cred că, ipotetic vorbind, sunt alte metode să... 


— Să mă omoare. 

— Nu am spus asta. Nu trăim în junglă. Tăcu câteva clipe, apoi 
adăugă. Şi-apoi, de ce nu? 

— Autoprotecţia este sfântă în această meserie, fratele meu. 
Şi ai uitat de un sindrom: Nurenberg. Acele şocuri; în loc să fie 
îngropate, ies la suprafaţă. Oricând pot apărea avocaţi, care vin 
cu declaraţii şi hârtii ce pun la îndoială desfăşurarea unor 
anumite evenimente, etc. 

— ISUSE, ai spus asta? Ai ajuns atât de departe? 

— Ciudat - nu am făcut-o niciodată. Nu în mod serios. Pur 
simplu m-am enervat. Restul s-a presupus. 

— În ce lume trăiţi, oameni buni? 

— In aceeaşi în care trăiţi şi voi - doar că noi nu ne mulţumim 
cu suprafeţele, mai pătrundem şi în adâncuri. Şi de aceea n-o să- 
ţi spun unde mă vei găsi. Potomac pute şi nările mele fine au 
detectat mirosul. Havelock se aplecă şi şopti din nou, cu voce 
groasă. O cunosc pe fata aceea. Dacă a făcut ce a făcut, 
înseamnă că a fost forţată sau ameninţată. Vreau să ştiu ce 
anume şi de ce. 

— Să presupunem, zise Baylor, că ai dreptate şi nu uita că 
încă nu sunt convins; ce te face să crezi că îţi vor spune? 

— Totul s-a petrecut repede, spuse Michael melancolic, 
rezemându-se de spătarul scaunului, cu trupul rigid, încordat. Era 
într-o marţi şi ne aflam la Barcelona. Stăteam acolo deja de 
săptămână; urma să se întâmple ceva în zonă, aşa ne spuseseră 
cei de la Washington. Şi atunci mi s-a comunicat prin cei de 
Madrid că s-a trimis prin curier o comunicare Patru Zero, pentru 
mine, personal. Nimeni nu ştia despre ce e vorba, aşa că 
miercuri dimineaţă am luat avionul şi m-am dus acolo, am 
semnat pentru nenorocita aia de cutie din oţel şi am deschis-o 
într-o încăpere străjuită de trei gardieni. lnăuntru am găsit totul, 
toate informaţiile transmise de ea - informaţii pe care nu le 
putea avea decât de la mine. Capcana era acolo, de asemenea, 
la mâna mea - aşa credeam. Ştiau că e singurul mod în care 
puteam fi convins. Vineri m-am întors la Barcelona şi sâmbătă 
deja eram lămurit... CONVINS de adevăr. Cinci zile mai târziu am 
încheiat afacerea. Fără tobe şi trâmbiţe. Cinci zile... A fost unicul 
mod în care puteam să o fac. 

— Nu mi-ai răspuns la întrebare, îl întrerupse Baylor. Dacă ai 
dreptate, ce te face să crezi că îţi vor spune? 


Havelock se uită la el cu privirea de oţel. 

— Faptul că se tem. De ce? Ţi-am spus mai devreme. Decizia 
de a mă elimina nu a fost luată treptat. Talentul costă - nu se 
face aşa, cu oricine, decât în cazuri extreme. 

— Nu poţi fi mai concret? 

— Aş vrea să fi putut fi. E vorba de ceva ştiut de mine sau de 
ceva ce ei CRED că eu ştiu. Şi e o bombă. 

— Ai tu, întrebă Baylor rece, profesional, asemenea 
informaţie? 

— Nu trebuie decât să le transmiţi, zise Havelock, împingând 
cu picioarele scaunul în spate, pregătindu-se să plece, că în 
curând voi şti despre ce e vorba. Spune-le asta. Şi spune-le, de 
asemenea, că o voi găsi şi pe ea. Nu-mi va fi uşor, pentru că a 
plecat, s-a retras în vizuină. Am văzut şi asta în ochii ei. Dar o voi 
găsi. 

— Poate, zise Baylor repede, poate că dacă tot ce spui se 
dovedeşte a fi adevărat, vor fi dispuşi să te ajute. 

— Ar fi mai bine pentru ei, spuse Michael, ridicându-se. Voi 
avea nevoie de tot ajutorul care mi se poate da. Intre timp, vreau 
să lămuresc problema asta nenorocită - punct cu punct, ca să 
citez o sursă de-a mea mai veche. Şi dacă nu vor, o să mă apuc 
de spus poveşti. Când şi de unde o s-o fac, nu va şti nici unul 
dintre voi, dar mă voi exprima clar, în gura mare. Şi printre 
poveştile mele, va fi şi cea cu bomba. 

— Să nu faci vreo prostie! 

— Nu mă înţelege greşit, nu-mi doresc asta. Dar ce mi-au 
făcut, mie, ei - NOUA - nu e corect, colonele. Mă întorc. Voi lucra 
singur. Ţinem legătura. 

Havelock făcu stânga-mprejur şi ieşi din cafenea. 

x 


îndreptându-se către gară, unde îşi lăsase valiza la sectorul 
„bagaje”, ajunse la via Galvani. Deodată realiză cât de dureroasă 
este ironia soartei. Jenna Karras fusese condamnată tot de o 
valiză încuiată într-un lăcaş al sectorului „bagaje”. Până acolo îl 
însoţi tipul de la Baader Meinhof - precum un călău, care aştepta 
să pronunţe sentinţa la moarte. Teroristul german comunicase 
Madrid despre die Fraulein Karras. „Are o persoană de contact 
care îi înmânează o cheie şi îi indică apoi locul. O cameră, sau un 
seif, sau chiar o bancă. Materialul e acolo”. 

Intr-o după-amiază, cu două zile înainte ca Michael să plec la 


Madrid, îi oprise un bărbat. Într-o cafenea din Paseo Isabe, un 
beţiv dăduse mâna cu ea, apoi i-o sărutase. Trei zile mai târziu 
găsise cheia în geanta Jennei. Următoarea zi era moartă. 

Cheia existase, dar oare a cui era? De unde? Văzuse fotocopii 
făcute chiar la Langley, care nu omiseseră nici un document din 
valiză. Dar a cui era valiza? Dacă nu a ei, cum de se găsiseră în 
interior amprentele Jennei? Şi dacă amprentele erau ale ei, cum 
de a putut face greşeala asta? 

Ce-i făcuseră? Ce făcuseră cu femeia blondă care tipa în cehă 
şi al cărei trup fusese străpuns de gloanţe? Ce fel de oameni 
erau aceia care, în loc de manechine, foloseau alţi oameni, ca 
într-un spectacol de groază? Femeia murise; văzuse prea multă 
moarte ca să se înşele. Nu era o şaradă, cum ar fi spus elegantul 
Grave. 

Totuşi, totul era o şaradă. Cu toţii erau păpuşi. Dar pe ce 
scenă şi în al cui beneficiu jucau? 

Mări pasul; deja se vedea via Marmorata. Era la distanţă doar 
de patru clădiri de gară; va începe de acolo. Cel puţin avea o 
idee; dacă era bună sau nu, îşi va da seama peste jumătate de 
oră. 

Ajuns în gară, văzu o săgeată ce indica direcţia către 
complexul de birouri: Administratore de la Stazione. 

Treizeci şi cinci de minute mai târziu, după ce îl convinsese pe 
cel care era de serviciu în noaptea aceea că problema e 
imperativă, avea în mână adresa controlorului care se ocupase 
de sectoarele trei, quattro şi cinque ale trenului Binario 
Trentasei, la ora 20:30 în seara aceea. Având în vedere că 
sistemul de cale ferată se afla sub tutela Guvernului, la 
contractul de angajare era ataşată şi o fotografie. Era bărbatul cu 
care stătuse de vorbă Jenna Karras. Printre calificările acestuia, 
observă că ştie şi limba engleză. Livello uno. 

Urcă treptele de piatră ale blocului cu cinci etaje, găsi uşa pe 
care scria numele Mascolo şi ciocăni. Deschise chiar controlorul, 
îmbrăcat cu pantaloni de trening şi o vestă luată direct pe piele. 
Havelock scoase din portofel o bancnotă de zece mii de lire. 

— Cine îşi poate aminti un pasager din mii de oameni? 
protestă bărbatul, după ce îl invită pe Michael în bucătărie. 

— Sunt convins că DUMNEATA poţi, zise Havelock şi extrase o 
altă bancnotă. GÂNDEŞTE-TE. Cred că era una dintre ultimele 
persoane care ţi s-a adresat. Subţire, de înălţime medie, cu 


pălărie cu boruri - dumneata stăteai în uşă. 

— Si! Naturalmente. Una bella ragazza! Mi-aduc aminte! 

Controlorul luă banii şi o gură dintr-un pahar de vin; plescăi de 
plăcere şi continuă. M-a întrebat cum ar putea ajunge la 
Civitavecchia. 

— Civitavecchia? Asta e la nord de aici, nu? 

— Si. Un port la Marea Tireniană. 

— Ai ştiut? 

— Signore, sunt câteva trenuri între Roma şi Civitavecchia, dar 
nu la ora aceea. 

— Ce i-ai spus? 

— Ce v-am spus şi dumneavoastră. Părea bine îmbrăcată, aşa 
că i-am sugerat să găsească un taxi şi poate va reuşi să 
negocieze cu şoferul şi să o ducă până acolo la un preţ bun. 
Roma e un manicomio di pazzi! 

Havelock îi mulţumi, îi mai dădu o bancnotă şi se îndreptă 
către uşă. Se uită la ceas; era 01:20 dimineaţa. Civitavecchia, un 
port la Marea Tireniană. Cu siguranţă, ambarcaţiunile plecau 
dimineaţa, la prima oră. 

Mai avea cel mult trei ore să ajungă la Civitavecchia. 


Capitolul 5 


Numai la Villa Medici, ce aparţinea concernului hotelier 
Hassler, reuşi să închirieze o maşină, ajutat de paznicul de 
noapte care era obişnuit cu excentricităţile clienţilor bogaţi. 

Preţul era exorbitant, însă includea şi o hartă a Romei şi 
împrejurimilor acesteia, pe care drumul spre Civitavecchia era 
marcat cu roşu. 

Ajunse în oraşul port la trei şi cincisprezece minute şi se 
plimbă încă un sfert de oră de-a lungul malului, până când să se 
hotărască încotro să se îndrepte şi unde să se oprească. In cele 
din urmă, parcă maşina pe o străduţă laterală şi intră pe aleea 
principală, alegând primul debarcader de pe dreapta. Se îndreptă 
către paznicul îmbrăcat în uniformă, un tip ciudat la prima 
vedere. Bărbatul îl privi suspicios, ba chiar se uită urât la el, când 
îl auzi vorbind aşa-zisa lui italiană şi-şi dădu seama că e străin. 

— Ce vrei să ştii? îl întrebă, umplând cu statura lui masiv 
poarta de intrare. Ce-ţi trebuie? 

— Incerc să găsesc pe cineva care, probabil, a trecut pe aici 
zise Michael, sperând că s-a făcut înţeles. 

— Passagio? Biglietto? Cui îi trebuie bilet ca să se urce pe un 
transportator de marfă portughez? 

Havelock se apropie de el, după ce privi în stânga şi-n 
dreapta, apoi îi zise conspirativ. 

— Cred că acesta este vasul. lertaţi-mă că vorbesc atât de 
prost, Signor Controllore. De fapt, eu sunt de la ambasada 
Portugaliei din Roma. Sunt un fel de... inspector, ca dumneata. Ni 
s-a spus că există ceva nereguli la acest transport. Şi dacă 
cooperaţi, s-ar putea să vă pun o vorbă bună la superiori. 

Brusc, ostilul paznic deveni amabil, dându-se la o parte pentru 
a face loc unui straniero importante. 

— Scusatemi, signore. Nu am înţeles. Noi cei care patrulăm 
prin aceste găuri ale corupţiei, trebuie să cooperăm, nu? Şi, nu 
uitaţi, mi-aţi promis o vorbă bună la şefii mei de la Roma, 
bineînţeles. 

— Bineînţeles. Un om ca dumneavoastră nu poate rămâne 
mult timp aici. 

— Aveţi dreptate, pe-aici sunt numai brute. Intraţi, intraţi. Să 


nu vă ia frigul afară. 

Incărcătorul „Miguel Cristobal” era programat să plece din 
port la ora 05:00. Numele căpitanului era Aliandro şi era pe vas 
de doisprezece ani - cunoştea fiecare insulă, fiecare nivel de 
adâncime al Mării Mediterane de Vest. 

Ajuns la al doilea debarcader, află de la doi paznici foarte 
amabili că mai erau de asemenea două vase de transport: „/so/a 
d'Elba”, care pleca la 05:30 şi „Santa Teresa”, douăzeci de 
minute mai târziu. 

Havelock se îndreptă către cel de-al treilea debarcader. Se 
uită la ceas. Era 04:08. Mai avea atât de puţin timp. 

Discută cu paznicul, care începu imediat să dea telefoane, 
rugându-l să-l aştepte puţin. 

„Jenna! Unde eşti?” 

— Tu! Hei, tu, cel care tot întrebi de vapoarele astea împuţite, 
ascultă! „Teresa” e plin. Cară şase camioane hodorogite şi cred 
că vine abia peste opt ore de la Torino. Nici nu a fost aici. 

Deci „Teresa” ieşi din calcul. Bine că măcar a scăpat de unul. 
Trebuia să se fie atent la „E/ba” şi „Cristobal şi nici pentru ele 
nu mai avea mai mult decât câteva minute. Trebuia să fie direct; 
nu mai avea timp de subtilităţi, de tatonări. Nu avea altă 
posibilitate decât să plătească - dacă avea pe cine. Sau să 
folosească forţa. 

Havelock se îndreptă repede către al doilea debarcader unde 
se afla „/so/a d'Elba” şi-i explică paznicului că doreşte să stea de 
vorbă cu membrii echipajului. Acesta îi explică, însă după ce îi 
umplu mâna cu câteva mii de lire. 

— Domnule, ei pleacă de obicei împreună. Când începe vreo 
bătaie, marinarii vor să se ştie aproape unii de ceilalţi, chiar dacă 
la bord se urăsc. Incercaţi la „// Pinguino”. Sau poate la „La 
Carrozza di Mare”. La prima cârciumă whisky-ul e mai bun, dar 
mâncarea te face să vomiţi. La „La Carrozza” e mai bună 
mâncarea. 

Paznicul de la primul debarcader, atât de ostil la început, atât 
de amabil acum, cel care avea grijă de „Cristoba!/', a fost mai 
mult decât cooperant. 

— La Via Maggio există o cafenea unde mai merg marinari. 

— li găsesc acolo pe oamenii de la „Cristoba/'? 

— Probabil că numai o parte. Pentru că nimeni nu se prea 
amestecă cu portughezii. Nimeni nu are încredere în ei. 


— Cum se numeşte barul? 

— „Il Tritone”. 

Îi luă mai puţin de douăsprezece minute să-şi dea seama că 
nu are ce face la „// Tritone”, însă acolo reuşi să se înţeleagă 
bine cu un barman, pe care îl plăti cu zece mii de lire şi care 
recomandă să discute cu portughezii de pe „E/ba”, care se aflau 
la „// Pinguino”. Discută cu acesta: 

— Vezi, în colţul acela e o masă. Mă duc să mă aşez acolo. Du- 
te la grupul acela de marinari şi spune-le că vreau să le vorbesc - 
să vină câte unul. Şi dacă ai impresia că s-ar putea să nu mă 
înţeleg cu ei, vino să traduci. 

— Bene. 

Cei patru portughezi veniră la masă unul câte unul, fără să 
înţeleagă prea bine despre ce e vorba, doi dintre ei vorbind 
italiana şi doi engleza. La fiecare, Michael le spuse acelaşi lucru. 

— Caut o femeie. Problema e minoră, să-i zicem sentimentală. 
E o femeie impetuoasă, doar cu toţii le cunoaştem, nu? Dar acum 
a depăşit limita, ceea ce nu e spre binele ei. Mi s-a spus că are 
un prieten pe „Cristoba!/'. Probabil că s-a plimbat pe lângă 
debarcader, a pus întrebări, s-a interesat de transport. E o 
femeie atrăgătoare, de înălţime medie, blondă, îmbrăcată 
probabil cu un trenci, o pălărie cu boruri. Aţi văzut pe cineva care 
să semene cu ea? Dacă da, s-ar putea să vi se dubleze suma de 
bani pe care o aveţi acum în buzunar. 

Degeaba. Nimic. Nici o femeie asemănătoare nu fusese văzută 
la ei. 

Havelock mulţumi bătrânului translator care rămăsese perplex 
când îi mai dădu o bancnotă de zece mii de lire. 

— Unde e „// Pinguino”? întrebă el. 

— Să discutaţi cu echipajul de pe „E/ba”? 

— Exact. 

— Vin cu dumneavoastră, zise bătrânul. 

— De ce? 

— Păreţi a fi om bun. Şi prost. Intraţi în „// Pinguino” ca să 
puneţi întrebări şi să daţi bani. Nu trebuie decât un marinar şi un 
cuţit. 

— Pot să-mi port singur de grijă. 

— Nu numai că sunteţi prost, sunteţi foarte prost.” // Tritone” e 
al meu; la „Pinguino” sunt respectat. Cu mine veţi fi în siguranţă. 
Prea aruncaţi cu banii. 


— Mă grăbesc. 

— Presto! Să mergem. Vieni! 

Nici acolo nu reuşiră să rezolve nimic. leşiră din cafeneaua 
gălăgioasă şi italianul îi şopti: 

— E cineva acolo, în uşă. Aveţi o armă? 

— Nu. Nu am avut timp... 

— Atunci, REPEDE! Proprietarul barului „// Tritone” o luă la 
fugă, dar nu apucă să treacă de uşa cu pricina, când îi ieşi în faţă 
un bărbat, care însă nu era înarmat. 

Havelock îi aplică două lovituri şi-l întinse la pământ. 

— Basta! Por favor! Se Deus quiser! tuşi marinarul, ţinându-se 
de pântece, în timp ce din gură îi curgea salivă. 

Vorbea portugheză şi era unul dintre cei de pe „Cristoba/”. 
Michael îl ridică şi-l lipi de perete. Era acelaşi bărbat care vorbise 
englezeşte la „// Tritone”. 

— Dacă aveai de gând să furi, ai dat-o în bară! 

— No, senhor! Nu vroiam decât să vă vorbesc, dar fără să fiu 
văzut! Chiar dacă mă plăteaţi, tot nu vă puteam spune acolo! 

— Spune. 

— Plătiţi! 

Havelock îl luă de gât cu o mână, în timp ce cu cealaltă îi 
căută portofelul. Infipse un genunchi în burta marinarului şi, 
eliberându-şi şi cealaltă mână, scoase două bancnote: 

— Douăzeci de mii de lire, zise el. Vorbeşte! 

— Face mai mult. Mult mai mult, signore. Veţi vedea. 

— Să ştii că pot să-i iau înapoi dacă nu face... Treizeci de mii. 
Ţi-ajunge. ZI! 

— Femeia s-a urcat la noi la bord, la „Cristoba/”... sette... 
şapte minutos înainte să plecăm. A aranjat tot. Acum e păzită; nu 
puteţi ajunge la ea. 

Michael îi dădu drumul. 

— Pleacă de-aici, spuse el. Nu te-am văzut niciodată. 

— JURAŢI-MI, senhor! strigă omul, înfricoşat. 

— Îți jur. Acum pleacă. 

Deodată, în capătul aleii se auziră voci; doi oameni veneau 
spre el. 

— Americano! Americano! Era proprietarul barului; se 
întorsese cu ajutoare. Portughezul apucase să plece până când 
ajunseră la el şi era cât pe ce să se ducă după el. 

— Lăsaţi-l să plece! strigă Havelock. E-n regulă. Lăsaţi-l să 


plece! 
Un minut mai târziu îi explică barmanului: 
— Nu e pe „Teresa”. E pe „Cristoba!”. 
— Perfect! strigă italianul, bucuros. Ţi-ai găsit femeia, signore! 
x 


Se ascunse printre umbrele sălii maşinilor de pe vas. Cargoul 
fusese încărcat şi aşteptau cu toții să pornească. Michael se uită 
la ceas; era 04:52 - peste 7 minute, „Cristoba!” urma să plece. 
Sus pe punte se plimbau fără nici un chef câteva persoane, 
cărora li se vedea mai mult jarul de la ţigările aprinse. 

Se deschise uşa cabinei de comandă şi bubuitul inimii lui 
Havelock deveni de nesuportat, durerea din ochi, sfâşietoare. 

Dacă Jenna ajungea până în mijlocul punţii, putea să o 
intercepteze. L-ar fi văzut şi paznicul şi gardienii. Dar nici o clipă 
mai devreme. 

Era acolo! ACUM. 

Se ridică de la locul lui şi fugi cu paşi mari, fără să ia în scamă 
zgomotul pe care-l făcea; vroia doar să ajungă la ea. 

— Jenna! Pentru Dumnezeu, JENNA! 

O apucă de umeri; femeia se întoarse, speriată. Chipul pe 
care-l văzu era urât, bătrân, chip de târfă trecută. Ochii erau 
mari, ridaţi, machiaţi în exces, buzele crăpate şi rujate cu un roşu 
ţipător, dinţii stricaţi şi pătaţi. 

— CINE EŞTI? ţipa ca un nebun. MINCINOASO! 

MINCINOASO! De ce MINŢI? De ce eşti AICI? De ce NU EŞTI 
aici? MINCINOASO! 

Văzu negru înaintea ochilor: nu mai gândea, nu mai raţiona, 
începu să o lovească pe femeie, în cap nu-i suna decât - 
OMOARA, OMOARA IMPOSTORUL! OMOARA, OMOARA! 

Alte ţipete, alte strigăte, comenzi şi contra-comenzi. Nu mai 
exista început, sfârşit, numai nebunie. Apoi simţi lovituri, dar fără 
să simtă durere. Il înconjuraseră o grămadă de bărbaţi, care apoi 
se urcară peste el; îl loveau cu pumnii, cu bocancii grei. Mereu. 
Peste tot. 

Apoi se lăsă întunericul. Şi tăcerea. 

x 

Deasupra debarcaderului, la al doilea etaj al depozitului de 
marfă, o femeie privea pe fereastră scena plină de violență de 
jos. Oftă adânc, cu degetele lipite de buze. Din ochii mari, negri îi 
curgeau lacrimi. Absentă, Jenna Karras îşi trecu mâna peste faţă, 


apoi îşi netezi părul blond ce se vedea de sub pălăria cu boruri. 
— De ce ai făcut asta, Mikhail? şopti ea, ca pentru sine. De ce 
vrei să mă omori? 

Deschise ochii. Simţea durerea în tot corpul, centrată în 
stomac şi de acolo ridicându-se prin gât spre capul umflat şi 
greu. Fusese bătut cu sălbăticie şi apoi îi abandonaseră trupul, 
târându-l până spre marginea din dreapta a debarcaderului, 
lăsându-l lângă depozitul de mărfuri - asta în cazul în care simţul 
de orientare rămăsese intact. Se ridică, încercând să-şi revină, 
deşi ave impresia că moartea nu era departe. 

Insă nu-l omorâseră; asta îi spunea ceva. Ridică încet mâna 
dreaptă şi îşi verifică încheietura mâinii stângi; ceasul era acolo. 
intinse picioarele şi se căută în buzunar; portofelul era acolo 
neatins. Nu fusese jefuit; asta îi spunea altceva. 

Capcană. Perfectă, executată profesional. Intreaga noapte, 
întreaga dimineaţă fuseseră o capcană! Se rostogoli pe partea 
dreaptă; marea trasa o linie de foc, unindu-se cu orizontul. 

Răsărea soarele şi vasul „Cristobal abia dacă se mai vedea în 
zare. 

Havelock se sprijini în genunchi şi se ridică, ajutându-se de 
mâini. Odată ajuns în poziţie aproximativ verticală, se întoarse, 
la fel de încet, îşi roti umerii, îşi arcui gâtul, apoi spatele. Nu avea 
nimic rupt; cel puţin acum nu simţea nimic - poate încă nu-şi 
dădea seama. 

Paznicul. Oare fusese complice? Atât de dur la început şi apoi 
amabil ca pâinea caldă? Excelentă strategie; ar fi trebuit să-şi 
dea seama. Nici unul dintre ceilalţi doi gardieni nu a fost atât de 
dificil, ba dimpotrivă, se comportau cu amabilitate, gata să-i dea 
orice informaţie, ba chiar cel de la poarta debarcaderului unde 
era „Teresa” îi dăduse detalii despre orar, spunându-i că 
plecarea se amânase. 

Proprietarul lui „// Tritone”, marinarul de pe „Cristobal”, pe 
care îl prinsese pe aleea întunecată? Oare şi ei erau implicaţi? Să 
fi fost coincidenţă? Cum era posibil, mai ales că nu era aşteptat? 

In urmă cu patru ore, Civitavecchia reprezenta pentru el un 
simplu nume pe hartă. Nu avea decât să accepte ceea ce se 
întâmplase, fără să ştie cum şi de ce. Erau atât de multe pe care 
nu le înţelegea, un mozaic nebunesc căruia îi lipseau piesele 
principale. 


„În afacerea aceasta, tot ce nu înţelegi se transformă în risc, 
dar nu trebuie să-ţi spun eu.” De la Rostov citire. 

Dar DE CE? Ce aşteptau de la el? Ce vroiau de la el? 

Spusese clar ce are de gând să facă. Ce mai era de lămurit? 
Care era scopul? Ea era cea care încerca SA-L OMOARE? Oare 
despre asta fusese vorba la Costa Brava? 

JENNA, DE CE FACI ASTA? CE S-A INTAMPLAT CU TINE? CU 
NOI? 

Păşea nesigur, oprindu-se din când în când pentru a-şi regăsi 
echilibrul. Strânse din dinţi, încercând să alunge durerea. Se 
strecură pe lângă peretele magaziei până ajunse la colţul clădirii. 

Afară se lumina din ce în ce mai mult de ziuă şi absenţa 
încărcătorului permitea razelor dimineţii să-şi răspândească 
căldura şi lumina pe debarcader. Departe, pe apă, un alt vas se 
îndrepta către portul Civitavecchia; probabil că urma să tragă în 
acelaşi loc de unde plecase „Cristoba/'. Dacă era aşa, mai avea 
foarte puţin timp până când urma să debarce echipajul. Trebui să 
se mişte repede, să nu piardă nici o secundă, însă nu ştia dacă 
va reuşi. 

II văzuse. Trebuia să fie capabil. Trebuia să poată. 

Tocmai dăduse colţul; la spatele pantalonilor avea o armă. Nu 
putea să o folosească, pentru că ar fi atras atenţia celorlalţi, însă 
trebuia să fie cât mai convingător, să pară cât mai disperat, mai 
furios. 

Ajunse la marginea docului şi lătra instrucţiuni muncitorilor // 
Tritone era în elementul lui. 

— Să nu scoţi o vorbă! şuieră Havelock în italiană, clar, (voce 
care ordona, însă fără să vorbească tare). 

Bărbatul, uimit, se întoarse repede, îndreptându-şi mâna către 
spatele pantalonilor. 

— Dacă văd o armă, continuă Michael, apropiindu-se, o să 
mori instantaneu. Mişcă-te de-acolo. Vino spre mine. Acum, puţin 
la stânga. Lângă perete. Mişcă! Nu te opri! 

Acesta se execută, întocmai cum i se spunea. 

— AŞ fi putut să vă omor, signore. Ştiu cine sunteţi. Dar i-am 
făcut-o. Sper că asta înseamnă ceva pentru dumneavoastră. 

— Nu se vede? Mulţumesc. 

— Şi nici nu v-am luat nimic, sper că v-aţi dat seama. A primit 
ordine clare. 

— Imi dau seama. Acum spune-mi de ce. 


— Nu sunt nici asasin, nici hoţ. 

— Nu-mi ajunge. Ridică mâinile! Pune-le pe perete, depărtează 
picioarele. Havelock veni în spatele lui şi-l lovi, după care luă 
pistolul de la cureaua italianului. Se uită la el, impresionant. Un 
automat spaniol de calibru 38. Pistol de calitate probabil de 
contrabandă, deci mult mai ieftin. Şi-l puse la brâu. Spune-mi 
despre fată. Repede. 

— M-a plătit. Ce să vă spun mai mult? 

— Ştii tu. Michael îl apucă de mână - era moale şi fină; şi 
făcea parte din Mafie. Un mafiot de vârsta lui nu putea să aibă 
mâinile atât de fine. l-o suci la spate. 

Se auzi sirena unui vas. Michael prinse momentul şi-l lovi pe 
italian cu pistolul în zona rinichilor. Bărbatul ţipă. Apoi îl mai lovi 
o dată, de data asta într-o parte a gâtului şi se mai auzi o serie 
de urlete, urmate de rugăminţi. 

— Signore... signore! Sunteţi american; vorbim americana! Nu- 
mi faceţi asta! V-am salvat viaţa - pe cuvântul meu de onoare! 

— Ajungem şi la asta. FATA! Spune-mi despre fată! Repede! 

— Eu fac tot felul de servicii pe-aici. Toată lumea ştie! Avea 
nevoie de mine. A plătit! 

— Ca să plece din Italia? 

— Pentru ce altceva? 

— A plătit pentru mai mult de atât. TU cât ai plătit? Ca să mi 
se întindă cursa? 

— Cosa dolce! Cursa? 

— Mascarada de mai înainte! Cei care m-au bătut. Despre ce-a 
fost vorba? Spune-mi! A plătit şi pentru asta. De ce? 

— Chiar dumneavoastră aţi spus, domnule. A plătit. 
Spiegazioni... explicaţii... nu am cerut. 

Michael înfipse ţeava pistolului în stomacul bărbatului. 

— Nu ţine. SPUNE! 

— Mi-a zis că trebuie să ŞTIE, izbucni acesta. 

— Ce să ştie? Havelock îl apucă de păr şi-l dădu cu capul de 
perete. CE să ştie? 

— Ce veţi face! 

— De unde ştia că o voi urmări până aici? 

— Nu ştia! 

— Atunci de ce? 

— Spunea că S-AR PUTEA să o urmăriţi. Că sunteţi... 
ingegnoso un om plin de resurse. Aţi mai vânat şi pe alţii; aveţi 


mijloace la dispoziţie. Contacte, surse. Că a vorbit cu trei 
taximetrişti de la piattaforma înainte de a găsi pe cineva să o 
aducă la Civitavecchia. li era teamă! 

Logic. Nu se gândise să încerce la staţia de taxiuri. Pur şi 
simplu nu se gândise. 

— Per favore! Soccorso! Mio Dio! 

— E pe „Teresa”, nu? Bineînţeles! Era logic! Paznicul acela 
amabil... Cum naiba de nu se gândise? 

— Si! 

Havelock îşi aminti vorbele proprietarului barului: „Teresa”, 
merge spre Marsilia. 

— Cine urma să o ia de pe vas? 

ltalianul nu răspunse; Michael îl luă de gât şi-l strânse, din ce 
în ce mai tare. Continuă: 

— Ascultă-mă, ascultă-mă bine. Dacă nu-mi spui, te omor 
acum. Şi dacă minţi, vin după tine. Are dreptate fata, am vânat 
mulţi oameni. O să te găsesc. 

ltalianul deja avea spasme şi deschisese gura, încercând să 
vorbească. Havelock slăbi strânsoarea. Bărbatul tuşi violent, apoi 
zise: 

— Mie mi-e indiferent, aşa că o să vă spun. Nu vreau afflizione 
cu cei ca dumneavoastră, signore! Ar fi trebuit să-mi dau seama 
mai devreme. Ar fi trebuit să fiu mai atent! 

— Aştept. 

— „Teresa” merge la San Remo. Cum şi unde se duce de la 
țărm, nu ştiu - pe cuvântul meu! Se îndreaptă spre Paris. Va fi 
ajutată să treacă graniţa pe la Col des Moulinets. Când, nu ştiu, 
pe cuvântul meu! De acolo, la Paris. Jur pe sângele lui Christos! 

Nu mai era nevoie să jure. Era clar că spune adevărul, îi era 
frică, extraordinar de frică. Ce vorbise Jenna cu el? De ce nu 
ordonase să fie omorât? De ce nu i s-a furat nimic? Michael, dădu 
drumul italianului. 

Zise încet: 

— Ai spus că ai fi putut să mă omori, dar nu ai făcuto. Explică- 
mi de ce. 

— Nu, signore, asta nu mai spun, şopti bărbatul. Pentru 
numele lui Dumnezeu, n-o să mă mai vedeţi niciodată! Nu 
vorbesc nimic, nu ştiu nimic. 

Havelock ridică încet pistolul, ochind fruntea bărbatului. 

— Vorbeşte, zise el. 


— Signore, am aici o afacere mică, dar profitabilă, însă 
niciodată - NICIODATA - nu m-am amestecat în activităţi politice! 
Sau în orice altceva care ar putea avea legătură cu politica. Jur 
pe lacrimile Madonnei! Credeam că mă minte! Nu am crezut-o 
nici o clipă! 

— Dar nu am fost omorât, nu mi s-a luat nimic. Michael tăcu, 
apoi strigă la el, înfigându-i în acelaşi timp ţeava pistolului în 
ochi. DE CE? 

Omul strigă înfricoşat, apoi turui repede. 

— A spus că sunteţi un american care lucrează pentru 
COMUNIŞTI! Cu sovieticii. Nu am crezut-o! Nu ştiu nimic despre 
asta! În Civitavecchia suntem în afara războaielor de genul ăsta. 
Sunt prea... internazionali... pentru oameni ca noi, care câştigă 
câteva lire pe zi în port. Lucrurile astea nu sunt pentru noi - pe 
cuvântul meu! Nu avem nevoie de necazuri de la 
dumneavoastră! Signore, INŢELEGEŢI. Aţi atacat o femeie - o 
prostituată, ca să fiu mai explicit, dar o femeie - la debarcader. 
Oamenii v-au oprit, v-au dat la o parte şi eu am intervenit ca să 
nu vă omoare! Le-am spus că trebuie să fim precauţi. Să ne mai 
gândim... 

ltalianul continuă să vorbească, dar Havelock nu mai asculta. 
Era mai mult decât uimit şi împietrit de ceea ce auzise. 

„Un american care lucrează pentru sovietici”. Jenna a spus 
asta? Ce nebunie! Sau poate încercase să-l mintă pe italian, doar 
ca să nu-i facă nimic lui, după ce reuşea să plece? 

Oare aşa credea? Asta citise în ochii ei, atunci, în gară? Chiar 
aşa credea - exact cum el era convins că ea era agent dublu, 
ofiţer Voennaya, perfect acoperit? 

Oh, ISUSE! Printr-o simplă manevră, reuşiseră să-i întoarcă 
unul împotriva celuilalt! Oare probele contra lui erau la fel de 
concludente ca şi cele pe care le avea el contra ei? Probabil că 
aşa era; citise şi asta în ochii ei. Frică, răni adânci... durere. Nu 
avea pe nimeni în care să aibă încredere, nu acum, nu pentru un 
timp, poate niciodată. Nu putea decât să fugă - la fel ca el, 
Dumnezeule! CE LE-AU FACUT? De ce? 

Acum era în drum spre Paris. O va găsi acolo. Sau va lua 
avionul către San Remo sau Col des Moulinets şi va da de ea într- 
un fel sau altul. Avea avantajul transportului mai rapid când ea 
era pe un încărcător ruginit. Avea timp. 

Trebuia să se folosească de acest timp. Şi apoi, la ambasada 


din Roma exista un ofiţer care urma să afle cât este de furios, 
locotenent-colonelul Lawrence Baylor Brown îi va da răspuns la 
toate întrebările pe care i le va pune despre activităţile 
clandestine ale Washingtonului, despre incompetenţă, despre 
ilegalităţi, despre calcule greşite şi erori al căror preţ este de zeci 
de vieţi în fiecare an. 

Va începe cu diplomatul de la Roma care, se pare că a dat 
ordine secrete agenţilor din America şi celor din Mediterana de 
Vest. fi 

— Capisce? INŢELEGEŢI, signore? ltalianul era rugător, trăgea 
de timp, privind cu coada ochiului. In partea dreaptă, pe celălalt 
debarcader se vedeau trei bărbaţi, ce se îndreptau către „E/ba”, 
ce urma să remorcheze vasul care intra acum în port şi ale cărui 
sirene îi asurziseră. Suntem precauţi... naturalmente, dar nu ne 
pricepem! Suntem creaturi de-aici, de pe docuri, nimic mai mult! 

— Inţeleg, zise Michael, luându-l de umăr şi răsucindu-l. Mergi 
până la margine, ordonă, încet. 

— Signore, vă rog! Vă implor! 

— Fă cum am spus. ACUM! 

— Vă jur pe însuşi Dumnezeu! Pe sângele lui Christos, 
lacrimile Sfintei Fecioare! ltalianul deveni disperat. Sunt un 
comerciant de doi bani, signore! Nu ştiu nimic! Nu am văzut 
nimic. 

Ajunşi la marginea debarcaderului, Michael spuse: 

— Sari! şi-l împinse în apă. 

ltalianul nu apucă decât să strige: 

— Mio Dio! Assistenza! 

Debarcaderul era încă gol, dar Havelock ştia că în curând se 
va umple de oameni. Goli încărcătorul pistolului - gloanţele se 
rostogoliră pe puntea de lemn. Se grăbi spre ieşire şi când ajunse 
în dreptul pichetului paznicului, care acum era gol, aruncă 
încărcătorul gol înăuntru. Fugi cât putu de repede, trecu de 
poartă şi se îndreptă către maşina închiriată. 

Roma. Acolo îl aşteptau câteva răspunsuri. 

Cei patru bărbaţi aşezaţi în jurul mesei din camera cu pereţi 
albi de la etajul trei al clădirii Departamentului de Stat erau 
tineri, dacă era să te iei după eşalonul de vârstă destul de ridicat 
din Washington. Vârstele lor se încadrau în limitele de treizeci şi 
- patruzeci şi. Munca lor însemna multe nopţi nedormite, ce se 
prelungeau până la perioade de anxietate, exacerbate de 
existenţa lor aproape insulară: nici unul dintre ei nu avea voie să 
discute cu cineva din afară despre crizele cărora le făceau faţă. 
Aceştia erau strategii operaţiunilor sub acoperire, cei ce 
controlau activităţile clandestine. Fiecare era specialist, somitate 
sau autoritate în domeniul lui. Numai ei puteau da aprobare 
vulturilor să zboare. 

Totuşi nu erau ajutaţi de radare sau antene parabolice; nu se 
bazau decât pe proiecţiile comportamentului uman, după care de 
ghidau. Treaba lor era să analizeze acţiuni şi reacţii, nu atât ale 
duşmanilor, cât ale propriilor oameni. Evaluarea părea a fi o 
bătălie fără sfârşit, care se termina rar cu satisfacția tuturor. 

Probabilităţile „dar dacă” erau compuse geometric, după 
fiecare turnură a evenimentelor, după fiecare reacţie umană. 
Erau psihanalişti într-un labirint al anormalităţii, iar pacienţii lor, 
produse ale acestei dezordini mentale sau sociale. Specialişti ai 
modului de viaţă macabru, unde adevărul era de obicei o 
minciună, iar minciunile, mod de supravieţuire. Stresul era 
factorul de care se temeau cel mai tare, pentru că, sub influenţa 
stresului maxim sau prelungit, atât duşmanii, cât şi complicii lor 
puteau spune sau să facă lucruri la care altfel nici nu s-ar fi 
gândit. 

Imprevizibilul şi  anormalitatea creau cel mai periculos 
teritoriu. 

Aceasta era concluzia la care ajunseseră cei patru bărbaţi în 
legătură cu criza din noaptea aceea. Locotenent-colonelul 
Lawrence Baylor Brown trimisese din Roma o telegramă ce 
conţinea rugămintea de a fi reanalizat un dosar ce până atunci 
fusese considerat închis. 

Incă puţin şi se declanşa disputa. Evenimentele de pe plaja 
izolată, de la Costa Brava, fuseseră verificate şi confirmate de 


două părţi, una dintre ele fiind ofiţerul responsabil cu afaceri 
internaţionale, însuşi Havelock şi cea de a doua, un bărbat pe 
care Havelock nu-l cunoştea, Steven MacKenzie, unul dintre cei 
mai buni specialişti în operaţii sub acoperire, ce lucra în Europa 
pentru /ntelligence Agency. |şi riscase viaţa pentru a aduna 
probele: bucăţi de îmbrăcăminte ruptă, pătată cu sânge. Tot 
fusese examinat microscopic, rezultatele pozitive: Jenna Karras. 
Nu mai aşteptaseră şi cea de a doua confirmare, din motive 
explicabile. Relaţia dintre Havelock şi femeia Karras era 
cunoscută de toţi; un bărbat ce a depăşit limita maximă a nivelul 
de stres putea claca. Washingtonul trebuia informat. 

Agentul MacKenzie se plasase la o sută de metri distanţă de 
Havelock: văzuse clar, confirmarea era absolută, dovada 
incontestabilă. Femeia Karras murise în noaptea aceea. Faptul că 
Steven MacKenzie suferise un atac de inimă în timp ce se afla pe 
mare, călătorind către golful Chesapeake, nu le dăduse prea 
mult de bănuit, mai ales pentru că medicul care îi făcuse 
autopsia era un specialist excelent, un chirurg pe nume 
Randolph, a cărui credibilitate era impecabilă: murise din cauze 
naturale. 

Până la evenimentul de la Costa Brava, probele împotriva 
Jennei Karras fuseseră supuse unei analize minuţioase, cerută 
chiar de secretarul de stat Anthony Matthias. Strategii ştiau de 
relaţia strânsă dintre el şi Havelock. Se cunoşteau de douăzeci 
de ani, de când studentul îl întâlnise pe profesor la Universitatea 
din Princetown. Cehi de naţionalitate, erau mari diferenţe între 
ei, iar asta nu-i împiedica să fie cei mai buni prieteni. 

Cei care confirmară probele împotriva Jennei Karras au înţeles 
că nu poate fi vorba de nici o eroare, la fel cum analiştii 
înțelegeau acum că telegrama de la Roma trebuia studiată cu 
atenţie şi delicateţe. Ba mai mult, deocamdată nu puteau să-i 
comunice conţinutul lui Anthony Matthias. Deşi mass-media 
anunţase că secretarul de stat a plecat într-o bine-meritată 
vacanţă, adevărul era altul. Matthias se îmbolnăvise, unii 
şopteau pe la colţuri că ar fi grav şi, deşi subordonații lui erau în 
contact permanent cu Departamentul, nu revenise de cinci 
săptămâni la Washington. Şi problema cu Roma nu ar fi însemnat 
decât încă o povară pe umerii lui Anthony Matthias. 

— Halucinează, bineînţeles, zise bărbatul chel, pe nume Miller, 
punând copia telegramei pe masa din faţa lui. Paul Miller, MD, 


era psihiatru, o autoritate în domeniul  diagnosticării 
comportamentelor aberante. 

— Există ceva în dosarul lui care ar putea duce la concluzia ta? 
întrebă un bărbat cu părul roşu, îmbrăcat într-un costum ponosit, 
cu gulerul de la cămaşă desfăcut, cu cravata neînnodată. 

Numele lui era Ogilvie, un ex-agent de teren. 

— Nimic, răspunse Daniel Stern, analistul din stânga lui Miller. 
Funcţia sa era de director al Consulatului Operaţional, ceea ce 
reprezenta un eufemism pentru activităţile clandestine ale 
statului. 

— De ce nu? întrebă cel de-al patrulea analist, un bărbat 
îmbrăcat conservator, care părea să fi ieşit din reclamele pentru 
FHM, din „Wall Street Journal”. Stătea lângă Ogilvie. Numele lui 
era Dawson, specialist în drept internaţional. Să înţelegem că 
există lipsuri în dosarul lui? 

— Da. O problemă de securitate din trecut. De atunci nimeni 
nu s-a mai deranjat să-l refacă, aşa că a rămas incomplet. Dar 
am putea să găsim răspunsul la întrebarea lui Ogilvie. 

— Cum aşa? întrebă Miller, privindu-l peste ochi, sprijinindu-şi 
capul în mâini şi cu degetele răsfirate pe capul creţ. 

— Probabil, în cele din urmă, i s-a dat foc. 

— Ce vrei să spui? Ogilvie se aplecă în faţă, iar tonul vocii lui 
nu era prea plăcut. De asta depind evaluările, fir-ar să fie. 

— Nu cred că s-a gândit cineva că vor fi necesare. Tipul e 
superior din multe puncte de vedere. Afară de o izbucnire, doi, a 
fost extrem de productiv şi rezonabil în cele mai grele condiţii. 

— Numai că acum are vedenii prin gări, îl întrerupse Dawson. 
De ce? 

— İl cunoşti pe Havelock? întrebă Stern. 

— Numai dintr-un interviu personal, răspunse avocatul. Am 
discutat cu el în urmă cu opt sau nouă luni. Părea a fi eficient. 

— A fost, îl aprobă directorul operaţiunilor consulare. Eficient, 
productiv, rezonabil... foarte dur, foarte rece, strălucit. Deşi nu 
avea cum să fie altfel, pentru că de mic a fost antrenat în regim 
special. Poate că ar trebui să ne gândim şi la asta. Stern tăcu şi 
scoase dintr-un plic un dosar. lată un dosar aproape complet 
despre Havelock. Datele pe care le-am avut despre el au fost 
întotdeauna considerate excelente. A absolvit la Princetown şi-a 
luat doctoratul în istorie şi mai are o diplomă pentru limbi slave. 
Casă: Greenwich, Connecticut. Orfan de război, adus în Anglia şi 


adoptat de un anume cuplu Webster, ambii curaţi. Bineînţeles, 
noi am ţinut cont foarte mult de recomandarea lui Matthias şi l- 
am recrutat. lar cei de aici au fost foarte mulţumiţi de el. Un 
absolvent de facultate, excepţional de inteligent, doritor să-şi 
perfecţioneze domeniul lingvistic şi să lucreze sub acoperire. Dar 
asta n-a fost necesar - partea cu limbi străine. Ceha era linia lui 
de origine; o cunoştea mai bine decât ne-am fi aşteptat. Probabil, 
aici vom găsi motivul pentru care s-a ajuns la situaţia actuală. 

— Asta e un salt al dracului de mare în timp, zise Ogilvie. Poţi 
să ne schiţezi? Nu-mi plac surprizele; nu am nevoie de tensionaţi 
paranoici. 

— Se pare că deja avem unul, interveni Miller. Dacă modul de 
judecată al lui Brown înseamnă ceva... 

— Inseamnă, spuse Stern, că e unul dintre cei mai buni pe 
care-i avem în Europa. 

— Totuşi, vine de la Pentagon, adăugă Dawson. Şi acolo modul 
de judecată nu este unul din punctele forte. 

— Nu e cazul lui, corectă directorul. E negru şi e foarte bun. 

— După cum spuneam, continuă Miller, Baylor include 
recomandarea de a-l lua pe Havelock în serios. A văzut ceea cea 
văzut. 

— Ceea ce e imposibil, spuse Ogilvie. Ceea ce înseamnă că 
avem de-a face cu un nebun. Ce ai acolo, Dan? 

— O viaţă anterioară destul de urâtă, răspunse Stern, dând la 
o parte coperta dosarului şi frunzărind foile. Ştim că era ceh şi 
cam atât. Pe timpul războiului s-au refugiat în Anglia câteva mii 
de cehi şi astfel se explică modul în care a ajuns aici. Există două 
poveşti, una reală, cealaltă de acoperire. Pe timpul războiului nu 
au fost în Anglia, nici el, nici părinţii. A stat câţiva ani în şir în 
jurul oraşului Praga. Un coşmar lung şi, pentru el, real, a început 
din momentul în care era destul de mare să înţeleagă. Din 
nefericire nu-i puteam intra în cap, ceea ce acum ar fi vital. 
Directorul se întoarse către Miller. Aici avem nevoie de sfatul tău, 
Paul. Poate fi extrem de periculos. 

— Atunci hai să ne lămurim cât de departe mergem înapoi în 
timp. Şi de ce. 

— Hai să începem cu „de ce”, zise Stern, scoțând câteva 
pagini din dosar. A trăit de mic sub spectrul trădării. A existat o 
perioadă, în adolescenţă şi începutul maturității - la şcoală şi la 
colegiu - când nu au mai existat presiuni, dar probabil că 


amintirile erau îngrozitoare. Apoi următorii şaisprezece ani i-a 
petrecut în aceeaşi lume. Poate că a văzut prea multe fantome. 

— Fii mai clar, Daniel, insistă psihiatrul. 

— Ca să fac asta, zise directorul, citind, trebuie să ne 
întoarcem în iunie 1942, războiul din Cehoslovacia. Vedeţi voi, 
numele lui nu e Havelock, ci Havlicek. Mikhail Havlicek. Născut în 
Praga, la mijlocul anilor treizeci, dată sigură necunoscută. Toate 
dosarele au fost distruse de Gestapo. 

— GESTAPO? Avocatul se rezemă de spătarul scaunului 
gânditor. lunie 1942... mi-amintesc ceva despre procesele de la 
Nurenberg. 

— Problema era aproape insesizabilă pe agenda Nurenberg, îl 
aprobă Stern. Pe 27 mai, Reinhard Heydrich, cunoscut ca der 
Henker - călăul din Praga - a fost omorât de partizanii cehi. 
Aceştia erau conduşi de un profesor care a fost dat afară de la 
Universitatea Karlova şi a lucrat pentru British Intelligence. 
Numele lui era Havlicek şi locuia împreună cu soţia lui şi băieţelul 
lor într-o localitate aflată la 5 kilometri de Praga, unde organizau 
şedinţele cu partizanii. Localitatea era Lidice. 

— Oh, Isuse, murmură Miller, lăsând telegrama pe masă. 

— Havlicek fuge de-acasă pentru două săptămâni, de teamă 
să nu fie bănuit că l-ar fi asasinat pe Heydrich. Pe el nu l-au 
găsit, aşa că au adunat bărbaţii adulţi din localitate şi i-au 
executat; au adunat femeile adulte şi le-au pus la muncă în 
fabrici, cele mai prezentabile fiind trimise în barăcile ofiţerilor 
pentru a fi Fe/dhuren. Copiii... pur şi simplu au dispărut. 
Jugendmoglichkeiten. Cei care au reuşit să se adapteze, au 
scăpat, restul au fost gazaţi în camioane mobile. Acesta a fost 
preţul pentru moartea lui Heydrich. 

— Ai dracului, ce eficienţi erau, zise Ogilvie. 

— Nu s-a aflat de ordinele primite de la Berlin decât în ziua 
execuţiei, pe 10 iunie, continuă Stern, citind. In aceeaşi zi, 
Havlicek s-a hotărât să se întoarcă acasă. Când s-a răspândit 
vestea, partizanii l-au oprit. L-au închis, l-au sedat; ştiau că nu se 
mai putea face nimic şi că era prea valoros. In cele din urmă i s-a 
spus. Soţia lui a fost trimisă la tabăra de curve - mai târziu află 
că se sinucisese din prima zi, omorând şi un ofiţer Wehrmacht - 
şi fiul lui nu a mai fost de găsit. 

— Dar, evident, nu a fost luat împreună cu ceilalţi copii, zise 
Dawson. 


— Nu. A fugit în pădure şi câteva săptămâni a trăit ca un 
animal. Tatăl lui a aflat şi şi-a dat seama că e vorba de fiul său; 
mai demult îi spusese că dacă vin nemţii, să fugă în pădure. 

Intr-o lună îl găsiră pe băiat. Se ascundea prin peşteri şi 
copaci, îngrozit să se arate, mâncând tot ce putea, fura şi scotea 
din pământ şi fără să-l părăsească nici o clipă coşmarul 
masacrului. 

— O copilărie minunată, zise psihanalistul, notând ceva pe o 
hârtie. 

— A fost numai începutul. Directorul luă o altă pagină din 
dosar. Havlicek şi fiul lui au rămas în Praga şi partizanii au 
devenit mai activi. Câteva luni mai târziu, puştiul a devenit unul 
dintre cei mai tineri recruți din Brigada Copiilor. Erau folosiţi pe 
posturi de curieri, cărau tuburi cu nitroglicerină, explozive 
plastice şi mesaje. O greşeală, un soldat înfometat de băieţi şi 
gata. 

— Şi tatăl lui L-A LĂSAT? întrebă Miller, fără să-i vină să 
creadă. 

— Nu l-a putut opri. Băiatul a aflat ce i-au făcut mamei lui. Trei 
ani de zile a trăit această minunată copilărie, Paul. Macabru. 
Seara făcea lecţii ca orice elev. Apoi, ziua, prin păduri, prin 
câmpii, alţii îl învățau cum să fugă şi să se ascundă. Cum să 
mintă. Cum să omoare. 

— Acesta era antrenamentul de care spuneai mai devreme? 
zise Ogilvie, încet. 

— Da. Ştie de la mai puţin de zece ani ce înseamnă să iei o 
viaţă, să-ţi vezi prietenii murind. 

— Situaţia asta este ca un explozibil plantat în urmă cu 
treizeci de ani, zise psihiatrul. Ce s-a întâmplat apoi cu ei? 

— Războiul s-a terminat, dar formal, pentru că în Praga nu era 
pace. Ruşii aveau planurile lor şi începuse din nou nebunia. 

Havlicek cel bătrân era, din punct de vedere politic, împotriva 
acelui mod de libertate impus de ruşi. Ei nu luptaseră pentru 
asta. Totul s-a terminat când Jan Masaryk a fost asasinat pe 10 
martie 1948 şi a urmat colapsul social-democraţilor. Ca şi al celor 
doi Havlicek. 

— In ce sens? 

— Bătrânul a dispărut în Siberia. Prietenii l-au luat pe Havlicek 
cel mic şi l-au scos din ţară, trimiţându-l în Anglia. A avut noroc 
cu familia Webster, care l-a luat de la orfelinat şi l-a crescut, 


oferindu-i toate condiţiile. 

— Şi un nou nume, spuse Dawson. De ce nu numele lor? 
Daniel Stern zâmbi. 

— Băiatul nu ar fi mers atât de departe. Nu putea să uite, 
amintirile erau acolo, cu el. 

— Cei doi Webster mai trăiesc? 

— Nu. Amândoi au murit prin anii şaizeci, când Havelock era la 
colegiu. 

— Unde l-a cunoscut pe Matthias? întrebă Ogilvie. 

— Da, răspunse directorul. Asta a mai atenuat puţin lovitura. 
Matthias era interesat de el, nu numai pentru că învăţa bine, ci 
mai mult pentru că familia lui îi cunoscuse bine pe părinţii lui 
Havelock, în Praga. Cu toţii făceau parte dintr-o comunitate de 
intelectuali, până când i-au răsfirat nemţii. 

— Matthias ştie toată povestea? 

— Da, răspunse Stern. Acum ştii şi tu. Ştim cu toţii. Se întoarse 
din nou către psihiatru. Ce părere ai, Paul? 

— Cea mai logică părere posibilă. Promite-i ORICE, dar adu-l 
aici. Şi nu ne putem permite accidente. Aduceţi-l aici viu... 

— Sunt de acord că e cea mai bună soluţie, spuse roşcatul 
Ogilvie, dar nu văd cum se poate pune în practică. 

— E cel mai bine aşa, zise doctorul. Chiar tu ai spus. Paranoic. 
Nebun. Resimte personal evenimentele de la Costa Brava, Martor 
la execuţie. Acum treizeci de ani se juca cu explozivele. O parte 
din el a renunţat pentru a se autoproteja, construindu-şi un 
adăpost împotriva persecutării, împotriva atacurilor. E în stare de 
orice. Nu există reguli. Odată ce începe să aibă halucinaţii, poate 
pendula între fantezie şi realitate. 

— Şi prezenţa lui Rostov la Atena? întrebă Stern. 

— Nu ştim dacă Rostov a fost la Atena, zise Miller. Ar putea fi 
tot o fantezie, poate a văzut pe cineva pe stradă care semăna cu 
el. ŞTIM că femeia Karras era din KGB. De ce ar apărea aşa, 
dintr-odată, un tip ca Rostov, care să nege? 

Ogilvie se aplecă în faţă. 

— Baylor spune că şi asta e o probă care sprijină afirmaţiile lui 
Havelock. Insă Rostov ar fi putut să-l ia, să-l scoată din Grecia. 

— Atunci DE CE NU a făcut-o? întrebă Miller. Spune, Roşcatule, 
tu ai fost agent de teren ani de zile. Dacă ai fi fost Rostov şi ai fi 
ştiut ce s-a întâmplat la Liubianka, nu l-ai fi luat pe Havelock pe 
sus? 


Ogilvie tăcu, privindu-l fix pe psihiatru. 

— Da, răspunse în cele din urmă - dacă vroiam - asta ca să nu 
mi-o ia altcineva înainte. 

— Exact. Afirmația nu are consistenţă. A fost Rostov la Atena? 
Sau este fantezia pacientului nostru, care îşi construieşte cazul 
pe elemente de persecuție? 

— Din câte spune colonelul ăsta, Baylor, era al dracului de 
convingător, interveni avocatul Dawson. 

— Un schizofrenic care are halucinaţii - şi asta este el - poate 
fi extraordinar de convingător, deoarece crede în totalitate în 
ceea ce spune. 

— Dar nu poţi fi sigur, Paul, insistă Daniel Stern. 

— Nu, nu pot fi. Dar SUNTEM siguri de un singur lucru, de fapt 
de două. Femeia Karras ERA din KGB şi a fost omorâtă la Costa 
Brava. Pentru prima afirmaţie avem probe de necontestat şi 
pentru cea de a doua avem două probe, dintre care una e 
Havelock în persoană. Psihiatrul se uită rând pe rând la cei trei 
bărbaţi. Pe asta se bazează în primul rând diagnosticul meu; pe 
asta şi pe noile informaţii aflate despre Mikhail Havlicek. Nu pot 
ajunge la altă concluzie. Mi-aţi cerut o părere, nu o afirmaţie 
absolută. 

— „Promiteţi-i orice...” repetă Ogilvie. Parcă am fi în reclama 
aia nenorocită. 

— Numai aduceţi-l aici, completă Miller. Şi cât se poate de 
repede. Şi apoi, trebuie băgat într-o clinică, sub terapie şi astfel 
poate aflăm ce a făcut şi unde a lăsat probele cu care ameninţă 
că se va apăra. 

— Cred că nu trebuie să amintesc nimănui de aici, spuse 
Dawson, că Havelock ştie multe lucruri care, odată apărute la 
suprafaţă, ar fi extrem de periculoase. În primul rând, vor afecta 
credibilitatea noastră - aici şi în afara graniţelor. Ba mai mult, 
cifre, informaţii, surse - toate acestea pot fi schimbate, reţelele 
avertizate. Dar nu putem să ne întoarcem în timp şi să reparăm 
toate greşelile, nu putem să ne permitem să se afle că legile 
anumitor ţări au fost încălcate de oamenii noştri. 

— Ca să nu mai vorbim de restricţiile la care am fi supus; aici, 
adăugă Stern. Ştiu că te-ai referit şi la asta, nu vroiam decât să 
accentuez. Havelock ştie totul; doar el a fost negociatorul 
principal. 

— Tot ce am făcut, poate fi justificat, zise Ogilvie scurt. Dacă 


vrea cineva dovezi, există câteva sute de dosare care arată 
realizările noastre. 

— Şi câteva mii care nu, obiectă avocatul. Şi-apoi există 
Constituţia. Doar sunt avocatul diavolului, deci o ştiu foarte bine. 

— Rahat! izbucni Ogilvie. Până facem noi rost de mandat şi 
aprobări, s-ar putea ca Havelock să ne-o ia înainte şi să fie prea 
târziu... 

— Am ajuns într-o zonă neagră, Roşcatule, explică Dawson. 
Omuciderea nu este niciodată justificată. Pe de cealaltă parte, să 
nu uităm că există cei care ar spune că realizările noastre nu ne 
justifică pierderile. 

— Ce formă ar putea lua acţiunile lui Havelock, Paul? întrebă 
directorul. 

— O mulţime, răspunse psihiatrul. Cea mai radicală ar fi să ia 
contact cu oamenii pe care îi cunoaşte - sau despre care a auzit 
- din cercurile străine de spionaj şi să le ofere informaţii 
clasificate. Aceasta ar putea fi rădăcina afirmației cum că l-ar fi 
întâlnit pe Rostov. Sau ar putea trimite scrisori, telegrame, în 
care să descrie activităţile noastre, referindu-se mai ales la cele 
mai delicate. Orice va face, va fi extrem de precaut, secretos. 
Chiar tu ai spus, Daniel, poate fi periculos. ESTE periculos. Şi nu 
o va face din prima. Mai întâi va încerca să ne forţeze mâna, să 
ne şantajeze ca să-i spunem ce vrea să audă. Că femeia Karras 
trăieşte şi că totul a fost o conspirație pentru ca el să se retragă. 

— Şi, chiar dacă îi spunem, nu putem fi convingători şi nu 
avem nimic care ar putea să ne servească drept probă, zise 
Ogilvie. 

Nu va accepta. E om de teren. Va filtra tot ce-i vom trimite. 
Deci, ce-i spunem? 

— NIMIC. II PROMITEM, răspunse Miller. Informaţiile sunt prea 
importante ca să le trimitem prin curier, prea periculoase ca să 
iasă dintre pereții acestei camere. A VAZUT-O pe moartă; foarte 
bine. Confirmarea o avem aici; să sperăm că asta va însemna 
ceva irezistibil pentru el. 

— Imi pare rău, interveni Roşcatul, ridicând palmele în semn 
de protest. Nu ţine. Nu la el. Va vrea ceva mai convingător. 

— Matthias? 

— Perfect, aprobă psihanalistul. 

— Nu încă, zise Stern. Nu până când nu avem de ales. Nu ne 
putem baza pe el acum, în starea în care se află. 


— S-ar putea să nu avem încotro, insistă Dawson. 

— Şi da şi nu. Directorul se întoarse către Ogilvie. De ce ne 
trebuie neapărat ceva concret pentru Havelock? 

— Ca să ne apropiem mult de el şi să-l putem înşfăca. Şi tare 
mi-e teamă că nu e decât o cale. 

— Anume? întrebă directorul. 

— Eu. 

— Nici nu discutăm despre asta. 

— Gândeşte-te, zise Ogilvie. EU SUNT credibilitatea. Havelock 
mă cunoaşte, ştie că stau la masa asta. Pentru el sunt unul DE- 
AL LOR. Dacă mai există o persoană cu care s-ar întâlni oricând, 
afară de Matthias, aceea sunt eu. 

— Imi pare rău, Roşcatule. Chiar dacă sunt de acord cu tine, 
nu pot permite. Ştii regulile. Odată ce intri în camera asta, nu 
mai ieşi niciodată pe teren. 

— Regulile sunt făcute pentru a fi încălcate. Şi-apoi, fără să 
vreau să jignesc, regulile au fost făcute pentru oameni ca voi. Eu 
sunt puţin altfel. Şi am mulţi ani de teren, ani despre care orice 
psihiatru ţi-ar spune că reprezintă o garanţie. Nu-i aşa, Paul? 

— Nu sunt medicul tău, Roşcatule, zise doctorul încet. 

— Nu trebuie să fii; ai citit rapoartele. In cinci săptămâni, 
durerile vor deveni mai mari... apoi de nesuportat. De ce credeţi 
că mă retrag mereu şi apoi revin ceva mai îmbujorat? Pentru că 
sunt sub medicaţie. Se rezemă de spătarul scaunului. Nu am 
nimic de pierdut, nici măcar dacă mă iau ruşii pe sus. Şi sunt 
singurul de-aici care îl poate scoate pe Havelock în câmp 
deschis. 

Privirea lui Stern îl fixa pe bărbatul cu părul roşu, care era pe 
moarte. 

— Eşti destul de convingător, zise el. 

— Pentru că am dreptate. Brusc, Ogilvie se ridică, împingând 
scaunul în spate. Am atât de multă dreptate, încât mă duc acasă 
să-mi fac bagajele. Aranjaţi să plec spre Italia cu un transport 
militar; nu are rost să apelăm la acoperire comercială şi să plec 
cu avionul. Turcii ăia KGB-işti îmi ştiu toate paşapoartele, toate 
identitățile şi nu am timp să-mi inventez una nouă. Transportul 
să o ia prin Bruxelles şi să se oprească la baza militară 
Palombarai şi Baylor să-l aştepte pe... Codul meu e Apaşu/. 

— Apaşuh întrebă Dawson. 

— Da. 


— Să presupunem că Havelock se va întâlni cu tine, zise 
psihiatrul, ce-o să-i spui? 

— Nu prea multe. Odată ce se apropie de mine, e al meu. 

— Are experienţă, Roşcatule, zise Stern, studiindu-l pe Ogilvie. 
E un tip dur. 

— Şi eu la fel. Plus că niciodată nu mă apropii, fără să am 
retragerea asigurată. Ogilvie deschise uşa şi ieşi, fără alte 
comentarii. 

— N-o să-l mai vedem, zise Miller. 

— Ştiu, spuse Stern. Şi el ştie. 

— Crezi că va ajunge la Havelock? întrebă Dawson. 

— Sunt sigur, răspunse directorul. Il va lua, i-l va da pe tavă lui 
Baylor şi câtorva medici pe care-i avem la Roma şi apoi va 
dispărea. Ne-a spus. Şi-apoi nu e genul să sfârşească în spital. 

— Mă rog la Dumnezeu, zise avocatul, să-l imobilizeze pe 
Havelock. TREBUIE. Altfel, e cazul să ne aşteptăm la balamuc cu 
autorităţile din întreaga Europă, la asaltul fanaticilor, plus că vor 
muri o mulţime de oameni. Astea toate din cauza unui om 
dezechilibrat. S-a întâmplat de multe ori şi cu oameni mai puţin 
importanţi decât Havelock. 

— Tocmai de asta sunt sigur că Ogilvie îl va aduce, zise Stern. 

Nu sunt Paul, dar îmi dau seama ce e în capul lui. Intotdeauna 
a fost frustrat de faptul că, din cauza poziţiei pe care o are, nu 
poate face nimic pentru prietenii care au murit pe teren - în 
Africa, la Istanbul... Soţia şi cei trei copii l-au părăsit din cauza 
slujbei; nu şi-a văzut copiii de cinci ani. E furios. E ultima lui 
ocazie şi va muri aşa cum şi-a dorit - pe teren. 

— Asta e o justificare pentru el, zise psihiatrul. 

— Pentru ce? întrebă avocatul. 

— Pentru durere. A lui şi a lui Havelock. Vezi tu, pe timpuri se 
respectau. Nu poate uita asta. 


Capitolul 8 


Avionul venea la aterizare încă de când se afla la 50 kilometri 
nord de Aerodromul Palombara Sabina. Decolase de la Bruxelles, 
evitând toate rutele militare şi comerciale, survolând Alpii la est 
de zona Lepontine, la o altitudine atât de mare, încât 
probabilitatea de observare era, practic, nulă. Se luaseră măsuri 
inclusiv în cazul în care ar fi fost observat de radare; ar fi apărut 
şi dispărut de pe ecrane fără comentarii, fără investigaţii. Şi, 
când ateriza la Palombara, urma să coboare un bărbat care 
fusese luat la bord încă de la trei dimineaţa, în cel mai mare 
secret. Un bărbat fără nume, dar căruia i se spunea Apașul. 
Acest bărbat, ca mulţi alţii, nu putea risca formalităţile, de 
identificare de la birourile de emigrare. 

Avionul ateriza şi tânărul pilot se întoarse către pasagerul său, 
ridicând vocea pentru a putea fi auzit de bărbatul de vârstă 
medie, cu părul roşu, care stătea în spatele lui. 

— Am ajuns, Indianule. Poţi să-ţi faci plecăciunile şi să-ţi scoţi 
tolba cu săgeți. 

— Foarte amuzant, zise Ogilvie, desfăcându-şi centura de 
siguranţă. Se uită la ceas. Cât e ora aici? Ceasul meu a rămas 
după Washington. 

— 05:57; ai pierdut 6 ore. Dacă eşti aşteptat la birou, ar fi fost 
bine să tragi un pui de somn. 

— Nici o problemă. Transportul e aranjat? 

— Direct până la wigwamul Marelui Şef de trib de pe via 
Vittorio. 

— Mă dărâmi cu glumele tale. Mergem la ambasadă? 

— Exact. Eşti un pachet special. Livrare garantată de la 
Bruxelles. 

— Te înşeli. Nu mergem la nici o ambasadă. 

— Am primit şi noi nişte ordine. 

— N-are nimic. Acum primiţi altele. 

x 

Ogilvie intră în biroul micuţ, rezervat celor ca el, situat în 
clădirea aerodromului fantomă. Era o încăpere fără ferestre, 
mobilată doar cu strictul necesar. Cele două telefoane existente 


erau sigure, verificate în permanenţă cu sisteme electronice? 

Coridorul de afară era păzit de trei bărbaţi îmbrăcaţi în 
uniforme de camuflaj, înarmaţi şi care aveau ordine să 
folosească armele în cazul în care intra vreo persoană 
neidentificată sau suspectă. 

Aceste aranjamente erau rezultatul conferinţelor extraordinare 
purtate de oameni necunoscuţi, din ambele guverne, ale căror 
griji treceau de limitele cooperării impuse de stat; pur şi simplu, 
deveniseră necesare. 

Se îndreptă către birou, se aşeză pe scaun şi ridică receptorul 
telefonului din partea dreaptă; era negru, ceea ce semnifica uzul 
intern. Formă numărul memorat şi douăsprezece secunde mai 
târziu se auzi pe linie vocea adormită a colonelului Lawrence 
Brown. 

— Brown. Cine e? 

— Baylor Brown? 

— Apaşulh 

— Da. Sunt la Palombara. Ceva veşti? 

— Nimic. Am umplut, trimis oameni în toată Roma; nici un 
semn de la el. 

— CE ai făcut? 

— Am trimis oamenii să-l caute. Toate sursele pe care le 
aveam sau cei care ne erau datori... 

— Fir-ar al dracului să fie, anulează! Ce naiba crezi că faci? 

— Hei, uşurel, amice. Se pare că nu ne înţelegem. 

— Şi mă doare în fund dacă ne înţelegem sau nu! Ai de-a face 
cu un şarpe, AMICE. Dacă îşi dă seama că e urmărit, va avea 
impresia că ţi-ai încălcat cuvântul. Şi IŞI VA DA SEAMA; atunci o 
să muşte. Isuse, crezi că nu a mai fost vânat? 

— Crezi că eu nu-mi ştiu sursele? întrebă Baylor, enervat. 

— Cred că trebuie să stăm cât mai repede de vorbă. 

— Atunci, vino încoace, zise colonelul. 

— Asta e a doua problemă, zise Ogilvie. Nu ne mai întâlnim la 
ambasadă. 

— De ce? 

— Dintre multe motive, aleg unul: s-ar putea ca omul nostru 
să fie pe trotuarul de vis-a-vis şi să mă vadă. 

— Şi? 

— Ştie că nu ies niciodată pe teritoriu. 

— Nici măcar nu ştie că vii, protestă Baylor. Sau cine eşti. 


— Va şti când îi vei spune. 

— Un nume? testă ofiţerul. 

— Apaşul ajunge, deocamdată. 

— Asta va însemna ceva pentru el? 

— Da. 

— Nu şi pentru mine. 

— Nici nu trebuie. 

— Sunt din ce în ce mai sigur că n-o sa ne înţelegem. 

— Regretele mele. 

— Dacă nu vii, unde ne întâlnim? 

— La Borghese. In parc. Te găsesc eu. 

— MIE îmi va fi mai uşor să te găsesc. 

— Te înşeli, Baylor. 

— In legătură cu CE? 

— Cu faptul că nu ne vom înţelege. Ogilvie tăcu câteva clipe. 
Să zicem de-acum în două ore. Poate până atunci vei fi contactat 
de persoană. 

— Două ore. 

— Şi... Baylor! 

— Da? 

— Vezi ce faci cu sursele alea, AMICE. 

x 

Luna martie nu era prea blândă cu grădinile Borghese. Încă se 
mai simţea vântul rece al iernii romane, ce împiedica florile să 
înflorească, copacii să înverzească, într-o explozie uimitoare şi 
ameţitoare de culori, ce făcuse grădina atât de celebră. Până şi 
băncile, frumos aliniate, erau pline de praf. 

Ogilvie se opri lângă un trunchi gros de copac, la marginea 
grădinii, în spatele muzeului. Era prea devreme, apăruseră doar 
câţiva studenţi şi turişti. Agentul se uită la ceas, puţin îngrijorat. 

Era aproape nouă fără douăzeci; ofiţerul întârziase mai mult 
de jumătate de oră. Se enervase atât pe el însuşi, cât şi pe 
Baylor. La ora asta era prea linişte în parcul Borghese, prea 
multe umbre, amândoi puteau fi observați cu uşurinţă. Se înjură 
în gând; şi nu avea cum să-şi impună autoritatea în faţa 
colonelului. Probabil că intrase în circuit, pe ruta schimbărilor de 
vehicule, ce avea drept scop pierderea eventualilor urmăritori şi 
supraveghetori. Îl pusese într-o situaţie dificilă, dându-i întâlnire 
în afara ambasadei şi fără să spună decât că se numeşte, 
enigmatic, Apaşul. 


Rămase pe gânduri. În urmă cu şapte ani, la Istanbul, doi 
agenţi de teren, cunoscuţi ca Apașul şi Navajo, aproape că şi-au 
pierdut viaţa încercând să prevină un asasinat pus la cale de 
KGB, la Mesrutiyet. Reuşiseră. Insă, când să se retragă, Navajo 
fusese încolţit pe Bulevardul Ataturk - la ambele capete ale 
străzii îl aştepta câte o echipă de asasini KGB. Situaţia părea a fi 
complet pierdută, până în momentul în care Apaşul trecu podul 
în viteză, la volanul unei maşini furate, oprindu-se la capătul 
străzii şi strigând la partenerul lui să urce. Apoi Ogilvie trecu cu 
maşina prin ploaia de gloanţe, alegându-se cu răni la tâmplă şi la 
mâna dreaptă. Cel căruia i se spunea Navajo nu avea cum să-l 
uite pe Apaș. Fără el, Michael Havelock ar fi murit la Istanbul. 

Auzi un zgomot în spate. Se întoarse. Il văzu pe Baylor, care, 
fără nici un cuvânt, duse un deget la buze şi-i făcu semn să tacă. 
Apoi, îi arătă spre sudul grădinii, unde se afla intrarea de piatră a 
muzeului. De la o distanţă de treizeci de metri, îi urmărea un 
bărbat îmbrăcat într-un costum închis la culoare, care încerca să 
se decidă în ce direcţie să o ia. In depărtare se auziră zgomote 
de claxon şi de motor ambalat. Bărbatul fugi într-acolo. 

— Ciudat loc de întâlnire, zise colonelul, uitându-se la ceas. 

— Maşina era a ta? întrebă Ogilvie. 

— Am lăsat-o la porţile Veneto. indeajuns de aproape cât să 
fie auzită; asta conta. 

— Imi pare rău, spuse primul. A trecut mult timp. De obicei nu 
fac greşeli de genul ăsta. Borghese era întotdeauna plină. 

— Nici o problemă. Şi nu sunt aşa sigur că e chiar o greşeală. 

— Las-o baltă cu amabilităţile. 

— Se pare că nu mă înţelegi. Mă interesează mai puţin să fiu 
amabil. Până acum, KGB-ul nu m-a urmărit niciodată - din câte 
ştiu. De ce acum? 

Ogilvie zâmbi; deci tot el era cel care avea controlul. 

— Vezi dacă ţi-ai anulat sursele? 

Ofiţerul negru rămase tăcut, privindu-l printre pleoape 
îngustate. 

— Atunci sunt terminat la Roma, zise el, în cele din urmă. 

— Poate. 

— Nu poate. Oricum sunt terminat. De asta am întârziat. 

— A dat de tine, afirmă agentul cu părul roşu, calm. 

— Mda, eu sunt primul care va fi expus. A luat urma femeii 
Karras şi a urmărit-o până la portul Civitavecchia, unde a 


dispărut. Nu spune cum sau cu ce vapor. A fost o capcană; l-a 
prins pe cel care a întins-o - un bişniţar de doi bani de la docuri. 
L-a neutralizat şi ce a aflat de la el - sau CE CREDE că a aflat de 
la el - l-a transformat într-un butoi cu nitroglicerină. 

— Anume? 

— Dublă programare. Aceeaşi tactică care, are el impresia, a 
fost folosită cu el. 

— Asta e un rahat. 

— Nu fac decât să repet ce a spus - ce i s-a spus. Dacă stăm 
să ne gândim, nu e chiar lipsit de logică. KGB-ul are câţiva actori 
remarcabili; ar fi putut juca rolul ei. Ţine de strategie. El este 
eliminat, iar ea fuge. O echipă productivă neutralizată. 

— Vreau să spun că INTREAGA idee e un rahat, se corectă 
Ogilvie. Nu mai e nici o Jenna Karras; a murit la Costa Brava. Şi 
ERA KGB-istă - agent de teren VKR, lucra sub acoperire. Nu s-a 
făcut nici o greşeală, dar nu mai contează asta, acum. Principalul 
este că a murit. 

— El nu crede; nici tu nu o să crezi în momentul în care vei sta 
de vorbă cu el. Sunt sigur. 

— Havelock crede ce vrea să creadă, ce trebuie să creadă. | s- 
a studiat comportamentul din punct de vedere medical şi s-a 
ajuns la concluzia că este, mai pe limba noastră, terminat. Şi-a 
depăşit limitele. Mintea lui are schimbări de personalitate, 
oscilează între ce există şi ce nu există, pe scurt, a luat-o razna. 

— E al dracului de convingător. 

— Pentru că nu minte. Asta e partea cea mai interesantă. A 
văzut ce a văzut. 

— Asta spune şi el. 

— Dar nu e posibil; aceasta iar e o parte interesantă. Are 
viziuni. Nu vede decât cu capul, nu cu ochii; aici e buba. 

— Şi tu eşti convingător. 

— Pentru că nu mint şi pentru că nu am probleme cu capul. 
Ogilvie îşi căută ţigările în buzunar. Scoase una, pe care şi-o 
aprinse cu o Zippo antică, în vârstă de mai mult de un sfert de 
secol. Acestea sunt faptele, colonele. Poţi să umpli tu spaţiile 
goale, dar esenţa e clară. Havelock trebuie ridicat. 

— Nu va fi aşa uşor. O fi păţit el ceva cu capul, dar nu e 
amator. Poate nu ştie încotro se îndreaptă, dar a supravieţuit în 
domeniul acesta şaisprezece ani. E deştept, ştie să-şi păzească 
pielea. 


— Ştim. Am ajuns şi la partea reală. l-ai spus că sunt aici, nu? 
— l-am spus că a venit un bărbat cunoscut ca fiind Apaşul. 
Colonelul tăcu. 

— Şi? 

— Nu i-a plăcut. De ce tu? 

— De ce nu eu? 

— Nu ştiu. Poate nu te place. 

— Imi e dator. 

— Asta o fi părerea ta. 

— Ce specialitate ai, psiholog? Avocat? 

— Câte puţin din fiecare, răspunse colonelul. De ce? 

— Pentru că sunt confuz. Ce dracu’ vrei să spui? 

— Havelock a reacţionat foarte rapid. „Deci l-au trimis pe 
Gunslinger”, a spus el. E al doilea nume de cod al tău? 

— Copilării. O glumă proastă. 

— Nu părea deloc amuzat. Te va suna la prânz ca să stabiliţi 
întâlnirea. 

— La ambasadă? 

— Nu. Voi lua o cameră la Excelsior. Voi fi cu tine acolo; vei 
vorbi cu el la telefon. 

— Ticălosul! şuieră Ogilvie, printre dinţi. 

— E vreo problemă? 

— Ştie unde sunt, dar eu nu ştiu nimic de el. Mă poate 
supraveghea, eu nu. 

— Care e diferenţa? Vrea să vă vedeţi. Ca să-l iei, trebuie să te 
întâlneşti cu el. A 

— Scuză-mă, colonele, dar eşti nou în branşă. Imi forţează 
mâna. 

— Cum aşa? 

— Am nevoie de doi oameni - dacă se poate italieni - care să 
vină după mine, după ce plec din hotel. 

— De ce? 

— Pentru că s-ar putea să mă atace el PE MINE, zise agentul, 
gânditor. Pe la spate. In aglomeraţie. Nu există vreun truc pe 
care să nu-l cunoască... Cineva cade pe strada, un om bun îl 
ajută şi-l urcă în cea mai apropiată maşină. Amândoi americani, 
nimic suspect. 

— Asta presupune să nu fiu cu tine. Tăcu, apoi continuă. Bine, 
dar cred că ar trebui să-ţi dau mai mulţi oameni. 

— Foarte bine, colonele, dar nu acum. 


— Uite ce e, Apaşule, eu sunt responsabil pentru un teritoriu 
enorm din această arie de operare. Faptul că lucrez pentru 
Pentagon este un avantaj. Am nevoie de o favoare, cineva are 
nevoie de o favoare din partea noastră, e OK, nu fac decât să-mi 
măresc cercul, chiar dacă de cele mai multe ori nu mă întâlnesc 
cu persoanele. 

— Nu-mi place să mă repet, dar trebuie: ce dracu' vrei să 
spui? 

— Am o mulţime de prieteni acolo. Bărbaţi şi femei care au 
încredere în mine, în modul meu de lucru. Dacă trebuie să plec, 
reţeaua va rămâne intactă, bineînţeles, însă am un principiu. Nu 
vreau ca aceşti prieteni - ştiuţi şi neştiuţi - să păţească ceva. lar 
Havelock ar putea să le facă rău. A fost peste tot. Ar putea 
provoca scandal mondial. Nu cred că se poate risca cu el, mai 
ales că s-a retras. Şi-apoi, nu merită. 

— Sunt de aceeaşi părere. 

— Atunci neutralizează-l. 

Bărbatul de la Washington rămase tăcut câteva clipe. 

— Nu pot. 

— De ce nu? 

— Pentru că ar putea avea consecinţe pe care nu ţi le doreşti. 

— Imposibil. Nu a avut timp. 

— Nu ştii sigur. Dacă problema aceasta există de mai mult 
timp, nu ştim ce a făcut. Ar fi putut lăsa documente în multe ţări, 
cu specificaţii precise de a fi deschise, citite şi analizate dacă se 
pierd contactele stabilite. In ultimele şase săptămâni a fost la 
Londra, Amsterdam, Paris, Atena şi Roma. De ce? Dintr-o mie de 
posibilităţi de a călători, cu bani în buzunar, s-a întors în oraşele 
unde a operat sub acoperire. 

— Poate fi coincidenţă. 

— Poate da, poate nu. 

— Nu-ţi înţeleg logica. Dacă îl iei, pur şi simplu, tot nu ar putea 
stabili aceste contacte. 

— Sunt sute de moduri. N 

— Atunci duceţi-l într-o clinică. In laboratoare unde să i se 
injecteze droguri care dezleagă limba şi mintea. 

— Ai dreptate. 

— lar eu cred că tu te înşeli. Nu ştiu dacă a văzut-o pe femeia 
aceea, sau nu, dar ce a văzut - ce s-a întâmplat - s-a întâmplat 
în ultimele douăzeci şi patru de ore. Chiar dacă spune că a făcut- 


o, nu avea timp. 

— Asta e o părere, sau o clarviziune? 

— Nici una, nici alta. Sunt fapte. Am ascultat un bărbat care a 
suferit un şoc. Un bărbat care a trecut printr-o experienţă grea. 
Când spui că ar fi putut face depozite de documente, repeţi 
vorbele mele, pentru că exact asta mi-a spus el, cu gura lui. 
Specula ceva ce AR FI PUTUT face, nu ceva ce a făcut. E o mare 
diferenţă, „Domnule Strateg”. 

— Şi din cauza asta îl vrei mort? 

— Vreau să trăiască mulţi alţii. 

— Şi noi la fel. De aceea sunt aici. 

— Deci vrei să-l duci viu înapoi, zise Baylor, sarcastic. 

— Da. 

— Nu vei reuşi. Să presupunem că ratezi. Să presupunem că 
fuge! 

— Nu se va întâmpla. 

— Părere sau clarviziune? 

— Fapt. ` 

— Nu se poate. In această conjunctură există un factor prea 
mare de probabilitate, pe care nu pot conta. 

— Nu ai de ales, SOLDAT. Sunt ordine de sus. 

— Atunci să-ți spun pe litere, dacă nu înţelegi, CIVILULE. Nu-mi 
vorbi mie de ordine de sus. Mi-am pus fundul ăsta negru la 
muncă şi am tras pentru armata asta de albi - albi în vârf, negri 
la fund - până când au fost obligaţi să mă facă o spiţă 
importantă din marea roată albă. Şi vii tu acum, faci pe agentul 
secret, te dai mare cu un nume de cod desprins din... 

— Reclamele pentru cereale? 

— Exact. Nu-mi spui cum te cheamă, nu te identifici. Dacă 
ratezi şi Havelock scapă, din urmăritor, devin urmărit. Reţeaua e 
compromisă. 

— Ticălos ipocrit ce eşti, zise agentul, dezgustat. Nu te 
interesează decât să-ţi salvezi pielea. 

— Reţine: dacă se întâmplă ceva în oraşul ăsta, eu sunt 
undeva în spate, nu prea departe. Il iei, îmi convine. Te duc 
înapoi la Palombra, cu el cu tot şi vă şi urc în avion, dacă vrei, 
împreună cu o scrisoare de recomandare scrisă în latineşte. 

— Până acum nu ai dat de înţeles nimic din toate astea. 

— Nu mi-am pledat cazul; am raportat. Şi nu contează dacă îl 
cred sau nu. E activ, pentru mine şi funcţia mea de aici, din 


Roma, e o ameninţare, ca să nu mai spun de o mare parte a 
reţelei pe care am creat-o din ordinul Guvernului şi pe cheltuiala 
americanului contribuabil. Colonelul zâmbi. Sper că ajunge ca să 
înţelegi motivaţia mea de a apăsa pe trăgaci. 

— Ai putea merge atât de departe? 

— Aşa intenţionez, nu am de ales. 

Ogilvie se îndepărtă puţin de copac; privi înspre grădină. 

Vorbi încet, cu voce calmă, lipsită de orice inflexiune. 

— Ştii, aş putea să scap de tine. Să te omor, dacă trebuie. 

— Fă-o. Şi uit de Excelsior. lei o cameră pe numele meu şi 
când va suna Havelock, să spui că eu sunt la telefon. Se aşteaptă 
să răspund eu, să-ţi confirm prezenţa. Şi, apropo, când mă imiţi, 
să nu exagerezi cu accentul de negru. Am absolvit Rhodes 
Scholar, Oxford, '71. 

Agentul i-o întoarse. 

— Aş putea face altceva. Pot să te acuz, să te duc în faţa curţii 
marţiale. Insubordonare faţă de un superior. 

— Din cauza unei conversații care nu a avut loc niciodată? Sau 
dacă a existat, am făcut cum am crezut de cuviinţă, aplicând 
tacticile militare. Subiectul a găsit persoana de contact ca fiind 
inacceptabilă; cer un alt om la Roma. Ce părere ai, Gunslinger? 

Ogilvie nu zise nimic, preţ de aproape un minut. Işi aruncă 
ţigara, o strivi cu pantoful. 

— Eşti talentat, colonele, spuse el, în cele din urmă. Am 
nevoie de tine. 

— Chiar îl vrei? 

— Da. 

— Mi-am imaginat. Se simţea în tonul vocii tale, când am 
vorbit la telefon, Domnule Strateg. Nu uita, sunt singurul care a 
vorbit cu el. Ştiu şi ce a făcut şi ce nu a făcut. 

— Incă puţin şi te vei convinge că te-ai înşelat. 

— Imi asum riscul. 

— Nu va fi cazul. Nu voi rata, deci, nu va scăpa. 

— Mă bucur. Ce mai ai nevoie, afară de cuplul care să te 
urmărească după ce ieşi din hotel? 

— Nimic. Mi-am adus echipamentul cu mine. 

— Ce-ai de gând să-i spui? 

— Orice vrea să audă. 

— Ce vei folosi? 

— Experienţa. Ai rezervat camera? 


— În urmă cu 45 minute, zise Baylor. Şi nu e doar o cameră, e 
un apartament. De aceea sunt două telefoane. Asta în caz că eşti 
tentat să-mi dai un rendez-vous fals - voi asculta tot ce veţi 
vorbi. 

— Mă cam încolţeşti, băiete. 

— Nu e nimic personal. Vreau ca în seara asta să te întorci la 
Washington ori cu el, ori fără el, nu mă interesează, dar să nu se 
declanşeze vreun incident. În cazul în care nu rezolvi, preiau 
problema. Modul meu de judecată e respectat la Pentagon; 
având în vedere circumstanţele, soluţia va fi încadrată la 
Capitolul „situaţii extreme” şi acceptată. 

— Observ că ţi-ai făcut lecţiile. 

— Fii sigur. Intoarce-te la viaţa ta liniştită, Domnule Strateg. Fii 
liniştit şi fericit. la deciziile de la distanţă şi lasă munca de teren 
în seama noastră. |ţi va fi mai bine aşa. 

Ogilvie îşi controla trăsăturile feţei. Simţea durerea ascuţită, 
pornită din coapsă şi urcând până la baza gâtului; devenea pe zi 
ce trece mai puternică. Semnalele erau ireversibile. 

— Mulţumesc pentru sfat, zise el. 


Capitolul 9 


Fixaseră locul de întâlnire lângă Palatin, unul din cele şapte 
dealuri ale Romei, ce se ridica sub Arcul lui Constantin, expunând 
privirilor ruine antice de alabastru. 

Mai erau douăzeci de minute până la ora 15:00. Havelock îşi 
găsise o poziţie bună, în spatele unor boscheţi, ce se aflau pe 
dealul cel mai apropiat, la o depărtare de aproximativ patruzeci 
de metri de bustul lui Domițian şi de unde vedea totul perfect. Şi, 
în urmă cu jumătate de oră, din geamul unei cafenele de vis-a- 
vis de via Veneto, de lângă Excelsior, observase ceva de care se 
temuse de la început. La câteva secunde după ce Ogilvie 
roşcatul trecu de uşile de sticlă, un bărbat şi o femeie ieşiră cu 
calm - prea calm, prea încordaţi - din magazinul de bijuterii de 
lângă cafenea. Magazinul avea o vitrină mare, cu geamuri 
dispuse în mai multe unghiuri, care permitea observatorilor o 
perspectivă destul de largă. Dacă Apaşu/ avea de oferit explicaţii 
rezonabile, nu avea nevoie de protecţie. Şi de ce acceptase 
Ogilvie atât de repede întâlnirea neobişnuită? De ce acolo? De ce 
nu a sugerat, pur şi simplu, să se întâlnească pe stradă, sau într- 
o cafenea? Un bărbat încrezător în veştile pe care le aduce nu-şi 
stabilea puncte de apărare şi totuşi, strategul tocmai asta 
făcuse. 

Oare în loc de explicaţii, Washingtonul trimisese un alt mesaj? 

„Nu am spus că vrem să te omoram”. Nu trăim în asemenea 
ţară... Şi-apoi, de ce nu? Lt. col. Baylor Brown, Ambasada SUA, 
Roma. 

Dacă Washington-ul ajunsese la această concluzie, atunci 
trimiteau un asasin profesionist. Havelock îl respectase pe 
Ogilvie pentru talentul lui, dar nu-l admira ca om. Fusese unul 
dintre cei care deveneau prea repede violenţi şi justificau 
violenţa cu fragmente de filosofie de doi bani. Partenerii de teren 
ştiau mai bine. Ogilvie era un asasin şi cei care lucrau cu el o 
dată, în condiţii de stres maxim, cu greu erau convinşi să o facă 
şi a doua oară. 

După Istanbul, Michael făcuse ceva ce nu credea că va ajunge 
vreodată să facă. Discutase cu Anthony Matthias şi-l sfătuise să-l 
scoată pe Ogilvie roşcatul de pe teren. Era periculos. 


Michael se oferise voluntar să apară în faţa unei comisii, să 
dea explicaţii însă Matthias găsise, ca de obicei, soluţia cea mai 
bună. 

Ogilvie era un expert; puţini aveau experienţa lui. Deseori, 
teoreticienii luau decizii greşite pentru că între ei nu exista un 
om de teren. Aşa că secretarul de stat luă hotărârea de a-l 
introduce pe Ogilvie în cercul strategilor. 

Matthias nu era zilele astea la Washington. Şi aceasta nu era o 
uşurare, ba dimpotrivă. Deseori se luau decizii fără el, sub simpla 
motivaţie că situaţia e presantă şi că era greu de contactat pe 
moment. Deseori, urgenţa unei crize dădea semnal verde 
acţiunii. z 

DE CE? DE CE SITUAŢIA LUI DEVENISE O CRIZA? F 

CE FĂCUSE SAU CE ŞTIA DACĂ WASHINGTON-UL ÎL VROIA 
MORT? MAI ÎNTÂI L-AU SCOS DIN DRUMUL JENNEI KARRAS. ACUM 
ÎL VROIAU MORT. ISUSE, CE ERA ASTA? A 

Şi afară de cuplu, oare mai erau şi alţii? Işi îngustă pleoapele 
din cauza soarelui şi studie fiecare metru de teren - parcă juca 
puzzle. Nimeni. Şi-apoi, dacă erau oameni competenţi, nici nu 
mai trebuia altcineva. Se uită la ceas: trei fără paisprezece 
minute. 

Trebuia să se mişte repede, dar nu până când nu-l vedea pe 
Ogilvie. 

Brusc, apăru. La 14:59, mergând cu capul şi umerii înainte, 
urcând spre poarta Gregorio, trecând calm pe lângă bărbatul 
complice. Ceva era ciudat, se gândi Havelock, ceva în legătură 
cu el. Poate hainele, ponosite, ca de obicei, parcă părea bolnav... 
slăbit. Indiferent despre ce era vorba, se schimbase; nu la chip - 
era prea departe ca să-l vadă bine. Ceva în mersul lui, în felul în 
care-şi ţinea umerii, de parcă panta lină a dealului ar fi fost mult 
mai abruptă. Apaşul se schimbase; ultimii doi ani nu fuseseră 
prea blânzi cu el. 

x 

Havelock îşi aranjă Llama în buzunar, simțind presiunea 
jenantă a Magnumului pe care îl ţinea acum în curea, la spate. 
Păstrase ambele arme; Llama era mică şi uşor de folosit, în timp 
ce Magnumul cu amortizor putea fi bun mai ales pentru situaţii 
ceva mai delicate. Deodată îl cuprinse un val rece de depresie. În 
urmă cu 24 ore, aproape că îşi jurase că nu va mai folosi în viaţa 
lui un pistol - în noua viaţă. Adevărul era că nu putea să sufere 


armele; se temea de ele şi ie ura şi din cauza asta învățase să le 
stăpânească la perfecţie. 

Îşi închise nasturii la haină şi se îndreptă către intrarea în 
umbrar şi spre bărbatul care venise să-l omoare. 

Ogilvie îl aştepta, rezemat de peretele de piatră de lângă 
piedestalul bustului lui Domițian. Fuma o ţigară, studiind 
priveliştea dealului, acelaşi deal unde, în urmă cu nouăzeci de 
minute, se ascunsese Michael. 

Era frig, iar Havelock observă că pe Ogilvie îl trecu un fior, 
deşi era îmbrăcat destul de gros. li studie cu atenţie chipul; 
schimbarea era uimitoare. Niciodată nu îl văzuse atât de palid. 

Faţa îi era brăzdată de riduri adânci. Nu trebuia să fii doctor ca 
să-ţi dai seama că se îmbolnăvise grav. 

Michael intră, atent la fiecare mişcare a fostului agent. 

— Bună, Roşcatule! zise el. 

Ogilvie întoarse încet capul, ceea ce-i confirmă lui Havelock că 
îl văzuse venind cu coada ochiului. 

— Mă bucur să te văd, Navajo. 

— Nu-mi mai spune aşa. Aici nu suntem la Istanbul. 

— Nu, nu suntem, dar ţi-am salvat fundul acolo, nu? 

— Da, după ce era să mor din cauza ta. [i-am spus că podul e 
o capcană, însă tu, aşa-zisul meu superior, nu m-ai ascultat. Ai 
venit după mine, pentru că am susţinut că e o capcană în faţa 
celui care venise să ne controleze la Mesrutiyet. Şi ştiai că va 
menţiona în raport care a fost părerea mea. 

— Totuşi, M-AM INTORS, insistă Ogilvie, enervat, înroşindu-se. 
Apoi se controlă, zâmbi şi ridică din umeri. La dracu', acum nu 
mai contează. 

— Ai dreptate. 

Ogilvie aruncă ţigara pe jos, o strivi cu piciorul şi făcu câţiva 
paşi înainte. 

— Hai să discutăm, zise el, îndreptându-se către banca de 
marmură din spatele postamentului statuii. Stai jos... Michael. 
Sau Mike? Nu-mi aduc aminte. 

— Spune-mi cum vrei. Mulţumesc, rămân în picioare. 

— Eu o să mă aşez. Nu mă deranjează să-ţi spun - sunt frânt. 
M-a obosit drumul lung şi nu dorm prea bine în avion. 

— Arăţi obosit. 

Auzind remarca, Ogilvie se opri şi se uită la Havelock. 

— Drăguţ din partea ta, zise el şi se aşeză. Spune-mi ceva, 


Michael. TU nu ai obosit? 

— Ba da, zise Michael. M-au obosit minciunile astea 
nenorocite. Tot ce s-a întâmplat. Cu ea. Cu mine. Tot ce s-a 
întâmplat în birourile voastre albe, sterile, în minţile voastre 
perverse - Doamne iartă-mă, nici nu vreau să mă gândesc că am 
fost unul de-al vostru. Ce mama dracului credeaţi că faceţi? 

— Cam generală întrebarea, Navajo. 

— Ţi-am spus, lasă dracului numele ăsta. Să ştii şi tu, ca să te 
luminezi la minte, ca Navajos au fost înrudiţi cu Apaşii; dar, spre 
deosebire de apaşi, celălalt trib era paşnic, defensiv. Numele nu 
s-a potrivit nici la Istanbul, nici acum. 

— Interesant. Nu ştiam. Şi mă mir că un tip care a avut parte 
de cea mai nefericită copilărie ştie asta. Adică, să studiezi istoria 
e un mod de a spune „Mulţumesc”, nu? 

— Nu ştiu despre ce vorbeşti. 

— Bineînţeles că ştii. Un puşti căruia îi sunt ucişi vecinii, 
prietenii, a cărui mamă e trimisă Dumnezeu ştie unde, ştiind că 
nu o va mai vedea niciodată. Cu puştiul ăsta e ceva. Se ascunde 
în păduri, fără să aibă nimic de mâncare, afară de rădăcini şi ce 
putea fura, mort de frica de a ieşi afară, la lumină. Apoi e găsit 
şi-şi petrece următorii ani alergând pe străzi, cu rucsacul plin de 
explozive, înconjurat de duşmani. Asta până să împlinească zece 
ani şi până la doisprezece, tatăl lui e omorât de sovietici... Isuse, 
un asemenea copil, când ajunge într-o zonă care îi oferă 
siguranţă, învaţă tot ce poate despre respectivul loc. Ceea ce 
spune el, de fapt, este: „Mulţumesc că m-aţi lăsat să vin aici”, 
nu? Eşti de acord cu mine, Havlicek? ? 

BINEÎNŢELES CA STRATEGII ŞTIAU, AR FI TREBUIT SĂ-ŞI DEA 
SEAMA. 

— Nu văd legătura. 

— Răbdare, spuse fostul agent, schimbându-şi poziţia pe 
bancă şi îndreptându-şi mâna către buzunar. 

— Nu face asta. 

— Ce anume. 

— Ai grijă ce faci cu mâna. 

— Bun, scuză-mă... După cum spuneam, informaţiile de mai 
devreme ar putea fi importante. Un asemenea om tot 
acumulează de-a lungul anilor şi, într-o bună zi, bum, nu mai 
rezistă. Se întoarce la anii de demult, la oamenii pe care i-a 
cunoscut. Incepe să blameze prezentul, pentru toate lucrurile 


îngrozitoare care i s-au întâmplat. Se întâmplă multora care 
trăiesc aşa, ca tine şi chiar şi mie mi s-a întâmplat. Nu e nimic 
neobişnuit. 

— Ai TERMINAT? întrebă Havelock, ameninţător. Pentru că 
dacă Al... 

— Întoarce-te cu mine, Michael, îl întrerupe Ogilvie. Ai nevoie 
de ajutor. Te putem ajuta. 

— Ai călătorit aproape şapte mii de kilometri ca să-mi spui 
ASTA? strigă Havelock. Acestea sunt EXPLICAŢIILE? 

— Hei, uşurel. Calmează-te. 

— TU să te calmezi! Pentru că vei avea nevoie. Atât tu, cât şi 
restul! Voi începe de-aici, de la Roma şi-apoi voi continua cu 
Elveţia, Germania, Praga, Varşovia... până la Moscova, dacă 
trebuie! Şi cu cât voi vorbi mai mult, cu atât o să vă înfundaţi 
mai mult. Cine dracu' te crezi să vii să-mi explici că am luat-o 
razna? Am văzut-o pe femeia aceea. TRAIEŞTE! Am urmărit-o 
până la Civitavecchia, unde a dispărut, dar am aflat ce i-aţi spus, 
ce i-aţi FACUT! Mă duc după ea, dar vă va costa fiecare zi! Voi 
începe din minutul în care plec de-aici şi n-o să mă mai puteţi 
opri. Ascultă ştirile diseară, citeşte ziarele de mâine dimineaţă. 
Aici, la Roma e un ataşat. Vei auzi ce se va întâmpla cu el. Işi va 
pierde atât valoarea, cât şi reţeaua, înainte de a apune soarele! 
NENOROCIŢII dracului! Cine mama naibii VA CREDEŢI? 

— Bine, BINE! pleda Ogilvie, unindu-şi palmele într-un gest de 
conciliere. Nu poţi să mă învinuieşti că am încercat. Astea au fost 
ordinele. „Adu-l aici, ca să discutăm cu el”, aşa mi-au spus. 
„Încearcă orice, dar nu SPUNE nimic, mai ales cât nu e în ţară.” 
Le-am zis că n-o să ţină, nu cu tine. 

— Atunci, VORBEŞTE! 

— OK, OK, ai răbdare. Agentul oftă adânc şi clătină încet din 
cap. Isuse, lucrurile au luat-o razna. Ogilvie făcu un semn către 
buzunar. Te deranjează dacă fumez? 

— Desfă încet haina. 

Strategul se descheie la nasturi şi îşi desfăcu haina, arătându-i 
un pachet de ţigări în buzunarul din interior. Havelock dădu din 
cap; Ogilvie scoase ţigările şi chibriturile. Luă o ţigară, cu mâna 
dreaptă, apoi desfăcu pachetul de chibrituri; era gol. 

— Rahat, murmură el. Ai un foc? 

Michael se căută prin buzunare, scoase chibriturile şi i le dădu. 

— Sper că va fi important ceea ce ai de spus... 


„OH, DUMNEZEULE!” Nu va şti niciodată cum de şi-a dat 
seama: ori după felul în care şi-a aplecat Roşcatul capul, ori după 
poziţia ciudată a mâinii drepte, ori după flacăra chibritului; ce s-a 
reflectat în celofanul pachetului de ţigări. O capcană. Işi flexă la 
maximum piciorul drept şi-l prinse pe strateg de mâna dreaptă, 
răsucindu-i-o pe spate. Acţionase în forţă, astfel încât îl aruncă 
pe Ogilvie de pe bancă. Dintr-odată aerul se umplu de fum. Făcu 
câţiva paşi spre dreapta, ţinându-se de nas, închizând ochii şi se 
aruncă, rostogolindu-se până când se lovi de zid, în afara razei 
de acţiune a norului gazos. 

Gazul acesta ataca sistemul nervos şi inhiba sistemul 
muscular, dacă ţinta era prinsă în centrul lui; efectul dura între o 
oră şi trei ore. 

Havelock deschise ochii şi se ridică în genunchi, sprijinindu-se 
de perete. Agentul încercă şi el, dar nu reuşi decât să se sprijine 
în coate, sub banca de marmură, tuşind, cu trupul cuprins de 
convulsii. 

Michael reuşi să se ridice în picioare, privind cum norul de gaz 
se risipeşte, dus de vânt. Se descheie la haină, simțind 
zgârieturile făcute de Magnumul pe care-l ţinea la spate. Scoase 
arma şi se îndreptă mergând nesigur către Ogilvie. Roşcatul 
respira cu dificultate, însă îl privea cu claritate; încetă să se mai 
agite şi se uită fix la Havelock, apoi la arma din mâna lui. 

— Hai, Navajo, fă-o. 

— Ai vrea tu, răspunse Havelock. 

— Nu mai sta pe gânduri. Trage. 

— De ce-aş face-o? Adică, de ce să fie mai uşor pentru tine? 
Nu ai venit să mă omori, ai venit să mă iei cu tine. Şi nu ai niciun 


răspuns. 

— Ţi-am dat răspunsurile. 

— Când? 

— Cu câteva minute în urmă... Havlicek. Războiul. 


Cehoslovacia, Praga. Tatăl tău şi mama ta. Lidice. 

— Ce DRACU' spui acolo? 

— Ai ceva la cap, Navajo. Şi nu te mint. 

— CE? 

— Nu ai văzut-o pe femeia aceea. E moartă. 

— TRĂIEŞTE! strigă Michael, aplecându-se peste Roşcat şi 
apucându-l cu forţă de reverele hainei. Naiba să te ia, m-a văzut! 
A fugit de mine! 


— Nu se poate, zise Ogilvie, clătinând din cap. Nu erai singur 
la Costa Brava; mai era cineva. Ne-a adus dovezi... fragmente 
din haină, sângele era aceeaşi grupă, fire de păr, materialul... A 
murit pe plaja de la Costa Brava. 

— E o MINCIUNA! Am fost acolo toată noaptea. M-am dus spre 
drum, pe plajă. Nu aveau cum să fie bucăţi de material, nu a fost 
atinsă decât după ce a fost omorâtă, după ce au intrat gloanţele 
în ea. Oricine era, trupul şi hainele au rămas intacte, nimic rupt, 
nimic nu a rămas pe plajă! 

Strategul înţepeni, privindu-l fix pe Havelock, respirând 
regulat. Era evident că mintea îi lucra nebuneşte, filtrând 
adevărul. 

— Era întuneric, zise el, calm. Nu ai de unde să ştii. 

— Când am plecat de pe plajă, răsărise soarele. 

Ogilvie se strâmbă de durere. 

— Cel care a făcut constatarea, a murit de inimă după trei 
săptămâni, şopti strategul. Dacă ai dreptate, există o problemă 
la Washington, de care nici tu, nici eu nu ştim nimic. Ajută-mă. 

Trebuie să ne întoarcem la Palombra. 

— TU te întorci la Palombra. Eu voi căuta răspunsurile, aşa 
cum ştiu. 

— Trebuie! Nu pleci de-aici fără mine, mă jur pe Sfânta 
Scriptură. 

— Ţi-ai pierdut talentul, Apaşule. Magnumul ăsta e luat de la 
unul din cei doi oameni ai tăi. l-am anihilat pe amândoi. 

— Nu mă refeream la ei. De EL vorbeam! Dintr-odată alarmat, 
fostul agent se ridică în coate, scrutând cu pleoape îngustate din 
cauza soarelui împrejurimile. 

— Ne aşteaptă, ne urmăreşte, şopti el. Lasă arma jos! Mai 
repede. 

— Cine? De ce? Pentru ce? 

— In numele lui Isus, fă cum ţi-am zis! Repede! 

Michael clătină din cap. 

— Sunt sătul de trucurile tale, Roşcatule. Chiar că ţi-ai pierdut 
orice talent. Pot să... 

— Nu! NU! strigă Roşcatul, făcând ochii mari, uitându-se spre 
deal. Apoi, cu un ultim şi miraculos efort, se ridică de la pământ 
şi îl prinse pe Havelock în braţe, trântindu-l pe o parte. 

Havelock îndreptă ţeava pistolului către craniul lui Ogilvie, 
însă în acel moment se auziră împuşcăturile, una după cealaltă. 


Ogilvie deschise gura larg, încercând să tragă aer, horcăind şi 
se rostogoli pe o parte. Gâtul îi era sfâşiat; murise, oprind cu 
propriul lui trup drumul gloanţelor destinate lui Michael. 

Havelock fugi spre zid. Incă trei focuri de armă explodară în 
marmura din jurul lui. Ajunse la capătul zidului şi ridică 
Magnumul pe linia de ochire, ţintind înspre locul de unde veneau 
împuşcăturile. 

Linişte. 

Un braţ. Un umăr. În spatele unor tufişuri. Acum! Trase patru 
focuri de armă, succedate rapid. Rănitul o luă la fugă, trecând 
creasta dealului. Fugi într-acolo. Găsi câteva fire de păr creţ, păr 
ce nu putea fi decât al unui om de culoare. Asasinul era cel care 
dirija activităţile clandestine din sectorul de nord al Mării 
Mediterane. Oare acţionase astfel din cauza furiei, îi era teamă, 
îşi simţea reţeaua ameninţată? Sau primise ordine? Alte 
întrebări, alte fragmente lipsă din mozaic. 

Havelock se întoarse şi se rezemă de perete, epuizat, 
înfricoşat, simțindu-se la fel de vulnerabil ca în primele zile, ca în 
zilele acelea îngrozitoare. Se uită la Roşcat - John Philip Ogilvie, 
dacă îşi amintea corect. In urmă cu câteva minute era un om ce 
trăgea să moară; acum era deja mort. Salvase viaţa unui om 
căruia nu-i dorise moartea. Apașul venise să-l salveze. Şi nu 
putea avea încredere în strategii de la Washington. Şi aceia, la 
rândul lor, fuseseră manipulaţi de mincinoşi. Mincinoşii controlau 
totul. _ 

DE CE? IN CE SCOP? 

Nu mai avea timp. Trebuia să plece de la Roma, din Italia. 

Trebuia să ajungă la Col des Moulinets sau la Paris. 

La Jenna. Mai ales la Jenna; şi-o dorea mai mult ca niciodată. 


Capitolul 10 


Îi luă exact 47 minute să telefoneze de la cabine publice 
diferite, situate în aeroportul Leonardo da Vinci. 

Primul telefon îl dădu la biroul directorului de la 
Amministrazzione di Sicurezza, din Roma, câinele ce păzea 
operaţiunile străine ce se executau sub acoperire. După ce dădu 
referinţe scurte, succinte, despre operaţiunile clandestine ce s-au 
desfăşurat în ultimii ani, lui Havelock i se dădu legătura cu 
asistentul directorului administrativ, fără să i se mai ceară alte 
referinţe. Discută cu acesta mai puţin de un minut şi după ce îi 
spuse ce avea de zis, închise. Cel de-al doilea telefon îl dădu 
redactorului de la „// Progresso Giornale”, ziarul politic cel mai 
apreciat de la Roma, care dintotdeauna dusese o aprigă 
campanie  antiamericană. Subiectul fiind considerat de 
importanţă majoră, ajunse mult mai uşor la editor. Şi când 
jurnalistul îl întrerupse pentru a-l întreba cine este şi de unde are 
informaţiile, Havelock îi dădu două sugestii: Prima, să discute cu 
asistentul directorului de la Amministrazzione di Sicurezza; a 
doua, să urmărească cu atenţie ce se întâmplă la Ambasada 
SUA, cu specificaţii la persoana în chestiune. 

— Mezzani, tună editorul, furios. 

— Addio, zise Michael şi închise. 

Lt. col. Lawrence Baylor Brown, ataşat diplomatic şi un 
exemplu de primă mărime al minorităţii americane, rămăsese 
fără slujbă. Reţeaua pe care o crease era nulă; ar fi trebuit luni, 
poate chiar un an să o reconstruiască. Şi, deşi era grav rănit, 
colonelul va trebui să plece din Roma, în câteva ore, pentru a da 
explicaţii în legătură cu moartea Roşcatului. 

Făcuse primul pas. Urmau alţii. „Te va costa scump fiecare zi”. 
Vorbise serios. 

x 

— Mă bucur că sunteţi aici, zise Daniel Stern, închizând uşa 
biroului alb, fără ferestre, de la etajul al cincilea al clădirii 
Departamentului de Stat. Se adresase celor doi bărbaţi care 
stăteau la masa de conferinţă: psihiatrului chel, Dr. Paul Miller, 
care îşi răsfoia notițele şi avocatului Dawson, care se uita, 


absent, pe pereţi. Tocmai am sosit de la spitalul Walter Reed - 
locul unde e internat Baylor. Am primit confirmarea. Am auzit cu 
urechile mele, chiar eu i-am pus întrebări. Este terminat, atât 
fizic, cât şi psihic. Dar încă reuşeşte să se ţină tare; e un om bun. 

— Nici o deviaţie de la raportul original? întrebă avocatul. 

— Nimic esenţial. In ţigările lui Ogilvie era o capsulă ce 
conţinea un component de difenilamină care îşi face efectul în 
reacţie cu CO.-ul. 

— La asta se referea Roşcatul când spunea că, dacă ajunge la 
o distanţă de un braţ de Havelock, poate să-l ia, întrerupse Miller. 

— Era cât pe ce, zise Stern. Lângă scaunul lui se afla o măsuţă 
pe care era un telefon; apăsă pe un buton şi se aşeză. E foarte 
interesantă depoziţia lui Baylor, oricum, mai interesantă decât 
raportul. Tipul e liniştit, aproape pasiv, dar dacă îl studiezi mai 
atent, îţi dai seama de cât de responsabil se simte pentru tot ce 
s-a întâmplat. 

Dawson se aplecă în faţă. 

— L-ai întrebat cum de s-a prins Havelock? Asta nu scria în 
raport. 

— Nu a scris pentru că nu ştie. Deci, cei doi stăteau de vorbă; 
Ogilvie scoate ţigările din buzunar şi, aparent, cere un foc. 
Havelock se caută prin buzunare, scoate o cutie de chibrituri, o 
dă Roşcatului - atunci s-a întâmplat. L-a lovit, Ogilvie a căzut de 
pe bancă şi capsula a explodat. După ce s-a risipit fumul, 
Roşcatul era la pământ şi Havelock deasupra lui, cu arma 
îndreptată către el. N 

— De ce nu a tras Baylor atunci? In momentul acela? 

— Din cauza noastră, răspunse Stern. Ordinele au fost ferme. 
Havelock trebuie adus aici viu. Nu se intervine decât în situaţii 
extreme. 

— Am citit totul despre Baylor. Aproape că nu există nici un 
domeniu în care să nu fie expert. Mai ales în ceea ce priveşte 
armele, zise Dawson. E negru; e cel mai bun. Ar fi putut să-l 
rănească pe Havelock. Undeva la picioare, în zona pelviană, la 
umăr. Mi se pare aproape imposibil faptul că nici el, nici Ogilvie 
nu au reuşit să pună mâna pe Havelock. 

— Gândeşte-te că distanţa era mare. 

— In jur de patruzeci de metri, iar Havelock stătea nemişcat. 
L-ai întrebat pe Baylor despre asta? j 

— Sincer să fiu, nu văd de ce l-aş fi întrebat. li ajunge câte a 


păţit, ca să nu mai spun că a fost împuşcat. După părerea mea, a 
acţionat excelent în această situaţie delicată. A aşteptat până 
când a văzut că Havelock îl ameninţă pe Ogilvie cu arma, până s- 
a convins că Ogilvie nu mai are nici o şansă. Totul corespunde cu 
autopsia de la Roma. 

— Amânarea l-a costat viaţa pe Roşcat. 

— l-a scurtat-o, îl corectă doctorul. Şi nu cu mult. 

— S-a menţionat şi asta în raportul de autopsie, adăugă Stern. 

— Cred că l-am supraestimat. 

— Nu, îl contrazise doctorul. L-am subestimat pe Havelock. Ce 
dovezi mai vrei? In trei zile a făcut praf totul la Roma. Ba mai 
mult, a trimis o telegramă în Elveţia, adresată preşedintelui 
Congresului Internaţional, ce conţinea aluzii la incompetenţa şi 
corupţia biroului CIA din Amsterdam. Şi azi dimineaţă am primit 
un telefon de la şeful securităţii de la Casa Albă, care nu ştia cum 
să reacționeze: să intre în panică sau să se înfurie. Şi el a primit, 
de asemenea, o telegramă, de data asta cifrată, din care se 
deduce că există un spion sovietic aproape de preşedinte. 

— Cred că asta se trage de la aşa-zisa confruntare a lui 
Havelock cu Rostov de la Atena, zise Dawson. Baylor a raportat- 
O. 

— lar Paul se îndoieşte şi acum că a avut loc, spuse Stern, 
uitându-se la Miller. 

— Fantezie şi realitate, comentă psihiatrul. Totuşi, cred că e 
aproape imposibil să pătrundă un spion sovietic atât de aproape 
de preşedinte. 

— Nu mi se pare imposibil să faci greşeli AICI, interveni Stern, 
sau la Pentagon sau Dumnezeu mai ştie unde. Dar acolo şansele 
sunt infime. Nu spun că nu se poate întâmpla, că nu s-a 
întâmplat, dar toţi cei care se apropie de Biroul Oval sunt 
verificaţi la microscop în fiecare an, în fiecare lună, chiar şi 
prietenii cei mai apropiaţi ai preşedintelui. Noii recruți sunt 
studiaţi de parcă ar fi rude cu Stalin, e procedura standard, încă 
din ‘47. Directorul tăcu câteva clipe, fără să termine ce avea de 
spus. Continuă, gânditor. Havelock ştie pe ce buton să apese, ce 
coduri să folosească. Creează panică pentru că informaţiile 
primite de la el au nuanţe de autenticitate... Oare până unde va 
merge, Paul? 

— Nu pot da verdicte, Daniel, spuse psihiatrul, clătinând din 
cap. Nu pot face decât presupuneri. Deci, după părerea mea, 


zise acesta - aranjându-şi ochelarii pe nas şi uitându-se prin foile 
cu notițe - şi nu pretind că e perfectă precum, vorba lui Ogilvie, 
Sfânta Scriptură, sunt câteva chestiuni care îmi dau de gândit. 
Cheia, bineînţeles, este ceea ce a discutat Ogilvie cu Havelock, 
dar odată ce cunoaştem cât de cât de la Baylor cum s-a petrecut 
scena, ne putem face o idee. Am citit raportul de câteva ori. M-a 
frapat ceva la scena finală - absenţa ostilităţii. 

— Ostilităţii? întrebă Stern. Nu ştiu la ce te referi, dar să ştii că 
s-au certat; Baylor a menţionat asta clar. 

— Bineînţeles că s-au certat; a fost o confruntare. O izbucnire 
din partea lui Havelock, dar pentru puţin timp. După care au 
ajuns la un punct comun. Nu se poate altfel, având în vedere 
modul în care s-au comportat după aceea. 

— După aceea? întrebă Stern, buimăcit. Păi după aceea a 
urmat explozia, difenilamină. 

— Imi pare rău, te înşeli, Daniel. Nu uita că până în momentul 
în care Havelock nu l-a împins pe Ogilvie de pe banchetă, nu a 
fost nici un semn de violenţă. Au discutat, au făcut 
CONVERSAŢIE. Apoi ţigările, chibriturile. 

— La ce te referi? 

— Pune-te în locul lui Havelock. Eşti supărat, nervos, furios şi 
un bărbat pe care îl consideri duşmanul tău îţi cere un foc. Ce 
faci? 

— E doar un chibrit. 

— Ai dreptate. Dar bărbatul din faţa ta reprezintă trădarea 
personificată. Cum reacţionezi? 

— l-I dau. 

— CUM? 

— Păi, i-l... se uită fix în ochii lui Miller. Apoi completă 
răspunsul. l-I arunc. 

— Sau îi spui să se ducă dracu’, sau îi dai cu el în cap, sau nu 
vrei să i-l dai, pur şi simplu. 

— Nu ştim ce i-a spus Ogilvie, obiectă Stern. Ar fi putut să... 

— Nu înţelegi că nu contează? îl întrerupse psihiatrul. Aici e 
vorba de un ŞABLON. 

— La care ai ajuns cu ajutorul unor chibrituri? 

— Da, pentru că e simptomatic. De-a lungul întregii 
confruntări, cu excepţia unei izbucniri a lui Havelock, a existat o 
remarcabilă absenţă a agresivităţii din partea lui. 

— Şi asta ce înseamnă? întrebă Dawson. 


— Nu sunt sigur, zise doctorul. Dar nu se potriveşte cuiva 
portretul pe care i l-am făcut cu câteva zile în urmă. Ar fi trebuit 
să disturbe realitatea, să asculte mai puţin, să fie mai agresiv... 

— Sper că ştii ce vorbeşti, Paul, spuse avocatul. 

— Ştiu LA CE MA REFER, în cazul în care datele pe care le 
avem sunt adevărate. 

— Deci, noi am considerat infailibile informaţiile pe care le-am 
avut până acum trei zile, concluzionă avocatul. Cele de Costa 
Brava. 

— Exact. Dar dacă presupunem că nu erau chiar aşa? 

— Imposibil! zise directorul. Informaţiile au fost filtrate. NU 
există marjă de eroare. Karras făcea parte din KGB. A MURIT la 
Costa Brava. 

— Asta am acceptat noi, îl aprobă psihiatrul. Dar dacă nu e 
aşa, dacă nu avem de-a face cu un psihopat, ci cu un om care 
spune adevărul adevărat, nu aşa cum îl vede el? Vă spun eu. În 
cazul acesta ne confruntăm cu o mare problemă, la care nici 
măcar nu vreau să mă gândesc. 

Se lăsă tăcerea - fiecare dintre cei trei se gândeau la 
enormitatea implicaţiilor. In cele din urmă vorbi Dawson: 

— Trebuie să ne gândim. 

— Ne-am bazat pe probele de la MacKenzie. Care, să nu 
uităm, a murit brusc, după trei săptămâni, în urma unui atac de 
cord. Şi tare mi-ar place să mai stau o dată de vorbă cu medicul 
care a confirmat diagnosticul. 

— Nu uita, insistă directorul, că MacKenzie avea cel mai bun 
dosar dintre toţi agenţii. Era considerat infailibil. 

— Precum calul troian, zise avocatul. Când a fost conceput. Se 
întoarse spre Miller, care îşi scosese ochelarii. Hai să încercăm 
altfel. Ce crezi că va face de acum încolo? 

— ţi spun ce nu va face - în acest caz. Nu va veni încoace şi 
nici nu-l vom putea aduce, indiferent ce-i promitem, pentru că e 
de părere că, ori facem parte din această conspirație, ori nu ne 
interesează, ori nu avem nici un control asupra a ceea ce se 
întâmplă. A fost atacat. Va folosi toate metodele de apărare pe 
care le-a învăţat în şaisprezece ani. Şi de acum încolo va acţiona 
fără milă, pentru că a fost trădat. 

Sună telefonul. 

— Da? 

Stern ascultă timp de treizeci de secunde, fără să scoată o 


vorbă. 

— Rămâi pe linie, zise el, în cele din urmă. Apăsă pe butonul 
de aşteptare şi se uită la ceilalţi doi strategi. Roma la telefon. Au 
găsit pe cineva la Civitavecchia, plus numele unei ambarcaţiuni. 
S-ar putea să fie ea. Sau o momeală sovietică; şi asta e posibil. 
Însă se pare că se confirmă teoria lui Baylor. Acum, Paul, trebuie 
să te întreb ceva, foarte serios. Să zicem că Havelock e sănătos. 
Ne-ai spus ce n-ar face. Zi şi restul. 

— Probabil va lua legătura cu cei pe care îi ameninţă, pentru a 
anunţa următoarele informaţii pe care le va dezvălui. Apoi va 
intra în contact cu ziarişti, şefi de organizaţii interesate de 
activitatea prestată aici de noi şi va face aranjamente cu ei. 
Acesta este modul de reacţie, de atac al unui om sănătos. Ultima 
lui ameninţare. 

— Încă nu avem nici o dovadă că Havelock a început deja să 
lucreze. 

— Pentru că nu au trecut decât trei zile de la întâmplarea de la 
Palatin; nu a avut când. Aceste lucruri cer timp. 

— Ceea ce ne va costa reţele, informatori, surse, ani de 
muncă... Directorul întinse mâna spre telefon şi vieţi omeneşti. 

— Totuşi, DACĂ e sănătos, interveni Dawson, dacă fata 
TRAIEŞTE, problema e mult mai gravă, nu? Trebuie să-i dăm lui 
Havelock nişte răspunsuri. 

— Întrebările ştim care sunt, zise Stern, fără să apese încă pe 
buton şi nu putem să-i dăm nici un răspuns. Nu putem decât să-l 
împiedicăm să facă rău. Nu putem sta de vorbă cu el, nu ne va 
asculta. Dacă vrem să luăm legătura cu el, va crede că vrem să-l 
tragem pe sfoară. Sau să-l eliminăm. Imaginează-ţi cât rău poate 
face, câtă panică poate crea, câte vieţi risipite fără rost. 

— Victima devine nelegiuit, comentă Miller, dus pe gânduri. 

— Deci, ne ocupăm de probleme în ordinea priorităţilor, zise 
Stern şi, dacă mă gândesc bine, sunt două, primordiale. 

— Putem recunoaşte că nu ştim! interveni Dawson, repede. 

— Se vor face toate eforturile de a-l aduce înapoi viu. Dar vom 
oferi şi cealaltă opţiune. 

— Un asemenea ordin ar însemna să se dea de înţeles că ele 
trădător. Se vor folosi de orice, vor spune că au fost provocaţi. ll 
vor omori. Îmi pare rău, nu sunt de acord. 

Directorul ridică încet capul şi se uită la avocat. 

— Imi pare rău, dar trebuie acţionat acum - şi-aşa e prea 


târziu. 

— La ce te referi? întrebă Miller. 

— Trebuie să anunţăm la biroul lui Matthias. Ei vor şti cum să 
dea mai repede de el. Şi, dacă va fi cazul, mă voi duce personal 
la el pentru a-i explica situaţia. Stern apăsă butonul telefonului. 
Roma? Imi pare rău că v-am făcut să aşteptaţi şi mi-e teamă că 
nu am veşti bune. Aveţi grijă ca ambarcaţiunea să fie 
supravegheată aerian şi trimiteţi oameni la Col des Moulinets. 
Ţine legătura prin radio cu ei şi spune-le să te contacteze din 
cincisprezece în cincisprezece minute. Eu închid, dar să rămâi 
acolo. Vom lua legătura cu tine cât se va putea de repede. Dacă 
nu voi putea eu, personal, ţine minte, codul este „Ambiguitate”. 
Deocamdată atât, Roma. Directorul puse receptorul la loc. Nu pot 
să sufăr chestiile astea, bombăni el. De obicei acţionăm singuri, 
fără să ne ştie nimeni, luăm deciziile singuri, lucrăm cu oamenii 
noştri, dar-ar dracu'! 

— Nu e prima dată când avem nevoie de ajutor, spuse 
psihiatrul. 

— Numai în materie de probleme tactice şi asta în cazul în 
care Ogilvie nu ştia răspunsurile. Niciodată pentru aşa ceva. 

— Dan, noi am moştenit problema Costa Brava, nu am inițiat- 
O. 

— Ştiu, zise Stern, îndreptându-se către uşă. E şi asta o 
consolare. 

— Vrei să mergem cu tine? întrebă Miller. 

— Nu, mulțumesc, mă descurc. 

— Sper că nu greşim. Nimeni de la secția lui Matthias nu va 
cere asasinarea lui Mikhail Havlicek. 

— Ştiu. M-am bazat pe asta, încheie Dawson discuția. 

x 


Directorul operațiunilor consulare ieşi din biroul aflat la etajul 
al cincilea, închizând încet uşa după el şi simțindu-se ceva mai 
uşurat. În sfârşit, nu mai trebuia să ducă povara singur. 

Cel cu care o împărţise - cel care va lua legătura cu Roma sub 
codul „Ambiguitate”, era ales cu atenţie. Era o persoană în care 
secretarul de stat Anthony Matthias avea mare încredere, mai 
ales în modul lui de judecată. Va cântări toate opţiunile înainte 
de a lua hotărârea... şi, cu siguranţă, nu o va lua singur. 

Fusese cea mai bună soluţie. Nu exista om mai potrivit pentru 
asemenea discuţie. Titlul lui Arthur Pierce era de subsecretar de 


stat, însă, ca persoană, era extraordinar de important, cu mult 
mai sus decât mulţi alţii care au avut acelaşi rang. 

Plus că nu stătea mereu la Washington; era desemnat ca 
persoană principală de legătură între ambasador şi 
Departamentul de Stat, având biroul la Organizaţia Naţiunilor 
Unite din New York, numit de Anthony Matthias în persoană, 
care, întotdeauna, ştia ce are de făcut. Având în vedere că ocupa 
funcţia aceasta de mult timp, cu succes, Arthur Pierce urma să 
fie ambasador la Naţiunile Unite, mai ales pentru că era un om 
bun, cu mult bun-simţ, care va fi răsplătit nu numai pentru 
nivelul extraordinar de inteligenţă, ci şi pentru decenţa sa. 

Şi numai Dumnezeu ştia de cât de multă decenţă era nevoie 
acum. 

— Domnul Stern? zise recepţionera, când trecu pe lângă ea, 
îndreptându-se către lift. 

— Da? 

— Un mesaj pentru dumneavoastră, domnule Daniel. „Mai 
rămân ceva timp în birou. Dacă ai chef, vino să bem ceva. Te duc 
acasă, puişorule.” 

Dawson nu semnase, dar nici nu era necesar. Se părea că 
avocatul glumet ştia întotdeauna când e necesară o discuţie 
purtată în linişte; aceasta era partea lui bună. Oferta amuzanta 
de a-l duce acasă cu maşina era o aluzie la faptul că Stern nu 
putea să sufere traficul din Washington. Dacă pleca undeva, lua 
taxi-ul, spre disperarea personalului supraveghetor. 

Stern se uită la ceas; era şapte şi douăzeci, însă ştia că 
avocatul îl aştepta la birou. 

x 

Discutară mai mult de o oră, înainte de a cobori la maşina lui 
Dawson, analizând şi reanalizând evenimentele de la Costa 
Brava, dându-şi seama că o făceau degeaba - nu exista nici o 
explicaţie, nici un răspuns. Işi sunară fiecare soțiile, justificându- 
şi întârzierea prin faptul că sunt reţinuţi la Departament cu 
probleme; amândouă erau obişnuite şi înțelegeau. 

— Pierce se va duce la Matthias şi acesta nu va accepta - va 
cere o revizuire a evenimentelor, zise Dawson, ieşind de pe 
şoseaua aglomerată şi intrând pe drumul de ţară ce ducea spre 
Virginia, trecând pe lângă un semn luminos pe care scria „Drum 
în construcţie”. 

— Indiferent ce vor face, îl vor dori viu. 


— Aceasta e o prioritate; nimeni nu vrea altceva. Stern se uită 
la colegul lui. Dar nu mă amăgesc, pentru că aveai dreptate mai 
înainte. Dacă problema se complică, e mort. Trebuie să omori pe 
cineva care vrea să te omoare. Să nu crezi că Havelock le va da 
de ales. A supravieţuit la Palatin; va folosi fiecare truc din cartea 
lui cea groasă. Nimeni nu se va apropia de el într-atât de mult 
încât să-l facă prizonier. Acum, ceea ce avem noi de făcut, este 
să o găsim pe femeia aceea, Karras. TREBUIE. 

— Vom face tot posibilul, îl asigură Dawson. 

Stern se uită în oglinda retrovizoare. Nici o lumină. 

— Ciudat. Unde or fi băieţii noştri? 

— Traficul era foarte aglomerat pe autostradă. Probabil că şi- 
au prins cozile pe-acolo. E vineri, suntem în Virginia, la ora asta 
toţi sunt cu Martini la nas. In nopţi ca acestea înţeleg de ce nu-ți 
place să şofezi. 

— Apropos, ce echipă e în seara asta? 

Intrebarea rămase fără răspuns. Se auzi doar strigătul disperat 
al avocatului, apoi impactul asurzitor, ce cutremură pământul, 
spărgând parbrizul în mii de bucățele de sticlă ce le intrau în 
carne, în ochi; metalul le tăia trupurile în bucăţi - maşinăria 
enormă, ce mişca munţii şi pădurile din loc, împinse maşina 
avocatului până spre o prăpastie, aruncând-o înăuntru ca pe o 
jucărie stricată. Rezervorul explodă şi flăcările cuprinseră 
împrejurimile, consumând rapid trupurile aflate în maşină. 

Apoi, buldozerul se îndepărtă, cu Llama ridicată, parcă în 
semn de victorie - un animal ce îşi proclama puterea - intrând 
adânc în pădure. 

Departe, în întuneric, şoferul unui taxi porni motorul maşinii şi 
vorbi într-o staţie de emisie-recepţie. 

— Incheiat „Ambiguitatea”, zise el. 

— Pleacă de-acolo, se auzi răspunsul. 

x 

Maşina lungă, grea, rula pe drumul îngust de ţară. Plăcuţele 
de înmatriculare indicau că vehiculul este înregistrat în statul 
Carolina de Nord, dar un investigator competent ar fi aflat că 
proprietarul era din Washington DC şi că făcea parte dintr-un 
grup de oameni devotați, cu experienţă în poliţia militară, ce 
lucrau pentru Departamentul de Stat. Maşina era una dintre cele 
douăsprezece ce asigurau securitatea celor mai importanţi 
oameni din departament, divizia Consulatul operaţional. 


— Să-i facem un raport tipului, zise cel din dreapta şoferului. 
Nu uita să specifici în el că clovnul ăla nenorocit care a intrat în 
noi nu a... 

— GRAHAM! 

— Ce? 

— SUS! Focul! S 

— Isuse CRISTOASE! MIŞCA! 

Apăsă pe acceleraţie. Nouă secunde mai târziu ajunseseră la 
marginea prăpastiei. Flăcările erau atât de puternice încât făcură 
câţiva paşi înapoi, punându-şi mâinile streaşină pe frunte. 

— Oh, DUMNEZEULE! E maşina lui Dawson. Poate reuşim să... 

— NU! strigă cel pe care îl chema Graham, oprindu-şi 
partenerul să nu coboare în prăpastie. Miller! Unde o fi MILLER? 

— La „Bethesda”! la legătura cu el, urgent! 

x 


Sora şefă de la etajul al şaselea al spitalului naval „Bethesda” 
era hotărâtă. Plus că nu aprecia tonul agresiv folosit de 
interlocutor; faptul că ţipa, nu făcea decât să înrăutăţească 
situaţia. 

— Vă repet, Dr. Miller este în plină şedinţă psihiatrică şi nu 
poate fi deranjat. 

— Anunţă-l că e căutat şi fă-o ACUM! E o urgenţă patru-zero, 
de la Departamentul de Stat. Sora apăsă cu arătătorul pe 
butonul de aşteptare, întrerupând urletele interlocutorului şi 
conectă interfonul. 

— Domnule doctor Miller, îmi cer mii de scuze că vă întrerup, 
dar vă caută la telefon un domn de la Departamentul de Stat. 

Spune că e o urgenţă. 

Nici un răspuns; poate că interfonul nu mergea. Apăsă din nou 
pe buton, mai tare şi zise clar: 

— Doctore Miller. Imi dau seama că nu e regulamentar, dar vă 
caută la telefon un domn de la Departamentul de Stat. E foarte 
insistent. 

Nimic. Tăcere. Era evident că medicul nu o auzea; nu mergea 
interfonul. Se ridică şi se îndreptă spre uşa cabinetului. 

O deschise. 

— Doctore Miller? Doctore MILLER? 

Doar nu era surd. Ce naiba făcea? Pacientul lui era un marinar, 
unul dintre cei luaţi ostatici la Teheran. Nu era violent, ba 
dimpotrivă. Inchise uşa după ea şi ciocăni la cea care dădea spre 


camera de terapie. 

Incepu să ţipe - iar şi iar. 

Ghemuit în colţul cabinetului stătea tânărul marinar, îmbrăcat 
în halat. Se uita cu ochi holbaţi la persoana imobilă de pe 
scaunul din spatele biroului. Ochii lui Miller erau deschişi larg, cu 
lucire de gheaţă - morţi. In mijlocul frunţii se vedea o singură 
gaură de glonte, din care se scurgea un firicel de sânge, ce 
cobora spre faţă şi, mai jos, spre gulerul cămăşii. 

x 


Bărbatul de la Roma se uită la ceas. Era patru şi un sfert 
dimineaţa, oamenii lui pe poziţie la Col des Moulinets, iar el nu 
primise nici o veste de la Washington. Singura persoană care mai 
era prezentă în sala de coduri era operatorul radio, care, plictisit, 
frunzărea paginile unei reviste italiene. 

Telefonul sună. 

— Roma, zise bărbatul. 

— Roma, aici Ambiguitatea. Vocea era clară. Numele îmi dă 
întreaga autoritate privind ordinele ce urmează să vi le dau în 
legătură cu oamenii care aşteaptă la Col des Moulinets. Presupun 
că directorul Stern s-a exprimat clar. 

— Foarte clar, domnule. 

— Convorbirea e sigură? 

— Foarte, domnule. 

— Nu suntem înregistraţi, sper că s-a înţeles. 

— Da, domnule. Ce trebuie să facem? 

— Exterminaţi. 

— Am înţeles. 

— Stai. Mai e ceva. 

— Ce? 

— Sper că încă nu aţi luat contact cu cargoul. 

— Bineînţeles că nu. L-am survolat până s-a lăsat întunericul, 
apoi am trimis o navă care să-l supravegheze din depărtare. 

— Bun. Cred că va acosta la San Remo. 

— Suntem gata. Luăm femeia. 

— Ordinul nu mai e valabil. Nu este Karras. 

— Atunci ce facem? 

— Lăsaţi Moscova să şi-o ia înapoi. Corsicanul ştie ce are de 
făcut. Nu vreau să mai aud de speculaţii pe tema Costa Brava. 

— Mi-e teamă că nu înţeleg. 

— Nici nu trebuie. O zi bună, Roma. O zi bună, fără greşeli. 


— Terminat. 

x 

Omul din spatele biroului stătea cu faţa spre fereastra ce 
dădea în curtea Departamentului de Stat. Incăperea era luminată 
doar de felinarele de afară, din stradă. Bărbatul stătea cu faţa la 
geam, ţinând receptorul telefonului aproape de buze. Puse 
receptorul la loc şi se rezemă cu coatele de genunchi, sprijinindu- 
şi fruntea în palme. 

Subsecretarul de Stat, Arthur Pierce, născut Nicolai Petrovici 
Maliekov, în satul Ramenskoie, la SE de Moscova şi crescut în 
statul lowa, oftă adânc, impunându-şi să se calmeze, aşa cum 
învățase să facă după ani de experienţă, când în viaţa lui 
interveneau momente de criză, când trebuia să ia decizii 
periculoase; ştia foarte bine care ar fi fost consecinţele dacă ar fi 
ratat. 

Strategii de la Operaţiuni Consulare redeschiseseră dosarul cu 
evenimentele de la Costa Brava; insistau să afle adevărul - nu 
ştiau NIMIC! Totul fusese îngropat - El trebuiau îngropaţi. 
Indiferent de preţ, de risc, Costa Brava fusese o decepţie în 
această lume convulsivă a minciunilor. În câteva ore va primi 
veşti de la Col des Moulinets. 

AVEAU NEVOIE DE TIMP. Zile, o săptămână, o lună. Trebuiau 
să-l găsească pe cel care reuşise imposibilul - CU AJUTORUL LOR. 
II vor găsi, pentru că lăsa în spatele lui urme de teamă - nu, nu 
de teamă, de TEROARE - şi urmele puteau fi depistate. Şi când îl 
vor găsi, îl vor face să dispară de pe faţa pământului. Ei, 
VOENNAYA. 

Rămăseseră atât de puţini în această parte a lumii. Puţini, dar 
puternici, hotărâți. Văzuseră multe, trecuseră prin multe. 

Minciunile, corupţia, rădăcinile esenţiale ale puterii; toate 
acestea le neteziseră drumul spre cauza dreaptă. Ei erau cei care 
nu uitau niciodată cine erau, sau ce erau. Sau DE CE erau. Erau 
oamenii noii lumi şi cea veche avea nevoie disperată de ei. Nu 
erau mulţi la număr - mai puţin de o sută, legaţi cu jurământ pe 
viaţă - dar erau uniţi, pregătiţi să reacționeze cu toţii, 
instantaneu, în cazuri de urgenţă. Aveau funcţii, documente, 
mijloace. Voennaya era o organizaţie generoasă; iar ei, în 
schimb, erau loiali corpului de elită al KGB. 

Moartea strategilor fusese crucială. Vacuumul ce va rezulta 
după aflarea veştii îi va face pe organizatorii evenimentului de la 


Costa Brava să paralizeze, să amuţească. Nu vor mai scoate un 
sunet. Pentru că omul din umbra biroului nu-i minţise pe cei de la 
Roma: nu era posibilă redeschiderea cazului Costa Brava. Din 
nici o parte. Arthur Pierce, cel mai puternic din Departamentul de 
Stat, se ridică de pe scaun şi se îndreptă către fotoliul de lângă 
perete. Se aşeză şi-şi întinse picioarele; va rămâne acolo până 
mâine dimineață, când personalul subordonat va umple 
coridoarele etajului cinci. Atunci se va amesteca cu ceilalţi şi, 
după câteva ore, va pleca, pentru că era nevoie de el la New 
York. In fond, era ajutorul principal al Washington-ului pentru 
ambasadorul delegaţiei americane la Naţiunile Unite. Acum era 
vocea numărul unu a Departamentului de Stat; în curând el va fi 
ambasadorul. Acesta fusese aranjamentul lui Anthony Matthias. 
O ştia toată lumea. Incă un pas major în cariera lui 
extraordinară! 

— Nu e la bord, VĂ JUR! protestă căpitanul cargoului „Santa 
Teresa”, aşezat pe scaunul din cabina micuță. Dacă doriţi, 
căutaţi, signore. Am lăsat-o pe mal în urmă cu trei ore... 
maximum trei ore şi jumătate. Madre di Dio! Ce nebunie! 

— Cum? UNDE? întrebă Havelock. 

— A plecat cu o barcă cu motor, care a venit să o ia de la 
doisprezece kilometri spre sud de Arma di Taggia. Vă jur, nu ştiu 
nimic! O să-l OMOR pe porcul ăla de la Civitavecchia! Mi-a spus 
că e vorba de o femeie, refugiat politic din Balcani, care nu are 
prea mulţi bani şi puţini prieteni în Franţa. Sunt atât de mulţi în 
ziua de azi. E un păcat să ajuţi? 

Michael se aplecă şi luă din mâna lui legitimaţia ce îi conferea 
statutul de ataşat consular al Departamentului de Stat SUA şi 
zise calm: 

— Nu e nici un păcat, dacă aşa ai crezut. 

— Acesta e adevărul, signore. O să mă pensionez în curând şi 
am şi eu puţin pământ - încerc să fac rost de nişte bani. Cultiv 
struguri. Niciodată narcotici. Niciodată contrabandi. Oameni - da! 
Din când în când şi nu-mi e ruşine. Oameni despre care nu ştiu 
nimic. Intreb iar, unde e păcatul? 

— In faptul că faci greşeli. 

— Nu pot crede că femeia aceea era o criminală. 

— N-am spus asta. Am spus că trebuie să o găsim. 

Căpitanul dădu din cap, resemnat. 

— Ajunge ca să mă băgaţi la închisoare. Grazie, signore 
americano grande. 

— N-am spus nici asta, zise Michael, încet. 

Căpitanul făcu ochii mari. 

— Che cosa! 

— Dacă cooperezi, nu păţeşti nimic.. 

— Bineînţeles. Imi faceţi un cadou la care nu mă aşteptam. 

— Spune-mi tot ce ai vorbit cu ea. 

—  Inţeles. Era calmă, părea foarte inteligentă şi foarte 
înfricoşată. A stat în cabina asta. 

— Daaa? 

— Nu cu mine, signore, vă asigur. Am fete de vârsta ei, 


signore; nu avea unde să stea şi nu putea mânca cu echipajul 
meu. 

Am luat masa împreună de trei ori. De asemenea, avea multe 
lire la ea. Trebuia. Avea nevoie de bani să ajungă unde vroia... 
Multă bătaie de cap în seara asta. 

— Ce vrei să spui? 

— M-a întrebat dacă am fost vreodată în satul Col des 
Moulinets, în munţii Lingurian. Din fericire, fusesem. Acolo e o 
trecătoare prin care se ajunge în munţii Alpi, foarte puţin folosită. 
Oamenii care te ajută să treci pe acolo sunt foarte de treabă; 
abia dacă îşi scot ţigările din gură să se uite la actele tale. Am 
încercat să o asigur că nu are de ce să se teamă. 

— Mulţumesc. Asta vroiam să aud. [i-a spus de ce vrea să 
treacă pe acolo? 

— Pentru ce doresc toţi? Controale multe la aeroport, la 
graniţă la fel. 

— Te cred. 

— Mai ştie cineva? 

— Nu sunt sigur, zise Michael. Sincer. 

— Pentru că dacă se află, sunt ca şi arestat. Ajung de pe mare 
direct la puşcărie. 

— Nu cred. Dacă nu te-a căutat nimeni până acum, probabil că 
vei scăpa. 

— Doriţi să ajutaţi pe femeia asta, nu, signore? Nu umblaţi 
după ea să... o penalizaţi. 

— Primul răspuns e da. Al doilea, nu. 

— Atunci vă mai spun ceva. M-a întrebat dacă ştiu ceva de un 
teren de avioane, lângă Col des Moulinets. Nu ştiam. N-am auzit. 

— Un aerodrom? Incă o informaţie, îşi zise Michael. 

— Da. Asta e tot ce vă pot spune. 

x 


Drumul de munte ce ieşea din localitatea Monesi şi ducea 
către graniţa franceză era destul de lat, însă piatra din care era 
făcut şi bornele late de pe margine îi dădeau un aspect îngust; 
pe acolo mai degrabă circulau camioane grele şi jeepuri 
puternice, decât o maşină obişnuită. Astfel, Michael se folosi de 
acest motiv pentru a merge restul drumului pe jos. Plăti cursa 
şoferului de taxi pe care îl luase din Monesi, iar acesta plecă, 
răsuflând uşurat. 

Aflase că lângă pod se afla un han, un loc unde poposeau mai 


ales patrulele franceze şi italiene, dar şi turiştii ocazionali, ce se 
opreau în trecere. Căpitanul cargoului „Santa Teresa” avea 
dreptate. Punctul de trecere de la Col des Moulinets nu era 
accesibil oricui, personalul nu excela în exigenţă şi nu existau 
formalităţi birocratice. 

Soarele de după-amiază târzie colora orizontul în portocaliu şi 
galben, umbrele drumului primitiv deveneau din ce în ce mai 
mari, mai lungi; nu mai era mult până la lăsarea întunericului. 

Michael mergea pe lângă marginea pădurii, atent la fiecare 
zgomot, gândindu-se la tot ce se întâmplase până atunci. 

Oare Roma îl găsise pe omul de la Civitavecchia? Nu avea cum 
să nu ia în calcul faptul că şi alţii puteau să facă ce făcuse el; 
nimeni nu era atât de perfect sau atât de norocos. Mai mult, 
atunci când vorbise cu Baylor Brown la telefon şi urlase la el, nu 
se gândise că ar fi bine să nu pronunţe numele portului. Dacă 
ofiţerul scăpase uşor de la Palatin, atunci, cu siguranţă, dăduse 
toate informaţiile despre Civitavecchia. 

Atât de multe necunoscute... atât de puţin timp. 

Ogilvie... cine era cu adevărat? Il crezuse fără scrupule, 
violent. Totuşi, îi salvase viaţa... dar asta numai în momentul în 
care realizase că adevărul era altul. Că minciunile porneau de 
sus, din elita Washington-ului. 

Şi, mai presus de toate, Jenna. lubirea lui, care nu trădase, dar 
fusese trădată. Cum de era posibil să-i fi crezut pe mincinoşii 
aceia? Oare ce i-au putut spune, ce probe i-au adus de au înrăit-o 
şi înfricoşat-o? 

CINE erau mincinoşii? Care era numele lor? De unde veneau? 

Simţea că se apropie. Cu puţin noroc, poate înainte de apusul 
soarelui va afla răspunsurile. Se apropia cu fiecare pas. 

Şi când va avea răspunsurile, când va fi cu iubita lângă el, îl va 
suna pe mentorul lui, Anton Matthias şi va denunța întreaga 
conspirație, întreaga operaţiune clandestină. 

Deodată văzu lumini în partea dreaptă a drumului. Privi cu 
atenţie într-acolo, încercând să-şi dea seama de unde provin. 

Răsuflă uşurat. Imediat la dreapta se făcea un drumeag - 
accesul la han. Brusc se lăsă întunericul - îşi dădu seama că 
luminile veneau de la ferestrele hanului. 

Michael intră în pădure, îndreptându-se tiptil către ele. Nu mai 
avea rost să rămână pe drum, se gândi el, uitându-se în spate. 

Deodată, alte lumini, mult mai puternice, îl orbiră. Se ascunse 


după trunchiul gros al unui pin şi îşi strecură mâna în haină, în 
locul unde ţinea pistolul automat. Făcu un pas înapoi, 
pregătindu-se ca, în caz de urgenţă, să fugă în pădure. Nu era 
cazul. Camionul de unde proveneau luminile puternice opri în 
dreptul hanului şi din el cobori un şofer care se întinse şi căscă 
de oboseală. Michael constată că nu era un şofer obişnuit - purta 
uniformă din armata italiană şi insignă de grănicer. Se îndreptă 
către spatele camionului şi deschise larg uşile duble. 

— Jos cu voi, nenorociţilor! zbieră el, în italiană. Aveţi o oră la 
dispoziţie să vă umpleţi maţele şi să vă goliţi rinichii. Apoi, gata, 
la datorie. Eu mă duc la pod să le spun şi celorlalţi că am sosit. 

Din camion coborâră trei bărbaţi. Michael îi studie atent pe 
fiecare - pe cel blond îl ştia de undeva. Mintea lui scotocea prin 
zeci de dosare; selectă unul. Bărbatul blond nu era soldat în 
armata italiană - grănicer nici atât. Era corsican, specialist în 
arme, mai ales arme de foc. Numele adevărat nu se ştia; folosise 
prea multe ca să mai fie luat în considerare. De obicei, era trimis 
în situaţii speciale, de exterminare - era un executant 
excepţional, ce fusese în multe misiuni şi cunoştea perfect zona 
de nord a Mării Mediterane. In urmă cu câţiva ani, un agent CIA îi 
adusese lui Michael dosarul lui, recomandându-i-l, dar el îl 
respinsese pe blond, simțind că nu poate avea încredere în el. Şi 
iată că Roma avea! 

Roma. Deci cei de la ambasadă îl găsiseră pe omul din 
Civitavecchia şi angajaseră un asasin. 

Cei de la Washington nu vroiau să-l lase să intre în contact cu 
Jenna Karras. Oare şi ea era inclusă în ordinul de execuţie? 

Cei cinci soldaţi se îndreptară către intrarea în han. Imediat 
după ce se închise uşa după ei, Havelock fugi spre prima 
fereastră. 

Se uită înăuntru, dar fără să vadă ceva deosebit - o sală de 
mese, simplă, câţiva clienţi. Cea de a doua era cam aproape de 
uşă, însă se îndreptă într-acolo pe vârful picioarelor, ţinându-şi 
răsuflarea. Işi lipi faţa de geam. Studie cu atenţie fiecare 
persoană prezentă. Ciudat, nu erau decât trei agenţi activi, 
dintre care doi înarmaţi. Cam puţini, având în vedere importanţa 
şi pericolul reprezentat de cel pe care îl urmăreau. 

Şi faptul că păzeau podul, îi dădu, de asemenea, de gândit lui 
Michael: aşteptau un vehicul sau poate chiar mai multe. Jenna 
Karras urma să treacă graniţa cu maşina; probabil că intenționau 


să o omoare. 
Dar pentru ce le trebuiau atâţia oameni? Pentru o femeie? 
Pentru el? Pentru amândoi? 
Trebuia să facă ceva. 

Dincolo de drum, în tufişurile dese, se vedea jarul aprins al 
unei ţigări. Ce greşeală. Ce fel de agent era acesta? Trebuia 
înlocuit; va fi înlocuit. 

Havelock se ghidă după unghiul ţigării, după distanţa acestuia 
de la pământ; bărbatul probabil stătea pe vine - în nici un caz în 
picioare. Îi era imposibil să vadă drumul din poziţia asta, ceea ce 
însemna că mai era destul timp până apărea maşina în care se 
afla Jenna. Traversă în partea cealaltă şi o luă spre stânga, atent 
la fiecare pas făcut, pentru a se asigura că nu va face nici cel 
mai mic zgomot. Pentru câteva clipe avu impresia că se afla în 
pădurile din împrejurimile oraşului Praga - zgomotul armelor, 
împuşcăturile îi spărgeau timpanele, ţipetele oamenilor omorâţi 
cu sânge rece - în faţa ochilor îi apărură imaginile trupurilor ce 
se zvârcoleau şi se contorsionau. Rămase pe loc, fără să se 
mişte, dar îşi reveni repede. Era în elementul lui, în pădurile care 
îl primiseră la sânul lor, când nu avea pe nimeni şi nu ştia unde 
să se ducă, încotro să o apuce. 

Agentul stătea pe o piatră şi se juca cu ceasul - părea să 
apese pe butoane, sau probabil verifica dacă mergea bine. 
Havelock scoase din buzunar una dintre armele pe care şi-o 
cumpărase din Monesi - un cuţit de curăţat peşte, cu lamă 
ascuţită, nu mai lungă de cincisprezece centimetri. Dădu la o 
parte crengile de copac care îl incomodau şi atacă. 

— TU! Isuse CHRISTOASE! NU! Ce faci? Oh! 

— Dacă scoţi un sunet, ai să rămâi fără faţă! îl aruncă pe 
spate şi se urcă peste el, imobilizându-l, strivindu-i gâtul cu 
genunchiul şi lipindu-i Llama cuţitului de obraz. Cuţitul ăsta 
curăţă peşte, nenorocitule. Dacă nu-mi spui ce vreau să ştiu o 
să-ţi iau pielea de pe faţă. Chiar ACUM! 

— Eşti maniac! 

— Că bine zici. De când sunteţi aici? 

— De douăzeci şi şase de ore. 

— Cine a dat ordinul? 

— De unde să ştiu? 

— Pentru că nici măcar un tâmpit ca tine nu mişcă un pai până 
nu ştie pentru cine şi pentru ce! Asta e primul lucru pe care-l 


învăţăm, nu? ORDINUL! Cine l-a dat? 

— „Ambiguitate”. Asta era codul, se tângui agentul, simțind 
Llama apăsată din ce în ce mai adânc pe faţă. Jur pe Christos, 
asta e tot ce ştiu! Cel care l-a folosit era autorizat de Consiliul 
Operaţional, DC. Nu poţi afla decât ACOLO! 

— Bine. Acum spune-mi ce orar aveţi, pas cu pas. Spune TOT! 
Aţi interceptat-o la Arma di Taggia şi de acolo e urmărită. Cum? 

— Schimbare de vehicule pe coastă. 

— Unde e ea acum? Cu ce maşină e? Când e aşteptată? 

— O Lancia. 

— Când? 

— Ajunge la şapte şi patruzeci. | s-a plantat în maşină un 
microfon. 

— Ştiu că nu aveţi radio; cum aţi fost contactaţi? 

— Au sunat la telefonul de la han. ISUSE! la chestia aia de pe 
faţa mea! 

— Nu încă. Orarul, paşii? Acum cine e în maşină? : 

— Doi tipi într-un camion, la două sute de metri în spate. In 
caz că te interceptăm, vin şi ei. 

— Dacă nu? 

— Luăm fiecare maşină la mână până dăm de ea. Dacă o 
găsim, o scoatem afară. 

— Acesta e momentul în care vă aşteptaţi ca eu să apar? 

— Dacă... nu te găsim... te găsesc până atunci. Speră să dea 
de tine până apare maşina ei. 

— Şi dacă nu? 

— Nu ştiu! E planul LOR! 

— E planul TĂU! Havelock apăsă cuțitul până când îi dădu 
sângele. 

— Cristoase! Nu, TE ROG! 

— Spune-mi! 

— Totul e aranjat în aşa fel încât să pară că tu ai atacat 
primul. Ei ştiu că eşti înarmat. Te înşfacă chiar dacă nu scoţi 
pistolul. Apoi fug. Camionul are un motor excelent. 


— Şi maşina? 
— N-avem nimic cu ea. Nu vrem decât să plece. Nu e Karras, e 
o momeală sovietică. li lăsăm pe cei de la Moscova să şi-o ia 


înapoi. Francezii nu comentează, gardienii sunt plătiţi. 
— Mincinosule! Havelock îl tăie şi pe celălalt obraz. Mincinoşii 
trebuie marcați! TU vei fi MARCAT, MINCINOSULE! Il tăie mai 


adânc. Am recunoscut doi inşi, specialişti în explozibile, unul a 
lucrat în Africa - Tanzania, Mozambic, Angola - doar nu au venit 
aici pentru aerul de munte, MINCINOSULE! 

— Oh, ISUSE! Mă omori! 

— Incă nu, dar e posibil. Ce caută ăştia aici? 

— Asigură spatele. l-a adus corsicanul! 

— Blondul? 

— DA! TE ROG, nu mă tăia! 

— Intăriri? La fel ca prietenii din han? 

— Din HAN? Cristoase, cine EŞTI? 

— Un observator şi tu un tâmpit. 

— Isuse, DA! Asta SUNT! 

Deci cei din Washington i-au minţit şi pe proprii lor oameni. 

Jenna Karras nu exista. Femeia din maşină trebuia livrată fără 
ca Roma să ştie. Mincinoşii! Asasinii! 

DE CE? 

— Unde sunt? 

— Sângerez! Am sânge în gură! 

— O să te îneci cu el dacă nu vorbeşti. UNDE? 

— Unul pe fiecare parte. ISUSE, MOR! 

— Nu, nu mori. Eşti doar marcat. Terminat. Nu meriţi nici 
măcar să fii cusut. Ridică mâna dreaptă şi-i aplică o lovitură 
puternică la baza gâtului, imobilizându-l pentru cel puţin o oră. li 
era de ajuns. 

x 

Asasinii de la Roma se postaseră la punctul de control al 
graniţei. 

Blondul luase o poziţie milităroasă, cu picioarele desfăcute şi 
cu mâna stângă înfiptă în şold. Ridică mâna dreaptă în semn de 
HALT. 

Lancia se opri. Şoferul cobori geamul şi întinse paşapoartele. 

Asasinul se aplecă spre geamul şoferului şi şopti ceva - 
Havelock nu avea cum să audă ce spunea - dar îşi dădu seama 
că se uita la celălalt pasager, cel din faţă, care era tot bărbat. 
Apoi se ridică şi zise cu voce tare şi autoritate militărească. 

— Imi cer scuze, signore şi signora, zise el, în italiană. Am 
primit ordine noi în seara aceasta în care ni s-a specificat să 
examinăm fiecare pasager. Vă rog să coborâţi din maşină. 

— Dar am fost asiguraţi că vom trece cât mai repede posibil 
prin Col des Moulinets, caporale, protestă şoferul, ridicând vocea. 


Biata femeie abia şi-a îngropat soţul, în urmă cu mai puţin de 
două ore. E distrusă... Uitaţi aici actele doamnei, paşaportul. Și 
pe ale noastre. Totul e în ordine, vă asigur. Suntem aşteptaţi la 
ora opt. Doamna provine dintr-o familie bună, o căsătorie franco- 
italiană sfârşită tragic de un accident cumplit. La înmormântare 
au participat primarii din Monesi şi Moulinets... ă 

— Regret, signore, repetă asasinul. Vă rog, coborâţi! In spatele 
dumneavoastră este un camion şi nu are sens să-l ţinem pe loc 
degeaba. 

Havelock se uită spre camionul despre care aflase că are 
motor puternic. Ilnăuntru nu era nimeni. Însă. pe partea cealaltă 
a drumului stăteau doi bărbaţi îmbrăcaţi cu haine de munte, care 
scrutau împrejurimile, ţinând mâinile în buzunare. 

Din maşină cobori o femeie nu prea înaltă, subţire - o femeie 
în doliu, cu chipul acoperit de un văl opac de dantelă şi cu pălăria 
cu boruri largi pe cap. Havelock făcu ochii mari; durerea pe care 
o simţea în piept era de nesuportat. Nu era prea departe - aerul 
era încărcat atmosfera lugubră, apăsătoare. Işi dădu seama. 

Simţea. O vor omorî. Chiar dacă va apărea el sau nu. 

— Regretele mele, signora, zise asasinul. Va trebui să vă 
scoateţi pălăria. 

— Dumnezeule, DE CE? întrebă Jenna Karras, cu voce joasă, 
controlată. 

— Ca să vă putem compara chipul cu fotografia de pe 
paşaport. Aşa cere regulamentul. 

Jenna îşi ridică încet vălul, apoi îşi scoase pălăria. Pielea, de 
obicei bronzată, era albă ca creta, trăsăturile delicate încordate, 
pomeţii înalţi aveau un aspect de mască, sculptați în marmură, 
părul lung şi blond prins într-o coadă severă, la spate. Michael o 
privea, abia respirând; o parte din el ar fi vrut să strige, o alta îl 
arunca în trecut cu disperare, prosteşte... Işi amintea cum 
stăteau întinşi pe iarbă, cum se plimbau prin piaţa Ringstrasse, 
ţinându-se de mână ca doi copii, râzând de faptul că doi agenţi 
ce lucrau sub acoperire se comportau ca doi copii nebuni. In pat, 
se strângeau în braţe şi se asigurau unul pe celălalt că într-o zi 
vor scăpa din această închisoare mobilă. 

— Signora are un păr splendid, zise blondul asasin, zâmbind. 
Cred că mama mea v-ar place foarte mult. Ştiţi, noi suntem din 
nord. 

— Mulţumesc. Pot să-mi pun pălăria la loc, caporale? Sunt în 


doliu. 

— Încă o clipă, vă rog, răspunse acesta, ţinând paşaportul în 
mână, dar fără să se uite la el. Cerceta împrejurimile, evident 
enervat. Escorta Jennei rămăseseră lângă maşină, evitând să se 
uite în ochii soldaţilor. 

Scena devenise peste măsură de tensionată. Fusese pusă la 
cale o capcană. 

Havelock ştia că sosise momentul să se pregătească. 

—  Finira in niente, zise asasinul îmbrăcat în uniformă, 
îndeajuns de tare încât să fie auzit. 

Michael îşi strecură mâna în buzunar şi scoase un pachet de 
exploziv plastic şi un modul. Pe ecranul micuţ al ceasului apărură 
cifrele 0000; apăsă delicat pe butoane, fixă timpul, apoi fixă 
modulul cu o bucăţică de plastilină. li verifică de mai multe ori 
poziţia în întuneric. Se strecură câţiva metri înspre pădure şi 
puse jos pachetul. Apoi fugi repede înapoi spre drum, până 
ajunse la zece metri în spatele asasinilor îmbrăcaţi în haine de 
munte. In Magnum mai avea două gloanţe; era posibil să fie 
nevoie să le folosească înainte de vreme, însă era de preferat 
muţenia amortizorului decât zgomotul făcut de L/ama automat. 
Mai avea câteva secunde. 

— Imi cer scuze pentru întârziere, signora şi signori, zise 
asasinul trimis de Roma, făcând un pas înapoi de lângă maşină. 
Trebuie să urmăm procedurile. Totul e în regulă, vă puteţi 
întoarce în maşină. Planul eşuase, însă mai avea o treabă de 
terminat. 

Ridică bariera portocalie şi păşi imediat în mijlocul drumului, 
blocând trecerea. Scoase din buzunar un blocnotes şi un stilou - 
se prefăcu că notează numerele maşinii. Era un semnal. 

Câteva secunde. 

Jenna şi escortele ei se urcară în maşină, iar pe chipurile celor 
doi bărbaţi se citea uimirea şi uşurarea. Trântiră portierele, în 
acel moment apăru lângă maşină un bărbat mărunţel, îmbrăcat 
tot în uniformă, care se prefăcu că controlează maşina, ca ultimă 
verificare. Işi puse mâna dreaptă în şold - tot un semnal. Rămase 
perplex că nu primeşte nici un răspuns. Câteva clipe nu se 
mişcă, nu schiţă nici un gest, puţin alarmat, însă fără să intre nici 
un moment în panică. Cei din branşa lui înțelegeau că există şi 
momente în care pot interveni defecţiuni de echipament, tocmai 
de aceea cei doi specialişti lucrau împreună. Se uită spre punctul 


de control; asasinul blond dădea semne de nerăbdare. Micuţul 
îngenunche, scoase cu mâna stângă un obiect din buzunarul 
drept, pe care apoi îl trecu în mâna dreaptă. Se aplecă sub 
maşină, în zona rezervorului. 

NU MAI PUTEA SĂ PIARDĂ NICI O SECUNDĂ 

ŢINTA NU MAI PUTEA AŞTEPTA. 

Havelock îl luase deja în vizorul Magnumului. Trase; 
specialistul ţipă scurt şi căzu pe o parte; pachetul îi căzu din 
mână. 

In secunda următoare, Michael o luă la fugă, schimbându-şi 
poziţia. De peste tot se auzeau focuri de armă, gloanţele 
împroşcau bulgări de pământ, în timp ce Havelock ridică ţeava 
Magnumului şi trase ultimul glonte. Omul de lângă camion gemu 
şi căzu instantaneu. 

— Di dove! Dove! striga asasinul blond, alergând în jurul 
Lanciei. 

In clipa aceea se auzi explozia asurzitoare. Asasinul se aruncă 
la pământ şi începu să tragă în toate direcţiile, fără o anumită 
ţintă. Şoferul ambala motorul Lanciei... maşina ţâşni cu viteză 
spre pod. Jenna era liberă. 

Michael se ridică în picioare şi alergă paralel cu marginea 
pădurii, cu Magnumul gol la curea, cu Llama în mână. Asasinul îl 
văzu datorită luminii puternice din momentul exploziei; se ridică 
în genunchi, susţinându-şi mâna dreaptă cu stânga şi ţintind spre 
Havelock. Trase câteva focuri succesive de armă înspre Michael, 
care ajunse în dreptul camionului şi se ascunse după el, ameţit - 
îl nimerise în umăr. Auzi paşii din spate, se întoarse şi trase în cel 
care vroia să se urce la volan. Acesta căzu şi se rostogoli, cuprins 
de spasme. La han se adunaseră afară cei câţiva turişti rătăciţi, 
care o luară la fugă care-ncotro, strigând unii la ceilalţi. 

Mai avea atât de puţin timp. Deschise portiera camionului; 
văzu ceea ce se rugase la Dumnezeu să vadă - cheile erau în 
contact. 

Se urcă repede şi se aşeză pe scaunul şoferului. Se aplecă şi 
răsuci cheia în contact, pornind motorul. Gloanţele ţăcăneau, 
lovindu-se de caroseria de metal. Urmă o pauză şi Michael 
înţelese; asasinul îşi schimba încărcătorul. ACESTEA ERAU 
SECUNDELE CRUCIALE. Aprinse farurile - erau puternice, precum 
motorul. Apăsă pe acceleraţie până în podea. 

Cauciucurile enorme scârţâiră pe loc. Alte Împuşcături. 


Parbrizul se găuri în câteva locuri. Havelock ridică puţin capul, 
exact cât să vadă pe unde merge; asasinul stătea în picioare, 
nemişcat, exact în mijlocul drumului. Michael nu schimbă direcţia 
nici măcar cu un centimetru; merse înainte, până când auzi şi 
simţi impactul, urmat de un urlet îngrozitor. 

În partea franceză era un haos teribil. 

Havelock gonea cu viteză. Se îndreptă către străzile pavate; 
câţiva pietoni săriră într-o parte şi-n cealaltă a străzii, uimiţi atât 
de zgomotul făcut de motorul camionului, cât şi de mărimea 
acestuia. 

Văzu luminile roşii... luminile Lanciei. Era departe; intră pe o 
străduţă laterală - Dumnezeu ştie care, erau atât de multe. 
Merse înainte - intersecțiile deveneau din ce în ce mai largi, 
casele mai puţine. Lancia nu se vedea nicăieri; dispăruse! 

— S'il vousplait! Ou est l'aeroport! strigă el la un cuplu mai în 
vârstă, scoțând capul pe geam. 

— Aeroport! zise bătrânul, în franceză, pronunţând cuvântul 
cu accent mai mult italian, decât galic. Nu e nici un aeroport în 
Col des Moulinets, monsieur. 

— Este unul, în apropiere, sunt sigur, strigă Havelock, 
încercând să-şi controleze nerăbdarea. Un prieten, un prieten 
bun m-a rugat să mă duc să-l iau de acolo. Trebuia să ne 
întâlnim şi am întârziat. 

— Cred că prietenul dumitale vorbea de Cap Martin, monsieur. 

— Nu cred, strigă un tânăr, de pe trotuarul de vis-a-vis. Nu e 
chiar un aeroport, nu e nici măcar aerodrom, monsieur, este un 
teren de aterizare la douăzeci de kilometri spre nord de drumul 
către Tende. In locul acela aterizează cei bogaţi, care au 
proprietăţi în Roquebilliere şi Breil. 

— Ăsta e! Există vreo scurtătură? 

— Faceţi prima la dreapta, apoi mergeţi până la strada 
Maritimes. Acolo faceţi stânga, veţi ajunge la un drum de munte 
- de acolo încă cincisprezece, şaisprezece kilometri spre nord. 

— Mulţumesc. 

Timpul trecea cu viteza luminii. Şofa nebuneşte, dar cu mare 
precizie. Simţea puterea motorului, cauciucurile scârţâiau. Şi 
Lancia nu se vedea nicăieri. Oare greşise direcţia? Atât de 
aproape şi totuşi, atât de departe. 

De sus, de pe deal, văzu luminile de control ce patrulau pe 
cerul întunecat. Aerodromul era situat într-o vale adâncă, 


suficient de lată şi de lungă pentru a permite atât aterizarea 
avioanelor mici, particulare, cât şi a celor mai mari. Apăsă pedala 
de acceleraţie la maximum. 

Ajunse la poarta aerodromului. Absolut NIMIC! Unde era? 

UNDE? 

Un licăr de lumină. Intră în perimetrul aerodromului, trase de 
volan spre dreapta - din umărul rănit îi ţâşneau şiroaie de sânge. 

Sub roţile camionului explodau becurile anticeaţă, care 
marcau pista. 

lată-l. Avionul era micuţ, cu două motoare. Lancia! Din nou 
lumini. De data asta erau ale maşinii, situată în partea din spate- 
dreapta a avionului. Se auzi zgomot de portiere trântite. 

Privi atent şi reuşi să distingă siluetele ce coborau din maşină. 
Pentru câteva clipe, Michael se gândi să intre cu camionul în 
avion, să-i smulgă elicea, să distrugă o aripă, însă se răzgândi. 
Opri camionul la câţiva metri în faţa avionului. 

— Jenna! JENNA! Poslouchat ja! Stat! Ascultă-mă! 

Femeia urcă la bord, urmată de cei doi bărbaţi; ultimul dintre 
ei închise uşa avionului. Alergă, fără să vadă pe nimeni şi nimic 
în jurul lui; trebuia să o oprească. 

Bubuitura se auzi de undeva din umbră. Havelock simţi cum 
capul i se rupe în două şi i se taie picioarele. Căzu în genunchi, 
sprijinindu-se cu o mână să nu cadă, uitându-se cu disperare la 
avion, la fereastra avionului şi NU PUTEA SA SE MIŞTE! 

Luminile dinăuntru rămăseseră aprinse şi-i văzu chipul, ochii, 
simţea cu fiecare fibră din trup cum îl priveşte. Nu va uita 
privirea aceea toată viaţa - dacă va mai trăi. O a doua lovitură o 
simţi în ceafă, cu un obiect contondent, masiv, greu. 

Nu putea să leşine. Auzi ţipătul sirenelor de departe, vedea 
pete de lumină, faruri puternice; îl căutau, veniseră după el. Nu 
putea nici măcar să se mai gândească la ea! Bărbatul care îl 
lovise alerga spre Lancie. Trebuia să facă ceva! ACUM, altfel nu 
va mai trăi, nu o va mai vedea! Işi adună şi ultimele resurse de 
voinţă şi se ridică în picioare şi scoase din buzunar automatul 
Llama. Ochi şi trase. Ştia că nu avea cum să-l omoare, pentru că 
mâinile îi erau mult prea nesigure, dar trebuia să-l oprească. 

Trebuia să ia maşina. Bărbatul deschise portiera şi intră în 
Lancie. 

— leşi din maşină sau eşti mort! strigă el. Ai auzit ce ţi-am 
spus! leşi AFARA! Ajunse în dreptul maşinii. Bărbatul deschise 


portiera şi, până să iasă, Michael îl apucă de gulerul trench-ului 
şi-l aruncă cât colo pe iarbă. Nu mai avea timp să-i pună 
întrebări. 

Trebuia să scape! Se aşeză în faţa volanului şi trânti uşa; 
motorul era pornit. 

În următoarele patruzeci şi cinci de secunde nu făcu decât să 
alerge în zigzag, cu maximum de viteză, evitând maşinile celor 
ce se ocupau cu securitatea aerodromului, înainte de a ajunge la 
poartă. Trecu de ea, fără să vadă drumul, acţionând numai din 
instinct. 

Nu putea să-şi şteargă din minte chipul Jennei, imaginea ei, 
privirea ei de la fereastra avionului. La Roma, citise în ochii ei 
teamă şi nedumerire. Cu câteva momente în urmă, altceva. 

Ură şi răceală. 


Capitolul 13 


Direcţia în care mergea acum era sud-vest, către Provence, 
apoi sud, către coastă, unde se afla un orăşel micuţ, Cagnes-sur- 
Mer. Lucrase ani de zile în zona Mediteranei de Nord şi 
cunoscuse un medic care locuia între localităţile Cagnes şi 
Antibes; avea nevoie de ajutor. 

Până atunci, făcuse tot posibilul să oprească hemoragia, îşi 
rupsese o mânecă de la cămaşă şi îşi legase umărul strâns cu ea, 
însă fără să reuşească. Îl durea gâtul şi se umpluse de sânge pe 
piept. Rănile erau uşoare, însă cea de la tâmplă trebuia cusută; 
cea mai mică atingere ar fi redeschis rana, care acum nu mai 
sângera. Şi mai avea nevoie de un altfel de ajutor, pe care Dr. 
Henri Salanne putea să i-l acorde. Trebuia să ia legătura cu 
Matthias; nu mai putea amâna. Şi în timp ce secretarul de stat va 
acţiona, el se va duce la Paris, cât mai repede posibil. Nu va fi 
simplu; fiecare aeroport, fiecare drum principal, fiecare tren ce 
pleca din Provence şi Maritimes vor fi supravegheate şi Matthias 
nu putea face nimic în privinţa asta. 

Fără îndoială că mincinoşii deja ajunseseră la Salanne, însă 
între ei existase dintotdeauna o relaţie specială şi o încredere 
deosebită, ambele sentimente fiind născute în urma unor 
întâmplări de care Washington-ul, Roma sau Parisul nu ştiau 
nimic. 

Havelock fusese lângă el când se întâmplase - mai precis, la 
unsprezece ore după ce se întâmplase, însă nu trecuse prea mult 
timp ca să nu poate interveni. Doctorul vânduse pe bani grei un 
agent american din Cannes, care coordona o miniflotă ce 
cuprindea vase de croazieră, însă al cărei adevărat scop era de a 
monitoriza poziţiile navale ruseşti din zonă. Il deconspirase şi 
ceruse bani mulţi pe el KGB-iştilor. lar lui Michael nu-i trebui mult 
timp să afle adevărul - de fapt, o juxtapunere de adevăruri. 

Medicul, un tip simpatic şi la locul lui era, de fapt, un mare 
jucător şi, deşi avea credibilitate în toate cazinourile, totuşi, în 
cele din urmă, tot trebuia să-şi achite datoriile. 

lar americanul, care se dădea drept proprietar de yachturi, era 
afemeiat şi marele lui hobby erau fetele tinere. Pe una dintre 
fetele pe care le urca cu regularitate în patul lui o chema Claudie 


şi era fiica lui Salanne, un copil sensibil, care, după acea relaţie, 
suferise o depresie cumplită. 

Ruşii erau cei mai tari pe piaţă, doctorul putea să-şi acopere 
cheltuielile şi să-l scoată pe vio/ateur din scenă. Pourquoi pas! 

In acel moment intervenise Havelock, care îl scoase pe 
american din  încurcătură, evitând dezastrul, înainte ca 
ambarcaţiunile să fie identificate şi apoi îl confruntă cu Salanne. 

Ceea ce descoperi, nu raportă niciodată; nu avea rost, iar 
doctorul înţelese în cele din urmă că făcuse o mare greşeală, 
americanul la fel; nici unul dintre ei nu realizaseră consecinţele. 
Nici unul dintre ei nu-l uitară toată viaţa şi... rămăseseră profund 
îndatoraţi. 

Michael găsi o cabină de telefon la un colţ de stradă necirculat 
din centrul localităţii Cagnes-sur-Mer. leşi cu greu din maşină, 
strângându-şi haina pe lângă trup. Ajuns în cabină, aprinse 
lumina şi răsfoi cartea de telefon. | se păru că aşteptase o 
veşnicie până când operatoarea de la informaţii din Antibes găsi 
numărul lui Salanne. 

— Votre fille, Claudie, comment va-t-elle? întrebă el, în şoaptă. 

De partea cealaltă se lăsă o tăcere mormântală. In cele din 
urmă, doctorul reuşi să articuleze câteva cuvinte în engleză. 

— Chiar mă întrebam dacă o să mă cauţi. Mi-au spus că s-ar 
putea să fii rănit. 

— Sunt. 

— Cât de rău? 

— Am nevoie de câteva cusături. Cred că asta e tot. 

— Nimic intern? 

— Cred că nu. j 

— Sper să ai dreptate. lţi dai seama că nu încape vorbă să 
mergem la spital. Cred că toate secțiile de urgențe sunt 
supravegheate. Tăcu câteva secunde, apoi spuse: Am înțeles că 
eşti cu un camion... 

— Nu. 

— Sau, posibil, cu o Lancie gris închis, continuă Salanne. 

— Da. 

— Scapă de ea sau pleacă de lângă ea. 

Michael privi către maşină. Motorul se încălzise, din radiator 
ieşeau aburi, care nu făceau decât să atragă atenţia asupra 
maşinii. 

— Nu sunt sigur cât aş putea merge pe jos, îi zise medicului. 


— Ai pierdut sânge? 

— Indeajuns cât să se simtă. 

— MERDE! Unde eşti? 

Havelock îi zise. 

— Am mai fost aici, dar nu-mi amintesc prea bine. 

— Dezorientare sau nu ţi-a lăsat nici o impresie? 

— Care e diferenţa? 

— Sângele. 

— Mă simt ameţit, dacă asta vrei să ştii. 

— Asta vroiam. Cred că ştiu unde te afli. la vezi, cumva vis-a- 
vis e un magazin de bijuterii? Cumva şi fiul? 

Michael se uită înspre vitrina din spatele Landei. 

— „Ariale şi fiul”! zise el, citind numele firmei. Bijuterii fine, 
Ceasuri, Diamante! Asta? 

— Ariale, bineînţeles. Doamne, ce nopţi am avut acolo. Ei, vezi 
că la nord de Ariale, câteva magazine mai încolo, e o alee mică 
ce dă într-o parcare. Aşteaptă-mă acolo, vin cât pot de repede, 
cred că în douăzeci de minute. Nu vreau să alerg pe străzi, e 
posibil să atrag atenţia. 

— OK. 

— Nici tu să n-o faci. Mergi încet şi dacă sunt maşini parcate 
acolo, bagă-te sub una din ele şi aşteaptă-mă. Să te întinzi pe 
spate. Când vezi că vin, aprinde un chibrit. Inţeles? 

— Inţeles. 

x 

După ce văzu farurile de la maşina doctorului, care tocmai 
intra în parcare şi care se opri, lăsând motorul să meargă, pentru 
ca el să-şi poată da seama cine e, Havelock se târî la marginea 
şasiului unui Peugeot şi aprinse un chibrit. In câteva secunde, 
medicul era deasupra lui; în câteva minute, erau deja în drum 
spre Antibes, iar Michael stătea întins pe bancheta din spate. 

— Dacă îţi aminteşti, spuse Salanne, casa mea are două 
intrări; cea din spate dă direct spre cabinet. 

— Mi-aduc aminte. Am mai folosit-o. 

— Voi intra primul, ca să fiu sigur. 

— Ce faci dacă e vreo maşină în faţa casei tale? 

— Prefer să nu mă gândesc la asta. 

— Poate că ar trebui. 

— De fapt, m-am gândit. Am un coleg în Villefranche, un tip în 
vârstă. Deşi aş prefera să nu-l implic. 


— Îţi mulţumesc pentru ceea ce faci, zise Havelock, privindu-l 
atent şi observând părul odată grizonat, acum alb. 

— iți sunt dator, răspunse Salanne încet. 

— Ştiu. Parcă am face un târg, nu? 

— Ba, deloc. M-ai întrebat ce face Claudie, aşa că lasă-mă să-ţi 
spun. E fericită, s-a căsătorit cu un tânăr medic de la spitalul din 
Nice şi are un copil. În urmă cu doi ani era cât pe ce să se 
sinucidă. Cam cât crezi că valorează asta pentru mine, prietene? 

— Mă bucur că vorbeşti aşa. 

— Şi-apoi e ridicol ce au spus despre tine. 

— Adică? 

— Că ai înnebunit, că eşti un psihopat periculos, care ne 
ameninţă pe toţi că ne denunţă KGB-ului. 

— Şi asta ţi se pare ridicol? 

— Nu mi se părea, până acum o oră, mon mauvais ami! Ţi-l 
aminteşti pe americanul de la Cannes? 

— Da, informatorul KGB. 

— E tare tipul, nu? 

— Da, până la un anumit punct. Ce-i cu el? 

— Când mi s-a spus aşa ceva despre tine, l-am sunat; de la un 
telefon public, bineînţeles. Vroiam să văd dacă-mi confirmă, nu- 
mi venea să cred, aşa că l-am întrebat cum e piaţa, care e preţul 
unei informaţii primită de la un ataşat consular american, 
originar din Praga. Am rămas cu gura căscată când mi-a răspuns. 

— De ce? întrebă Michael. 

— Nu se dă nici un preţ pentru tine, nimic, nici mare, nici mic, 
nimic. Eşti un lepros şi Moscova nu vrea nimic de la tine. 

Nimeni nu are voie să intre cu tine în contact, să cumpere 
ceva de la tine. Cum dracu' de ai fost expus în asemenea hal? 
Medicul clătină din cap. Roma minte, ceea ce înseamnă că 
cineva de la Washington minte Roma. „Exterminat?” 

— Ai fi în stare să repeţi cuiva ce ţi s-a spus? 

— Şi să-mi pun singur gâtul pe butuc? Sunt eu recunoscător, 
dar nici chiar aşa. 

— Nu vei fi identificat, ai cuvântul meu. 

— Şi cine o să te creadă? 

— Anthony Matthias. 

— Matthias? strigă Salanne, întorcându-se spre el, gata să iasă 
de pe şosea. De ce te-ar crede tocmai EL, care...? 

— Pentru că eşti cu mine. 


— Un om ca Matthias trebuie să verifice. Dacă întreabă, 
trebuie să-i spui. 

— Nu va fi nevoie. 

— De ce te-ar crede? De ce m-ar crede? 

— Ai spus cu puţin timp înainte. Ataşatul originar din Praga. La 
fel este şi el. 

— Înţeleg, spuse medicul, gânditor. Niciodată nu am făcut 
legătura. 

— E complicat şi nu prea vorbesc despre asta. Ne cunoaştem 
de mult timp; familiile noastre erau prietene. 

— Trebuie să mă gândesc. Să tratezi cu un asemenea om 
înseamnă o schimbare de optică, nu? Noi suntem oameni simpli, 
care facem prostii; el e oricum, numai simplu, nu; trăieşte într-un 
alt plan. 

În faţa casei lui Salanne nu era nici o maşină, deci nu a mai 
fost nevoie să meargă la Villefranche. Ajunşi în cabinet, Havelock 
se dezbrăcă, se spălă, iar medicul îi îngriji rănile, asistat de soţia 
lui. 

— Ar trebui să stai în pat câteva zile, zise francezul, după ce 
soţia lui ieşi. 

— Nu pot. 

— Dar ai dureri. 

— Numai la umăr. 

— Ştii că ai pierdut mult sânge, nu? 

— Am pierdut eu şi mai mult. Se uită fix, studiindu-l pe 
Salanne. Ai un reportofon sau casetofon cu înregistrare? 

— Desigur. 

— Am nevoie de el. Ascultă-mă cu atenţie. Apoi vreau să dau 
un telefon în Statele Unite. 

— Matthias? 

— Da. Insă îi voi spune ce am de spus în funcţie de 
circumstanţe. De cine e cu el, cât e telefonul de curat; va şti el 
ce să facă. Apoi, vei asculta caseta şi în funcţie de ce vei auzi, te 
vei hotărî dacă vei vorbi cu el sau nu. 

— Imi aşezi o mare povară pe umeri. 

— Îmi pare rău - e ultima. Dimineaţă voi avea nevoie de haine. 
Tot ce am, a rămas la Monasi. 

— Nici o problemă. O să-ţi cumpere nevastă-mea - şi mie tot 
ea mi le cumpără. 

— Apropos de cumpărături, mi-au rămas ceva bani, clar mai 


am nevoie. Am conturi în Paris; îi voi scoate şi o să ţi-i trimit 
înapoi. 

— Acum mă faci să mă simt prost. 

— Nu am avut intenţia asta, dar, vezi tu, trebuie să ajung 
urgent la Paris. 

— Cu siguranţă că Matthias îţi va asigura transportul. 

— Mă îndoiesc. Vei înţelege de ce, când vei auzi ce voi discuta 
cu el. Cei care au minţit la Roma, ocupă poziţii foarte importante 
la Washington. Nu ştiu cine şi unde sunt, dar ştiu că lui i se 
transmite doar ce le convine. Ordinele date de el vor fi încălcate, 
sub acoperirea că au fost prost interpretate. Şi dacă spun unde 
sunt, unde pot fi găsit, vor trimite după mine. In orice caz, dacă 
mă vor găsi, am nevoie de o acoperire. Din cauza asta îmi 
trebuie caseta. Trecem la treabă? 

x 

Treizeci şi patru de minute mai târziu, Havelock termină de 
vorbit. Inregistrase tot, de la ţipetele de la Costa Brava la 
exploziile de la Col des Moulinets. Şi nu reuşi să se abţină să facă 
comentarii şi adăugiri. Aşa şi trebuia, pentru că nu era posibil ca 
victima să fie un om pe care se baza o întreagă lume. Anthony 
Matthias, om de stat respectat atât de prieteni, cât şi de 
duşmanii din lumea întreagă. Fusese minţit sistematic. 

Salanne stătea în cealaltă parte a biroului, adâncit în fotoliu şi 
privindu-l fix pe Havelock. Rămăsese fără grai. După câteva 
clipe, clătină din cap şi zise: 

— De ce? Totul e ridicol, atât jocul, cât şi ce se spune despre 
tine. DE CE? 

— M-am întrebat mereu şi de fiecare dată mă întorc la ceea ce 
i-am spus lui Baylor la Roma. Au impresia că eu ştiu ceva ce nu 
ar trebui să ştiu, ceva de care le este foarte teamă. 

— Şi ştii? 

— Asta m-a întrebat şi el. 

— Cine? 

— Baylor. Şi am fost sincer cu el - poate prea sincer - însă 
şocul întâlnirii cu ea îmi luase minţile. Mai ales că s-a întâmplat 
după discuţia cu Rostov de la Atena. 

— Ce i-ai spus? À 

— Adevărul. Că DACA aş şti ceva, ori aş uita, ori nu m-ar 
interesa. 

— Nu prea e genul tău. Se spune despre tine că eşti o bancă 


de date ambulantă, că ai o memorie unică, nu uiţi niciodată 
nume, fapte, figuri, detalii minore, întâmplate în urmă cu mult 
timp. 

— Părerile acestea sunt, de multe ori, exagerate; seamănă cu 
a 5-a poveste. Am absolvit o facultate, deci m-am 
autodisciplinat, dar nu sunt un computer. 

— Ştiu, zise francezul, încet. Nici un computer nu ar fi făcut ce 
ai făcut tu pentru mine. Rămase tăcut, apoi zise: Hai să-l sunăm 
pe Matthias. 

Havelock ştia toate numerele de telefon unde putea fi găsit 
Matthias, inclusiv pe cel de la cabana din munţii Blue Ridge. 
Sună pe linia particulară, la care aveau acces nu mai mult deo 
duzină de oameni, printre care, preşedintele şi vice-preşedintele, 
purtătorul de cuvânt de la Casa Albă, preşedintele senatului şi 
ministrul apărării, preşedintele Consiliului de Securitate al 
Naţiunilor Unite, doi subsecretari de stat şi Mikhail Havlicek. 

Suna ocupat, iar operatoarea din Antibes se oferi să sune până 
când va răspunde, aşa că Michael rămase pe linie. Salanne îl 
întrebă: 

— De ce nu ai luat până acum legătura cu el? 

— Pentru că nimic nu avea sens. Vroiam să-i dau ceva concret. 

Un nume sau mai multe, o poziţie, un titlu, o identitate. 

— Dar din câte am auzit, tot nu o poţi face. 

— Ba da. Am aflat un cod: „Ambiguitate”. Nu poate pleca 
decât din trei sau patru birouri. 

Melodia se termină şi operatoarea îl anunţă că are legătura: 

Telefonul din cabana Shenandoah suna. Michael simţea cum îi 
bate inima, din ce în ce mai tare. Avea atât de multe să-i spună 
prietenului lui; se ruga la Dumnezeu să o poate face şi să scape 
de acest coşmar. 

— Da? întrebă o voce masculină, dar care nu era a lui 
Matthias. Sau poate era sunetul distorsionat? 

— Jak se vam dare! 

— Poftim? Cine e la telefon? 

NU era Matthias. Oare se schimbaseră regulile? Dacă da, nu 
avea sens. Aceasta era linia de urgenţă, telefonul personal al lui 
Matthias; numai el răspundea. 

— Cu secretarul de stat Matthias, vă rog, zise Havelock. 

— Cine îl caută? 

— Faptul că am folosit acest număr mă scuteşte de asemenea 


întrebări. Cu domnul secretar, vă rog. E o urgenţă şi este strict 
confidenţial. 

— Domnul Matthias este momentan într-o conferinţă şi nu 
poate fi dat la telefon... Dacă sunteţi amabil să-mi spuneţi cum 
vă numiţi... 

— Dar-ar dracii, eşti surd? E o urgenţă! 

— Deja are una, domnule. 

— Uite ce e, întrerupe conferinţa aia nenorocită şi spune-i 
două cuvinte: „krajari”... şi „boure”. Ai înţeles? Doar două 
cuvinte! „Krajari” şi „boure”. Fă-o acum! Pentru că dacă nu o s-o 
faci, te va costa şi capul şi slujba când voi vorbi cu el! Fă-o! 

— „Krajari”, zise vocea, ezitând. „Boure”. 

Pe linie nu se mai auzeau decât voci de bărbaţi ce discutau la 
distanţă. Aşteptarea devenise agonică. In cele din urmă, vocea 
reveni. 

— Mi-e teamă că va trebui să fiţi mai clar, domnule. 

— Poftim? 

— Va trebui să-mi detaliaţi problema pentru care îl căutaţi şi 
să-mi lăsaţi un număr de telefon unde să vă caute. 

— l-ai transmis mesajul? CUVINTELE? | le-ai spus? 

— Domnul secretar este extrem de ocupat şi vă cere sa 
specificaţi motivul pentru care i-aţi telefonat şi, dacă e urgent, 
cineva va lua legătura cu dumneavoastră în scurt timp. 

— CINEVA? Ce dracu' înseamnă asta? Cine EŞTI? Cum te 
cheamă? 

Urmă o pauză. 

— Smith, zise vocea. 

— Numele. Spune-mi NUMELE! 

— Tocmai vi l-am spus. 

— Dă-mi-l pe Matthias la telefon...! 

Persoana îi închise telefonul în nas. 

Havelock rămase cu receptorul în mână, apoi închise ochii. 

Mentorul lui, prietenul, îl alungase. De ce? 

Trebuia să afle; nu avea nici un sens, nici unul! Mai ştia un 
număr, cel al unui prieten al lui Matthias, pe care acesta îl vizita 
frecvent când stătea la Shenandoah, un om în vârstă, a cărui 
iubire pentru şah şi vin bun îl elibera pe Anton de stres. 

Numele lui era Zelienski şi fusese profesor de istorie 
europeană, mai întâi la o universitate din Varşovia, apoi la 
Berkeley. Se cunoscuse cu Anton la un circuit cultural universitar 


şi el fusese cel care îl convinsese pe Matthias să-şi cumpere o 
casă în Shenandoah. 

Operatoarea îi făcu legătura. 

— Bună seara. 

— Leon? Tu eşti, Leon? 

— Cine e la telefon? 

— Sunt Michael Havelock. Mă ţii minte, Leon? 

— Mikhail! Dacă îmi aduc aminte! Cum să nu! Ce mai faci, 
tinere? Vrei să vii pe la noi, în vizită? Mi se pare că vorbeşti de 
departe. 

— De foarte departe, Leon. Şi, de asemenea sunt îngrijorat... 

Îi explică de ce: nu reuşea să ajungă la prietenul lor comun. Îl 
întrebă dacă avea cumva întâlnire cu el. 

— Dacă e aici, Mikhail, nu ştiu. Anton e un om ocupat. Uneori 
am impresia că este cel mai ocupat om din lume... şi cred că 
zilele astea nu a avut cum să-şi facă timp pentru mine. Am lăsat 
mesaje la cabană, însă mi-e teamă că le ignoră. Il înţeleg, 
bineînţeles. 

— Imi pare rău... 

— Oh, mă sună tot felul de tipi care îşi cer scuze în numele lui, 
dar, îţi spun, jocul nostru de şah suferă din cauza lui. Din fericire 
am găsit un înlocuitor pentru el, care e tot prieten cu noi, Mikhail. 
Raymond Alexander. Alexander cel Mare, cum îi spun eu. 

— Raymond Alexander? zise Havelock, abia ascultând. 

Trimite-i salutări din partea mea. Şi, mulţumesc, Leon. 
Havelock puse receptorul în furcă şi se uită lung la Salanne. Nu 
mai are timp pentru noi, spuse el, fără să-i vină să creadă. 


Capitolul 14 


Ajunse la Paris la 08:00 dimineaţa, luă legătura cu Gravet pe 
la 09:00 şi la 11:15 deja se amestecase printre mulțimile de 
oameni de pe Bulevardul Saint Germain. Urma să se întâlnească 
cu prestigiosul critic de artă şi brokerul de secrete undeva între 
strada Pontoise şi Cheiul St. Bernard. Gravet avea nevoie de 
două ore pentru a lua legătura cu sursele sale şi a afla ceea ce-l 
interesa pe Havelock. Pe de altă parte, Michael se folosea de 
timpul liber pe care-l avea pentru a merge încet, pentru a se 
odihni - sprijinindu-se din când în când de pereţi, însă fără să se 
aşeze - şi pentru a-şi îmbunătăţi garderoba. 

Soţia lui Salanne nu avusese timp de dimineaţă să-i cumpere 
haine, pentru că se trezise la prima oră şi era hotărât să plece 
cât mai repede, să o caute pe Jenna, simțind că fiecare moment 
pierdut mărea distanţa dintre ei. Ea nu fusese niciodată singură 
la Paris şi avea destule posibilităţi de a se descurca; trebuia să 
fie acolo. 

Doctorul şofă cu viteză mare timp de trei ore şi jumătate, 
îndreptându-se către Avignon, de unde era un tren spre Paris la 
ora 13:00 fix. Michael reuşi să-l prindă, îmbrăcat în ceea ce mai 
putuse fi salvat din hainele lui, plus un pulovăr şi un sacou din 
gabardină pe care i le dăduse Salanne şi care îi veneau oricum, 
numai bine nu. Acum se admira în vitrina unui magazin; haina, 
pantalonii, cămaşa deschisă la guler şi pălăria şi le cumpărase în 
urmă cu 45 minute de la un boutique. Erau largi, indescriptibile. 
Un bărbat îmbrăcat cu asemenea haine nu va atrage atenţia, iar 
borurile pălăriei îi umbreau chipul exact cât trebuia. Intr-o parte 
a vitrinei era un stâlp decorativ, îmbrăcat în oglinzi. Se uită în ea. 
Avea faţa trasă de oboseală, cearcăne negre la ochi şi îi crescuse 
barba. Nici măcar nu se gândise să se bărbierească. În magazinul 
de unde cumpărase hainele existau oglinzi, dar nici nu-i trecuse 
prin cap să se uite la altceva în afară de haine - se gândea 
concentrat la Parisul pe care îl cunoscuse împreună cu Jenna: 
unul sau două contacte la ambasadă, câţiva agenţi, colegi, câţiva 
prieteni francezi - majoritatea din guvern şi trei sau patru 
persoane pe care le cunoscuseră împreună când colindau, seara, 
prin cafenele. 


Era atât de obosit şi durerile deveneau din ce în ce mai mari. 
Ar fi dat orice să găsească răgaz să se întindă şi să-şi recapete 
puterile. După cum spusese Salanne, avea mare nevoie de 
odihnă, încercase să doarmă în tren, însă desele opriri în staţiile 
rurale îl trezeau de fiecare dată când aţipea. Şi când se trezea, îl 
cuprindea o stare de ameţeală, se simţea inutil, pierdut, confuz 
şi în acelaşi timp furios. Singurul om de pe pământ căruia îi 
dăruise încrederea şi iubirea, zeul care îi ţinuse loc de tată şi îi 
netezise drumul în viaţă, îl abandonase şi habar n-avea de ce. 
De-a lungul anilor, chiar şi în perioadele cele mai grele, niciodată 
nu se simţise singur, datorită faptului că întotdeauna îl simţise 
aproape pe Anthony Matthias. 

Şi acum îl scosese din viaţa lui ca pe un gunoi. Deci, până la 
urmă, zeul era un simplu muritor. 

— Mon Dieu, arăţi de parcă ai absolvit la Auschwitz! şopti 
francezul înalt, îmbrăcat cu un trenci cu guler de catifea şi 
pantofi negri strălucitori, ce stătea la câţiva metri distanţă de 
Havelock, privind în aceeaşi vitrină. Ce S-A INTAMPLAT cu tine? 
„.. Nu, nu-mi spune! Nu aici. 

— Unde? 

— Pe Cheiul St. Bernard, vis-a-vis de universitate e un parc 
pentru copii, continuă Gravet, admirându-se în vitrină. Dacă 
băncile sunt ocupate, să mă aştepţi lângă poartă. Pe drum, 
cumpără o pungă cu dulciuri şi încearcă să arăţi ca un tată, nu ca 
un deviat sexual. 

— Ai aflat ceva? 

— Să zicem că îmi vei rămâne profund îndatorat. Şi, dacă e să 
judec după cum arâţi, n-o să-mi plăteşti în vecii vecilor. 

— Despre EA? 

— Încă nu. 

— Atunci CE? 

— Cheiul Bernard, zise Gravet, aranjându-şi nodul la cravată, 
apoi se întoarse cu o piruetă de maestru de balet şi plecă. 

Deşi era frig, vremea nu le împiedicase pe bonele, doicile şi 
tinerele mămici să-şi scoată în parc odraslele. Peste tot erau 
copii - în leagăne, în balansoare - parcul răsuna de râsetele lor. 

Din fericire pentru starea lui Michael, găsi o bancă liberă, ceva 
mai departe, lângă un zid. 

Imediat apăru şi elegantul Gravet. Era chiar o performanţă, se 
gândi Havelock, care ştia bine împrejurimile. In cele din urmă 


ajunse în dreptul băncii, se aşeză şi deschise un ziar. 

— N-ar trebui să mergi la un medic? întrebă criticul, cu ochii în 
ziar. 

— Tocmai am plecat de la unul în urmă cu câteva ore, 
răspunse Michael. Sunt bine, doar puţin obosit. 

— ţi sugerez să te aranjezi puţin, inclusiv să te bărbiereşti. Să 
nu ne ia cineva la ochi. Infăţişările noastre sunt opuse şi... 

— Nu am chef de glume, Gravet. Ce ai? 

Criticul dădu o pagină din ziar. 

— O contradicţie incredibilă. 

— Care? 

— KGB-ul nu e interesat de tine - deşi presupun că ştii asta. 

Dacă te denunţ chiar acum, nu iau nici o rublă degerată pe 
tine. 

— Care e contradicţia? 

— Tocmai ASTA. ALTCINEVA te caută. A venit aici seara 
trecută, pentru că bănuieşte că eşti ori în Paris ori în drum spre 
Paris. Treaba e că plăteşte o avere pentru tine. Nu e KGB-ist în 
adevăratul sens al cuvântului, dar e sovietic. 

— Nu în adevăratul sens al cuvântului? întrebă Havelock, 
scotocindu-şi memoria, simțindu-se aproape de adevăr. 

— Am dat de el printr-o sursă de la „Etrangers Militaire”. E 
dintr-o ramură specială a contraspionajului sovietic, un corp de 
elită al... 

— Voennaya Kontr Razvedka, îl întrerupse Michael. 

— Dacă e prescurtarea de la VKR, asta e. 

— Da. 

— Te vrea. Plăteşte gras. 

— Nişte maniaci. 

— Mikhail, ar trebui să-ţi spun. Vine de la Barcelona. 

— COSTA BRAVA! strigă el. 

— Nu te uita la mine! Dă-te în cealaltă parte a băncii! 

— ţi dai seama ce mi-ai spus? 

— Trebuie să plec. 

— Nul!... Bine, BINE! Havelock se potoli, luă o bucată de ziar şi- 
| deschise; mâinile îi tremurau şi abia dacă mai putea respira - 
simţea o durere în piept, care încet, încet, se ridica spre tâmple. 

Dă-mi amănuntele. 

— Nu ai condiţia fizică necesară. 

— Asta e treaba mea. SPUNE-MI! 


— Mă întreb dacă ar trebui să o fac. Există o problemă morală, 
ca să nu mai spun că nu-mi convine deloc că nu-mi plăteşti. Vezi 
tu, Mikhail, îmi placi. Eşti un bărbat civilizat, poate prea bun la 
suflet pentru meseria asta. Ai ieşit; oare am dreptul să te aduc 
înapoi? 

— Dar SUNT deja! 

— Costa Brava? 

— Dal! 

— Du-te la ambasada ta. 

— Nu POT! Nu înţelegi? 

Gravet îşi încalcă regula sacrosantă: lăsă ziarul în jos şi se uită 
la Havelock. 

— Dumnezeule, nu se poate, zise el, făcând ochii mari. 

— Spune-mi. 

— Nu am de ales. 

— SPUNE-MI! Unde e? 

Criticul se ridică de pe bancă, împături ziarul, vorbind în 
acelaşi timp. 

— E un hotel mic în josul străzii Etienne. „La couronne 
Nouvelle”. E la primul etaj, camera 23. Ferestrele dau exact în 
faţă; observă pe oricine care intră şi care iese. 

x 

În urmă cu 7 minute îi telefonase lui Gravet, spunându-i că era 
timpul; la rândul lui, francezul urma să sune de la o cabină 
telefonică din piaţa Vendome; aglomeraţia îi va garanta 
anonimatul. Ce Dumnezeu îl reţinea? Poate erau telefoanele 
ocupate... Dar, indiferent de cauza pentru care întârzia, Havelock 
ştia că nu mai poate sta mult ascuns, în poziţia în care era. 
Amorţise complet şi avea dureri. 

Bărbatul de la fereastră întoarse capul. Un intrus îi 
întrerupsese starea de concentrare cu care studia strada; plecă 
de la geam. Gravet sunase. ACUM. leşi din ascunzătoare şi 
traversă strada către intrarea în hotel. Ţinuta lui era potrivită cu 
interiorul hotelului, cu holul luminat obscur, destinat traficanţilor 
şi prostituatelor de mâna a doua. Urcă la primul etaj şi rămase 
nemişcat, ascultând. Nici o mişcare. Se uită la uşa pe care scria 
şters 23. Chiar dacă era la vreo şapte metri depărtare, auzea 
vocea rusului, care, probabil, încă mai vorbea cu Gravet. Işi 
descheie nasturii la jachetă, scoase Magnumul şi dădu să se 
îndrepte către uşă. Auzi un scârţâit de podele, nu al lui, nu sub 


el, ÎN SPATELE lui! Sări înapoi, în timp ce uşa din capătul scării se 
deschise încet. Dinăuntru ieşi pe sfert un bărbat scund, cu umerii 
şi spinarea lipite de tocul uşii şi cu un pistol în mână. Ridică 
arma. Nu avea timp de altceva - trebuia să reacționeze. Dacă 
circumstanţele ar fi fost altele, poate ar fi procedat altfel; în loc 
de asta, trase. Bărbatului i se tăiară picioarele şi era cât pe ce să 
se rostogolească pe jos; Havelock îl prinse la timp, altfel căzătura 
ar fi făcut zgomot. Arma era un Graz-Burya, automatul cel mai 
puternic şi mai performant produs în Rusia. Îl puse într-un 
buzunar de la haină. Inchise încet uşa camerei. Ofiţerul VKR de 
vis-a-vis rămăsese singur. 

Mişcările violente îl uscaseră; se rezemă de perete, respirând 
încet, adânc, încercând să elimine slăbiciunea din minte şi 
durerea din trup. Nu se putea opri acum. Rămase nemişcat în 
faţa uşii camerei 23. Trebuia să acţioneze cât mai rapid. Făcu doi 
paşi înapoi şi, cu umărul care nu era rănit înainte, sparse uşa de 
lemn, care se trânti de perete. Ofiţerul VKR pivotă de la 
fereastră, îndreptându-şi mâna către curea, unde ţinea pistolul. 
Insă se răzgândi în momentul în care văzu ţeava enormă a 
Magnumului îndreptată către fruntea lui. 

— Cred că pe mine mă căutai, zise Havelock. 

— Se pare că am avut încredere în cine nu trebuia, răspunse 
rusul încet, cu accent englezesc aproape perfect. 

— Mai greşeşte omul. 

— Eşti special. 

— Ai pierdut. 

— Eu nu am cerut niciodată să fii omorât. Probabil ei. 

— Acum minţi, dar nu contează. După cum am spus, ai 
pierdut. 

— Eşti condamnat, murmură ofiţerul VKR, uitându-se peste 
umărul lui Michael, către uşa spartă. 

— Nu m-ai auzit. Ai pierdut. Vis-a-vis de tine era un tip; trebuia 
să-ţi asigure spatele. Nu te mai baza pe el. 

— Met! Molnia! 

Agentul sovietic se albi. 

— Dacă vrei, putem vorbi ruseşte. 

— Nici o problemă, zise bărbatul, care încă nu-şi revenise 
complet. Am absolvit Institutul de Tehnologie din Massachusetts. 

— Sau cursul de limbi străine de la Novgorod. 

— Cambridge, Massachusetts, nu Novgorod, obiectă rusul. 


— Am uitat. VKR e un corp de elită al KGB-ului. 

— Nu există aşa ceva în Guvernul sovietic. 

— Pe dracu. 

— Oricum, nu văd ce sens are să discutăm pe tema asta. 

— Că bine zici. Ce s-a întâmplat la Costa Brava? 

— Habar n-am la ce te referi. 

— Eşti ofiţer VKR, Barcelona! Costa Brava e în sectorul tău! Ce 
s-a întâmplat în noaptea de 4 ianuarie? 

— Nimic care să ne intereseze pe noi. 

— MIŞCĂ-TE! 

— Poftim? 

— La perete! 

Rusul se mişcă încet, oprindu-se în faţa peretelui. Havelock 
continuă. 

— Sunt un tip atât de special, încât nici măcar şeful tău de la 
Moscova nu ştie adevărul. Dar tu ştii. De aceea eşti la Paris, de 
aceea ai oferit recompensă pentru capul meu. 

— Eşti dezinformat. A ascunde informaţii de superiori e o 
crimă. Şi am fost trimis tocmai din Barcelona pentru că acolo ai 
avut ultima misiune. Deţin cele mai proaspete informaţii despre 
tine. 

— Eşti foarte bun. Ştii să te strecori. 

— Nu ţi-am spus nimic nou. 

— Ai uitat ceva. De ce sunt special? Colegii tăi din KGB nu dau 
doi bani pe mine. Ba mai mult, orice le-aş spune, vor considera 
că sunt texte ieftine. Totuşi, recunoşti că sunt special. Pentru că 
mă vrea Voennaya. 

— Ştim unele lucruri de care camarazii noştri încă nu au auzit. 

— Cum ar fi? 

— Faptul că Guvernul tău a dat ordin să fii executat. 

— Ştii de ce? : 

— Motivele, sunt pe planul doi. Insă noi oferim refugiu. 

— Motivele nu sunt niciodată pe planul doi, îl corectă Michael. 

— Foarte bine, zise ofițerul. Ai fost diagnosticat ca fiind 
dezechilibrat. 

— Pe ce baze? 

— Ostilitate pronunţată, plus amenințări, telegrame. Deziluzii, 
halucinaţii. 

— Provocate de Costa Brava? 

— Da. 


— Chiar aşa? Azi sunt bine-sănătos, fac rapoarte, ies din joc 
onorabil; mâine, brusc, sunt un cuc care fluieră la lună? Acum nu 
mai eşti foarte bun. Nu te descurci deloc. 

— lţi spun ce ştiu! insistă rusul. Eu nu iau decizii - execut 
ordine. Recompensa am oferit-o pentru cel care putea să ne 
aranjeze o întâlnire. De ce altfel? Dacă trebuia să te omorâm, era 
mult mai simplu, plus că nu eram noi cei traşi la răspundere. 

— Deci, dacă îmi oferiţi refugiu, luaţi înapoi un trofeu pe care 
până acum colegii tăi mai puţin talentaţi l-au evitat pentru că au 
crezut că e o capcană, mai mult sau mai puţin programată. 

— Practic, da. Putem să stăm de vorbă? 

— Păi vorbim. Havelock îl studie; era convins de ceea ce 
spunea, probabil pentru că expunea viziunea proprie asupra 
adevărului. Ce vroiau? Să ofere refugiu sau gloanţe în cap. Nu 
putea să-şi dea seama decât dacă îl prindea cu minciuna. 
Trebuiesc căutate minciunile, nu adevărul distorsionat, cum îl 
cunosc subordonații. Deci, vrei să-ţi dau informaţii pe care eşti 
sigur că le deţin. 

— Vrem să-ţi salvăm viaţa. Eşti convins că ordinul de execuţie 
nu va fi revocat, nu? 

— Aşa deci? 

— Ai de ales? Cât crezi că mai poţi fugi? Câte zile sau 
săptămâni crezi că mai durează până când reţelele şi 
computerele lor te vor găsi? 

— Am experienţă. Am resurse. Poate că doresc să-mi asum 
riscurile. Se ştie că au mai dispărut oameni, unii chiar foarte 
importanţi, de pe faţa pământului şi au trăit în alte locuri, fericiţi 
până la adânci bătrâneţi. Ce altceva oferi? 

— Ce vrei? Condiţii, bani, o viaţă bună? Ţi le oferim. Le meriţi. 

— Nu la voi în ţară. Nu voi locui în Uniunea Sovietică. 

— Oh? 

— Să zicem că v-aş spune că am ales un loc. La mii de 
kilometri de Pacific, în Insulele Solomon; nimeni nu mă va găsi 
acolo. Cu bani destui, aş putea trăi bine. 

— Se pot face aranjamente. Sunt împuternicit să garantez 
asta. 

MINCIUNA NUMĂRUL UNU. ODATĂ INTRAT ÎN UNIUNEA 
SOVIETICĂ, NIMENI NU MAI IESE ŞI OFIȚERUL VKR O ŞTIA. 
— Ai venit la Paris seara trecută. De unde ştiai că eram aici? 
— De la informatorii din Roma, de unde altundeva? 


— Ei cum au aflat? 

— Nimeni nu-şi chestionează informatorii atât de detaliat. 

— Pe dracu'! 

— DACA au încredere în ei. 

— Ai cerut o sursă. Şi nu ai bătut sute de kilometri de drum 
fără să te asiguri că sursa poate fi confirmată. 

— Bine, spuse ofiţerul VKR. A avut loc o anchetă; un tip pe 
care l-am găsit la Civitavecchia. A spus că eşti în drum spre 
Paris. 

— Când ai primi vestea? 

— leri, bineînţeles, răspunse rusul, nerăbdător. 

— leri când? 

— După-amiază, târziu. Pe la cinci şi jumătate, cred. Mai precis 
la cinci şi treizeci şi cinci de minute. 

MINCIUNA NUMĂRUL DOI, FALSA PRECIZIE. 
_ DECIZIA DE A PLECA LA PARIS A LUAT-O FORŢAT DE 
ÎMPREJURĂRI, DUPĂ INCIDENTUL DE LA COL-DES-MOULINETS. 
SEARA, LA OPT ŞI JUMĂTATE. 

— Eşti convins că ceea ce pot divulga despre operaţiunile 
europene de spionaj are valoare? 

— Bineînţeles. 

— Dar directorii din comitetul KGB-ului nu sunt de aceeaşi 
părere. 

— Sunt proşti. Le e frică, sunt nişte iepuri obosiţi care aleargă 
printre lupi. Îi vom înlocui. 

— Nu te temi că ar putea fi o capcană? Că ceea ce-ţi spun ar 
putea fi otrăvitor, fără nici un folos? 

— Deloc. Nu se dădea ordin de execuţie degeaba. 

— Sau că sunt paranoic? 

— Niciodată. Nu eşti nici paranoic şi nici nu ai halucinaţii. Eşti 
aşa cum ai fost întotdeauna, un specialist de o inteligenţă rară. 

MINCIUNA NUMĂRUL TREI. DEJA SE DUSESE VORBA CUM CA AR 
FI PSIHOPAT. WASHINGTON-UL O CREDEA; OGILVIE A MURIT LA 
PALATINE, DECI S-A CONFIRMAT. 

— Inţeleg, zise Havelock, strâmbându-se, simulând un ghimpe 
de durere, însă fără să trebuiască să se prefacă prea mult. Sunt 
atât de obosit, zise el, lăsând în jos, uşor, Magnumul, însă fără să 
piardă contactul cu oglinda din perete. Am fost împuşcat. Nu am 
dormit deloc. După cum ai spus, până acum nu am făcut decât 
să fug, încercând să... 

— Ce te mai reţine? întrebă rusul, cu ton de compasiune în 


voce. E o decizie simplă, economică, ştii foarte bine. Decât să 
schimbe coduri, reţele şi surse, s-au hotărât să-l elimine pe cel 
care ştie prea multe. Şaisprezece ani de serviciu în teren şi uite 
care e bonusul de retragere. Execuţia. 

Michael cobori mai mult pistolul, cu capul aplecat, dar fără să 
scape oglinda din ochi. 

— Trebuie să mă gândesc, şopti el. Totul e atât de nebunesc, 
de imposibil. 

_ MINCIUNA NUMĂRUL PATRU - CEA MAI GROSOLANĂ - RUSUL 
ÎNTINSE MÂNA DUPĂ ARMĂ! 

Havelock sări în picioare şi trase; glonţul se opri în perete. 

Ofiţerul VKR puse mâna la umăr, în timp ce sângele îi ţâşnea 
prin cămaşă. 

— Levobokec! strigă el. 

— Şi abia am început! îi şuieră Michael ameninţător în ureche. 
Se apropie de rus şi-l împinse, trântindu-l de perete, apoi îi luă 
arma şi o aruncă în cealaltă parte a încăperii. Eşti prea sigur de 
tine, camarade, prea sigur de fapte! Niciodată să nu fii atât de 
încrezător; poţi muri, dacă faci o greşeală. Şi tu ai făcut mai 
multe. 

Rusul îi răspunse tăcând, privindu-l resemnat. Havelock 
cunoştea acea privire, o combinaţie de ură şi resemnare; oameni 
ca el fuseseră antrenați ani de zile să urască şi să moară. Îi 
recunoşteai după nume: GESTAPO. NIPPON KAI. ARMATA DE 
ELIBERARE PALESTINIANA. VOENNAYA... Şi alte câteva ligi de 
amatori, fanatici de doi bani. 

Michael îi răspunse identic tăcerii cu tăcere, privirilor cu priviri. 
Apoi vorbi. 

— Nu-ţi irosi adrenalina, zise el, încet. Nu am de gând să te 
omor. Ai fost pregătit pentru asta ani de zile. Al dracului să fiu, 
dacă îţi fac favorul ăsta. In schimb, o să-ţi găuresc genunchii şi 
apoi mâinile. Pentru consecinţele ce vor urma, îţi garantez că nu 
eşti antrenat. 

Rusul se albi la faţă şi buza de jos începu să-i tremure. 

— Niet, şopti. 

— Da, zise Havelock. Nu poţi să mă opreşti decât într-un 
singur mod. Spune-mi ce s-a întâmplat la Costa Brava. 

— Ţi-am SPUS! NIMIC! 

Michael cobori încet Magnumul şi îl împuşcă pe ofiţer în 
coapsă. Rusul căzu pe podea, urlând. Câteva secunde, pentru că 


Michael îi puse mâna la gură. 

— Am ratat genunchiul. Dar n-o s-o fac şi a doua oară. Se 
ridică, ochind în direcţia rotulei. 

— NU! Stai! Ofiţerul VKR se rostogoli, prinzându-şi piciorul cu o 
mână. |ţi spun ce ştiu. 

— O să-mi dau seama dacă minţi. Degetul meu e pe trăgaci. 

— Ce ţi-am spus e adevărat. Nu noi am fost în seara aceea la 
Costa Brava. 

— Codul vostru a fost descifrat. Washington-ul a făcut-o. Am 
văzut. EU L-AM TRIMIS! 

— Washington-ul nu a descifrat nimic. Am schimbat codul cu 
şapte zile înaintea nopţii de 4 ianuarie. Chiar dacă tu l-ai trimis şi 
noi l-am acceptat, nu aveam cum să răspundem. 

— De ce? 

— Pentru că nici unul dintre noi nu era în zonă. Fusesem 
trimişi în afara sectorului. Rusul tuşi, făcând o grimasă de durere, 
în perioada aceea, toate activităţile au fost anulate. Ni s-a 
ordonat să nu ne apropiem la mai mult de 35 kilometri de plaja 
Montebello, Costa Brava. 

— MINCINOSULE! 

— Nu, zise ofiţerul VKR, privindu-l pe Michael în ochi. Nu, nu 
mint. Acestea au fost ordinele pe care le-am primit de la 
Moscova. 


CARTEA A DOUA 


Capitolul 15 


Ploua cu furie în noaptea aceea în Washington, ceea ce-i făcea 
atât pe pietoni, cât şi pe şoferi să meargă cu mare atenţie, 
deoarece becurile puternice ce luminau străzile perturbau 
vizibilitatea şi creau viziuni înşelătoare. Nici şoferul limuzinei ce 
se îndrepta către Strada 14, unde se afla poarta de est a Casei 
Albe, nu rămase imun în faţa acestei probleme. Apăsă brusc pe 
frână, evitând aproape în ultimul moment o maşină micuță, ale 
cărei faruri puternice îi dădeau aspect de insectă uriaşă. Se 
întrebă dacă pasagerii foarte importanţi observaseră greşeala. 

— |mi cer scuze, domnilor, spuse el, apropiindu-se de 
microfonul interfonului şi uitându-se în oglinda retrovizoare ce 
reflecta geamul care îl separa de ei. 

Nici unul dintre ei nu răspunse. Părea că nu l-au auzit, ceea ce 
era imposibil; lumina albastră a interfonului era aprinsă, ceea ce 
însemna că vocea lui se transmitea. Lumina roşie, bineînţeles, 
era stinsă; nu putea auzi nimic din ce se vorbea dincolo de 
geam. 

Pasagerii erau oameni deosebit de importanţi. Unul dintre ei 
era Halyard. GI. It. Malcolm Halyard: Al Doilea Război Mondial, 
Coreea, Vietnam. Soldatul chel fusese comandant de pluton, apoi 
de companie în Franţa şi peste Rin, apoi în Kaesong şi Inchon şi, 
în cele din urmă, şef al armatelor din Sud-Estul Asiei. Era 
considerat un tactician strălucitor şi evita publicitatea cu aceeaşi 
tenacitate cu care comanda pe câmpul de luptă şi se spunea că, 
datorită personalităţii puternice, devenise unul dintre preferaţii 
preşedintelui. 

Cel de-al doilea era un personaj situat la polul opus lui 
Halyard. Addison Brooks fusese avocat, bancher internaţional, 
asigurase consultanţă oamenilor de stat, ambasador şi, în cele 
din urmă, el însuşi om de stat şi sfătuitor al şefilor de stat. Făcea 
parte din aşa-zisa aristocrație din stabilimentul de est şi putea 


crea în jurul lui o atmosferă plăcută şi elegantă, dar şi o furie 
devastatoare. Supravieţuise războaielor politice datorită modului 
său de a se adapta cu aceeaşi abilitate şi agilitate pe care o avea 
Halyard pe câmpul de luptă. 

Deşi se cunoşteau de mult timp, în seara aceea nici unul 
dintre ei nu avea chef de glume. Când se întâlniră, nici măcar nu 
se salutară - în schimb, ambasadorul spuse cu voce joasă, 
sumbru: 

— Parsifal. 

După ce Brooks se urcă lângă Halyard, schimbară câteva 
cuvinte, privindu-se des, de parcă şi-ar fi pus întrebări la care nici 
unul dintre ei nu putea să răspundă. Apoi tăcere. Era clar că 
problema care Îi aducea pe fiecare de pe câte o insulă din 
Caraibe, prezenta o importanță majoră. 

Şoferul ieşi din şosea, intrând pe un drum lateral ce ducea 
către poarta de est, gândindu-se la ceea ce spusese 
ambasadorul. 

Precum mulți dintre colegii lui atleți, ale căror abilități erau 
mai mari în teren decât în sălile de cursuri sau în laboratoare, 
făcuse ore de cultură muzicală, la insistențele antrenorilor. Nu 
participase cu prea mare entuziasm, însă acum îşi amintea... 
Parsifal era o operă de Wagner. 

x 

Şoferul limuzinei Abraham şapte ieşi de pe strada Kenilworth 
intrând în zona rezidenţială a ținutului Berwyn Heights, Maryland. 
Mai fusese de două ori la reşedinţa aceea - acesta era de fapt 
motivul pentru care fusese selectat în seara respectivă şi să-l ia 
de acasă pe subsecretarul de stat Emory Bradford. 

In urmă cu cincisprezece ani, analiticul şi durul Emory 
Bradford fusese unul dintre cei mai buni, cei mai strălucitori 
politicieni, un tânăr pragmatic care îşi punea adversarii la punct 
şi care degaja o aureolă de siguranţă de sine şi putere. lar 
tragedia de la Dallas nu-i umbrise cu nimic cariera; doliul ţinuse 
puţin - urmaseră măsurile necesare de adaptare la noile situaţii 
şi schimbări. Națiunea era în pericol şi cei care înțelegeau 
pericolul reprezentat de comunism trebuiau să ia poziţie fermă, 
măsuri drastice. 

x 

Cei trei coborâră împreună cu liftul; ceilalţi doi, afară de 

secretarul de stat, păreau a fi uimiţi că şedinţa va avea loc într- 


una dintre camerele strategice de la subsol şi nu în biroul oval. 

Insă existau şi avantaje, în ceea ce privea echipamentul. În 
încăperile de la subsol existau computere şi proiectoare ce 
furnizau informaţii şi imagini pe un ecran enorm, sisteme de 
comunicaţii din cele mai sofisticate prin care Casa Albă putea lua 
legătura cu aproape oricine de pe glob şi procesoare ce separau 
faptele importante de banalităţile nefolositoare. Oare ce se 
întâmplase? Se întrebă cel mai în vârstă, uitându-se întrebător la 
celălalt; fiecare dintre ei îşi simţea muşchii stomacului 
contractaţi, în timp ce ajunseră la nivelul cel mai de jos şi 
coborâră din ascensor. Traversară coridorul alb, lung, mergând 
grupaţi, către încăperea unde se afla Preşedintele Statelor Unite. 

Preşedintele Charles Berquist îi salută scurt pe fiecare. Cei trei 
bărbaţi înţeleseră ce trebuiau să înţeleagă. Nu îi stătea în 
caracter să fie rece - dur, da, chiar foarte dur - însă nu rece; 
uneori era chiar înfricoşător. Făcu un gest prin care îi invită să ia 
loc la masa în formă de U; toţi stăteau cu faţa către un ecran ce 
se afla la zece metri depărtare şi unde urmau să fie proiectate 
imagini. A 

Fiecare dintre ei îşi ocupă locul la masă. In dreptul fiecărui 
scaun se afla câte o lampă şi un blocnotes. Addison Brooks 
stătea în dreapta lui Berquist, generalul Halyard în stânga şi mai 
tânărul Emory Bradford, lângă secretarul de stat. Majoritatea 
întrebărilor urmau să-i fie adresate lui Bradford, iar el, la rândul 
lui, va pune majoritatea întrebărilor celor aduşi pentru 
interogatoriu. 

— Arătaţi obosit, domnule preşedinte, zise Brooks, odată ce se 
aşezară cu toţii la masă. 

— Sunt obosit, zise Berquist. Şi, de asemenea, îmi pare rău că 
v-am chemat aici, atât pe tine, cât şi pe Mal, pe vremea asta 
nenorocită. 

— Dacă stăm să ne gândim, comentă Halyard cu sinceritate, 
cred că vremea este ultima noastră problemă. 

— Ai dreptate. Preşedintele apăsă un buton încrustat în masă, 
în stânga lui. Prima imagine, vă rog. Luminile de sus se stinseră, 
rămânând doar cele de la masă; pe ecran apărură fotografiile a 
patru bărbaţi. Ştiţi cine sunt? întrebă Berquist, adăugând: 
întrebarea nu e valabilă pentru Emory. El ştie. 

Ambasadorul şi generalul se uitară mai spre Bradford, apoi la 
fotografii. Addison Brooks vorbi primul. 


— Tipul de sus din dreapta e Stern. Cred că David, sau Daniel. 
Unul dintre cei mai buni specialişti din Europa, deştept, analitic, 
bun în meseria lui. 

— Da, confirmă Berquist încet. Tu, Mal? Recunoşti pe cineva? 

— Nu sunt sigur, zise generalul în rezervă. Pe cel de 
dedesubtul acestui Stern cred că l-am mai văzut. 

— Aşa este, spuse Bradford. A lucrat un timp la Pentagon. 

— Nu pot să mi-l imaginez în uniformă, nu ştiu ce grad avea. 

— Nu purta uniformă. E medic; s-a ocupat de cei care au 
suferit de trauma POW. 

— Da, bineînţeles. Acum îmi amintesc. E psihiatru. 

— Unul dintre cei mai buni în domeniul comportamentului 
deviat din cauza stresului, zise Bradford, uitându-se la cei doi. 

— Ce mai e şi asta cu stresul? întrebă ambasadorul. 

Generalul se aplecă în faţă. 

— E vreo legătură? îl întrebă pe subsecretarul de stat. 

— Cu Parsifal. 

— Păi cu ce dracu'? 

— Este, dar nu despre asta e vorba acum. Nu avem treabă cu 
specializarea lui Miller. Acesta e numele lui. Dr. Paul Miller. Nu 
credem că legătura lui cu Parsifal se amestecă cu studiile legate 
de stres. 

— Mulţumesc lui Dumnezeu, murmură generalul. 

— Atunci? insistă bătrânul diplomat. 

— Imi permiteţi, domnule preşedinte? întrebă Bradford. 

Berquist făcu un semn aprobator din cap; subsecretarul se 
întoarse cu faţa spre fotografii. Cei doi din stânga sus şi respectiv 
jos, sunt John Philip Ogilvie şi Victor Alan Dawson. 

— Dawson e avocat, îl întrerupse Addison Brooks. Nu l-am 
întâlnit niciodată, dar am citit multe din dosarele lui. Este 
strălucit în negocieri internaţionale. Are un al şaselea simţ în 
ceea ce priveşte sistemul legal străin şi nuanțele acestuia. 

— Strălucitor, îl aprobă preşedintele. 

— Ultimul dintre ei, continuă Bradford a fost la rândul lui 
expert în domeniul lui - agent de teren aproape douăzeci de ani 
şi unul dintre cei mai inteligenţi tacticieni în ceea ce priveşte 
operaţiunile sub acoperire. 

Cei doi nu trecură peste faptul că subsecretarul se exprimase 
la timpul trecut. Se uitară unul la celălalt şi apoi la preşedinte. 
Acesta dădu din nou din cap. 


— Au murit, zise el, cuprinzându-şi fruntea cu mâna dreaptă şi 
masându-şi sprâncenele cu un gest nervos. Cu toţii. Ogilvie a 
murit în urmă cu patru zile la Roma, un glonte ratat, 
circumstanţe acceptabile. Celelalte nu au fost accidente; au fost 
omorâţi aici. 

Dawson şi Stern simultan, Miller la aproape 40 kilometri 
distanţă, în acelaşi timp. 

Ambasadorul privi fotografiile cu atenţie. 

— Patru oameni. Unul expert în afaceri şi politici europene, 
celălalt specialist în drept internaţional, cel de-al treilea agent 
veteran şi un psihiatru specialist în probleme comportamentale 
de stres. 

— Ciudată colecţie, concluziona generalul. 

— Este o legătură între ei, Mal, zise Brooks. Inainte de Parsifal. 
Corect, domnule preşedinte? 

— Vă va explica Emory. 

Bradford se uită la ei - responsabilitatea trebuia împărţită. 

Trase aer adânc în piept. Vocea lui exprima faptul că se 
aştepta la ce putea fi mai rău. 

— Aceşti bărbaţi erau strategii de la Consulatul Operaţional. 

— Costa Brava! Numele explodă de pe buzele ambasadorului. 
Au cercetat şi şi-au dat seama că noi suntem, zise Halyard. Şi au 
plătit pentru asta. 

— Da, îl aprobă Bradford, dar noi nu ştim cum s-a întâmplat. 

— Au fost asasinați? întrebă generalul. 

— Da, răspunse subsecretarul. Foarte profesional, iar decizia a 
fost luată rapid. 

— Atunci ce nu înţelegi? întrebă Brooks. 

— Legătura cu Parsifal. 

— Dar chiar tu ai spus că A EXISTAT o legătură, insistă 
bătrânul diplomat. Da sau ba? 

— Trebuie să fie. Nu ştim care. 

— De aici nu mai înţeleg, zise generalul. 

— la-o de la început, Emory, îl întrerupse preşedintele. De la 
Roma. 

Bradford dădu din cap, aprobator. 

— In urmă cu cinci zile, strategii au primit o telegramă de la 
Roma, de la un Lt. col. Baylor - nume de acoperire Brown. 

— Larry Baylor? 

— Da, generale. 


— Un ofiţer al dracului de bun. Dă-mi douăzeci de negrotei ca 
el şi nu mai avem nevoie de Academie Militară. 

— Colonelul Baylor este de culoare, domnule ambasador. 

— Mi-am dat seama. 

— Pentru numele lui Dumnezeu, Emory, zise Berquist. 

— Da, domnule preşedinte. Să continuăm. În telegrama aceea, 
colonelul Baylor se referea la o întâlnire pe care a avut-o cu... 
Michael Havelock. 

— Costa Brava, murmură generalul. 

— Parsifal, adăugă Brooks, care tăcu câteva secunde, apoi 
continuă: Dar Havelock a ieşit. După ce a plecat din clinică i-a 
fost supravegheată fiecare mişcare. Am fost asiguraţi că nu a 
făcut nimic. 

— Ba mai mult, zise subsecretarul, era gata să accepte un 
post în învăţământul universitar. 

— Atunci ce s-a întâmplat? întrebă generalul. 

— Femeia Karras, zise Bradford. A ieşit la suprafaţă; a văzut-o. 
La Roma. ` 

In încăpere se lăsă tăcerea. In cele din urmă, ambasadorul 
vorbi: 

— Când s-a întâmplat asta? 

— İn urmă cu zece zile. 

— Noi nu am fost informaţi, domnule preşedinte? zise Brooks, 
întrebător, uitându-se în continuare la Bradford. 

— Nici MIE nu mi s-a adus la cunoştinţă, interveni 
subsecretarul, înaintea preşedintelui. 

— Este inacceptabil. 

— Intolerabil, adăugă generalul. Ce dracu’ conduci aici? 

— O organizaţie extrem de eficientă, poate chiar prea 
eficientă, prea responsabilă. 

— Explică-te, ordonă Halyard. 

— Aceşti patru bărbaţi, zise Bradford, arătând spre fotografii, 
au fost convinşi, nu au avut nici o îndoială că femeia Karras a 
fost omorâtă la Costa Brava. 

— Dar ea a ieşit, insistă Halyard. De ce nu ni s-a raportat 
imediat? 

— Pentru că nu au crezut, răspunse Bradford. Pe Havelock l-au 
calificat drept nebun. L-au trimis pe Ogilvie la Roma, ceea ce 
arăta cât de serioasă li s-a părut situaţia. Acolo s-a întâmplat ce 
v-am spus mai devreme. 


— La concluzia asta probabil a ajuns Miller, îi întrerupse 
preşedintele. 

— Comportamentul lui Havelock s-a deteriorat cu rapiditate, 
continuă subsecretarul. A ameninţat că va expune operaţiuni 
secrete, atât din trecut, cât şi din prezent, care ne-ar fi 
compromis în întreaga Europă, în cazul în care nu primea 
răspunsuri, explicaţii. Ba, chiar a trimis telegrame pentru a arăta 
ce poate face. Strategii l-au luat foarte în serios. Ogilvie s-a dus 
la Roma ori să-l aducă... ori să-l omoare. 

— In loc de asta, a fost omorât, zise generalul. 

— Tragic. Colonelul Baylor îl acoperea la întâlnirea cu 
Havelock, care s-a certat cu Ogilvie şi a scos arma. După cum 
spune Baylor, nu mai putea aştepta. A tras, iar Ogilvie s-a ridicat 
tocmai atunci şi a primit gloanţele destinate lui Havelock. Apoi 
Havelock a tras după colonel şi l-a rănit la mâna dreaptă. 

— Să ne întoarcem la ale noastre. Despre ce telegrame era 
vorba? întrebă diplomatul. 

— Câteva telegrame „alarmă falsă”. Un mesaj a venit aici, în 
care se afirma că în Casa Albă există un agent sovietic; alta la 
Congres, în care se pretindea că secţia CIA din Amsterdam e 
coruptă. Ambele erau cifrate. 

— Reacţia? 

— Slabă. Insă strategii ştiau că va fi mai rău. 

— Incă un motiv să fi raportat, insistă Brooks. 

— Probabil au făcut-o, răspunse Bradford, calm. Cuiva. 
Ajungem şi la asta. 

— De ce au fost omorâţi? Care e legătura lor cu Parsifal. 
Generalul cobori tonul vocii. Cu Costa Brava? 

— Nu a existat nici o „Costa Brava”, până nu am inventat-o 
noi, Mal, zise preşedintele. Dar, după cum am spus, ajungem şi 
la asta. Trebuie să o luăm încet. E unicul mod în care putem 
ajunge la vreo concluzie... dacă ajungem la vreuna. 

— Ar fi trebuit să nu se întâmple, interveni diplomatul. Nu 
aveam nici un drept. 

— Nu am avut de ALES, domnule ambasador, zise Bradford, 
aplecându-se în faţă. Secretarul de stat Matthias a construit 
cazul împotriva femeii; asta ştim. Obiectivul lui, credem noi, a 
fost de a-l scoate pe Havelock din joc, dar nu putem fi siguri. 
Prietenia lor a fost strânsă, dura de ani de zile, părinţii lor au fost 
prieteni, încă de când locuiau în Praga. A fost Havelock parte din 


planul lui Matthias sau nu? A jucat de bună-voie sau a căzut 
victimă manipulării? Trebuie să aflăm. 

— AM AFLAT, protestă Addison Brooks, indignat. La clinica din 
Virginia. A fost testat în toate modurile posibile de către cei mai 
buni medici; nu ştia absolut nimic. După cum ai spus, ne-am 
întors la scenariul original şi suntem într-un întuneric complet. De 
ce l-a vrut Matthias în afară? Este întrebarea la care nu avem şi 
poate nici nu vom avea răspuns. Când vom înţelege asta, ne vom 
da seama că ar trebui să-i spunem adevărul lui Havelock. 

— N-ar fi posibil. Subsecretarul se lăsă pe spate, rezemându- 
se de spătarul scaunului. Jenna Karras a dispărut; habar n-avem 
dacă trăieşte sau a murit. In condiţiile acestea, Havelock va pune 
întrebări care nu pot trece de camera asta sau de Biroul Oval. 

— Intrebări, adăugă preşedintele Statelor Unite, care, dacă ar 
fi expuse, ar putea arunca întreaga lume într-un război nuclear 
global. Dacă Uniunea Sovietică sau Republica Populară Chineză 
ar şti că acest guvern nu are nici un fel de control, că a luat-o 
razna, ICBM-uri vor fi lansate de pe ambele emisfere şi o mie de 
submarine ne-ar otrăvi oceanele. Şi NU AVEM NICI UN FEL DE 
CONTROL - acesta e adevărul. 

Tăcere. 

— Aş vrea să cunoaşteţi pe cineva, zise Bradford, în cele din 
urmă. L-am adus cu avionul dintr-o trecătoare din Alpi, Col des 
Moulinets. E originar din Roma. 

— Război nuclear, şopti preşedintele, apăsând pe butonul din 
stânga sa - imaginile de pe ecran dispărură. 


Capitolul 16 


Havelock sublinie încă două numere de telefon de pe listă, 
puse receptorul în furcă şi ieşi din cafeneaua din Montmartre. 

Nu-şi putea permite decât două numere de aparat. Sistemele 
electronice moderne de scanare puteau localiza de unde se face 
apelul în câteva minute. Două apeluri de aparat şi între ele 
trebuia să fie o distanţă de minimum cincizeci de metri, iar 
conversaţia să nu dureze mai mult de nouăzeci de secunde. 
Vorbise deja cu jumătate din persoanele de pe listă, dar acum 
cealaltă jumătate trebuia să aştepte. Era aproape ora 21:00 şi 
trebuia să se întâlnească cu Gravet pe o alee perpendiculară pe 
strada Norvins. 

Criticul de artă îşi petrecea întreaga după-amiază încercând să 
găsească pe oricine ar fi putut să-i dea informaţii despre Jenna 
Karras. 

Într-un fel, acelaşi lucru făcuse şi Michael, însă, iniţial, 
sistematic. Işi cumpărase un blocnotes şi un pix şi luase o 
cameră la un hotel ieftin, ce se afla după colţ de „La Couronne 
Nouvelle”. 

Se gândise că dacă ofiţerul VKR cerea ajutoare, îl vor căuta 
oriunde, numai după colţ, nu. Se bărbierise, făcuse baie, 
îngăduindu-i trupului să se bucure de odihnă, însă nu şi minţii. Se 
întoarse în timp, disciplinându-şi memoria, amintindu-şi fiecare 
moment petrecut de el şi Jenna la Paris; unde se duseseră, ce 
văzuseră, cu cine vorbiseră, totul în ordinea desfăşurării. 

După două ore şi patruzeci de minute se ridicase şi luase de 
pe noptieră carnetul şi pixul, făcând lista. Jumătate de oră mai 
târziu era completă - atât cât îi permitea memoria - şi se relaxa, 
întinzându-se în pat, ştiind că somnul atât de necesar va veni şi 
că ceasul biologic îl va trezi imediat după apusul soarelui. Aşa se 
şi întâmplă. Şi câteva minute mai târziu era afară din hotel, 
mergând din cabină în cabină, intrând în fiecare cafenea care 
avea semnul de telefon pe geam, fiecare aparat la distanţă de 
cincizeci de metri unul de celălalt. 

Majoritatea celor apelaţi rămaseră surprinşi să audă că sunt 
căutaţi de Havelock şi mult mai surprinşi când îi întreba de Jenna 
Karras; majoritatea erau persoane cunoscute oficial sau 


întâmplător. Optsprezece nume. Nimic. Unde dispăruse? Ce 
făcea? 

Ştia că o va găsi. DOAMNE, UNDE EŞTI? 

Ajunse pe strada Ravignan şi cobori dealul Montmartre, 
trecând pe lângă case întunecate, vechi, care fuseseră locuinţele 
unor personaje de legendă, ieşi în piaţa Clemen şi de acolo se 
îndreptă către strada Norvins. 

Se plimbă în sus şi-n jos; Gravet nu era nicăieri. 

— Imi pare rău că am întârziat, auzi, deodată, în spate. 

— Câteva minute. Abia am ajuns şi eu. 

— Am întârziat. Intenţionam să ajung pe Rue de Norvins cu 
jumătate de oră în urmă, să mă asigur că nu ai fost urmărit. 

— Stai liniştit. 

— Da, ai dreptate. Eşti specialist în asta. 

— Exact. Ce te-a reţinut? 

— Un tânăr pe care l-am format şi care lucrează în 
catacombele din Quai d'Orsay. 

— Eşti sincer. 

— Şi tu interpretezi greşit. Gravet se lipi de perete şi se uită în 
ambele capete ale străzii; se linişti. Dacă tot ai sunat după 
afacerea „Couronne Nouvelle” - sincer să fiu, credeam că până 
aici ţi-a fost - am lua legătura cu toate sursele care ar fi putut şti 
ceva despre o femeie singură, care caută loc de refugiu sau 
documente sau mijloc de transport şi nimeni nu m-a putut ajuta. 

Nu mi s-a părut logic. Am scotocit şi prin zonele cu italieni, 
gândindu-mă că poate escortele ei de la Col des Moulinets i-au 
dat vreo adresă, ceva, un nume, două. Nimic... Atunci mi-a venit 
ideea. Poate caut în zona greşită. Poate că fata caută asistenţă 
legală, însă fără să fie chestionată prea amănunţit. La urma 
urmei, a fost agent de teren, nu avea cum să nu ştie pe cineva. 

— Quai d'Orsay? 

— Naturellement. Dar am scotocit dedesubt, în catacombe. 

— Nu prea ştiu la ce te referi. Am cunoscut o grămadă de 
oameni din minister, dar de catacombe nu am auzit niciodată. 

— Biroul Internaţional Londonez le spune Centre de curăţare. 
Departamentul vostru de Stat se referă la ele ceva mai puţin 
subtil. Divizia de transferuri diplomatice. 

— Deci e ceva care oferă imunitate, comentă Havelock. Ai 
găsit ceva? 

— Tânărul meu prieten a petrecut ultimele câteva ore 


scotocind pe-acolo. Crede că a dat de ceva, dar nu e sigur; nici 
eu nu sunt. Spune şi tu: în dimineaţa asta, la ora 10:45 s-a primit 
un memorandum de la Ministere des Affaires Etrangers care 
cerea o identificare. 

Subiectul: femeie, albă, până în treizeci de ani, limbi străine: 
cehă, rusă, sârbo-croată; se cereau numele de acoperire şi 
statisticile. Acum mi-am dat şi eu seama că există duzini de 
asemenea femei... 

— Ce secţie a ministerului? îl întrerupse Havelock. 

— Patru. Secţia patru. 

— Regine Broussac, zise Havelock. Madame Regine Broussac. 
Prim deputat asistent, secţia patru. 

— Exact. Numele şi semnătura erau pe cerere. 

— E a douăzeci şi noua pe lista mea. Am cunoscut-o împreună 
şi nu am vorbit mai mult de un minut. Abia am apucat să i-o 
prezint pe Jenna; abia dacă o cunoaşte, adică, clar, nu o mai 
cunoaşte. 

— Bine că o cunoşti. Ce zici, o va ajuta? 

— Cred că da. A trecut prin multe, împreună cu soţul ei care a 
fost luat de Gestapo şi a fost apoi găsit mort. 

— Dar a mers înainte. 

— Da. 

— l-ai povestit ceva din toate astea prietenei tale? 

Havelock îşi aprinse o ţigară, gânditor, apoi o aruncă, strivind- 
o cu talpa pantofului. 

— Probabil. Nu e uşor de ajuns la Regine; poate fi caustică, 
nemiloasă, unii spun despre ea că e o căţea nenorocită, dar nu e 
chiar aşa. TREBUIE să fie aşa. Altfel nu ar fi supravieţuit. 

— E clar. Inseamnă că prietena ta de la Costa Brava şi-a 
amintit de ea. Soţ, durere, pierdere... o femeie singură. O 
asemenea femeie ar aminti de... altă femeie... care a pățit la fel. 

— Ai dreptate. lţi mulţumesc. 

— Fii atent, Michael. 

— La ce? 

— Intre ele se creează o legătură. Să nu se întoarcă împotriva 
ta, să te atragă într-o capcană. 

— Voi fi atent; ea va fi la fel. Altceva? 

— Nimic. Poate mâine. 

— Prea târziu. Spuneai că memorandumul cerea răspuns 
imediat. Asta înseamnă că paşaportul probabil e deja făcut. Vrea 


să plece din Franţa. Trebuie să mă mişc repede. 

— Ce mai e o zi? Peste 12 ore vom afla numele. 

Putem suna la aeroporturi sau la bazele de urgenţă; ei vor şti 
unde a plecat. 

— Dar nu cum. 

— Je ne comprends pas. 

— Broussac. Dacă a făcut până acum atâtea pentru Jenna, 
înseamnă că nu se va opri aici. N-o va abandona, aşa, la un 
aeroport oarecare. S-au făcut aranjamente. Trebuie să aflu ce fel. 

— Şi crezi că-ţi va spune? 

— Trebuie. Intr-un fel sau altul, o să-mi spună. Mulţumesc, 
Gravet, îţi rămân îndatorat. 

— Aşa e. 

— In seara asta mă întâlnesc cu Broussac şi mâine dimineaţă 
plec... Într-un fel sau altul. Dar înainte să plec, există aici, în 
Paris, o bancă unde am un cont; voi scoate toţi banii şi îţi las 
acolo un plic. La Banca Germană de pe bulevardul Georges 
Cinque. 

— Eşti foarte amabil, dar crezi că e bine? Deşi ştii că sunt 
modest, nu pot să nu-ţi amintesc că sunt un personaj public şi 
trebuie să fiu foarte atent. Cineva de acolo s-ar putea să te 
cunoască. 

— Nu după vreun nume de care să fi ştiut cineva până acum. 

— Atunci ce nume folosesc? 

— Nici unul. Menţionează doar de „domnul din Texas”; a lăsat 
un plic pentru tine. Şi, dacă crezi că te simţi mai bine, spune că 
nu ştii cine sunt, nu m-ai cunoscut, dar că ai intermediat 
achiziţionarea unui tablou de către un cumpărător anonim din 
Houston. 

— Şi dacă sunt complicaţii? 

— Nu vor fi. lţi mulţumesc din nou, mi-ai fost de mare ajutor. 

N-o să uit. 

— Dacă ai nevoie de bani, poţi să uiţi de plic, zise Gravet, 
strângându-i mâna şi studiind chipul lui Michael. O să-i iau data 
viitoare când mai vii la Paris. 

— Nu e bine să schimbăm regulile după care ne-am ghidat o 
viaţă întreagă. Insă apreciez că ai încredere în mine. 

— Întotdeauna ai fost un tip civilizat şi să ştii că nici la ora asta 
nu înţeleg nimic din tot ce se întâmplă. De ce ea? De ce tu? 

— Aş vrea şi eu să aflu. 


— Asta e cheia, nu? Ceva ce ŞTII. 

— Dacă asta este, atunci nu am nici cea mai vagă idee ce ar 
putea fi. La revedere, Gravet. 

— Au revoir. Şi, MIKHAIL, chiar că nu vreau plicul. Vino înapoi 
la Paris. Imi eşti dator. Distinsul critic făcu stânga-mprejur şi 
dispăru pe alee. 

x 

Nu avea rost să fie prea evaziv cu Regine Broussac; îşi va da 
seama imediat. Şi nu trebuia să-i ofere avantajul de a alege ea 
locul întâlnirii, pentru că nu avea de unde să ştie cum va 
reacţiona. 

Broussac era o femeie dură, care însă avea discernământ - 
ştia când să amestece şi când nu, Guvernul - dar depindea de ce 
îi spusese Jenna. Trebuia să o convingă că nu e periculos, că are 
informaţii care pot fi extraordinar de valoroase, să o lămurească 
să vină singură. 

O găsi în cartea de telefon a Parisului. Strada Losserand. 

— ... Niciodată nu ţi-am dat informaţii greşite şi nu o să încep 
din seara asta. Controlează-mă. Sună la ambasadă, foloseşte alt 
nume. Întreabă care e statutul meu, întreabă despre ataşatul de 
la Operaţiuni Consulare. Spune că te-am sunat de undeva din 
Sud şi că vreau să stabilim o întâlnire. Întreabă cum să procedezi 
în cazul ăsta. Te sun peste zece minute. 

— Bine. Zece minute. 

— Regine? 

— Da? 

— Aminteşte-ţi de Bonn. 

— Zece minute. 

Havelock se îndreptă către sud, spre piaţa Berlioz, uitându-se 
des la ceas, ştiind că va adăuga încă cinci, şapte minute peste 
cele zece. Găsi la colţul străzii o cabină telefonică - înăuntru ţipa 
o tânără, agitându-se frenetic. Enervată, trânti receptorul în 
furca şi ieşi. 

— Vache! exclama fata furioasă, în timp ce trece pe lângă 
Havelock, aranjându-si geanta mare pe umăr. 

Intră în cabină şi formă numărul. 

— Da? Broussac răspunse după primul apel. Era nerăbadătoare; 
discutase cu cei de la ambasadă. 

— Ai vorbit cu ataşatul? 

— Ai întârziat. Ai spus zece minute. 


— Ai vorbit cu el? 

— Da. Accept să te văd. Vino cât poţi de repede la mine acasă. 

— Nu se poate. Te sun puţin mai târziu. 

Havelock închise şi ieşi din cabină, uitându-se după un taxi. 
Douăzeci şi cinci de minute mai târziu se afla în altă cabină. 

O sună din nou. 

— DA! 

— la metroul, coboară la staţia Bercy şi ia-o în josul străzii. 

Treci pe lângă câteva blocuri şi ajungi la un depozit. Voi fi în 
zonă. Vino singură, altfel n-o să apar. 

— E RIDICOL! O femeie singură, noaptea, în Bercy! 

— Dacă e cineva pe-acolo, o să-l avertizez că vii. 

— Ce prostie! 

— Gândeşte-te, în urmă cu un an, pe o altă stradă, zise 
Michael. La Bonn. Inchise. 

In zonă nu era nimeni, strada era prost luminată, ora 
favorabilă - nu avea cine să-i deranjeze. Şi avea avantajul de a 
ajunge cu mult timp înainte la întâlnire. 

In faţa depozitului erau parcate două camioane, unul în 
spatele celuilalt. Cel mai bun loc - va sta între cele două maşini 
şi o va aştepta. Era sigur că Regine va veni; felul ei de a fi era 
prea agitat, prea curios ca să reziste tentaţiei. 

O văzu; era precedată de un cuplu, pe care Michael îi studie 
cu cea mai mare atenţie. Erau în vârstă, mai în vârstă decât 
Broussac şi mergeau calmi, încet. După ce cuplul o luă pe o 
străduţă la stânga, Regine rămase singură. Continuă să meargă, 
ezitând puţin, ca o femeie conştientă de vulnerabilitatea ei, 
uitându-se când în stânga, când în dreapta, atentă la fiecare 
zgomot, real sau imaginar. 

O strigă. 

— Regine. 

Ea se opri, privind în continuare înainte, fără să se uite la el. 
Zise: 

— E neapărat necesar să mă ameninţi cu arma? 

— Nu te ameninţ cu nici o armă. Am una, dar o ţin în buzunar. 

— BINE! Broussac se întoarse brusc, cu geanta ridicată. Trase 
un foc de armă, care nimeri la picioarele lui Havelock, explodând 
fragmente de ciment. Pentru ce i-ai făcut lui Jenna KARRAS! 
strigă femeia, cu chipul plin de ură. Nu te mişca. Un pas, un gest 
şi data viitoare o să ţintesc gâtul! 


— Ce FACI? 

— TU ce ai făcut? Pentru cine lucrezi ACUM? 

— PENTRU MINE, lua-te-ar dracu'. Pentru mine şi JENNA! 

Havelock făcu un gest necontrolat, ridicând mâna. 

Se auzi o a doua împuşcătură, de avertisment. 

— ARRETEZ! Nu deranjează pe nimeni dacă te livrez mort, 
porcule. 

— Cui să mă livrezi? 

— Ai spus că o să mă suni imediat, nu? Ei bine, imediat o să 
apară câţiva colegi ai mei - mi-am permis să risc şi să vin 
singură, pentru că eram curioasă. Când vor veni, te vom duce la 
o casă, undeva la ţară şi o să facem o şedinţă. Te vor lăsa în 
mâinile lui Gabriel. Mamă, cum te vor. Se spune că eşti periculos, 
asta e tot ce trebuie să ştiu... plus ce am mai aflat în ultimul 
timp. 

— Sunt periculos pentru El, nu pentru TINE! 

— Cu cine crezi că stai de vorbă? 

— Ai văzut-o pe Jenna. Ai ajutat-o. 

— Am văzut-o. Am ascultat-o. Am auzit adevărul. 

— Cum îl ştie ea, nu cum ESTE! Ascultă-mă! 

— Vei vorbi în condiţii propice. Ştii la fel de bine ca mine la ce 
mă refer. 

— Nu e nevoie să mă sedezi, căţeaua dracului ce eşti! N-o să 
auzi altceva. 

— Vom acţiona conform procedurilor, zise Broussac. Mişcă de- 
acolo, continuă ea, făcându-i semn cu geanta. Stai în umbră. 

Nu-mi place. Bineînţeles că nu-i plăcea, se gândi Havelock. 

Trebuia să o ţină de vorbă, să-i atragă o parte din puterea de 
concentrare. 

— Crezi că ambasada americană va tolera ce faci? zise 
Michael, ieşind din umbră. 

— De ce nu? N-o să-ţi fac nimic, afară de o mică injecție, pe 
care o pot justifica prin faptul că mi s-a comunicat că eşti 
periculos. 

— Nu vor accepta şi o ştii foarte bine. 

— Nu au de ales. Incă sunt prea generoasă. 

— Isuse, eşti nebună. 

— Mie-mi spui. Am mai cunoscut bărbaţi ca tine. Şi femei; 
înainte obişnuiam să-i radem în cap. Te dispreţuiesc. 

— Din cauza Jennei? 


— Noi doi avem un punct comun: ne dăm seama când cineva 
spune adevărul. Nu m-a minţit. 

— Sunt de acord. Pentru că aşa vede ea adevărul - la fel l-am 
văzut şi eu. Şi m-am înşelat - DUMNEZEULE, cum m-am înşelat - 
exact cum se înşeală ea acum. Am fost folosiţi. 

— De proprii voştri oameni? De ce? 

— NU ŞTIU! 

Asculta cu atenţie. Nu se putea abţine. 

— De ce crezi că am luat legătura cu tine? întrebă el. Pentru 
numele lui Dumnezeu, nu am nevoie de tine, Regine. Puteam să 
aflu ce aveam nevoie şi fără tine. Te-am sunat pentru că am 
încredere în tine! 

Broussac clipi nedumerită. g 

— Vei avea şansa să vorbeşti... In cele mai bune condiții. 

— Nu face asta! strigă Michael, făcând un pas înainte. Femeia 
nu trase. Va trebui să mă predai! Vei fi forţată. Prietenii tăi vor 
insista. Nu vor fi de acord să rişte împreună cu tine! 

— De ce să rişte? 

— Pentru că cei de la ambasadă sunt minţiţi. De oameni de 
sus! Al dracului de sus! 

ACUM! 

Havelock făcu o mişcare rapidă, întinse braţul drept şi îi 
smulse geanta de pe umăr, aruncând-o cât colo. Cu mâna stângă 
o prinse pe după umeri şi o lipi de perete. pa 

— Porcule! Trădătorule! urlă Broussac. OMOARA-MA! Nu vei 
afla nimic de la mine! 

O lipi şi mai tare de perete. 

— Ce vreau de la tine, Regine, nu pot obţine cu forţa, zise el, 
respirând greu. Nu înţelegi? 

— Du-te-n măta! Ce terorişti te-au cumpărat? Laşii de la 
Meinhof? Porcii de arabi? Israelienii ăia fanatici? Brigate Rosse?... 
Ea ştia. A aflat! Şi trebuie să o omori şi pe ea! Omoară-mă pe 
mine prima, TRADATORULE! 

Havelock slăbi puţin câte puţin presiunea. Ştia când să rişte. 

Şi o cunoştea pe Regine. In fond, era una de-a lor; 
supravieţuise. 

li dădu drumul complet, rămânând în faţa ei drept, nemişcat. 

— Nu am trădat pe nimeni afară de mine însumi, începu el. Şi 
prin mine, pe o persoană pe care am iubit-o foarte mult. Până 
acum nu te-am minţit cu nimic. Nu pot să te forţez să-mi spui ce 


vreau să ştiu. Şi-apoi m-ai putea minţi, ceea ce nu m-ar ajuta cu 
nimic. Şi dacă nu pot să o găsesc, dacă nu pot să o aduc înapoi, 
poate că nu mai contează. Ştiu ce am făcut şi asta mă omoară. O 
iubesc... am nevoie de ea. Cred că acum amândoi avem nevoie 
unul de celălalt, mai mult decât orice pe lume. li aduse geanta 
înapoi. Scuză-mă. O desfăcu şi scoase pistolul dinăuntru. l-I dădu. 
Ai tras de trei ori; mai ai patru gloanţe. 

Broussac rămase nemişcată, privindu-l fix, studiindu-i chipul, 
ochii. Luă arma şi o îndreptă către el, ochind fruntea, uitându-se 
întrebător la el. in cele din urmă, trăsăturile i se decontractară şi 
uimirea luă locul ostilităţii. Cobori încet arma. 

— Deraisonnable, şopti ea. Deci acesta e adevărul. 

— Adevărul. 

Regine se uită la ceas. 

— Vite! Trebuie să plecăm. Vor veni în câteva minute; o să ne 
caute peste tot. 

— Incotro? Nu e nici un taxi... 

— La metrou. Mergem la Rochereau. Acolo e un mic parc, 
unde putem sta de vorbă. 

— Şi ce-o să le spui? 

— Că le-am testat vigilenţa, zise ea, luându-l de braţ şi 
îndreptându-se împreună cu el către staţie, că am vrut să-i văd 
cum reacţionează într-o asemenea situaţie. O să ţină: e târziu, au 
terminat programul şi mă ştiu a dracului. 

— Şi ambasada? 

— La asta trebuie să mă gândesc. 

— Poate că nu am mai apărut, zise Havelock. 

— Mersi. 

Odată ajunşi în parc, se aşezară unul lângă celălalt pe o bancă 
rece. Singura sursă de lumină era o lampă de stradă, ce se afla 
la zece metri distanţă. Michael îi povesti ce a văzut - şi ce nu a 
văzut - la Costa Brava. Atunci trebui să-i pună întrebarea. 

— Ţi-a spus ce s-a întâmplat? 

— A fost avertizată, i s-a spus să urmeze instrucţiunile. 

— Cine? 

— Un tip cu funcţie mare de la Washington. 

— Cum de a crezut? 

— l-a adus în faţă un bărbat, despre care i-a spus că era 
ataşatul la Madrid al Consulatului Operaţional. 

— Consulat... MADRID? Eu unde eram? 


— La Madrid. 

— ISUSE, la fix! 

— Ce anume? 

— Povestea asta nenorocită. Ce instrucţiuni a primit? 

— Să se întâlnească în noaptea aceea cu un bărbat şi să plece 
din Barcelona cu el. 

— A făcut-o? 

— Nu. 

— De ce nu? 

— A intrat în panică. Totul în jurul ei s-a blocat. Simţea că nu 
mai poate avea încredere în NIMENI! A fugit. 

— Mulţumesc lui Dumnezeu. Nu ştiu pe cine au omorât în 
noaptea aceea pe plajă, însă trebuia să fie Jenna. Oricum, asta 
face ca povestea să devină şi mai obscenă. Cine era? Cineva 
care habar n-avea ce se întâmplă? A fost adusă o femeie şi i s-a 
spus să fugă, apoi a fost împuşcată, omorâtă. ISUSE, ce fel de 
oameni SUNT? 

— Află prin Madrid. Prin ataşatul de la Consulatul Operaţional. 

— Nu pot. Şi aici a fost minţită. Nu există aşa ceva la Madrid; 
climatul e prea nefavorabil. Se operează undeva, într-o localitate 
ce se află la distanţă de o oră de Lisabona. 

Regine rămase tăcută, privindu-l. 

— Ce se întâmplă, Michael? 

Michael privi în gol câteva secunde, apoi zise: 

— In Guvernul meu operează nişte mari mincinoşi, la cel mai 
înalt nivel. Au penetrat zone pe care eu le-am crezut până acum 
de nepătruns. Ei controlează totul, ei omoară - mint. Şi cineva de 
la Moscova lucrează împreună cu ei. 

— MOSCOVA? Eşti sigur? 

— Da. De la un om căruia nu-i era frică să moară, dar care se 
temea să trăiască în felul în care urma să-l forţez să o facă. 
Cineva de la Moscova, despre care şefii de la KGB nu ştiu nimic, 
e în contact cu mincinoşii. 

— In ce scop? Să-ţi distrugă credibilitatea, apoi să te omoare? 

— Nu e vorba de mine; eu sunt doar o mică parte. Până acum 
nu eram important, dar am devenit. Havelock întoarse capul şi se 
uită la Broussac, care îl privea cu compasiune. Pentru că am 
văzut-o pe Jenna; pentru că am aflat că trăieşte. Acum trebuie să 
mă omoare. Şi pe ea la fel. 

— DE CE? Eşti cel mai bun! 


— Nu ştiu. Ştiu doar că trebuie să caut răspunsurile la Costa 
Brava. De acolo a început totul... acolo unde trebuia să se 
termine. Unul dintre noi mort, celălalt mort pe dinăuntru. 
Terminat. 

— Acum ea este cea care moare încet pe dinăuntru. Mă 
uimeşte felul în care încă mai poate să acţioneze. E remarcabilă. 
Tăcu aproape un minut. Te-a iubit, să ştii. 

— La timpul trecut? 

— Oh, da. Cu toţii învăţăm să acceptăm realitatea aşa cum 
este, nu? Schimbările bruşte nu ne afectează ca pe ceilalţi 
oameni. 

Suntem permanent atenţi să descoperim trădarea. Asta e 
realitatea. 

— Câtă zădărnicie, zise Havelock. 

— Filozofezi prea mult pentru un tip care lucrează în branşa 
asta. 

— De aceea m-am lăsat. Michael se uită într-o parte, departe. 
l-am văzut chipul pe fereastra avionului, la Col des Moulinets. 
Ochii. Cristoase, a fost groaznic. 

— Aşa se întâmplă, de obicei. Ura ia locul iubirii, nu? E singura 
apărare în asemenea cazuri... Dacă va putea, te va omori. 

— Oh, Doamne... Havelock se aplecă în faţă, cu coatele pe 
genunchi, sprijinindu-şi bărbia în mâini. O iubesc atât de mult. 
Am iubit-o şi în noaptea aceea, când am omorât-o, ştiind că o 
parte din mine va rămâne pentru tot restul vieţii pe plaja aceea, 
că ochii mei o vor vedea mereu fugind, căzând pe nisip, că în 
urechi îmi vor răsuna ţipetele ei... că-mi voi dori până la moarte 
să o fi putut lua în braţe, să o strâng, să-i spun că întreaga lume 
e o minciună şi că pentru noi nimic nu contează! Doar NOI... 
Ceva dinlăuntrul meu încerca să mă avertizeze că e o capcană şi 
nu am ascultat... eram prea rănit ca să-mi mai ascult conştiinţa... 
Eu, eu, EU! EU! Nu am putut să mă ignor şi să o ascult, pe ea, 
care îmi spunea adevărul ţipând! 

— Te-ai comportat ca un profesionist, în faţa unei crize 
profesionale, zise Regine, încet, atingându-i braţul. Aşa ai 
învăţat, aşa ai trăit aproape douăzeci de ani, ai făcut ce trebuia 
să faci. 

Michael se uită la ea. 

— De ce nu m-am ascultat pe mine? întrebă el, cu simplitate. 
De ce nu am ascultat şi celelalte ţipete, cele care îmi stăteau în 


gât? 

— Nu putem să avem întotdeauna încredere în ceea ce se 
cheamă instinct, Michael. Ştii foarte bine. 

— Ştiu că o iubesc... am iubit-o şi când am crezut că o urăsc, 
când profesionistul din mine o aştepta să moară, pentru că, 
astfel, închidea capcana duşmanului. Nu o uram, o iubeam. Ştii 
cum am reuşit să-mi dau seama? 

— Cum, mon cher. 

— Datorită faptului că nu am avut nici o satisfacţie că am 
învins. Numai repulsie, tristeţe... 

— Atunci ai demisionat, nu? Aşa am auzit, deşi nu mi-a venit 
să cred. Acum, te înţeleg. Ai iubit-o foarte mult. Imi pare rău, 
Michael. 

Havelock clătină din cap şi închise ochii, abandonându-se 
pentru câteva clipe întunericului complet. 

— La Barcelona, ce s-a întâmplat cu ea? spuse el, deschizând 
ochii. Povesteşte-mi ce ţi-a zis. 

— Nu poate înţelege ce s-a întâmplat. Te-au cumpărat ruşii? A 
ordonat Washington-ul să fie executată? Pentru ea e o enigmă. A 
fugit din Spania şi s-a dus în Italia, din oraş în oraş, căutându-i pe 
cei în care putea avea încredere, ca să o ascundă. Dar întrebările 
au existat întotdeauna: Unde erai? De ce era singură şi nu cu 
tine? La început îi era teamă să spună ce s-a întâmplat şi când a 
vorbit, nu a crezut-o nimeni. A fugit din nou. Trăia un coşmar - 
avea mereu impresia că o urmăreşti. Şi când a crezut că a găsit 
locul potrivit, a apărut un bărbat pe care l-aţi cunoscut amândoi 
în Praga, un măcelar KGB. Coincidenţă? Cine ştie? A fugit iar, de 
data asta după ce a furat o sumă mare de bani de la patronul ei. 

— Chiar mă întrebam de unde a avut bani să-şi plătească 
ieşirea din Italia şi drumul spre Paris. 

Broussac zâmbi. 

— Mi-a povestit râzând. Banii i-a furat din Milano. Lucra la un 
magazin enorm din piaţa Domului, cel în care se vând cărţi, 
reviste, ziare din lumea întreagă. |! ştii. 

— Da. 

— Faptul că vorbea limbi străine a ajutat-o. Purta părul prins şi 
şi-a cumpărat ochelari, mă rog, tot ce-i trebuia să se deghizeze, 
însă patronul ei, un porc, o plăcea, dar avea o nevastă de două 
tone, care îl îngrozea şi vreo opt copii. Se ţinea după ea mereu, îi 
promitea câte-n stele, cerşindu-i favorurile. Intr-o după-amiază a 


venit rusul la magazin; l-a recunoscut şi şi-a dat seama că 
trebuia să fugă din nou; se temea de tip, credea că lucrează cu 
sau pentru tine... La ora prânzului, a dat buzna peste manager, 
asaltându-l efectiv; i-a spus că nu mai poate trăi fără iubirea lui şi 
că în calea fericirii lor şi a extazului absolut nu stătea decât un 
mic împrumut. 

Cam până să-şi scoată bluza, bietul om deja îşi căuta 
portofelul, însă căzuse sub scaun. Intr-o stare vecină cu 
apoplexia, idiotul a deschis safe-ul, unde se aflau banii încasaţi 
pe toată săptămâna - era vineri. Şi-aşa, Lothario al nostru, cu 
safe-ul deschis şi cu ochii la Jenna, care ajunsese la sutien, în 
timp ce număra câteva mii de lire cu mâini tremurătoare, a luat 
un ceas în cap. Apoi fata a golit seiful, fericită că a dat de atâţia 
bani. 

— Şi poliţia? 

— O urmărire poate fi amânată, măcar cât să-i permită să 
plece din Milano. 

— Cum? 

— Jenna a închis safe-ul, l-a dezbrăcat pe proprietar şi l-a 
însemnat peste tot cu ruj. Apoi a sunat la el acasă şi a vorbit cu 
servitoarea, căreia i-a comunicat că soţia patronului este 
chemată imediat la birou într-o oră, nici mai devreme, nici mai 
târziu. l-a mai dat una, ca să fie sigură că nu se trezeşte prea 
curând. Ştia că tipul, cu soţia în faţă, o să se gândească la orice, 
numai la seif, nu. 

— Şi... evident că i-a luat şi hainele, adăugă Havelock, 
zâmbind, amintindu-şi ce fel de femeie era Jenna Karras. 

— Evident. Apoi a fugit la gară. 

— Acolo am văzut-o! 

— Mi-a povestit! 

— Dacă şocul nu mi-ar fi paralizat picioarele, dacă aş fi 
reacţionat mai rapid... poate că... 

— Degeaba. Oricum ar fi fugit de tine. Apoi Civitavecchia, 
când te-a văzut înfuriat, ca un câine turbat, când vroiai să o 
strângi de gât pe ponton... 

— Nu ERA EA! Cum de a putut să se gândească la aşa ceva? 

Isuse, era o târfă de doi bani! Michael se controla imediat; nu 
avea rost să se enerveze. 

— A văzut ce a văzut. Nu avea de unde să ştie ce gândeşti. 

Totuşi, să ştii, e remarcabilă. Stresul, presiunile. Să faci ce a 


făcut ea, fără să intri în panică, să construieşti o strategie, să 
anticipezi... singură. ... remarcabil. Cred că ai fost un profesor 
nemaipomenit, Michael. 

— Când am cunoscut-o eu, avea deja zece ani de 
antrenament. Sunt multe pe care încă le mai am de învăţat de la 
ea... Mă bucur că ai acoperit-o, că i-ai oferit o identitate. Unde s- 
a dus? Ce aranjamente ai făcut? 

— Cum ai aflat? 

— Printr-un om căruia i-am rămas dator. Apropo, lasă-mă să-l 
trimit la tine. Nu-l refuza; foloseşte-l. Nu vei regreta; dar dă-mi o 
garanţie. _ j 

— OK. În cel mai sigur loc de pe pământ, la ora asta. In Statele 
Unite. 

Havelock făcu ochii mari, privind-o admirativ pe femeia în 
vârstă. 

— Eşti grozavă! 

— Jenna e căutată în toată Europa. Nici n-or să se gândească 
să se uite la ei în curte. 

— Când a plecat? 

— La 15:30. Spre New York, cu Air France, statut diplomatic, 
acoperită. 

— Mai departe? 

— Trebuie să se întâlnească cu un bărbat; fără îndoială că deja 
s-au întâlnit. EL se va ocupa de tot. 

— Regine, nu te întreb din curiozitate, ci pentru că, într- 
adevăr, simt că-mi pierd minţile! POT SA O GASESC! In numele 
lui Isus, ajută-mă! La cine ai trimis-o? 

— Îmi ceri mult, Michael. Îmi ceri să încalc un jurământ. 

— lar eu pot să o pierd pentru totdeauna! Uită-te la mine! 
Spune-mi că nu aş face la fel pentru tine! Că nu te-aş ajuta, dacă 
ai fi în locul meu! 

Broussac îl privea, fără să-i vină să creadă. 

— Bine. 

— Scoate-mă din Paris. TE ROG! 

— Ar fi mai bine dacă ai face-o singur. Ştiu că poţi. 

— S-ar putea să dureze mai multe zile! Va trebui să intru pe 
uşa din spate, prin Mexic sau Montreal. Pierd timp. Cu fiecare oră 
care trece se îndepărtează mai mult de mine! Şi dacă dispare 
acum, nu o voi mai găsi niciodată! 

— Uite ce e. Mâine la prânz pleci cu Concorde. Vei fi francez, 


membru al unei delegaţii ONU. Imediat după ce intri pe 


aeroportul Kennedy, aruncă actele la toaletă. 

— Mulţumesc. Acum spune-mi cine e tipul. 

— Voi lua legătura cu el, dar te avertizez că s-ar putea să nu 
vrea să intre cu tine în contact. 

— Spune-i ce vrei. Cine e? 

— İl cheamă Handelman. Jacob Handelman. Universitatea 


Columbia. 


Capitolul 17 


Bărbatul ce avea câte o cicatrice lungă pe fiecare obraz, intră 
în sala strategică de la subsolul Casei Albe şi se aşeză la masă. 
Pielea din jurul cicatricelor era vânătă, dându-i un aspect 
macabru, de robot umanoid. Răspunsurile la întrebările ce i se 
puneau erau scurte, date pe un ton plat, ceea ce-i crea imaginea 
unui om care ştia să se controleze. Pe scurt, nu se temea; 
agentul de la Col des Moulinets s-ar fi temut în urmă cu 35 
minute, dacă în sală ar fi rămas şi cel de-al patrulea bărbat; 
acum mai erau doar trei. Preşedintele ieşise din încăpere, însă 
urmărea întreaga discuţie pe un ecran, într-o cameră alăturată. 

— Deci, să fim obiectivi, zise Bradford. Erai ofiţer de teren, 
singurul în contact cu Roma. Corect? 

— Da, domnule. 

— Şi eşti absolut sigur că nici un membru al grupului vostru nu 
avea tangenţe cu ambasada? 

— Da, domnule. Nu, domnule. Eu eram singura legătură. 

Este procedură standard, nu numai din cauza măsurilor de 
securitate, dar şi pentru că persoana care dă ordine trebuie să 
fie sigură că vor fi executate. Un om transmite, unul 
recepționează. 

— Totuşi ai spus că Havelock se referea la doi dintre oameni 
ca fiind specialişti în explozive, oameni pe care dumneata nu-i 
cunoşteai. 

— Nu, domnule. 

— Dar ca ofiţer de teren... 

— Agent, domnule. 

— Scuze. Ca AGENT de teren, nu ar fi trebuit să ştii? 

— In mod normal, da. 

— Dar nu ai altă explicaţie să ne dai decât că acest recrut nou, 
un corsican pe care voi îl ştiţi de Ricci, a angajat oamenii 
respectivi. 

— Da, domnule. Dacă Havelock avea dreptate; dacă nu mă 
minţea. 

— Rapoartele primite de la Col des Moulinets specifică faptul 
că pe perioada aceea de timp, s-au auzit în vecinătatea podului 
numeroase explozii. In timp ce vorbea, Bradford studia o foaie 


bătută la maşină, ce se afla în faţa lui. Inclusiv o detonare 
masivă, în care au murit trei soldaţi italieni şi patru civili. Deci 
Havelock ştia ce vorbeşte; nu te minţea. j 

— Nu am de unde să ştiu, domnule. Imi pierdusem 
cunoştinţa... sângeram. Nenorocitul de Havelock m-a tăiat. 

— Ai primit îngrijirile medicale necesare? întrebă ambasadorul 
Brooks, privindu-l peste lampa Tensor. 

— Cred că da, răspunse agentul. Insă medicii au spus că nu 
sunt siguri că rănile necesită operaţie estetică, ceea ce nu este şi 
părerea mea. Ca agent sunt... valoros, domnule. Fără operaţie, 
sunt MARCAT. 

— Sunt convins că subsecretarul de stat va transmite ceea ce 
simţi la Walter Reed, zise generalul, citindu-şi notițele. 

— Spui că nu l-ai văzut pe omul ăsta, Ricci, continuă Bradford, 
înainte de Col des Moulinets, corect? 

— Da, domnule. Nu l-am văzut niciodată. Era nou. 

— Şi nu l-ai văzut nici după ce ţi-ai recăpătat cunoştinţa, în 
noaptea aceea, pe pod? 

— Nu, domnule. 

— Şi nu ştii unde s-a dus? 

— Nu, domnule. 

— Nici Roma nu ştie nimic de el, adăugă subsecretarul. 

— Am auzit că un soldat italian a fost lovit de un camion şi 
rănit destul de tare. Cineva spunea că avea părul blond, deci m- 
am gândit că de Ricci era vorba. 

— Şi? 

— Din pădure a venit un bărbat - cineva care avea o rană la 
cap - l-a urcat pe soldat în maşină şi a plecat cu el. 

— De unde ai aflat? 

— Am pus întrebări, multe întrebări... după ce am primit 
primul ajutor. E meseria mea, domnule. Acolo a fost ca la casa 
de nebuni, italieni, francezi, ţipau toţi odată, ca disperaţii. Dar nu 
am plecat până nu am aflat tot ce am putut - fără să las pe 
cineva să mă chestioneze. 

— Vei fi răsplătit, zise ambasadorul. 

— Mulţumesc, domnule. 

— Să zicem că ai dreptate. Bradford se aplecă în faţă. Că 
blondul ERA Ricci şi că cineva cu o rană la cap l-a luat de acolo. 
Ai idee cine ar fi putut fi? 

— Cred că da. Unul dintre cei care a venit cu el. Celălalt a fost 


omorât. 

— Deci au plecat. Dar Roma nu ştie nimic de Ricci. Ţi se pare 
normal? 

— Deloc, domnule. Absolut deloc. De fiecare dată când un om 
de genul acesta e rănit, poate face mult rău şi ei, de obicei, nu 
pierd timpul cu aşa ceva. Politica în cadrul operaţiunilor la negru 
e clară. Dacă nu putem evacua răniții... 

— Cred că am înţeles cu toţii, îl întrerupse Halyard, ştiind ce 
va spune soldatul. 

— Deci, părerea dumitale este că dacă Ricci şi experţii lui ar fi 
scăpat, ar fi ajuns la ambasada noastră din Roma cât ar fi putut 
de repede. 

— Da, domnule. 

— Ce crezi că s-a întâmplat? întrebă Brooks. 

— AŞ spune că e clar. Nu au reuşit să scape. 

Brooks schimbă priviri cu subsecretarul de stat. 

— Da, bineînţeles. Din punct de vedere realist, nu există altă 
explicaţie. 

— Incă unul sau două puncte şi am terminat, zise Bradford, 
rearanjându-şi hârtiile. După cum ştii, tot ce se spune aici e 
confidenţial. Nu există microfoane, sau alte dispozitive de 
înregistrare. Asta pentru protecţia noastră, a tuturor - nu numai 
a dumitale - deci, poţi să vorbeşti liber. Nu încerca să îndulceşti 
adevărul; suntem în aceeaşi barcă. 

— Am înţeles, domnule. 

— Ordinele pe care le-ai primit în legătură cu Havelock au fost 
clare. Trebuia executat. Omorât la Col des Moulinets. 

— Da. 

— Şi ai primit aceste instrucţiuni de la un bărbat, ataşat la 
Consulatul Operaţional, Roma, pe care îl chema Warren. Harry 
Warren. 

— Da, domnule. Eram în contact cu dumnealui în permanenţă, 
aşteptam să se ia hotărârea... 

— De unde eşti sigur că ai vorbit cu el? 

Agentul părea să fi rămas perplex, auzind o întrebare atât de 
prostească, dar cel care i-o pusese nu era prost deloc. 

— In primul rând, am lucrat cu Harry doi ani. li cunosc vocea. 

— Numai vocea? 

— Şi numărul de la Roma. Era o linie directă cu sala radio a 
ambasadei, secretă şi neînregistrată. 


— i s-a părut, când ţi-a dat instrucţiunile, că ar fi fost forţat? 
Că ar fi făcut-o împotriva voinţei lui? 

— Nu, domnule, absolut deloc. 

— Nici nu ţi-a trecut prin minte? 

— Dacă ar fi fost aşa, mi-ar fi dat de înţeles. 

— Cu un pistol la cap? întrebă Halyard. Cum? 

— Codurile pe care le folosim sunt stabilite dinainte. 

— Şi pentru Col des Moulinets, care a fost codul? întrebă 
Emory Bradford. 

— „Ambiguitate”, domnule. 

Bradford îi arătă agentului o fotografie, aranjând lampa în aşa 
fel încât să o vadă mai bine. 

— Acesta e Harry Warren? 

— Da, domnule. 

— Mulţumesc. Să ne întoarcem puţin, zise subsecretarul. Am 
înţeles că femeia a trecut graniţa, nu? 

— Da, domnule, însă era o momeală a ruşilor. 

— Nu era Jenna Karras? 

— Fără îndoială că nu era. Karras a fost omorâtă la Costa 
Brava, ştie toată lumea. Insuşi Havelock a asistat la execuţie şi a 
înnebunit. 

— Ce s-a întâmplat cu Havelock? Ai aflat? 

— Se spune că un Uccisore pazzo... un nebun, un asasin... a 
trecut podul cu un camion, cu viteză maximă. El trebuia să fie. S- 
a alertat întreaga zonă. Nu se poate să nu-l găsească. E rănit. 
După părerea mea, în câteva zile va ieşi la suprafaţă şi tare aş 
vrea să fiu de faţă, să-l înhaţ eu însumi. 

— Bine, îţi mulţumim, zise Bradford. Ai fost foarte concis, ceea 
ce ne-a ajutat mult. Acum poţi să pleci şi, mult noroc. 

Bărbatul se ridică de pe scaun şi se îndreptă către uşă. Se opri 
şi-şi atinse obrazul, apoi se întoarse către interlocutori. 

— Merit să fiu operat, zise el. 

— Sunt convins, răspunse subsecretarul. 

Agentul ieşi. Imediat ce se închise uşa după el, Halyard se 
întoarse spre Bradford şi strigă: 

— Găseşte-l pe „Ambiguitate” ăsta! Asta încerca să ne spună, 
nu? Asta e legătura cu Parsifal. Prindeţi-l. Legaţi-l. Doar ştie cu 
cine a vorbit, dar-ar dracii în el. Emory, treci la telefon. Asta e 
Parsifal. Se întoarse pe scaun, adresându-se peretelui. Domnule 
preşedinte? 


Nici un răspuns. 

Subsecretarul căută prin hârtii şi, găsind-o pe cea care o 
căuta, i-o întinse ambasadorului. Brooks o studie şi i-o dădu lui 
Halyard, fără să scoată un cuvânt. 

— Isuse... zise Halyard. Era o copie a unei fotografii - cadavrul 
mutilat al lui Harry Warren. 

— Ne-a fost trimisă la unu după-amiază. E Warren. A fost lovit 
de o maşină de tonaj, pe care poliţia o caută şi la ora asta, fără 
prea mari şanse. Probabil că e abandonată pe fundul vreunui lac. 

— S-a dus naibii legătura noastră. 

— lmi pare rău de el, zise subsecretarul, dar nu văd ce 
legătură era. 

— Atunci de ce a mai fost omorât? 

— Haideţi să judecăm altfel. Ce ar fi făcut strategii, dacă, 
împreună, nu ar fi ajuns la nici o concluzie? E Havelock nebun 
sau nu e? A murit Karras la Costa Brava sau nu? O hotărâre 
trebuia luată. 

— Ar fi cerut ajutor, zise Halyard. Un sfat, poate. 

— Exact. De fapt, mai bine zis, ar fi împărţit responsabilitatea 
deciziei. Câteva ore mai târziu această decizie a fost luată, iar ei 
au murit. Ceea ce nu ştim noi... cine e persoana? Nu ştim decât 
că este de încredere, odată ce i s-a transmis codul „Ambiguitate” 
şi că a luat hotărârea, a telefonat la Roma. 

— Da, spuse Brooks, uitându-se prin notițe. Hotărârea de a 
executa un om care are dreptate. Când se dă greş, este tras la 
răspundere pentru moartea celor care eşuează în încercarea de 
a-l omori şi declarat asasin. Nu putem să-l GASIM. Ce fel de 
oameni suntem? 

— Oameni care păstrează secrete. Vocea veni dinspre uşa 
interioară. Intrase preşedintele Statelor Unite. Scuză-mă, te-am 
ascultat. Uneori e de ajutor. 

— Secrete, domnule preşedinte? 

— Da, Mal, zise Berquist, îndreptându-se către scaunul lui. Aţi 
uitat termenii? „Strict secret”,  „Personal”,  „Interzisă 
multiplicarea”, „Autorizarea însoţită de codul de acces” ... sunt 
atât de multe formule. Scanăm încăperi şi linii telefonice cu 
ajutorul dispozitivelor prin care se  depistează prezenţa 
microfoanelor sau producem tehnologie care bruiază sistemele 
altora de scanare, atunci când le depistăm infiltrate în 
dispozitivele noastre de ascultare şi recepţionare. Blocăm 


transmisiunile radio internaţionale - sau chiar satelit - cu ajutorul 
razelor laser, pentru a introduce informaţiile noastre. Agenţiilor şi 
departamentelor le spunem numai ce vrem să se ştie, să se afle, 
deseori deformând adevărul. Deşi în ultimii ani s-a dezvoltat cea 
mai puternică reţea de comunicaţii din istorie, facem tot posibilul 
să evităm scurgerea de informaţii. Preşedintele se aşeză, se uită 
la fotografia cadavrului bărbatului de la Roma şi apoi o împinse 
la o parte. Păstrarea secretelor şi evitarea scurgerii de informaţii 
pe piaţa externă au devenit marile probleme ale secolului, 
tocmai din cauza expansiunii tehnologiei... a comunicaţiilor. 
Ciudat, nu? 

— Dar din nefericire, adeseori vital, domnule, zise Bradford. 

— Poate. Bine ar fi să putem fi siguri. Mă întreb adeseori - 
seara târziu, când mă uit în tavan şi încerc să adorm - dacă nu 
am fi încercat să păstrăm secretul, în urmă cu trei luni, oare am 
fi avut problemele cu care ne confruntăm acum? 

— Nu am prea avut de ales, domnule preşedinte, zise 
subsecretarul de stat cu fermitate. Ar fi putut fi mai rău. 

— MAI RAU, Emory? 

— Şi s-ar fi întâmplat mai devreme. Nu avem decât timpul de 
partea noastră. 

— Şi trebuie să folosim fiecare minut, îl aprobă Berquist, 
uitându-se mai întâi la general, apoi la Brooks. Acum amândoi 
cunoaşteţi ce s-a întâmplat în ultimele 72 ore şi de ce v-am 
chemat înapoi la Washington. 

— Cu excepţia celui mai relevant factor, zise diplomatul. 
Reacţia lui Parsifal. 

— Nici una, răspunse preşedintele. 

— Atunci nu ştie, zise Halyard repede, emfatic. 

— Bine-ar fi, spuse Berquist. 

— Când aţi comunicat ultima dată cu el? întrebă Brooks. 

— In urmă cu 16 zile. Nu avea sens să iau legătura cu voi; era 
vorba despre o altă pretenţie, la fel de revoltătoare ca celelalte şi 
la fel de fără rost. 

— Nu şi-a schimbat cu nimic pretenţiile anterioare? continuă 
omul de stat. 

— Absolut. Acum 2 săptămâni am transferat 800 milioane de 
dolari într-o grămadă de bănci, din Bahamas, până în Cayman şi 
America Centrală. S-a lucrat numai cu conturile şi codurile cerute 
de el, ca să poată verifica depozitele atunci când dorea, i-am 


trimis bani în băncile din Berna şi Zurich, ca să aibă acces mai 
uşor la ei. Nu a mişcat un cent de la locul lui, a făcut doar trei 
verificări şi cu celelalte bănci nici măcar nu a intrat în contact. 
Nu-l interesează banii şi acesta e un mod de a ne confirma 
propria vulnerabilitate. Ştie că vom face tot ce ne cere. Berquist 
tăcu; când vorbi, abia i se auzea vocea. Numai Dumnezeu ştie că 
nu ne putem permite să n-o facem. 

In încăpere se lăsă tăcerea, întreruptă doar de comentariile 
generalului. 

— Sunt câteva goluri aici, zise el, uitându-se pe notițe, apoi la 
subsecretarul de stat. Poţi să mi le explici? 

— Dacă nu, pot face speculaţii şi improvizații, replică Bradford. 
Dar ca să facem măcar asta, trebuie să o luăm de la început. 
Dinainte de Roma. 

— Costa Brava? întrebă Brooks. 

— Mai înainte, domnule ambasador. Cam din momentul în 
care am căzut cu toţii de acord că trebuie să FIE o Costa Brava. 

— OK, zise diplomatul. 

— Să ne întoarcem la momentul în care am aflat că Matthias 
în persoană a iniţiat ancheta asupra Jennei Karras. Insuşi marele 
om, fără să apeleze la mulţimea de ajutoare şi de surse pe care 
le are, surse infiltrate atât de adânc în contraspionajul sovietic 
încât numai dacă încercăm să le aflăm identitățile, ameninţăm să 
ne expunem propriile operaţiuni. 

— Nu fi modest, Emory, îl întrerupse preşedintele. Nu NOI am 
aflat că e vorba de Matthias. TU ai fost cel care a avut 
perspicacitatea de a-i lua la întrebări pe cei care se învârtesc în 
jurul „marelui om”, cum îi spui tu. 

— Şi nu am făcut-o cu plăcere, domnule. Şi-apoi, domnule 
preşedinte, dumneavoastră aţi fost acela care l-aţi chemat pe 
omul lui în Biroul Oval şi i-aţi cerut să spună adevărul. Şi acesta a 
spus că ei nu ştiu de unde provine informaţia; ştiu doar că 
Matthias este în posesia ei. Mie nu mi-ar fi spus asta niciodată. 

— Locul ăsta l-a făcut să spună adevărul, nu eu, zise Berquist. 
Nu e uşor să minţi pe cineva care stă aici... decât dacă eşti 
Anthony Matthias. 

— Domnule preşedinte, adevărul este că el crede că are 
dreptate. 

— Da, are impresia că el este cel care ar trebui să fie pe 
scaunul meu, în biroul meu! Isuse, asta e în capul lui! Chiar şi 


acum! Megalomania lui nu are nici o limită! Continuă, Emory. 

— Da, domnule. Deci, am constatat că obiectivul lui Matthias 
era de a-l forţa pe Havelock să-şi dea demisia, să-l elimine pe cel 
care a fost unul dintre cei mai buni studenţi ai lui şi cel mai bun 
profesionist pe care l-am avut la Consulatul Operaţional. De ce, 
nu am ştiut nici atunci, nu ştim nici acum. 

— Dar am mers înainte, zise Berquist, pentru că nu ştiam la ce 
să ne aşteptăm: un agent care vroia să renunţe, o păcăleală - 
sau, MAI RAU, la un lacheu al lui Matthias, care accepta moartea 
unei femei numai ca să poată lucra pentru marele om de afară. 
Oh şi câte ar fi putut face! Emisarul internaţional al Sfântului 
Matthias! Sau, mai bine zis, împăratul Matthias, conducător al 
statelor şi teritoriilor republicii. 

— Haide, Charley! Halyard îl atinse pe preşedinte pe braţ; 
nimeni altcineva din încăperea aceea nu ar fi riscat un gest atât 
de intim. S-a terminat. Nu acesta e motivul pentru care suntem 
aici. 

— Dacă nu era nenorocitul ăla de Matthias, nu am fi fost deloc 
aici! Nu mi-e atât de uşor să uit. 

— Atunci putem să revenim la discuţie, domnule preşedinte? 
întrebă Brooks cu blândeţe. 

Berquist se lăsă pe spate; se uită la diplomatul aristocrat, apoi 
la bătrânul general. 

— Când Bradford a venit la mine şi m-a convins că undeva, la 
nivel înalt, există ceva putred, ceva în care este implicat Anthony 
Matthias, am cerut imediat să fiţi chemaţi - numai voi doi. 

Cel puţin, până acum. Accept mai uşor să fiu criticat de voi. 

— Nu ne spuneţi o noutate, domnule preşedinte, zise Halyard. 

— Mda. In regulă... deci nu ştiam şi nu ştim nici acum de ce 
Matthias vroia demisia lui Havelock. Insă Emory ne-a luminat 
puţin şi o va face şi acum. 

— Cu plăcere, domule preşedinte, zise Bradford, cu mâinile 
împreunate pe topul de hârtii şi fără să mai aibă nevoie să se 
uite pe notițe. Scenariul este incredibil. Cazul pe care Matthias l- 
a construit împotriva femeii Karras a fost o invenţie meticuloasă. 
A lansat ideea că, femeia, care pe atunci era cu un agent de la 
Consiliu la Barcelona, este, de fapt, membru KGB. Este descrisă o 
metodă de transfer de ordine, ce conţine preluarea unei chei şi a 
unei valize localizată la un aeroport, valiza El, plină cu toate 
probele necesare acuzării ei - analize detaliate ale activităţilor în 


care ea şi Havelock au fost implicaţi în perioada ultimelor cinci 
săptămâni, informaţii secrete pe care Havelock le transmisese 
deja Departamentului de Stat şi copii ale unor coduri curente şi 
frecvenţe radio, folosite de noi în teren. De asemenea, conţinea 
instrucţiuni de la Moscova, inclusiv codul KGB cu ajutorul căruia 
trebuia să ia legătura cu Sectorul Nord-Vest al KGB-ului. Am 
testat codul şi am primit răspuns; era autentic. 

Brooks ridică mâna dreaptă, solicitând atenţie. 

— Generalul Halyard şi cu mine cunoaştem informaţiile de 
până acum. Presupun că ai un motiv pentru care relatezi aceste 
detalii. 

— Da, domnule ambasador. Doresc să ajungem la Daniel 
Stern. Vă rog, fiţi atent. 

— Deci, dacă tot eşti aici, zise generalul, cum ai verificat codul 
KGB? 

— Folosind trei frecvenţe maritime de bază pentru zona aceea 
a Mediteranei. Este o procedură standard, folosită în cazul 
sovieticilor. 

— Cam simplu, nu crezi? 

— Nu sunt expert, domnule general, dar aş spune că eo 
treabă pe cât de simplă, pe atât de a naibii de deşteaptă. Am 
studiat felul în care o facem - am fost nevoit - şi nu sunt sigur că 
metoda noastră e cea mai bună. De obicei, noi selectăm 
frecvențele mai slabe, care nu sunt întotdeauna curate şi uşor de 
bruiat, în cazul în care sunt descoperite. Nimeni nu poate falsifica 
codurile maritime care, indiferent de trafic, ajung la destinaţie 
într-o anumită perioadă de timp. 

— Interesant, zise Brooks. Codul era autentic. 

— Şi cel mai incriminant document din valiză nu avea cum să 
fie falsificat. 

— Cum au explicat prietenii tăi din KGB codul? întrebă 
generalul. 

— A fost furnizat de cineva de la Moscova, zise Bradford. 

Cineva care lucrează cu sau pentru Matthias. 

— Concluzia mea este următoare, spuse Brooks, privindu-l fix 
pe Bradford. Matthias are legături strânse cu Parsifal, unul fără 
celălalt nu pot exista. Dacă Uniunea Sovietică ar şti ceva de 
Parsifal, atunci ruşii nu ar avea altă posibilitate decât să atace, 
să ne distrugă jumătate din oraşe şi toate instalaţiile militare. 

Oamenii noştri sunt în posturile cheie şi, dacă simt ceva, vom 


fi anunţaţi imediat. Deocamdată nu se aude nimic. Vorba 
dumitale, domnule Bradford, timpul este unicul nostru aliat. Ce 
părere ai? 

— Că există cineva care încearcă, la fel de disperat ca noi, să-l 
găsească pe Parsifal - pentru aceleaşi motive ca noi. Oricine ar 
fi, e aici, în Washington - s-ar putea să fie o persoană pe care o 
vedem în fiecare zi, dar nu ştim cine. Nu ştiu decât că lucrează 
pentru Moscova şi că diferenţa dintre el şi noi constă în faptul că 
o face de faţă cu noi. Ştie de Parsifal, înainte ca noi să fi aflat. Şi 
asta înseamnă că şi cineva de la Moscova ştie. Acesta este 
motivul pentru care ne aşteaptă una dintre cele mai îngrozitoare 
crize cu care se va confrunta ţara noastră... lumea întreagă. Aici, 
la Washington, există un spion, care poate înclina balanţa puterii 
- a recunoaşterii globale a superiorității noastre atât fizice, cât şi 
moral - ceea ce înseamnă ÎNSĂŞI puterea - dacă ajunge primul la 
Parsifal. Şi s-ar putea să se întâmple aşa, pentru că el ştie cine e 
Parsifal şi noi, nu. 


Capitolul 18 


Bărbatul era îmbrăcat cu un trench închis la culoare şi o 
pălărie ce-i ascundea chipul pe jumătate. Coborând din coupe-ul 
de două tone, reuşi să evite în ultimul moment o baltă mare, 
care se afla exact lângă portiera şoferului. Picăturile de ploaie 
păreau că mai au puţin şi pătrund prin acoperişul de vinilin al 
maşinii. 

Ploua atât de tare încât părea că râul Potomac se va revărsa 
în curând peste maluri. Bărbatul scoase din buzunar o brichetă 
cu gaz placată cu aur şi o aprinse. Apoi făcu câţiva paşi, până 
când auzi alţii în spatele lui. Se întoarse. 

Se apropia un bărbat ce mergea mai mult pe lângă pereţii 
clădirilor, de parcă ar fi vrut să nu fie văzut. Purta o haină 
militară de camuflaj, în nuanţe de verde şi negru şi pe cap o 
şapcă de piele cu cozoroc. Avea mai puţin de treizeci de ani, iar 
chipul lui exprima duritate, mai ales pentru că purta barbă şi 
avea ochii depărtaţi. 

Băuse. Când îl recunoscu pe bărbatul cu pălărie, rânji, la fel de 
grotesc precum întreaga lui înfăţişare. 

— la uite cine-a venit! strigă el. Uau! Mamă-mamă! Bum! ... 
Trebuia să-l fi văzut! Parcă a dat tancul peste el! N-ai văzut aşa 
ceva în viaţa ta. 

— Bună treabă, zise bărbatul în trench. 

— Să fiu al dracu' dacă nu-i aşa! l-am prins la-nghesuială şi 
bum! Hei, da' abia te văd. TU eşti, nu? 

— Da, dar m-ai dezamăgit. 

— De ce? A mers bine! 

— Ai băut. Credeam că am căzut de acord să n-o mai faci. 

— Am luat şi io un gât, atâta... La mine în cameră, nu pe 
stradă, nu la cârciumă... nu, dom'le. 

— Ai vorbit cu cineva? 

— Isuse, nu! 

— Cum ai ajuns aici? 

— Cum mi-ai spus. Am schimbat trei autobuze şi apoi am mai 
făcut 3 km pe jos. 

— Pe drum? 

— In afara lui! Mult în afară, de parcă eram în S şi D în 


Danang. 

— Bine. Ţi-ai meritat R şi R. 

— Hei, dom'le maior...? Adică, mă scuzi... domnule. 

— Ce e? 

— Cum de nu a apărut nimic în ziare? Adică, vreau să spun că 
a bubuit al dracu' de tare! Cre' c-a ars vro câteva ore, s-a văzut 
de la 5 km. Cum? 

— Persoanele nu erau chiar aşa de importante, sergent. Erau 
ce ţi-am spus că erau. Oameni răi, care i-au trădat pe cei ca 
mine şi ca tine, care au stat cu fundurile pe scaune şi ne-au 
trimis la moarte. 

— Mda, bine, cred că acu' ar trebui să mă-ntorc, nu? La spital. 

— Nu e nevoie. Civilul îşi scoase cu calm mâna înmănuşată din 
buzunar, împreună cu un pistol automat, calibrul 22, ascuns de 
întuneric şi de ploaie. Ridică mâna şi trase doar o dată. Bărbatul 
căzu. Civilul făcu un pas înainte, se lăsă pe vine, aşeză pistolul în 
mâna mortului şi-i strânse degetele în jurul armei. 

x 


Coupe-ul de două tone luă curba şi intră pe drumul de ţară. 
Şoferul îmbrăcat cu trench închis la culoare şi pălărie încetini, 
stinse farurile şi abia apoi se opri. La capătul drumului se vedea, 
de departe, albul strălucitor al unei ambulanţe, cu numere 
guvernamentale; pe uşa din spate scria cu litere negre: „Spitalul 
Naval Bethesda, Urgenţe, Echipajul 14”. 

Porni din nou motorul şi merse încet până ajunse în dreptul 
ambulanţei. Scoase bricheta din buzunar, o aprinse şi o mişcă 
preţ de câteva secunde în faţa geamului portierei din dreapta. 

Uşa ambulanţei se deschise şi cobori un bărbat tânăr, până în 
treizeci de ani, îmbrăcat cu o haină de ploaie, de sub care se 
vedea uniforma albă de infirmier. 

Şoferul apăsă pe un buton şi lăsă geamul în jos. 

— Urcă! strigă el, încercând să acopere cu vocea zgomotul 
făcut de răpăiala puternică a ploii. O să te uzi tot! 

Tânărul urcă, trânti uşa şi îşi şterse faţa cu o batistă. Era 
hispanic, cu ochi mari, negri, strălucitori, de cărbune, păr negru 
şi piele tuciurie. 

— Imi eşti dator, şefu', zise latinul. Da’, şefu' îmi eşti dator o 
grămadă de bani. 

— O să-ţi plătesc, deşi, dacă mă gândesc mai bine, aş putea 
spune că tu îmi eşti dator. 


— Fără d-astea, dom’ maior! 

— Mi se pare că ai uitat că dacă nu eram eu, ori te executau, 
ori încă mai cărai pietre la Leavenworth. Nu uita, caporale. Şi să 
ştii că în ultimii ani am fost cu ochii pe tine. Nu m-ai văzut, dar 
eu te-am urmărit. Intotdeauna am ştiut unde să te găsesc, 
pentru că datoriile trebuiesc plătite. 

— Mda, te înşeli, maiorule. Te-am văzut seara trecută la 
televizor. Te urcai într-o limuzină barosană, cu numere de New 
York. Coborai din sediul ONU, nu? TU ERAI, nu? 

— Mă îndoiesc. 

— Haida de! Nu am cum să-l confund pe maiorul meu preferat. 
Probabil că ai ajuns tare de tot, nu? Aşa că plăteşte. 

— Doamne, începi să devii enervant. 

— Plăteşte! 

— Mai întâi arma, zise bărbatul în trench. Ti-am dat-o şi o 
vreau înapoi. Te-am protejat; nimeni nu poate ajunge la tine, cel 
puţin din punct de vedere balistic. 

Infirmierul scoase din buzunar un pistol micuţ, identic în 
mărime şi calibru cu cel pe care-l folosise şoferul coupe-ului în 
urmă cu o oră. 

— N-o să mai găseşti nici un glonte, zise hispanicul. la-l. 

— Dă-mi-l. 

— IA-L! Isuse, ce bezna dracu’, nu văd nimic! AU! LA DRACU'! 
Ce naiba...? 

Mâna şoferului se strecură pe lângă patul mic al pistolului şi 
ridică mâneca largă a infirmierului, dezgolindu-i braţul până 
aproape de cot. 

— Scuză-mă, zise şoferul. Cred că te-am zgâriat cu piatra 
inelului. 

— Las-o baltă, maiorule. Banii. Dă-mi banii ăia nenorociţi! 

— Bineînţeles. Bărbatul luă arma şi o puse în buzunar; aprinse 
bricheta; în dreptul frânei de mână, între scaunele maşinii era un 
pachet cu bani, legaţi cu un elastic. Uite-i. Cincizeci de bancnote 
de o sută de dolari. Vrei să-i numeri? 

— Pentru ce? Acum ştiu unde să te găsesc, zise infirmierul, 
deschizând uşa. Şi o să mai auzi de mine, şefu'. 

— Abia aştept, răspunse şoferul. 

Hispanicul cobori din maşină, iar şoferul rămase pe loc, 
aşteptând să vadă deznodământul. 

Infirmierul nu mai apucă să se urce în ambulanţă; începu să 


tremure şi câteva secunde mai târziu căzu pe iarba udă. 

Şoferul ieşi repede din maşină, scoțând din buzunar o seringă 
şi un ac. Ajunse în dreptul infirmierului, se lăsă pe vine şi ridică 
mâneca braţului imobil. Scoase o sticluţă, luă cu seringa lichid 
din ea, înfipse acul în braţul infirmierului şi aşteptă câteva 
secunde, până când îi goli conţinutul. Lăsă acul înfipt adânc în 
carnea moale şi strânse degetele celeilalte mâini în jurul seringii. 

Se ridică şi deschise uşa ambulanţei. Aruncă înăuntru micul 
automat şi alte patru sticluţe, identice pe care o folosise să facă 
injecţia. Se uită la etichetă; pe toate scria acelaşi lucru: 

„Spitalul Naval Bethesda 
Conţinut: C17H19N03H20 
Morfină” 

Trânti portiera şi, cu paşi mari, se îndreptă către maşină. 

Adevărul era că Nicolai Petrovici Maliekov se grăbea. Timpul 
trecea repede. Trebuia să-şi schimbe identitatea în cea de 
Subsecretar de Stat şi, implicit, hainele. Un bărbat cu poziţia lui 
nu putea fi altfel decât prezentabil, în nici un caz plin de noroi şi 
plouat până la piele. Trebuia să ajungă acasă, să se aranjeze şi 
să meargă la o cină intimă cu ambasadorul Marii Britanii, pentru 
a discuta o situaţie OPEC, plus multe alte probleme de stat. 

Deşi nu era obligat de cei de la Moscova, ştia că nu putea rata 
să nu afle amănunte despre strategiile anglo-americane 
petroliere - toate aceste informaţii nu făceau decât să apropie cu 
paşi mari de putere organizaţia „Voennaya”, puterea pe care o 
căutau de pe timpul primului întemeietor, lagoda, care înființase 
mişcarea în urmă cu jumătate de secol. Totuşi, un singur om 
putea duce „Voennaya” pe culmile gloriei, cel care nu putea fi 
găsit, cel care ştia secretul lui Anthony Matthias. 

Arthur Pierce porni motorul şi întoarse maşina. Nu avea timp 
de oboseală - jocul abia începuse. 

x 


Addison Brooks, ambasadorul, îl privea fix pe Bradford. 

— Ai spus că spionul ŞTIE cine e Parsifal, că ŞTIA de existenţa 
lui înaintea NOASTRA! exclamă el. Pe ce baze faci această 
afirmaţie extraordinară? 

— Costa Brava, zise subsecretarul. Şi, de asemenea, pe baza 
evenimentelor care s-au derulat în ultimele şaptezeci şi două de 
ore. 

— Să le luăm pe rând, le ordonă preşedintele. 


— Tehnicienii CIA din Madrid i-au furnizat lui Havelock un radio 
transmiţător special. Deci, asta cu câteva ore înainte să se 
încheie afacerea Costa Brava. Ordinele primite de aceştia erau 
clare, însă nu specificau nici un fel de amănunte. Intreaga 
operaţiune a fost controlată de numitul Steven MacKenzie, cel 
mai experimentat ofiţer al nostru; securitatea garantată. 

— Complet garantată, îl întrerupse Berquist. MacKenzie a 
murit de atac de inimă la trei săptămâni după ce l-am luat din 
Barcelona. Până aici, totul clar. Medicul, un bine-cunoscut 
diagnostician, a fost chestionat. Moartea lui MacKenzie a survenit 
din cauze naturale. 

— Numai EL cunoaşte detaliile, continuă Bradford. A închiriat o 
barcă, a angajat doi bărbaţi şi o femeie, blondă, care vorbea 
limba cehă şi care nu trebuia să facă altceva decât să ţipe de la 
distanţă. Cei trei erau nişte scursuri ale societăţii - doi traficanţi 
de droguri şi o prostituată. Au luat banii, fără să pună întrebări. 
Havelock a executat transmisia în cod KGB, către ceea ce credea 
el că este vasul unde se afla echipa Baader-Meinhof. 

MacKenzie a interceptat semnalul şi a anunţat imediat 
echipajul să apropie ambarcaţiunea de mal. Câteva minute mai 
târziu, Havelock a văzut ceea ce am vrut noi să vadă. 
Operaţiunea Costa Brava s-a încheiat. 

— Mă văd nevoit să repet, interveni ambasadorul nerăbdător, 
că atât eu, cât şi generalul Halyard cunoaştem amănuntele... 

— S-a încheiat şi, cu excepţia domnului preşedinte şi a 
noastră, nimeni altcineva nu ştia ce s-a întâmplat, zise 
subsecretarul, în continuare. MacKenzie a structurat operaţiunea 
pe fragmente şi fiecare membru al grupului avea câte ceva de 
făcut, fără să ştie unul de celălalt. Şi, odată cu moartea lui, nu 
putem pune cap la cap elementele problemei. 

— Să nu uităm femeia, zise Halyard. Care, ştii bine, a fugit de 
tine. 

— Ea ştia doar ce i s-a spus şi eu am fost cel care a discutat cu 
Karras la hotelul din Barcelona. Povestea pe care i-am servit-o a 
avut două scopuri. Unu, să o înfricoşeze şi să o împingă să facă 
ce-i spuneam noi, pentru a-şi salva viaţa; doi, să o facă să 
reacționeze în aşa fel, încât Havelock să aibă impresia că, într- 
adevăr, este agentă KGB. Dacă îmi urma instrucţiunile, acum era 
în siguranţă. Şi dacă o găsim, nu va mai trebui să fugă de cei 
care acum o caută să o omoare - şi pe ea şi pe Havelock - pentru 


ca adevărul despre Costa Brava să poată fi ţinut secret. Pentru 
că ei ŞTIU adevărul. 

Ambasadorul Brooks fluieră prelung. 

interveni Berquist. 

— Să nu uităm de corsican şi de cei doi specialişti în 
explozibile. Angajamentul lor a fost separat - au fost trimişi de 
cel care a sunat de la Washington şi a dat Romei codul 
„Ambiguitate”. 

— Aceeaşi persoană, domnule preşedinte, care a reuşit să afle 
de la Moscova codul autentic KGB - altfel Havelock nu s-ar fi 
lăsat convins în ruptul capului. Cineva care ştia adevărul despre 
Costa Brava şi care, de asemenea, dorea, cu disperare, să nu 
răsufle nimic. 

— De ce? 

— Pentru că ştia că, în cazul în care aflăm, ne vom întoarce şi 
vom examina fiecare aspect al operaţiunii, înțelegând astfel că la 
Costa Brava nu am fost singuri. 

Preşedintele şi generalul reacționară de parcă ar fi fost 
anunţaţi că cineva din familie a murit subit; numai Brooks 
rămase pasiv. 

— Cam mare săritura, fiule, zise Halyard. 

— Nu pot să mă gândesc la altă explicaţie, zise Bradford. 

— Mda - cel care a folosit codul „Ambiguitate”, ştie că Jenna 
Karras trăieşte, zise ambasadorul Brooks. Cel puţin ştie că nu a 
fost omorâtă la Costa Brava. Nimeni altcineva nu ştia. 

— Astea sunt speculaţii. Orice aş face, tot nu pot accepta 
saltul. Cum s-a ajuns aici. ... zise Halyard, gânditor, clătinând din 
cap, cu gestul specific unui strateg militar, care găseşte o 
chichiţă într-un plan tactic. MacKenzie a construit operaţiunea 
din bucăţi, ţi-a raportat doar ţie. CIA, respectiv Langley, nu ştia 
de Madrid şi de Barcelona nu ştiau nici unul, nici celălalt. In 
condiţiile acestea, cum crezi că putea să pătrundă cineva în 
plan? 

— Fiind o persoană inteligentă, care are acces la dosarele 
noastre secrete; o persoană de aici, de la Departamentul de Stat. 
Nu e mare lucru să-şi dea seama că se întâmplă ceva - nu 
trebuia decât să-l urmărească pe Havelock. Apoi să presupunem 
că se urca în avion şi pleacă în Spania - dă de el la Madrid, apoi 
la Barcelona. Unde eram şi EU şi MacKenzie. Mă recunoaşte, cu 
siguranţă; pe MacKenzie nu-l ştie, dar îl vede în compania mea. 


Mai trebuie altă explicaţie? 

— Odată ce MacKenzie e recunoscut, îi caută dosarul - nu se 
poate ca KGB-ul să nu aibă un dosar cât un roman despre el. Aici, 
oricine îşi poate da seama că se va desfăşura o operaţiune la 
negru, zise Brooks. 

Se lăsă tăcerea câteva clipe. Subsecretarul de Stat trase aer în 
piept şi spuse, extrem de serios: 

— In după-amiaza asta mi-a venit o idee - am lăsat la o parte 
telefoanele, m-am închis în birou şi am studiat iar şi iar nişte 
dosare secrete ale Consiliului Operaţional, în special părţile care 
se refereau la perioada în care Havelock a stat în spital, sub 
„tratament”. Mi-am amintit de raportul verbal al lui MacKenzie, 
când s-a întors de la Barcelona. Există nişte discrepanțe. 

— In ce sens? întrebă Brooks. 

— Între ceea ce a plănuit MacKenzie şi ce a văzut Havelock. 

— A văzut ce am vrut noi să vadă, zise preşedintele. 

— A văzut mai mult decât am crede noi, mai mult decât a 
plănuit MacKenzie. 

— MacKenzie era acolo. Despre ce dracu’ vorbeşti? protestă 
Halyard. 

— Da, dar se afla la distanţă şi era mai preocupat să 
urmărească reacţiile lui Havelock, decât să fie atent la scena pe 
care, de altfel, o repetase de mai multe ori, împreună cu cei doi 
bărbaţi şi femeia. Din câte ştiu de la el, totul trebuia să se 
petreacă lângă apă, împuşcături, femeia cade pe nisip, se 
rostogoleşte spre apă, barca e aproape, nimeni nu poate ajunge 
la ea, distanţa, întunericul - totul de efect. Aici e buba. Când 
Havelock a vorbit la clinica din Virginia, sub influenţa 
narcoticelor, a descris scena cu totul altfel. Ceea ce a văzut a 
fost al dracului de convingător. 

Vorbea de gloanţe care spulberau nisipul, de o femeie ce 
alerga înspre şosea, nu înspre apă şi de doi bărbaţi care au cărat 
cadavrul. DOI. 

— Păi doi au fost angajaţi! zise Halyard, perplex. Care e 
problema? 

— UNUL trebuia să fie în barcă, cel de-al doilea o împugşca, îi 
lua „cadavrul” şi-l urca în barcă. Havelock nu a asistat la o 
înscenare; a fost martorul unei crime. 

— ISUSE! murmură generalul. 

— MacKenzie nu a menţionat nimic din toate astea? 


— Cred că nu a observat. Mie mi-a spus doar: „Cei pe care i- 
am angajat, au montat un adevărat spectacol”. 

Addison Brooks îşi sprijini bărbia în palmă. 

— Concluzia este că omul pe care-l căutăm, cel care a apăsat 
pe trăgaci la Costa Brava, cel căruia Stern i-a transmis mai 
departe codul „Ambiguitate” şi care l-a pus pe Havelock sub 
execuţie, este un agent sovietic, infiltrat în Departamentul de 
Stat. 

— Da, zise subsecretarul. 

— ŞI-I caută pe Parsifal cu aceeaşi disperare ca şi noi, spuse 
preşedintele. 

— Da, domnule. 

— Dumnezeule, trebuie să-l găsim cât mai repede. Ştii unde e, 
zise generalul. Du-te după el! E la Departament. Sus de tot; are 
acces la telegrame şi, evident, e al dracului de aproape de 
Matthias. Nu poate fi chiar atât de greu de găsit. Cu câţi ar vorbi 
Stern? În câte minute s-a petrecut acţiunea? Câte ore? la-o de la 
început. 

— După ultimele noastre estimări, Stern ar fi putut vorbi cu cel 
puţin şaizeci, şaptezeci de oameni. Autorităţi, specialişti; lista e 
nesfârşită şi cu toţii sunt curaţi. 

— Dar discutăm despre Departamentul de Stat, accentuă 
Brooks emfatic. De o perioadă de timp situată între ultima 
conversaţie a lui Stern cu Roma şi încă patru ore, timp în care s-a 
dat verdictul pentru Col des Moulinets. Ceea ce îngustează 
posibilităţile considerabil. 

— Ceea ce ştie şi respectivul şi, prin urmare, putem să 
deducem că şi-a şters orice urmă. Putem să verificăm nouă mii 
de ani. 

— L-a văzut cineva pe Stern? insistă Brooks. Nu se poate să nu 
fi întrebat. 

— Da, o persoană. Recepţionera de la etajul cinci, secţia L. 

Dawson a lăsat acolo un mesaj pentru Stern; acesta l-a luat în 
drum spre lift. Ar fi putut intra în oricare dintre cele şaptezeci şi 
cinci de birouri de acolo. 

— Cine era înăuntru la ora aceea? Ambasadorul clătină din cap 
imediat după ce puse întrebarea, de parcă ar fi spus: „îmi pare 
rău, nu contează.” 

— Exact, zise Bradford, acceptând gândul nerostit al 
diplomatului. Nu ne-a fost de nici un ajutor... 


— La dracu’, exclamă generalul, e vorba de un etaj! 

Şaptezeci şi cinci de birouri, şaptezeci şi cinci de oameni. 

Nu o sută cincizeci, nu o mie; şaptezeci şi cinci şi unul dintre ei 
e omul nostru! Incepe cu cei care sunt mai apropiaţi de Matthias 
şi ia-i pe rând. Dacă trebuie, îi internăm pe toţi şi aflăm adevărul! 

— S-ar crea panică în întreg Departamentul de Stat, zise 
Brooks. Doar dacă... există o clică, un grup particular, ceva mai 
apropiat de Matthias. 

— Nu-l înţelegi, spuse Bradford, cuprinzându-şi obrajii în 
palme. Domnul Matthias este CINEVA, un gânditor, un mare 
profesor, un om al ideilor măreţe, inovatoare... Un adevărat 
Socrate de pe malurile Potomacului, care îşi ia laurii ca pe ceva 
ce i se cuvine. Nu contează cine îl laudă, nu există un grup care 
să-l slăvească mai mult sau mai puţin. Toţi din jurul lui ştiu asta 
şi se comportă în consecinţă. Este „cel mai bun, cel mai 
strălucitor”. Să fie clar: nu există nici un grup principal şi nu 
avem mari şanse de a încerca să descoperim spionul, fără ca 
acesta să nu-şi dea seama, să intre în panică şi să fugă. Ceea ce 
nu putem permite să se întâmple. Dacă reflectaţi cu ceva mai 
multă atenţie, vă veţi da seama că am dreptate. Dacă putem să-l 
găsim, ne poate duce la cel pe care l-am numit Parsifal. Probabil 
că, temporar, a pierdut legătura cu el, dar ştie cine este. 

Cei doi bărbaţi în vârstă rămaseră pe gânduri; se uitară unul la 
celălalt, apoi amândoi la Bradford. Generalul se încruntă, privind 
întrebător. Preşedintele făcu un semn cu capul şi se uită şi el la 
subsecretarul de stat. 

Ambasadorul vorbi primul. 

— Dacă-mi permiteţi, aş vrea să fac o recapitulare. Deci, din 
motive necunoscute nouă, Matthias avea nevoie de un argument 
puternic împotriva femeii Karras, prin care urma să-l scoată din 
joc pe Havelock. La ora asta, având în vedere ceea ce a făcut, 
am ajuns la concluzia că Matthias e marioneta lui Parsifal - de 
fapt, prizonierul lui - iar Parsifal ştie că e în interesul lui să cultive 
obsesia lui Matthias. Acesta ia legătura cu un agent sovietic din 
Departamentul de Stat şi creează dovezile incriminatoare 
împotriva femeii. Acum dumneata, Ernory Bradford, intri în decor 
aflând de la surse că e ceva în neregulă. Il alertezi pe preşedinte, 
îngrijorat de ceea ce pare a fi o conspirație la nivelul 
Departamentului. Ne anunţaţi pe noi - şi, împreună, montăm 
scenariul de la Costa Brava. Care, în cele din urmă, se dovedeşte 


a fi o crimă care creează teza dumitale cum că spionul a pierdut 
contactul cu Parsifal. 

— Da. Parsifal, oricine ar fi, a luat ce a avut nevoie de la spion, 
apoi l-a lăsat baltă. Spionul e uimit, probabil înnebunit. Fără 
îndoială că a făcut promisiuni Moscovei - bazate pe asigurările 
primite de la Parsifal - ceea ce poate duce la o subminare a 
politicii externe americane. Şi cine are informaţiile din conţinutul 
dosarului lui Parsifal va deţine controlul la Kremlin. Brooks 
înţepeni, albindu-se la faţă. Am intrat în război, adăugă el, încet. 

— Repet, spuse Halyard. la la bani mărunți cele şaptezeci şi 
cinci de birouri de la Departament. Declară carantină, dacă e 
nevoie; măsura e simplă, dar de efect, chiar acceptabilă. Fă asta 
seara, după ce pleacă toţi acasă. Urmăreşte-i acasă, la 
restaurant, oriunde se duc. Adu-i în laboratoare. Găseşte spionul! 

— Pentru asta avem nevoie de cel puţin două sute de oameni 
care să pozeze în personal medical şi şoferi, zise Bradford. Intre 
treizeci şi patruzeci de vehicule guvernamentale. Fără ca nimeni 
să ştie ceva. Se vor alerta vecinii, rudele, se va ciocăni noaptea 
la uşi... 

— Nenorocitul dracului! înjură preşedintele. Degeaba. Se va 
duce zvonul, va afla presa... arestări fără justificări - nu avem 
dovezi - interogatorii, substanţe chimice. Ne va crucifica fiecare 
pagină de ziar din ţară, se va face apelul la Constituţie, ce mai, o 
să înceapă balamucul. 

— Ceea ce e mai important, domnule preşedinte, zise 
ambasadorul şi nu vreau să o interpretaţi în sens negativ, va fi că 
Parsifal va intra în panică. Işi va da seama ce facem, de ce, va şti 
pe cine căutăm şi la cine vrem să ajungem. Şi va duce la bun 
sfârşit amenințările, ceea ce este de neconceput. 

— Da, ştiu. Suntem condamnaţi dacă ne mişcăm, neajutoraţi 
dacă nu o facem. 

— Mai bine condamnaţi, decât neajutoraţi. Trebuie acţionat 
într-un fel. Nu putem sta cu mâinile în sân. 

— Da, zise Bradford, luminându-se la faţă. Dar vom începe 
încetul cu încetul şi vom acţiona în funcţie de evenimente. Primul 
pas: o verificare a programului fiecărei persoane de la etajul 5, 
din timpul săptămânii în care s-a derulat Costa Brava. Dacă 
avem dreptate... dacă nu mă înşel... persoana ar fi trebuit să 
lipsească de la birou, să vină personal la Madrid, la Barcelona. Îi 
vom lua la rând. Câte absenţe pot fi? 


— Când poţi să începi? întrebă Berquist? 

— Mâine la prima oră... 

— Şi cum faci ca totul să se desfăşoare în linişte? 

— Declar timp de studiu, zise Bradford. Dacă cineva de la 
dosare va întreba ce se întâmplă, voi spune că este o procedură 
de rutină - timp de studiu. Cineva trebuie să o facă din când în 
când şi pe asta. 

— Acceptabil, îl aprobă Brooks. Banal şi acceptabil. 

x 


Sg A 


patru urmau să se întâlnească din nou a doua zi. 

— Să mai lămurim o problemă, Emory, pe care nu am 
discutat-o în faţa lor, pentru că nu mi s-a părut a fi cazul, mai 
ales că deja am luat hotărârea. Havelock unde e? 

— Aproape sigur la Paris; într-acolo se îndrepta Jenna Karras. 

La prânz, când studiam dosarele, am dat nişte telefoane celor 
pe care-i ştiu din Senat, din ministere, de la Quai d'Orsay şi la 
ambasada noastră. Am făcut presiuni şi am dat ordine, 
justificând că le-am primit de la Casa Albă, dar fără să menţionez 
numele dumneavoastră. 

— Puteai s-o faci. 

— Nu încă, domnule preşedinte, acum în nici un caz. 

— Atunci se pare că ne înţelegem. 

— Aşa se pare. 

— Halyard ar fi înţeles; e soldat. Brooks, nu; sub haina de 
diplomat, întotdeauna s-a ascuns un moralist. 

— Am presupus la fel, domnule preşedinte şi tocmai din 
această cauză nu am insistat să clarificăm statutul lui Havelock. 

— Deci rămâne valabil ordinul dat la Col des Moulinets. 

Dacă expune situaţia de la Costa Brava, îl va face pe Parsifal 
să intre în panică mai repede decât am putea să o facem noi 
scotocind tot Departamentul. Havelock a fost la mijloc - de la 
început. 

— Inţeleg, domnule. 

Berquist rămase privind în gol, în direcţia ecranului alb din 
cealaltă parte a încăperii. 

— In timpul Celui De-Al Doilea Război Mondial, Churchill a 
trebuit să ia o decizie. „Enigma”, maşinăria germană de 
codificat, a fost neutralizată de contraspionajul aliaţilor, ceea ce 
însemna că puteau fi interceptate ordinele militare ce plecau de 


la Berlin şi sute de mii - poate milioane - de vieţi puteau fi 
salvate. Unul dintre mesajele interceptate a fost că va fi 
bombardat oraşul Coventry. Transmisia s-a executat codat, prin 
„Enigma”. Dacă ar fi evacuat oraşul sau dacă ar fi luat cele mai 
elementare măsuri, nemţii şi-ar fi dat seama şi ar fi renunţat 
imediat la „Enigma” ... Coventry a fost bombardat; nimeni nu a 
reacţionat în nici un fel, pentru a se păstra secretul. Ce s-a 
întâmplat la Costa Brava este un secret asemănător, ce nu poate 
fi expus din aceeaşi cauză - înseamnă să punem în balanţă 
milioane de vieţi. Găseşte-l pe Havelock, domnule subsecretar. 
Găseşte-l şi dă ordin să fie omorât. Executat. 


Capitolul 19 


Havelock ştia că fusese văzut. Odată ajuns pe aeroportul 
Kennedy, trecând pe culoarul ce ducea către „Emigrări”, observă 
o persoană care cobori brusc ziarul, probabil luat prin 
surprindere de prezenţa lui în America. Călătorise cu statut de 
diplomat, iar hârtiile pe care i le dăduse Broussac îi garantau că 
va trece rapid de vamă, după care urma să le distrugă cât mai 
repede. In mână avea o servietă diplomat, care îi dădea 
înfăţişare de adevărat diplomat şi pe care fusese lipită o etichetă 
inscripționată cu „Diplomatique”, în Paris. Trecea de coridor, 
arăta actele şi legitimaţia de membru marcant al ONU şi declara 
că nu mai are alte bagaje. Urma o verificare de rutină şi gata, 
primea libertatea de a fi căutat sau omorât în SUA. Totul atât de 
simplu. 

Oricum, pentru a o proteja pe Regine Broussac - şi de a se 
proteja şi pe el - trebuia să scape cât mai curând posibil de 
actele false. De asemenea, trebuia să afle cine e tipul cu ziarul. 
Bărbatul pământiu la faţă se ridică de la locul lui, împături ziarul 
şi se îndreptă către ieşire, trecând pe culoarul aglomerat. Cine 
era? 

Dacă nu afla, probabil va fi omorât înainte de a ieşi din 
aeroport, de a ajunge la Jacob Handelman. Ceea ce nu era posibil 
să se întâmple. 

Ofiţerul îmbrăcat în uniformă de vameş se comporta formal, 
politicos. Îi adresă întrebările de rigoare, privindu-l fix pe 
Havelock. 

— Nu aveți bagaje, domnule? 

— Non, monsieur. Numai ce se vede. 

— Sunteţi aşteptat? 

— Da, une conference, peste patruzeci şi opt de ore, răspunse 
Michael, ridicând din umeri. 

— Sunt convins că Guvernul v-a aranjat transportul către oraş. 
Doriţi să-i aşteptaţi şi pe ceilalţi participanţi? 

Vameşul îşi ştia foarte bine meseria. 

— Imi pare rău, monsieur. Michael zâmbi. Sunt aşteptat de o 
doamnă; ne vedem foarte rar. Ultima dată când am venit la 
dumneavoastră a fost în urmă cu câteva luni. Sunt grăbit, mon 


ami, foarte grăbit. 

Ofiţerul vamal îi zâmbi la rândul lui, îi verifică numele şi apăsă 
pe un buton. 

— Vă doresc o zi bună, domnule, spuse el. 

— Mulţumesc, zise Havelock, îndreptându-se cu paşi repezi 
spre punctul de trecere. Vivre /es amours des gentilhommes 
francais, se gândi el. 

Bărbatul cu chip pământiu aştepta la rând la telefon - cum îl 
văzu, deschise ziarul, prefăcându-se că citeşte. Nu apucase să 
dea telefonul de rigoare, ceea ce nu putea decât să-l bucure pe 
Michael. 

Merse cu paşi fermi direct spre el, îl depăşi repede, privind 
înainte. Făcu prima la stânga şi se îndreptă către toaleta pe care 
scria „Numai pentru angajaţii aeroportului”. Impinse uşa şi intră, 
încăperea era mare, bine ventilată şi fără ferestre. Se îndreptă 
către una dintre chiuvete şi puse diplomatul dedesubt. Dintr-o 
cabină de toaletă ieşi un bărbat, care apoi veni lângă el, rupse o 
bucată mare de hârtie fină din suportul de oţel inoxidabil, cu care 
se şterse pe mâini şi pe care apoi o aruncă la gunoi. Deschise 
uşa şi ieşi. Havelock sări repede şi o ţinu deschisă nu mai mult 
de doi centimetri, pentru a putea vedea ce se întâmplă afară. 

Cel care îl urmărea rămăsese pe coridor, sprijinit de un perete, 
citind în continuare ziarul. Se uită la ceas, apoi la panourile ce 
afişau orele de sosire-plecare. Părea că aşteaptă pe cineva, însă 
Michael ştia că îşi controlează fiecare mişcare, fiecare gest. 

„Aşteaptă. Fii calm. Şi scapă de nenorocitele alea de acte”, îşi 
spuse el. 

Havelock rupse documentele în bucăţi mici, le aruncă într-un 
vas de toaletă şi trase apa. Dezlipi cu un cuţit eticheta 
„Diplomatique”, deschise valiza, luă dintre cele câteva haine 
automatul Llama şi un alt rând de acte. Prezentate cum trebuie, 
acestea erau practic de neatacat. Ar fi preferat să nu fie cazul şi, 
de altfel, erau foarte rar necesare în ţara lui de adopţie - unul 
dintre beneficiile pentru îi mulțumea lui Dumnezeu. 

In tot acest timp, în încăpere intrară încă două persoane. 

Erau împreună - un pilot Air France şi copilotul, se gândi 
Michael, ascultându-le conversaţia. Rămase în continuare în 
toaletă. După ce aceştia plecară, îşi scoase haina şi o împături, 
punând-o pe capacul vasului de toaletă. Crăpă uşa un centimetru 
şi se uită la ceas. Era înăuntru deja de cincisprezece minute. Încă 


puţin şi va veni. 

Intr-adevăr. Uşa albă de metal se deschise încet şi urmăritorul 
intră, păşind precaut, uitându-se la gurile de ventilaţie, studiind 
pereţii şi uşile cabinelor de toaletă. Se lăsă pe vine şi luă fiecare 
cabină la rând, uitându-se pe sub uşi, prin spaţiile largi. Era 
încălţat cu pantofi cu talpă lată de cauciuc, ceea ce-i permitea să 
se mişte fără zgomot. Brusc, scoase din buzunar un revolver, în 
timp ce se apropia de toaleta unde se afla el. Arma era un Graz- 
Burya. Rusul se aplecă... 

ACUM. Havelock împinse cu toată puterea uşa în exterior, luă 
servieta de mâner şi îl lovi pe rus, atent la revolverul Graz-Burya, 
Apoi îi prinse braţul stâng şi i-l răsuci la spate, până când rusul 
aproape că ţipă de durere. Ţinându-i braţul în continuare răsucit, 
îl aplecă pe rus cu faţa în jos şi-l lovi cu genunchiul în rinichi, 
după care îl ridică şi-l trânti cu capul de o chiuvetă. 

Omul cu faţa pământie căzu în genunchi, sprijinindu-se în 
mâna dreaptă, ţinându-se de piept cu stânga. Incercă să tragă 
aer în piept, clătinând din cap: 

— Niet, niet, tuşi el. Nu vreau decât să vorbim! Să vorbim. 

— Aşa vii la discuţii, cu arma în mână şi furişându-te? 

— Ai fi fost de acord să facem conversaţie dacă veneam la 
tine şi mă prezentam? Eventual în ruseşte? 

— Puteai să încerci. 

— Dacă stăteai undeva, locului, poate aveam şanse... Pot 
să...? 

Rusul se ridică greoi. 

— Zii, spuse Havelock, cu arma spre el. De ce ai vrut să dai 
telefon? 

— Ca să comunic că te-am găsit. Tu ce-ai fi făcut? 

— Ce ştii? Cum ai reuşit să mă găseşti? Michael ridică arma, 
ţintind spre fruntea bărbatului. Te sfătuiesc să-mi spui adevărul. 
Nu am nimic de pierdut dacă vei fi găsit aici, cu ţeasta găurită. 

Rusul se uită mai întâi spre ţeava pistolului, apoi la Havelock. 

— Nu, nu ai nimic de pierdut; nu vei ezita. Trebuia să trimită 
pe cineva mai tânăr. 

— De unde ştiai că voi fi în avion? 

— Nu ştiam. Nimeni nu ştie nimic... Un ofiţer VKR a fost rănit la 
Paris; ne-a raportat. Ştiam că ai relaţii cu persoane importante 
din Guvernul francez. Dacă intenţionai să pleci repede din 
Franţa, nu aveai cum să o faci decât sub acoperire diplomatică. 


Au fost supravegheate toate zborurile Air France ce aveau liste 
cu personal diplomatic. De oriunde. Londra, Roma, Bonn, Atena, 
Olanda, America de Sud - peste tot. Ghinionul meu că ai ales să 
vii aici; nu erai aşteptat. Eşti trecut pe lista de execuţie. 

— Se pare că s-a împrăştiat bine de tot zvonul. 

— Mda, cel puţin în anumite cercuri. 

— Despre asta vroiai să vorbim? 

— Iţi aduc un mesaj de la Piotr Rostov. Crede că după tot ce s- 
a întâmplat la Roma, o să-l asculţi. 

— LA ROMA? Ce-i cu Roma? 

— La Palatin. Unde era cât pe ce să fii omorât. 

— Da? Havelock se uita fix în ochii lui. Deci Rostov ştia de 
Palatin; era de aşteptat. Lăsase în urma lui doi italieni care nu 
aveau nimic de pierdut dacă spuneau şi negociau adevărul, plus 
cadavrul unui bine-cunoscut agent. Bineînţeles că Moscova ştia. 

Dar Rostov nu avea cum să afle de Jenna, de Col des 
Moulinets. 

— Care e mesajul? 

— Spune că ar trebui să te mai gândeşti la ultima voastră 
discuţie. Că ar trebui să fii de acord. Că nu mai este duşmanul 
tău, dar că alţii sunt, atât ai tăi, cât şi ai lui. 

— Asta ce înseamnă? 

— Nu pot să-ţi răspund, zise bărbatul. Nu sunt decât un 
mesager. Tu ar trebui să ştii, nu eu. 

— De Palatin ştiai. 

— Zvonurile despre moartea unui maniac circulă repede, mai 
ales dacă îţi este adversar, dacă ţi-a omorât un număr mare de 
prieteni. Deci, să revenim. Rostov aşteaptă un răspuns, dar nu 
trebuie să i-l dai imediat. Te lasă să te gândeşti o zi, două, după 
care urmează să te contactez. Putem să te scoatem basma 
curată. 

Vei fi în siguranţă. 

Michael studie din nou chipul rusului. Precum Rostov la Atena, 
spunea adevărul - cum îl ştia el şi cum i se spusese de către 
superiorii lui de la Moscova. 

— Ce oferă Rostov? 

— Ţi-am spus. Siguranţă. Aici ştii ce te aşteaptă. 

— Şi ce vrea în schimb? 

— Asta e între tine şi Rostov. De ce să inventez condiţii? 
Oricum nu m-ai crede. 


— Spune-i lui Rostov că se înşeală. 

— In legătură cu ce? Cu Roma? Cu Palatinul? 

— Cu Palatinul, zise Havelock, întrebându-se în treacăt dacă 
un director KGB, aflat la peste zece mii de kilometri distanţă ar 
percepe adevărul din această minciună gogonată. Nu am nevoie 
de siguranţă la Liubianka. 

— Atunci îi refuzi oferta? 

— Da. 

Afară începură să se audă voci de bărbaţi şi bubuituri în uşă. 

— Hei, ce dracu’ e asta? Deschideţi! 

Rusul se uită către uşă; Havelock nu. 

— Dacă te răzgândeşşti... 

— Ce se întâmplă acolo? Lua-v-ar naiba, deschideţi dracului 
odată uşa! 

— Stai liniştit, nu mă răzgândesc. 

—  Nenorociţilor! Deschideţi! Cei de afară începuseră să 
lovească cu picioarele; mai aveau puţin şi scoteau uşa din 
balamale. i 

— Să mergem, zise Havelock, luându-şi haina. işi aşeză 
pistolul la spate, la curea şi se îmbrăcă. 

— Te rog, acum îmi dai arma? 

— Nu sunt chiar atât de caritabil. Vezi tu, îmi eşti duşman. 

— Mi-e foarte greu să explic absenţa armei. Trebuie să mă 
înţelegi. 

— Spune-le că ai vândut-o pe piaţa neagră; e primul pas făcut 
spre capitalism. Burya e o armă bună. Ai dat-o ieftin, că ai obraz 
subţire. 

— TE ROG! 

— Nu înţelegi, tovarăşe! Eşti greu de cap? Hai, mişcă! 

Rusul făcu întocmai. Abia apucă să deschidă uşa, că începură 
înjurăturile. 

— Isuse! exclamă un obez, îmbrăcat în bleu din cap până-n 
picioare. la uite-i pe poponarii ăştia! 

— Să MERGEM! şopti Havelock, apucându-l pe rus de cot. 

— Dezgustător! Revoltător! zbieră un altul. La vârsta voastră! 
Nu vă e RUŞINE? Perverşilor! 

— Nu cumva te-ai răzgândit în privinţa armei? întrebă rusul, 
printre dinţi, mergând repede în susul coridorului, în timp ce 
Michael îl ţinea strâns de mâna pe care cu câteva minute înainte 
i-o răsucise. Voi fi sever sancţionat. Nu am mai folosit-o de ani de 


zile. 

— PERVERŞILOR! Ar trebui s-o faceţi la închisoare, nu în 
toalete publice! Sunteţi o ruşine! 

— Las' că poate o să ai noroc - dacă ştii cum să vorbeşti, o să 
te avanseze. 

— POPONARILORI! 

— Dă-mi drumul! Nu mă mai ţine de braţ! Nu vezi că urlă ăştia 
după noi? 

— De ce? Eşti un tip adorabil! 

Ajunseră în capătul holului şi se îndreptară spre partea stângă 
a terminalului. Peste câteva clipe deja se amestecaseră în 
mulţime. La câţiva metri în faţa lor era un poliţist care asigura 
ordinea. Michael îl împinse brusc pe rus în braţele lui. 

— Met! Kishki! urlă rusul. 

— FIR-AI AL DRACULUI SĂ FII! Nu te uiţi pe unde mergi? se 
stropşi polițistul la el, luându-l de guler. 

Havelock mări pasul, fără să se mai uite în urmă. leşi din 
aeroport şi se îndreptă spre zona unde se aflau cabinele 
telefonice. Intră într-una şi luă cartea de telefon. O răsfoi şi-l 
găsi: HANDELMAN J. Adresa era Strada 116, Morningside Heights, 
Manhattan. Trebuia să ajungă cât mai repede la Jacob 
Handelman; el era cel care o ajuta pe Jenna Karras. 

x 


— Opreşte aici, zise Havelock, aplecându-se şi citind numele 
hotelului. „King's Amis”. Spera sa nu trebuiască să-şi petreacă 
noaptea aici - fiecare oră care trecea mărea distanţa dintre el şi 
Jenna. Dar nici nu putea să umble aşa pe stradă, hai-hui, cu 
diplomatul în mână, să-l caute pe Handelman. Plăti 
taximetristului şi cobori din maşină. 

Hotelul era situat imediat după colţul străzii unde se afla 
clădirea în care locuia Handelman. Era unul dintre hotelurile 
acelea micuţe, al căror bun-gust cu care fuseseră construite 
supravieţuise stilului rigid de aşezământ universitar. Michael 
vizitase campusul Universităţii Columbia de două ori, după ce 
absolvise la Princetown, însă fără să stea prea mult şi, deci, fără 
să-i lase cine-ştie-ce impresie memorabilă. 

Intră în holul hotelului şi se îndreptă către recepţiei 
întrebându-l pe recepţioner dacă poate să-şi lase bagajul la el şi 
dacă cumva îl cunoaşte pe Jacob Handelman. 

— Bineînţeles, domnule Hereford, zise acesta. Dr. Handelman 


e vecinul nostru şi, din când în când, sună la noi pentru comenzi 
la restaurant - un vin mai bun, ceva preparate pentru mesele cu 
prietenii. Un domn încântător, cu un deosebit simţ al umorului. 
Noi, aici, ca de altfel toată lumea din împrejurimi, îi spunem Rabi. 

— Nu ştiam asta. Mă refeream la faptul că e rabin. 

— Nu ştiu sigur dacă este, de fapt, nu cred, dar noi aşa îi 
spunem. Este profesor de filosofie. Vă va face mare plăcere să 
staţi de vorbă cu el. 

— Sunt convins. Mulţumesc. 

x 

În mai puţin de jumătate de minut ajunse la etajul patru al 
clădirii unde locuia Handelman; apartamentul era 4A, la capătul 
culoarului prost luminat. Se opri pentru câteva clipe ca să-şi 
recapete respiraţia, apoi se apropie de uşă şi apăsă pe butonul 
soneriei. Peste câteva secunde se auziră paşi. 

— Da? Vocea era piţigăiată, cu accent european. 

— Domnul doctor Jacob Handelman? 

— Cine este, vă rog? Acum putea să-şi dea seama că accentul 
era german. 

— Am venit cu veşti de la Quai d'Orsay. Putem sta de vorbă? 

— Poftim? Cred că aţi greşit. Nu am idee despre ce vorbiţi. Nu 
cunosc pe nimeni în... cum aţi spus, Quai d'Orsay? 

— In cazul acesta va trebui să iau legătura cu Parisul şi să-i 
spun persoanei mele de contact că la mijloc este o eroare 
lamentabilă. Şi, bineînţeles, numele Jacob Handelman va fi şters 
din terminalul computerului de la catacombe. 

— Un minut, vă rog. Să mă gândesc. Grea e bătrâneţea. 

Havelock auzi din nou paşi, acum mai repezi, care se 
îndepărtară şi peste aproximativ un minut se apropiară din nou 
de uşă. Înăuntru zdrăngăniră lanţurile metalice ale celor câteva 
încuietori; uşa se deschise şi un bătrân se uită curios la el, apoi îi 
făcu semn să intre. 

CE SE INTAMPLA CU EL? De ce era atât de sigur că îl cunoaşte 
pe acest bătrân cu barbă albă şi păr lung? Chipul lui exprima 
blândeţe, însă ochii, ochii din spatele lentilelor groase aveau 
ceva... nu era sigur. 

— Spuneți, domnule, despre ce este vorba? întrebă 
Handelman, închizând uşa. Ştiţi, eu călătoresc mult, nu neapărat 
de plăcere, precum mii de alte persoane în situaţia mea. Poate 
că avem o cunoştinţă comună de care nu-mi amintesc 


momentan. La Quai d'Orsay. Normal, cunosc mulţi profesori de la 
Sorbona. g E 2 

OARE VOCEA PIŢIGĂIATĂ, CANTATA, ERA DE VINA? Felul în 
care ţinea capul, puţin pe spate? Rigiditatea lui? Nu, nu era ceva 
anume; erau toate la un loc... 

— „O cunoştinţă comună” nu e bine spus. Fără îndoială, 
cunoaşteţi numele Broussac. Ministerul afacerilor externe, secţia 
4. Trebuia să vă contacteze astăzi; e o persoană care se ţine de 
cuvânt. 

— Da, însă primesc o grămadă de mesaje la birou, de care cel 
mai bine ştie secretara mea, domnule... domnule...? 

— Havelock. 

— Da, domnule Havellacht. Poftiţi înăuntru, vă rog, poftiţi. Mai 
demult am cunoscut la Berlin pe cineva care se numea 
Habernicht. Friedrich Habernicht. Ce similaritate, nu? 

— Mda. OARE MERSUL ERA DE VINA? Aceiaşi paşi aroganti... 
Trebuia să întrebe. 

— Ne-am cunoscut, nu-i aşa? 

— NOI? Bătrânul se uită la el mirat, ridicând din sprâncene. Nu 
văd unde anume. Afară de cazul în care aţi fost student în clasa 
mea, cu ani în urmă. Dacă da, nu e de mirare că mă cunoaşteţi şi 
să nu vă simţiţi jignit dacă eu nu-mi aduc aminte de 
dumneavoastră. N a. 

— Nu contează. CU ANI IN URMA. CAT DE MULŢI? Să înţeleg că 
nu ai auzit de Broussac? 

— Deocamdată nu aveţi ce... Luaţi loc, luaţi loc... Nu a spus 
nimic. Dumneavoastră aţi afirmat că persoana aceasta Broussac, 
mi-a trimis azi dimineaţă un mesaj, iar EU am spus că primesc 
ZILNIC o grămadă de mesaje, de care e posibil să mă interesez şi 
la câteva zile. Vârsta... 

— Aţi mai spus, îl întrerupse Havelock; rămăsese în picioare şi 
se uita de jur împrejur, studiind încăperea. Peste tot erau rafturi 
pline cu cărţi, mobilă veche - scaune sculptate în lemn masiv, 
lămpi valoroase, covoare luxoase - nimic spartan. Jenna Karras, 
zise Michael, deodată. 

— Alt mesaj? întrebă Handelman cu ingenuitate. Atât de multe 
mesaje - trebuie să vorbesc cu secretara. Intotdeauna excelează 
când e vorba să mă protejeze. 

— Jenna Karras a venit seara trecută aici, afirmă Michael, sigur 
de el, deşi nu avea nici o bază. 


— Trei... nu, PATRU persoane m-au vizitat seara trecută, 
studenţi de-ai mei. Ba chiar aveam pe aici, pe undeva, nişte 
lucrări de-ale lor, pe care sunt trecute numele. 

Handelman îşi făcu de lucru printre hârtiile de pe birou. 

— Lasă teatrul! strigă Michael. Ai ajutat-o. Trebuie să o 
GĂSESC! Acesta era mesajul lui Broussac. 

— Atât de multe mesaje, murmură bătrânul, ca o incantare de 
imn talmudic. Atâtea nume, continuă Handelman, aplecându-se 
asupra hârtiilor împrăştiate pe birou. Atât de mulţi musafiri, atât 
de multe mesaje. Cine le poate ţine minte pe toate? 

— ASCULTA-MA! Broussac nu mi-ar fi dat numele tău, nu mi-ar 
fi spus unde te pot găsi, dacă nu aş fi fost om de încredere. 
Trebuie să ajung la ea! Are probleme - avem probleme - şi nu îşi 
dă seama! „S-ar putea să nu-ţi spună nimic”. Lua-te-ar naiba, 
unde ai TRIMIS-O? Nu te mai juca cu mine! Pentru că dacă 
trebuie, te voi... 

— Mă vei...? Jacob Handelman se întoarse cu faţa la el, 
privindu-l prin lentilele groase ale ochelarilor. Făcu câţiva paşi 
spre stânga, aranjându-şi, calm, hârtiile pe birou. 

A FOST ACOLO, ÎN ACEL MOMENT ACOLO. OCHII CARE PRIVEAU 
DE DUPĂ RAMELE METALIZATE, ŢINUTA RIGIDĂ A TRUPULUI.. 
MERSUL. OMUL ÎN UNIFORMĂ. UNIFORMĂ NEAGRĂ! 

Mintea îi explodă... ochii-i străluceau... ATUNCI ŞI ACUM, ACUM 
ŞI ATUNCI! Atunci, demult, nu în urmă cu opt sau zece ani, 
demult, când era copil. Anii aceia! Era unul DE-AL LOR! 

Imaginile din memorie i-o confirmau; acum, în faţa lui, stătea 
bărbatul de atunci. Faţa lată - fără barbă, părul drept şi lung, nu 
alb, ci BLOND ARIAN. Mersul... privirile sfidătoare... felul în care 
se uita la mulţimea adunată. FOCURI DE MITRALIERA. 

ŢIPETE. 

LIDICE! 

Michael se îndreptă spre el ca în transă, cu paşi mici, dar 
hotărâți, strângând din pumni, încordat ca un animal gata să 
atace - cea mai primitivă formă de animal. 

— Hei! Ce e cu tine? Eşti nebun? Uită-te la tine... eşti bolnav? 
Nu te-apropia! 

— RABIN...? Mamă, Isuse Cristoase, fir-ai al dracului de ticălos. 
NENOROCITULE! Ce erai - OBERLEUTNANT? MAIOR? ... Nu, erai 
REICHSFUHRER! TU erai! LIDICE! 

Bătrânul făcu ochii mari - prin lentilele groase păreau şi mai 


mari, dându-i aspect de monstru marin. 

— Eşti nebun, complet nebun! Pleacă din casa mea! Nu eşti 
binevenit aici. După toate câte am suferit în viaţa mea, nu voi 
asculta inepţiile unui nebun! 

In timp ce vorbea, căuta febril printre hârtii. Havelock se opri, 
când văzu că în mâna dreaptă a bătrânului apare un pistol - 
imaginea nazistului luă în câteva secunde locul celui de bătrân 
neajutorat. „Evreul” era un asasin, care ucisese la viaţa lui mii de 
cehi, de evrei, de polonezi, un bărbat care preluase identitatea 
unuia dintre cei pe care îi trimisese cu dezinvoltură în camera de 
gazare. 

Havelock îi imobiliza mâna în care ţinea arma, îl prinse de 
degetul pe care-l ţinuse apăsat pe trăgaci şi-l izbi de câteva ori 
de colţul biroului. N-o să scape uşor! Bătrânul se arcui sub el, 
strâmbându-se de durere - trăsăturile i se preschimbaseră într-o 
mască grotescă, gura i se strâmbase ca un bot de câine, trupul 
moale i se întări, tresăltând spasmodic. Apoi, brusc, mâna stângă 
a bătrânului zvâcni şi îşi înfipse degetele în ochii lui Havelock. 

Michael se răsuci violent stânga-dreapta, iar bătrânul scăpă de 
sub el. Erau la marginea biroului, imobilizându-şi braţele unul 
celuilalt, până aproape de rupere. Havelock îşi eliberă mâna 
dreaptă; strânse degetele pumn şi îl lovi pe neamţ direct în faţă 
greu, ca un ciocan. 

Ochelarii cu rame metalice se făcură bucăţi. Neamţul începu 
să ţipe şi îşi cuprinse faţa cu mâinile. 

Havelock făcu un pas înapoi, se aplecă şi-l ridică pe sus, 
punându-i mâna la gură. Ochii îi ardeau; lacrimi, sânge, mori, îi 
înnourau privirea, imaginea. 

— Dacă mai scoţi un sunet, te omor fără să clipesc. Acum, stai 
jos! 

II luă pe neamţ de guler şi-l trânti pe un scaun din apropiere, 
atât de tare, încât era să-şi rupă gâtul din cauza şocului. Ramele 
ochelarilor, acum strâmbe, erau la locul lor, parte din urâţenia, 
acelui chip de monstru. 

— M-ai orbit! scânci ofiţerul de la Lidice. Vine un nebun în casa 
mea... 

— Las-o baltă! zise Michael. Eram ACOLO! 

— Ce nebunie! bombăni Handelman, încercând să-şi ia de pe 
nas rămăşiţele de ochelari. 

— Lasă-i acolo! îi ordonă Havelock. Să nu-i scoţi. 


— Tinere, eşti... 

— Taci! Ascultă-mă. Pot să aflu cine a fost acest Jacob 
Handelman, chiar dacă trebuie să mă întorc înapoi în timp cu 
cincizeci de ani. O să aflu totul despre el - fotografii, oameni care 
l-au cunoscut. Apoi voi trimite o fotografie cu tine, fără barbă, 
bineînţeles, celor din Praga. Ai fost acolo; am vrut să te omor. Nu 
ştiu dacă îţi mai aduci aminte că un băiat de zece ani, te-a atacat 
cu un cuţit. Nenorocitule! Dar să revenim. Să nu mai aud că 
îndrăzneşti să baţi câmpii în legătură cu persoanele care te-au 
vizitat aseară. Mă interesează o femeie. Vorbeşte-mi despre ea. 

Unde e? 

— Sunt un om de... 

— Sunt convins. Dar cu mine nu ţine. Unde e JENNA KARRAS? 

— Având în vedere situaţia în care sunt, ar trebui să facem un 
târg. Ce...? N 

— II facem. Imediat. ţi ofer viaţa. Unde e? 

— Sertarul de sus al biroului. Bătrânul îi arătă unde, cu mână 
tremurătoare. O hârtie verde. 

Michael se îndreptă către birou, deschise sertarul. O găsi. 

O coală, o simplă coală, o hârtie, dar care conţinea o 
informaţie pentru care Michael ar fi omorât pe oricine care i-ar fi 
stat în cale; pentru el însemna totul. 

BROUSSAC. CANDIDAT PENTRU DOCTORAT. 
NUME: ARVIDAS CORESCU. CĂTRE KOHOUTEK 
RFD 3, MASON FALLS, PENNA. 

— Corescu e numele pe care îl foloseşte acum? 

— Temporar. Hârtiile sunt temporare. Au fost făcute în câteva 
ore. Vor urma altele... dacă vor urma. 

— Adică? 

— Trebuiesc plătite. Nimic nu e pe degeaba. 

— Normal. 

— Sunt şi eu cineva - am prieteni sus-puşi, foarte puternici. 

— Transmite-le că fac ceva pe ei. Cine e Kohoutek? 

— Un slav, zise bătrânul, ridicând din umeri. Are o fermă. 

— Când a plecat? 

— A fost luată de aici azi-dimineaţă. 

— Sub ce acoperire? 

— Refugiat. Kohoutek îi va găsi de lucru; are prieteni la 
sindicatele textiliştilor. 

— Şi, astfel, îl va plăti şi pe el şi pe tine sau n-o să-i mai daţi 


actele, nu? 

— Actele sunt necesare, scânci bătrânul, să conduci o maşină, 
să intri într-o bancă... 

— Sau, dacă nu, o daţi pe mâna celor de la emigrări, nu? îl 
întrerupse Michael. Aşa aţi ameninţat-o, nu? 

— Suntem o naţiune condusă prin legi, domnule. 

— Mi se face greață, numai când vorbesc cu tine, spuse 
Havelock, apropiindu-se de scaun. Aş putea să te omor acum şi 
m-aş simţi tare bine dacă aş face-o, adăugă el. Inţelegi, 
filosofule? Dar n-o voi face, pentru că vreau să ştii cum e când 
realizezi că se poate întâmpla în orice moment, în orice zi, orice 
noapte. Nu se ştie cine îţi ciocăne la uşă. Vreau să trăieşti aşa, 
şarpe. HEIL HITLER! 

Se întoarse şi se îndreptă către uşă. 

Auzi zgomotul din spate! Se întoarse şi îl văzu pe bătrân cum 
aruncă cu precizie, spre pieptul lui, un cuţit. Bătrânul fusese din 
nou înlocuit de ofiţerul asasin, care însă, acum, omora pentru a- 
şi salva viaţa. Havelock sări într-o parte, nu înainte ca lama 
cuţitului să-i sfâşie mâneca hainei şi să-i marcheze albul cămăşii 
cu o dâră de sânge. 

Scoase cu mâna dreaptă din buzunar automatul L/ama şi ochi 
fruntea neamţului. Trase doar de două ori; bătrânul căzu, cu 
fruntea şi cavitatea unui ochi găurite, capul plin de sânge. 

Gata! Din acel moment nu mai trebuia să se gândească decât 
la Jenna. O găsise! Nimeni nu mai avea cum să-l oprească, să-l 
ţină departe de ea. Probabil îl va omori, dar mai înainte trebuia 
să-l privească în ochi. ASTA era tot ce mai conta pentru el. 

Aşeză automatul la loc, luă hârtia verde, o împături, o puse în 
portofel şi ieşi din apartament. 


Capitolul 20 


— Numele ei e Broussac, domnule preşedinte, zise Emory 
Bradford la telefon, din biroul lui situat în clădirea 
Departamentului de Stat. Doamna Regine Broussac. Quai 
d'Orsay. Ministerul de Externe, Secţia 4. A contactat ambasada 
în urmă cu două seri, cerând un echipaj în zona Argenteuil, cu 
scopul de a ridica un ex-agent american, cu care trebuia să se 
întâlnească acolo. În circumstanţe nu prea ortodoxe, spunea ea. 

— Havelock? 

— Acesta e singurul lucru pe care l-a recunoscut. 

— Şi? 

— Maşina a patrulat toată noaptea prin zonă, fără să fie 
contactată. 

— Cum s-a justificat Broussac? Presupun că a fost întrebată. 

— A pretins, furioasă, că agentul nu a mai apărut. 

— Şi? 

— Oamenii noştri sunt de părere că minte. 

— De ce? 

— Unul dintre ei a fost la ea la apartament şi a pus nişte 
întrebări. A aflat că s-a întors acasă pe la unu dimineaţa. Dacă a 
fost aşa - şi se pare că aşa s-a întâmplat, au confirmat doi vecini 
- de ce nu a sunat la ambasadă să anuleze maşina? 

— Intrebarea aceasta i s-a pus? 

— Nu, domnule. Oamenii noştri aşteaptă instrucţiuni. 

Charles Berquist tăcu câteva clipe, apoi spuse, hotărât. 

— Roagă-l pe domnul ambasador Richardson să o sune pe 
doamna Broussac şi să o roage să accepte invitaţia de a veni la 
ambasadă, cât se poate de repede, dacă e posibil, într-o oră. 
Bineînţeles, va fi trimisă o maşină după ea. Preşedintele Statelor 
Unite doreşte să-i vorbească. 

— Domnule preşedinte... 

— Fă cum am spus, domnule subsecretar. 

— Da, domnule. 

— Şi, Emory? 

— Domnule? 

— Cum stai cu problema cealaltă? Cea cu diplomații plecați 
din oraş pe perioada cu Madridul? 


Bradford încercă să-şi controleze vocea. 

— Incă mai lucrăm. 

— Vreau toate informaţiile, până la ora prânzului! 

— Mă voi strădui. 

x 

— Da? 

— Vorbiţi cu Parisul, domnule. 

— Mulţumesc. Berquist apăsă pe un buton roşu. Doamna 
Broussac? 

— Oui, Monsieur le President. Este o onoare, domnule, să fiu 
solicitată de un om ca dumneavoastră. Mă simt flatată. Vocea 
femeii exprima putere, dar şi uimire. Plus o doză de teamă. 

— Şi eu vă sunt recunoscător, scumpă doamnă, că aţi 
acceptat să staţi de vorbă cu mine. Sper că sunteţi singură în 
birou, nu? 

— Da, Monsieur le President. Domnul ambasador Richardson a 
fost deosebit de amabil şi mi-a permis să-i folosesc biroul. 
Sinceră să fiu, sunt, cum s-ar spune la dumneavoastră, deosebit 
de uimită. 

— Madame Broussac, aveţi cuvântul Preşedintelui Statelor 
Unite că SUNTEM SINGURI. Telefonul acesta nu este interceptat, 
nu există nici un aparat de înregistrare sau interceptare. 
Inţelegeţi. 

— Da. Ceea ce nu înţeleg este cum v-aş putea fi de folos? 

— Vă voi explica îndată. 

— Aştept, Monsieur le President. 

— Bine. Am nevoie să cooperaţi într-o problemă extrem de 
importantă şi delicată, care nu va afecta în nici un fel Guvernul 
Franţei. Vă solicit ajutorul şi-atâta tot. Şi, din nou, vă dau 
cuvântul meu că discuţia va rămâne strict între noi. 

— Spuneţi, Monsieur le President. 

— Pentru noi, este imperativ să ajungem la un agent, care 
tocmai a demisionat din Departamentul de Stat. Numele lui este 
Michael Havelock. 

— Mais, Monsieur le... 

— Nu, vă rog, o întrerupse Berquist. Lăsaţi-mă să termin. Nu 
dorim să ne amestecăm nici în activităţile dumneavoastră, nici în 
cele ale domnului Michael Havelock. Nu vă rog decât să ne 
ajutaţi să-l localizăm. O destinaţie, o rută, un nume pe care 
probabil îl foloseşte. Orice îmi veţi spune, va rămâne 


confidenţial; nici cel mai mic detaliu nu va fi folosit împotriva 
dumneavoastră sau a activităţii dumneavoastră. Vă promit. 

— Monsieur... 

— Guvernul lui, continuă preşedintele, ridicând vocea cu un 
ton, indiferent de ceea ce v-a spus, nu i-a dorit niciodată răul. li 
purtăm un prea mare respect, atât dumnealui, cât şi modului în 
care a lucrat până acum. Tragedia este că are impresia că e 
singur împotriva noastră şi asta este tot ce vă pot spune, dar 
sper că veţi lua în considerare sursa - biroul de unde se poartă 
discuţia. Sunteţi amabilă să ne ajutaţi, să MA ajutaţi, doamnă 
Broussac? 

Berquist îi auzea respiraţia de partea cealaltă a firului şi îşi 
simţea inima bătând să-i iasă din piept. Se uită pe fereastră; 
afară ningea cu fulgi mari. Se lăsa înserarea şi peisajul munţilor 
Iron era magnific. 

— In timp ce dumneavoastră încercaţi să-l găsiţi, începu 
Broussac, el caută pe altcineva. 

— Ştim. Şi noi o căutăm. Pentru a-i salva viaţa. Şi pe a ei şi pe 
a lui. Preşedintele închise ochii; era o minciună pe care nu o va 
uita niciodată. 

— Există cineva la New York. 

— NEW YORK? Berquist se aplecă în faţă, fără să-i vină să 
creadă. E AICI? Ea...? 

— Vă surprinde, Monsieur le President? 

— Foarte mult. 

— Acesta era şi scopul. Eu am fost cea care a trimis-o acolo. Şi 
pe ea şi pe el. 

— Spuneaţi că există o persoană la New York care... 

— Care trebuie abordată cu cea mai mare delicateţe... Nu 
poate fi compromis. Şi dumneavoastră aveţi asemenea oameni 
aici, în Europa; cu toţii avem nevoie de ei, Monsieur le President. 
Chiar dacă ştim cine sunt şi pentru cine lucrează... li lăsăm în 
pace. 

— Vă înţeleg perfect. Berquist înţelegea; avertismentul era 
clar. Acest om, ştie unde l-am putea găsi pe Havelock? 

— Vă poate spune unde este EA. Asta e tot ce aveţi nevoie. 
Dar trebuie convins că nu va fi compromis. 

— Voi trimite un singur om şi numai acela va şti. 

— Sper. Personal nu-l cunosc, dar am dosarul lui. Este un om 
care merită toată compasiunea, un supravieţuitor, monsieur. In 


aprilie, 1945, a fost scos din lagărul Bergen-Belsen, din 
Germania. 

— li va fi acordat tot respectul, doamnă, vă asigur, inclusiv 
confidenţialitatea pe care v-am promis-o şi dumneavoastră. 

Numele lui, vă rog. 

— Jacob Handelman. Universitatea Columbia. 

x 

Cei trei bărbaţi ascultau cu cea mai mare atenţie ultimele 
descoperiri expuse încet, calm, metodic de Emory Bradford, care 
ajunsese la concluzia că cercul se strânsese în jurul unui număr 
de cinci persoane. 

— Cine sunt cei cinci? întrebă preşedintele. 

— O femeie, care apoi am aflat că a fost internată în spital, din 
cauza unei întreruperi de sarcină. Tocmai s-a despărţit de soţul 
ei, un avocat, care... 

— Cum naiba de ai putut să iei în considerare o femeie? 
întrebă Halyard. 

— Simplu, domnule general. O femeie care are bărbaţi în 
subordine poate face multe. De fapt am fost chiar bucuros când 
am auzit că e femeie. Mi-am spus: „Doamne, e perfect”. Nu a 
fost. 

— Ceilalţi? 

— Doi ataşaţi, chemaţi la ambasada noastră din Mexic. Au fost 
nişte probleme de politică, dar nu s-au întors în Mexico City până 
pe data de 15. 

— Explicaţia? întrebă preşedintele. 

— Vacanţă. Au plecat în locuri separate, fiecare cu familia. 

Unul la schi, la o cabană în Vermont, celălalt în Caraibe. 
Cărţile de credit au confirmat. 

— Altcineva? insistă Berquist. 

— Arthur Pierce. 

— Pierce? interveni generalul, uimit. Tipul care e acum la 
ONU? 

— Da, domnule general. Dacă există cineva cu acces 
permanent la Matthias, aceste este Pierce. lar Matthias l-a numit 
la ONU, cu intenţia clară de a-l propune pentru un post de 
ambasador. 

— Dacă îmi permiţi, zise Berquist, EU l-am numit după ce 
Matthias ni l-a dat, ca apoi să-l ia înapoi. Anul trecut a lucrat 
câteva luni aici, pentru Consiliul Naţional de Securitate, apoi 


marele om a spus că e nevoie de el la New York. 

— Şi este acelaşi tip pentru care am insistat la Pentagon să-i 
ofere orice, numai să nu plece, exclamă generalul. Vroiam să-l 
ţin în armată; era prea bun ca să-l pierd. Gândea la fel ca mine, 
în legătură cu dezastrul din Asia de Sud-Est şi avea dosarul la fel 
de bun ca al meu... Să recunoaştem; nu putem să-l luăm în 
calcul. 

Ambasadorul se lăsă pe spate, aşezându-se într-o poziţie mai 
comodă. 

— II ştiu pe Pierce. Un prieten al meu, ofiţer de carieră mi-a 
atras atenţia asupra lui. Presupun că şi eu am fost la fel de 
responsabil ca toţi ceilalţi de venirea lui la Departamentul de 
Stat. O persoană influentă, cu multiple relaţii, nu chiar bogat, în 
adevăratul sens al cuvântului. Băiat de fermier din lowa, origini 
modeste, apoi elev şi student emerit, burse de studii. Mai mult 
de o duzină din cele mai mari corporaţii se băteau pentru el. Eu 
am aplicat tactica insistenţei şi, în acelaşi timp, am fost practic. l- 
am spus că niciodată nu strică un tur de forţă pe la 
Departamentul de Stat, care nu va face decât să-i mărească 
valoarea pe piaţă. Că e tânăr şi că va fi tânăr şi după ce va 
părăsi Guvernul, dacă va dori şi, în acel moment, va putea să 
ceară preţul pe care-l va dori, unde va dori. Este povestea tipică 
a americanului de succes - care naiba ar putea fi legătura lui cu 
Moscova? 

— N-am avut idei preconcepute, mai ales în acest caz, zise 
Bradford. Arthur Pierce mi-e prieten - iar eu nu am prea mulţi. Il 
consider ca fiind unul dintre cei mai buni oameni pe care-i are la 
ora asta Guvernul Statelor Unite. Nu am făcut decât să 
menţionez că a lipsit la data aceea. lar raportul mi s-a dat 
personal. Mie, nici secretarei, nici asistentului. Doar mie. 

— Ce te-a făcut să crezi că Pierce ar putea avea vreo legătură 
cu ruşii? Isuse, e perfecțiunea întruchipată, însuşi simbolul 
nostru, de la plăcinta cu mere şi hamburgerul clasic, până la 
steagul roşu-alb-albastru. 

— O eroare din registrul de mesaje al ONU. Raportul iniţial 
arăta că, în săptămâna în care s-au produs evenimentele la 
Costa Brava, Pierce nu a participat la patru şedinţe de la secţia 
Middle East. Apoi, bineînţeles, cele patru discursuri au apărut, 
unele dintre cele mai bune pe care le-am citit în viaţa mea, care, 
pe lângă toate astea, au avut ca scop blocarea unei propuneri, 


agresive aş putea spune, din partea Uniunii Sovietice. 

— Nimic suspect. 

— Nimic suspect, dar nimic sigur. Aceasta e marea problemă, 
întotdeauna se pot găsi explicaţii. Trafic aglomerat, 20% din 
mesaje întârzie... Dar discursurile lui Pierce au fost acolo, tot 
timpul. 

— Ultimul? Berquist nu avea de gând să se lase. 

— Un bărbat, despre care am fost atât de convins că e omul 
nostru, încât era cât pe ce să-i trimit pe cei de la Serviciile 
Secrete să-l aresteze. Mulţumesc lui Dumnezeu că nu am făcut- 
o; e un tip volatil, un gargaragiu. 

— Cine? 

— Nikolai Sitmarin. Născut şi crescut la Leningrad, din părinţi 
emigranţi dizidenţi. Este unul dintre cei mai buni analişti de la 
Departamentul de Stat, ce se ocupă cu afacerile interne ale 
Uniunii Sovietice. 

— Sitmarin ăsta e evreu? întrebă generalul. 

— Nu, dar majoritatea oamenilor aşa cred. 

— Cum se explică lipsa lui? 

— Din nou, o absenţă inexplicabilă. A plecat pe la jumătatea 
săptămânii Crăciunului, rapid, urgent, fără explicaţii. Nimeni nu 
ştia nimic de el. Apoi s-a aflat că a fost la Chicago, pentru că 
mama lui s-a îmbolnăvit grav. 

— Ce bine a picat boala asta, nu vi se pare? 

— Nu chiar bine, pentru că, într-adevăr, femeia a fost pe 
moarte. Spitalul General Municipal, unde a fost internată, ne-a 
confirmat. 

— Dar nu a murit, zise Brooks. 

— Am vorbit personal cu medicul ei şi pot să afirm că femeia a 
fost, într-adevăr, foarte bolnavă. 

— Să-ţi trimită dosarul ei, ordonă preşedintele. Sunt prea 
multe explicaţii perfecte. Una dintre ele e minciună. 

— Sunt de acord, dar care? întrebă Bradford. 

— Oh, fir-ar să fie. la de la început fiecare dintre aceste 
explicaţii, răsuceşte-le pe toate părţile. Găseşte una care nu ţine. 

— Măcar o discrepanţă între explicaţii, adăugă ambasadorul, 
întâlniri care nu au avut loc, conferinţe amânate, cărţi de credit 
cu semnături îndoielnice... femei aşa-zis grav bolnave. 

— Va lua mult timp. 

— Nu cred, mai ales că, până acum, ai realizat atât de multe 


într-un timp atât de scurt, continuă Brooks, încurajator. 

— Şi ai tot sprijinul acestui birou, ca să obţii tot ce vrei, când 
vrei. Foloseşte-l! Găseşte spionul! Berquist clătină din cap, 
exasperat. Şi eu şi el alergăm cu disperare după nebunul pe care 
l-am botezat Parsifal. Dacă ruşii ajung primii la el, ţara aceasta 
va rămâne fără politică externă viabilă. Şi dacă Parsifal intră în 
panică, e acelaşi lucru. Preşedintele puse mâinile pe birou. 
Altceva? Mă aşteaptă doi senatori curioşi şi nu am nici un chef să 
le dau explicaţii. Sunt de la Comitetul de Relaţii Externe şi am o 
presimţire că vin cu veşti dinspre Matthias. Berquist tăcu; se 
ridică şi se uită la Bradford. Asigură-mă din nou - nu avem 
probleme cu cei de la Poole's Island, nu? 

— Nu, domnule. Au fost căutaţi până-n unghii şi nimeni nu 
părăseşte insula în perioada aceasta. 

— Evenimentul acesta, de asemenea, îşi va urma cursul lui, 
zise Brooks. Care e durata? Condiţia e cam ciudată. 

— Aşa este. Patrulele sunt înarmate, locul e o adevărată 
fortăreață. 

— Inarmate? întrebă preşedintele, vorbind singur. 

Bineînţeles că sunt înarmate. Ce nebunie! 

— Havelock? întrebă scurt subsecretarul. S-a aflat ceva de el? 

— Nu, zise preşedintele, îndreptându-se către uşă. Sună-mă 
mai târziu, domnule subsecretar, zise el, fără alte explicaţii. 
Sună-mă la ora trei. 

x 

Ningea cu fulgi de poveste, ce se loveau aproape imperceptibil 
de parbrizul maşinii închiriate de Havelock, mii de asteroizi în 
miniatură. Trecuse de câteva minute de semnul pe care scria cu 
litere fosforescente: „Mason Falls 5 km”. 

După ce plecase din apartamentul neamţului, intrase la 
hotelul „King's Arms”, unde constată uşurat că recepţionerul se 
schimbase şi de acolo comandase un taxi către aeroportul La 
Guardia. Mason Falls se afla în Pennsylvania şi nu avea cum să 
ajungă repede acolo decât apelând la cursele interne, luând un 
avion către Pittsburg. Nu avea timp să-şi facă probleme că ruşii 
supraveghează aeroporturile. Cel pe care îl prinsese probabil că-i 
raportase sosirea şi chiar dacă nu ar fi făcut-o, La Guardia nu era 
terminal internaţional. 

Ajunsese la Pittsburg la 09:15 şi închiriase o maşină, iar la 
09:45 deja se îndrepta către sud, pe şoseaua rurală întunecată. 


Prin perdeaua groasă de fulgi, Michael întrezări strălucirea de 
neon a unei firme pe care scria: „Barul lui Harry”. Opri în faţa 
barului şi intră. Se aşeză la tejghea, între două scaune goale şi-l 
aşteptă pe anticul Harry să-l servească. 

— Mda, ce doriţi? 

— Scotch cu gheaţă, vă rog şi o carte de telefon, dacă aveţi 
una. 

Proprietarul îl studie cu atenţie. 

— Nu prea mi se cere scotch. Nu-i din ăl mai bun. 

— N-are nimic. 

— E gâtul matale. Harry căută sub tejghea şi în loc de scotch îi 
puse în faţă o carte subţire de telefon. Apoi se îndreptă spre 
raftul cu sticle. 

Havelock începu să caute adresa. 

„Kohoutek, Janos RFD 3 CP 12”. 

La dracu'. Putea fi oriunde în Mason Fallas, care, deşi avea 
populaţie puţină, se întindea pe suprafeţe mari. Hectare întregi 
de teren. Dacă îl suna, nu făcea decât să-l alarmeze. Dacă 
menţiona numele lui Jacob Handelman, trebuia să aştepte până 
când suna omul la New York pentru confirmare. Pe care, de 
altfel, nu avea cum să o primească. 

— Poftiţi, zise Harry, aducându-i paharul. 

— Cunoşti cumva, pe cineva pe care-l cheamă Kohoutek? 
întrebă Havelock încet. Janos Kohoutek? 

Proprietarul rămase pe gânduri. 

— Numele îl ştiu, pe el, nu. Este unul dintre fermierii străini, 
care au ceva pământ în capătul de vest. 

— Unde anume, nu ştii? 

— Nu. Dar nu scrie acolo? întrebă barmanul, arătând cu 
degetul spre cartea de telefon. 

— Nu. 

— Atunci sună-l. 

— Aş prefera să nu o fac. După cum ştii, e străin. S-ar putea să 
nu ne înţelegem la telefon. 

— Hei! zbieră Harry, pentru a acoperi muzica country ce se 
auzea din difuzoare. Băieți, care ştiţi pe unul Kohoutek? 

— E străin, zise un bărbat îmbrăcat cu un pulovăr roşu. 

— E unul care are o grămadă de teren spre vest, adăugă 
comeseanul lui, un tip cu pălărie de vânătoare. Pârliţi de 
refugiaţi. 


— Ştiţi cumva pe unde anume? întrebă Havelock. 

— Ori în Chamberlain, ori în Youngfield. Sau poate chiar la 
Fourforks, nu ştiu sigur. Nu scrie-n carte? 

— Nu. Zice doar de RFD 3. 

— Asta e la Fourforks Pike, zise un altul. 

— Vă mulţumesc, zise Michael şi goli paharul. Se căută în 
buzunare şi lăsă doi dolari la bar. Incă o dată, vă mulţumesc, îi 
spuse el, proprietarului. 

— Face şaij' dă cenți, zise Harry. 

— Lăsaţi aşa. 

— Multam’. Dacă ştiam că eşti domn, îţi dădeam ceva mai 
bun. Hai să... 

— Imi pare rău, nu mai am timp. 

leşi din bar şi se îndreptă către maşină. Nu-l văzu pe bărbatul 
din partea cealaltă a încăperii care se ridică imediat după ce ieşi 
el din bar şi se îndreptă către telefon. 

x 

Michael ajunse în dreptul porţii unde se vedea căsuţa poştală 
pe care scria numărul 12. Coborî din maşină, o încuie şi se 
îndreptă spre locuinţa situată la distanţă considerabilă de poartă 
- de fapt abia se vedeau nişte lumini în zare. Avea ceva de mers. 
lar drumul nu era accesibil maşinilor, deci trebuia să-l parcurgă 
pe jos. 

Brusc, în spatele lui, apăru un fascicol de lumină şi se auziră 
paşi. 

— Chiar ne întrebam dacă mai întârzii mult, spuse vocea din 
spatele lui. 

Se întoarse, îndreptându-şi mâna spre pistol. 

Prea târziu. 

Braţe puternice îl apucară de cap, i-l dădură mult pe spate şi 
în secunda următoare simţi miros de cloroform. Apoi se lăsă 
întunericul - nu mai vedea nimic, nu mai auzea nimic. 


Capitolul 21 


La început simţi căldura; senzaţia nu i se păru prea plăcută, 
dar, oricum, era mai bine decât să-i fie frig. Când deschise ochii 
nu văzu nimic altceva decât ceaţă; clipi de câteva ori, încercând 
să-şi recapete vederea; în acelaşi timp deveni conştient de 
gustul pe care-l avea în gât şi de durerile feţei. 

Văzu flăcări, lemne ce ardeau într-un şemineu mare, 
încăpător. Era întins cu faţa la podea, cu hainele ude. Canadiana 
i-o luaseră, dar nu şi cuțitul, pe care îl simţea, apăsându-l la 
spate, îi mulțumea lui Dumnezeu pentru acea durere. 

Se întoarse pe o parte, încet, puţin câte puţin, cu ochii pe 
jumătate închişi, privind atent de jur împrejur. Auzi voci; doi 
tineri stăteau de vorbă pe hol. Nu-i observaseră mişcările. 
Mobilierul încăperii era simplu, doar strictul necesar, nimic care 
să sară în ochiul vizitatorului. Michael se uită la ceas; era unu 
dimineaţa. 

Işi venise în fire după 45 minute. 

— Hei, s-a trezit! strigă unul dintre cei doi tineri. 

— Cheamă-l pe domnul Kohoutek, zise celălalt, îndreptându-se 
către Havelock. Scoase din buzunarul jachetei de piele un pistol 
automat. Zâmbi; arma era automatul L/ama, care călătorise din 
Civitavecchia, pe la Dealul Palatin şi Col des Moulinets, ajungând 
la Mason Falls, Pennsylvania. „Bună marfă, domnule Fără-nume. 
Nu am mai văzut aşa ceva de ani de zile. Mulţumesc.” 

Michael era cât pe ce să-i răspundă, însă îl întrerupse intrarea 
cu paşi mari a unui bărbat ce avea în mână un pahar aburind. 

— Te-ai trezit? bubui vocea lui Janos Kohoutek. Vezi cum te 
mişti sau o să te trezeşti în pielea goală, în zăpadă. 

Hocs ne sniegu bez buttow. 

Din accentul lui Kohoutek putea să-şi dea seama că era 
originar din munţii Carpaţi, regiunea Otrokovice. „Ca să înţelegi 
frigul, mergi desculţ prin zăpadă”. 

Kohoutek se opri în faţa lui. Era un bărbat masiv; prin cămaşa 
deschisă la gât se vedeau pieptul lat şi gâtul musculos, iar 
hainele îi conturau umerii grei; vârsta nu-i influenţase cu nimic 
fizicul. Nu era înalt şi singurul mod în care-i puteai citi anii era să- 
i studiezi chipul ridat - nu avea mai mult de şaizeci. 


— Deci acesta e invadatorul nostru! mormăi el, uitându-se în 
jos la Havelock. Ai armă, dar nici urmă de acte - nici măcar un 
permis auto sau o carte de credit, un portofel, ceva - şi vii şi-mi 
ataci ferma ca-n filme. Cine eşti? Ce vrei? Cum te cheamă? 

— Havlicek, zise Michael, cu voce joasă, încercând un accent 
moravian. Mikhail Havlicek. 

— Cesky! 

— Ano. 

— Obchodni? striga Kohoutek la el, întrebându-l ce căuta 
acolo. 

— Mi zena, răspunse Michael, ceea ce însemna „o femeie”. 

— Co zena! 

— Cea pe care aţi adus-o aici, azi dimineaţă, zise Havelock, 
continuând să vorbească în limba cehă. 

— Am adus două! Care din ele? 

— Cea blondă. Cel puţin aşa era când am văzut-o noi ultima 
dată. 

Kohoutek rânji, însă fără să se amuze. 

— Chlipny, zise el. Dobry teleso! 

— Nu mă interesează trupul ei, ci informaţiile pe care le 
deţine. Michael se sprijini în coate. Pot să mă ridic? 

— Zadnyne supsobem! şuieră bivolul şi făcu un pas înainte, 
lovindu-l pe Havelock cu cizma în gât, făcându-l să cadă la loc pe 
spate. 

— Prokili urlă Havelock, masându-şi gâtul. Era momentul să 
reacționeze cu furie. Am plătit! strigă el, în cehă. Ce dracu’ crezi 
că faci? 

— Ce ai plătit? Să afli informaţii despre mine prin baruri? Să te 
strecori în casa mea la miezul nopţii? Să intri pe teritoriul fermei 
mele înarmat? Ţi-arăt eu ţie plătit! 

— Am făcut ce mi s-a spus! 

— Cine, ce ţi-a spus? 

— Jacob Handelman. 

— Handelman? Kohoutek îl privea acum uimit, mirat. L-ai plătit 
pe Handelman? EL te-a trimis? 

— Mi-a spus că te va suna, că va lua legătura cu tine, zise 
Michael repede. Mi-a interzis să iau legătura telefonic cu tine; mi- 
a spus să-mi las maşina lângă cutia de scrisori şi să merg pe jos 
până la fermă. 

— Atunci de ce trebuia să întrebi de mine la bar? 


— Nu ştiam unde este Fourforks Pike. De unde era să ştiu? 

— Ai avut un om acolo? Te-a sunat? 

Cehul clătină din cap. 

— Nu contează. Dar de ce nu ai venit fără să te furişezi? Ai 
intrat ca un hoţ, înarmat! 

— Nu sunt tâmpit, pritel. Ştiu ce faci aici; nu aveam chef să 
mă atace cine-ştie ce câini, sau să mă împuşte vreun om de-al 
tău. 

— L-ai plătit pe Handelman? 

— Foarte generos. Pot să mă ridic? 

— Să te ridici? Cum să nu! Dar, te rog, aşează-te acolo! zise 
cehul, acum foarte uimit. l-ai dat bani? 

— Mulţi. Mi-a spus să merg cu maşina până când voi ajunge la 
o poartă, unde cineva îmi va face semn cu o sursă de lumină. Nu 
am văzut pe nimeni la poartă, aşa că am procedat în consecinţă. 

Kohoutek luă o gură din ceaiul aburind, se întoarse şi făcu 
câţiva paşi către masa de lângă perete, unde era un telefon. 
Puse paharul jos, ridică receptorul şi formă un număr. 

— Dacă-l suni pe Handelman... 

— Nu-l sun pe Handelman, zise cehul. Niciodată nu-l sun. Sun 
pe cineva care urmează să ia legătura cu el; acela îl sună pe 
neamt. 

— Vrei să spui pe rabin? 

Kohoutek se uită la el ca la un extraterestru. 

— Da, pe rabin, zise simplu, fără alte comentarii. 

— Degeaba suni... nu-ți va răspunde nimeni. Asta vroiam să-ți 
spun. 

— De ce nu? 

— Când am vorbit cu el, tocmai pleca la Boston. Ţine 
conferințe undeva, într-un loc, Brandese... sau Brandeis. 

— Şcoală evreiască, zise cehul, apoi vorbi la telefon. Janos 
sunt. Sună la New York. li dai numele Havlicek, ai înțeles? 
HAVLICEK. Vreau explicații. 

Inchise, îşi luă ceaiul şi se îndreptă din nou către şemineu. 
Acum, vom aştepta, Mikhail Havlicek. 

Nu va dura mult, câteva minute, zece, poate cincisprezece... 

— Nu pot fi responsabil, în cazul în care nu e acasă, zise 
Havelock, ridicând din umeri. Nu aş fi fost aici, dacă nu ar fi 
existat o înţelegere. Nu aş fi avut de unde să ştiu numele tău sau 
unde să te găsesc, dacă nu mi-ar fi spus. 


— Vedem noi. 

— Unde e femeia? 

— Aici. Avem câteva clădiri... E supărată, bineînţeles. Nu e 
chiar ceea ce se aştepta, dar va înţelege; cu toţii înţeleg. Suntem 
unica lor speranţă. 

— Cât de supărată? 

Kohoutek se uită pieziş la el. 

— Te interesează? 

— Numai profesional. Trebuie să o iau cu mine şi nu vreau să 
am probleme. 

— Vedem noi. 

— E bine? întrebă Michael, controlându-şi nerăbdarea din 
voce. 

— Ca toţi ceilalţi - educaţii - e cam dezamăgită. Kohoutek 
rânji, apoi râse. l-am explicat regulile şi ne-a spus că sunt 
inacceptabile. Auzi tu! Inacceptabile! râse mai tare. Va fi păzită 
cu atenţie şi, pe parcurs, va înţelege. La fel ca ceilalţi. 

— Nu-ţi mai face griji. O voi lua cu mine. 

— Aşa crezi tu. 

— Am plătit. 

Kohoutek se aplecă în faţă. 

— Cât? 

Aceasta era întrebarea care îl ardea de câteva minute bune pe 
ceh. Michael ştia că trebuia să negocieze; de la New York nu va 
primi nici un răspuns. 

— N-ai prefera să auzi preţul de la Handelman? Dacă e acasă. 

— Poate că prefer să-l aud de la tine, pritel. 

— Ai încredere în mine? 

— N-am nici în tine, nici în rabin. TU de ce ai încredere în el? 

— De ce să nu am? Te-am găsit, am găsit locul. Nu cum aş fi 
preferat, dar cel puţin sunt aici. 

— Probabil că reprezinţi interese influente, zise Kohoutek, 
clătinându-se aproape imperceptibil dintr-o parte în alta, cum fac 
oamenii de munte când negociază, sau urmează să negocieze. 

— Atât de influente, încât nu am nevoie de acte. Dar probabil 
că o ştii şi p-asta. 

— Asemenea persoane umblă fără acte, dar niciodată fără 
bani. 

— Probabil. 

— Cât i-ai dat lui Handelman? 


— Douăzeci de mii de dolari americani. 

— DOUAZECI...? Kohoutek se albi la faţă. E o sumă, plite. 

— El spunea că e rezonabilă. Havelock îşi încrucişa picioarele, 
încercând să-şi încălzească pantalonii uzi în faţa focului. 

Şi eram pregătiţi să o achităm. 

— Şi de ce crezi că nu a luat legătura cu mine? 

— Nu mă surprinde - se pare că aveţi un mod foarte complicat 
de a lua legătura unul cu celălalt. Plus că era în drum spre 
Boston şi dacă persoana de la telefon lipsea... 

— Cineva e întotdeauna la telefon - e un nenorocit. lar tu era 
cât pe ce să cazi într-o capcană care era să te coste viaţa. 

Michael îşi întinse picioarele, uitându-se atent la Kohoutek. 

— Ce zici acolo? 

— Vorbeai ceva de câini; avem câini. Atacă doar la comandă, 
însă un intrus nu ştie asta. Il încercuiesc şi latră la el - nu fac 
nimic mai mult. Ce ai fi făcut? 

— Mi-aş fi folosit arma, bineînţeles. 

— Şi pentru asta te-aş fi împuşcat. 

Amândoi rămaseră tăcuţi. In cele din urmă, Havelock vorbi: 

— Şi rabinul are douăzeci de mii de dolari de care nu ştii şi de 
care eu nu pot să-ţi spun, pentru că sunt mort. 

— Acum înţelegi. 

— Ţi-ar FACE asta? Pentru douăzeci de mii de dolari? 

— Nu mă mai miră nimic. 

Telefonul sună. Kohoutek se ridică de pe scaun şi traversă 
repede camera. 

— Poate că vom afla acum, zise el, ridicând receptorul în 
mijlocul celui de-al doilea apel. Da? 

involuntar, Havelock îşi ţinu respiraţia; existau atât de multe 
posibilităţi. Vreun vecin curios, un coleg insistent... 

— Mai încearcă, zise cehul. 

Abia acum Michael îşi recapătă respiraţia. 

— Nu răspunde nimeni la telefonul lui Handelman. 

— E în Boston. 

— Cât de mult eşti dispus să plăteşti? 

— Nu am sume mari de bani la mine, răspunse Havelock, 
estimând în gând banii pe care-i avea la el, în servietă - bani pe 
care-i luase din Paris. Erau în jur de şase mii de dolari. 

— Pentru rabin ai avut. 

— A fost aranjat din timp. Aş putea să-ţi ofer un avans. Cinci 


mii. 

— Avans la ce? 

— Să fiu sincer, zise Michael, aplecându-se confidenţial către 
el, pentru noi femeia face treizeci şi cinci de mii de dolari; 
aceasta a fost suma alocată. Am cheltuit douăzeci. 

— Cu cinci, mai rămân zece, zise cehul. 

— Banii sunt la New York. Poţi să-i ai mâine, dar pe femeie 
trebuie să o văd în noaptea asta. Şi tot în noaptea asta trebuie să 
plec cu ea. 

— Şi mâine să urci în avion, cu banii mei? 

— De ce aş face asta? Avem un buget repartizat şi eu, 
personal, nu mă prea dau în vânt după finanţe. Plus că, sunt 
convins că o să-ţi iei partea de la Handelman. Il ai la mână; l-ai 
prins. 

Kohoutek râse gros. 

— Se vede că eşti de la munte, cesky! Dar ce garanţii am? 

— Trimite cel mai bun om pe care-l ai cu noi. Nu am armă; 
spune-i să-şi ţină permanent pistolul îndreptat spre capul meu. 

— Şi să meargă aşa, prin aeroport? Crezi că sunt vreun 
tâmpit? 

— Mergem cu maşina! 

— De ce în noaptea asta? 

— O aşteaptă dimineaţă devreme. Trebuie să o predau unui 
tip, la colţul Străzii 60 cu Bulevardul York, la intrarea în East 
River Drive. La el e restul de bani. Apoi urmează să o ducă la 
Aeroportul Kenneay, unde s-a închiriat un avion particular. Omul 
tău poate fi sigur; femeia nu se va da jos din maşină, până când 
nu va fi plătit. Ce vrei mai mult? 

Kohoutek îl privea scrutător. 

— Rabinul a fost un hoţ. Oare cehul e la fel? 

— Unde ar putea fi problema? Şi-apoi, nu ai încredere în cel 
mai bun om al tău? 

— Eu sunt cel mai bun. Să zicem că vin eu. 

— De ce nu? 

— S-A FACUT! Vom merge împreună, femeia va sta cu mine în 
spate. Un pistol la capul tău, unul la al ei. Două, pritel! Unde sunt 
cei cinci mii de dolari? 

— La mine în maşină. Trimite pe cineva cu mine, dar o să-i iau 
eu; el rămâne afară. Aceasta e condiţia mea, sau nu mai 
negociem. 


— Voi, comuniştii ăştia, sunteţi aşa suspicioşi. 

— Aşa ne-am învăţat în munţi. 

— Cesky! 

— Unde e femeia? 

— Intr-o clădire, în spate. A refuzat să mănânce, a aruncat cu 
tava într-un cubanez de-al nostru. Probabil că deja i-a făcut felul. 
E un MACHO temperamental, care, când merge, dă cu ouăle de 
pământ. Şi femeia e exact genul lui preferat. 

Michael zâmbi; cel mai fals zâmbet din viaţa lui. 

— Sunt microfoane în camere? 

— Pentru ce? Unde să se ducă? Ce planuri să aibă? Şi-aşa 
avem destulă bătaie de cap cu alarmele; mereu trebuie să 
chemăm pe câte cineva să le repare. 

— Vreau să o văd. Apoi vreau să plec de-aici. 

— De ce nu? După ce văd cei cinci mii de dolari. Kohoutek se 
opri şi ţipă în engleză. 

— TU! Condu-l pe musafirul nostru la maşină. 

Şaisprezece minute mai târziu, Havelock număra banii în 
mâna cehului. 

— Du-te la femeie, pritel, zise Kohoutek. 

x 

În spatele lui mergea cel care acum avea automatul Llama. 

— Pe-aici, la dreapta, zise acesta. 

La marginea pădurii era o construcţie, ceva mai răsărită decât 
un hambar. Câteva ferestre erau luminate, undeva mai sus - 
probabil că exista şi un al doilea etaj. La geam erau gratii. Cine 
intra în acele încăperi, nu mai putea ieşi. Era o Kaserne. Ein 
Konzentrationslager. 

Michael îşi simţea cuțitul la spate - oricând, în orice clipă, 
putea să-l ia pe sus pe bărbatul cu jachetă de piele şi să-l 
omoare, dar nu încă. Incă nu era momentul. Mai târziu, după ce 
va înţelege Jenna, când - şi dacă - o va convinge. Şi dacă nu va 
putea, amândoi vor muri. î 

ASCULTĂ-MĂ! ASCULTĂ-MĂ, PENTRU CĂ NUMAI NOI DOI AM 
RĂMAS ÎNTREGI LA CAP! CE S-A ÎNTÂMPLAT? CE NE-AU FĂCUT? 

— Ciocăne la uşă, zise bărbatul din spate. 

Havelock ciocăni. Se auzi o voce cu accent latin. 

— Da? Ce e? 

— Deschide, din ordinul domnului K. Sunt Ryan. Grăbeşte-te! 

Uşa se întredeschise şi în faţa lor apăru un bărbat îmbrăcat cu 


un tricou şi pantaloni de trening. Se uită mai întâi la Michael; 
apoi îl văzu pe celălalt şi o deschise complet. 

— Nu a sunat nimeni. 

— Ne-am gândit că eşti ocupat, zise cel din spatele lui 
Havelock, râzând. 

— Cu ce? Cu doi porci şi o nebună? 

— Pe ea vrem să o vedem. EL vrea să o vadă. 

— Probabil că are mare tupeu, să mor io dacă mint. E o 
nebună. Da' de vro' zece minute doarme. Cre' că n-a mai dormit 
de câteva zile. Latinul îi arătă că degetul. Uite, în camera asta. 

Vrei să o vezi? 

— Deschide uşa, zise Havelock. Şi aşteaptă-mă dincolo. 

— Esperare... 

— Ordinele domnului K., interveni omul cu jachetă de piele. Fă 
cum ţi-a spus. 

Cubanezul luă o cheie de la brâu, descuie uşa şi rămase lângă 
prag. 

— Plecaţi de-aici, zise Michael. 

Havelock deschise uşa. 

Camera micuță era întunecată. O vedea întinsă în pat, 
îmbrăcată, stând cu faţa în jos, cu părul blond revărsat în 
cascade peste umeri, un braţ atârnându-i, aproape atingând 
pământul. 

Privind-o, simţea cum îl doare sufletul, simţea toată durerea 
îndurată de ea, din cauza lui. Increderea se evaporase, 
instinctele respinse, iubirea reprimată; nu fusese mai puţin 
animal decât animalele care-i făcuseră asta... li era ruşine. Şi o 
iubea. 

Lângă pat, pe o aşa-zisă noptieră, era o lampă. Nu ştia ce să 
facă, să o aprindă? Il cuprinse frica. Niciodată nu înfruntase un 
asemenea risc. Dacă o pierdea, nu-l va mai interesa nimic - afară 
de moartea mincinoşilor. Era conştient că ar fi dat ani din viaţă, 
nu ca să aprindă lumina - măcar să o poată striga pe nume, aşa 
cum o făcuse de sute de ori, în linişte, cu faţa lipită dea ei. 

Ah, aşteptarea era o tortură; se îndreptă către pat. 

Un braţ zvâcni în întuneric, direct spre abdomenul lui. Simţi 
impactul cu un obiect ascuţit, nu un cuţit, altceva. Se feri şi o 
prinse de mână, răsucind-o exact atât cât să nu doară. Nu mai 
vroia să-i facă rău. g 

DACA VA PUTEA, TE VA OMORI. Broussac. 


Jenna sări din pat, îl lovi cu genunchiul în rinichi şi îşi înfipse 
unghiile în ceafa lui. Nu putea să o lovească. Îl apucă de păr, îi 
trase capul în jos şi-l lovi puternic cu genunchiul drept, la baza 
nasului. 

— Prasatko! şuieră ea, gutural, din cauza furiei. 

O înţelese; o învățase bine. FOLOSEŞTE UN DUŞMAN. 
OMOARA-L DOAR DACA TREBUIE. DAR MAI INTAI FOLOSEŞTE-L. 
Intenţia ei era de a scăpa. 

— Stat! şopti el, prinzând-o în braţe, fără să-i facă nici un rău, 
fără să o strângă măcar. Tesi ja! O întoarse cu faţa la el. 

II privi, cu ochii ei mari şi negri, în care teama se amesteca cu 
ura. Îl lovi din nou şi scăpă din braţele lui, căzând pe pat şi de 
perete. Căuta cu mâna dreaptă, disperată, ceva, orice, care să o 
apere. Luă o furculiţă şi-l ameninţă cu ea. 

— Ascultă-mă, şopti el, din nou. Amândoi am păţit acelaşi 
lucru! Asta am venit să-ţi spun, asta am încercat să-ţi spun la Col 
des Moulinets! PN 

— PE MINE ai încercat SA MA OMORI... de câte ori? Dacă tot e 
să mor, atunci... 

Făcu doi paşi, o luă în braţe şi o împinse, lipind-o cu spatele de 
perete. g 

— Broussac te-a crezut... apoi m-a crezut şi pe mine! Incearcă 
să înţelegi. A ştiut că-i spun adevărul! N 

— Nu ştii adevărul. Mincinosule, MINCINOSULE! Incepu să se 
zbată, lovindu-l, zgâriindu-l. 

— Au vrut să mă dea la o parte din drum şi au lovit în mine, 
prin tine. Nu ştiu de ce... ştiu că au fost omorâţi oameni... o 
femeie, care ar fi trebuit să fii tu! Acum vor să ne omoare pe 
amândoi, TREBUIE să o facă! 

— MINCINOSULE! 

— Da, sunt mulţi mincinoşi, dar eu nu sunt unul dintre ei! 

— Eşti, EŞTI! Te-ai vândut! KURVA! 

— NU! îi răsuci mâna, până când Jenna scăpă furculiţa. Se opri 
imediat ce o văzu că se strâmbă de durere. Il privea cu ochi mari, 
cu ură, însă şi confuză. Ştii ce ai de făcut, zise el, clar, încet, îşi 
apropie furculiţa de gât apăsându-i dinţii în dreptul arterei. 

— Loveşte. Nu vei păţi nimic dacă mă omori. Fii pasivă, fă ce ţi 
se spune şi imediat ce vor vedea că cooperezi, îţi vor găsi de 
lucru. Nu uita; trebuie să obţii actele. Şi când vei scăpa, sun-o pe 
Broussac în Paris - poţi s-o faci. Îți va explica totul. Şi te va ajuta 


în continuare, pentru că ştie adevărul. Acum fă-o. Ori mă crezi, 
ori mă omori. 

Privirea ei era un țipăt surd, care îi pătrundea până în adâncul 
inimii. Buzele îi tremurau. Ura dispăruse, dar rămăsese teama şi 
uimirea. Apoi începură să-i curgă lacrimile; semnul vindecării 
apăruse. 

O luă în braţe. Era tot ce putea face, tot ce îşi dorea să facă. 

x 


Peste câteva minute se lăsă tăcerea; suspinele încetară. Nu se 
mai auzea decât respiraţia lor, nu se mai simțeau decât unul pe 
celălalt, strâns îmbrăţişaţi. In cele din urmă, vorbi el primul: 

— O să ieşim, dar nu va fi uşor. L-ai cunoscut pe Kohoutek? 

— Da, un bărbat îngrozitor. 

— Vine cu noi, ca să ia un rest din suma pe care am plătit-o 
pentru tine. 

— Ce sumă? întrebă Jenna, dezlipindu-se de el, privindu-l, 
sorbindu-l cu ochii. Lasă-mă să mă uit la tine, numai să mă uit. 

— Nu avem timp... 

— Şşşt. Işi lipi degetul arătător de buzele lui. Trebuie să fie 
timp, nu ne-a mai rămas nimic altceva. 

Zâmbi, ciufulindu-i părul. 

— Ai jucat bine, prekrasny. 

— Ţi-am făcut rău. 

— O tăietură şi câteva zgârieturi... 

— Sângerezi... gâtul. 

— Şi spatele şi cred că stomacul, cu furculiţa aia a ta, zise 
Michael. Poţi să mă îngrijeşti mai târziu, însă acum avem treabă. 
Plecăm. 

— Continui să mă lupt cu tine? 

— Nu, ajunge doar să fii ostilă. Eşti resemnată; ştii că nu poţi 
câştiga. 

— Şi Kohoutek? 

— Spune că vrea să stai cu el în spate. Ne va ameninţa cu 
armele. 

— Atunci o să fumez mult. Mâna o să-i obosească... 

— Ceva de genul ăsta. Drumul e lung, se pot întâmpla multe. 

O benzinărie, o pană. O fi el solid, dar se apropie de şaptezeci 
de ani. S-ar putea să vrea să te adoarmă. Dacă da, voi încerca 
să-l opresc. 

— N-o să-mi dea nimic letal. Nu vrea decât banii. Nu-mi fac 


griji, oadvazny. Ştiu că eşti cu mine şi voi şti ce să fac. 

— Vino. 

— MIKHAIL. Îi strânse mâinile. Ce S-A ÎNTÂMPLAT? Cu mine... 
cu TINE? Au spus lucruri îngrozitoare, ORIBILE! Nu le-am putut 
crede, dar a trebuit să le cred. S-a întâmplat ACOLO! 

— Totul s-a întâmplat acolo. În timp ce eu te vedeam murind. 
De atunci fug, din seara aceea, la Roma. In diferite direcţii. 
Fugeam după tine, după ei... după mincinoşii care ne-au făcut 
asta. 

— Cum au făcut-o? 

— Nu avem timp acum. O să-ţi povestesc totul mai târziu şi 
apoi vreau să te ascult pe tine. Să-mi spui TOT. Ai nume, cunoşti 
oamenii. Mai târziu. 

Se îmbrăţişară, scurt, simţindu-şi unul celuilalt căldura şi 
speranţa ce şi-o transmiteau trupurile lor. Michael scoase din 
buzunar o batistă şi îşi şterse urmele de sânge. . 

— Nu uita, dragul meu, şopti ea. Poartă-te urât. Impinge-mă şi, 
în timp ce o faci, prinde-mă tare de braţ. Un bărbat, care a fost 
zgâriat de o femeie, indiferent dacă îi este sau nu duşman, este 
furios. Mai ales dacă de faţă sunt şi alţi bărbaţi. Masculinitatea lui 
are de suferit. 

— Mulţumesc, Sigmund Freud. Hai să mergem. 

Gardianul zâmbi când îl văzu pe Havelock pătat de sânge, în 
timp ce cubanezul dădea din cap, expresia de pe chipul lui 
confirmând părerea de mai înainte. După cum îi spusese Jenna, 
Michael o ţinea strâns de braţ, împingând-o înainte, cu buzele 
strânse şi ochii furioşi. 

— Vreau să mă întorc la Kohoutek, apoi să plec de-aici! zise el, 
enervat. Şi nu am chef de discuţii, s-a înţeles? 

— Ooo, marele „bărbat” rănit de o păsărică mititică? zise 
gardianul, rânjind ironic. 

— Ţine-ţi gura, idiotule! 

— De fapt, nu e chiar aşa de mică, dacă ne uităm mai bine. 

Janos Kohoutek se îmbrăcase cu o haină impermeabilă cu 
glugă şi îi aştepta. Zâmbi la rândul lui, când văzu că Havelock îşi 
ţine batista la ceafă. 

— la uite, vrăjitoarea, ce a dracu’ e! 

Michael o împinse pe Jenna spre portieră. 

— Căţeaua dracului! Să mergem; ninge şi zăpada ne va 
îngreuna drumul. 


— Las” că nu-i chiar aşa de rău, zise cehul, scoțând o sfoară 
groasă din buzunar şi îndreptându-se către Jenna. 

— Ce e asta? întrebă Havelock, arătând către sfoară. 

— Ţine-i mâinile, îi ordonă cehul gardianului îmbrăcat în haină 
de piele. 

— Poate că tu ai chef să te pui cu pisica asta - eu, nu. 

— Dar eu fumez, protestă Jenna. Lasă-mă să fumez, sunt 
foarte nervoasă. 

— Poate ai chef de-un ac în fund? Şi n-o să te mai gândeşti la 
fumat. 

— Oamenii mei nu acceptă droguri, îl întrerupse Michael, cu 
fermitate. Aeroporturile sunt supravegheate, mai ales la porţile 
de plecare. Fără narcotice. 

— Atunci va fi legată. Hai, ţine-o de mâini. Gardianul se 
apropie de Jenna. Kohoutek o întrebă. Măi femeie, ai fost la 
toaletă? 

— Sunt bine, zise Jenna. 

— Pentru câte ore? Nu ne vom opri, înţelegi? Rozumet! 

— Am spus că sunt bine. 

— Leag-o şi hai să mergem. Havelock făcu câţiva paşi 
nerăbdători către uşă, trecând pe lângă ceh şi uitându-se la 
Jenna. 

Ochii ei îl priviră îngheţaţi, complet impersonal. Era magnifică. 

Apoi se uită la gardian. Arma mea e la el. O vreau înapoi. 

— O vei avea. Kohoutek o luă înainte şi, împreună se 
îndreptară către o maşină, păzită de un al treilea gardian. Era un 
camion, cu bănci de lemn în spate, pe care puteau încăpea şase, 
şapte oameni de fiecare parte. Văzându-l, pe Jenna o trecu un 
fior, iar Havelock înţelese. 

— Urcă, URCĂ! urlă Kohoutek, făcând semn cu ţeava pistolului 
automat, în timp ce gardianul ţinea portiera deschisă. 

— Nu sunt prizonierul tău! strigă şi Havelock. Am negociat! 
Avem o înţelegere! 

— Şi o parte din înţelegere, pritel, este că până când ajungem 
la New York îmi vei fi atât musafir, cât şi ostatec. După livrare, 
voi fi mulţumit să nu te mai ameninţ cu pistolul, ba, dacă vrei, îţi 
fac şi cinste undeva. 

Cehul izbucni în râs, în timp ce Jenna şi Havelock se urcară în 
camion. Se aşezară unul lângă celălalt, însă asta nu-i plăcu 
cehului. 


— Femeia stă cu mine, zise el. Tu treci pe partea cealaltă. 
Repede! 

— Eşti paranoic, zise Havelock, executându-se. 

Uşa se închise şi înăuntru se lăsă întunericul. Michael se căută 
în buzunar - cuțitul era tot acolo. Acum era momentul să... 

— Ce e asta? urlă cehul, ridicând arma spre el, în umbră, 
ţintind capul lui Havelock. 

— Căţeaua asta m-a zgâriat pe spate şi mi s-a lipit cămaşa de 
piele, zise Michael cu voce normală. Apoi urlă şi el: Vrei să vezi, 
să pui mâna? 

Kohoutek rânji, uitându-se la Jenna. 

— A dracu”. E în stare să te mănânce cu fulgi cu tot. 

Se deschise uşa la şofer; unul din paznici urcă şi aprinse 
luminile, apoi porni motorul. Vehiculul avea motor puternic şi un 
minut mai târziu deja trecuseră de poartă. Acum urcau dealul. 

După ce merseră câteva minute, când mai aveau puţin până 
să iasă din Fourforks Pike, şoferul frână brusc. Intinse mâna şi 
apăsă butonul roşu. Se auzi o voce care ţipa isterică. 

— Domnule Kohoutek, domnule KOHOUTEK! 

— Ce e? întrebă paznicul, apăsând pe un alt buton şi vorbind 
în dreptul unui microfon. Eşti pe canalul de urgente. 

— New York-ul la telefon. Handelman e mort! A auzit la radio. 
A fost împuşcat la el în apartament şi poliţia caută un bărbat... 

Havelock îl înjunghie pe ceh exact în acel moment, cu mâna 
stângă, căutând cu dreapta pistolul, în timp ce Jenna deja sărise 
într-o parte, pentru a-i lăsa liber locul de acţiune. Mikhail luă apoi 
pistolul şi-l împuşcă - cehul căzu de pe bancă, fără să apuce să 
scoată nici un sunet, să facă nici o mişcare. 

— MIKHAIL! 

Gardianul tocmai îşi scotea automatul din buzunar. Michael 
sări şi-i lipi ţeava pistolului de frunte. 

— Domnule Kohoutek? M-aţi auzit? întrebă vocea prin radio. 
Ce să facă omul de-acolo? Vrea să ştie ce are de făcut mai 
departe! 

— Spune-i că aţi auzit, ordonă Havelock, respirând greu. 
Spune-i că omul de-acolo nu trebuie să facă deocamdată nimic. 
Veţi ţine legătura. 

— Am auzit. 

Gardianul abia şoptea. 

— Mai tare, îl înghionti Michael. 


— Spune-i omului să nu facă nimic deocamdată. Vom ţine 
legătura. 

Michael smulse microfonul de la locul lui şi arătă către Llama. 

— Acum dă-mi-l încet, zise el. Foloseşte-ţi degetele, doar 
DOUA degete, continuă el. Doar e al meu, nu? 

— Aveam de gând să vi-l înapoiez, zise gardianul, înfricoşat, 
cu buzele tremurânde. 

— Cred că ai multe de înapoiat tuturor celor pe care i-ai 
transportat cu maşina asta, nu? 

— Nu are nimic de-a face cu mine, vă jur! Câştig şi eu o pâine. 
Fac ce mi se spune. 

— Aşa facem cu toţii. Havelock luă L/ama şi îndreptă ţeava 
pistolului către ceafa omului. Acum du-ne de aici, zise el. 


Capitolul 22 


Bărbatul micuţ, subţire, între două vârste, cu păr negru şi 
drept, deschise uşa cabinei telefonice de la colţul Străzii 116 cu 
Riverside Drive. Introduse moneda în aparat, formă 0, apoi cinci 
numere adiţionale; auzi un al doilea ton şi formă din nou. Peste 
câteva momente răspunse cel mai important personaj de la Casa 
Albă. 

— Da? 

— Domnul preşedinte? 

— Emory? Cum a mers? 

— Nu a mers. E mort. A fost împuşcat. 

Tăcerea de pe firul cu Washington-ul nu era întreruptă decât 
de zgomotul respirației lui Berquist. 

— Spune-mi cum s-a întâmplat. 

— A fost mâna lui Havelock, dar numele nu a fost raportat. 

Putem nega existenţa unui asemenea personaj în Statele 
Unite. 

— HAVELOCK? L-a...? Oh, Dumnezeule! 

— Nu ştiu toate detaliile şi nici nu e nevoie. Am întârziat din 
cauza zăpezii şi deja am dat ordin ca La Guardia să fie încercuit. 

Şi când am ajuns acolo, se adunase deja mulţimea, maşini de 
poliţie, ziarişti şi o ambulanţă. 

— PRESA? 

— Da, domnule. Handelman e cunoscut pe-aici. Nu numai 
pentru că a fost unul dintre evreii care a supravieţuit după 
Bergen-Belsen, dar şi pentru că era profesor emerit. Era 
respectat, ba chiar idolatrizat de studenţii lui. 

— Oh... Isuse! Ce ai aflat? CUM ai aflat? Numele tău nu e 
pronunţat pe-acolo, nu? 

— Nu, domnule, staţi liniştit. Ce doriţi să fac mai departe? 

Preşedintele nu spuse nimic câteva secunde, apoi vorbi, 
hotărât. 

— Vreau un dosar complet cu activităţile lui Havelock de când 
a demisionat, care să reflecte faptul că Guvernul nostru este 
alarmat de faptul că starea lui mentală este gravă, că are 
tendinţe omicide inutile... şi-aşa mai departe... până la loialitate. 
Tot ce poate fi mai rău. Şi, în interesul securităţii naţionale, 


dosarul va rămâne sub control strict, deocamdată. Nu va fi făcut 
public. 

— Nu sunt sigur că înţeleg. 

— Faptele vor fi dezvăluite când Havelock nu va mai constitui 
o primejdie pentru ţara noastră. 

— Domnule? 

— Un om este insignifiant, zise preşedintele, încet. Coventry, 
domnule subsecretar. Enigma... Parsifal. 

— Accept motivele, domnule, dar nu şi felul în care faceţi 
presupunerile. Cum putem fi siguri că-l vom găsi? 

— Ne va găsi el pe noi; te va găsi pe TINE. Dacă tot ce ştim la 
ora actuală despre Havelock este adevărat, atunci să ştii că nu l- 
ar fi ucis degeaba pe Handelman. A avut un motiv puternic. Şi nu 
l-ar fi omorât dacă nu ar fi aflat de la el unde este femeia. 

Când va ajunge la ea, va afla de tine. 

Bradford rămase pe gânduri. 

— Da, bineînţeles, domnule preşedinte. 

— Intoarce-te cât poţi de repede. Trebuie să fim pregătiţi... să 
FII pregătit. Du-te la aeroport şi vezi că ţi-am trimis doi oameni; 
stai acolo până când sosesc. 

— Da, domnule. j 

— Acum ascultă-mă, Emory. |lţi dau instrucțiuni clare. Vei 
primi, din ordine prezidenţiale, oameni de protecție, douăzeci şi 
patru de ore din douăzeci şi patru; viaţa ta e în mâinile lor. Vei fi 
vânat de un asasin care a vândut duşmanului secretele 
Guvernului. Acestea vor fi cuvintele pe care EU le voi folosi; ALE 
TALE vor fi altele: vei cere să fie executat. Fiecare oră care trece 
este un pericol în plus pentru oamenii noştri de pe teren. 

— Am înţeles. 

— Emory? 

— Domnule? 

— Inainte să se întâmple toate astea, nu te-am cunoscut 
foarte bine, mă refer, din punct de vedere personal, zise 
Berquist. Care este situaţia ta acasă? 

— Acasă? 

— Acolo va veni după tine. Ai copii? 

— Copii? Nu, nu sunt acasă. Fiul meu cel mare e la colegiu, iar 
cel mic la şcoală, în Europa. 

— Mi s-a părut că cineva a spus că ai fete. 

— Două. Sunt la mama lor. In Wisconsin. 


— Înţeleg. Nu am ştiut. Altă soţie? 

— Au fost. Două. Nu a fost să fie. 

— Deci, nici o femeie nu locuieşte la tine în casă? 

— Nici una permanent. Sunt câteva, dar nu locuiesc cu mine. 

— Inţeleg. 

— Sunt singur. Circumstanţele sunt optime, domnule 
preşedinte. 

— Da, cred că da. 

x 

Folosindu-se de un sul de frânghie găsit în camion, îl legară pe 
gardian de o roată şi pe Kohoutek de bancheta din spate. 

— Caută ceva şi leagă-i rana, zise Michael. Il vreau viu. Vreau 
să fie luat la întrebări. 

Jenna găsi în compartimentul din faţă o batistă mare. Scoase 
cuțitul înfipt în braţul fermierului şi o tăie în două, apoi îi legă 
expert rănile, oprind sângerarea. 

— O să-l ţină trei sau poate patru ore, zise ea. După aceea, nu 
mai garantez. Dacă se trezeşte şi o rupe, s-ar putea să 
sângereze mortal... Ştiind ce ştiu despre el, sinceră să fiu, nici nu 
mă interesează soarta lui. 

— II va găsi cineva. Intr-o oră-două se va face lumină şi 
drumul acesta e destul de circulat. OK, hai să mergem. 

— Nu poţi să mă laşi aici! gemu gardianul. Măiculiţă! 

— Ai fost la toaletă? 

— CE? 

— Sper că da, spre binele tău. 

— Mikhail? 

— Da? 

— Radioul. O să-l folosească, dacă va veni cineva să-i 
elibereze. Avem nevoie de fiecare minut. 

Havelock luă automatul şi trase în receptor, în difuzor, în 
butoane, până le făcu praf şi pulbere pe toate. Apoi trase şi în 
cauciucuri. 

— Hei, ţipă gardianul, vezi să nu mă împugşti! Hai, domne, dă- 
mi drumul! Nu ţi-am făcut nimic! Oricum o să fac pârnaie zece 
ani de-acum încolo! 

— Gata? îl întrebă Jenna. Unde e maşina ta? 

— La vreo cinci sute de metri în jos de drumul spre ferma lui 
Kohoutek. Eşti bine? 

Se uită la el; fulgii de zăpadă îi străluceau în părul blond, era 


obosită şi încercănată, însă ochii îi zâmbeau, plini de viaţă. 

— Da, dragul meu, sunt bine... 

O luă de mână şi, cu paşi mari, se îndreptară către locul unde 
Michael lăsase maşina. 

— Să mergem pe mijlocul drumului; zăpada ne va acoperi mai 
repede urmele. 

x 

Se lipise de el, îl mângâia, vroia să-l simtă cât mai aproape, cu 
braţul pe după braţul lui, cu capul pe umărul lui, odihnindu-se, în 
timp ce Michael conducea. 

Tăceau, schimbând puţine cuvinte; erau prea obosiţi, prea 
înfricoşaţi, pentru a putea sta de vorbă pe îndelete. Mai 
trecuseră prin aşa ceva - ştiau că totul va veni de la sine, când 
se vor linişti. 

Deşi vizibilitatea nu era prea bună, mergeau destul de repede; 
frigul de afară menținea zăpada uscată. 

— Suntem pe şoseaua principală? 

— Da. 

— Şi crezi că e bine să mergem pe-aici? Dacă o să-l găsească 
pe Kohoutek şi vor veni după noi? Sau ne va intercepta un 
echipaj de poliţie? 

— Suntem ultimii oameni din lume pe care Kohoutek şi-ar dori 
să-i găsească poliţia, pentru că ştim ce fel de fermă are el acolo. 
Va spune poveşti cu spărgători, se va declara victimă, ostatec. 
lar gardianul va merge pe aceeaşi poveste, până când nu va mai 
avea de ales sau până îi vor găsi cazierul şi abia atunci vor 
începe negocierile. Nu avem de ce să ne facem probleme. 

— Dar dacă, să zicem, nu e vorba de poliţie? zise Jenna încet, 
mângâindu-i braţul. Tu ai vrea să fie poliţia, dar nu te minţi 
singur. Dar dacă îi găseşte altcineva? Un fermier, un lăptar? Cred 
că Kohoutek ar plăti gras să se întoarcă înapoi acasă, în 
siguranţă. 

Michael se uită la ea; întotdeauna gândea mai bine decât el, 
mai profund. Fusese mai hăituită decât el. Ştia să se controleze, 
să nu se lase copleşită de panică, sau de frică, nici măcar în cele 
mai critice momente. Se aplecă şi o sărută pe obraz. 

— Eşti magnifică, zise el. 

— Mi-e teamă, răspunse ea. 

— N-are de ce să-ţi fie teamă, o asigură Havelock, ca pe copii. 
Era o minciună, dar care spera din tot sufletul să se transforme 


în adevăr. Cert era că, indiferent cine îl găsea pe Kohoutek, 
nimeni nu putea face nimic până la şapte, şapte treizeci. Totuşi, 
ai dreptate. Vom intra pe primul drum lateral care ne iese în 
cale. 

— Incotro? 

— In primul rând, mergem undeva unde putem fi singuri şi să 
nu ne mişcăm. Să nu fugim. 

x 

Se aşeză pe scaunul de la fereastra motelului - afară răsărea 
soarele, colorând în portocaliu crestele Munţilor Allegheny, ce se 
vedeau la orizont. Razele galbene se reflectau aurii în părul ei 
blond. Se uita când la el, când pe geam, apoi închise ochii, 
simțind adânc durerea provocată de cuvintele lui. 

După ce termină de povestit, tot nu reuşi să-i elimine starea 
de tristeţe: fusese executorul ei. 

Jenna se ridică de pe scaun şi rămase în picioare, lângă 
fereastră. 

— Ce NE-au făcut? şopti ea. 

Havelock stătea în cealaltă parte a încăperii, privind-o. Nu 
putea să-şi ia ochii de la ea. Nu-i venea să creadă. Se trezise 
dintr-un coşmar şi nu ştia prea bine: era vis? Realitate? 

— Trebuie să aflăm de ce, zise el, în cele din urmă. Broussac 
mi-a povestit ce s-a întâmplat cu tine, dar mai sunt nişte goluri 
de acoperit. 

— Nu i-am spus totul, spuse Jenna, privind zăpada de afară. 
Nu am minţit-o, dar nu i-am spus totul. Mi-era teamă că nu mă 
va ajuta. 

— De ce ai plecat? 

— Din cauza importanţei pe care o avea persoana care m-a 
contactat. Lucrează în Guvernul vostru de mulţi ani. Deşi odată, 
demult, a fost persoană controversată, încă mai este respectată. 

Cel puţin aşa am auzit vorbindu-se despre el. 

— Cine? 

— Bradford, îl chema, Emory Bradford. 

— DUMNEZEULE...! Havelock aproape că rămase cu gura 
căscată. 

— İl cunoşti? îl întrebă Jenna. 

— Personal, nu. Nu l-am întâlnit niciodată. Dar, ai dreptate, A 
FOST o persoană despre care s-au ţesut multe poveşti şi îl 
cunoaşte aproape toată lumea. Ultima dată am auzit că a fost 


numit subsecretar de stat. Cred că abia aştepta un caz ca 
acesta, pentru a se face din nou remarcat. [i-a spus că a fost 
trimis la Madrid de Consiliul Operaţional? 

— Mi-a spus că doar colaborează cu cei de la Consiliu, pentru 
o misiune specială, care implică securitatea internă a ţării. 

— Adică eu? 

— Da. Mi-a arătat copiile unor documente găsite în trezoreria 
unei bănci din Ramblas. Jenna se întoarse cu faţa la el. iți 
aminteşti că mi-ai spus de câteva ori că ai treabă la Ramblas? 

— Mda, nu contează, oricum afacerea a fost orchestrată. Acolo 
mă opream în drum spre Lisabona pentru nişte treburi minore, 
fără importanţă. 

— Dar mă înţelegi! Ramblas mi-a rămas în minte. 

— Ce fel de documente? 

— Instrucţiuni de la Moscova, care îţi erau adresate strict 
personal. Cuprindeau date, itinerarii, totul corespundea cu 
locurile prin care am fost împreună. Plus coduri; dacă nu erau 
autentice, atunci eu nu am văzut niciodată un cifru rusesc. 

— Aceleaşi materiale care mi s-au dat şi mie, zise Havelock, 
înfuriindu-se. 

— Da, mi-am dat seama, când mi-ai povestit ce ţi-au arătat la 
Madrid. Nu erau identice, bineînţeles, dar majoritatea se 
asemănau. Ah, cum s-au potrivit! De ce să ne facă aşa ceva? 
strigă Jenna? Bine că nu am avut încredere în Bradford. Vroia să 
mă ia cu el la Consulat. 

— De ce nu ai plecat cu ei? 

— Nu am putut. Brusc, am simţit că nu pot avea încredere în 
nimeni... lţi aminteşti incidentul de la cafeneaua Paseo Isabel. 
Până să ajungem în Madrid... 

— Beţivul, zise Havelock, amintindu-şi prea bine, chiar. A 
căzut peste tine, apoi a insistat să-ţi strângă mâna şi să te 
sărute. 

Era tot peste tine. 

— Atunci am râs. Tu mai tare decât mine. 

— Nu şi peste câteva zile. Când am crezut că totul a fost 
intenţionat. 

— lar eu habar n-aveam. 

— Şi cheia pe care am găsit-o la tine în geantă a fost pusă de 
Bradford, când a venit la tine în vizită. Presupun că ai lipsit un 
moment, două. 


— Am avut un şoc; eram bolnavă. Sunt convinsă că m-am 
scuzat şi am ieşit din cameră câteva minute. Of, bine că a trecut. 
Bine că am reuşit să trecem peste acele momente dificile. Mai ţii 
minte când ne întrebam dacă vom evada vreodată din această 
închisoare mobilă? lar tu vroiai să intri în învăţământ, să predai... 

— Istoria. 

— Şi să avem copii... 

— Şi să-i trimitem la şcoală... 

— Şi să-i iubim şi să-i răsfăţăm... 

— Şi să mergem la meciuri de hochei. 

— Ai spus că nu vrei să auzi de hochei... 


— Te iubesc... 

— MIKHAIL? 

Paravanul dintre ei nu mai exista. Tentativa primilor paşi se 
transformă în disperare - alergară unul către celălalt, 


strângându-se în braţe, lăsând timpul deoparte şi durerea şi miile 
de momente de angoasă. Incepu să plângă, iar el o strânse mai 
tare în braţe. Buzele li se întâlniră, simțind, căutând eliberarea 
pe care amândoi şi-o doreau atât de mult. Erau mai mult ca 
oricând prinşi în capcana închisorii - înțelegeau asta - însă, în 
acea clipă, se simțeau mai liberi ca niciodată. 

x 

Visul se împlinise, realitatea era palpabilă, aproape că îşi 
pierduse orice urmă de fragilitate. Era lângă el; îi atingea umărul 
cu faţa şi respira adânc, cu buze întredeschise, încălzindu-i 
pielea. 

Făcu ceea ce visase adeseori, trezindu-se ud de transpiraţie, 
crezând că nu se va mai întâmpla niciodată. Dar acum putea. li 
şopti numele, chemând-o din somnul spasmodic, neliniştit, iar ea 
se răsuci adormită către el şi-i cuprinse umerii cu braţele, tandră, 
caldă, iubitoare. Deschise ochii şi-l privi adânc, apoi se lipi toată 
de el, oferindu-i-se. 

Se iubiră fără nici un cuvânt, calmi, de parcă ar fi avut tot 
timpul la dispoziţie - nu se auzeau decât gemetele de plăcere şi 
dorinţă. 

x 

Se iubiră de încă două ori. Soarele deja stătea să apună - se 
simțeau odihniţi şi mulţumiţi. Se ridicară în pat, iar Michael îi 
aprinse o ţigară. 

— O să-mi dai papucii pentru cine-ştie-ce arab viril. 


— Nu ai de ce să-ţi ceri scuze, dragul meu... Mikhail al meu. Și- 
apoi, nu pot să sufăr cafeaua lor. 

— Ce mai uşurare. 

— Eşti minunat, zise ea, mângâindu-i umărul bandajat. 

— Sunt îndrăgostit. Şi am atâtea de recuperat. 

— Amândoi avem, nu numai tu. Nu mai vreau să gândeşti aşa. 
Am acceptat minciunile, la fel ca tine. Minciuni incredibile, 
incredibil prezentate. Şi nu ştim de ce. 

— Dar ştim scopul, ceea ce încă e bine. Să mă scoată pe mine 
din circuit. 

— Prin moartea MEA? Sunt atâtea moduri de a scăpa de un om 
pe care nu-l mai vrei. g 

— Omorându-l? Havelock dădu din cap, gânditor. Intr-un fel, 
da. Insă nu poţi controla dovezile zdrobitoare pe care acesta le- 
ar putea lăsa în urmă. Există întotdeauna posibilitatea ca unicul 
mod de supravieţuire să fie dovezile pe care le laşi în urmă. 

— Dar ACUM vor să te omoare. 

— Se pare că cineva s-a răzgândit. 

— Persoana cu codul „Ambiguitate”, zise Jenna. 

— Da. Indiferent ce ştiu - sau ce cred ei că ştiu - a fost înlocuit 
de o ameninţare mult mai puternică pentru ei. 

— Nu înţeleg. 

— Tu, zise Havelock. Costa Brava. Trebuiesc îngropate. 

— Vreo conexiune cu sovieticii? 

— Nu ştiu. Cine era femeia de pe plajă? Ce credea ea că face 
acolo? De ce nu ai fost tu - mulţumesc lui Dumnezeu că nu ai 
fost. 

— Dar DE CE? Unde vroiau să te ducă. 

— Spre mormânt, cred. 

— Dacă da, de ce nu pe plaja aceea? De ce nu te-au omorât 
atunci? 

— Poate pentru că au simţit că nu voi pleca cu ei. S-au 
asigurat. Nu am ieşit cu ei din hotel. 

— Atunci nu aveau de unde să ştie. Credeau că te au la mână. 

— Infricoşată, şocată, dorind protecţie. Nu se leagă nimic. Mai 
ales pentru că cine a pus în scenă afacerea Costa Brava a fost un 
tehnician de excepţie, probabil expert în operaţiuni făcute la 
negru. 

Jenna întrerupse lunga tăcere. 5 

— Mikhail, zise ea, încet, privind în gol. DOUA operaţiuni, şopti 


ea. 

— Poftim? 

— Să zicem că au fost două operaţiuni, nu una? Se întoarse cu 
faţa la el, cu ochii strălucind. Prima a fost pusă în mişcare la 
Madrid - probele împotriva MEA - apoi continuată la Barcelona. 

— Probele împotriva TA. 

— Tot nu înţeleg. 

— Simplu. Operaţiunea originală a fost interceptată, zise ea. 
De cineva care nu a luat parte la planul iniţial. 

— Da, da, da... 

— Ce nu-mi dau seama este... care ar fi scopul? 

— Control, răspunse el. Dacă tu fugeai, se ducea naibii totul. 
Broussac mi-a spus că s-a transmis cod de alertă pentru tine, 
imediat după Costa Brava. 

— Mda, zise Jenna, stingând ţigara. Ceea ce ar putea însemna 
că acela care a interceptat operaţiunea habar n-are nici la ora 
asta că eu am plecat VIE din Barcelona. 

— Până când te-am văzut eu şi, astfel, a aflat toată lumea. Din 
acest moment, s-a hotărât că trebuie să murim amândoi. 

— Cine a hotărât? „Ambiguitate”! 

— Cine altcineva? 

Jenna se uită la el, apoi pe geam; lumina de afară începuse să 
pălească. 

— Incă sunt prea multe goluri. 

— Poate vom reuşi să le umplem. 

— Unul e Emory Bradford. 

— Mai e cineva, zise Havelock. Matthias. În urmă cu patru zile, 
am încercat să-l sun de la Cagnes-sur-Mer, pe linia particulară - 
foarte puţini au numărul acesta de telefon. Nu am înţeles de ce - 
cert este că nu a vrut să stea de vorbă cu mine. Nu poţi să-ţi dai 
seama cum m-am simţit, am înnebunit, nu-mi venea să cred. Dar 
nu a făcut-o şi m-am gândit la ce e mai rău: omul care mi-a fost 
cel mai apropiat, m-a lăsat baltă. Apoi vii tu şi-mi spui de 
Bradford şi încep să cred că m-am înşelat. 

— Ce vrei să spui? 

— Dacă Anton nu era acolo? Dacă alţii i-au interceptat linia 
particulară? 

— BRADFORD? 

— Şi cei care au mai rămas din tribul lui. Dacă e să ne luăm 
după ziare, Matthias e plecat în concediu, dar dacă nu e aşa? 


Dacă cel mai celebru secretar de stat din istoria Americii e ţinut 
ostatic pe undeva? Dacă a fost internat cu forţa într-o clinică? 

— Dar e incredibil, Mikhail. Un om ca el nu poate pierde 
complet contactul cu biroul. Sunt decizii zilnice de luat, hotărâri, 
probleme curente... 

— Astea pot fi luate şi de alţii, doar din cauza asta există atât 
de mult personal auxiliar la Departament. 

— Nu ştiu ce să spun. 

— Poate că nu am dreptate. Poate că nu vreau să recunosc că 
Anton nu a vrut să stea de vorbă cu mine. Am mai dat un telefon 
după aceea - unui bătrân, vecin cu Matthias, profesor pensionar, 
care s-a refugiat din Polonia în America, în urmă cu mulţi ani. 
Numele lui e Zelienski şi este o persoană dragă lui Anton, un 
adevărat tonic pentru el. Când am vorbit cu el, mi-a spus că 
Anton nu a avut timp de el zilele astea. Nu a avut timp. 

— E posibil, Mikhail. 

— Dar nu ţine. Matthias şi-ar fi făcut timp; nu e genul de om 
care să întrerupă legăturile cu prietenii fără nici o explicaţie. 
Clar, nu e genul lui. 

— Ce vrei să spui? 

— Imi amintesc vorbele lui Zelienski. Spunea că a lăsat mesaje 
pentru Anton şi că a fost sunat de alţii, care i-au transmis mii de 
scuze din partea lui, dar nu mai are timp să treacă pe la el. Asta 
înseamnă că era acolo. Sau că aşa ar fi trebuit să fie. Ce vreau să 
spun este că s-ar putea să NU fi fost acolo... 

— Acum chiar că nu mai înţeleg nimic, interveni Jenna. Dacă e 
adevărat, de ce nu au spus, pur şi simplu, că nu e acolo? 

— Nu aveau cum. Am apelat linia particulară, unde răspund 
numai persoane competente sau el, personal. Cineva a ridicat 
receptorul din greşeală şi apoi a încercat să se acopere. 

— Cineva care lucrează pentru Bradford? 

— Cineva care ia parte la conspirația împotriva lui Matthias şi 
nu l-aş exclude pe Bradford. Cei din Washington, tratează pe 
ascuns cu cei de la Moscova. Impreună au construit afacerea 
Costa Brava, convinşi că Matthias e agent sovietic. Anton nu a 
avut niciodată încredere în Bradford şi clica lui; îi considera ca 
fiind oportunişti de ultimă speţă. li ţinea deoparte de negocierile 
importante. Michael îşi aprinse o ţigară şi se uită pe fereastră. În 
curând se va lăsa întunericul şi vom putea pleca. Mergem spre 
Maryland, via Washington. 


— La Bradford? 

Havelock dădu din cap. Jenna continuă: 

— Vor face legătura între tine şi cazul lui Handelman şi vor 
presupune că ai ajuns la mine. Işi vor da seama că primul nume 
pe care ţi l-am dat este Bradford. Il vor păzi zi şi noapte. 

— Ştiu, spuse Michael. Să ne îmbrăcăm. Trebuie să mâncăm şi 
să găsim un ziar. Mai vorbim în maşină. Se îndreptă către valiză, 
apoi se opri. Dumnezeule, hainele tale. Nu m-am gândit; nu ai 
haine. 

— Oamenii lui Kohoutek le-au luat, au confiscat tot. Ca nu 
cumva să las urme. Imi dădeau ei ceva potrivit, mai târziu. 

— Potrivit pentru ce? 

— Mi-e şi frică să mă gândesc. 

— i-au luat totul şi te-au lăsat singură într-o încăpere 
nenorocită. „Am atâtea de recuperat”. Să mergem. 

— Trebuie să oprim undeva, să cumpărăm o trusă de prim 
ajutor, adăugă Jenna. Bandajul de la umărul tău, trebuie 
neapărat schimbat. 

„Atâtea de recuperat.” 


Capitolul 23 


Imediat ce intrară în holul micului restaurant din Hagerstown, 
cumpărară ediţiile de dimineaţă şi seară ale ziarului „Sun” editat 
în Baltimore. Apoi se aşezară la o masă ceva mai retrasă, faţă în 
faţă. Fiecare luă câte un ziar şi mai întâi le răsfoiră în căutare de 
fotografii. Răsuflară uşuraţi - nu era nici una. 

— Probabil că eşti lihnită de foame, zise Havelock. 

— Adevărul e că aş prefera să beau ceva. Nici nu m-am gândit 
la mâncare. 

— Ciudat. Kohoutek mi-a spus că nu ai mâncat nimic seara 
trecută, deoarece i-ai aruncat tava în cap cubanezului. 

— O tavă plină cu resturi. Am mâncat; întotdeauna mi-ai spus 
să mănânc, mai ales în situaţii critice. Nu ştii când vei mai mânca 
a doua oară. 

— Bine faci că-l asculţi pe tăticul tău. Da’ cu tava ce-ai avut? 

— Doream cu ardoare furculiţa. Cuţit nu era. 

Havelock se lăsă pe spate şi începu să râdă. 

— Doamna mea, eşti fenomenală. 

— Eram disperată. Nu-mi mai face atâtea complimente. 

De masa lor se apropie o chelneriţă masivă, care se uita la 
Jenna cu un amestec de tristeţe şi invidie. Michael înţelese, fără 
să simtă nici satisfacţie, nici condescendenţă; întotdeauna 
înţelegea. Jenna Karras era o femeie frumoasă, forţată să ucidă, 
pentru a supravieţui şi să seducă pentru a trăi. Era o lady. 
Havelock comandă băuturile. 

— Să trecem la veştile proaste, zise Michael, deschizând din 
nou ziarul. 

— Uită-te pe pagina a treia. 

Michael începu să citească şi în acest timp sosi şi chelneriţă cu 
băuturile. 

— Comandăm imediat şi ceva de mâncare, zise Havelock, pe 
sub ziar. Femeia plecă, iar Jenna se uită la el; pe chipul lui se 
puteau citi pe rând uşurare, apoi îngrijorare şi în cele din urmă 
mirare. Termină şi lăsă ziarul pe masă, privind în gol. 

— Ce e? Ce spune? 

— Nimic. Mă acoperă. 

— CE? 


— Mă acoperă... efectiv, mă acoperă. 

— Poate nu ai citit bine. 

— Mi-e teamă că da. Se aplecă în faţă şi citi din ziar, urmărind 
fiecare rând cu degetul arătător. Ascultă: 

„De la Departamentul de Stat ni se comunică faptul că 
descrierea şi amprentele persoanei suspecte nu aparţin nici unui 
angajat al instituţiei sus-numite. Ba, mai mult, un purtător de 
cuvânt al Departamentului de Stat a precizat că orice insinuare a 
faptului că asasinul ar putea fi angajat actual sau fost al 
respectivei instituţii va fi considerată jignire şi că se va cere ca 
orice asemenea afirmaţie să fie sprijinită de dovezi indiscutabile. 
Se mai precizează, de asemenea, că poliţia din Manhattan este de 
părere că asasinul ar putea fi membru al unei organizaţii teroriste 
naziste, ostilă violent comunităţilor evreieşti. Să nu uităm că 
domnul profesor Handelman a fost unul dintre supraviețuitorii 
perioadei naziste, reprezentant de marcă al societăţii. 
Departamentul de Stat insistă asupra faptului că nu este 
neobişnuit ca teroriştii din toate ţările să-şi asume identitățile 
personalului din guvern.” 

Havelock se uită la Jenna. 

— Ce zici de asta? 

— Oare ei cred ce spun? 

— Imposibil. În primul rând, sunt sute de oameni care ştiu că 
am fost membru al Consiliului Operaţional. Nu e greu să se 
gândească la mine. In al doilea rând, amprentele mele sunt 
peste tot în apartamentul lui Handelman; de asemenea sunt în 
dosarul meu. În ultimul rând, Handelman nu avea nimic de-a face 
cu Guvernul; în asta consta puterea lui. Cei de la Quai d'Orsay nu 
l-ar fi folosit niciodată, dacă ar fi lucrat pentru guvern. Nu e 
normal ce se întâmplă. 

Michael se scufundă în scaunul de pluş şi sorbi liniştit din 
paharul cu whisky. 

— Ciudat, zise el, în cele din urmă. 

— Atunci e o capcană, spuse Jenna. Te vor acolo - 
presupunând că te vei duce după Bradford - şi odată ce au pus 
mâna pe tine... 

— Sunt mort. Odată ce am murit, nu mai pot vorbi, iar ei vor 
justifica moartea mea cu acest dosar. Ce-ar fi să nu mă duc eu 
după Bradford, să vină el la mine...? 

— Nu-i vor permite niciodată. Şi-apoi ar fi flancat de 
bodyguarzi şi echipe de securitate. 

— Se pare că avem nevoie de ajutor. 


— Mikhail, fii serios. Cine crezi că te-ar ajuta? În cine să ai 
încredere? 

— Nu mă refeream la cineva din Guvern. 

— Dar la cine? 

— Ţi-am povestit că, atunci când eram acasă la Salanne, l-am 
sunat pe Zelienski, care a menţionat un nume. „Alexandru cel 
Mare”, îi spunea el. Raymond Alexander. Un foarte bun prieten - 
şi al meu şi al lui Matthias. El ar putea să mă ajute. 

— Cum? f 

— El este în afara Guvernului. In afară, dar şi puţin implicat; 
Washington-ul are nevoie de el şi el are nevoie de Washington. 
Scrie pentru „Potomac Review” şi ştie mai multe decât oricine 
despre Guvern. Dacă apăream în ziare, niciodată nu mă lăsa să 
mă apropii de el. 

— Cu ce ar putea el să ne ajute? 

— Nu sunt sigur. Poate să-l aducă pe Bradford. Să-l cheme 
acasă, pentru un interviu, să fiu şi eu de faţă, nu ştiu, ceva de 
genul ăsta. 

— Acasă? 

— Lucrează acasă; e o idee fixă a lui. Precum James Reston de 
la „Times”. Dacă un politician spune că vine din Fox Hollow, 
toată lumea ştie că a fost intervievat de Raymond Alexander. Fox 
Hollow e în Virginia, la vest de Washington. Am putea ajunge 
acolo într-o oră şi jumătate, maxim două. 

— Oare ar face-o? 

— Posibil. Nu-i voi spune de ce, dar s-ar putea să o facă. 

Suntem prieteni. 

— De la universitate? 

— Nu, l-am cunoscut prin Matthias, de când eram student. 

Când cinau împreună mă invitau şi pe mine. Nu refuzam 
niciodată, mai ales că pe atunci veniturile mele rar îmi permiteau 
o masă bună la restaurant. Şi a rămas ca un obicei să luăm masa 
împreună, mai ales după ce Matthias a devenit din ce în ce mai 
ocupat. 

— La el acasă? 

— Întotdeauna. Înţelegea că nu era o persoană cu care aş fi 
vrut să fiu văzut în public. 

— Atunci. Înseamnă că sunteţi buni prieteni. 

— Rezonabil. 

— Şi e o persoană influentă? 


— Bineînţeles. 

Jenna îi luă mâna într-a ei, peste masă. 

— Mikhail, de ce nu-i spui totul? 

— Nu cred că ar vrea să audă. Este genul de problemă de care 
el, de obicei, fuge. g 

— E scriitor. Jurnalist. In WASHINGTON. Cum poţi să spui asta? 

— Este analist, comentator. Nu e reporter investigator. 

Nu-i place să calce pe teren instabil. 

— Dar ceea ce-i vei spune este extraordinar. 

— Mă va sfătui să mă duc direct la Biroul de Securitate al 
Departamentului de Stat şi să spun ce am pe suflet. Asta ar 
echivala cu a-mi trage un glonte în cap. Alexander e un 
conservator de şaizeci şi cinci de ani, care a auzit multe la viaţa 
lui - de la Dallas la Watergate - şi care e de părere că 110% din 
toate acestea reprezintă conspirații de rahat, inutile, ţesute de 
bolnavi megalomani, paranoici, etc... Şi dacă află ce am făcut - 
cu excepţia lui Handelman - el însuşi va pune mâna pe telefon şi 
va chema securitatea. 

— Atunci nu-ţi este chiar prieten. 

— Din punctul lui de vedere, este; doar că nu va fi niciodată 
de acord cu mine. Şi mai e ceva ce am de lămurit cu el, nu 
numai să-l aducă pe Bradford la Fox Hollow. Trebuie să-l rog să 
afle unde e Matthias. Poate să o facă, cu relaţiile lui. 

— Şi dacă nu? 

— Atunci ne-am lămurit în privinţa unui lucru, nu? Şi în cazul 
ăsta, îl vom chema pe Bradford aici şi-i vom pune întrebări, cu 
pistolul la tâmplă. Dar dacă îl găseşte pe Matthias la cabana din 
Shenandoah... ne vom da seama de altceva şi asta mă sperie cel 
mai tare. Atunci voi fi sigur că secretarul de stat are pe cineva la 
Moscova, la KGB. 

x 

Orăşelul Fox Hollow era micuţ. Străzile erau luminate cu gaz 
lampant şi arhitectura rămăsese colonială, prin decret dat de 
primărie; acolo, magazinele se chemau prăvălii, iar clientela era 
selectă - numai lume bună, atât de pe raza Washington-ului, cât 
şi a New York-ului. Farmecul orăşelului nu era doar aparent, însă 
nu era cunoscut. Turiştii erau descurajaţi, ba chiar hăituiţi de 
localnici. Forţele minime de poliţie, ca număr, erau dotate cu 
maximum de armament şi sistemul de comunicaţii putea rivaliza 
cu al Pentagonului, unde fusese, probabil, proiectat. Fox Hollow 


era ca o oază de linişte, într-un deşert al nebunilor. 

Aerul era cald, datorită râului Potomac ce curgea în apropiere. 

Mergeau încet cu maşina, iar Havelock îşi pregătea în minte 
scenariul discuţiei ce urma să o poarte cu Raymond Alexander. 

— Dumnezeule, orăşelul acesta e încântător! exclamă Jenna, 
fermecată de arhitectura oraşului. 

— Mă bucur că-ţi place. Regretele mele, dar am ajuns. 

Havelock opri în faţa porţii, cercetând cu atenţie zona. Nici 
urmă de poliţie sau de câini. Probabil existau numai alarme 
ascunse ochiului liber. Cobori din maşină şi se îndreptă către uşă. 

li răspunse menajera: 

— Bună seara, domnule, zise femeia în vârstă, vorbind cu 
accent puternic irlandez. 

— Bună seara. Domnul Alexander este? 

— Cine îl caută? 

— Mă numesc Havelock. Michael Havelock. 

— Aşteptaţi un moment, zise femeia şi-l pofti în hol. 

Peste câteva clipe, Raymond Alexander apăru, venind către el 
cu mâinile întinse şi radiind de bucurie. Părea mai tânăr ca 
niciodată; chipul rotund, tenul alb ce punea în evidenţă ochii de 
un verde strălucitor, era încadrat de un păr ce rămăsese negru, 
în ciuda vârstei înaintate. In concordanţă cu stilul lui anacronic 
de viaţă, era îmbrăcat cu o haină de casă, croită dintr-o catifea 
roşu închis - ceva atât de tineresc nu mai văzuse Michael din anii 
de colegiu. 

— Michael, ce mai faci? Dumnezeule, cred că au trecut patru, 
nu, cinci ani! strigă jurnalistul bucuros, cu vocea lui piţigăiată. 

— Văd că nu te-au dezavantajat deloc anii ăştia, Raymond. 

Arăţi nemaipomenit. 

— TU, nu! Scuză-mă, tinere, dar parcă ai fi o pisică de-a mea 
pe care am uitat-o afară. Cred că faptul că te-ai retras nu ţi-a 
priit deloc. Alexander îi eliberă mâna lui Havelock, pentru a o 
ridica şi pe cealaltă. Da, ştiu totul. Intotdeauna mă interesez cum 
o mai duc prietenii mei. Pune-ţi ceva de băut; ştii care sunt 
regulile pe-aici şi se pare că ai mare nevoie. 

— Mulţumesc, zise Michael, îndreptându-se către barul care îi 
era atât de familiar. 

— Cred că ai arăta mai bine dacă ai dormi puţin... 

Atunci era momentul. Havelock se aşeză vis-a-vis de jurnalist 
şi-i povesti ce s-a întâmplat la New York, plecarea precipitată cu 


avionul, întoarcerea la fel de precipitată... spunându-i în cele din 
urmă că are o informaţie pentru el. 

— Ce-mi spui tu am citit încă de azi dimineaţă, zise Alexander, 
clătinând din cap. Bineînţeles că m-am gândit la tine, dar apoi 
mi-am spus că nu ai fi avut de ce să acţionezi aşa. Intortocheate 
sunt căile Domnului. Eh, dacă Anton ar fi ştiut de toate acestea, 
nu s-ar fi întâmplat ce s-a întâmplat. 

Numai prietenii foarte apropiaţi vorbeau de Matthias folosind 
numele ceh şi pentru că Michael o ştia, afirmaţia îl alarmă. 

Trebuie să insiste pe latura aceasta; Bradford putea să mai 
aştepte. 

— Chiar mă gândeam la el, spuse Havelock, cu voce calmă, 
jucându-se cu paharul. Cred că am fost mult prea ocupat. De fapt 
vroiam să te întreb dacă e în Washington. Aş vrea să trec pe la 
el, însă nu am timp şi dacă îl sun... ştii cum e Anton. Nu mă lasă 
până când nu petrecem câteva zile împreună. 

Alexander se cufundă în fotoliul de piele, vizibil îngrijorat. 

— Să înţeleg că nu ştii? 

— Ce anume? A 

— La naiba, numai paranoici în Guvernul ăsta. lţi este cel mai 
apropiat, ca un tată, iar tu ai fost întotdeauna pentru el fiul pe 
care şi l-a dorit atât de mult! Tu, care ai cunoscut detaliile a mii 
de operaţiuni, tocmai ţie să nu-ţi spună. 

— Ce să-mi spună? _ 

— Anton e bolnav. Imi pare rău că trebuie să ţi-o spun eu, 
Michael. 

— Cât de bolnav? 

— Zvonurile spun că de la serios spre fatal. Se pare că nici nu 
mai ştie pe ce lume trăieşte. Când cei de la Guvern au aflat că 
ştiu, m-au pus să jur că nu voi comenta. 

— Cum ai aflat? 

— Intâmplător. In urmă cu câteva săptămâni am fost invitat la 
o petrecere în Arlington - ştii cât de mult detest treburile astea, 
însă gazda era o bună prietenă a răposatei mele soţii. 

— Condoleanţe, îl întrerupse Michael, amintindu-şi vag de 
soţia lui. Nu am ştiut. 

— Mulţumesc. S-a întâmplat acum doi ani. 

— Spuneai ceva de o petrecere în Arlington. 

— Da, ei bine, spre jena mea, am fost practic luat cu asalt de o 
tânără ameţită de băutură. Aparent, avea probleme în căsnicie şi 


vroia să se confeseze. Şi m-a găsit pe mine. Deci, soţul ei este 
ofiţer şi a lipsit mult timp din garnizoană - a se înţelege patul 
conjugal - mai bine zis, în jur de aproape trei luni şi nimeni de la 
Pentagon nu vroia să-i spună unde este. S-a prefăcut bolnavă, 
ceea ce nu cred că i-a fost prea greu, iar soţul ei a fost chemat 
de urgenţă acasă. Când a dat ochii cu el, l-a întrebat pe unde 
umblă de atâta timp - a se înţelege dacă a fost pe la alte femei - 
iar el i-a răspuns simplu că nu îi poate da nici o explicaţie, afară 
de faptul că o personalitate extrem de importantă a vieţii politice 
suferă de o boală gravă şi trebuie păzită de intruşi şi curioşi. 

— Anton? întrebă Michael. 

— Nu mi-am dat seama până a doua zi dimineaţă. Ultimul 
lucru pe care mi l-a spus a fost că ţara trebuie să ştie când se 
întâmplă aşa ceva, că poporul nu e informat, că Guvernul nostru 
nu e departe de cel al ruşilor şi-aşa mai departe. A doua zi 
dimineaţă m-a sunat - era trează şi intrase în panică. Şi-a cerut 
scuze pentru comportamentul „dezastruos” şi m-a rugat să uit 
tot ce mi-a spus. l-am răspuns amabil, fără să uit să adaug că, 
dacă vrea să ajungă undeva, să apeleze la altă persoană, pentru 
că eu nu sunt genul să fac uz de o asemenea informaţie. Mi-a dat 
răspunsuri bâlbâite, cum că nu vrea să-i ruineze cariera 
domnului soţ, bla, bla, bla... Cam asta a fost. 

— Asta a fost CE? Cum de ţi-ai dat seama că e vorba de 
Matthias? 

— Pentru că în aceeaşi dimineaţă am citit în „Washington 
Post” că Anton şi-a prelungit scurta vacanţă şi că nu va putea 
apărea în faţa Comitetului Senatorial de Relaţii Externe. Mi-am 
amintit vorbele femeii... şi faptul că se întâmpla rar ca Anton să 
rateze şansa de a participa la asemenea întruniri. Atunci m-am 
gândit: De ce nu? După cum ştii şi tu, cunosc locul unde îşi 
petrece vacanţele... 

— Cabana de la Shenandoah, îl întrerupse Havelock, stăpânit 
de un sentiment ciudat. 

— Exact. La început m-am gândit că, dacă povestea era 
adevărată şi era într-adevăr liber, să-l invit la o partidă de 
pescuit sau la un şah. Aşa că l-am sunat. 

— Nu era acolo. 

— Nu mi-au spus asta, îl corectă jurnalistul. Au spus că nu 
poate răspunde momentan la telefon. 

— La telefonul ACELA? 


— Da... la telefonul ACELA. Era linia lui particulară. 

— Cea la care nu răspunde nimeni, în cazul în care el lipseşte. 

— Da. Alexander ridică paharul şi luă o gură de brandy. 

Havelock mai avea puţin şi începea să urle. Ar fi vrut să-l 
apuce de reverele hainei de casă şi să-l zgâlțâie. CONTINUA! 

HAIDE, SPUNE-MI! insă, zise calm: 

— Cred că ai suferit un şoc. 

— Tu nu ai fi reacţionat la fel în locul meu? 

— Bineînţeles. Aşa am şi reacţionat! Nu se citeşte în ochii mei? 
Apoi ce ai făcut? 

— Primul lucru a fost să-l sun pe Zelienski. Ţi-l aminteşti pe 
bătrânul Leon, nu? N-ai uitat de întâlnirile lor? 

— L-ai găsit? 

— Da şi mi-a spus ceva foarte ciudat. Că nu l-a văzut pe Anton 
de luni de zile, că nu i-a răspuns la telefon - nu personal - şi că 
are impresia că nu mai are timp de noi. 

Imaginea îi era perfect cunoscută lui Michael. Apoi îşi aminti. 

— Eşti prieten cu Zelienski, nu? x 

— Da, mai mult prin Anton. Aşa ne întâlneam cel mai des. In 
rest, mai vine din când în când la câte o partidă de şah. 
Niciodată nu rămâne la cină; nu-i place să şofeze noaptea. 
Problema este că Matthias nu era unde ar fi trebuit să fie, în 
cazul în care se afla în vacanţă. Altfel nu se explică faptul că nu a 
trecut pe la Leon. 

Doar Zelienski îl lasă întotdeauna să câştige. 

— Nu pot să cred că ai abandonat problema în stadiul acesta. 

— Ai dreptate. Am sunat la Anton la birou şi am cerut să 
vorbesc cu asistentul lui. Am accentuat că nu discut decât cu 
cineva care îl reprezintă pe Secretarul de Stat - ei, ghici pe cine 
mi-au dat la telefon? 

— Cine? 

— Emory Bradford. Ţi-l aminteşti? 

— Cum să nu? Ce ţi-a spus? 

— Vrei să spui ce m-a rugat după ce i-am expus punctul meu 
de vedere? Normal, nu am menţionat numele femeii şi nici nu a 
fost necesar. Bradford a avut la rândul lui un şoc. M-a implorat să 
nu scriu nimic, să nu dezvălui nimic şi că, în curând, Matthias va 
lua legătura cu mine. Am fost de acord şi, în jurul prânzului, am 
primit un bilet de la Anton, prin curier. Şi m-am conformat 
rugăminţilor lui - până la ora asta. 


— Nu ştiu ce să spun. Havelock lăsă paharul jos şi trase adânc 
aer în piept, pregătindu-se să pună poate cea mai importantă 
întrebare din viaţa lui. Iti aminteşti numele locului unde se afla 
soţul femeii? 

— Da, zise Alexander, studiindu-l pe Havelock. Dar nimeni nu 
ştie că ştiu. Nici măcar sursa mea nu-mi mai aminteşte că mi-a 
spus. 

— Vrei să-mi spui şi mie? Nimeni nu va afla care este „sursa” 
mea; ai cuvântul meu de onoare. 

— De ce vrei să ştii, Michael? 

Havelock tăcu câteva clipe, apoi zâmbi. 

— Ca să-i trimit un coş cu fructe, probabil. Şi un bilet cu: „Fă- 
te bine!” 

Jurnalistul dădu din cap, zâmbi la rândul lui şi-i răspunse: 

— Este într-un loc care se numeşte Poole's Island, undeva pe 
coasta Georgiei. 

— Mulţumesc. 

Alexander arătă spre paharul gol. 

— E gol. Ce-ar fi să-l umpli şi dacă tot eşti la Capitolul ăsta, să- 
mi mai torni şi mie puţin? Şi asta e tot o regulă, îţi aminteşti? 

Michael se ridică de pe scaun, clătinând din cap şi zâmbi, deşi 
se simţea extrem de tensionat. Luă paharul jurnalistului. 

— A trecut deja o oră de când eram aşteptat la MacLean. 

— PLECI? exclamă bătrânul, ridicând din sprâncene. Şi cu 
informaţia aceea cum rămâne? 

— Nici acum nu ştiu ce să fac. De fapt, treaba ta. E vorba 
despre o operaţiune extrem de complicată, efectuată sub 
acoperire, care, după părerea mea, nu va duce nicăieri. Vrei să 
auzi şi restul? 

— Hei, dragă băiete, opreşte-te aici. Ai greşit persoana. Nu 
vreau să aud de aşa ceva. Din punctul acesta de vedere subscriu 
la părerea lui Anton. Optzeci la sută din serviciul ăla secret al 
vostru este un joc de şah jucat de idioţi, în beneficiul cretinilor 
paranoici! 

x 

Michael urcă în maşină; se simţea miros de ţigară. 

— Ai fumat, zise el. 

— Mda, ca atunci când eram mică şi mă ascundeam în toaletă, 
să nu mă prindă cei mari, răspunse Jenna, de jos, de sub 
banchetă. Ce părere are prietenul tău de Bradford? Il aduce aici? 


Havelock porni motorul şi plecă din faţa porţii. 

— Acum poţi să te ridici. 

— Spune-mi de Bradford. 

— O să-l mai lăsăm să mai transpire puţin. 

Jenna se uită la el de parcă ar fi înnebunit brusc. 

— Ce spui acolo, Mikhail? 

— Va trebui să conducem pe rând, toată noaptea, apoi să ne 
vedem de drum. Vreau să ajungem mâine devreme. 

— Dumnezeule, UNDE? 

— Intr-un loc care se numeşte Poole's Island. Unde o mai fi şi 
asta? 

Insula se afla la Est de Savannah; în urmă cu cinci ani fusese 
populată, înainte de a fi preluată de guvern pentru cercetări 
oceanice. De câteva ori pe săptămână, spunea pescarul, apăreau 
pe cer elicopterele Bazei Aeriene Hunter, survolând apele de la 
înălţime şi aterizând pe un teren neştiut, undeva în spatele 
pâlcurilor înalte de pini care marcau ţărmul stâncos. 

Ajunseră la Savannah pe la 15:30 şi la 16:00 îşi luaseră deja o 
cameră la un motel simplu. La 16:20 merseră până la docurile 
marinei comerciale, unde trăgeau zeci de ambarcaţiuni 
pescăreşti şi, la 17:30, Havelock avu o discuţie particulară cu 
şeful lor. La 17:50, 200 dolari îşi schimbaseră destinaţia din 
buzunarul lui spre al altora şi închiriase o şalupă cu motor 
puternic, de 12 cai putere. 

Se urcară în maşină şi intrară în primul supermarket apărut în 
cale, de unde Michael cumpără ceea ce-i trebuia pentru mai 
târziu. Un fes de lână, un tricou de bumbac strâmt pe corp, 
bocanci milităreşti - toate negre. In plus, o lanternă subacvatică, 
o pungă cu fermoar, rezistentă la apă şi un cuţit de vânătoare. 

— Un tricou, un fes, o lanternă şi un cuţit, enumera Jenna, 
precipitat, furioasă. Câte un singur exemplar. De ce nu două? Vin 
cu tine. 

— Nu, nu vii. 

— Ai uitat Praga, Varşovia? Trieste sau Balcani? 

— Nu, nu am uitat, dar se pare că tu eşti cea care uită că 
peste tot pe unde am fost, întotdeauna a existat o persoană 
secundară pe care ne puteam bizui, chiar numai pentru a câştiga 
timp. Cineva de la ambasadă sau de la consulat care să spună 
cuvintele magice. 

— Noi? Nu am folosit niciodată asemenea oameni. 

— Pentru că nu am fost prinşi niciodată. 

Se uită la el, acceptându-i logica. 

— Care sunt cuvintele mele? 

— Ţi le voi scrie. 

Odată ajunşi în cameră, Havelock se puse pe scris. Peste o oră 
umpluse deja nouă pagini, scrise cu litere clare, perfect aliniate, 
fiecare pagină fiind numerotată, fiecare detaliu trecut şi fiecare 


nume scris cu majuscule. Era un compendiu al celor mai 
importante operaţiuni secrete şi penetrări efectuate de Guvernul 
Statelor Unite în întreaga Europă, în ultimele 18 luni. 

Cuprindea informaţii, numele agenţilor dubli, ai celor care 
lucrau sub acoperire, o listă cu diplomaţii şi ataşaţii din trei 
ambasade, care, în realitate, erau agenţi de primă mărime de 
contraspionaj, perfect infiltraţi. Pe cea de a zece pagină 
descrisese operaţiunea Costa Brava, dând nume, printre care şi 
Emory Bradford, explicând implicarea KGB şi VKR. Pe cea de-a 
unsprezecea, descrisese evenimentul de la Dealul Palatin şi 
moartea unui agent american, în cea de-a douăsprezecea, pe cel 
de la Col des Moulinets şi ordinul de execuţie dat de cel care 
avea codul „Ambiguitate”, pe cea de a treisprezecea şi ultima, 
adevărul despre Jacob Handelman, asasinul de la Lidice. Ultimul 
paragraf era concis: 

„Secretarul de Stat Anthony Matthias este ținut împotriva 
voinţei sale pe Poole's Island, la baza oceanică din Georgia”. 

— Acestea sunt cuvintele tale, zise Michael şi-i dădu să 
citească foile. Se ridică în picioare şi se întinse, îndreptându-se 
către fereastră şi privind oceanul. În timp ce Jenna citea, îşi 
aprinse o ţigară. Era întuneric, luna strălucea intermitent pe 
cerul străbătut de nori al nopţii. Vremea era bună, amândoi 
sperau să rămână aşa. 

— Sunt cuvinte dure, Mikhail, zise Jenna, punând copia pe 
masă. 

— E adevărul. 

— Deci crezi că s-ar putea să fii prins? 

— Dacă găsesc ceea ce cred că s-ar putea să găsesc, aşa 
intenţionez. 

— Eşti nebun! strigă Jenna, ridicându-se repede în picioare. 

— Nu, nu sunt. De obicei nu te înşeli, dar uite că s-a întâmplat 
de data asta. Insula este scurtătura pe care o căutam. Din doi 
paşi ajunse la scaunul unde îşi pusese geanta cu articolele 
sportive. Mă îmbrac şi, între timp, să ne gândim la o legătură 
telefonică. 

— Văd că vorbeşti serios. 

— Exact. 

— Atunci vom folosi cabinele telefonice, zise ea, revenindu-şi 
repede. 

— Dar numai la un număr. Michael schimbă direcţia, 


îndreptându-se acum către birou. Luă un creion, scrise câteva 
cuvinte pe o foaie dintr-un carnet, o rupse şi i-o dădu Jennei. Uite 
aici; este numărul recepţiei de la Consiliul Operaţional. Sună 
direct - îţi voi arăta cum - şi să ai un portofel plin de fise. 

— Nu am portofel. 

— Şi nici bani şi nici haine, adăugă Havelock, luând-o pe după 
umeri şi strângând-o la piept. Rezolvă asta, vrei? Poate o să-ți 
abată gândurile la altceva. Du-te la cumpărături. 

— Zău că eşti nebun. 

— Nu, vorbesc serios. Nu vei avea mult timp, dar majoritatea 
magazinelor din centru sunt deschise până la unu şi jumătate. 
Vezi că mai este pe-aici o pistă de bowling, câteva restaurante 
bune şi un supermarket nonstop. 

— Nu-mi vine să CRED, exclamă ea, dându-şi capul pe spate şi 
uitându-se la el. 

— Să crezi, zise el. E mai bine să suni de-acolo decât de la 
cabinele de pe stradă. Se uită la ceas. E 20:50 acum; pe Poole's 
Island ajung în 20 minute - să zicem, la 22:00. Incepând cu ora 
23:00, să suni la numărul acesta şi să întrebi „biliard sau pool”? 
Ai înţeles? 

— Da. Dacă nu primeşti imediat răspunsul, să închizi şi să te 
duci la un alt telefon. Suni la fiecare cincisprezece minute. 

— Răspunsul care va fi? 

— Preferăm pool. 

— Apoi? 

— După un alt telefon, vei fi trecută pe linia de urgenţe. Îţi va 
răspunde un operator care nu-şi va da numele, dar vei auzi 
răspunsul. Citeşte-i primele două rânduri de pe prima pagină. Să 
o faci repede şi apoi să închizi. 

— Apoi începe aşteptarea, zise Jenna strângându-l în braţe, 
lipindu-şi obrazul de al lui. Cât crezi că va dura? 

— Poate o zi, poate două. Nu ştiu. 

— Şi dacă... Jenna nu reuşi să-şi termine fraza, pentru că ochii 
i se umpluseră de lacrimi şi i se pusese un nod în gât. 

— După 3 zile, sună-l pe Alexander în Fox Hollow şi spune-i că 
am fost omorât sau luat prizonier, că şi Anthony Matthias e ţinut, 
la rândul lui, prizonier. Nu te va lăsa; o să te ajute. lubita lui 
republică e în pericol. Michael se opri. Numai ultimele 4 pagini, 
zise el, încet. Pe primele 9, arde-le. Ai dreptate, nu merită să 
moară. 


Jenna închise ochii. 

— Nu pot să-ţi promit asta, zise ea. Te iubesc atât de mult. 
Dacă te pierd, nici unul dintre ei nu mai contează. Nici unul. 

x 

Havelock cobori din şalupă, precaut. Era una cu noaptea. 

Merse pe vine până la pâlcurile de pini, apoi o luă la fugă până 
ajunse la un drum. Traversă, mai merse două sute de metri, 
până ajunse la un gard înalt pe care-l escaladă cu agerimea unei 
pisici. 

Căzu pe vine, apoi se ridică şi... rămase cu gura căscată. | se 
opri respiraţia, picioarele îi înţepeniră. Nu se mai putea mişca - 
părea că intrase în alt timp. Ceea ce văzu în faţa lui, în jurul lui 
era suprarealist. Imagini abstracte, fragmente izolate ale unei 
scene de pe altă planetă. 

Intrase în Washington D.C. 

Un vis macabru, abstract, deformat de o fantezie demonică. 

Peste tot privelişti familiare, străzi ce începeau brusc şi se 
terminau abrupt, direct în nisip, semne, stâlpi de lumini - toate în 
miniatură. 

Nu erau clădiri; doar faţade. 

Intr-o parte uşile din sticlă ale intrării în Departamentul de 
Stat. Mai încolo, noua clădire a FBl-ului şi, vis-a-vis, într-un parc 
micuţ, dotat cu băncile de rigoare, treptele maron ce urcau spre 
intrarea la Pentagon. Departe, în stânga, intrarea în Casa Albă. 

INCREDIBIL! 

Şi maşini de mărimi normale, strălucitoare. Un taxi, două 
maşini oficiale ale armatei, două limuzine supradimensionate, 
toate parcate separat. Ca nişte simboluri. 

Totul era acolo! O NEBUNIE! 

Se crease o lume bizară, falsă, duplicat după versiunea reală 
care se afla la sute de kilometri depărtare! 

Era prea mult pentru Havelock. Trebuia să se rupă, să se 
gândească, să pună cap la cap piesele acestui spectacol 
macabru. 

să-l găsească pe Anthony Matthias. 

In depărtare apăru un pluton de militari, care mai făcu câţiva 
paşi, apoi se despărţi în două. In spatele fațadei false a 
Departamentului de Stat era un teren viran, cufundat în 
întuneric. 

Deodată în spate se auziră înjurături - Michael tresări. 


— Tu-ţi mama mătii de nenorocit, unde - dracu’ să te ia - eşti? 

— Cine, sergent? 

— Jackson, domnule locotenent! lar a întârziat? 

— A raportat, sergent. Dar, ai dreptate. Prea îi lăsăm liberi. 
Trebuie să luăm nişte măsuri. 

Havelock profită de momentul de pauză şi se strecură în josul 
străzii, ascunzându-se după colţ. _ 

Se sprijini de perete; era solid. Incercă să înţeleagă, încercă să 
gândească. Tocmai asta era problema: nu avea ce să înţeleagă. 

Era peste puterile lui. Ştia, bineînţeles, că există un centru de 
antrenare la Novgorod, în Uniunea Sovietică, un complex vast 
unde totul era americanizat, unde erau magazine şi 
supermarketuri şi moteluri şi benzinării, unde se vorbea doar 
engleza-americană şi argotică şi dialectală. Se făcuseră multe 
experimente de asemenea fel, dar toate serveau la cunoaşterea 
perfectă a americanilor de către ruşi! Dar aici, ce se întâmpla? 

leşi în stradă, mergând normal - precum un soldat, simplu, 
care a ieşit să se plimbe. Traversă, apoi, cu paşi mari, intră din 
nou în umbră. Aşa se simţea cel mai bine, mai la adăpost. 

Brusc, civilizaţia luă sfârşit. Străzile şi trotuarele se sfârşiră - 
înainte nu se mai vedea decât un drum murdar, străjuit de 
boscheţi şi întuneric. Dar era un drum - ducea undeva. Havelock 
o luă în pas alergător; dacă îl oprea cineva, nu putea decât să se 
scuze că face jogging. 

O lumină. In josul drumului, pe partea dreaptă. O luă şi mai 
tare la fugă şi cu cât se apropia, îşi dădea seama unde se află. 

Era, fără îndoială, faţada casei lui Anthony Matthias din 
Georgetown - fiecare detaliu al străzii era redat cu cea mai mare 
acuratețe. Rămase iar cu gura căscată. Doamne, ce se întâmpla 
acolo? 

— Stai pe loc, soldat! se auzi o voce din spatele lui. Ce DRACU’ 
crezi că faci aici? 

Havelock se întoarse, acoperindu-şi cum putea mai bine 
pistolul calibru 45. Dintr-o umbră apăru un paznic, cu o armă în 
mână, dar îmbrăcat civil. Michael zise: 

— Ce-i cu tine? Nu poate să se mai plimbe omul? 

— Alergai, nu te plimbai. 

— Făceam jogging, amice. Sau nu ştii ce-i aia? 

— Ceea ce ştiu, amice, e că jogging faci dimineaţa şi în nici un 
caz aici. Ştii care sunt regulile. Nimeni nu trece de Sectorul 6; tu 


ai trecut demult graniţa. 

— Hei, omule, hai las-o moale, zise Havelock. Nu fi... 

Amuţi... dintr-odată... nu mai putea articula nici un cuvânt. Din 
casă se auzi muzică, acompaniată de cântecul greierilor. Michael 
ştia bine - era muzica preferată de Matthias. Hândel. 

— In fiecare seară, acelaşi concert nenorocit, zise civilul. 

— Cum adică? 

— De unde dracu’ să ştiu eu? Se duce în grădină şi 
nenorocirea aia zornăie o oră. 

MUZICA E PENTRU GÂNDIRE, MIKHAIL. CU CÂT E MAI BUNĂ, CU 
ATÂT GÂNDEŞTI MAI BINE. E O RELAŢIE CAZUALĂ, ŞTII TU LA CE 
MĂ REFER. 

— Frumos din partea voastră că îl lăsaţi să asculte. 

— De ce nu? Nu mai are nimic altceva. Şi tu mişcă-te de-aici, 
până nu mă scoţi din pepeni. Ai noroc că nu am... Hei, stai puţin! 
Ce e cu arma aia? 

Havelock sări la gâtul civilului şi-l strânse tare, punându-l la 
pământ. 

— Tu nu ai nici un fel de noroc, amice. De unde eşti? 
Novgorod? Urali? Paminyatchik! Michael îi apropie lama cuţitului 
de buze. O să te tai de n-o să mai ştii cine eşti. Spune tot. 

Câţi sunt acolo? 

— N-o... să reuşeşti niciodată, tuşi el. 

Havelock îl tăie deasupra buzei. 

— Nu-mi încerca răbdarea! Câţi? 

— Unul. 

— MINCINOSULE! 

— Nu, UNUL! Suntem doi cu totul şi ne schimbăm la patru. 

Unul afară, unul înăuntru. 

— Spune de alarme. Unde sunt? CE sunt? 

— Raze ultra, umăr-genunchi. La uşă. 

— Asta e TOT? 

— Da. Nu trebuie decât să-l ţinem înăuntru. 

— Grădina? 

— Perete. Foarte înalt. Isuse, unde dracu’ să se ducă? TU unde 
te duci? 

— Vom vedea. Michael îl apucă de păr pe gardian şi lăsă 
cuțitul jos, apoi îl lovi scurt, dur în partea dreaptă, lângă ureche, 
îl lăsă acolo şi se îndreptă către casă. Urcă un deal nu prea mare, 
până ajunse în dreptul primei ferestre, acoperită cu perdea de 


dantelă. Se uită înăuntru, cu faţa la un centimetru de geam - era 
salonul lui Matthias, identic - locul unde-şi primea musafirii. 

Michael petrecuse multe ore plăcute în această încăpere şi 
totuşi ceva era în neregulă. Ocoli casa şi ajunse în grădină - era 
exact cum şi-o amintea. 

lată-l, dragul lui pritel, stând pe un scaun, în partea cealaltă a 
grădinii, cu ochii închişi. Ochelarii cu lentile ca nişte carapace de 
broască erau la locul lor, părul argintiu, dat pe spate. 

Se apropie de el. Fără nici un motiv, Matthias deschise ochii şi 
vorbi, deşi Michael îi făcea semne disperate să nu scoată nici un 
cuvânt: 

— Dobre erovnani, Mikhail. Mă bucur să te văd pe-aici. leri m- 
am gândit la tine, la ceea ce ai scris în urmă cu câteva 
săptămâni. 

Ce era, oare? „Efectele Hegeliene ale revizionismului” ... 

— Anton...? 

Din nou fără motiv, fără avertizare, Matthias se ridică de pe 
scaun, cu ochii măriţi, cu chipul contorsionat. Se dădu înapoi, 
nesigur, încrucişându-şi braţele pe piept, şoptind cu voce oribilă: 

— NU! NU POŢI... NU TREBUIE... să te apropii de mine! Nu 
înţelegi, niciodată n-o să înţelegi! PLEACĂ DE LÂNGĂ MINE! 

Havelock se holba la el, neputincios; şocul era mai greu de 
suportat decât adevărul. 

Anthony Matthias era nebun! 


CARTEA A TREIA 

— Mâinile sus! Faţa la perete; depărtează picioarele! MIŞCĂ! 
.. ACUM! Lipeşte palmele de perete! 

Ca în transă, privindu-l cu ochi aproape ieşiţi din orbite pe 
Matthias, care stătea ca un copil, pe vine, legănându-se, lângă o 
tufă de trandafiri, Havelock se execută. Era complet şocat, nu 
mai gândea, nu mai vedea nimic în jurul lui. Prietenul lui... 
mentorul lui... tatăl lui... era nebun. Bărbatul a cărui inteligenţă 
strălucită uimise lumea, se ascundea în spatele tufei de 
trandafiri, tremurând, clătinând permanent din cap, într-un ritm 
numai de el ştiut, cu ochi mari, înfricoşaţi, ce exprimau teama şi 
teroarea, accentuate de lentilele groase ale ochelarilor. Nimeni, 
în afară de el, nu ştia ce gândeşte, de ce îi este atât de frică. 

Havelock auzi în spate paşii gardianului şi ştia că urma 
lovitura. Acum nu mai conta nimic pentru el. Nimic. 

O durere ascuţită părea că-i despică ceafa în două şi se lăsă 
întunericul. 

x 

Se afla într-o încăpere puternic luminată; tâmplele îi pulsau, 
iar pantalonii uzi şi plini de nisip i se lipiseră de piele. Auzea paşi 
afară; cineva dădea ordine, parcă cuprins de isterie. In timp ce 
paşii se apropiau de uşă, îşi pipăi jacheta; îi luaseră pistolul, dar 
nu fusese percheziţionat. Probabil că asta urma să o facă 
superiorul paznicilor. 

Lângă el apărură doi bărbaţi: unul în uniformă, maior; celălalt, 
civil. Pe ultimul dintre ei îl cunoştea; era american, agent al 
Consiliului Operaţional, cu care lucrase la Londra sau Beirut sau 
Paris sau... nu mai ştia unde. 

— El e, zise civilul. Mi-a spus Bradford că s-ar putea să fie el - 


nu ştia sigur - dar aşa este. Mi-a dat toate detaliile necesare; nu 
eşti implicat cu nimic. 

— Fă orice, dar ia-l de-aici, răspunse ofiţerul. Ce faci cu el, e 
treaba ta. 

— Salut, Havelock. Civilul se aplecă spre el. Se pare că ai fost 
tare ocupat în ultimul timp. Cred că te-ai distrat foarte bine 
omorându-l pe bătrânul din New York. Scoală în picioare, 
nenorocitul dracului! 

Deşi îl durea tot trupul, Michael se întoarse pe o parte, se 
ridică mai întâi într-un genunchi, apoi, cu greu, în picioare. 

— Ce s-a întâmplat cu el? Ce S-A INTAMPLAT? 

— Nu sunt aici ca să-ţi răspund la întrebări. 

— Cineva trebuie să o facă... Isuse, CINEVA trebuie! 

— Şi apoi să-ţi dea bilet de voie? Nici o şansă, ticălosule. 

Civilul se adresă gardianului, care rămăsese în cealaltă parte a 
încăperii. L-ai percheziţionat? 

— Nu, domnule. l-am luat arma, atâta tot. 

— Dă-mi voie să te ajut, Charley, zise Havelock, desfăcând 
fermoarul jachetei de teren şi scoțând pachetul. Parcă Charley te 
cheamă, nu? Charley Loring... Beirut, nu? 

— Da şi nu-ţi mai mişca mâinile alea, luate-ar dracu'! 

— Ceea ce vrei e aici. Haide, ia-l. Nu va exploda. Deschide-l. 

Agentul desfăcu fermoarul şi scoase paginile făcute sul. 
începu să le citească. Peste aproximativ un minut se opri şi se 
adresă ofițerului şi gardianului. 

— Aşteaptă afară, domnule maior. Dumneata la fel, îi zise şi 
gardianului. 

— Eşti sigur? întrebă ofiţerul. 

— Foarte, zise Charley. Nu pleacă nicăieri şi dacă am nevoie 
de voi, o să vă strig. Cei doi ieşiră. Eşti mai împuţit decât cel mai 
josnic gunoi pe care l-am văzut în viaţa mea, zise civilul. 

— Ar fi bine dacă nu ai pierde timpul şi ai suna la Consiliul 
Operaţional de urgenţă. Vor primi câte un mesaj din 
cincisprezece în cincisprezece minute, începând cu ora 
unsprezece. Intrebarea este: „Biliard sau pool?” Răspunsul: 
„Preferăm pool”. Spune-le. 

— Apoi? 

— Interceptează următorul telefon, dacă vrei, dă răspunsul şi 
ascultă. 

— Deci mai există un nenorocit care va citi după foile astea pe 


care mi le-ai dat. 

— Da şi nu ai nici o şansă să-l prinzi - nu va vorbi mai mult de 
12 secunde. Şi nu te deranja să mă înţepi. Am mai trecut prin 
asta şi mi-am luat măsuri de precauţie. Habar n-am de unde va 
suna, ai cuvântul meu. 

— Fac ceva pe cuvântul tău! 

— Ar fi bine să te mişti, pentru că, dacă nu o faci, copiile 
acestor pagini vor fi trimise la cele mai cunoscute adrese din 
Europa. De la Moscova la Atena, de la Londra la Praga, de la 
Paris la Berlin. Pune mâna pe telefon. 

Douăzeci de minute mai târziu, civilul se uită exasperat, în 
sus, pe tavan, în timp ce-i dădea răspunsul Jennei Karras. 
Unsprezece secunde mai târziu puse receptorul în furcă şi se uită 
la Havelock. 

— Eşti omul cel mai josnic pe care l-am cunoscut în viaţa mea. 

— Şi cel mai condamnat la moarte. 

— Foarte bine ţi-au făcut. Tare mi-ar place să te strâng de gât. 

— Şi să te mustre conştiinţa toată viaţa? N-o face. Uite ce e, 
mai bine ai pune mâna pe telefon şi ai suna la Casa Albă. 

Auzea zgomotul asurzitor făcut de paletele rotative ale 
elicopterului gigant şi îşi dădu seama că preşedintele Statelor 
Unite sosise la Poole's Island. 

Havelock se îndreptă către aşa-zisul pat şi se aşeză. Se gândi 
la Jenna, la ce simte biata de ea în asemenea momente. Şi la 
Matthias - DUMNEZEULE, ce s-a INTAMPLAT? Michael îşi aminti 
oribila scenă petrecută în grădină, încercând să-i găsească 
sensul. A EN 

„SĂ NU TE APROPII DE MINE. NU INŢELEGI. N-O SA INŢELEGI 
NICIODATA!” CE să înţeleagă? 

Nu îşi dădu seama cât timp petrecuse gândindu-se la toate 
acestea; se trezi la realitate abia când auzi uşa. In încăpere intră 
un ofiţer, colonel, lat în umeri, îmbrăcat în uniformă de camuflaj, 
care avea în mână o pereche de cătuşe. 

— Intoarce-te, îi ordonă acesta. Intinde braţele. 

Havelock făcu întocmai, iar colonelul îi puse cătuşele la mâini. 

— Şi cu picioarele ce faci? întrebă Michael. Nu sunt 
considerate şi ele arme periculoase? 

— Am una mult mai eficientă în mână, zise ofiţerul şi o să te 
urmăresc în fiecare secundă. Să dea dracu' să faci o mişcare 
greşită şi-ţi zbor creierii. 


— Oho, conferinţă unu la unu. Mă simt flatat. 

Colonelul îl înşfacă cu o mână de guler pe Havelock. 

— Nu ştiu cine eşti sau cu ce te ocupi, sau ce ai făcut, dar ține 
minte, cowboy-ule! De omul ăsta răspund eu, aşa că nu o să mă 
port cu mănuşi cu tine. 

— Cine e cowboy pe-aici? 

Parcă pentru a accentua avertismentul, ofiţerul îl trânti pe 
Michael cu spatele de perete. 

— Stai acolo, îi ordonă el şi ieşi din cameră. 

Treizeci de secunde mai târziu se deschise uşa şi intră 
preşedintele Charles Berquist, cu hârtiile lui Havelock în mână. 

Se opri şi se uită la Michael. 

— Acesta este un document extrem de important, domnule 
Havelock. 

— E adevărul. 

— Te cred. Dar nu mi se pare normal ca un om cu trecutul 
dumitale să-şi trateze colegii cu asemenea lipsă de cavalerism. 

Il ameninţa. 

— S-a dat ordinul să fiu executat. lar eu să-mi fac griji pentru 
alţii? De ce? 

— Pentru că eşti un bărbat inteligent, care ştie că trebuie să 
existe explicaţii. 

— Minciuni, vreţi să spuneţi. 

— Unele dintre ele şi vor rămâne aşa, pentru binele ţării. 

Havelock studie cu mare atenţie chipul scandinav al 
preşedintelui, ochii impasibili, de vânător. 

— Matthias? 

— Da. 

— Cât credeţi că-l mai puteţi ţine aici? 

— Cât va fi posibil. 

— Are nevoie de ajutor. 

— Şi noi la fel. Trebuie oprit. 

— Ce i-aţi făcut? 

— Vina este a noastră, a tuturor. Inclusiv a dumitale. L-am 
proclamat împărat, cu toate că nu avea dreptul. L-am preasfinţit, 
deşi nu eram stăpânii Raiului. Este prea mult pentru o minte de 
om, indiferent cât ar fi de evoluată. A fost forţat să trăiască cu 
impresia că este unic, mai presus decât toţi. Am cerut prea mult 
de la el. A înnebunit. Creierul lui - un instrument extraordinar - a 
explodat şi când nu s-a mai putut controla pe sine, a încercat să-i 


controleze pe alţii. Probabil pentru a se convinge el însuşi că era 
ceea ce-i spuneam noi că este, deşi, undeva, în adâncul 
sufletului lui ştia că nu e adevărat. Că nu mai era adevărat. 

— Ce vreţi să spuneţi cu „să-i controleze pe alţii”? Cum putea 
face asta? 

— Angajând această naţiune la o serie de obligaţii care erau 
cel puţin inacceptabile. Incearcă să înţelegi că era ca argintul viu 
- nu era deloc un om obişnuit, aşa, ca noi. Da, chiar şi eu, 
preşedintele Statelor Unite, poate unul dintre cei mai puternici 
oameni din lume, sunt gata să o recunosc. Însă, orice exagerare 
nu duce la nimic bun. L-am făcut superstar; nu era legat de 
nimic, nu dădea socoteală la nimeni. Cuvântul lui era lege, toate 
celelalte minţi strălucite se subordonau lui. 

— Generalităţi, zise Michael. Abstracţii. 

— Minciuni? întrebă Berquist. 

— Nu ştiu. Amănunte. 

— i le voi da. Şi dacă şi după ce vei vedea ce vei vedea, 
doreşti că continui cu amenințările, atunci în joc va fi capul 
dumitale, nu al meu. 

— Eu nu am cap. S-a dat ordin să fiu executat. 

— Ţi-am spus, am citit aceste pagini. Pe toate. Ordinul a fost 
anulat. Ai cuvântul preşedintelui Statelor Unite. 

— De ce aş accepta? 

— Dacă aş fi în locul dumitale, poate nici eu nu aş face-o. Deci, 
îţi spun, pur şi simplu. Sunt multe minciuni, unele cu folos, dar 
aceasta nu este una dintre ele... Voi da ordin să ţi se scoată 
cătuşele. 

x 

Scena din încăperea largă, întunecată, fără ferestre era parcă 
desprinsă dintr-un coşmar pe care nu l-ar fi putut avea decât un 
extraterestru. Pe un întreg perete erau montate douăsprezece 
ecrane de televizor şi monitoare care înregistrau activităţile 
urmărite de o multitudine de camere de luat vederi. Sub aceste 
ecrane, era un pupitru de comandă enorm, controlat de patru 
tehnicieni; doctori în halate albe intrau, priveau câteva scene, 
notau, ieşeau repede, intrau alţii, unii schimbau păreri cu ceilalţi, 
toată lumea era în mişcare. Şi obiectul acestei operaţiuni 
sofisticate era unul singur: să se înregistreze şi să se analizeze 
fiecare mişcare făcută, fiecare cuvânt spus de Anthony Matthias. 

Chipul şi trupul lui erau proiectate pe şapte ecrane în acelaşi 


timp şi sub fiecare monitor erau afişate digital cifre ce exprimau 
ora şi minutul filmării; pe ecranul din dreapta scria „momentan”. 

Ziua era o iluzie pentru Matthias, începând de la cafeaua de 
dimineaţă pe care o servea în grădina identică cu cea din 
Georgetown. 

— Inainte de a se trezi, i se fac două injecții, zise preşedintele, 
aşezându-se lângă Havelock, la un pupitru de comandă mai mic, 
situat lângă perete. Una dintre ele este un relaxant muscular 
care reduce tensiunile mentale şi musculare, cealaltă un 
stimulativ, care accelerează inima, pompând sângele, fără să se 
interfereze cu primul narcotic. Nu mă întreba termenii medicali, 
nu-i Cunosc. 

— Aşa începe ziua lui? Ziua lui... simulată? 

— Exact. Priveşte monitoarele de la dreapta la stânga. Micul 
dejun în grădină. | se aduc rapoartele, ziarele, corespondenţa 
personală. Apoi iese din casa LUI, coboară treptele LUI, în timp 
ce asistentul LUI îi vorbeşte, expunându-i problemele din ziua 
respectivă. Berquist făcu o pauză, apoi îi arătă în direcţia celui 
de-al treilea monitor din dreapta. Aici uite-l în limuzină, în timp 
ce asistentul vorbeşte într-una, reţinându-i atenţia. Şoferul 
merge cu maşina, apoi i se aduc în atenţie locuri familiare, 
monumente, străzi, zona South Portico... diferite secvenţe. 

— Dar acestea nu reprezintă măcar un INTREG! 

— Nu-şi dă seama; nu receptează decât impresiile. Şi chiar 
dacă şi-ar da seama pentru câteva clipe, medicii mi-au spus că 
mintea lui le va respinge şi va accepta doar realitatea 
impresiilor. Exact cum refuză să-şi accepte propria deteriorare, 
continuă să insiste pentru mai multe, mai multe 
responsabilităţi... Priveşte cel de-al patrulea ecran. Coboară la 
Departamentul de Stat, intră şi-i spune ceva asistentului; 
convorbirea va fi studiată în detaliu. Pe ecranul cinci, vezi cum 
intră în birou - acelaşi cu cel pe care l-a avut la etajul 8 al clădirii 
- şi se apucă imediat de citit telegramele, apoi consultă agenda 
cu întâlnirile din ziua respectivă. Cel de-al şaselea arată cum dă 
telefoane. De multe ori răspunsurile sunt fără sens, dar alteori, 
ceea ce aflăm, ne ridică la toţi părul pe ceafă... E aici de 6 
săptămâni şi de multe ori ne întrebăm dacă am avansat cu 
adevărat sau încă mai scanăm suprafeţele. 

— Vă referiţi la ce a făcut? 

— Da, domnule Havelock. Nu cred că există om în istoria 


politică a lumii care să fi abuzat atât de mult de autoritatea cei 
s-a încredinţat. Promisiunile lui nu aveau limite. GARANTA în 
numele Statelor Unite. Să luăm de exemplu ziua de azi. Trebuia 
semnat un document şi nici eu, nici senatul nu am fost de acord. 
Uite ce spune domnul secretar de stat. Uită-te pe al şaptelea 
ecran. 

Ascultă. E la birou şi, în mintea lui, se crede în urmă cu cinci 
luni, când s-a luat o hotărâre bilaterală, de a închide porţile 
ambasadei noastre dintr-o ţară africană, ceea ce, în mod normal, 
dacă nu s-ar fi procedat cu maximum de diplomaţie, ar fi 
provocat revoltă în întreaga lume civilizată. Acum asistentul îi 
explică. Uite care este părerea lui despre felul în care se poate 
rezolva problema. 

„Domnule secretar. Atât preşedintele ţării, cât şi senatul au 
căzut de acord să nu se mai contacteze...” 

„Atunci n-o să le spunem, nu? Reacţiile antediluviene nu pot fi 
niciodată cheia unei politici externe de calitate. Voi stabili chiar eu 
contactele şi voi prezenta un plan judicios. Armele şi untul îndulcit 
sunt cei mai buni lubrifianţi, aşa că le vom da după pofta inimii”. 

Michael rămăsese cu gura căscată. 

— A spus el asta? j 

— Exact. Şi, asta nu e tot. In câteva minute va suna la Geneva 
şi se va lua un nou angajament de necrezut... Oricum, acestea 
sunt exemple minore, la care se lucrează abia de azi-dimineaţă. 
Sunt insignifiante, în comparație cu altele. Atât de multe... atât 
de periculoase... atât de incredibile. 

— Periculoase? 

— Cum altfel poate fi o voce care le acoperă pe toate 
celelalte, care face negocieri la care nici nu te-ai gândi, care 
lansează ideile unor acorduri împotriva cărora s-ar ridica orice 
naţiune de bun-simţ. Dar chiar şi aceste fapte sunt insignifiante. 
Totuşi, nu putem permite ca lumea să afle ce a făcut. Am fi 
umiliți în public, îngenunchiaţi, ar trebui să implorăm să fim 
iertaţi şi, în cazul în care nu am fi, ni s-ar răspunde cu arme şi 
bombe. Vezi, totul e pus pe hârtie. 

— Putea SA FACA asta? 

— Din punct de vedere constituţional, nu. Dar el era 
superstarul. Regele neîncoronat al republicii, un zeu. Cine pune 
întrebări regilor sau zeilor? Dacă nu putem face în aşa fel încât 
să declarăm nule negocierile făcute de el, să le evităm 
diplomatic, să le anulăm discret, să găsim justificări pentru 


aceste manevre, atunci vom fi puşi la îndoială. Politica externă a 
acestei ţări va suferi un colaps; nimeni nu va mai avea încredere 
în noi. Şi când o naţiune ca a noastră nu are politică externă, 
domnule Havelock, asta înseamnă război. 

Michael se sprijini cu coatele de pupitrul de comandă şi îşi 
cuprinse fruntea în palme. 

— A mers atât de departe? 

— Dumneata ce crezi? Doar e în funcţie de mai bine de 6 ani şi 
până să fie secretar de stat, a avut alte funcţii, aproape la fel de 
importante. 

— Dar acelea erau reale! 

Erau şi nimeni nu o ştie mai bine ca mine. Eu sunt cel care am 
insistat să preia funcţia. Am crezut că lumea are nevoie de 
oameni ca el. Am mers până la a apela la ego-ul lui; toţi oamenii 
mari sunt sensibili când e vorba de orgoliul lor. De Gaulle avea 
dreptate: „Geniul devine conştient de genialitatea sa, înaintea 
oricui. Ceea ce nu conştientizează, sunt limitele capacităţilor 
sale”. 

— Aţi spus-o chiar dumneavoastră, domnule preşedinte. L-am 
zeificat. Am cerut prea mult de la el. Havelock clătină încet din 
cap, copleşit. 

— Hei, stai puţin, zise Berquist pe un ton rece şi privindu-l 
pătrunzător. Până acum nu facem decât să încercăm să găsim 
explicaţii, nu să lansăm certitudini. Nimeni nu transformă un om 
fără voia LUI, în zeu. Matthias s-a supraevaluat! A gustat ani de 
zile din apa sfinţită - ba în mintea lui cred că s-a IMBAIAT... Să-ţi 
spun eu care e adevărul. Era un oportunist de excepţie. Un om 
care ştia să manevreze cuvintele, capabil să învârtă pe degete 
întreaga diplomaţie mondială. Putea fi magnific şi nimeni nu ştia 
asta mai bine ca mine - deci l-am folosit. Dacă nu ar fi fost 
stăpânit de răutate şi sete de putere, ar fi fost cel mai bun. 

— Şi, deşi aţi bănuit, l-aţi folosit în continuare. L-aţi împins 
înainte, la fel de mult de parcă ar fi înaintat singur, nu? 

Preşedintele se uită la butoanele de pe tabloul pupitrului de 
comandă. 

— Da, răspunse el, încet. Până când a explodat. Pentru că eu 
urmăream performanţa, nu mă interesa omul, eram orbit. Nu am 
văzut ce se întâmpla cu adevărat. 

— ISUSE! exclamă Havelock. Mi se pare atât de greu de 
crezut! 


— M-am gândit şi la asta, drept pentru care ţi-am pregătit 
câteva înregistrări. Sunt conversații care au avut loc în biroul lui, 
în ultimele luni de „guvernare”. Pune-ţi căştile, iar eu voi apăsa 
pe butoanele necesare... Imaginile vor apărea pe ultimul monitor 
din dreapta. 

Ceea ce se petrecu pe ecran în următoarele douăsprezece 
minute prezenta un bărbat pe care Havelock nu-l cunoştea. Un 
Matthias al extremelor, care urla, apoi, peste câteva secunde 
schimba amabilităţi cu un diplomat, fermecându-l şi flatându-l - 
cu strălucitoare umilinţă - şi imediat ce închidea telefonul, îl 
înjura pe interlocutor, făcându-l tâmpit, dobitoc, în toate felurile. 
Mai mult decât toate acestea erau minciunile, spuse cu atâta 
artă încât păreau adevăruri esenţiale. Telefonul era instrumentul 
lui de manipulare - stăpânea o adevărată tehnică a oratoriei, 
modelându-şi vocea cu accent european, exact cum dorea. 

Scenele erau paralizante. Alianțe care nu interesau sub nici o 
formă Statele Unite se formau tacit, se propuneau negocieri, se 
făceau înţelegeri care violau existenţa acordurilor anterioare; se 
garanta cu miliarde de dolari, bani folosiţi în scopuri cu care 
Congresul nu ar fi fost niciodată de acord, iar americanul plătitor 
de taxe nu ar fi tolerat; se asumau obligaţii militare care nu 
aveau nici un concept moral, care încălcau graniţele onoarei 
militare. 

Michael îşi revenea încet-încet din starea de şoc. Deodată îşi 
aminti ceva; trebuia să se lămurească. Işi scoase căştile şi se 
întoarse către preşedinte. 

— Costa Brava, şuieră el. DE CE? De ce aţi dat ordin să fiu 
executat? 

— In legătură cu prima parte, nu eu am fost la mijloc. 

— „Ambiguitate”! p 

— Da. Nu ştim cine este. In privinţa celei de a doua, chiar eu 
am insistat asupra execuţiei. 

— DE CE? 

— Pentru că aveam dreptul să fac apel la o parte din 
contractul pe care l-ai semnat, înainte să lucrezi pentru guvern. 

— Anume? 

— Să-ţi dai viaţa pentru ţara ta, dacă ţara are nevoie. Oricare 
dintre noi ar fi făcut-o, o ştii la fel de bine ca mine. 

— Şi femeia cehoslovacă? Jenna Karras? 

— Nimeni nu a cerut moartea ei. 


— BA DA! 

— Deci, repet, NOI nu am cerut moartea ei. 

— „Ambiguitate”? 

— Aşa se pare. 

— Şi nu ştiţi... Oh, Dumnezeule. Dar execuţia mea a fost 
anulată. De DUMNEAVOASTRA. 

Preşedintele dădu aprobator din cap. 

— Şi are condamnatul dreptul să întrebe de ce? 

— Vino cu mine, zise Berquist, ridicându-se din faţa pupitrului. 
Este timpul să-ţi aplic ultima fază a educaţiei, domnule Havelock. 
Sper că eşti pregătit. 

leşiră din camera de monitorizare şi intrară pe un coridor 
îngust, alb, păzit de un sergent uriaş, care imediat ce-l văzu pe 
preşedinte, luă poziţia de drepţi. Berquist aplecă puţin capul, iar 
sergentul apăsă pe un buton. Peretele se deplasă - intrară într-o 
altă încăpere, ceva mai mică. In mijloc se afla un pupitru rotunjit, 
iar deasupra acestuia se vedea o amprentă de palmă, luminată 
în trei nuanţe de verde. 

— Sunt sigur că ştii mai multe decât mine despre aceste 
dispozitive cu senzori, zise Berquist, aşa că nu voi adăuga decât 
că în camera în care vom intra nu are acces nimeni afară de 
mine şi încă o persoană, în eventualitatea morţii mele. 

Işi lipi palma de locul luminat şi încă o uşa, de data asta mult 
mai masivă, se deschise. Preşedintele îi făcu semn lui Havelock 
să intre. lnăuntru nu era decât o masă de conferinţă, cinci 
scaune, bloc-notesuri, pixuri, scrumiere. Spre deosebire de cea 
din care ieşiseră mai devreme, aceasta nu avea decât un singur 
ecran, mare şi pe peretele de vis-a-vis, un proiector puternic. 

Fără să comenteze, Berquist se îndreptă către proiector şi-l 
porni. 

Pe ecran apărură două documente. Havelock le citi, apoi se 
uită la preşedinte - chipul lui exprima teroare. 

— Aceasta este ceea ce pentru noi, în esenţă, se cheamă 
Parsifal, zise preşedintele calm. lţi aminteşti ultima operă a lui 
Wagner? 

— Nu prea bine, reuşi să îngaime Havelock în cele din urmă. 

— Nu contează. Să ţii minte că Parsifal a fost cel care a luat 
sulița cu care a fost crucificat Isus şi aceasta avea puterea dea 
vindeca orice rană. Deci, cel care deţine ce vezi aici, deţine 
puterea - poate spulbera aproape întreaga omenire. 


— N... nu-mi... vine să... CRED, şopti Havelock. 

— Din păcate e adevărat, zise Berquist, ridicând mâna şi 
arătând către documentul proiectat în partea dreaptă. Acolo este 
semnat un acord între Statele Unite şi Uniunea Sovietică, prin 
care acestea sunt de acord să-şi combine forţele nucleare pentru 
a lichida Republica Populară Chineză. Obiectiv: distrugerea 
tuturor dispozitivelor militare, centrelor guvernamentale, 
sistemelor de comunicații şi câteva oraşe principale. Apoi 
preşedintele arătă spre documentul din partea stângă. In cel de- 
al doilea document găsim un acord semnat de Statele Unite şi 
Republica Populară Chineză, de a se uni împotriva Uniunii 
Sovietice. Restul e la fel, cu câteva diferenţe: milioane de morţi 
în plus, plus ceva mai multe oraşe, incluzând Moscova, 
Leningradul şi Kievul. Distrugere totală: 12 oraşe rase de pe faţa 
pământului... Această naţiune a intrat în capcana a două 
acorduri separate, unul cu Uniunea Sovietică, celălalt cu China. 
In fiecare dintre ele, ne unim puterea nucleară, în scopul 
distrugerii duşmanului comun. Două tratate diametral opuse, iar 
Statele Unite se află în postura târfei perverse. Anihilare în masă. 
Lumea are pe rol un război nuclear, domnule Havelock, proiectat 
cu strălucitoare precizie de superstarul Anthony Matthias. 


Capitolul 26 


— Asta e... o NEBUNIE! şopti Havelock, şocat. Şi noi suntem 
parteneri cu FIECARE? 

— Exact. 

— DUMNEZEULE... Michael studie cu atenţie fiecare document 
în parte, alb la faţă, cu ochi mari. 

— Deci ameninţarea e clară: pactul nuclear cu Rusia va fi 
arătat şefilor de stat chinezi şi viceversa. Vor afla că au fost 
trădaţi - de cea mai bogată târfă din istoria omenirii. Apoi... 
Dumnezeu cu mila. Vor crede că nu e un exerciţiu, că e 
ADEVARAT. Şi se vor pune pe treabă - lumea va fi sfâşiată de mii 
de explozii nucleare. 

Michael nu-şi putea stăpâni tremurul mâinilor, tâmplele îi 
pulsau, nu se mai putea concentra la nimic, pur şi simplu se uita 
la documentele proiectate pe ecran. 

— Nu văd nici o dată, zise el, în cele din urmă. 

— Sunt pe celelalte pagini - acestea sunt memorandumurile 
de intenţie. In aprilie şi mai se vor ţine conferințele unde se vor 
stabili datele precise când vor avea loc loviturile. Ruşii sunt 
programaţi în aprilie, chinezii în mai. Luna următoare şi 
următoarea. Loviturile vor avea loc la 45 de zile după fiecare 
conferinţă. 

— E... de necrezut. Copleşit, Havelock simţi că-l cuprinde o 
stare de paralizie. Se uită din nou la Berquist. Dumneavoastră aţi 
făcut legătura dintre MINE şi ACESTEA? ACESTEA? 

— Există o legătură. Nu se ştie care anume. Ştim cum; nu ştim 
de ce. Dar „cum” a fost de ajuns pentru a da ordin de execuţie. 

— Isuse, atunci, CUM? 

— Să începem cu începutul: Matthias a construit cazul 
împotriva prietenei dumitale, Jenna Karras. 

— MATTHIAS? 

— El a vrut să fii eliminat. Dar nu puteam fi siguri. Ai 
demisionat cu adevărat? Sau ai schimbat doar locurile de muncă, 
de la Guvernul Statelor Unite la imperiul lui Matthias cel Mare. 

— Deci acesta e motivul pentru care am fost supravegheat. 
Londra, Amsterdam, Paris... Dumnezeu mai ştie pe unde. 

— Peste tot. Dar degeaba. 


— Şi atunci de ce să fiu executat. 

— Ţi-am spus, nu am avut nimic de-a face cu ordinul iniţial. 

— În regulă, la început a fost „Ambiguitate”, dar mai apoi aţi 
fost dumneavoastră. Mi-aţi confirmat mai devreme. 

— Asta s-a întâmplat mult mai târziu; când am aflat ce a aflat 
el. Apoi au fost date ambele ordine. Eram în competiţie. 
Aşteptam o mişcare greşită din partea ta, care să ne confirme că 
eşti la curent cu ceea ce se întâmplă şi că vei dezvălui celor de la 
Moscova şi Pekin problema celor două acorduri. 

— Un moment! strigă Havelock, uimit, furios. La naiba, astea 
voi le-aţi NEGOCIAT cu Moscova şi Pekinul! 

Preşedintele Statelor Unite nu răspunse. Se aşeză pe scaun şi 
se rezemă de spătar - lumina ce venea din spate îi dădea reflexe 
strălucitoare în părul blond. Abia apoi vorbi: 

— Nu, nu au fost negociate, zise el, uitându-se pe ecran. 
Acestea sunt detaliile fanteziste ale unei minţi strălucitoare, dar 
bolnave, cuvintele unui negociator nemaipomenit. 

— Atunci negaţi totul! Nu sunt reale! 

Berquist clătină din cap. 

— Fii atent la limbajul folosit! zise el, tăios. Sunt, literalmente, 
inatacabile. Există referinţe detaliate la cele mai secrete arme 
din arsenalul nostru. Localizări, coduri de activare, specificaţii, 
logistică - informaţii pentru care ar trebui arestaţi mii de oameni, 
pentru minimum 30 de ani. Esenţa este alta - faptul că celor din 
Moscova şi Pekin nu trebuie să li se arate acordul cu adversarul; 
nimic nu i-ar putea convinge că nu sunt autentice. Fiecare poziţie 
strategică, fiecare zonă distructivă, totul este trecut, până la cele 
mai mici detalii... Aceste acorduri au fost negociate de două 
minţi extraordinare - mai ales, extraordinar informate. DOI 
oameni, care au studiat fiecare detaliu, fiecare pas, fiecare 
punct, de parcă statutul lor în istorie ar fi depins de asta. Un joc 
de şah nuclear, universul învingătorului întregii lumi... sau ce mai 
rămâne din ea. 

— De unde ştiţi? 

— Din felul în care sunt elaborate documentele. Este produsul 
a două minţi. Nu trebuie apelat la ajutorul unui psihiatru sau al 
unui patolog ca să-ţi dai seama de diferenţe. Mai mult, Matthias 
nu avea cum să creeze de unul singur aşa ceva, nu ştia să 
prelucreze asemenea informaţii decât până la un anumit punct, 
însă, împreună cu altcineva - un rus, care ştia la fel de bine ca 


noi care sunt capacităţile chinezilor - nu a fost greu. AU FĂCUT-O 
DOI oameni. 

Havelock zise calm, monoton, privindu-l fix pe preşedinte. 

— Deci Parsifal e celălalt, nu? întrebă el. 

— Da. Are originalele acestor tratate, de altfel singurele, 
pretinde el. Trebuie să-l credem. Ne ameninţă că ne va zbura 
creierii cu o armă nucleară - mai întâi mie. 

— Aţi luat legătura cu el, spuse Michael, cu ochii pe ecran. 

Acestea le aveţi de la EL, nu de la Anton. 

— Da. La început, pretenţiile au fost de ordin financiar, 
crescute cu fiecare contact, până când au devenit monstruoase; 
astronomice. Milioane şi milioane... şi iar milioane. Am crezut că 
motivele sunt politice. Am crezut că putem să-i dăm de urmă, să- 
i întindem o capcană. Apoi am aflat că Parsifal nici nu s-a atins 
de bani. Nu l-au interesat niciodată. Concluzia logică este că nu 
vrea decât să dicteze celei mai puternice naţiuni de pe pământ. 

— Deja a făcut-o. Aici aţi făcut prima greşeală. 

— Am tras de timp. Şi încă o mai facem. 

— Cu riscul anihilării? 

— Şi cu speranţa că vom face totul să stopăm această 
ameninţare. Tot nu înţelegi, domnule Havelock. Putem şi probabil 
o vom face, să îl arătăm pe Anthony Matthias în faţa lumii 
întregi, ca la paradă, să-i distrugem credibilitatea după ce a 
lucrat zece ani în domeniul tratatelor şi negocierilor, dar asta nu 
va răspunde la întrebarea fundamentală. Cum, în numele lui 
Dumnezeu, au ajuns asemenea informaţii pe mâna lor? Pe mâna 
unor nebuni? Cine le-a divulgat? Nu deţinem monopolul asupra 
maniacilor nucleari. Există oameni la Moscova şi Pekin care 
numai dacă ar auzi ce se întâmplă aici, ar apăsa pe butoanele de 
lansare. Ştii de ce? 

— Nu sunt sigur... nu mai sunt sigur de nimic. 

— Bine ai venit în rândul membrilor clubului nostru de elită... 
Dă-mi voie să-ţi spun. Pentru că ne-au trebuit patruzeci de ani şi 
mii de miliarde ca să ajungem unde suntem azi. Şi acum suntem 
ameninţaţi cu armele nucleare. Nu mai avem nici timpul, nici 
banii necesari să o luăm de la început. Pe scurt, domnule 
Havelock, în încercarea disperată de a evita un holocaust nuclear 
global, s-ar putea să pornim unul. 

Michael înghiţi în sec. Gura i se uscase şi mai avea puţin până 
să rămână fără aer. 


— Cine e Parsifah 

— Nu ştim. La fel cum nu ştim nici cine e „Ambiguitate”. 

— Nu ŞTIŢI? 

— Nu, cu excepţia faptului că sunt în legătură. Presupunem. 

— Un moment! 

— Te repeti. _ 

— Îl aveţi pe MATTHIAS! Intraţi în capul lui! În mintea lui! 
Există sute de moduri, de terapii! Folosiţi-le! Aflaţi! 

— Crezi că nu am încercat? Altfel de ce îl ţineam pe Matthias 
aici? De ce făceam toată mascarada asta? Nu există nici o 
metodă din analele terapiilor care să nu fi fost folosită. S-a 
autoprotejat; a presimţit ce îl aşteaptă. 

— Nu se poate să nu scoateţi nimic de la Anton în legătură cu 
Parsifal! 

— Nimic! Nu face decât să vorbească - cu mare acuratețe - 
despre extremiştii din Guvernul sovietic şi de la Comitetul 
Central Chinez. Asta spune când i se menționează tratatele... cu 
sau fără chimicale. Mintea aceea a lui - acel incredibil instrument 
- este atât de creativă, încât acum ÎI protejează. 

— ABSTRACŢII! strigă Havelock. 

— Ai mai spus-o. i 

— Parsifal e REAL! Există! Ne AMENINȚA! 

— Acum citezi vorbele mele. 

Michael se enervase în asemenea hal, încât lovi puternic cu 
pumnul în masă. 

— Nu pot să CRED! 

— Crezi sau nu, zise preşedintele, să nu mai faci asta. Pe-aici 
circulă nişte unde sonice care înregistrează decibelii, nu 
conversaţia, iar dacă eu nu vorbeam imediat după aceea, la ora 
asta erai mort. 

— Oh! 

— Nu am nevoie de votul tău. Oricum nu va mai fi un al treilea 
mandat - şi chiar dacă ar fi, nu aş mai candida. 

— Asta e o glumă, domnule preşedinte? 

— Probabil. Uneori am impresia că tot ce se întâmplă nu face 
parte din realitate. S-au cheltuit milioane pentru construcţia asta, 
s-au păstrat secrete, s-au adus cei mai buni psihiatri din ţară. E o 
iluzie? Nu ştiu. Ştiu doar că nu am încotro să o apuc. 

Havelock se trânti şi el pe un scaun, în capătul mesei, deloc 
jenat să stea jos în prezenţa lui Berquist. 


— Hm, zise el, gânditor. Ceea ce nu înţeleg, este legătura mea 
cu ACESTEA, continuă el, arătând spre documentele de pe ecran. 
Că dacă continuam nu se ştie ce, s-ar fi aflat de tratate la 
Moscova şi Pekin. 

— S-AR FI PUTUT AFLA. Nu puteam să ne asumăm nici cel mai 
mic risc ca Parsifal să intre în panică şi să nu facă Dumnezeu ştie 
ce prostie! 

— Parsifal are pe cineva la Moscova. Probele împotriva Jennei, 
tot ce s-a întâmplat la Barcelona; nimic din toate acestea nu s-ar 
fi putut întâmpla fără ajutorul ruşilor. 

— KGB-ul neagă orice legătură. 

— Da, dar nu şi VKR-ul. 

— Asta ce dracu' mai e? Nu sunt expert în domeniul dumitale. 

— VOENNAYA KONTR RAZVEDKA. O ramură a KGB-ului, un 
corp de elită care bagă frica în toţi cei care mai au ceva creier în 
cap. Oare aici e legătura? Michael se opri şi clătină din cap. Nu, 
nu poate fi. După Col des Moulinets am fost la Paris, unde a venit 
după mine un ofiţer VKR din Barcelona. La Roma s-a dat ordinul 
să fiu lichidat, nu la Paris. 

— Asta a fost decizia lui „Ambiguitate”, zise Berquist. Nu a 
mea. 

— Dar motivul era acelaşi. Cuvintele dumneavoastră... 
domnule. 

— Da. Preşedintele se aplecă în faţă, rezemându-şi coatele de 
masă. Cred că există o legătură cu noaptea aceea de la Costa 
Brava. 

Furia şi enervarea îl cuprinseră din nou; Michael abia dacă se 
mai putea controla. 

— Costa Brava a fost o parodie! O fraudă! Am fost FOLOSIT. 
Ştiaţi foarte bine ce se întâmplă, de la început! 

— Acolo ai văzut o femeie omorâtă. 

Havelock se ridică. 

— Altă glumă, domnule PREŞEDINTE? 

— Nu am chef de glume. Nimeni nu trebuia să fie omorât în 
noaptea aceea! 

— Nimeni...! Dar aţi făcut-o! Dumneavoastră şi Bradford şi 
nenorociţii ăia cu care am vorbit de la Madrid. Nu-mi spuneţi mie 
de Costa Brava, am fost ACOLO! Şi voi, toţi, sunteţi responsabili. 

— Noi am iniţiat, dar nu noi am încheiat. Şi acesta este 
adevărul, domnule Havelock. 


Michael abia dacă se mai putea controla, însă, în minte, îi 
veniră imediat vorbele Jennei. „Nu o singură operaţiune, două”. 

Apoi ale lui. „Interceptată”. „Anihilată”. 

— Un moment. 

— Găseşte altă expresie. 

— Nu, vă rog. Deci aţi creat un scenariu, fără să ştiţi că acesta 
a fost interceptat şi modificat, pentru că s-a mers pe acelaşi 
subiect. 

— Cam aşa ceva. 

— RAHAT! Mă scuzaţi. 

— Sunt din Minnesota. Şi, de când sunt la Washington, 
aproape că mi-am epuizat vocabularul argotic. Deci, înţelegi? 

— Cred că da. Este o pistă pe care se poate merge. Parsifal a 
fost la Costa Brava. 

— SAU omul lui sovietic de legătură, interveni preşedintele. 

— De ce nu mi-a spus nimeni? 

— Strategii de la Consulatul Operaţional au făcut aproape tot 
posibilul să te aducă aici. Şi apoi nu a mai fost timp, curieri nu se 
putea trimite cu asemenea informaţii. Nu ştiam ce e în capul tău, 
ce ştii, ce vrei să faci, ce-ai putea spune, cui. 

— Sunt prea multe posibilităţi, multe goluri, nu pot să pun 
nimic cap la cap... 

— ŞI... să nu uit... cei trei strategi de la Consulat au fost 
omorâţi. 

Havelock înţepeni. 

— Din cauza mea, spuse el, în cele din urmă. 

— Indirect. Esenţa este una singură; întrebarea: De ce 
Matthias ţi-a făcut ce ţi-a făcut? 

— Mai spuneţi-mi despre strategi, vă rog. 

— Ei ştiau cine este legătura sovietică a lui Parsifal, zise 
preşedintele. Sau ar fi aflat în ziua următoare, dacă ai fi fost 
omorât la Col des Moulinets. Stern a fost cel care i-a dat codul 
„Ambiguitate”. Ştim unde este, dar nu şi cine este. 

— Unde? 

— S-ar putea să-ţi dau sau nu această informaţie. 

— Pentru numele lui Dumnezeu! Cu tot respectul domnule 
preşedinte, dar nu v-aţi gândit ca măcar acum să mă FOLOSIŢI? 
Nu să mă omorâţi, să mă FOLOSIŢI? 

— De ce aş face-o? Poţi să mă ajuţi? Să ne ajuţi? 

— Am petrecut 16 ani pe teren, am vânat şi am fost vânat. 


Vorbesc fluent cinci limbi străine, trei binişor, ca să nu spun de o 
grămadă de dialecte. II cunosc mai bine ca oricine pe Anthony 
Matthias; ŞTIU cum gândeşte, ce simte. Am lucrat cu o mulţime 
de oameni, în sute de operaţiuni. Da, cred că vă pot fi de ajutor. 

— Atunci trebuie să-mi dai acum un răspuns: Intenţionezi să 
mergi mai departe cu amenințările? Cele treisprezece pagini care 
ar putea să... 

— Puteţi să le daţi foc, îl întrerupse Havelock. 

— Le-am dat deja, zise Berquist. 

— Şi voi lua legătura imediat cu omul de legătură, care este 
Jenna Karras. Nu e departe. 

— Foarte bine. „Ambiguitate” se află la etajul cinci al 
Departamentului de Stat. Este una dintre cele aproape şaptezeci 
de persoane care se află acolo. 

— Aţi reuşit să vă apropiaţi atât de mult? 

— Emory Bradford a făcut-o. Este mai bun decât crezi. 

Niciodată nu a vrut să-i facă rău domnişoarei Karras. 

— Atunci înseamnă că a fost incompetent. 

— Este primul care va fi de acord cu dumneata. Totuşi, dacă 
ea urma instrucţiunile lui, în cele din urmă i se spunea adevărul; 
şi amândoi aţi fi fost demult aici. 

— In loc de asta, s-a dat ordin de execuţie. 

— Spune-mi ceva, domnule Havelock, zise preşedintele, 
aplecându-se din nou peste masă. Dacă erai în locul meu, ştiind 
ce ştii acum, cum ai fi procedat? 

Michael se uită din nou pe ecran şi zise, recunoscând: 

— In acelaşi mod ca dumneavoastră. 

— Mulţumesc. Preşedintele se ridică. Din fericire nimeni de 
aici, de la Poole's Island, nu ştie nimic despre toate astea. Nici 
medicii, nici tehnicienii, nici militarii. Doar cinci oameni cunosc 
adevărul. Unul dintre ei este un psihiatru de la Bethesda, 
specialist în comportamente halucinatorii, care vine o dată pe 
săptămână aici, ca să lucreze cu Matthias. 

— Inţeleg. 

— Acum, să ieşim de aici, cât mai avem minţile întregi, zise 
Berquist, îndreptându-se către proiector; îl închise, apoi stinse 
luminile de deasupra. Voi aranja totul în aşa fel încât să mergeţi, 
amândoi, la Baza Aeriană Andrews, în după-amiaza aceasta. Apoi 
o să vă găsim o locuinţă, undeva la ţară, nu în Washington. Nu 
putem risca să fiţi văzuţi. 


— Dacă doriţi să fiu eficient, trebuie să avem acces la tot ce se 
întâmplă, dosare, înregistrări... Acestea toate nu pot fi mişcate 
de la locul lor. 

— Dacă nu se poate, atunci veţi fi voi aduşi aici, cu cea mai 
mare discreţie. Veţi căpăta altă identitate... Vor fi puse încă două 
scaune la masa de conferinţe. Şi veţi lua legătura cât de curând 
cu Bradford. 

— Inainte să plec de-aici, vreau să discut cu medicii. Şi, de 
asemenea, aş dori să-l văd pe Anton; voi fi scurt, nu va dura mai 
mult de câteva minute. 

— Nu sunt sigur că ţi se va da voie. 

— Atunci daţi ordin. Vreau să vorbesc cu el în cehă. Limba lui 
de origine. Vreau să insist asupra unui lucru pe care mi l-a spus. 
„Nu înţelegi. Nu vei înţelege niciodată”. E ceva îngropat adânc, 
ceva între mine şi el. Poate că sunt singurul care poate ajunge 
acolo. Ar putea fi orice, de ce a făcut ce a făcut, nu numai mie, 
dar şi lui însuşi. Undeva în capul meu se află o bombă, am ştiut-o 
de la început. 

— Atunci vorbeşte cu el. Dar nu uita că ai petrecut 12 zile în 
clinică şi un total de 85 ore sub terapie chimică şi nu ne-a putut 
ajuta. 

— Nu aţi ştiut unde să căutaţi. Nici măcar eu nu ştiu. 

x 

Cei trei medici nu au putut să-i spună nimic ce n-ar fi putut să- 
şi dea seama din descrierile lui Berquist şi, cu cât i se explica mai 
mult în termeni medicali, cu atât se simţea mai bulversat. 

Caracterizarea făcută de preşedinte despre un instrument 
delicat, remarcabil, ce a explodat sub presiunea inumană a 
responsabilităţilor, era mult mai grafică decât explicaţiile seci 
despre limitele toleranţei la stres. După un timp, medicul mai 
tânăr - cum se întâmplă de obicei - interveni. 

— Pentru el nu există realitate, în sensul literal al cuvântului. 

Filtrează impresiile, nu aude decât ce vrea, nu vede decât ce 
vrea, ce îi convine cel mai mult. Acestea sunt realităţi pentru el - 
fanteziile - care sunt mai reale decât realitatea. De aceea trebuie 
protejat. Nimeni nu se poate juca cu fanteziile. In rest, nimic, 
numai amintiri fragmentate. 

Preşedintele Berquist nu era numai adeptul descrierilor, se 
gândi Michael. Asculta şi el, de asemenea. 

— Deteriorarea poate fi reversibilă? întrebă Havelock. 


— Nu, zise un alt psihiatru. Structura celulară a degenerat. 

Este ireversibilă. 

— E prea bătrân, adăugă tânărul. 

— Vreau să-l văd. Voi fi scurt. 

— Noi am obiectat, însă se pare că domnul preşedinte este de 
altă părere. Vă rog să înţelegeţi, aici lucrăm în condiţii 
imposibile, cu un pacient care decade pe zi ce trece - cât de 
repede, e greu de spus. Trebuie stimulat artificial pentru a 
ajunge la un rezultat. Este extrem de delicat şi o traumă 
prelungită ne poate da peste cap aproape tot ce am realizat 
până acum. Nu avem timp, domnule Havelock. 

— Va dura puţin. Zece minute. 

— Cinci. VA ROG. 

— Bine. Cinci. 

— Mergeţi cu mine, zise psihiatrul tânăr. Este tot acolo unde l- 
aţi găsit noaptea trecută. In grădină. 

Odată ajunşi în stradă, medicul îmbrăcat în halat alb îl 
conduse pe Michael spre un jeep parcat în spatele clădirii. 

— Cum de ai ajuns aici? îl întrebă Michael, pe drum. De unde 
te-au luat? 

— Am lucrat cu doctorul Schramm la spitalul Menninger. El m- 
a recomandat; este cel mai bun neuropsihiatru. Mă pricepeam 
foarte bine la maşinării: scanere, electrospectrografe, chestii d- 
astea. 

— Sunt o grămadă de maşinării pe-aici, nu? 

— lhî. Fără economie. 

— Ciudat, zise Havelock, uitându-se de jur-împrejur, la 
fațadele macabre, la modelele de alabastru, la străzile în 
miniatură, la lămpile de stradă şi la gazoanele ciudate, perfect 
tunse. Parcă ar fi un decor de film! Un film tare straniu. Cine 
dracu' a construit ce e aici şi cum de a fost convins să-şi ţină 
gura? 

Cred că zvonurile circulă prin toată Georgia. 

— Nu din cauza lor - mă refeream la constructori. 

— Cum i-au putut opri? 

— İn primul rând nu sunt aici. Lucrează şi acum, la mii de 
kilometri depărtare, la alte câteva proiecte. 

— POFTIM? 

— Chiar dumneata ai spus mai devreme, rânji doctorul. Un 
film. Asta şi e. Decor de film. Intregul complex a fost construit de 


o firmă canadiană de construcţii, care crede că a fost angajată 
de un producător de pe Coasta de Vest. 

— Şi elicopterele? 

— Nimeni nu pune întrebări. Celor care vin pentru 
aprovizionare li se spune că aici e un centru de cercetări 
oceanice - nu au nici un motiv să creadă altceva. 

— Personalul? 

— Noi, medicii, tehnicienii care se ocupă aproape de tot, 
câteva ajutoare, soldaţi şi cinci ofiţeri. Tot ce mişcă pe-aici, 
personalul auxiliar, sunt din armată. 

— Ce li s-a spus? 

— Cât se poate de puţin. Spre deosebire de noi, ajutoarele şi 
tehnicienii ştiu mult mai multe, însă au fost selectaţi de parcă i- 
ar fi trimis la Moscova. Inclusiv gardienii. 

Jeepul intră pe un drum lateral, prăfuit. 

— Nu pot înţelege armata. Cum de reuşeşte să păstreze 
discreţie? 

— In primul rând, de aici nu mai pleacă nimeni, cu excepţia 
ofiţerilor, care sunt de la Pentagon, selectaţi pe sprânceană şi 
tăcerea lor reprezintă garanţia avansării rapide. lar ajutoarele nu 
au acces la informaţii. Li s-a spus că Poole's Island este un 
exerciţiu simulat de supravieţuire, top-secret. Şi au fost aleşi 
special - casa lor este aici. De ce să o piardă? Şi-apoi nu va mai 
dura mult. 

Havelock se uită lung la psihiatru. „Nimeni de aici de la Poole's 
Island nu ştie nimic despre toate acestea. Nici medicii, nici 
tehnicienii...” Cuvintele lui Berquist. 

— Ce vrei să spui? 

— Matthias n-o să mai reziste mult. Şi după aceea, zvonurile 
nu vor mai avea nici o importanţă. Despre toţi oamenii mari s-au 
tesut în istorie zeci de poveşti, care de care mai fanteziste; e ca 
un joc. F i 

DACĂ EXISTĂ VREUNUL, DOCTORE. 

— Dobry odpoledne, pritel, zise Michael încet, în timp ce ieşea 
din casă, în grădina însorită. Matthias stătea pe un scaun, în 
acelaşi loc unde-l găsise cu o noapte înainte, protejat de soare 
de frunzele late ale unui palmier. Havelock continuă să 
vorbească în cehă, cu acelaşi ton blând. Ştiu că eşti supărat pe 
mine, dragul meu prieten şi mi-aş dori din tot sufletul să putem 


uita dificultăţile care au fost între noi. În fond, tu ai fost 
profesorul meu cel mai drag, tatăl meu şi nu e bine ca taţii şi fiii 
să se îndepărteze. 

La început, Matthias se ghemui şi mai adânc în scaun, 
uitându-se cu frică la el. Insă, peste câteva clipe, în ochii ascunși 
în spatele lentilelor groase, apărură sclipiri; poate îşi amintea 
ceva de demult. Nu conta. Limba, cadenţa deliberată, calmă a 
vorbelor - avea efect. Momentul era crucial. Michael se apropie 
de el, vorbindu-i cu aceeaşi blândeţe de la început, modelându-şi 
vocea, evocând alte timpuri, alte tărâmuri. 

— Dealurile de deasupra Moldaului, frumoasa noastră Vltava, 
cu podurile ei splendide şi Wenceslas, iarna şi lacul Striba, vara... 
Văile Vah şi Nitra... 

Se atinseră, mâna studentului pe braţul profesorului. 

Matthias se cutremură, inspirând adânc, ridicându-şi mâna din 
poală şi punând-o peste a lui Havelock. 

— Mi-ai spus că nu am înţeles, că nu voi putea înţelege 
niciodată. Nu e aşa, profesore... tatăl meu... POT să înţeleg. Ba 
mai mult, TREBUIE să înţeleg. Intre noi nu ar trebui să intervină 
nimic... niciodată. Ţie îţi datorez totul. 

Ochii lui Matthias deveniră limpezi şi peste câteva clipe se 
concentrară asupra lui, privindu-l sălbatic - era din nou nebun. 

— Nu, TE ROG, Anton, zise Michael repede. Spune-mi ce este. 
Ajută-mă, ajută-mă să înţeleg. 

Matthias îi răspunse calm. 

— Uneori tratatele sunt ultimele SOLUŢII de pe pământ. Asta 
nu vei înţelege niciodată... Dar ai văzut tot... toţi negociatorii 
lumii, venind, plecând! Venind la mine! Rugându-se de mine! 
Lumea ştia că o pot face şi au venit la MINE! Deodată Matthias se 
opri şi începu să ţipe disperat. PLEACĂ DE LÂNGĂ MINE! Mă vei 
trăda! NE vei trăda. 

— Cum aş putea? 

— Pentru că ŞTII! 

— NU ştiu! 

— Trădătorule! Ţi-ai trădat propriul popor! Tatăl! Trădător al 
lumii! 

— Atunci de ce nu MĂ OMORI? urlă şi Havelock, convins că nu 
mai putea scoate nimic de la Matthias. De ce nu m-ai OMORAT? 

— Havelock, încetează! strigă medicul din pragul uşii. 

— Nu acum! urlă Michael, în engleză. 


— ACUM, fir-ar să fie! 

— Ai fi putut să mă omori, dar nu ai făcut-o! De ce? Sunt un 
nimic în comparaţie cu lumea întreagă, cu SOLUȚIILE TALE. Ce 
te-a OPRIT? 

— Asta e tot, domnule! 

— Lasă-mă în pace! Trebuie să-mi spună. 

— CE să-ţi spună? 

— Ted, stary pan! Michael apucă cotierele scaunului lui 
Matthias. Ce TE-A OPRIT? 

Matthias şuiera, nu vorbea, ca din adâncul pământului, însă îl 
privea cu claritate. 

— După conferinţă ai plecat şi nu te-am văzut, nu te-am mai 
găsit. Trebuia să ştim ce ai făcut, cui i-ai spus. 

NEBUNIE. 

— Termină, Havelock! zise psihiatrul, apucându-l pe Michael 
de un braţ şi luându-l de lângă scaun. Despre ce aţi vorbit? N-am 
înţeles nimic. Ce ţi-a spus? Spune-mi! 

Havelock încerca să-şi limpezească minţile, să dea un sens 
celor spuse de Matthias. Se uită la doctor. 

— Nimic important. Ceva despre copilărie; mormăieli fără 
sens... e un copil înfricoşat, furios. Cred că a vrut să-mi spună 
ceva. Dar nu a mai făcut-o. 

Doctorul dădu din cap, înţelegător. 

— Imi pare rău. Oricum, ai încercat. Hai să mergem de-aici. Te 
aşteaptă un elicopter. 

— Mulţumesc. Michael se mai uită odată, pentru ultima oară, 
la Matthias, pritel, mentor, tată. 

Era într-adevăr nebun? 

Era POSIBIL? Oare el - Mikhail Havlicek - ştia răspunsul? ŞTIA 
CINE E PARS/FAL! ÎL CUNOŞTEA? 

Codul locuinţei era Casa Steril Cinci - pe scurt, Steril Cinci - şi 
se afla la 15 kilometri sud de Alexandria, în ţinutul Fairfax. 
Fusese construită de un mare crescător de cai şi apoi cumpărată 
de o pereche de pensionari, după ce, amândoi lucraseră o viaţă 
pentru guvern, ca criptoanalişti - unii dintre cei mai eficienţi. 
Acoperirea lor era una dintre cele mai banale; ea, casnică, el 
bancher, care a trăit zeci de ani în Europa. Erau acceptaţi şi iubiţi 
de vecini, respectaţi, de asemenea, mai ales datorită limuzinelor 
care erau tot într-un dute-vino. Odată ce sosea un musafir, rar îi 
mai vedeai pe proprietari - de fapt, ei locuiau în aripa de vest a 
casei, care avea atât intrare, cât şi utilităţi separate. Steril Cinci 
era rezervată pentru acei oameni de care Washington-ul avea 
mare nevoie, în momente de criză. Oameni de ştiinţă, diplomaţi, 
agenţi de spionaj, militari - cu toţii fuseseră rezidenţi ai acestei 
case. Havelock şi Jenna Karras sosiră cu o limuzină 
guvernamentală neînregistrată, la ora patru şi douăzeci. 

Subsecretarul de stat Emory Bradford îi aştepta. 

Fără să-şi reproşeze nimic - trecutul era trecut - intrară direct 
în subiect. Bradford discutase cu preşedintele şi reţinuse faptul 
că la masa de conferinţe mai trebuiau adăugate încă două 
scaune. 

Stăteau în „bibliotecă”, o cameră mică, ce conţinea strictul 
necesar: canapea şi două fotolii, comode, tapiţate cu piele, o 
măsuţă pe care se afla o tavă de argint, plină cu sticle, pahare şi 
gheaţă. Havelock îi prepară mai întâi Jennei, apoi lui, ceva de 
băut; Bradford refuză. 

— Ce ai vorbit cu domnişoara Karras? întrebă subsecretarul. 

— Tot ce am aflat pe Poole's Island. 

— Nu ştiu ce să spun... ce să cred, zise Jenna. Cred că sunt 
uimită şi îngrozită, în acelaşi timp. 

— Combinația perfectă, zise Bradford. 

— Ceea ce vreau de la dumneata, îi spuse Havelock lui 
Bradford, după ce prepară băuturile şi se aşeză din nou pe 
canapea lângă Jenna, este tot ce ai, numele tuturor celor 
implicaţi - indiferent cine sunt persoanele - de la început. Nu mă 
interesează cât durează; putem sta aici toată noaptea. În timp ce 


dumneata vorbeşti, noi vom pune întrebări, dacă avem 
nelămuriri, vom lua notițe şi, după ce vom termina, îţi voi da o 
listă cu tot ce am nevoie. 

Nu trecură mai mult de zece minute până la prima întrebare: 

— MacKenzie? CIA? Unul dintre cei mai buni. 

— Mi s-a spus „cel mai bun”. 

— Deci el a regizat Costa Brava? 

— Da. 

— Ela venit cu probele înapoi? 

— Da, însă... 

— Spune-mi, îl întrerupse Havelock. A murit de atac de inimă 
la Chesapeake? 

— Da, în barca lui. 

— S-a făcut anchetă, autopsie? 

— Formal, nu. 

— Asta ce înseamnă? 

— Că decesul a fost constatat de un medic respectat. A fost 
examinat cu raze X şi concluzia a fost unanimă. Hemoragie 
masivă a aortei. Bradford îşi cobori vocea. Şi noi ne-am gândit la 
acelaşi lucru când am auzit ce s-a întâmplat. 

— Mulţumesc, zise Havelock, notând ceva în carneţel. 

Continuă. 

Jenna puse paharul cu băutură pe masă. 

— El era cel care vă aştepta în holul hotelului din Barcelona? 

— Da, operaţiunea era a lui. 

— Cam furios, domnul. 

— Aceea îi era meseria. 

— Mi-a spart uşa; a intrat cu o armă în mână. 

— Era îngrijorat; amândoi eram. Domnişoară Karras, dacă aţi fi 
coborât sau măcar dacă aţi fi rămas în cameră... 

— Vă rog, continuaţi... interveni Michael. 

Subsecretarul continuă, în timp ce Havelock şi Jenna ascultau 
atenţi, întrerupându-l din când în când pentru detalii ce trebuiau 
clarificate. Intr-o oră, Bradford se lămuri că Jenna Karras avea o 
minte ascuţită şi experienţă. Puse aproape la fel de multe 
întrebări ca Michael şi ceru la fel de multe detalii. În cele din 
urmă, ajunseră la punctul dureros. 

— Să revenim la Parsifal, zise Havelock, care acum se aşezase 
pe un braţ al canapelei, după ce făcuse câţiva paşi prin cameră, 
să se dezmorţească. De unde crezi că vine? 


— A apărut de nicăieri şi a dispărut fără urmă. 

— Trebuie să fi venit de undeva - în timp, l-a cunoscut pe 
Matthias; nu avea cum să apară, aşa, din pământ. 

— Am cercetat jurnalele lui Matthias, iar şi iar. Apoi registrele, 
fiecare hârtie în parte, înregistrările telefoanelor, fiecare mişcare 
care a făcut-o, unde a călătorit, unde s-a dus, pe cine a întâlnit, 
de la diplomaţi la portari. Nimic. 

— li vreau pe toţi. Se poate? 

— S-a făcut. 

Havelock îşi notă din nou ceva pe carnet şi adăugă. 

— Parsifal e rus. 

— Şi noi ne-am gândit la asta. Este cineva care are cunoştinţe 
extraordinare despre capacităţile armelor strategice ale Uniunii 
Sovietice. 

— Cum de v-aţi gândit la asta? întrebă Jenna Karras. 

— Tratatele. Conţin amănunte ce nu se pot afla decât dacă 
cineva le penetrează adânc sistemul. 

— Parsifal ştie unde-l poate găsi pe „Ambiguitate”, continuă 
Michael. 

— Da şi părerea mea este că „Ambiguitate” a fost la faţa 
locului, pe plaja de la Costa Brava, nu Parsifal. Cred că după 
aceea, „Ambiguitate” s-a întors la Washington şi nu l-a mai găsit 
pe Parsifal. A fost folosit, apoi abandonat, o situaţie care probabil 
i-a creat o stare de panică. Şi, de asemenea, cred că 
„Ambiguitate” nu are prea mari legături cu KGB-ul; el este 
membru al grupării aceleia de nebuni, pe lângă care KGB-ul, cu 
toată paranoia lui, este cea mai paşnică organizaţie, mai ceva ca 
UNESCO. Nişte fanatici, demenţii de la Voennaya. 

— Fanatici şi arme nucleare - ce combinaţie! exclamă Jenna. 

— Dacă Voennaya ajunge la Parsifal înaintea noastră... 
Michael luă o înghiţitură zdravănă de whisky, simțindu-se cuprins 
de teamă. Să recapitulăm. Deci, avem un spion, pe care-l numim 
„Ambiguitate”, care cooperează cu un rus, pe care-l numim 
Parsifal, partenerul lui Matthias în ale tratatelor. Matthias 
cedează psihic, e luat în custodie - a se înţelege terapie - la 
Poole's Island, iar Parsifal merge singur înainte. 

Literalmente singur, pentru că l-a abandonat pe spion pe 
drum. 

— Deci eşti de acord cu mine. 

Havelock ridică ochii din carnet. 


— Să zicem. 

— Fii amabil, zise Bradford, băutura pe care mi-ai oferit-o mai 
devreme, tare mi-ar prinde bine acum. Coniac cu gheaţă, te rog. 

Havelock îl servi, apoi continuă. 

— Acum detaliile. Avem aici câteva surprize. Rupse două 
pagini din carnet şi i le dădu lui Bradford. O listă. Uită-te pe ea şi 
spune-mi dacă ai vreo nelămurire. 

Subsecretarul de stat luă hârtiile şi se uită pe ele. 

— Mda, cred că am câteva întrebări, zise el, după ce citi, 
uitându-se când la o foaie, când la cealaltă, concentrat. In 
legătură cu materialul despre Matthias, nici o problemă. Dar de 
ce ai nevoie de atâtea date despre doctorul din Maryland? 
Trecut, situaţie financiară, angajaţi, laboratoare. Ne-am interesat 
despre toate acestea, crede-mă. 

— Te cred. Sunt curios. Am un amic, medic în sudul Franţei, un 
chirurg excepţional, dar care intră în trepidaţii numai când aude 
zgomotele meselor de joc; s-a ruinat de câteva ori. 

— Nu există nici un paralelism aici. Randolph nu a trebuit să 
muncească din prima clipă a vieţii lui. Familia lui deţine jumătate 
din ţărmul de est - partea cu bogătaşii. 

— Dar nu şi oamenii care lucrează pentru el, zise Michael, 
turnând încă un rând de băuturi. Care s-ar putea să nu aibă nici 
măcar o amărâtă de barcă. 

Bradford se uită din nou pe foi. 

— Înţeleg, spuse el, mai mult uimit decât convins. Dar de asta 
nu sunt sigur. Vrei numele celor de la Pentagon, care sunt 
membrii Comitetului de strategie nucleară... 

— Am citit undeva că erau trei, interveni Havelock. Se joacă 
de-a războiul, schimbând pe rând posturile de duşman şi aliat, 
elaborând strategii. 

— Crezi că Matthias i-a folosit? întrebă subsecretarul. 

— Nu ştiu. Dar nu a putut face toate astea singur. 

— Care ar fi fost scopul? Nu există nimic în arsenalul nostru 
care să-i fi rămas necunoscut, nici un dosar la care să nu fi avut 
acces. TREBUIA să ştie; el era cel care negocia. 

— Vreau să fiu sigur. 

Bradford dădu din cap, zâmbind jenat. 

— Mi-ai mai spus. OK. Se uită din nou pe pagini, citind cu voce 
tare. Listă cu posibilităţile negative; să se înceapă cu minimum 
zece ani în urmă. Surse: CIA, Consiliul Operaţional, serviciile 


secrete ale armatei. Nu ştiu ce înseamnă asta. 

— Vor şti ei. Sunt foarte mulţi. 

— Care „ei”? 

— Bărbaţi şi femei care au fost ţinte prioritare, dar care, până 
la urmă, au fost lăsaţi în pace. 

Bradford dădu din nou din cap, apoi citi în tăcere. j 

Jenna îl atinse pe Michael pe braţ, iar acesta se uită la ea. li 
vorbi încet, privindu-l întrebător. 

— Proc ne paminyatchik! 

— Ne Ted. 

— Poftim? Subsecretarul se uită la ei. 

— Nimic, zise Havelock. li e foame. 

— Termin imediat, mă întorc la Washington şi vă las în pace; 
restul e rutină. Rapoartele despre starea sănătăţii lui Matthias 
vor trebui semnate de preşedinte şi vi le trimit imediat, dar mai 
înainte trebuie dublată paza aici. Se face. Mă întâlnesc cu el 
imediat ce mă întorc la Washington, în seara asta. 

— Nu e mai simplu să mergem noi la Bethesda? 

— Nu sunt acolo. Au rămas la Poole's Island, într-un container 
de oţel la care nimeni nu are acces fără acordul preşedintelui. Va 
trebui să le iau de-acolo. Vin mâine. Bradford se opri din citit şi 
se uită la el, înmărmurit. Ultimul punct... eşti sigur? Ce-ţi poate 
spune? NOUA nu ne-a spus nimic. 

— Să zicem că vreau să aflu dacă am acces liber la informaţii. 

— S-ar putea să fie foarte dureros pentru tine. 

— Ce e? întrebă Jenna. 

— Vrea rezultatele celor douăsprezece zile cât a stat sub 
terapie, zise Bradford. 

x 

Luară masa la lumina lumânărilor, în salonul elegant - în 
contrast, erau serviţi de aşa-zisul bucătar, care, în ciuda faptului 
că părea a fi tare fioros, gătise bine. Sub haină i se vedea arma 
şi avea o privire directă, clară - era cel care-i păzea şi care, 
incidental, îi şi servea la masă. Jenna şi Michael se uitau unul la 
celălalt, încercând din toate puterile să nu râdă în hohote. 

— Ai încredere în Bradford, zise Jenna, când deja îşi beau 
cafeaua. Imi dau seama când ai încredere în cineva. 

— Ai dreptate, am. E un om care are conştiinţă şi cred că a 
plătit scump la viaţa lui. Poţi avea încredere într-un asemenea 
om. 


— Atunci de ce nu m-ai lăsat să aduc vorba de paminyatchik - 
pasageri? 

— Pentru că nu avea cu ce să-l ajute şi era prea mult pentru 
el. L-ai auzit; e un tip metodic, care lucrează pas cu pas, fără să 
uite nimic şi analizând totul până la epuizare. In asta constă 
adevărata lui valoare. Dacă-i spuneam de paminyatchik, ar fi 
început cu o serie de întrebări, care mai de care mai geometrice. 

— Nu înţeleg. Geometrice? 

— Adică ar fi luat-o în zece direcţii odată. Toată lumea e 
suspectată; nu ar fi căutat un om, ar fi suspectat un grup întreg. 
Eu vreau să se concentreze numai asupra etajului cinci, până 
când găseşte pe cineva care nu a fost unde ar fi trebuit să fie. 

— Intotdeauna ai dat explicaţii clare. 

— Mulţumesc. 

— Totuşi, ar fi trebuit să adaugi şi faptul că s-ar fi putut folosi 
un alt om. 

Havelock se uită la ea şi zâmbi. 

— La naiba, ştii că ai dreptate? zise el, râzând încet. 

— Nu eu am făcut lista, ci tu. E normal să nu te gândeşti la 
toate. 

— iți mulţumesc, va fi prima măsură pe care o voi lua mâine 
dimineaţă. De ce nu ai adus tu vorba? Să nu-mi spui că din 
timiditate! 

— Nu pentru că m-ar deranja să dau ordine sau sfaturi. Dar, 
mai întâi, Bradford trebuie să mă accepte. Şi dacă ar trebui 
neapărat să o fac, aş proceda altfel - aş formula totul ca 
întrebare sau ca sugestie. 

— Mi se pare ciudat ce spui. Ai fost acceptată; Bradford a 
primit ordin de la Berquist - nu există autoritate mai înaltă. 

— Nu mă refeream la asta. Mă refeream la el. Nu e în largul lui 
în prezenţa femeilor. Nu o invidiez pe soţia sau pe prietena lui; 
este un om extrem de interiorizat. Este un bărbat talentat, 
strălucitor în meseria lui, ceea ce niciodată nu se împacă bine cu 
masculinitatea. 

— lar sunt cu Sigmund? 

— Limbursky syr! zise Jenna, râzând. Ştii că îmi place să 
observ oamenii. Il ţii minte pe bijutierul din Trieste, bărbatul 
acela chel al cărui magazin era un cuib al secţiei MI-6? Tu 
spuneai că era - care a fost cuvântul pe care l-ai folosit? 
Houkacka? 


— În călduri. Spuneam că a intrat în călduri, că umbla după 
toate femeile care-i intrau în magazin, cu partea din faţă a 
pantalonilor umflată. 

— lar eu am spus că e homosexual. 

— Şi ai avut dreptate, pentru că, deşi ţi-ai desfăcut câţiva 
nasturi de la bluză, tot după coada mea se ţinea. 

Amândoi râdeau în hohote. Jenna se întinse puţin peste masă 
şi-i mângâie braţul. 

— Cât de bine e să râdem din nou, Mikhail. 

— Imi place să râd cu tine. Nu ştiu cât de des vom putea să o 
facem de-acum încolo. 

— Trebuie. Cred că este extrem de important. 

— Te iubesc, Jenna. 

— Atunci de ce nu-l întrebăm pe fiorosul nostru bodyguard 
unde dormim? Vreau să fiu aproape de tine, nu să avem o masă 
între noi. 

— Deci. Până la urmă ţi-ai dat seama că nu sunt homosexual. 

— Mda. Mă mulţumesc cu ce am. 

— Touche. Intotdeauna am spus că eşti o femeie directă. 

Intră fiorosul. 

— Mai doriţi cafea? întrebă el. 

— Nu, mulţumim, zise Havelock. 

— Coniac? 

— Cred că nu, spuse Jenna. 

— Doriţi să vă uitaţi la televizor? 

— Dorim să ne culcăm. 

— Dar în dormitor nu se prind bine posturile. 

— Ne descurcăm noi, stai liniştit. 

x 

Se aşezase pe o sofa veche, în faţa focului slab din căminul 
dormitorului, întinzându-şi gâtul şi mişcându-şi umerii circular. 

Se aşezase acolo pentru că aşa primise ordin, iar Jenna 
coborâse după bandaje, antiseptice şi ce mai putea găsi ca să-şi 
completeze trusa de prim-ajutor. Uitase să se mai gândească şi 
la rană - nu-şi amintea de ea decât atunci când avea spasme 
dureroase. Dar de ce stătea Jenna atât de mult? Cât timp putea 
să-i ia să găsească nişte bandaje? UNDE era? 

Se ridică de pe banchetă, neliniştit. UNDE era? Din câţiva paşi 
ajunse la fereastră. Apoi îşi dădu seama de un lucru alarmant: Nu 
avea armă! 


Uşa se deschise - îşi ţinu respiraţia. Nu expiră aerul decât 
când o văzu în prag, cu o tavă plină cu bandaje, foarfece, 
antiseptice şi leucoplast. 

— Ce e, Mikhail? Ce s-a întâmplat? 

— Nimic... ăăă... simţeam nevoia să mă ridic. 

— Dragul meu, eşti transpirat, zise Jenna, închizând uşa şi 
venind spre el. 

li atinse fruntea cu mâna, apoi tâmpla dreaptă. 

— Ce E? 

— Imi pare rău. Imaginaţia mea a luat-o razna. Mi s-a părut că 
ai întârziat... cam mult. Imi pare rău. 

— Ai dreptate, am întârziat cam mult. 

— De ce? 

— Pe lângă faptul că am căutat cele necesare, mi-am rezervat 
câteva minute să flirtez cu fiorosul nostru bucătar şi cu vreo doi 
gardieni... Hei, nu te mai mişca, stai să-ţi scot cămaşa. Jenna îi 
desfăcu bandajul cu mişcări experte, apoi curăţă rana. Hmmm, 
se pare că se vindecă foarte bine, având în vedere prin ce ai 
trecut în ultimul timp, zise ea. Probabil că apa sărată a stopat 
infecția. E doar puţin iritată... Te ustură? 

— DA, zise Michael, strâmbându-se. Şi afară de asta, nu 
înţeleg de ce naiba ai stat aşa de mult. 

— M-am concentrat foarte tare asupra flirtului, îi replică ea, 
tăind câteva bandaje şi apoi legându-l. Gata, n-o să te simţi mai 
bine, dar măcar arată mai frumos. 

— Nu schimba subiectul. 

— Nu-ţi plac surprizele? 

— Niciodată. 

— KOLACB, zise ea, râzând. Mâine dimineaţă vom mânca 
kolace, zise ea, masându-i spatele. 

— Rulouri? ... Eşti nebună. Nuuu, zău că nu mai eşti în toate 
minţile! De douăzeci şi patru de ore trăim într-un iad şi tu ai chef 
să coci prăjituri! 

— Trebuie să trăim, Mikhail, zise Jenna, cu voce dulce. Am 
vorbit cu bucătarul, am şi flirtat cu el, l-am rugat să comande ce 
trebuie în noaptea asta şi mâine dimineaţă o să fac kolace. 

— Nu te cred... 

— O să vezi. Râse din nou şi îi luă faţa în mâini. Ştiu că îţi plac 
foarte mult, aşa că m-am gândit să-ţi fac o surpriză. Probabil ai 
uitat că mai demult m-ai rugat, când o să am timp, să-ţi fac şi 


ţie. E vorba şi de NOI, Mikhail. Te-am pierdut o dată şi acum eşti 
aici, din nou cu mine. Lasă-mă să gust aceste momente... chiar 
dacă ştim ce ştim. 

O luă în braţe. 

— Le ai. Le avem. 

— iți mulţumesc, dragul meu. 

— Ştii, îmi place mult cum râzi! Ca un copil, uneori aşa, dintr-o 
dată. 

— Da, mi-ai mai spus de câteva ori. 

— Nu e numai părerea mea. Broussac mi-a spus acelaşi lucru. 
Mi-a povestit ce s-a întâmplat la Milano, cum l-ai dezbrăcat pe 
amărâtul ăla, l-ai colorat cu roşu şi i-ai furat hainele. 

— Plus o enormă sumă de bani! îl întrerupse Jenna. Era un om 
îngrozitor. 

— Regine mi-a spus că râdeai ca un copil care îşi amintea de o 
farsă bună. 

— Cred că da. Jenna privi flăcările din cămin. Mi-era atât de 
frică, speram atât de mult să mă ajute, credeam că nu o va face. 

— Eh, ce-a fost a fost. Eşti obosit, dragul meu. Eşti epuizat, nu 
obosit. Haide la culcare. 

— Intotdeauna îmi ascult doctorii... 

— Ai nevoie de odihnă, Mikhail. 

— Intotdeauna îmi ascult doctorii, până la un punct. 

— Zlomeny, zise Jenna, chicotind încet, aproape de urechea 
lui. 

x 

Rămăseseră strâns îmbrăţişaţi, ea cu capul pe pieptul lui, dar 
nu dormeau. Starea de calm şi bine ce urma după ce făceau 
dragoste nu avea nimic de-a face cu somnul; acum realizau 
gravitatea situaţiei. 

— Nu-i aşa că nu mi-ai spus tot ce s-a întâmplat la Poole's 
Island? îl întrebă Jenna. Lui Bradford i-ai dat de înţeles că nu mai 
ai nimic de zis, dar nu e adevărat. 

— Poate că ai dreptate. Mai e ceva, dar nici eu nu ştiu ce să 
fac în privinţa asta. 

Jenna se ridică, sprijinindu-se într-un cot, pentru a-l putea 
vedea mai bine. 

— Pot să te ajut cu ceva? 

— Cred că nimeni nu poate. Undeva, în capul meu, se aude 
ticăitul unei bombe. 


— Poftim? 

— Ştiu cine e Parsifal. 

— POFTIM? 

— Asta mi-a spus Matthias. Că i-am văzut pe toţi, venind şi 
plecând, „negociatorii lumii”, aşa îi supranumea. Dar Parsifal e 
unul singur şi l-am văzut. Il cunosc. 

— Acesta e motivul pentru care ţi-a făcut ce ţi-a făcut? 

— Mi-a spus că niciodată n-aş putea să înţeleg... nu exista altă 
soluţie. 

— lar eu eram cea care trebuia sacrificată. 

— Da. Ce pot să spun mai mult? Nu e sănătos; nu a fost nici 
atunci când a dat ordinul împotriva ta. Trebuia să mori, eu să 
trăiesc, să trăiesc şi să fiu urmărit. Michael clătină din cap, 
simțindu-se frustrat. ASTA nu pot să înţeleg. 

— Moartea mea? 

— Nu. De ce nu m-a omorât direct? 

— Poate, aşa nebun cum era, ţinea la tine. 

— Nu mă refeream la EL. La Parsifal. Dacă constituiam o 
ameninţare, de ce nu m-a omorât? De ce a trebuit să treacă trei 
luni, când spionul s-a hotărât să acţioneze? Nu-l înţeleg pe 
Parsifal. Ce fel de om este? Cu cine avem de-a face? 

— Cert este că nu e raţional. Asta mă îngrozeşte. 

Havelock se întoarse către ea şi zise: 

— Oare aşa o fi? 


x 


Zgomotul se auzea de undeva, din întuneric şi răsuna în 
întreaga încăpere. Se trezi brusc dintr-un somn adânc, întinzând 
mâna după o armă inexistentă. Era telefonul, iar Michael se uită 
la el câteva clipe, buimăcit. Se uită la ceas, apoi ridică 
receptorul. 

Era 04:45 dimineaţa. 

— Da? 

— Havelock, sunt Bradford. 

— Ce s-a întâmplat? Unde eşti? 

— La birou. Sunt aici de la ora 23:00. Am lucrat până târziu şi 
la ora 08:00 vei avea tot ce ai cerut, afară de dosarele de la 
Poole's Island, care vor mai întârzia câteva ore. 

— M-ai sunat la ora asta pentru atât? 

— Bineînţeles că nu. Bradford făcu o pauză şi trase adânc aer 


în piept. Cred că l-am găsit, zise el. Am făcut cum mi-ai sugerat. 
Am căutat pe cineva care nu a fost acolo unde ar fi trebuit să fie. 
Insă abia mâine dimineaţă voi putea afirma cu certitudine. Dacă 
e adevărat, va părea incredibil la prima vedere; dosarul lui e 
curat ca lacrima, serviciul militar... 

— Gata, nu mai spune nimic, îi ordonă Michael. 

— Telefonul tău e curat. 

— Poate al meu. Nu şi al tău. Sau biroul. Nu mai spune nimic şi 
ascultă-mă. 

— Ce e? 

— Caută o legătură. 

— O ce? 3 

— Un om de legătură, care să ne ducă unde trebuie. Ințelegi? 

— Da, cred că da. De fapt, parțial, asta cred că am găsit. 

— Când afli sigur, sună-mă. Dar nu din birou - de pe stradă, de 
la o cabină telefonică. Ai grijă. Havelock închise şi se uită la 
Jenna. Bradford crede că l-a găsit pe „Ambiguitate”. Dacă da, ai 
avut dreptate. 

— Paminyatchik! 

— Da. 


Capitolul 28 


Steril Cinci nu mai avusese parte de o asemenea dimineaţă 
niciodată şi, probabil, nici nu va mai avea de acum încolo. In 
ciuda stării de tensiune, în ciuda telefonului primit de la 
Bradford, la 08:30, Jenna preluase comanda bucătăriei, cu 
fiorosul gardian-bucătar pe post de asistent. Ingredientele erau 
măsurate şi cântărite sub priviri aprobatoare şi atmosfera se 
destinsese; asistentul chiar zâmbea. Ceilalţi doi paznici asistau la 
scenă cu nările fremătând de mirosuri apetisante. 

— Vă rog să-mi spuneţi Jenna, le zise ea, în timp ce Havelock 
stătea cuminte la colţul mesei, fiind alungat mai devreme cu un 
ziar. 

Apoi, fiecare îşi spuse numele mic, apărură zâmbete largi. 

Bucătăria se luminase, iar sursa de lumină era Jenna. Bărbaţii 
- acei profesionişti specializaţi în arta de a omori - erau acum ca 
nişte copii, flirtau cu ea şi, efectiv, se distrau şi se simțeau bine. 

Lumea mai avea puţin şi se ducea dracului, iar Jenna Karras 
cocea kolace. 

La 09:55, după ce se ingurgitară cantităţi enorme de rulouri 
dulci, aerul serios al casei reveni, de parcă nu ar fi lipsit 
niciodată. 

La 10:30, Havelock şi Jenna erau în birou, examinând hârtii şi 
fotografii. Erau şase teancuri, unele mai mari decât celelalte: 
patru pe birou, în faţa lui Michael, patru pe măsuţa de cafea, 
lângă Jenna, care se întinsese pe canapea şi le citea, 
concentrată. 

Trecu o oră şi douăzeci de minute şi nu se auzea decât 
foşnetul paginilor. Totuşi, în ciuda concentrării cu care citeau, era 
imposibil să treacă prea mult timp fără nici un comentariu. 

— Ambasadorul Addison Brooks şi generalul Malcolm Halyard, 
zise Michael citind o pagină care conţinea numele celor implicaţi 
în mozaicul lui Parsifal. Ei sunt cei care îl vor susţine pe 
preşedinte, în cazul în care va trebui să-l expună pe Matthias. 

— In ce sens? 

— După Anton, sunt cei mai respectaţi oameni din ţară. 
Berquist va avea nevoie de ei. 

Câteva minute mai târziu urmă Jenna la rând. 


— Eşti trecut aici. 

— Unde? 

— In agenda lui Matthias. 

— Când? 

— In urmă cu opt, nu - nouă luni. Erai invitat la el acasă. Mi se 
pare că era perioada în care te testau ca să intri în Consiliul 
Operaţional. Noi nu ne cunoşteam de prea mult timp. 

— Mda, mi-amintesc. Şedinţele acelea întotdeauna mi s-au 
părut pierdere de timp şi abia aşteptam să scap. 

— Mie îmi spuneai că sunt necesare, că cei care lucrează pe 
teren înregistrează în timp efecte negative şi tocmai de aceea 
trebuiau verificaţi periodic. 

— Nu eram unul dintre ei. Treaba mea a fost să rezolv o ieşire 
din teren şi, în locul meu a intrat „ Gunslinger”. 

Jenna puse hârtiile pe masă. 

— Mikhail, nu crezi că e posibil să se fi întâmplat chiar atunci? 
Când ai fost în vizită la Matthias? Să-l fi cunoscut pe Parsifal. 

— În urmă cu nouă luni, Anton încă mai era sănătos. Parsifal 
nu exista. 

— Imi spuneai că era obosit - „extrem de obosit” au fost 
cuvintele tale. Erai îngrijorat în privinţa lui. 

— Mă îngrijora sănătatea lui, dar nu mă gândeam că ar putea 
înnebuni. 

— Totuşi... 

— Crezi că nu mi-am derulat în minte fiecare minut? O 
întrerupse Havelock. Ne-am întâlnit la Georgetown şi am rămas 
acolo două zile şi două nopţi. Am cinat de două ori împreună - 
singuri. Nu am văzut pe nimeni. 

— Nu se poate să nu fi trecut nimeni pe la el. 

— Asta da, cu siguranţă; tot timpul - niciodată nu avea parte 
măcar de câteva momente de linişte, indiferent că era zi sau 
noapte. 

— Şi nu i-ai văzut pe cei care au trecut pe la el? 

— Mi-e teamă că nu. Pentru că locuinţa lui era proiectată tare 
ciudat: o grămadă de camere în faţă, un salon în dreapta holului, 
o bibliotecă la stânga, care dă în biroul lui personal. Cred că lui 
Anton îi plăcea; puteau veni la el în casă oameni care nu aveau 
cum să se întâlnească faţă în faţă. Dacă venea cineva important, 
îl ducea mai întâi în salon, apoi, dacă era cazul, în bibliotecă şi, în 
cele din urmă, în sanctum-sanctuarum, biroul lui. 


— Şi tu nu erai niciodată în aceste camere. 

— Nu. Când venea cineva pentru care se ridica de la masă, eu 
rămâneam acolo, într-una din camerele din faţă. Şi când veneam 
sau plecam, nu foloseam niciodată uşa principală - aşa era 
înţelegerea. 

— Da, mi-aduc aminte. Nu-ţi plăcea să vii văzut cu el. 

— AŞ spune-o altfel. Pentru mine, întotdeauna ar fi fost o 
onoare să fiu văzut cu el. Doar că, niciodată nu mi s-a părut o 
idee bună - nici pentru el, nici pentru mine. 

— Dar dacă nu a fost atunci, când, cum te-ai fi putut întâlni cu 
Parsifah 

Michael se uită la ea, simțindu-se neajutorat. 

— Ar trebui să-mi rememorez jumătate din viaţă, adică să mă 
apuce şi pe mine nebunia. Din câte am înţeles de la el, mă vede 
plecând de la o conferinţă; asta ar putea fi o sală de clasă, de 
seminar, o simplă sală de lectură, orice. In câte n-am intrat! 
Cincizeci, o sută, o mie? De câte nu am uitat? Din care trecut 
face parte Parsifah Indepărtat? Apropiat? 

— Un indiciu important este faptul că Parsifal nu a încercat să 
te omoare. 

— Exact. 

— Deci ar putea fi cineva pe care îl cunoşti demult. 

— Sau mai este o posibilitate. Intotdeauna am fost de părere 
că există un risc în asasinarea unei persoane. Totul trebuie bine 
gândit. Poate că nu a vrut să-şi asume nici unul. 

— Dacă l-ar găsi Bradford pe spion! 

— Succes la vânătoare, domnule subsecretar. Aş da orice 
numai să sune odată! Tu ai mai găsit ceva? întrebă Havelock, 
uitându-se la teancul de dosare pe care le studia Jenna. 

— Incă nu. Un singur lucru mi-a sărit în ochi. Nu sunt sigură că 
înţeleg. De ce se menţionează atât de des Shenandoah, Mikhail? 

Havelock o privi lung, fix, fără să spună nimic. 

x 

Emory Bradford încerca din toate puterile să-şi menţină ochii 
deschişi. Nu mai dormise de 36 ore, exceptând aţipirile, atât de 
necesare când organismul lui nu mai avea cum să funcţioneze. 
TREBUIA să rămână treaz. În câteva minute soseau fotografiile şi 
casetele video de la New York. Intre timp, îşi adusese în birou 
echipamentul necesar; în câteva minute urma să-şi dea seama 
dacă va găsi ceea ce căuta. Şi atunci putea să afirme cu 


certitudine. 

Incredibil. Arthur Pierce! Persoana delegată la ONU de către 
Departamentul de Stat, primul om al ambasadorului, ofiţer de 
carieră cu un dosar pe care l-ar fi invidiat oricine, care striga 
„avansare”! Făcuse armata în Asia de SE, iar diploma „summa 
cum laude”, pe care o luase de la Universitatea din Michigan, îi 
asigurase gradul de locotenent. Apoi devenise unul dintre cei mai 
experimentați ofiţeri, ridicat în timp la rangul de maior, decorat 
de multe ori pentru curaj, numit în funcţii de comandă, 
recomandat ca strateg. Şi, înainte de ASTA, înainte de Vietnam, 
dosarul lui era curat, exemplificând succesul unui băiat de 
fermier, muncitor, talentat, bun la învăţătură în şcoală, apoi 
bursier la colegiu, primind toate onorurile academice posibile - 
ba chiar membru al celui mai invidiat club de studenţi. După cum 
spusese generalul Halyard, Arthur Pierce erau un stindard, 
reprezentând ascensiunea unui american simplu, tipic. UNDE era 
legătura cu Moscova? 

La început studiase superficial cazul lui, mai ales pentru că, în 
săptămâna în care se întâmplase evenimentul de la Costa Brava, 
fusese împreună cu o delegaţie americană la Consiliul de 
Securitate, unde au avut loc numeroase întâlniri şi discuţii, mai 
mult sau mai puţin confidenţiale. Cel care urma imediat după 
Pierce în funcţie era un ataşat pe nume Carpenter. Insă, 
menţionat fusese numele superiorului său, Pierce, ale cărui 
discursuri, comentarii şi sugestii făcuseră impresie. Totul a pornit 
de la o abreviere peste care Bradford trecuse cu superficialitate 
şi pe care o găsise în textul întâlnirii de la şedinţa de marţi după- 
amiază: „(Dis. /F.C.)”. 

„(Dis. /F.C.)” - DISCURS SUSŢINUT DE FRANKLYN CARPENTER. 

Traducere: discursul nu fusese susţinut de mâna dreaptă a 
ambasadorului, Arthur Pierce; cuvintele erau ale lui, dar un 
subordonat îi ţinuse locul. Concluzie: Pierce nu fusese acolo unde 
ar fi trebuit să fie. Deci, putea părăsi ţara marţi după-amiază şi 
să rămână cinci zile la Costa Brava. Dacă, dacă... dacă. Oare 
chiar el era „Ambiguitate”? 

Atunci îl sunase pe Havelock, care îl sfătuise să caute 
legătura. 

Nu mai conta faptul că era prea devreme. Ridică receptorul şi 
îi dădu ordine operatorului să dea de Franklyn Carpenter, oriunde 
ar putea fi. Opt minute mai târziu, operatorul îl sună; Franklyn 


Carpenter demisionase din Departamentul de Stat, în urmă cu 
aproape trei luni. Numărul de telefon din dosar nu mai folosea la 
nimic; fusese deconectat. Atunci Bradford îi dădu numele unei 
alte persoane care făcuse parte din delegaţia americană în acea 
zi de marţi, un ataşat inferior, pe care, fără îndoială, îl va găsi 
acasă. 

Operatorul luă din nou legătura cu el la 05:15, dându-i 
legătura cu ataşatul, care aştepta pe linie. 

— La telefon, Subsecretarul de Stat Bradford... 

Bietul om probabil că sări din pat auzind cine îl caută, uimit, 
ameţit de somn şi puţin speriat. Bradford trebui să piardă un 
minut preţios pentru a-l linişti şi a-l lămuri că nu vrea de la el 
decât câteva informaţii, în legătură cu ce s-a petrecut în urmă cu 
aproape patru luni. 

— Poţi să-ţi aminteşti? 

— Cred că da. 

— Ţi-a atras atenţia ceva anume, ceva care s-a petrecut spre 
sfârşitul săptămânii? 

— Nu, domnule. 

— Delegaţia americană a fost constituită din patru oameni, 
nu? Ambasadorul, Arthur Pierce, dumneata şi un domn pe nume 
Carpenter? 

— Da, domnule. 

— Aţi fost prezenţi cu toţii la şedinţe, în fiecare zi? 

— Păi... cred că da. Nu-mi aduc aminte cu certitudine. 

— ţi dau un indiciu - marţi a fost Anul Nou. 

Ataşatul răspunse după câteva secunde de tăcere. Bradford 
închise ochii, aşteptând cu emoție, la telefon. 

— Imi aduc aminte, însă nu vă pot ajuta, pentru că pe durata 
weekendului am fost înapoi în Washington pentru a face o 
analiză asupra întregii poziţii a Orientului Mijlociu. 

— Cine ţi-a cerut-o? 

— Arthur Pierce. Şi niciodată nu a folosit-o. Nici până în ziua 
de azi. 

— Mai am o întrebare, zise Bradford, încercând să nu se lase 
trădat de tremurul din voce. 

— Spuneţi, vă rog. 

— De marţi, până vineri, subsecretarul Pierce a lipsit mult timp 
şi a predat discursurile unui alt membru al delegaţiei, care le-a 
susţinut în numele lui, nu? 


— Da, este o procedură standard. El poate fi în afara încăperii 
la fel de mult ca înăuntru. Mai mult decât oricare altcineva, 
pentru că este una dintre cele mai iubite personalităţi. Toţi 
diplomaţii îl respectă. Are un efect extraordinar asupra lor; chiar 
şi asupra sovieticilor. Şi ei îl plac. 

DA, SUNT CONVINS, DOMNULE ATAŞAT, îşi zise Bradford. 

— Ştiu că am spus ultima întrebare; se poate încă una? 

— Bineînţeles, domnule. 

— Ce s-a întâmplat cu Carpenter? 

— Şi eu aş vrea să ştiu. Să-l găsesc. Cred că a plecat departe. 

— Ce vrei să spui? 

— Cred că nu ştiţi. Soţia şi copiii lui au fost omorâţi într-un 
accident de automobil, cu câteva zile înainte de Crăciun. Vă daţi 
seama cum s-a simţit, cu trei sicrie în faţa pomului de Crăciun, 
sub care aşteptau cadourile nedesfăcute? 

— Imi pare rău. 

— A avut mult curaj să se întoarcă atât de devreme la 
serviciu. Bineînţeles, cu toţii am fost de părere că e cel mai bine 
pentru el. 

să nu fie singur. 

— Presupun că subsecretarul Pierce şi-a oferit ajutorul. 

— Da, domnule. El a fost cel care l-a convins să vină înapoi. 

— Inţeleg. 

— Şi apoi, deodată, într-o dimineaţă nu a mai apărut. A doua 
zi a sosit o telegramă; era cererea lui de demisie. 

— Cam ciudat, nu? 

— După ce a trecut prin ce a trecut, nu cred că era cineva 
care să vrea să-l târască printr-o grămadă de formalităţi. 

— Şi, din nou, subsecretarul şi-a oferit ajutorul. 

— Da, domnule. S-a ocupat de tot. dana 

E MORT, DOMNULE ATAŞAT. OMUL DE LEGĂTURĂ E MORT. 

Bradford continuă până la răsăritul soarelui, studiind alte 
documente. Văzu exact ceea ce se aştepta: în noaptea în care s- 
a trimis codul „Ambiguitate” la Roma, Arthur Pierce era la 
Washington, nu la New York, în biroul lui de la etajul cinci - şi, 
bineînţeles, a ieşit din clădire la ora 17:00. 

Nimic mai simplu decât să semnezi condica la rubrica 
„plecare”, să te amesteci în mulţime şi să te întorci în birou. 
Putea să stea acolo toată noaptea, dimineaţa semna din nou şi 
nimeni nu ar fi observat diferenţa. Exact cum urma să facă şi el, 


subsecretarul Emory Bradford, în această dimineaţă. 

Dar, pentru numele lui Dumnezeu, care era legătura cu 
Moscova? 

Pe la ora 08:00 observă că îi era imposibil să se mai 
concentreze şi se întinse pe canapea să doarmă puţin. Deschise 
ochii la 08:35, trezit de zumzăitul ce se auzea în afara biroului. 
incepuse ziua de lucru în Departamentul de Stat. Se făceau 
cafelele, se verificau agendele, secretarele stabileau orarele de 
lucru, aşteptându-şi şefii. Se sculă de pe canapea şi ieşi din 
birou, salutându-şi secretara, o femeie între două vârste, care se 
uită la el ca la un extraterestru. Abia atunci îşi dădu seama cum 
arăta, cu nasturii de la cămaşă descheiaţi, cravata atârnând într- 
o parte, cearcăne sub ochi, cu mânecile suflecate, părul ciufulit şi 
barbă crescută. Ceru cafea şi se îndreptă repede către toaletă, 
unde încercă să se mai aranjeze puţin. 

La ora 10:00, amintindu-şi sfatul lui Havelock, ieşi la un telefon 
public şi aranjă să i se livreze urgent casete şi fotografii de la 
New York. Era tentat să-l sune pe preşedinte. Nu o făcu; nu vorbi 
cu nimeni. 

Acum se uită la ceas. Era 11:20; trecuseră 3 minute de când 
verificase ora ultima dată. Curse New York - Washington se 
efectuau din oră în oră; oare cu care veneau? 

Tresări, auzind un ciocănit la uşă, care îi întrerupse firul 
gândurilor. 

— Intră! 

Era secretara, care se uită la el îngrijorată. 

— Plec să iau prânzul, OK? 

— Bine, Liz. 

— Să vă aduc ceva? 

— Nu, mulţumesc. 

Femeia rămase în pragul uşii. 

— Vă simţiţi bine, domnule Bradford? întrebă ea. 

— Da, sunt bine. 

— Pot să fac ceva pentru dumneavoastră? 

— Lasă-mă pe mine şi du-te să mănânci, zise el, încercând să 
zâmbească; nu reuşi. 

— Atunci ne vedem mai târziu. 

„Dacă ar şti”, se gândi el. 

Telefonul sună. Erau cei care se ocupau cu securitatea clădirii; 
sosise un pachet de la New York. 


— Semnează de primire şi trimite-mi-l sus, te rog. 

Şapte minute mai târziu caseta era în videorecorder şi pe 
ecran apăru interiorul sălii unde se afla Consiliul de Securitate, 
din sediul ONU. In josul imaginii se vedea data şi ora: Marţi, 30 
decembrie, 14:56. Era filmat un discurs ţinut de ambasadorul 
Arabiei Saudite, apoi camera schimba imaginea filmând mai întâi 
reacţiile membrilor delegaţiei israeliene, apoi pe cea a delegaţiei 
SUA, care, de altfel era completă. Bradford se opri asupra acelei 
imagini şi o studie, apoi apăsă pe butonul de derulare, până găsi 
ceea ce căuta, ceea ce ştia că va găsi. Un membru oficial al 
delegaţiei nu ieşea din sală fără explicaţii. Şi iată că ajunse şi la 
ele. Văzu cum Pierce se uită la ceas şi mai întâi se apleacă spre 
ambasador şi-i şopteşte ceva la ureche, apoi îi spune ceva şi 
ataşatului cu care vorbise el mai devreme la telefon, se ridică şi 
iese din sală. Câteva clipe mai târziu se aude în difuzoare o voce 
de femeie: „Ni s-a comunicat că delegaţia americană a primit un 
telefon de la secretarul de stat, care doreşte să fie informat 
asupra deosebitului discurs al lui Ibn Kashani. 

Bradford derula iar, opri imaginea, derulă iar, până ajunse în 
momentul în care cuvântarea luase sfârşit. Arthur Pierce nu se 
întorsese la locul lui. 

Joi, 1 ianuarie, 10:43. Urările de Anul Nou ale preşedintelui 
Consiliului de Securitate. Pierce nu era printre membrii 
delegaţiei. In locul lui stătea un alt bărbat, probabil Franklyn 
Carpenter, cu un teanc de hârtii în mână. 

Bradford închise aparatul şi luă plicul, pentru a studia 
fotografiile făcute cu ocazia recepţiei de Anul Nou. Nu avea 
nevoie de ele cu adevărat; ştia că subsecretarul nu va apărea în 
nici una. 

Pentru că era plecat la Costa Brava. 

Mai trebuia o ultimă verificare, care, făcută pe computer, avea 
să dureze mai puţin de un minut. Sună la informaţii şi ceru orarul 
curselor New York - Madrid, Madrid - New York. 47 secunde mai 
târziu, primi răspunsul: „Marţi, 30 decembrie, 5 curse, Madrid - 
New York, la orele 10:00, 12:00, 13:15, 14:30, 17:10... Luni, 1 
ianuarie, ora Spaniei, patru curse Barcelona, rută Madrid, 
începând cu 07:30, sosire la Aeroportul Kennedy, e.s.t., 12:21, 
09:15, sosire la Kennedy, e.s.t., orele 15... 

— Mulţumesc, o întrerupse Bradford pe operatoare. 

Acum era sigur. Pierce plecase la Madrid marţi, cu cursa de 


17:10 şi se întorsese luni din Barcelona cu cea de 09:15, 
ajungând la sediul ONU la 16:45, e.s.t. 

Bradford se întoarse cu tot cu scaun către fereastră şi privi 
afară, oftând greu. Era timpul să se ducă să dea telefon şi să-l 
anunţe pe Havelock. Se ridică şi se îndreptă către cuier pentru a- 
şi lua haina şi trench-ul. 

Uşa se deschise brusc, fără ca intrusul să ciocăne, iar 
secretarul de stat îngheţă, simţindu-şi fiecare muşchi paralizat, 
în uşă, rezemat de toc, stătea un alt subsecretar de stat. Era 
Pierce. Il privea rece şi-i spuse: 

— Pari tare obosit, Emory. Se vede că nu ai experienţă. 
Epuizarea şi lipsa de experienţă nu sunt o combinaţie bună; dacă 
se întâlnesc, duc la colaps. Când îţi iei subordonații la întrebări, 
nu uita să ceri confidenţialitate. Tânărul acela, care a luat locul 
lui Carpenter, a fost chiar bucuros să-mi povestească discuţia pe 
care a purtat-o cu tine azi-dimineaţă. 

— Tu l-ai omorât pe Carpenter, şopti Bradford, regăsindu-şi o 
parte din voce. Nu a demisionat, tu l-ai omorât. 

— Era atât de distrus emoţional... 

— Oh, Isuse... Soţia lui, copiii, tot tu ai făcut-o! De ce TU? 
întrebă Bradford, făcând un pas spre el şi ridicând tonul. Nu 
există nici o explicaţie! De ce TU? 

— Pentru că aşa trebuie. Suntem pe baricade diferite, Emory 
şi noi credem mai mult în cauza noastră, decât veţi crede voi 
vreodată în a voastră. 

— Care „noi”? Moscova nu ştie de tine şi habar n-are ce s-a 
întâmplat la Costa Brava. KGB-ul nu are nici un amestec. 

— KGB-ul? Nişte moşnegi care au obosit; le e bine unde sunt 
acum. Nu mai vor să privească în viitor, au uitat scopul. Insă noi 
avem destinul nostru. Pierce se uită la televizor, la 
videorecorderul de dedesubt, apoi la plicul de pe biroul lui 
Bradford. Se apropie de el şi se opri în picioare, în faţa lui. 
Havlicek s-a întors, nu? 

— Cine? 

— Noi preferăm numele reale. Mikhail Havlicek, ceh. Vezi tu, 
Emory, noi punem mare preţ pe origine, ceea ce voi, o adunătură 
eterogenă, nici nu luaţi în seamă. E aici, nu? 

— Nu ştiu despre ce vorbeşti. 

— Oh, haide Emory. Crezi că nu am citit în ziar chestia cu 
evreul ăla bătrân? Mi-am dat seama că e mâna lui. lar voi l-aţi 


acoperit. De ce? Pentru că acum aveţi nevoie de el şi, să nu uit, 
de fată. l-aţi spus adevărul - trebuia. Totul se provine de la 
afacerea Costa Brava, nu? 

— Unde a fost mâna TA! 

— Bineînţeles. Scopul nostru era să compromitem unul dintre 
cei mai puternici oameni din Vest. Trebuia să fim siguri că se va 
proceda corect până la capăt. Voi nu aţi avut tăria să o faceţi 
cum trebuie. Noi, da. 

— Dar nu ştiai de ce. Nici acum nu ştii! 

— Nici nu m-a interesat, nu-ţi dai seama? A înnebunit. Voi, 
care l-aţi exploatat la maximum, voi l-aţi înnebunit; era un om 
talentat, care muncea cât douăzeci. Sindromul Georgian, Emory. 
Stalin era un idiot bâlbâit când a fost omorât. Cu Matthias nu ne- 
a fost greu, nu am făcut decât să-i alimentăm fanteziile... să-i 
încurajăm nebunia. Pentru că nebunia ar fi compromis această 
ţară. 

— Compromis? Bine ar fi să fie numai atât! Acum nu mai 
există decât anihilarea. Exterminarea. 

Pierce dădu din cap încet. 

— Da, ai dreptate, există şi riscuri, dar cine vrea să câştige, 
trebuie să şi le asume. 

— Acum TU eşti nebunul! Dar n-o să scapi aşa uşor. Am spus 
cine eşti! şuieră Bradford. Ce eşti! 

— Ai spus pe dracu'! Chiar tu nu erai lămurit până acum 
câteva minute. Sunt o persoană mult prea importantă ca să faci 
afirmaţii despre mine, fără să aduci dovezi. Ai făcut prea multe 
greşeli la viaţa ta; nu-ţi mai poţi permite încă una. Acest oraş nu 
te-a plăcut niciodată, domnule subsecretar. 

— Havelock vă va omori pe toţi. 

— Sunt sigur că ar face-o, dacă ar şti cine suntem - avantaj 
noi. Ştim cine este - nu ştie cine suntem; nu ştie cine sunt. 
Dezavantaj el. Nu va trebui decât să-l supraveghem. 

— N-o să-l găsiţi niciodată! Bradford făcu o mişcare spre 
stânga, încercând să-l blocheze pe Pierce, însă acesta îl prinse de 
umeri şi-l izbi de perete. 

— Încetează, Emory. Eşti foarte obosit şi slăbit. O să mori 
înainte să apuci să scoţi vreun sunet. Şi, ca să revenim la 
subiect, cât crezi că va fi de greu să-l găsim? Câte case de 
siguranţă sunt? De la Steril Unu, la Steril Şaptesprezece! Şi cine 
ar fi cel care nu mi-ar spune care sunt libere, care sunt ocupate? 


Îşi apropie faţa de a lui Bradford. Acum, înainte să mori, spune- 
mi, unde e? Unde e documentul catastrofal? Presupun că la voi e 
copia. 

— Undeva unde nu-l vei găsi niciodată. 

— Te cred. Dar tu ai putea... 

— Niciodată... nici n-aş putea, nici n-aş face-o. 

— Din nefericire, sunt sigur că-mi spui adevărul. 

Brusc, Pierce îl prinse pe Bradford de braţ şi-l strânse, lipindu-l 
în acelaşi timp de perete, apoi îi puse mâna stângă la gură. Peste 
câteva secunde, Bradford căzu la pământ, în timp ce Pierce îşi 
retrase mâna în care pălmaşe acul. Apoi se îndreptă spre 
videorecorder, scoase caseta şi luă plicul cu fotografiile. Nu 
trebuia să mai rămână nici o urmă. 

x 

Fără nici un țipăt agonic, fără vreun strigăt de protest, trupul 
căzu de la etajul şapte al clădirii Departamentului de Stat. 

Cei care-l văzuseră de dimineaţă au spus că era de aşteptat - 
într-un moment frenetic, de disperare, de saturație - să vrea să 
nu mai audă de nimic, să nu se mai gândească la nimic. 
Presiunile deveniseră copleşitoare. Timpul lui trecuse. 

Ştirea apăru în toate ziarele, iar realitatea era foarte dură; pe 
nimeni nu interesa moartea lui. 

Subsecretarul de Stat Emory Bradford murise. Se sinucisese, 
bineînţeles. Şi, sub televizor, pe suportul special, nimeni nu găsi 
nici un aparat video. Fusese, mai devreme, însă livrat greşit - 
mai târziu îl ceru biroul G-12, de la etajul trei, confirmând 
cererea iniţială. 


Capitolul 29 


— Nu aveai cum să previi ce se va întâmpla, îi spuse Jenna lui 
Havelock. Ştii bine că nu mai ai voie să intri la Departamentul de 
Stat - ai acceptat condiţia. Dacă te va vedea spionul, atunci ori 
te va omori la fel de tăcut şi va rămâne unde este, ori va fugi la 
Moscova. Dacă îl vrei, ieşitul la suprafaţă nu e o metodă bună. 

— Vroia să-mi spună, iar eu nu l-am lăsat. Mi-a spus că 
telefonul e la fel de curat precum casa, iar eu nu l-am lăsat să 
vorbească. 

— Nu asta ai spus. l-ai spus de telefonul LUI, de biroul LUI. Ai o 
experienţă de ani de zile în spate, ai luat cea mai bună hotărâre. 
Şi părerea mea este că cel pe care-l căutăm e la fel de nebun ca 
Matthias. Ba cred că mai e şi patriot pe deasupra. Asta trebuie să 
căutăm. Acesta e scopul lui. Altul nu există. Le-am eliminat pe 
toate. Mikhail, omul acesta are un dosar fără pată. El e spionul. 

— Dacă aş putea afla ce aştepta ieri Bradford să i se livreze, 
cred că l-am prins. Spunea că nu va şti cu siguranţă decât 
dimineaţă târziu. Ceea ce înseamnă că aştepta ceva din care să 
reiasă că omul nu era acolo unde trebuia să fie. Cei care asigură 
securitatea clădirii au spus că Bradford a primit un pachet la 
12:25, dar nimeni nu ştia ce se afla în el şi, bineînţeles, mai 
târziu nici nu l-au mai găsit în birou. 

— Nu scria pe el nici o adresă, nici un nume al companiei de 
livrare? 

— Dacă scria, nimeni nu a observat. A fost livrat printr-un 
curier. 

—  Verifică firmele care asigură asemenea servicii. Cu 
siguranţă că există cineva care să-şi amintească ce culoare avea 
uniforma; asta va îngusta cercul. i 

— Era o fată, care nu părea a fi un curier obişnuit. Imbrăcată 
cu un pardesiu de tweed şi singurul lucru pe care şi-l amintesc 
cei de la securitate este că era prea volubilă şi bine-dispusă ca 
să fie, într-adevăr, curier de meserie. 

— Volubilă? 

— Da, directă, volubilă, frumugşică. 

— Secretara cuiva. 

— Da, dar a cui? La ce fel de persoană s-ar duce Bradford, 


care ar putea fi dovada? 

— Ce mărime avea pachetul? 

— Paznicul care l-a luat a spus că era un plic mare, gros, cu o 
umflătură la mijloc. Hârtii şi încă ceva. 

— Hârtii? întrebă Jenna. Ziare? 

— Cine ştie? Putea fi orice. Putea căuta orice. Omul nostru e 
bun, Jenna. 

— Atunci încearcă altă pistă. 

— Asta voi face. Vreau să iau legătura cu un medic din 
Maryland. Unul dintre cei mai buni din districtul Talbot. 

— Mikhail? 

— Da? 

— Puțin mai devreme... citeai rapoartele despre zilele pe care 
le-ai petrecut la clinică, după Costa Brava. 

— De unde ştii? 

— După felul în care le citeai. Erai crispat. Se vedea că nu-ți 
este uşor. 

— Nu mi-a fost. 

— Ai aflat ceva din ele? 

— Nu, nimic afară de descrierea execuţiei tale şi reacţiile 
mele. 

— Aş vrea să le văd. 

— Mă rog la Dumnezeu să-mi vină în minte un motiv ca să te 
împiedic să o faci. Degeaba. 

— Dacă nu vrei, nu insist. 

— Nu, nu e vorba despre asta. Tu ai fost cea „omorâtă”. 
Trebuie să ştii. Deschise sertarul din partea dreaptă şi scoase un 
plic gros. l-I dădu, iar privirile lor se intersectară pentru o clipă. 

— Să ştii că nu sunt mândru de ce am făcut, zise el. Şi va 
trebui să trăiesc cu asta tot restul vieţii. Ştiu ce înseamnă pentru 
tine. 

— Ne vom ajuta... 

Luă plicul, se aşeză pe canapea, îl deschise şi scoase foile 
dinăuntru. Incepu să citească. 

Havelock nu putea să se mişte, nu reuşea să se concentreze la 
nimic. În timp ce Jenna citea, rememora tot ce s-a întâmplat în 
noaptea aceea; în minte i se derulau imagini macabre. Se uită la 
ea - ştia că acum se confruntă cu cele mai profunde şi intime 
gânduri ale lui. 


„PLEACĂ REPEDE! MORI REPEDE!POŢI SĂ MĂ PĂRĂSEŞTI! 
NICIODATĂ NU Al FOST A MEA. Al FOST O MINCIUNĂ, IAR EU AM 
IUBIT O MINCIUNĂ... CUM POŢI SĂ FII CEA CE ESTI, CUM POŢI SĂ 
NU FII CEEA CE PARI A FI? CE Al FĂCUT? CE MI-AI FĂCUT? Al FOST 
TOTUL PENTRU MINE... MORI ACUM PLEACĂ ACUMI!... NU! 

PENTRU NUMELE LUI DUMNEZEU, LASĂ-MĂ SĂ MOR CU TINE... 
VREAU SĂ MOR... DAR NU VOI MURI PENTRU TINE!... MUMAI 
PENTRU MINE! NICIODATĂ PENTRU TINE. MI TE-AI DAT, DA , DAR 
ERAI O TÂRFĂ, IAR EU AM IUBIT O TÂRFĂ!... AM CREZUT ÎNTR-O 
TÂRFĂ . O TÂRFĂ NENOROCITĂ! OH, ISUSE, AU ÎMPUŞCAT-O! DIN 
NOU! DU-TE LA EA! PENTRU NUMELE LUI DUMNEZEU, DUTE LA 
EA! IA-O ÎN BRAŢE!... NU, NU, NICIODATĂ. OH, ISUSE, SE TÂRĂSTE, 
SE TÂRĂSTE ÎN NISIP , CA UN ANIMAL SÂNGERÂND. TRĂIEŞTE! DU- 
TE LA EA, NU „NICIODATĂ. S-A TERMINAT - NU MAI VREAU SĂ MAI 
AUD MINCIUNI. OH, ISUSE, SE TÂRĂSTE, SE TÂRĂSTE ÎN NISIP CA 
UN ANIMAL SÂNGERÂND. TRĂIESTE. DU-TE LA EA! IA-O ÎN BRAŢE! 
UŞUREAZĂI DUREREA FINALĂ, CU UN GLONŢ, DACĂ TREBUIE! 
NU!... S-A DUS. NU SE MAI MIŞCĂ. A MURIT ŞI ODATĂ CU EA ŞI O 
PARTE DIN MINE... OH DUMNEZEULE, O DUC, UITE CUM O DUC, 
CA PE UN ANIMAL MORT, O TÂRĂSC. CINE? CINE SUNTI I-AM MAI 
VĂZUT... FOTOGRAFII, DOSARE... NU CONTEAZĂ. OARE El ŞTIU CE 
A FĂCUT? OARE EA ŞTIE? ASASINĂ TÂRFĂ, CĂŢEA ORDINARĂ!... 
IUBREA MEA, UNICA MEA IUBIRE. GATA, S-A TERMINAT. S-A 
TERMINAT CU O ASASINĂ... CU O IUBIRE. ŞI UN PROST A 
SUPRAVEŢUIT.” 

Terminase. Puse dosarul pe masă şi se întoarse cu faţa către 
el. Obrajii îi erau plini de lacrimi. 

— Atât de multă iubire şi atât de multă ură. Şi eu am simţit la 
fel. Te-am urât atât de mult, însă fără să uit niciodată 
sentimentele de iubire pe care ţi le purtam. 

— Mi-amintesc. Am citit asta în ochii tăi. Am încercat să strig, 
să-ţi spun, dar nu mă puteai auzi; nici eu nu mă auzeam din 
cauza zgomotelor motoarelor. Dar armele tale erau ochii - n-aş 
mai avea curajul să înfrunt încă o dată privirea aceea. 

Telefonul sună de două ori; Havelock abia reuşi să-şi ia ochii 
de la Jenna. Ridică receptorul. 

— Da? 

— Havelock? 

— Da, domnule preşedinte. 

— Ai auzit ce s-a întâmplat cu Emory? întrebă Berquist, cu 
accent de Minnesota, plin de tristeţe şi oboseală, însă încă 
puternic. 


— Da. 

— Va veni cineva de la Casa Albă să te ia. 

— Nu încă, domnule. Şi nu cineva de la Casa Albă. 

O pauză în partea cealaltă a firului. 

— De ce? Pentru ce ţi-a spus Rostov la Atena? 

— Probabil. Procentajele sunt minore şi nu cred că e momentul 
să le testăm. Nu acum. 

— L-ai CREZUT? 

— Cu tot respectul, domnule preşedinte, a fost singurul care 
mi-a spus adevărul. De la început. 

— De ce să-ţi fi spus el un asemenea adevăr? 

— Nu sunt sigur. Probabil ca să ne atragă atenţia. Acesta este 
primul pas în a trimite un semnal. 

— Addison Brooks a fost de aceeaşi părere. 

— Deşi părerile lui sunt exprimate în stil diplomatic, da, are 
dreptate. VOENNAYA nu vorbeşte în numele Moscovei. 

— Inţeleg. Bradford - Berquist făcu o pauză... 

— Bine, bine, atunci cum vei funcţiona? Nu poţi să ieşi din 
casă şi să începi să pui întrebări. 

— Nu, dar pot să le pun întrebări fără să fiu văzut. Pot folosi un 
telefon, dacă este instalat aşa cum trebuie. Ştiu ce vreau să 
întreb şi ştiu ce să ascult. Din aceste conversații îmi voi da 
seama pe cine vreau să văd şi voi stabili contactele... Aceasta 
mi-este meseria, domnule preşedinte. 

— Nu trebuie să-mi dai cuvântul, te cred. Ce înseamnă... 
instalat cum trebuie? 

— Un nume nou, funcţia de consilier-asistent al preşedintelui 
sau ceva de genul ăsta. Nu e ceva neobişnuit ca cei de la Biroul 
Oval să facă propriile lor anchete, cu discreţie... nu? 

— OK. 

— Deci, afară de liniile acestui telefon, se va mai adăuga una, 
cu extensie de la Casa Albă, unde, de altfel, voi fi trecut în index. 
Se poate? 

— Havelock, una dintre cele mai exotice plăceri oferite de 
funcţia mea sau de cei care lucrează pe lângă mine este faptul 
că ţi se pune la dispoziţie un întreg sistem alambicat de tot felul 
de trăsnăi electronice. Deci, într-o oră, îl vei avea. Ce nume vrei 
să foloseşti? 

— Va trebui să alegeţi dumneavoastră unul, domnule. Nu 
vreau să fiu vreun duplicat. 


— Bine, te sun eu mai târziu. 

— Domnule preşedinte, înainte să închideţi. 

— Ce e? 

— Dacă cineva sună la Casa Albă, la index şi vrea să ştie exact 
cu ce mă ocup, artrebui să mai fie o persoană, care să-i explice. 

— Deci, mai clar, vrei acoperire în caz de absenţă, nu? 

— Da, domnule. 

— Sun eu mai târziu. 

— Permiteţi să vă sugerez ceva? adăugă Michael, repede. 

— Ce anume? 

— In următoarele zile - dacă le vom mai apuca - s-ar putea să 
vină cineva la Casa Albă şi să întrebe unde e biroul meu. Când ea 
sau el, va apărea, să fie reţinută, sau reţinut, pentru că, oricine 
ar fi, ne va duce cu un pas mai sus. 

— Dacă se va întâmpla aşa, zise Berquist furios, oricine ar fi, 
va fi strâns, sau strânsă de gât de un băiat de fermier din 
Minnesota, înainte de a apuca să scoată un sunet. 

— Sunt sigur că glumiţi, domnule preşedinte. 

— Mda. Te sun mai târziu. 

Havelock puse receptorul în furcă şi se uită la Jenna. 

x 

— Numele tău e Cross. Robert Cross. Funcţia este de asistent 
special al preşedintelui şi toate întrebările despre dumneata şi 
statutul dumitale, vor găsi răspuns la domnişoara Howell, 
consilier al Casei Albe, pentru afacerile interne. | s-a spus ce are 
de făcut. 

— Biroul meu? 

— Ai deja unul. 

— Poftim? 

— Ai chiar şi asistent. Este în partea de est a clădirii. Ca să 
intri pe coridorul de acolo, ai nevoie de o cheie, iar omul tău a 
primit însărcinarea de a lua în custodie pe oricine întreabă de 
domnul Cross. Este membru al serviciilor secrete şi dacă apare 
cineva şi întreabă de dumneata, te va anunţa şi-ţi va aduce 
persoana la Fairfax. Presupun că asta vroiai. 

— Da. 

— Când ai de gând să începi?... Emory mi-a arătat listele pe 
care le-ai făcut. Ai primit totul? Ce anume cauţi? 

— Nu ştiu sigur. Probabil pe cineva care nu mai e pe-aici. O 
păpuşă. Şi s-ar putea să am nevoie de intervenţia 


dumneavoastră directă. Ştiu că cei de la Pentagon nu sunt prea 
încântați când sunt chestionaţi de personalul de la Casa Albă. 

— Presupun că te referi la cei din Comitetul de Strategie 
Nucleară. l-am văzut pe lista ta. 

— Exact. Va trebui să stau de vorbă cu fiecare dintre ei. Puteţi 
să le transmiteţi că doriţi să colaboreze cu toţii cu domnul Cross? 
Nu în zonele de informaţii strict secrete, dar în termeni de... 
evaluare a progresului. 

— Bine. Altceva? 

— Dosarul psihiatric al lui Matthias. Bradford urma să mi-l dea. 

— Mâine mă duc la Camp David. Voi face un ocol pe la Poole's 
Island şi-l voi lua cu mine. 

— Incă ceva. Această domnişoară Howell, ce ştie despre mine? 

— Doar că lucrezi pentru preşedinte într-o funcţie specială. 

— Se poate schimba asta? 

— İn ce? 

— In ceva de rutină. Vreau să mă amestec cu restul de 
personal. Să nu sar cu nimic în ochi. 

— OK. Baftă... deşi îți trebuie ceva cam multă. Lumea întreagă 
are nevoie. Uneori am impresia că e nevoie de un miracol ca să 
mai supravieţuim o săptămână... Ţine-mă la curent; am dat 
ordine că dacă sunt căutat de domnul Cross, să fiu imediat 
anunţat. 

x 

Secretara lui Bradford, o anume Elisabeth Andrews, era acasă 
- moartea senzaţională a şefului ei o marcase emoţional. 

Fusese sunată de o mulţime de ziarişti şi tuturor le relatase cu 
calm, cu tristeţe în glas, dar amănunţit şi clar, tot ce s-a 
întâmplat, până în momentul în care fusese sunată de o 
reporteră care se interesase de dosarul matrimonial al lui 
Bradford, bătând apropouri sexuale. 

— Căţea bolnavă ce eşti, o înjură Elisabeth, trântind telefonul. 

Havelock sună peste douăzeci de minute, iar Elisabeth nu prea 
mai avea chef de vorbă, aşa că îi sugeră să-l sune la Casa Albă, 
când se va simţi mai bine; figura ţinu. Telefonul din biroul din 
Fairfax sună la şase minute după ce Michael îl închisese. 

— Imi cer scuze, domnule Cross. M-au asaltat reporterii şi, unii 
dintre ei, au fost foarte impertinenţi. 

— Voi fi cât se poate de concis. 

li povesti ce se întâmplase de dimineaţă: 


— Arăta groaznic când a ieşit din birou. Era evident că 
rămăsese treaz toată noaptea şi era epuizat, dar mai era şi 
altceva. Un fel de energie; era bucuros de ceva. L-am mai văzut 
aşa de multe ori, bineînţeles, dar, totuşi, ieri era altceva. Vorbea 
mai tare ca de obicei. 

— Asta ar fi putut fi din cauza epuizării, zise Havelock. De 
obicei o persoană slăbită aşa se manifestă, compensându-şi 
slăbiciunea. 

— Poate, dar nu cred, nu dumnealui, nu ieri dimineaţă. Şi, 
puţin după ora 10:00, a ieşit din birou... l-am văzut pe fereastră. 
Mi-a spus că iese să ia aer, să nu-l caut degeaba prin alte birouri. 

— Nu a spus de ce a rămas treaz toată noaptea? 

— Mi-a spus doar că a lucrat la un proiect. lar în ultimul timp a 
şi călătorit mult... 

— Dumneavoastră i-aţi aranjat transportul? O întrerupse 
Havelock. 

— Nu, de obicei o făcea chiar dumnealui. După cum ştiţi... de 
obicei, nu pleca singur. Era divorţat, de fapt a divorţat de mai 
multe ori. Era o persoană extrem de discretă, domnule Cross. Şi 
atât de nefericit. 

— De ce spuneţi asta? 

Domnişoara Andrews zise ferm. 

— Emory Bradford era un om strălucitor, iar ei nu i-au dat 
atenţia care s-ar fi cuvenit. Odată, a avut ceva influenţă în acest 
oraş, până când a spus adevărul şi toată lumea a fugit de el. 

— Lucraţi de mult timp cu el? 

— De foarte mult timp. Am văzut tot ce s-a întâmplat. 

— leri dimineaţă s-a uitat la televizor? 

— Un timp... Inainte de a se întâmpla. 

— Aţi găsit vreun bilet pe biroul lui, ceva prin care să se 
înţeleagă la ce se uita? 

— Nu, nimic. Niciodată nu am văzut biroul atât de curat - a 
făcut ordine, de parcă aşa şi-ar fi luat adio, lăsând în urma lui o 
lume curată. 

— Sunt convins. 

— Poftim? 

— Nimic. Spuneam că sunt de aceeaşi părere cu 
dumneavoastră... Ştiu că eraţi plecată să luaţi prânzul, dar cei 
care erau pe-acolo, nu au văzut pe nimeni intrând sau ieşind? 

— De asta s-a ocupat şi poliţia, domnule Cross. Pe-acolo 


oamenii circulă încontinuu, cu toţii avem pauze de prânz diferite, 
însă, de data asta, secţia noastră era cam goală, deoarece am 
avut o şedinţă la 13:30 şi... 

— Cine v-a convocat, domnişoară Andrews? 

— Şeful din luna aceasta. Există o procedură standard. 

— Vă mulţumesc foarte mult pentru cooperare. 

— Ce pierdere, domnule Cross. Teribilă pierdere. 

— Ştiu. La revedere. Havelock închise şi-i zise Jennei: omul 
nostru e BUN. Aproape invizibil. 

— Nu ţi-a putut spune nimic important? 

— Ba da. Bradford m-a ascultat. A ieşit să telefoneze, însă asta 
înseamnă că nu vom afla niciodată cui a telefonat. 

— Altceva? 

— Poate. Se încruntă. Vezi dacă poţi să găseşti pe-aici un 
exemplar al ziarului de ieri. Vreau să ştiu numele fiecărei 
persoane oficiale din departament care a fost intervievată azi 
dimineaţa pe un post de televiziune. Acesta a fost ultimul lucru 
pe care l-a făcut Bradford - s-a uitat la televizor. 

Jenna găsi ziarul. Nimeni din Departamentul de Stat nu a fost 
intervievat de către televiziune în dimineaţa aceea. 


Capitolul 30 


Districtul Talbot putea să se mândrească cu un medic atât de 
cunoscut şi respectat cum era Dr. Matthew Randolph. Insă, pe 
cât era de bun ca medic, pe atât era de neplăcut ca om. 

La treizeci de ani absolvise magna cum laude la Universitatea 
Johns Hopkins, îşi completase studiile rezidenţiale la spitalul 
general Massachusetts şi la New York şi, considerând că un 
talent ca al lui nu poate funcţiona într-un spital normal, îşi 
deschisese propriul lui centru medical, cu capacitate de cincizeci 
de paturi. Provenind dintr-o familie extraordinar de bogată, 
apelase la toate persoanele influente pe care le cunoştea şi 
reuşise să strângă două milioane de dolari. Singurele lui 
probleme erau caracterul dictatorial şi preferința pentru pacienţii 
bogaţi. Laboratoarele Centrului Medical Randolph erau echipate 
cu cele mai moderne şi scumpe echipamente. Medicii, aleşi pe 
sprânceană, erau extrem de bine plătiţi, în cazuri urgente erau 
aduşi cei mai buni internişti şi patologi de pe întregul glob; până 
şi tehnicienii şi asistentele depăşeau în pregătire personalul 
aferent spitalelor normale. In esenţă, un tratament la spitalul 
Randolph nu putea fi decât perfect, atât din punct de vedere 
medical, cât şi al personalului pregătit şi amabil. Un singur lucru 
lăsa de dorit şi acela era personalitatea abrazivă a lui Matthew 
Randolph, care acum avea în jur de 68 ani şi care, deja, nu se 
mai putea schimba. 

Havelock află aceste detalii, plus multe altele, din dosarele 
CIA, în timp ce căuta amănunte despre moartea lui Steven 
Mackenzie, „inginerul” care pusese în scenă afacerea Costa 
Brava. 

Pe când se afla la Cagnes sur Mer, Henri Sallane îi sugerase să 
nu aibă încredere în medicul care a semnat certificatul de deces 
al lui MacKenzie. Dar, deşi medicul avea reputaţia de a fi dur, 
dictatorial, capricios, urâcios, nu exista persoană care să merite 
mai mult decât el titlul de om integru. Acelaşi lucru era valabil 
pentru instituţia în care lucra. 

Insă, primul lucru care îi dădu de bănuit lui Havelock a fost 
faptul că Matthew Randolph nu i-a răspuns la telefon. Il sunase şi 
vorbise cu secretara lui, se recomandase, degeaba. Il sunase din 


nou, răspunsese tot secretara, de data asta ceva mai amabilă: 

— Domnul doctor este extrem de ocupat astăzi. A spus că va 
lua el legătura cu dumneavoastră, domnule Cross, când va avea 
timp. 

— l-aţi spus că este căutat de la Casa Albă? 

— Da, domnule. Secretara tăcu câteva clipe, jenată. Mi-a spus 
să vă transmit că şi centrul dumnealui este vopsit tot în alb, 
adăugă ea, încet. El a spus-o, domnule Cross, nu EU. 

— Atunci transmite-i lui Gingis-Han că dacă nu vorbesc cu el 
într-o oră, va veni, personal, şeriful districtului Talbot, îl va lua pe 
sus, îl va duce la graniţa districtului, de unde îl vor prelua 
oamenii noştri, ca să-l aducă aici. 

În 58 minute, îl sună Matthew Randolph. 

— Cine dracu' te crezi, Cross? 

— Un om ocupat, care doreşte să stea de vorbă cât mai 
curând cu dumneavoastră. 

— M-ai ameninţat! Nu-mi plac amenințările, chiar dacă vin de 
la Casa Albă sau de la casa albastră sau roşie! Sper că m-ai 
înţeles. 

— Voi transmite domnului preşedinte părerea dumneavoastră. 

— N-ai decât. N-o fi el cel mai rău, dar se putea şi mai bine. Ce 
vrei? Suntem ocupați aici. 

— Vreau să vă pun câteva întrebări despre un bărbat - care a 
murit - Steven MacKenzie. 

Medicul nu răspunse imediat. Şi când vorbi, o făcu parcă pe un 
alt ton. Mai înainte ostilitatea lui fusese naturală; acum părea 
forţată. 

— La naiba, de câte ori trebuie să trec prin asta? MacKenzie a 
făcut atac de inimă - hemoragie masivă aortică, mai clar. Pur şi 
simplu. Ajunge? Nu am timp să vorbesc de zece ori despre 
acelaşi lucru. S-a înţeles? 

— Mai bine decât credeţi, doctore Randolph. Dar dacă aş fi în 
locul dumneavoastră mi-aş face timp. Aici, domnule doctor, 
dosarul nu este închis şi din cauza presiunilor externe nici nu-l 
putem închide. Suntem de aceeaşi părere cu dumneavoastră - 
trebuie să terminăm odată cu asta, dar ca să reuşim, trebuie, de 
asemenea, să colaborăm. M-aţi înţeles? 

— La ce te referi când spui „presiuni externe”? Doctorului îi 
revenise încrederea în sine - întrebarea fusese pusă din pură 
curiozitate. 


— Să zicem cei de la contraspionaj. Tare ne-ar place să le 
închidem gura. 

— Mada. Bine. Vino mâine, zise el. Să fii aici la prânz. 

x 

Havelock stătea pe bancheta din spate a unei maşini blindate; 
era însoțit de trei oameni de la serviciile secrete. 

Centrul Medical Randolph era într-adevăr vopsit în alb, 
compus din trei clădiri, ce comunicau între ele prin pasaje de 
suprafață, situat în mijlocul unui teren enorm, plin de verdeață, 
aflat într-o zonă liniştită a districtului. Parcară în zona unde scria 
„Intrare”, iar Michael cobori din maşină şi intră; sosirea lui era 
anunţată. 

— Domnul doctor Randolph vă aşteaptă în birou, domnule 
Cross, zise asistenta în uniformă, din spatele ghişeului placat cu 
marmură. Mergeţi pe primul coridor la dreapta; este la ultima 
uşă de la capătul holului. li voi comunica secretarei că urmează 
să sosiți. 

— Vă mulţumesc. 

Secretara îl aştepta: 

— Domnul doctor este foarte ocupat astăzi, domnule Cross, 
zise ea. Ar fi bine să treceţi direct la subiect. Nu-i place să piardă 
timpul. 

— Nici mie, răspunse Michael, lăsându-se escortat de femeia 
coafată sobru, îmbrăcată în uniformă, care ciocăni de două ori la 
uşa biroului medicului. În prag apăru un bărbat înalt, slab, 
colţuros, care îl privea cu ochi vii şi nerăbdători din spatele 
ochelarilor cu ramă de oţel. Pe secretară nici nu o luă în seamă. 

— Tu eşti Cross? latră el. Nu vorbea, lătra. 

— Da. 

— Ai întârziat opt minute. 

— Ceasul dumneavoastră e înainte. 

— Probabil. Intră. Acum se uită la secretară. Să nu fiu 
deranjat, o instrui. 

— Da, domnule doctor. 

Medicul închise uşa şi îi făcu semn cu capul spre un scaun 
mare, din faţa biroului. 

— Stai jos, zise el, dar înainte de asta vreau să fiu sigur că nu 
ai la tine vreo maşinărie din aia de înregistrat. 

— Aveţi cuvântul meu. 

— Valorează ceva? 


— Dar al dumneavoastră? 

— Tu m-ai sunat. Nu eu. 

Havelock clătină din cap. 

— Nu am nici un reportofon, din simplul motiv că această 
conversaţie ne-ar putea face mai mult rău nouă, decât 
dumneavoastră. 

— Poate, murmură Randolph, aşezându-se la birou. Poate nu. 
Vom vedea. 

— E un început promiţător. 

— Nu face pe deşteptul, tinere. 

— Imi cer scuze, nu a fost cu intenţie. Deci, avem o problemă, 
iar dumneavoastră ne puteţi ajuta să o rezolvăm. 

— Asta vreau să aud. Zi, care-i treaba? 

— Ştiţi cu ce se ocupa MacKenzie? întrebă Havelock, direct, 
ştiind că nu are rost să-l ia prin învăluire. 

— İl ştiu pe Mac şi familia lui de mai bine de 40 ani. Părinţii lui 
sunt prieteni buni cu mine şi cei trei copii ai lor s-au născut aici. 
Chiar eu i-am adus pe lume - cred că şi pe nevasta lui, Midge. 

— Nu mi-aţi răspuns la întrebare. 

— Ba cred că da. Deci îl ştiu bine pe Steve. Am fost medicul lui 
dintotdeauna şi-i cunosc pe dinafară cicatricile - vreo patru erau 
urme de gloanţe. 

— Deci ştiţi. 

— l-am spus să se lase. Dumnezeule, i-am spus de 
nenumărate ori, mai ales de cinci, şase ani încoace. Pleca în 
toată lumea, iar nevasta lui, Midge, nu ştia niciodată când se va 
întoarce. Ea m-a rugat să vorbesc cu el. Da, domnule Cross, ştiu 
cu ce se ocupa Steve, ştiu că nu era o slujbă normală. 

— Ciudat, zise Havelock, niciodată nu m-am gândit că 
MacKenzie ar putea avea nevastă şi, probabil, copii. 

— Era aşa, ca dumneata. La suprafaţă calm şi pe dinăuntru 
bolnav - voi l-aţi otrăvit, nenorociţilor! 

— Sună foarte dramatic. 

— Aşa aţi făcut. 

— Cum? 

— l-aţi asigurat o viaţă plină de suspans, tensiune - chiar şi 
frenezie - care antrenează sângele. L-aţi drogat şi l-aţi luat din 
sânul unei familii normale. 

— Acum sunteţi melodramatic. Degeaba încercaţi să evitaţi 
subiectul, mai ales că de la prima vedere mi-am dat seama că nu 


vă stă în caracter să procedaţi aşa. Ba, dimpotrivă! Deci, să 
punem cărţile pe masă! MacKenzie a fost omorât! In nici un caz 
nu a făcut atac de inimă, cum s-a spus, iar dumneavoastră aţi 
confirmat! 

Randolph se ridică ca ars de pe scaun. 

— A fost CE? 

— Asasinat. Am fi putut preveni acest asasinat, dacă am fi luat 
măsurile de precauţie necesare. Asta e problema noastră. „Mac” 
a fost omorât şi sper că acum înţelegeţi de ce nu am la mine un 
reportofon. 

— Mi-e teamă că voi, aşa şmecheri şi deştepţi cum vă credeţi, 
vă înşelaţi. Noi ne-am agăţat de diagnosticul hemoragie aortică, 
pentru că nu poate fi atacat. Sunteţi nişte fraieri. 

— Asta ce vrea să însemne? 

— Steven MacKenzie s-a sinucis. 


Capitolul 31 


— Imposibil! strigă Havelock, ridicându-se şi el în picioare. NU 
Al DREPTATE! 

— Zău? Da' ce, eşti doctor, domnule Cross? 

— Nu trebuie să fiu. Cunosc oamenii de genul lui MacKenzie. 
EU sunt unul dintre ei! 

— Mi-am dat seama. 

— Nu, nu mă înţelegeţi greşit, zise Michael repede, clătinând 
din cap. Nu vreau să fac o generalizare adolescentină. 

— Din păcate proba patologică - dovada - se contrazice cu 
punctul tău de vedere. Tare aş vrea să nu fie aşa, dar aceasta e 
realitatea. 

Havelock nu mai reuşi să se abţină; se aplecă peste biroul lui 
Randolph şi strigă la el: 

— Au existat dovezi mult mai puternice împotriva unei femei 
la care ţin şi toate au fost minciuni! 

— Nu văd ce are asta de-a face cu preţul parfumului în Alaska! 

— In cazul acesta are. E o legătură! 

— Eşti cam incoerent, tinere! 

— Vă ROG. Ascultaţi-mă. In primul rând, nu sunt „tinere” cu 
dumneavoastră şi, în al doilea rând, nu sunt un idiot! Ceea ce aţi 
găsit, TREBUIA să găsiţi. 

— Nici măcar nu ştii despre ce e vorba. 

— Nici nu trebuie să ştiu! Incercaţi să mă înţelegeţi, doctore. 
Specialitatea lui era de manipulator, se ocupa cu ingineria 
operaţiunilor la negru, crea situaţii în care oamenii puteau fi 
omorâţi, punea totul la punct ca să nu existe suspiciuni... Uitaţi 
care e treaba. NU sunt nici medic, nici psihiatru şi probabil nu am 
cum să vă conving, dar ştiu că am dreptate, deci nu are sens să 
mai discutăm pe tema asta. Spuneţi-mi ce aţi găsit şi cum aţi 
acţionat în consecinţă. 

— Mac s-a sinucis prin injectare. 

— NICIODATA. 

— Deci, încă o dată te contrazic. Şi a făcut-o deştept. A folosit 
un compus steroid de digoxin, combinat cu o cantitate de alcool 
în care putea să înoate un elefant. Doză mortală. 

— Atunci de ce nu aţi declarat de la început? 


— Pentru că Mac avea o poliţă de asigurare de o valoare 
enormă, dar care nu se plăteşte în caz de sinucidere. lar eu nu 
am vrut ca Midge şi copiii să nu beneficieze de ea, mai ales după 
ce statul l-a exploatat la maximum pe Mac... Asta e povestea, 
domnule Cross. Simplă, dar adevărată. 

Havelock se uită fix la el, apoi se întoarse şi se aşeză pe 
scaun. 

— Chiar dacă aveţi dreptate, începu el şi credeţi-mă că nu aţi 
avut nici atunci - nici acum - aţi fi putut spune adevărul şi nimeni 
nu ar fi fost împotriva diagnosticului, mai ales având în vedere 
circumstanţele. In schimb, aţi procedat cum nu se poate mai 
prost, făcându-ne să pierdem o grămadă de timp şi provocând 
pagube incalculabile. 

— Ce dracu' spui acolo? leri ziceai la telefon că vrei să astupi 
gura nu-ştiu-cărui curios! 

— Am minţit. Exact ca dumneavoastră. Dar cel puţin eu ştiam 
ce am de făcut. Dacă aţi fi spus adevărul - măcar unei singure 
persoane - s-ar fi examinat fiecare pas făcut de MacKenzie; ceva 
trebuia să apară pe parcurs, o legătură, o conexiune... Nimeni nu 
s-a deranjat măcar să se deplaseze la locul crimei. Oh, ISUSE! 

— Cred că nu m-ai AUZIT! urlă doctorul, cu ochi bulbucaţi, 
gata să dea în apoplexie. La mijloc era familia lui. Nevasta, copiii! 
lar el s-a aflat între ciocan şi nicovală. Nu a mai FUNCŢIONAT! Nu 
mai putea, pur şi simplu! 

— De acord, în ceea ce priveşte alcoolul. Deşi nu mă aştept să 
fiţi de acord cu mine, MacKenzie nu era omul care să ia hotărâri 
beat. Nici măcar de sinucidere. 

— Rahat! 

— Să vă întreb ceva. Presupun că mai beţi câte un pahar din 
când în când şi, când o faceţi, vă daţi seama dacă aţi băut mai 
mult decât e cazul. 

— Bineînţeles. 

— Şi, în cazul acesta, aţi operat vreodată? 

— Bineînțeles că nu, dar nu văd paralelismul! 

— Există, doctore Randolph. Pentru că oameni ca MacKenzie 
sau ca mine - şi aş mai putea menţiona încă douăzeci, treizeci - 
când ieşim pe teren suntem CHIRURGI. Ba mai mult, ceea ce 
facem noi se numesc tot „operaţii”. INŢELEGEŢI? Şi mai este 
ceva. MacKenzie nu s-ar fi sinucis în asemenea mod, pentru că 
este posibil ca digoxinul să nu MEARGA! Ceea ce nu era de 


ACCEPTAT. Dacă aceasta a fost decizia lui finală, ultimul lucru pe 
care şi l-ar fi putut permite ar fi fost o greşeală! INŢELEGEŢI? 

Matthew Randolph înţepeni. Când reuşi să vorbească, şopti: 

— Mamă, mamă... Se ridică brusc de pe scaun şi rămase 
nemişcat, ca un bătrân neajutorat, luptându-se cu o greşeală, cu 
o eroare masivă, cu care abia acum se confrunta. Oh, 
Dumnezeule, adăugă el, scoţându-şi ochelarii şi oftând. 

Havelock se uită la el şi zise, încercând să-l liniştească. 

— Am putea să ne întoarcem în timp, să găsim ceva care... 

— Taci! 

Era ultimul lucru pe care Michael s-ar fi aşteptat să-l audă. 

— Poftim? 

— Am spus să TACI! 

— Eşti foarte imprevizibil. 

— S-ar putea să am ceva pentru tine. 

— Ce anume? 

Randolph nu răspunse. Se îndreptă repede către un dulap 
situat la perete şi scoase o legătură mică de chei; alese una şi 
deschise un sertar. 

— Aici sunt dosarele mele private. Dacă ar fi citite, multe 
căsnicii s-ar destrăma şi s-ar anula o grămadă de testamente. 
Mac e aici. 

— La ce vă referiţi? 

— Nu vorbeam despre EL. Aici se află personalul care a lucrat 
cu mine, care m-a ajutat să-i conving pe ai voştri că a fost 
hemoragie. 

— O întrebare, îl întrerupse Havelock. Raportul CIA spune că 
totul a fost procesat aici, în laboratoarele voastre, cu 
echipamentul vostru... personalul vostru. De ce nu au luat 
cadavrul la Bethesda sau la Walter Reed? 

Medicul se întoarse, însă scotocind în continuare în sertarul 
deschis. 

— Pentru că am acţionat cu duritate, nu atât eu, cât Midge 
MacKenzie, care i-a ameninţat că va face scandal. 

— Au vorbit cu ea? 

— Au încercat. Dar i-a trimis la dracu', aşa că au lăsat-o în 
pace; nu aveau nevoie de scandal. 

— Sunt convins. 

— De asemenea, zise Randolph, care acum se băgase tot în 
sertar, reputaţia noastră este de neatacat, mai ales pentru că 


aici se tratează unii dintre cei mai importanţi oameni din ţara 
asta. 

Cine are tupeul să ne facă mincinoşi? 

— Aţi contat pe asta, nu? 

— Păi cum dracu'... Uite-l. 

— Credeţi că ceea ce au găsit patologii ne-ar putea ajuta? 

— Nu asta. Un „EL”. Care a fost la noi temporar. 

— Un ce? Michael simţi că i se opreşte respiraţia. 

— Ai auzit bine, continuă Randolph, punând dosarul pe birou şi 
aşezându-se. A înlocuit temporar pe cineva, care s-a îmbolnăvit 
de mono. 

— Mononucleoză? 

— Febră glandulară infecțioasă. Uşor de transmis, dacă vrei 
mai clar. 

— Gata, m-aţi pierdut. 

— Cască urechile, zise medicul, răsfoind febril dosarul. Cu 
câteva zile înainte de moartea lui Mac, patologul nostru s-a 
îmbolnăvit de mono. Apoi, ca din cer, vine un tip supracalificat, 
vezi doamne între transferuri, care are o lună, maxim două libere 
şi care locuieşte cu sora lui în Easton. L-am înşfăcat imediat. 

— Şi? 

— A fost adus corpul lui Mac; el a făcut treaba iniţială, apoi m- 
a rugat să stăm de vorbă la mine în birou. Nu voi uita niciodată; 
primul lucru care l-a făcut a fost să mă întrebe: „Cât de bine l-aţi 
cunoscut pe MacKenzie?” 

Havelock clătina din cap, amuţit. 

— El a găsit urmele de digoxin, zise Randolph. 

— Şi un punct, care nu putea să indice decât urmă de injecție, 
adăugă Havelock. 

— Te-ai prins. 

— Sunt convins că a pus întrebări despre munca lui 
MacKenzie, despre starea lui psihică, despre familie... şi, pe 
undeva, a adus vorba de asigurare. 

— Exact. ISUSE! 

— Hei, doctore, nu e cazul să vă autocondamnaţi. Aceşti 
oameni îşi fac treaba ca nimeni pe lumea asta. 

— Ce oameni? 

— Dacă am dreptate, sunt o anume categorie, cărora li se 
spune paminyatchik. 

— Ceee? 


— Nu contează. Şi nu vă mai deranjaţi să căutaţi. S-a acoperit. 
„Sora” din Easton nu există, nici nu a existat vreodată, iar el s-a 
dus. 

— Tocmai asta e. Ştiu unde să-l găsesc. 

Michael sări de pe scaun. 

— CEEE? 

— Cineva a pomenit numele lui în urmă cu câteva săptămâni. 
Discutam cu cineva care comercializează instrumente 
chirurgicale, care mi-a spus că trebuie să verifice o comandă pe 
care am făcut-o noi mai demult, deoarece un medic patolog 
doreşte acelaşi echipament pe care-l avem noi, aici. Bineînţeles, 
am recunoscut numele, dar nu şi locul. Nu era cel unde mi-a spus 
că urmează să se transfere. Din păcate nu i-am spus secretarei - 
o copilărie, dar nu vroiam să se afle ce am făcut noi doi - dar, în 
schimb, am notat aici, în dosarul lui Mac. 

Uimit, Havelock se aşeză. Rar i se întâmplase, 
carieră, să aibă un asemenea noroc. 

— Uite-l! strigă Randolph, victorios. Fir-ar mama lui a dracului! 

— Nu-mi vine să cred că a făcut o asemenea greşeală! Vă 
promit că voi avea grijă de el şi că nu vă va afecta cu nimic 
reputaţia. Numele, vă rog. 

— Colin Shippers. Patolog şef la Fundaţia Regency. Este un 
centru de cercetări particular. 

„E MAI MULT DECÂT ATÂT, DOCTORE. ESTE LOCUL UNDE 
POATE FI GĂSIT UN PAMINYATCHIC. PRIMUL PAS CONCRET CĂTRE 
„AMBIGUITATE”. CĂTRE PARSIFAL."” 

— Uitaţi ce aveţi de făcut, zise Havelock. Şi tare mi-e teamă că 

nu aveţi încotro. 


A 

n întreaga 

— Cât crezi că va dura? întrebă Jenna, stând în faţa lui 
Havelock, într-un colţ al bucătăriei, unde îşi beau cafeaua de 
dimineaţă. 

— Greu de zis. Depinde de cât este Randolph de convingător 
şi de cât de repede se va alarma Shippers, când va auzi de 
compania de asigurări. Ar putea fi azi, diseară, mâine... 
poimâine. 

— Aveam impresia că vrei ca Randolph să-l forţeze să 
reacționeze imediat. Poţi să-ţi permiţi să pierzi tot acest timp? 

— Ştiu că nu-mi pot permite să-l pierd pe el; este singura 
legătură pe care o avem. Numele lui nu a apărut în raportul de la 


laborator - deci pentru el a fost foarte simplu să insiste la 
Randolph să acopere ceea ce credea el că e sinucidere. Shippers 
ştie că aşa ceva nu va ieşi la suprafaţă decât cu condiţia ca 
Randolph să se incrimineze singur, ceea ce nu va face niciodată. 
Din considerente practice, orgoliu profesional... 

— Dar iuţeala e totul, Michael, obiectă Jenna. Nu sunt sigură 
că-ţi înţeleg strategia. 

Havelock se uită în ochii ei, la fel de întrebător cum îl privea 
ea. 

— Cred că vrei să-mi spui ceva şi nu-mi dau seama la ce te 
referi. 

— Deci repet, iuţeala cu care acţionezi e vitală în acest caz. Ți- 
e teamă să-l alarmezi pe Shippers, să nu care cumva să dispară. 

— Sunt îngrozit, mai bine zis. 

— Atunci nu te duce după EL. Du-te după cel care a tăcut, care 
a fost la centrul medical când a murit MacKenzie, dar a cărui 
semnătură nu apare. Du-te după cel pe care îl VEZI, nu după cel 
care ştii că este. 

Havelock rămase cu ceaşca de cafea în aer, uitându-se fix la 
Jenna. 

— Să mă duc după un patolog de laborator, zise el, ca pentru 
sine. Să merg pe ideea că mai era cineva cu Randolph... Un 
colaborator. Societatea de asigurări insistă să obţină şi o a doua 
semnătură pe certificatul de deces. 

— In ţara mea cinci semnături abia dacă ajung ca să dea 
valoare unui act, să-l certifice. 

— Va refuza, bineînţeles. 

— Oare? A FOST ACOLO. 

— li va spune lui Randolph că nu-l poate ajuta, nu se poate 
pronunţa oficial asupra diagnosticului. 

— Atunci cred că doctorul trebuie să fie foarte ferm. Dacă 
aceasta este poziţia lui Shippers, de ce ia atitudine abia acum? 

Michael zâmbi. 

— Bine gândit. Să şantajezi un escroc cu propriul lui material 
de şantaj. 

— De ce nu? Randolph are... cum se spune?... propriile lui 
mecanisme, pârghii. Vârstă, reputaţie, avere; cine e acest 
Shippers să i se opună? 

— Şi nimic din toate acestea nu are nici o importanţă. Nu 
facem decât să-l forţăm să se mişte mai repede. Pentru binele lui 


- ca medic - va trebui să afle cât de serioşi sunt cei de la 
asigurări, dacă măsurile se iau pentru o procedură de rutină sau 
dacă treaba e într-adevăr serioasă. Apoi îşi va da seama că nu va 
găsi nimic. 

Va trebui să se mişte din nou. 

x 

— Care este programul de azi? întrebă Jenna. 

— Shippers e supravegheat şi va fi preluat de oamenii noştri 
imediat ce va ieşi din apartament. Plus încă o echipă care va 
intra în clădirile Regency. 

— Cum?... îmi pare rău, nu am ascultat ce vorbeai seara 
trecută la telefon. 

— Am observat. Ai ceva pentru mine? 

— Poate mai târziu. Cum îi faci să intre în Regency? 

— Îi îmbrăcăm la costum, îi ferchezuim să arate oficial şi-i 
trimitem cu hârtii - personal administrativ. 

— Sper să nu-i ia cineva la întrebări. 

— Chiar dacă li se pun întrebări, nu vor răspunde; procedură 
standard. De asemenea au serviete diplomat, ecusoane de 
plastic la piept, ca să fie uşor de identificat, în cazul în care se 
interesează cineva de ei. Havelock se uită la ceas şi se ridică de 
la masă. Intre 10:00 şi 10:30 trebuie să vorbesc cu Randolph. Să 
mergem dincolo, vreau să vorbesc cu el, nu mai e de aşteptat. 

— Dacă Shippers reacţionează, zise Jenna urmându-l pe 
Michael spre birou, nu va folosi telefonul din birou. 

— Mai bine. Afară îl aşteaptă trei unităţi mobile, separate între 
ele, care comunică prin radio şi camere video ce se activează la 
fiecare mişcare a braţului. Deci pot merge pe jos sau cu maşina. 

Dacă sunt buni, nu-l vor pierde. 

— Îţi faci griji în privinţa lor, nu? 

— Da. Havelock deschise uşa biroului şi o ţinu aşa până intră 
Jenna. Mi-aş fi făcut griji şi mai mari, dacă nu era vorba de un tip 
Charley, care era să mă împuşte în cap la Poole's Island. 

— Cel de la Consiliul Operaţional? 

Michael dădu din cap, îndreptându-se către birou. 

— A sosit azi noapte; l-am cerut personal, ceea ce nu l-a 
impresionat deloc. Dar e bun şi ştie că Shippers are ceva de-a 
face cu criza Matthias. Ceea ce ajunge ca să-l mobilizeze să fie 
mai bun ca de obicei. În caz că se întâmplă ceva, mă va contacta 
pe telefonul mobil. 


Jenna se îndreptă spre biroul ei - canapeaua; măsuţa din faţă 
era plină cu tomuri de hârtii dactilografiate şi câteva scrise de 
mână. Se aşeză şi începu să le studieze. În timp ce citea, îl 
întrebă: 

— Ai luat legătura cu compania de asigurări? 

— Nu, nu vreau să-mi asum acest risc, răspunse Havelock. Nu 
aş vrea să se anuleze poliţa lui MacKenzie. 

— Ai dreptate. 

— Ai găsit ceva? Tot asta făceai şi aseară. 

— Mda, dar mai am de lucru. 

— Caută un om de ştiinţă care a lucrat în domeniul nuclear, un 
strateg specialist în armament, care au dispărut... 

— Au mai dispărut mulţi alţii, Mikhail, zise Jenna. Citind şi 
întinzând mâna după un creion. 

Havelock se uită la ea câteva clipe, apoi pe hârtia unde 
scrisese câteva numere de telefon. Ridică receptorul şi formă un 
număr. 

x 

— Nenorocitul dracului, zici că e făcut din piatră, izbucni Dr. 
Matthew Randolph. Am discutat cu el - nu a făcut decât să-mi 
pună câteva întrebări şi să-mi spună că va lua el legătura cu 
mine. 

— Ce aţi discutat cu el şi care au fost întrebările? îl întrebă 
Michael. Încercaţi să-mi relataţi cât mai corect. 

— Intotdeauna relatez corect, se burzului medicul. 

— Mă refeream la cuvintele, frazele pe care le-a folosit. 

— Nu e mare lucru; au fost al dracului de puţine şi scurte. 
După cum ai anticipat, mi-a spus că nu am nici un drept să-l 
implic, că nu aşa ne-a fost înţelegerea. El nu a făcut decât să-mi 
spună care e diagnosticul, după părerea lui. Ce urma să fac eu 
după aceea, era responsabilitatea mea, nu a lui. Deci, i-am zis 
că, deşi nu sunt avocat, ştiu care a fost rolul lui, că trebuie să şi-l 
asume şi că nu voi permite sub nici o formă ca Midge MacKenzie 
şi copiii ei să rămână fără venituri pe viitor. 

— Până aici e bine. Ce a răspuns? 

— Nimic, aşa că am bătut apa-n piuă în continuare. Că e un 
tâmpit dacă are impresia că a fost invizibil pe-aici, că e chiar 
dobitoc dacă se bazează pe cineva care să declare că am 
petrecut ore în şir într-un laborator de patologie, lucrând la 
cadavrul unui prieten, de unul singur. 


— FOARTE bine. 

— A avut replică şi la asta. M-a întrebat cine anume ştie, pe un 
ton rece de mi-au îngheţat timpanele. 

Havelock simţi cum i se pune un nod în gât. 

— Ce aţi răspuns? 

— La dracu’, i-am zis că, probabil, TOATA LUMEA! 

Michael răsuflă uşurat, relaxându-se. 

— Meritaţi să fiţi trecut pe statul nostru de plată, doctore. 

— Fiule, stai liniştit, n-o să vă puteţi permite niciodată unul ca 
mine. 

— Continuaţi, vă rog. 

— Am dat puţin înapoi, încercând să-l liniştesc. l-am zis că 
tipul de la compania de asigurări, care a venit să mă vadă, a 
spus că nu e decât o formalitate şi că mai trebuie o semnătură 
ca să trimită cecul. Ba chiar i-am sugerat să-l sune pe Ben 
Jackson de la Asigurări Talbot, dacă era atât de îngrijorat... 

— l-aţi dat un NUME? 

— Bineînţeles. Ben este prietenul meu; el a aranjat totul cu 
poliţa lui Mac. M-am gândit că, daca cineva îl contactează pe 
Ben, va lua imediat legătura cu mine să mă întrebe ce dracu' se 
întâmplă. 

— Şi TU ce aveai de gând să spui? 

— Urma să o întorc şi să spun că de fapt EU eram cel care 
avea nevoie de semnătura lui şi că i-am spus aşa numai ca să o 
obţin şi-aşa mai departe. 

— Care a fost părerea lui Shippers? 

— Nici una. Nu a scos decât câteva cuvinte, ca un computer: 
dacă i-am spus celui de la asigurări sau lui Ben cine e a doua 
persoană. 

— ŞI? 

— l-am zis că nu. Ce e drept, e drept şi cred că cel mai bine e 
să fim discreţi. Să vină aici şi să semneze nenorocitul ăla de 
raport, fără tam-tam. 

— Răspunsul? 

— Din nou scurt şi sec. „Sunteţi sigur că mi-aţi spus totul?” îl 
imită Randolph. Asta vroia el să ştie. lţi spun eu, ăsta e un zombi. 

— Răspunsul? 

— Am zis că, bineînţeles, ce ar mai putea fi? Aici s-a pus punct 
şi m-a anunţat că o să mă sune el, cu vocea aceea oribilă. 

Havelock oftă din greu, uitându-se pe lista cu numele celor de 


la Pentagon. 

— Doctore, ori aţi făcut o treabă remarcabilă, ori vă voi lua 
capul. 

— Ce dracu' spui acolo? 

— Dacă aţi fi procedat cum v-am spus, folosind doar numele 
companiei de asigurări, fără referire la persoană, Shippers ar fi 
presupus că probabil altcineva, o a treia parte, examinează cazul 
lui MacKenzie. Acum, dacă îl sună pe acest Jackson, îşi va da 
seama că aţi minţit. 

— Şi ce? Rezultatul e acelaşi, nu? 

— Nu şi pentru dumneavoastră, doctore, pentru că dacă mi-aţi 
creat o altă problemă, nu ştiu ce-o să vă fac. Vorbesc foarte 
serios. 

— Hei, ia ascultă, tinere! De ce să cadă doar un cap şi nu 
două. la uite, vii tu, un mucios de la Casa Albă, mă îmbârligi că 
trebuie să acoperim omorârea brutală a unui erou veteran, 
angajat al CIA şi eu, medic de ţară, încerc să vă ajut, să protejez 
o văduvă şi nişte bieţi orfani de tată şi-acuma îmi sari în cap...! 

— Vă rog să mă sunaţi, doctore, dacă mai primiţi vreo veste. 

x 

Telefonul sună, făcându-l pe Havelock să tresară, atât de 
concentrat era asupra notiţelor. Ridică receptorul. 

— Da? 

— Cross? 

Michael clipi mirat, recunoscând vocea stridentă a lui 
Randolph. 

— Da, doctore? 

— Poate că amândoi vom reuşi să ne păstrăm capetele pe 
umeri. Tocmai m-a sunat Ben Jackson, tare furios. 

— Pentru ce? 

— Se pare că l-a sunat un avocat care l-a întrebat de ce s-a 
oprit ultima plată din poliţa lui MacKenzie. 

— E mâna lui Shippers, zise Havelock. 

— Te-ai prins, iar Ben era nervos ca dracu'. Nu a existat nici 
un fel de plată finală, pentru că, în urmă cu opt săptămâni, lui 
Midge i s-a trimis prin avocatul ei un cec cu întreaga sumă. 

— De ce te-a sunat Jackson şi nu avocatul doamnei 
MacKenzie? 

— Pentru că Shippers, cred că el era, sau cineva care suna 
pentru el - a spus că s-a creat confuzie asupra semnăturilor de 


pe certificatul de deces şi dacă Ben ştia ceva despre asta. Ben, 
normal, habar n-avea; banii s-au plătit şi cu asta basta. A mai 
adăugat că nu apreciază să-i fie atacată reputaţia... 

—  Ascultă-mă, îl întrerupse Havelock. EU nu-mi voi pierde 
capul, dar dumneavoastră veţi rămâne în curând fără el. Vreau 
să staţi în birou şi să nu primiţi pe nimeni până nu trimit nişte 
oameni la dumneavoastră. Dacă întreabă cineva de 
dumneavoastră, cei de la recepţie să spună că sunteţi în 
operaţie. 

— Vezi să nu! bubui Randolph. Nu-mi fac eu griji din cauza 
unor pârliţi ca Shippers. Numai să se apropie de spitalul meu şi 
pun gărzile pe el. 

— Mă bucur, problema este că nu vorbeam de Shippers, care, 
în cel mai bun caz, nu va face decât să vă sune. Dacă o face, vă 
veţi cere scuze pentru minciună şi veţi spune că nu vroiaţi decât 
să vă acoperiţi în acel raport. 

— N-o să mă creadă. 

— Treaba lui. Intr-o oră vă trimit oamenii. 

— Nu-i vreau! 

— Nu aveţi de ales, doctore Randolph, zise Michael şi închise 
telefonul. 

— Chiar crezi că Shippers se va duce după el? întrebă Jenna, 
care acum stătea lângă fereastră, cu raportul CIA în mână. 

— EL, nu, dar va trimite pe alţii, care îl vor lua şi-l vor presa 
până când va spune pentru cine lucrează, de ce minte. Ar fi mai 
bine să-l omoare, pur şi simplu, dar nu va scăpa atât de uşor. 

— Pe de cealaltă parte, dacă Shippers ştie că Randolph l-a 
minţit, se va mişca mult mai repede. Cât timp a trecut de când 
te-a sunat Loring ultima dată? 

— Peste o oră. S-ar putea ca în curând să primim veşti. 
Michael formă un număr de telefon. Aici Steril Cinci, Fairfax. Sub 
acest nume de cod, ieri am fost escortat către Centrul Medical 
Randolph. Districtul Talbot, Maryland. Vreţi să confirmaţi, vă rog? 
Da, aşa este. O echipă de trei oameni; plecarea a fost la orele 
unsprezece. Sunteţi gata să primiţi instrucţiunile?... Doi oameni 
să fie trimişi aici, de urgenţă. Subiectul este doctorul Matthew 
Randolph, căruia trebuie să i se acorde protecţie, contact vizual 
maxim, dar aici e o problemă. Vreau ca oamenii să se integreze 
în decorul local, pe post de funcţionari, asistenţi, infirmieri, ceva 
de genul ăsta. Spuneţi-le să pornească la drum şi peste 20 


minute să mă sune pe mobil. Michael făcu o pauză şi se uită la 
Jenna, în timp ce dispecera serviciului secret verifica orarele. 
Randolph nu e conştient că ne-a făcut un serviciu, riscându-şi 
propria viaţă. Apoi ascultă. Nu, e bine. De fapt, ar fi de preferat 
oameni care nu au fost ieri acolo. Apropo, codul va fi - tăcu 
câteva clipe, amintindu-şi de dealul Palatin, de Ogilvie... - 
„Apaşul”, zise el. Să mă sune în 20 minute. 

Cei din echipa „Apaşu/'”, urmau să joace rolurile unor 
cardiologi, care veniseră în vizită de lucru din California, echipați 
cu tot ce le trebuia. 

Ordinele lui Havelock au fost explicite, fără marjă de eroare. 

Oricine îl căuta pe Matthew Randolph - şi cineva urma să vină, 
fără îndoială - el, sau ei, trebuiau prinşi, vii. Se permiteau răni, 
dar numai la picioare. 

Era un ordin patru-zero, sacrosanct în serviciile secrete. 

x 

Aşteptarea ar fi fost intolerabilă, dacă Havelock nu ar fi avut 
de lucru cu un anume locotenent-comandor Thomas Decker, 
Annapolis '61, membru al Comitetului de Strategie Nucleară de 
la Pentagon. Decker era un mincinos, deşi aparent, nu avea 
motive să mintă. 

Michael discutase cu toţi ofiţerii de rang din CSN, sunându-i pe 
unii de două ori, pe alţii de trei ori. Majoritatea conversaţiilor şi le 
justifica prin faptul că se face o verificare din partea Guvernului. 
Havelock rămase impresionat de ceea ce află. Dacă legile fizicii 
hotărâseră că pentru fiecare acţiune există reacţie opusă, echipa 
CSN ajunsese la o ecuaţie mai bună. Pentru fiecare acţiune 
nucleară din partea duşmanului, riposta era oricum, numai egală 
nu; era devastator superioară. Chiar locotenent-comandorul îi 
explică faptul că perimetrul rezervat acţiunii nucleare submarine 
era atât de mare, încât putea distruge majoritatea instalaţiilor 
duşmanului, de la nordul Atlanticului, până la Marea Neagră. În 
privinţa asta nu minţise; despre altceva era vorba. Spusese că 
nu-l cunoscuse niciodată pe secretarul de stat Anthony Matthias. 

Numele lui apăruse pe trei agende de telefon diferite ce nu 
datau de mai mult de 6 luni, toate luate din biroul lui Matthias. 

Era posibil ca afirmaţia lui Decker să fi fost adevărată, într-un 
fel, să nu-l fi CUNOSCUT niciodată pe Matthias, să fi vorbit cu el 
la telefon. Dar dacă era aşa, de ce nu a spus? Când cineva e 
întrebat dacă îl cunoaşte sau nu pe cutare secretar de stat, 


trebuie să aibă un motiv foarte puternic să spună nu - 
majoritatea se laudă şi se folosesc de oameni cu asemenea 
funcţii. Nu era normal. F 

Thomas Decker minţise. II cunoştea pe Matthias şi din anumite 
motive, nu vroia să recunoască. 

Era timpul să-i dea un al patrulea telefon. 

— Domnule Cross, v-am spus absolut tot ce am ştiut. Sunt 
convins că ştiţi că avem şi noi unele restricţii, care nu pot fi 
anulate decât dacă domnul preşedinte, personal, ne dă ordin - în 
prezenţa dumnealui, aş putea adăuga. 

— Cunosc, domnule comandor, dar între declarația 
dumneavoastră şi notițele mele există o lipsă de concordanţă. 
Probabil că nu are nimic de-a face cu tot ce am discutat până 
acum, dar nici secretarul de stat nu a înţeles-o. Aţi spus că nu-l 
cunoaşteţi, că nu l-aţi întâlnit niciodată. 

Decker amuţi pentru câteva momente. 

— Aşa mi-a cerut să spun, dacă voi fi întrebat. 

— Mulţumesc, domnule comandor. Mai e o problemă. De azi 
dimineaţă se străduieşte domnul secretar să-şi amintească unde 
anume aţi discutat ultima dată. 

— La cabană, bineînţeles. Cred că prin august sau septembrie. 

— Bineînţeles. La cabană. La Shenandoah. 

— Acolo ne-am întâlnit întotdeauna. Nimeni nu ştia nimic. 
Eram doar noi. Cum e posibil să nu-şi amintească? 

— Vă mulţumesc, domnule comandor. La revedere. 

SHENANDOAH. 
x 

Telefonul sună lung, fără întrerupere; acesta era modul în care 
se semnaliza urgenţa, pe tabloul de comandă! Havelock tresări, 
traversă camera repede şi smulse receptorul din furcă. 

Era Loring. j 

— O să-mi tai capul şi o să ţi-l aduc personal, pe tavă. Imi 
PARE RAU! 

— L-ai pierdut, zise Michael, cu gâtul uscat. 

— Să mă ia dracu’ dacă nu o să-i omor pe toți! 

— Calmează-te, Charley. Ce s-a întâmplat? 

— Shippers a intrat într-un magazin şi a început să-şi cumpere 
haine de parcă pleca în călătorie. Mi s-a părut cam ciudat, dar nu 
foarte ciudat. A plătit cash pentru tot ce a cumpărat, a aranjat ca 
majoritatea să-i fie trimise acasă, cu excepţia unor cutii pe care 


le-a luat cu el. A intrat într-o cabină de probă şi a ieşit îmbrăcat 
de stradă, cu acelaşi trench, aceeaşi pălărie, cu aceleaşi cutii. L- 
am urmărit până la lift, urmărindu-i pe toţi cei care se apropiau 
de el... Am ieşit toţi din magazin, inclusiv cei care supravegheau 
intrările şi ieşirile. Peste câteva minute, tipul a ieşit în stradă, a 
luat un taxi, a aruncat cutiile înăuntru şi înainte de a intra în 
maşină şi-a scos pălăria. Nu era Shippers. Era un tip cu 10-15 ani 
mai mare ca el şi chel pe deasupra. Traficul era o nebunie, am 
încercat să urmărim taxi-ul şi când l-am ajuns din urmă, şoferul 
ne-a spus că tipul a coborât la primul stop. Nu am mai găsit 
decât cutiile, pe care le-am luat pentru amprente. 

— Nu se vor potrivi cu nimic din ce au până acum. 

— Îmi pare rău, Havelock, îmi pare rău cu adevărat. Întregul 
comportament al lui Shippers a fost un act de diversiune, iar eu 
m-am lăsat dus de nas. 

Michael clătină din cap şi zise: 

— Nu tu l-ai pierdut, Charley, a fost vina mea. Eu ţi-am spus să 
ai răbdare şi să te concentrezi asupra unui bărbat care nici 
măcar nu intenţiona să rămână acolo unde credeai tu că este. 

— Nu trebuie să faci asta, zise Loring. Eu nu aş face-o, dacă aş 
fi în locul tău. 

— N-ai de unde să ştii. Şi-apoi, am nevoie de tine şi de 
instinctele tale, Charley. Există un tip, un ofiţer, locotenent- 
comandor Thomas Decker. Află tot ce poţi despre el. Fii atent. 

Totul. 

— Ce e? 

— Mincinos. 

x 

Jenna Karras se sprijinea de biroul lui Michael, uitându-se 
peste umărul lui, în timp ce acesta studia numele şi rezumatele 
scurte despre cei pe care ea îi selectase din mulţimea de 
rapoarte CIA, Consiliul Operaţional şi Contraspionaj. 

Michael se uită pe listă, o puse pe birou şi se întoarse încet 
către ea. 

— Azi am avut o zi tare proastă. Nu prea am chef de glume. 

— Nu glumesc. Mikhail, zise Jenna. 

— Nu văd aici nici un expert în armamente, nici un militar de 
rang superior, nici un fizician atomist. N-ai ales decât doctori în 
ştiinţe, specialişti - acum bătrâni şi fără ca nici unul dintre ei să 
aibă vreo legătură cu activitatea nucleară. 


— Parsifal are nevoie de asemenea legături. 

— Atunci poate că nu m-am făcut înţeles în legătură cu ce 
spun aceste documente. Aici e vorba de nişte mişcări nucleare - 
lovituri de gradul unu şi doi, interceptări, neutralizare teritorială - 
strategii detaliate, care nu pot fi concepute şi negociate decât de 
experţi. 

— De asemenea, ai spus că Matthias habar n-avea de aşa 
ceva. 

— Bineînţeles că nu, tocmai de aceea caut prin comitetele de 
strategie pe cineva anume. Dar Parsifal avea habar. Probabil că 
aceste proiecte erau la îndemâna lui. Erau puncte importante din 
jocul lor de nebuni. 

— Atunci lipseşte cineva, insistă Jenna, dând ocol biroului şi 
întorcându-se brusc cu faţa către Havelock. Cine a negociat 
poziţia Chinei, de exemplu? De unde au avut proiectele Chinei, 
detaliile strategice? Dacă este să adoptăm teoria ta, atunci ne 
trebuie un al treilea negociator. 

— Nu. Sursele lor, combinate, ajung să construiască un caz 
convingător pentru o strategie credibilă în faţa chinezilor. 

— Un CAZ convingător? 

— Exact. 

— Surse COMBINATE, Mikhail? De ce? 

Havelock se uită din nou lung la ea, înțelegând treptat ce vroia 
ea să-i spună. 

— O sursă! şopti el. De ce nu? 

Telefonul sună strident. Răspunse Michael; era preşedintele 
Statelor Unite, extrem de îngrijorat. 

— Ruşii ştiu de Matthias. Nu avem cum să le anticipăm 
următoarea mişcare. 

— Parsifal? întrebă Michael, care nu mai respira. 

— İl miros şi mai au puţin şi vor intra în panică. 

— De unde aţi aflat? 

— Au luat legătura cu unul dintre diplomaţii noştri. L-au 
anunţat că sunt pregătiţi să-l expună pe Matthias. Singura 
speranţă pe care o mai avem este în calităţile de excepţie ale 
omului pe care l-au contactat. Il respectă; cred că e unica 
noastră şansă. Il aduc la bord; va lua locul lui Bradford. Trebuie 
să i se spună totul, să înţeleagă totul. 

— Cine e? 

— İl cheamă Pierce. Arthur Pierce. 


Capitolul 32 


Paminyatchik-ul stătea la masa de conferinţe din încăperea 
strategică de la subsolul Casei Albe şi asculta cazul pe care i-l 
prezentau doi dintre cei mai importanţi oameni ai naţiunii. 
Şedinţa fusese declarată mai importantă decât toate întâlnirile şi 
obligaţiile lui Charles Berquist. Dura deja de trei ore, timp în care 
secretarul de stat pentru delegaţia ONU lua notițe cu rapiditate, 
iar în ochii lui cenușii se citea îngrijorarea faţă de iminenta 
catastrofă, dar, în acelaşi timp, păstrându-şi controlul, punând 
întrebări şi evitând panica. 

Tensiunea era electrizantă, din când în când întreruptă de 
expresii de curtoazie şi respect. Arthur Pierce nu putea fi numit 
prieten, nici al preşedintelui, nici al celorlalţi, dar nu era nici 
străin. 

Era un profesionist cu care lucrase şi ambasadorul şi generalul 
şi care căpătaseră încredere în el. Işi aminteau cu respect de 
felul penetrant în care analizase crizele anterioare. 

lată că paminyatchik-ul îşi atinsese scopul vieţii. Un copil, 
selectat genetic de Moscova şi trimis în inima Americii, se afla în 
locul ce i se cuvenea, după o viaţă de pregătire şi, adresându-se 
în acest moment preşedintelui Statelor Unite. 

— Acum ţi s-a prezentat întreaga imagine, domnule 
subsecretar. Berquist se opri, amintindu-şi ceva dureros. Mi se 
pare foarte ciudat să folosesc acest titlu, continuă el, încet. În 
urmă cu numai câteva zile, un alt subsecretar stătea la această 
masă, cu noi. 

— Sper să contribui măcar puţin la ce a făcut până acum, zise 
Pierce, studiindu-şi notițele. Vestea că a fost omorât, m-a 
copleşit. Emory era prieten cu mine... şi nu avea prea mulţi 
prieteni. 

— Şi el a spus acelaşi lucru despre sine, observă Addison 
Brooks. Şi despre dumneata. 

— Despre mine? 

— Da, a spus că erai prietenul lui. 

— Mă simt flatat. 

— Cred că atunci nu te-ai fi simţit, zise generalul Halyard. Erai 
unul dintre cei nouăsprezece oameni pe care îi căuta. 


— În ce sens? 

— Incerca să găsească o persoană de la etajul cinci al 
Departamentului de Stat, care să nu fi fost în ţară şi care ar fi 
putut fi la Costa Brava, explică preşedintele. 

— Vă referiţi la cel care mai târziu a folosit codul 
„Ambiguitate”? întrebă Pierce, încruntându-se. 

— Exact. 

— Cum de a apărut numele meu? Emory nu mi-a spus 
niciodată, nu m-a chemat la el niciodată. 

— Având în vedere circumstanţele, zise ambasadorul, nici nu 
avea cum. Era vorba despre faptul că au întârziat nişte 
răspunsuri între dumneata şi Washington, în săptămâna despre 
care îţi spuneam. Nu mai cred că e cazul să evidenţiez ce şoc a 
fost pentru el. Dar s-au găsit, bineînţeles. 

— Aceste lipsuri, rătăciri şi întârzieri sunt foarte iritante, zise 
Pierce, revenind la notițele lui, subliniind din când în când câte 
ceva cu un stilou placat cu aur. Şi nici măcar nu cred ca această 
problemă să-şi găsească vreodată soluţia. Volumul de trafic este 
mult prea mare, oameni puţini. Dar, pe de altă parte, aş prefera 
să mă enervez din când în când, decât să dispară vreun 
document important. 

— După părerea dumitale, din ce ai aflat în această încăpere, 
cam ce ştiu ruşii? întrebă Berquist. 

— Mai puţin, dar, oricum, mai multe decât bănuim. Ruşii sunt 
atât de eliptici. Au un stil de lucru frenetic. Nu pot să formulez o 
părere, până când nu studiez aceste documente incredibile. 

— Documente FALSE, zise Halyard, bombastic. Inţelegeri între 
doi nebuni, asta sunt. 

— Nu sunt sigur dacă Moscova şi Pekin-ul vor fi de aceeaşi 
părere, domnule general, zise Pierce, clătinând din cap. Unul 
dintre aceşti nebuni este Anthony Matthias, iar lumea nu este 
pregătită să-i accepte nebunia. 

— Pentru că nu vrea. li e teamă, interveni Brooks. _ 

— Aveţi dreptate, domnule, zise subsecretarul. Insă aceste 
pacte nucleare de agresiune, după cum le spunea domnul 
preşedinte, conţin informaţii strict secrete: localizări, megatonaj, 
capacităţi detaliate de livrare, coduri de lansare... chiar şi 
sisteme de anulare a comenzilor. Pierce se întoarse către 
general. Care ar fi recomandarea Pentagonului, dacă serviciile 
noastre secrete ar aduce un document similar, împotriva 


NOASTRĂ, domnule general? 

— Lansare, răspunse Halyard sec. Nu ar exista altă 
alternativă. 

— Numai în cazul în care aţi fi siguri că e autentic, interveni 
din nou Brooks. 

— AŞ fi convins, zise generalul. Şi tu ai fi. Cine altcineva decât 
oameni cu acces la asemenea informaţii l-ar fi putut elabora? 
Plus că există date. Aş fi AL DRACULUI de convins. 

— Să revenim, zise Brooks. Fii amabil şi, acum, relatează-ne 
discuţia cu ruşii. Cum te-au abordat? 

— Eram în biroul ambasadorului rus, la cererea lui. De faţă 
mai era asistentul lui. Credeam că m-a chemat ca să găsim 
împreună o cale de compromis în rezoluţia Pan-Arabă, însă, în loc 
de asta, m-a întâmpinat cu o frază care nu se putea referi decât 
la Matthias: „Am înţeles de la o sursă de încredere că s-a 
prelungit vacanţa unei persoane, datorită stării mentale precare 
în care se află.” 

— Ce aţi răspuns? întrebă Brooks. Cuvintele exacte, vă rog. 

„Stilul dumneavoastră fantezist şi egocentric, nu diferă 
acum faţă de epoca în care l-a descris Dostoievski.” Acestea au 
fost exact cuvintele mele. 

— Provocatoare şi totuşi elegante, zise diplomatul. Foarte 
bine. 

— Atunci a început focul de artificii. „E nebun!” a strigat 
ambasadorul. „Matthias e nebun! A făcut lucruri nebuneşti şi 
toată lumea va trage consecinţele!”. De aici a preluat asistentul 
lui, cerând să i se spună când va ţine următoarele şedinţe, cu ce 
guverne instabile a luat legătura în ultimul timp şi dacă aceştia 
ar afla că e nebun... Temerile mele, domnule preşedinte, 
domnule ambasador şi domnule general, provin din faptul că ei 
MI-AU DESCRIS, aproape aceleaşi lucruri ca dumneavoastră. Ba 
mai mult, se tem ca nu cumva Matthias să fi furnizat material 
nuclear regimurilor extremiste, taberelor fanatice de luptă - de 
exemplu, islamiştilor, afganilor sau arabilor antisovietici - ceea 
ce noi am jurat că nu vom face niciodată. In privinţa asta, sunt 
paranoici. 

— Insă, din câte îmi dau seama, crezi că cel pe care noi îl 
numim Parsifal NU a luat legătura cu Moscova. 

— Mă abţin de la un asemenea comentariu, zise Pierce. Au 
fost atât de multe fraze, ameninţări, implicaţii - după cum am 


mai spus, referinţe eliptice. De exemplu, s-au referit la „şedinţe 
următoare”, „guverne instabile”, „material nuclear”. Toate 
acestea sunt citate - dacă nu am înţeles greşit - din aceste 
documente. După ce le voi studia, voi putea să fac un paralelism 
cu textele originale. Subsecretarul tăcu, apoi reluă discuţia pe un 
ton ferm. Cred că e posibil ca Parsifal să fi stabilit un contact, 
lansând probabil zvonuri provocatoare, probabil nimic mai mult. 
Şi cred că trebuie să le aflăm de urgenţă. 

— Vrea să ne arunce pe toţi în aer, zise preşedintele. 
Dumnezeule, asta e tot ce vrea. 

— Cu cât ajung mai devreme la Poole's Island, domnule... 

Pe Pierce îl întrerupse bâzâitul telefonului alb. Berquist 
răspunse: 

— Da? Ascultă fără să scoată un cuvânt timp de 30 secunde, 
apoi răspunse, clătinând din cap. Da. Dacă se întâmplă ceva, să 
fiu anunţat imediat. Puse receptorul la loc şi se întoarse către 
ceilalţi. Era Havelock. Nu va veni în după-amiaza asta. 

— Ce s-a întâmplat? întrebă generalul. 

— Prea multe, care nu i-au dat voie să plece de lângă telefon. 

— Îmi pare rău, zise Arthur Pierce. Aş fi vrut să-l întâlnesc. 
Cred că e vital să ţinem legătura. 

— Vei fi informat pe parcurs; i-am dat aceste ordine... L-au 
pierdut pe patolog. 

— Fir-ar al dracului! explodă generalul. 

— Ori a depistat faptul că e supravegheat, ştiind că a scăpat 
lucrurile de sub control, ori a decis să dispară. 

— Sau i s-a ordonat să dispară, adăugă diplomatul. 

— Asta nu pot eu înţelege, zise Berquist, gânditor. Ruşii nu ți- 
au dat nici un semn că ştiu ceva de o anumită implicare sovietică 
în toată mascarada asta? 

— Nu, domnule. Probabil că acesta este unicul avantaj pe 
care-l avem. Noi ştim, ei, nu. 

— Nu ştie KGB-ul, dar Havelock ne-a explicat că aici e mâna 
unei grupări de elită a KGB-ului, cunoscută ca VKR. Asta a 
recunoscut şi Rostov. 

Pierce se uită la ei mirat. 

— Despre asta nu am auzit nimic până acum. 

— Poate că am omis, zise Berquist. 

— Oricum, afirmaţia e mult prea generală. VKR este 
constituită din multe unităţi. Avem nevoie de specificaţii. Care 


unitate? Ce directori? 

— S-ar putea să primeşti în curând acest răspuns. 

— Poftim? 

Pierce rămase cu stiloul în aer. 

— Este unul din motivele pentru care Havelock a rămas la 
Steril Cinci. 

— Steril Cinci... 

— Aşteaptă pe cei vor fi trimişi după un doctor care s-a oferit 
să-i ajute şi care a minţit în legătură cu moartea lui MacKenzie, 
din motive destul de întemeiate. 

— Da, ştiu. Pierce se uită din nou pe notițe, în timp ce îşi 
punea stiloul la loc în buzunarul din interior al hainei maron, de 
calitate. Mă ajută când scriu, dar nu m-am gândit să iau notițele 
cu mine. 

— Mă bucur, zise preşedintele. Nici nu ţi-aş fi dat voie... Ai 
destule probleme la care să te gândeşti, domnule subsecretar şi 
timp aproape deloc. Cum ai de gând să procedezi cu ruşii mai 
departe? 

— Cu precauţie, răspunse spionul. Recunoscând că Matthias a 
clacat din cauza epuizării, că totul s-a exagerat, pornind de la 
diagnostic, ceea ce are consecinţe minore. | s-a recomandat să 
se odihnească în săptămânile următoare; asta e tot. Restul sunt 
bârfe şi zvonuri, care întotdeauna se creează pe marginea unei 
personalităţi precum Matthias. Nu uita, ei îl au în memorie pe 
Stalin. După ce a murit, aproape în toată Moscova se vorbea că 
era nebun. 

— Excelent, zise entuziasmat ambasadorul Brooks. 

Pierce se întoarse către Berquist. 

— Domnule preşedinte, acum nu doresc altceva decât să 
avem timp. Cred că cu cât ajung mai repede la New York şi îl rog 
- nu, îl conjur - pe ambasadorul sovietic să-mi acorde o 
întrevedere, cu atât am şanse mai mari de a le îndepărta mâinile 
de butoane. Cred că vor ţine cont de părerea mea. Nu garantez 
cât de mult, dar pentru un timp - câteva zile, o săptămână - mă 
vor asculta. 

— Ceea ce ne duce cu gândul la o întrebare, zise diplomatul, 
sprijinindu-şi coatele pe masă şi bărbia în palme. De ce crezi că 
te-au contactat tocmai pe dumneata? 

— Şi eu aş vrea să ştiu, adăugă Berquist. Există un telefon 
special pentru aşa ceva, care e la nici un metru de mine. 


La început, Arthur Pierce nu răspunse; se uită mai întâi la 
preşedinte, apoi la ceilalţi doi. 

— Mi-e greu să vă răspund, fără să par arogant sau extrem de 
ambițios, ceea ce nu mi-aş dori, pentru că nu sunt nici una, nici 
cealaltă. 

— Nici o grijă, zise Berquist. Spune-ne care e răspunsul, în 
opinia dumitale. 

— Cu tot respectul faţă de domnul ambasador de la New York 
- şi sunt sincer; este o persoană care se prezintă bine oriunde, 
ceea ce este teribil de important şi a avut o carieră strălucită în 
guvern... 

— Continuă, interveni Berquist. 

— Sovieticii ştiu că m-aţi numit pe mine - la cererea lui 
Matthias - să fiu purtătorul de cuvânt al Departamentului de 
Stat. Să fiu purtătorul de cuvânt al DUMNEAVOASTRA, domnule. 

— Şi al lui Anthony Matthias, zise Brooks. Pentru că se 
presupune că cine ocupă această funcţie, este aproape de 
secretarul de stat. 

— M-am bucurat de o asemenea relaţie până în urmă cu 
câteva luni şi se pare că boala a fost cauza întreruperii. 

— Dar ei nu ştiu asta, observă Halyard. Ai dreptate, ce dracu'! 
După Matthias, ne eşti cel mai apropiat. 

— Vă mulţumesc, domnule general. Cred că au venit la mine 
pentru că eram cel care putea să le dea un răspuns clar în 
legătură cu boala lui Matthias. 

— Şi dacă ar crede că ştii, dar nu spui adevărul, cum ar 
proceda mai departe? 

— Ar întrerupe discuţiile, domnule preşedinte. Ar pune 
întreaga lume în alertă nucleară. 

—  Întoarce-te la New York şi fă ce poţi. Voi face toate 
aranjamentele să ajungi cât de curând la Poole's Island. Studiază 
documentele, până le ştii pe dinafară, cuvânt cu cuvânt. 

Paminyatchik-ul se ridică, lăsând pe masă notițele de care nu 
mai avea nevoie. 

x 

Limuzina ieşi pe poarta Casei Albe. Arthur Pierce se adresă 
şoferului pe care Departamentul de Stat i-l pusese la dispoziţie. 

— Opreşte la o cabină telefonică, repede. 

— Telefonul mobil funcţionează, domnule. Este acolo, jos, la 
mijloc... Şoferul luă mâna dreaptă de pe volan, pentru a-i arăta 


locul. 

— Nu doresc să folosesc acest telefon! Am spus o cabină! 

— Îmi cer scuze, domnule, nu doream decât să vă fiu de 
ajutor. 

Subsecretarul se controla. 

— Şi eu îmi cer scuze. Dar ştii cum sunt operatoarele; poate 
dura o veşnicie, iar eu mă grăbesc. 

— Da, nu sunteţi singurul care se plânge. Şoferul acceleră, dar 
numai pentru a frâna câteva secunde mai târziu. Uitaţi acolo, 
domnule. Pe colţ. A 

Pierce cobori din maşină şi intră în cabina de sticlă. Inchise 
uşa, scoase câteva fise şi formă un număr. 

— Călătoria! întrebă scurt. 

— Zbor lin. Continuă. 

— S-a plecat spre Maryland? 

— Acum 15 minute. 

— OPREŞTE-I! 

— Cum? 

Paminyatchik-ul îşi muşcă buza de jos. Pentru ei nu existau 
telefoane mobile, niciodată nu luau în calcul mijloacele de 
comunicaţie ce puteau fi înregistrate şi ascultate. 

— Există vreun mod în care se poate ajunge la ei? 

Şi tăcerea era un răspuns. 

— Greu. 

— Trimite imediat un al doilea detaliu. Maşină de poliţie, arme 
automate cu amortizor. Omorâţi-i; omorâţi-i pe toţi. Să nu 
rămână nici unul în viaţă. 

— Tu I-AI TRIMIS! 

— E o capcană. 

— Oh... eşti sigur? 

— Acum am plecat din Casa Albă. 

Omul de la celălalt capăt al firului răspunse printr-un fluierat 
lung. 

— Se pare că ai reuşit, nu? 

— Nu au de ales. Până acum lucram din afară. Situaţia s-a 
schimbat. Şi mai e ceva. 

— Ce anume? 

— Vorbeşte cu Mama. Rostov e centrat pe Victor. Află ce se 


întâmplă. Să se ia în considerare şi eliminarea. 
x 


Loring cobora treptele de la Pentagon, gândindu-se la 
locotenent-comandorul Thomas Decker. Nu ştia ce anume căuta 
Havelock, dar era aproape sigur că nu găsise ceea ce era 
important. După ce îi citise dosarul, inclusiv evaluările, Charley 
se hotărî să apeleze la câteva persoane de la Pentagon care, în 
timp, îi rămăseseră datoare. Sub pretextul că ofiţerul urma să fie 
numit într-un serviciu special, la ambasadă, care cerea tact şi o 
doză mare de personalitate, îşi sună câţiva prieteni de la 
Contraspionaj şi ceru câteva detalii. Puteau să-l ajute? Işi 
aminteau că şi el îi ajutase? Puteau şi îşi aminteau. 

Aceştia selectară cinci persoane, pe care el le intervieva: trei 
ofiţeri, cu care Decker fusese coleg pe submarinul „Starfire”, o 
secretară care lucrase şase luni la biroul lui şi un ofiţer de marină 
care era cu el la Comitetul Nuclear. g 

Havelock îi zisese că Decker era mincinos. Intr-adevăr, avea 
dreptate. Dar nu atât mincinos, cât pervers, ştiind când să-şi 
pupe superiorii în fund, când să facă pe durul sau pe 
atotştiutorul, când să răcnească, când să linguşească. Dar era 
bun, îşi cunoştea perfect meseria. Nu vroia decât să ajungă sus 
şi nu avea cum să nu reuşească, deoarece era combinaţia 
perfectă între un linguşitor pervers şi un profesionist. 

Loring se urcă în maşină, cuplă un microfon şi apăsă butonul 
power pentru a intra în contact cu operatorul mobil al Casei Albe. 

— Dă-mi te rog legătura cu Steri/ Cinci, ceru el. Trebuia să-i 
transmită lui Havelock ce aflase despre Decker. 

x 

Echipa „Apaşul' patrula pe coridorul Centrului Medical 
Randolph, încercând să-l supravegheze pe Dr. Matthew 
Randolph, care era un iepure bătrân şi nu stătea o clipă locului. 
Părea că vrea neapărat să atragă atenţia asupra lui, doar-doar se 
va întâmpla ceva, îl provoca pe cel sau cei care s-ar fi putut 
ascunde după colţ sau la adăpostul unei umbre întunecate. Pe 
lângă faptul că celor doi li se părea dificil să protejeze o 
asemenea persoană, erau forţaţi să se EXPUNA. Deşi erau 
profesionişti, se vedeau forţaţi să se comporte altfel decât 
fuseseră învăţaţi, din cauza unui bătrân dement. Situaţia 
devenise gravă. Nu ajungeau doi oameni. Mai trebuia cel puţin 
unul. 

Sunară de urgenţă la Sterii Cinci - telefonul lor întrerupse 
raportul pe care Loring i-l dădea lui Havelock, despre Decker. 


Odată ce Loring era liber, urma să se ducă într-acolo cu un 
elicopter de la Pentagon, până la câţiva kilometri de Centrul 
Medical, unde urma să-l aştepte o maşină. In 35-40 minute urma 
să ajungă acolo. 

— Mulţumim, Steri/ Cinci. 

x 

Se înserase - Havelock se ridică cu greu de la birou, simţindu- 
şi mâna încă fierbinte din cauza receptorului omniprezent. 

— Cei de la contraspionaj vor face săpături toată noaptea. 

Au găsit două fotografii; şase încă mai lipsesc. 

— Cred că fotografiile sunt extrem de importante pentru 
aceste dosare, zise Jenna, în timp ce îi turna ceva de băut lui 
Michael. Nu se poate face nimic fără să ştim măcar cum arată 
aceşti oameni. 

Se uită la ea, cum îi repeta cuvintele pe care cu un minut în 
urmă le auzise la telefon. 

— Niciodată nu li s-a acordat o asemenea importanţă celor pe 
care i-ai ales, spuse Havelock. Erau marginali, de valoare 
limitată. 

— Erau specialişti. 

— Psihiatrii, psihologi şi câţiva profesori de filosofie. Oameni în 
vârstă cărora li se acorda privilegiul de a-şi exprima punctele de 
vedere - unii vag ofensivi, dar nici unul care să dea impresia că 
ar zgudui Kremlinul. 

— Dar cu toţii au elaborat teorii, preluate apoi de strategii 
sovietici, ce au relevanţă faţă de tot ce ai aflat despre Anthony 
Matthias. 

— Da, ştiu. Vom căuta în continuare. 

Jenna îi dădu paharul. 

— la, te rog, ai nevoie. 

— Mulţumesc. 

Havelock îl luă şi se îndreptă către fereastră. 

Aş vrea să iau legătura cu Decker. Să-l aduc aici. Vorbesc 
degeaba cu el la telefon. Nu-mi va spune nimic. 

— Să înţeleg că eşti convins că e omul tău? N 

— Fără îndoială. Doar că trebuie să înţeleg de ce. Işi linguşeşte 
superiorii, este de acord cu ei chiar şi când are alte păreri. Un 
asemenea om ar face jocul lui Matthias. De fapt, nu m-ar 
surprinde ca el să fi furnizat toate datele, pentru ca demenţii să 
elaboreze planul. Poate şi din câte am aflat, ar face-o. 


x 


Charles Loring se cocoţase într-un stejar înalt ce se afla în 
partea din spate a zonei de parcare, de unde putea vedea tot ce 
se întâmplă, cine intră, cine iese, cu un aparat de emisie-recepţie 
în mână. O ambulanţă tocmai adusese o victimă a unui accident 
de circulaţie, un bărbat, însoţit de soţia lui; rănitul era examinat 
de doctorul Randolph, iar echipa „Apaşu/” era la locul ei, nu 
departe de medic. 

Agentul se uită la ceas. Deja trecuseră trei sferturi de oră de 
când se afla la post - după ce venise repede cu elicopterul, apoi 
se aruncase într-o maşină, care îl aştepta pe un teren particular 
din afara localităţii Denton. Inţelegea temerile echipei „Apașu/. 
Cel pe care erau desemnaţi să-l protejeze îngreuna situaţia, însă 
Charley ar fi procedat altfel. S-ar fi răţoit la acest Randolph şi i-ar 
fi spus că nu dă doi bani pe el - interesul lui era să pună mâna pe 
cei pe care îi aşteptau să vină să-l ia pe sus, că viaţa lor era mai 
importantă ca a lui. O asemenea explicaţie ar fi făcut ca 
Randolph să fie mai cooperant. Şi, poate, acum, Loring ar fi luat 
o cină decentă, undeva, într-un restaurant, în loc să dârdâie de 
frig, cocoţat prin copaci şi să supravegheze pajiştile 
Marylandului. _ 

Şirul gândurilor fu întrerupt de un sunet strident. În parcare 
apăru un echipaj de poliţie, care opri maşina la rampa de 
urgenţă. 

Cei doi ofiţeri coborâră repede şi se îndreptară către uşi. 

Loring cuplă staţia. 

— „Apaşule”, sunt „Afară”. Tocmai a sosit o maşină de poliţie. 

Intră doi ofiţeri. 

— li vedem, se auzi răspunsul, se auzi răspunsul. Te vom 
anunţa. 

Charley se uită din nou la maşina poliţiei şi ce văzu îl făcu să 
intre în alertă. Ambele uşi rămăseseră deschise, ceea ce nu se 
întâmpla decât în cazul în care poliţiştii ce coborau din maşină 
intenționau să nu se îndepărteze. Rar se făcea o asemenea 
greşeală. 

„Apaşur' îl chemă prin staţie. 

— Spune. 

— Interesant, dar nu e ce căutăm noi, zise „Apaşul”. 

Împuşcături pe Autostrada 50 - reglări de conturi ale Mafiei, 
un cap de familie din Baltimore, rănit, cel care a venit mai 


devreme cu soţia. Poliţiştii au fost legitimaţi şi au intrat la rănit 
să-i ia o declaraţie. 

— OK. Loring îşi aprinse o ţigară, pe care o fumă palmat, 
pentru a nu fi văzut din depărtare. Rămase cu ochii pe maşina 
patrulei de poliţie, cu gândurile aiurea. Tresări, amintindu-şi ceva 
important. 

In drum spre Centrul Medical, trecuse pe lângă un grup de trei 
sau patru maşini de poliţie - nu negru cu alb, ci ROŞU cu alb, 
precum toate maşinile ce acopereau arii restrânse. Şi, dacă ar fi 
fost adus la spital, în urma unui accident, un mafiot important, cu 
siguranţă că la spital ar fi venit mai multe maşini, nu numai una. 

UŞI DESCHISE, BĂRBAŢI ALERGÂND, ARME! 

— Apaşul, Apaşul, răspunde. 

— Ce e, Afară? 

— Poliţia mai e acolo? 

— Tocmai au intrat. 

— Du-te după ei! ACUM! 

ma CE? a 

— Nu mai întreba, DU-TE! INARMAT! 

În câteva clipe, Charley ajunsese deja la jumătatea parcării, cu 
38-ul în mână, alergând cât putea de repede spre intrare. Intră, 
trântind uşile de perete, uitându-se în toate direcţiile, cu pistolul 
în mână, speriind o asistentă şi ajunse la sala pe a cărei uşă scria 
„Sala de examinare”. Era închisă. De ce? 

Se apropie cu paşi de pisică, cu spatele lipit de perete. Auzi 
două împuşcături mute, amortizate şi apoi urlete şi ţipete; 
instinctul îi zise că a avut dreptate. Trecu pe lângă uşă, se lipi cu 
spatele de celălalt perete, pentru a-şi putea elibera mâna 
stângă, cu care să deschidă uşa de metal. Apăsă încet pe clanţă, 
trânti uşa de perete, apoi îşi lipi din nou spatele de perete. 

Urmară împuşcăturile, care explodau colţul peretelui din faţa 
lui. Charley izbi din nou uşa, se trânti la pământ şi, rostogolindu- 
se în partea cealaltă, trase într-o uniformă albastră. 

Ochi jos, iar gloanţele ricoşau din podea. „La picioare! Trebuie 
prinşi în viaţă!” 

Cel de-al doilea poliţist ieşi din încăpere şi-l atacă direct - iar 
Loring nu avu încotro. Ochi direct şi-l omori. i 

PRINDE-L VIU PE CELĂLALT, PRINDE-L VIU PE CELĂLALT! 
Ordinul îi urla în minte, în timp ce Charley trânti iar uşa de perete 
şi intră, trăgând în neoanele de deasupra, lăsând doar lumina 


slabă de pe o masă îndepărtată. 

Din umbră abia se auziră trei împuşcături amortizate. Se 
aruncă la pământ şi se rostogoli spre stânga, lovindu-se de două 
trupuri fără viaţă - oare erau „Apaşu/'? Nu putea spune; nu ştia 
decât că cel care încă mai trăia nu trebuia să-i scape. Ei doi mai 
rămăseseră în viaţă, în rest, încăperea era plină de sânge şi 
morţi. 

Un adevărat masacru. 

Se simţea cuprins de furie, dar o furie controlată. Polițistul 
trăsese din nou şi-l lovise în stomac - simţea arsura şi căldura 
glontelui - nici nu mai ştia a câta oară era când experimenta 
senzaţia. Mai înainte, pierduse. A doua oară nu mai era posibil. 

Pur şi simplu, NU ERA POSIBIL! 

Sări spre dreapta, lovindu-se de piciorul unei mese cu rotile, 
ţinând pistolul cu ambele mâini şi ochind umbra. Trase şi se auzi 
un urlet. 

Mai avea un singur lucru de făcut. Şi abia apoi putea fi sigur că 
nu a pierdut din nou. 


Capitolul 33 


Locotenent-comandorul intră în biroul de la Steri/ Cinci, 
escortat de doi oameni de la Serviciul Secret al Casei Albe. 
Chipul lui părea dăltuit în piatră şi părea stăpân pe sine, însă 
puţin nerăbdător. Haina albastră a uniformei bine croite contura 
umerii laţi ai unui bărbat ce se menținea în formă, însă nu din 
obligaţie, nu din plăcere; ţinuta lui era prea rigidă, mişcările mult 
prea puţin fluide. Insă chipul îl fascina pe Havelock. Părea că 
poartă o mască, gata-gata să crape la prima grimasă. Emana 
putere, stăpânire de sine, dar şi nelinişte; încerca să ascundă 
faptul că se simţea prins în cursă. 

Michael se adresă mai întâi celor de la Serviciul Secret. 

— Vă mulţumesc foarte mult, domnilor. Bucătăria este la 
capătul holului, pe dreapta. Bucătarul vă va pregăti ceva de 
mâncare - dacă doriţi, de asemenea, bere, cafea... Sunt convins 
că nu aţi avut timp să luaţi cina şi nu ştiu când vom termina aici. 

Dacă doriţi, puteţi da telefoanele de rigoare. 

— Mulţumesc, domnule, zise cel care stătea în stânga lui 
Decker, făcând un semn discret cu capul companionului lui şi 
îndreptându-se împreună cu el către uşă. 

— M-aţi ridicat de la masă, domnule şi vreau să... 

— Dumneata nu vrei nimic, domnule comandor. Taci. 

Uşa se închise, iar Decker făcu furios câţiva paşi spre birou, 
însă furia era prea forţată; astfel încerca să-şi ascundă teama. 

— In seara asta trebuie să mă întâlnesc cu amiralul James de 
la Districtul Naval Cinci! 

— A fost informat că nu puteţi veni la întâlnire din cauză că 
sunteţi presat de alte probleme. 

— Este revoltător! CER o explicaţie! 

— De ce nu ceri să apari în faţa unui pluton de execuţie? 

Havelock se ridică - Decker rămăsese cu gura căscată. Cred 
că ştii de ce te-am chemat, nu? 

— DUMNEATA! Ofiţerul făcu ochii mari, înghițind în sec şi 
albindu-se la faţă. Dumneata eşti cel care mi-a telefonat, care 
mi-a pus întrebările acelea ciudate! Care mi-a spus că... un MARE 
OM... nu-şi aminteşte! M-ai MINŢIT! 

— Da, recunoscu Michael, simplu. Dar nu ştii de ce şi asta te 


face să-ţi vină să te urci pe pereţi, nu? De când te-am căutat 
atunci, numai la asta te gândeşti, nu? Asta pentru că ştii ce ai 
făcut. 

Decker deveni din nou rigid, refuzând să fie interogat. 

— Nu am nimic de spus, domnule Cross. Sper că acesta e 
numele dumitale! 

— Ba o să vorbeşti, zise Havelock, clătinând din cap, sigur de 
sine. Ai multe de zis şi VEI VORBI! Dacă nu, vei fi trimis din ordin 
prezidenţial în celulele de la Leavenworth şi gardienii or să 
arunce cheia în ocean! Ar fi prea periculos pentru securitatea 
acestei ţări să apari în faţa tribunalului. 

— Nul!... Nu se poate! Nu am făcut nimic rău! Am avut 
dreptate! NOI am avut dreptate. 

— Comisia senatului şi membrii Casei Albe nu sunt de acord 
cu tine. 

Decker mai avea puţin şi claca. Disperarea luă locul fricii. 

— De ce sunt acuzat? 

— Ţi-ai încălcat jurământul de ofiţer, nu ai respectat codurile 
secrete pe care ai jurat că nu le vei divulga niciodată, ai reprodus 
zeci de documente, dintre cele mai importante din istoria 
militară a acestei ţări şi le-ai scos în afara Pentagonului. 

— Şi pentru cine am făcut-o? Răspunde-mi. 

— Nu contează. 

— BA DA! E foarte important! 

— Nu erai autorizat să o faci. 

— Omul acela reprezintă însăşi AUTORITATEA! zise Decker, 
ridicând tonul. Cer să fie chemat la telefon secretarul de stat 
Matthias. 

Havelock se ridică de la birou, îndepărtându-se de telefon. 

Ofiţerul observă mişcarea. Era momentul să se retragă încet- 
încet. 

— Eu am primit ordinele MELE, domnule comandor, zise 
Michael, mimând o doză de nesiguranţă. De la preşedintele 
statului şi de la cei mai apropiaţi oameni ai lui. S-a dat, de 
asemenea, ordin, ca discuţiile să nu fie aduse la cunoştinţa 
secretarului de stat. Nu ştiu de ce, dar acestea au fost ordinele. 

Decker făcu un pas, apoi încă unul, cuprins brusc de zel. 

La început vorbi şoptit, pentru ca apoi să ridice vocea din ce în 
ce mai mult. 

— PREŞEDINTELE? OAMENII LUI...? Pentru numele lui 


Dumnezeu, NU ÎNŢELEGI? Bineînţeles că nu vor să-l informeze, 
pentru că EL are dreptate, iar ei, NU! Lor le e frică, lui nu-i este! 
Te-ai gândit vreo clipă că dacă aş dispărea şi-ar da seama ce se 
întâmplă? Crezi că nu putea oricând să-i adune pe toţi la un loc şi 
să le arate cât este de slabă, de LIPSITĂ DE MORALITATE, DE 
EFICACITATE, această administraţie? In câteva clipe i-ar face 
praf! Nici nu ar mai exista administraţie! 

— Şi cine să o facă, domnule comandor? 

Decker îşi îndreptă trupul, precum un condamnat care se 
simţea mândru de faptul că avea dreptate, însă nu se împotrivea 
execuţiei. 

— Poporul, domnule Cross! Națiunea recunoaşte un gigant. 
Nu-i va întoarce spatele, doar pentru că aşa vrea un politician de 
doi bani şi ceata lui de consilieri. Poporul nu va fi de acord! 
întreaga lume se plânge de decenii că nu a mai avut un 
conducător, un lider adevărat. Şi sfatul meu este să-l chemi cât 
mai repede pe Anthony Matthias la telefon. Nu trebuie să spui 
nimic, eu voi vorbi cu el. 

Michael se îndreptă încet către birou şi se aşeză pe scaun, 
uitându-se la Decker. 

— la loc, domnule comandor. 

Decker se aşeză repede pe scaunul pe care Havelock îl pusese 
dinadins în faţa lui, de partea cealaltă a biroului. 

— Am folosit cuvinte urâte în această discuţie şi îmi cer scuze. 

Dar trebuie să înţelegi. AVEM dreptate. 

— Nu-mi ajunge, zise Havelock. Ştim că ai făcut copii după 
cele mai detaliate strategii elaborate de Consiliul de Contingenţă 
Nucleară, documente în care era specificat arsenalul nostru şi 
cele mai adânci penetrări ale noastre în sistemul sovietic şi 
chinez. | le-ai livrat lui Matthias pe parcursul a câteva luni, dar 
niciodată nu am înţeles de ce. Dă-mi un motiv. DE CE? 

— Motivul este cel mai simplu din lume! Puterea noastră, 
supraviețuirea, nu se mai pot baza pe apărare, domnule Cross, 
trebuie să se bazeze pe OFENSIVA! Anthony Matthias a înţeles 
asta. Celorlalţi le e frică. 

— Şi l-ai ajutat să dezvolte acest plan? 

— Mă simt mândru să spun că am contribuit, zise ofiţerul. Am 
stat cu el ore şi ore, am luat în considerare majoritatea opţiunilor 
nucleare, fiecare posibil răspuns din partea ruşilor şi chinezilor, 
fără să ignorăm nici cel mai mic detaliu. 


— Când vă întâlneaţi? 

— In fiecare duminică. Decker cobori vocea, abordând un ton 
confidenţial. Relaţia confidențială pe care a avut-o cu mine m-a 
impresionat - obişnuiam să merg la cabana lui cu o maşină 
închiriată şi de acolo plecam într-un loc, „Adăpostu/ de lemn”, 
care se afla pe un drum secundar. 

— „Adăpostul”, zise Michael, fără să-şi dea seama. 

— Deci ştii care? 

— Am fost acolo. Havelock închise ochii o clipă; îl ştia chiar 
prea bine: o cabană mică, retrasă, unde Anton se ducea să 
lucreze - spunea că-şi limpezeşte gândurile - înregistrând cu un 
reportofon fiecare frază, urmând să-şi scrie într-o zi memoriile. 
Clătină din cap, încet, înainte şi-napoi. Fir-ai al dracului de 
nenorocit! zise el, calm. 

— Poftim? 

— M-ai auzit. FIR-Al AL DRACULUI DE NENOROCIT! urlă 
Michael, deodată. Apoi trase aer adânc în piept şi continuă: Vrei 
să-l sun pe Matthias? Ce n-aş da să pot, numai ca să-ţi văd faţa 
aia de cretin, să văd cum îţi ies ochii din cap când afli adevărul! 

— Despre ce vorbeşti? şopti Decker. 

— Matthias nici nu mai ştie CINE EŞTI! Nu-l mai recunoaşte pe 
preşedinte, pe consilieri, pe subsecretari, pe diplomaţii cu care 
lucrează în fiecare zi - sau pe mine, care mă ştie de douăzeci de 
ani şi care am fost mai aproape de el ca oricine! 

— Nu... nu, te înşeli. Nu! 

— BA DA, domnule comandor! A înnebunit. Mai precis NOI L- 
AM ÎNNEBUNIT! Mintea lui a luat-o razna! E terminat. E nebun. Nu 
a mai putut face faţă. Şi nici nu-ţi dai seama ce ai făcut! 
Dumneata ai fost cel care i-a pus pe cap una dintre cele mai mari 
responsabilităţi. Ai furat secretele lumii şi i-ai spus că un geniu ca 
el le poate manevra. Ai adunat în hârtii mii de fapte, sute de 
strategii teoretice, le-ai amestecat şi le-ai transformat în cea mai 
îngrozitoare armă pe care a cunoscut-o lumea. Ai iniţiat 
anihilarea globală! 

— NU AM FACUT ASTA! Eu am vrut să devenim cea mai 
puternică naţiune de pe pământ! TREBUIE să fim puternici! 

— Nu cred că există persoană sănătoasă la minte care să nu 
fie de acord cu dumneata, dar sunt multiple moduri de a fi, de a 
deveni puternic! Nu AŞA! 

— Cine eşti dumneata? CINE eşti? 


— Un absolvent al facultăţii de istorie, dar nu despre mine 
vorbeam.  Discutam despre DUMNEATA! Despre faptul că 
nemaipomenitul plan pe care l-ai elaborat împreună cu MARELE 
OM, s-ar putea să fie deja în drum spre Moscova. Pentru că omul 
cu care l-ai conceput E NEBUN - nu era sănătos nici măcar în 
perioada în care i-ai furnizat materialele. 

Decker se ridică încet de pe scaun. 

— Nu te cred, zise el. 

— Atunci de ce sunt aici? De ce-aş spune-o? Să lăsăm la o 
parte considerentele personale - crezi că nu risc atunci când fac 
asemenea afirmaţii? Ai idee ce ar însemna pentru ţara asta să se 
afle că secretarul de stat e nebun? 

— Sunt terminat. Totul s-a sfârşit pentru mine... murmură 
Decker. 

— Poate că nu. Ştiu ce gândeşti. Nimeni nu ştie mai bine ca 
mine cât de convingător poate fi Matthias... lar noi, acum, avem 
nevoie de ajutor, nu de sentinţe de condamnare. Dacă te-am 
trimite la Leavenworth, dispariţia dumitale nu ar face decât să ne 
dea alte bătăi de cap. Suntem într-o cursă contra-cronometru; 
poate că ne poţi ajuta. 

Decker se uită la el. 

— Voi face totul. Cum? 

Michael se ridică de pe scaun şi veni până în faţa ofițerului. 

— Pentru început, nimic din ce-ţi voi spune nu trebuie să se 
afle. 

— Dumnezeule, BINEÎNŢELES CĂ NU. 

— Nici un „bineînţeles că nu”! Ar însemna să te spânzuri 
singur. 

— Aici nu mai e vorba de mine. Deşi nu par, având în vedere 
ce am făcut, sunt un patriot, domnule Cross. 

Havelock făcu câţiva paşi pe lângă măsuţa de cafea şi 
canapea, gândindu-se ce bine ar fi fost să fie şi Jenna de faţă. 
Dar era sus; insistase să nu participe la discuţie, fiind conştientă 
că prezenţa ei ar putea fi inhibitoare. 

— Să încerc din nou să ghicesc, domnule comandor. A venit o 
vreme în care Matthias nu a mai încercat să te contacteze. Am 
dreptate? 

— Da. L-am căutat în repetate rânduri - nu la departament, 
bineînţeles - dar degeaba. 

— Nu l-ai sunat la departament? întrebă Michael. Deci, să 


înţeleg că l-ai căutat la cabană, nu? 

— Şi la casa din Georgetown. L-am sunat în fiecare seară, dar 
nu mi-a răspuns. Incercaţi să mă înţelegeţi, domnule Cross. Eram 
conştient de ceea ce am făcut, de gravitatea faptelor mele. Deşi, 
până acum câteva minute, nu am regretat niciodată. Nu pot să- 
mi schimb principiile; fac parte din mine. Dar teamă am simţit! 
Nu mai eram sigur de mine. M-am simţit dat la o parte... 

— Aşa se întâmplă după ce cura se întrerupe, îl întrerupse 
Havelock. Ai fost dopat cu cel mai puternic narcotic din lume: 
Anthony Matthias. Care, brusc, a încetat să-ţi mai furnizeze 
drogul. Ceea ce mă surprinde este că nu ai forţat să afli 
deznodământul, să te confrunţi cu el, cumva, undeva. Aveai 
dreptul la o explicaţie. 

— Nu a fost nevoie. Până la urmă mi s-a dat explicaţia. 

— Ceee? 

— Intr-o seară, după ce am încercat a suta oară să iau 
legătura cu el, m-a sunat un bărbat. Un om foarte ciudat... 

Soneria telefonului îi făcu pe amândoi să tresară. Havelock 
alergă către aparat - era linia de urgență. 

— Sunt Loring, se auzi o voce slabă. Sunt OK, dar lovit. 

— Unde eşti? 

— La un motel pe autostrada 317, aproape de Harrington. La 
motelul „Pheasant Run”. Camera 12. 

— Trimit un doctor. 

— Unul SPECIAL, Havelock. Foloseşte terenul din Denton. 

— Ce vrei să spui? 

— Trebuie să plec de-aici. Sunt cu o maşină de poliţie... 

— Poliţie...? DE CE? 

— lţi spun mai târziu. Totul... Să vină un medic SPECIAL cu o 
geantă plină de ace. 

— Oh, SPUNE, Charley! 

— Am prins un nenorocit. E gol puşcă - l-am legat de pat, să 
nu facă vreo prostie. Am UNUL! Vino repede! 

x 


Havelock tasta cu disperare butoanele telefonului de la Steril 
Cinci dând ordine după ordine, în timp ce locotenent- 
comandorul îl privea, asculta, fără să poate face nimic, aproape 
distrus. Michael îl informă mai întâi pe preşedinte, apoi ceru ca 
un doctor „foarte special” să fie trimis în Maryland cu elicopterul, 
însoţit de un om de la serviciul secret. Un al doilea elicopter era 


pregătit de decolare, aşteptându-l pe Michael pe un teren din 
Quantico, la 10 km depărtare; urma să fie escortat de cei care îl 
aduseseră pe Decker la Steril Cinci. Ultimul telefon, îl dădu chiar 
în casă. Sus. Jennei Karras. 

— Trebuie să plec. M-a chemat Loring în Maryland. E rănit, dar 
a prins unul - nu mă întreba cum. Şi ai avut dreptate. O sursă. E 
aici şi mai are multe de spus; coboară, te rog şi preia-l. Trebuie 
să plec... Mulţumesc. Michael se ridică de la birou şi se adresă 
ofițerului înfricoşat. 

— Locul meu va fi luat de o doamnă şi îţi ordon - îţi ordon, 
domnule comandor - să-i spui tot ce aveai de gând să-mi spui 
mie şi să răspunzi detaliat la toate întrebările pe care ţi le va 
pune. Escorta dumitale se va întoarce în 20 minute. După ce ai 
terminat - şi numai dacă doamna este de acord - poţi pleca. ŞI 
odată ce vei ajunge acasă, nu ai voie să-ţi părăseşti domiciliul, 
sub nici un motiv. Vei fi supravegheat. 

— Da, domnule Cross. 

Havelock îşi luă haina de pe marginea scaunului şi se îndreptă 
către uşă. Se opri şi se întoarse la Decker, cu mâna pe clanţă. 

— Să nu uit, numele ei e doamna Cross. 

x 

Cele două elicoptere aterizaseră pe terenul particular din 
Denton, Maryland. Cel de la Spitalul Naval Bethesda sosise cu 11 
minute înaintea celui din Quantico. Havelock se urcă în maşina 
trimisă de cei din Annapolis, cu un şofer special, care avea 
reputaţia de a şti toate cotloanele şi străduţele de pe coasta de 
est. Nimeni nu ştia ce se întâmplă, nici măcar medicul, căruia i 
se spusese să îi acorde primul ajutor lui Charles Loring şi să nu 
se atingă de prizonierul lui, până când nu apare cineva de la 
Steril Cinci. La motelul „Pheasant Run” fuseseră trimise două 
patrule de poliţie, care primiseră toate instrucţiunile de la 
serviciul secret. 

Odată ajunşi la faţa locului, Havelock îi mulţumi şoferului şi îl 
trimise acasă. Un poliţist îl intercepta pe Havelock, care acum se 
îndrepta către camere, căutând-o pe cea cu numărul 12 
inscripţionat pe uşă. 

— Steril Cinci, zise Havelock, observând cele două maşini de 
poliţie parcate la câţiva metri mai încolo, în penumbră. 

— Pe aici, zise polițistul, legitimându-se, apoi arătându-i 
încotro să se îndrepte. Camera 12 nu era vizibilă din faţă. Loring 


studiase bine amplasarea motelului - însemna că încă nu 
pierduse controlul. Am ajuns. Vă aştept afară. 

— Mulţumesc, spuse Havelock, îndreptându-se precaut către 
uşă. Apăsă clanţa; era încuiată, însă cineva dinăuntru întrebă: 

— Cine e? 

— Steril Cinci, răspunse Michael. 

Uşa se deschise şi în prag apăru un tânăr roşcat, pistruiat, 
care nu trecuse cu mult de treizeci de ani, cu mânecile cămăşii 
suflecate şi privire tăioasă. 

— Havelock? 

— Corect. 

— Mă numesc Taylor. Intră, trebuie să stăm de vorbă. 

Michael intră în cameră; doctorul închise uşa. Pe pat era un 
bărbat gol, legat de mâini şi de picioare şi cu căluş la gură, legat 
cu o cravată. Se uita la ei cu ochi plini de frică şi mânie. 

— Unde e...? 

Taylor arătă spre colţul camerei, unde, pe podea, zăcea 
Charles Loring, cu ochii pe jumătate închişi. Havelock făcu un pas 
către el, dar medicul îl opri. 

— Despre asta trebuie să vorbim. Nu ştiu ce se întâmplă aici, 
dar ştiu că nu pot fi responsabil pentru viaţa acestui om, care 
trebuia să fie de cel puţin o oră la spital. Inţelegeţi? 

— O vom face cât de curând, acum nu se poate, zise Michael, 
clătinând din cap. Trebuie să-i pun nişte întrebări. Este singura 
persoană care îmi poate furniza informaţiile de care am nevoie. 

Toţi ceilalţi au murit. 

— Poate că nu m-aţi auzit. Am spus în urmă cu o oră. 

— Te-am auzit, dar ştiu ce am de făcut. Imi pare rău. 

— Nu-mi placi, zise medicul, lăsând la o parte orice politeţe. 

— Din păcate nu mă interesează părerea ta, doctore. Voi fi cât 
se poate de scurt şi cuprinzător. Şi el ar vrea acelaşi lucru, crede- 
mă pe cuvânt. 

— Te cred. Am încercat şi nu am reuşit să-l scot de-aici. 
Michael se îndreptă către Loring şi se lăsă pe vine, apropiindu-şi 
faţa de cea a rănitului. Charley, sunt Havelock. Mă auzi? 

Loring deschise ochii şi, cu buze tremurătoare încercă să-i 
răspundă. In cele din urmă, reuşi: 

— Da. Te... aud... bine. 

— Îți voi spune ce am aflat. Dacă mă înşel, sau nu, fă-mi semn 
cu capul, atât. Nu te mai chinui să vorbeşti. OK? Agentul dădu 


din cap, iar Havelock continuă: Am vorbit cu cei de la poliţie, 
care încearcă să-şi dea seama ce s-a întâmplat. Din câte am 
înţeles, a sosit o ambulanţă care a adus un accidentat împreună 
cu soţia lui şi Randolph, împreună cu o asistentă şi un alt medic, 
l-au îngrijit. Loring dădu din cap, dar Havelock nu se opri: Lasă- 
mă să termin, apoi revenim. Peste nici cinci minute au sosit doi 
poliţişti, care au vorbit cu cardiologii noştri. Nimeni nu ştie ce au 
spus, dar au fost primiţi în sala de examinare. Agentul dădu din 
nou din cap, negativ. Două minute mai târziu un al treilea bărbat 
- presupun că de tine e vorba - a dat buzna pe uşă şi de aici a 
început balamucul. Loring dădu iar din cap. Havelock continuă 
repede. Personalul a auzit focuri de armă, cinci sau şase, nimeni 
nu ştie sigur. Majoritatea au fugit din clădire. Restul s-au ascuns 
în camerele pacienţilor şi au încuiat uşile. Când s-a terminat, 
cineva de afară te-a văzut cum ai ieşit cu un poliţist plin de 
sânge, pe care îl ameninţai cu arma. L-ai forţat să urce în maşină 
şi aţi plecat. Sper că nu trebuie să-ţi spun că au murit toţi: 
Randolph, celălalt medic, asistenta, victima accidentului, soţia 
acestuia şi echipa noastră. Au fost găsite două automate cu 
amortizor; încă se mai caută cartuşele. Deci, să ne întoarcem. 
Accidentul. 

Loring clătină din cap, şoptind. 

— Nici un accident. 

— De ce nu? 

— Nu poliţişti. 

Michael se uită la cel întins pe pat şi observă uniforma 
aruncată pe jos. 

— Bineînţeles că nu! Şi-au luat banii pentru asta. Ar fi trebuit 
să-mi dau seama; altfel nu l-ai fi luat pe sus. 

Agentul îi făcu semn cu mâna să se apropie. 

— Bărbatul şi femeia... din ambulanţă... accidentul... 

Identificaţi. 

— Nu. 

— La fel ca poliţiştii... corect? 

— Corect. 

— Accidentul, şopti Loring, oprindu-se pentru a trage aer în 
piept. Prea uşor. Bărbat rănit... soţia lângă el. Intră în... sală... 
doctor, asistentă... Randolph. Pe el. 

— De unde aveau să ştie că Randolph e acolo? 

— Nu contează. Spun asistentei... să-l cheme... ameninţă cu 


arma. Probabil. ÎI AU. Prea uşor. 


— Şi poliţiştii? 
— Grăbiți... fug ca dracu’. Trimişi să termine tot... TOT... 
repede. 


— De unde ţi-ai dat seama? N 

— Au lăsat uşile deschise la maşină, alergau... Inarmaţi... 
„Apaşuľ” a zis că accidentatul era un mafiot barosan şi că 
poliţiştii vor o declaraţie. Dacă era aşa, veneau trei maşini, nu 
una. Loring tuşi şi la colţul gurii i se prelinse o dâră de sânge. 

— Pentru Dumnezeu, zise Taylor încet, dar furios. De ce nu-i 
tragi mai bine un glonte în cap? 

— Vezi să nu-ţi trag ţie! Michael se aplecă din nou spre Loring. 
DE CE, Charley? De ce crezi că au fost trimişi să termine? 

— Nu sunt sigur. Poate m-au văzut pe mine... poate am ratat 
iar. 

— Nu cred. 

— Nu mai fi aşa amabil, mă calci pe nervi... probabil am ratat 
iar... Imbătrânesc. 

— Atunci lasă-ne prin testament instinctele, Matusalem, avem 
nevoie de ele. Nu ai ratat nimic. Ne-ai adus unul, Al ADUS UNUL, 
Charley. 

Loring încercă să ridice din umeri, dar Michael nu-l lăsă. 

— Spune-mi, Havelock. Shippers şi... nenorocitul de-acolo... 
sunt... călători? 

— Cred că da. 

— La dracu'... poate nu sunt chiar aşa bătrân. 

Michael se ridică şi se adresă doctorului. 

— la-l, Taylor, e al tău. Trimite-l la Bethesda şi sună la spital, 
dă ordin să primească cele mai bune îngrijiri. Să fie aşteptat de 
cea mai bună echipă de chirurgi. 

— Da, DOMNULE, zise doctorul, sarcastic. Altceva, DOMNULE? 

— Oh, da, domnule doctor. Pregăteşte-ţi geanta cu minuni. 
Apoi treci la treabă. 

x 

După ce doi bărbaţi îl transportară pe Loring cu targa la 
elicopter, Taylor se întoarse la Havelock. 

— Incepem? 

— Şi rănile? 

— Prietenul tău i le-a legat; nu mai sângerează. l-am dat nişte 
calmante, să nu aibă dureri. 


— Nu se vor amesteca cu chimicalele? 

— Dacă s-ar fi putut întâmpla asta, nu i le-aş fi dat. 

— Atunci înţeapă-l, doctore. Nu am timp de pierdut. 

Taylor scoase din geanta mare, neagră, de piele câteva 
seringi, ace şi fiole, le studie conţinutul câteva clipe, apoi le puse 
lângă coapsa goală a prizonierului. Acesta începu să se zbată şi 
să urle, ca un animal. Tăcu, şocat de durerea din braţul drept şi 
trase aer în piept, privind fix în tavan. Apoi, deodată, nu mai 
expiră aerul din plămâni; îşi ţinu respiraţia, faţa i se înroşea din 
ce în ce mai tare, ochii începuseră să-i iasă puţin câte puţin din 
orbite. 

— Ce dracu’ face ăsta...? 

— DA-TE! strigă Havelock, aruncându-l pe doctor într-o parte 
şi lovind cu pumnul în stomacul gol al asasinului. Respirația 
explodă prin gura legată cu căluş a prizonierului, care reveni la 
normal. 

— Mamă, zise Taylor adunându-se de pe jos. Ce-a fost asta? 

— E ceva nou pentru tine, doctore. Sunt programaţi ca nişte 
roboţi, să ucidă pe cine au de ucis - fără resentimente, fără cel 
mai mic regret. Nu se iartă nici măcar pe sine. 

— Atunci nu va negocia. Credeam că o va face, dacă va vedea 
astea. 

— Niciodată. Dă-i drumul, doctore. 

— Cum vrei să procedezi? Câte puţin, maximum? E cel mai 
rapid, dar există riscuri. 

— Care e cel mai mare? 

— Incoerenţa. Lipsa de logică. 

— Lipsa de...? Asta e. Maximum. 

— Nu e chiar atât de simplu. Cheia este să foloseşti anumite 
cuvinte, ca să ajungi unde vrei... 

— Imi spui exact ce vreau să aud, doctore şi, nu uita, pierdem 
timp. 

— Crezi? Taylor se mişcă repede şi, peste câteva secunde îl 
injecta pe asasinul care timp de câteva minute se zbătu, gemând 
mocnit. Cu cât face asta mai mult, cu atât substanţa se 
asimilează mai repede. Michael privea, fără să scoată un cuvânt. 
Cred că e gata acum, zise Taylor, studiind pupilele pacientului, 
care acum se liniştise şi scoţându-i căluşul. 

Havelock se aplecă peste pat, iar Taylor făcu câţiva paşi în 
spate. 


— Pot să încep? întrebă el. 

— Vorbeşte, e ca la rebus. 

— ORDINE, începu Michael, apropiindu-şi buzele de urechea 
asasinului, cu voce fermă, joasă, calmă. Ordine, ordine, ORDINE. 
Nimeni nu se mişcă fără să primească ORDINE! Dar trebuie să 
fim siguri, nu putem face nici o greşeală. Putem să încălcăm 
ORDINELE, nu? ACUM? 

Prizonierul clătina din cap dintr-o parte în cealaltă, deschise şi 
închise gura de câteva ori, dar nu scoase un sunet. 

— E o urgenţă, continuă Havelock. Toată lumea ŞTIE că e o 
urgenţă... o URGENŢA. Trebuie să ne grăbim, să ne grăbim... să 
ne grăbim. 

— Să ne grăbim... să ne grăbim, şopti asasinul. 

— De unde ştii? continuă Michael. Trebuie să fim SIGURI. 

— Zborul... zborul e LIN. Am auzit de două ori. Asta e tot ce ne 
trebuie. Zborul e... LIN. 

— Bineînţeles. ZBOR LIN. Acum e bine. Ne putem grăbi... 

Acum să ne întoarcem... Inainte de urgenţă. Relaxează-te. 
Dormi. 

— Foarte bine, zise doctorul. L-ai centrat mai repede decât am 
văzut vreodată. Deja ţi-a dat un răspuns. 

— Nu a fost greu, răspunse Havelock, ridicându-se. 

— Deci codul a fost „zbor lin”. Ţi l-a dat şi acum o să i-l dai tu. 
Eşti pe-aproape. 

— lar tu nu eşti deloc amator, doctore. Te rog, dă-mi un scaun. 
Mă grăbesc. Trebuie să-l termin repede. Michael se aşeză, 
sprijinindu-se cu mâinile de marginea patului şi vorbi din nou. 

— Zburăm lin... lin... foarte lin! ACUM, omoară-ţi partenerul. 

Asasinul clătină din cap, clipind, protestând fără să scoată un 
sunet. 

— M-ai auzit! strigă Havelock. Avem zbor lin, deci OMOARĂ-L! 

— Ce...? DE CE? şoapta era guturală. Ă 

— Eşti însurat? Spune-mi, dacă tot zburăm lin, eşti INSURAT? 

— Da... da, însurat. 

— Omoară-ţi SOŢIA! 

— De Ce? 

— ZBURAM LIN! Cum de poţi REFUZA? 

— De ce... DE CE? 

— Omoară-ți partenerul! Omoară-ți soția! Ai copii? 5 

— NU! Asasinul făcu ochii mari. Nu poți cere... NICIODATA! 


— Îţi cer! Zburăm lin! Ce mai vrei? 

— CONFIRMARE. Vreau confirmare! Eu... trebuie! 

— De unde? De la cine? Ţi-am spus deja. ZBURĂM LIN! Asta E! 

— TE ROG...! Pe mine, omoară-mă pe mine! Sunt... confuz! 

— De ce eşti confuz? Ai auzit ordinele mele şi le-ai auzit şi mai 
devreme. Eu ţi le-am dat? 

— Nu. 

— NU? Nu-ţi aminteşti? Dacă nu eu, CINE? 

— Călătoria... zborul lin. Controlul. 

— CONTROLUL? 

— Sursa. 

—  Sursa-control! EU sunt sursa-control a ta! Omoară-ţi 
partenerul! Omoară-ţi soţia! OMOARA-ŢI COPIII! TOŢI copiii! 

— Eu... eu... Nu poţi să-mi spui mie... te rog, nu eu. 

— Nu îţi cer, îţi ordon! Vrei să dormi? 

— Da. 

— Nu POŢI să dormi! Michael i se adresă abia auzit lui Taylor. 
Cât durează doza? 

— După felul în care i-o mănânci, jumătate din timpul normal, 
încă maxim zece minute. 

— Mai prepară una. 

— O să explodeze. 

— Stai liniştit. 

— Tu eşti medicul, zise medicul. 

— EU sunt sursa-control! strigă Havelock, lângă urechea 
asasinului. Tu eşti un nimic, paminyatchik. O să faci cum îţi spun 
eu şi numai ce-ţi spun eu! Acum, PARTENERUL, SOŢIA, COPIII... 

— AHHH...! strigătul era prelung, neajutorat. 

— Abia am INCEPUT... 

Asasinul legat, drogat, se zbătea, mintea lui se afla într-un 
labirint al groazei. 

— ACUM, îi zise Havelock, medicului. 

Taylor îl injecta din nou. Strigătele se transformară în urlete, la 
colţurile gurii i se prelingea saliva - violenţa era unicul răspuns la 
violenţă. 

— DĂ-MI-L! urlă Michael. DOVEDEŞTE-MI! Sau o să te omoare 
cu toţi ceilalţi la un loc! Partener, soţie, copii... o să muriţi cu toţii 
dacă nu-mi dovedeşti. Chiar acum, în acest moment. CARE E 
CODUL PENTRU SURSA-CONTROL? 

— HAMMER-ZERO-DOI! ÎI ŞTII! 


— Da, îl ştiu. Acum, spune-mi, unde mă poţi găsi - să nu 
MINŢI! 

— Nu ştiu... nu ŞTIU! Eu sunt sunat... Cu toţii suntem sunaţi. 

— Când vrei confirmare! Când livrezi informaţii. Cum ajungi la 
mine? 

— Spun... ca toţi. Aşa suntem toţi. 

— Cum? 

— Orfani. Cere... Orfan. 

— ORFAN? 

— Nouăzeci şi şase. 

— Orfan nouăzeci şi şase? Unde e? UNDE? 

— 0... r... f... a... Strigătul final a fost cutremurător. Asasinul 
căzu într-o stare completă de inconştienţă. 

— Gata, zise Taylor, luând pulsul prizonierului. Abia peste opt 
ore o să-i mai pot face o doză. Imi pare rău... doctore. 

— E-n regulă, doctore, zise Michael, căutându-se prin 
buzunare de ţigări. Putea să fie şi mai rău. Eşti un chimist al 
naibii de bun. 

— Mulţumesc. 

— Bei ceva? Ai timp? 

— Bineînţeles. Numai să-l trimit pe Boris la clinică. 

— Boris?... Ştii? 

— Aşa, cât trebuie. 

Michael se uită la medic, care, între timp, se îndreptase către 
noptieră şi acum vorbea cu cei de la spital. TELEFONUL. ORFAN- 
96. 

— la stai! strigă Michael. 

— Ce s-a întâmplat? 

— Dă-mi telefonul! Havelock i-l luă din mână şi formă, 
spunând literele cu voce tare: O, r, f, a, n... NOUA-ŞASE. 

— Centrala, zise o voce de femeie. 

— CV. 

— Doriţi numerar, carte de credit... 

— Carte de credit, zise Havelock, încercând să-şi amintească 
ce număr îi dăduseră cei de la Departament, după care nu i se 
putea lua urma. l-I dădu operatoarei - inima îi bătea nebuneşte 
în piept. 

— Bună seara şi vă mulţumim că aţi sunat la „Voyagers 
Emporium”, firma ce livrează prompt genţi de călătorie de lux, 
pe gustul clienţilor. Dacă aţi selectat din catalogul firmei noastre 


ceea ce doriţi să cumpăraţi, în douăzeci şi patru de ore veţi fi 
contactat de un reprezentant al nostru... _ 

Havelock închise telefonul. Mai avea nevoie de un cod. Într-o o 
clinică l-ar fi aflat... TREBUIA să-l afle... „Ambiguitate” se afla la 
capătul acestui cod. 

— Ceva? întrebă Taylor. 

— Asta depinde de tine, doctore. Ai auzit vreodată de 
„Voyagers Emporium”? 

— Bineînţeles. Sunt un fel de „Tiffany” în lumea genţilor de 
călătorie. Nevastă-mea a cumpărat o geantă din asta şi, când a 
venit factura acasă, era să jur că a mai luat o maşină. Sunt 
extrem de elegante. 

— Şi marca KGB. La asta trebuie să lucrezi. Vreau să te duci la 
clinică cu tipul ăsta; încearcă să scoţi încă nişte cifre de la el. 

Cineva ciocăni la uşă. 

— Ce e? întrebă Havelock, ridicând vocea. 

— Steril Cinci, eşti căutat. S-a anunţat de sus că trebuie să 
ajungi urgent la aerodrom. 

— Vin. Havelock se întoarse către Taylor. Ţinem legătura, îmi 
pare rău că nu avem timp să bem ceva. 

— Nici o problemă. 

x 

Michael se urcă în elicopter, iar pilotul îi făcu semn. 

— Aveţi un telefon acolo! strigă acesta. Staţi să închid uşile şi 
va fi mai linişte. 

— Cine e? 

— Nu ştim încă. Suntem bruiaţi. 

Uşa grea de metal se închise electronic. Havelock îşi lipi 
receptorul de o ureche, acoperindu-şi-o pe cealaltă. In cele din 
urmă, la capătul firului se auzi vocea preşedintelui Statelor Unite. 

— Vei fi dus la baza aeriană Andrews Force, să te întâlneşti cu 
Arthur Pierce. 

— Ce s-a întâmplat, domnule? 

— E în drum spre Poole's Island, dar vrea să vorbească cu tine 
mai întâi. E speriat şi nu cred că e genul care să se sperie din 
orice. 

— Ruşii? 

— Exact. Nu ştie dacă i-au acceptat sau nu povestea. L-au 
ascultat în tăcere, au dat din cap, apoi l-au poftit pe uşă afară. 

Crede că în ultimele 18 ore au aflat ceva important, ceva 


despre care nu vor să vorbească - ceva care ar putea arunca 
totul în aer. L-am avertizat să nu facă vreo mişcare precipitată 
fără să ne anunţe. 

— Care a fost răspunsul lor. 

— „Aveţi grijă de voi”, au spus. 

— Au ceva. 

— In ultimă instanţă, va trebui să-l scoatem pe Matthias la 
înaintare... fără să anticipăm nici un rezultat. Nu pot să-ţi spun ce 
va însemna asta - vom fi un guvern de leproşi, nimeni nu va mai 
avea încredere în noi... dacă vom mai fi pe hartă. 

— Ce pot să fac? Ce vrea Pierce? 

— Tot ce ai, tot ce ai aflat. Incearcă să găsească ceva, ORICE. 
Ai făcut vreun progres? 

— Da. Acum ştim legătura lui „Ambiguitate”, unde trimite, 
unde primeşte. Mâine dimineaţă vom şti şi cum şi prin cine. Apoi 
îl vom găsi. 

— Atunci s-ar putea să te afli la un pas de Parsifal. 

— Cred. 

— Nu vreau să aud asta. Vreau să răspunzi „da”! 

— Da, domnule preşedinte. Cred că da. 

— Dacă nu era aşa, nu ai fi spus-o. Mulţumesc lui DUMNEZEU. 
Du-te la Pierce. Dă-i tot ce ai. AJUTA-L! 

Elicopterului i se acordă permisiunea de a ateriza pe un teren 
din partea de nord a zonei principale a aerodromului. 

Andrews aproape că funcţiona pe principiul stat în stat, fiind 
un oraş militar, vast, bine păzit. Activitatea era intensă şi pentru 
miile de angajaţi nu exista zi sau noapte. Fiind cartierul principal 
al Sistemelor de Comandă ale Forţei Aeriene SUA, 
responsabilităţile erau aproape nelimitate. Zeci de clădiri, mii de 
computere, personal din cel mai calificat, de la translatori la 
funcţionari, operatori, ofiţeri, piloţi. Baza ocupa o suprafaţă de 
peste 4000 de acri şi se afla la est de Potomac şi la vest de golful 
Chesapeake, scopul acesteia fiind de a apăra continentul nord- 
american. 

Luminile de control îi localizară şi printre instrucţiunile primite 
de pilot se afla şi un mesaj pentru Steril Cinci. Havelock era 
aşteptat pe pistă de un jeep, care urma să-l ducă în zona de sud, 
unde îl aştepta şi de unde îl aducea înapoi la elicopter. 

Havelock sări din elicopter - aerul rece al nopţii îi dădea fiori, 
fiind accentuat de curentul făcut de paletele elicei. Îşi strânse 
trench-ul pe lângă trup, ridică gulerul, gândindu-se cu jind ce 
bine ar fi fost să aibă şi o pălărie - dar apoi îşi aminti că singurul 
articol de pus pe cap pe care îl poseda era un fes, pe care îl 
uitase pe undeva prin Poole's Island. 

— Domnule! DOMNULE! strigătul venea de undeva din stânga 
lui Michael. Era şoferul jeep-ului. 

— Nu te-am văzut, zise Michael, când ajunse în dreptul lui. 

— Aşa am primit instrucţiuni, domnule, explică şoferul. Să stau 
undeva la întuneric, să nu fiu văzut şi să vă aştept. 

— De ce? 

— Va trebui să-l întrebaţi pe cel care mi-a dat ordinul, 
domnule. 

Şoferul întoarse maşina spre stânga şi acceleră. Curentul din 
vehiculul decapotabil aproape că îl făcea pe Michael să tremure 
de frig. 

— Sper că e cald acolo unde mergem, zise Havelock. 

Sergentul se uită la el, apoi răspunse: 

— Imi pare rău, dar nu cred. Am primit instrucţiuni să vă duc 


pe o pistă din zona de sud. 

Havelock nu mai zise nimic, privind drumul, gânditor. De ce? 
Ce motiv avea să se întâlnească cu el atât de secret? Pentru ce 
asemenea precauţii? 

Despre Pierce citise în dosarele Departamentului de Stat şi, în 
plus, auzise multe despre el. Era cunoscut ca fiind un om extrem 
de inteligent şi extraordinar de bine pregătit, ales de însuşi 
Matthias, când încă mai era în deplinătatea puterilor intelectuale 
şi, mai ales, se ştia că niciodată nu vorbeşte decât dacă are ceva 
foarte important de spus. 

Şi preferase să se întâlnească cu el pe o pistă. 

Şoferul opri maşina. 

— Uitaţi-l acolo, zise sergentul. Vă las aici şi vă aştept la 
hangarul principal. Când aveţi nevoie de mine, nu trebuie decât 
să mă strigaţi. 

Havelock cobori şi-l văzu pe subsecretarul de stat că se 
îndreaptă spre el, un tip înalt, subţire, îmbrăcat cu un trenci 
închis la culoare şi pălărie asortată, cu mers energic. Se vedea că 
protocolul nu era foarte important pentru Pierce, care se apropia 
de el, scoţându-şi mănuşa de pe mâna dreaptă. 

— Domnule Havelock? întrebă diplomatul, cu mâna întinsă. 

— Domnule subsecretar? 

— Da, bineînţeles că dumneata eşti, continuă Pierce, 
strângându-i mâna. Ţi-am văzut fotografia. Sincer să fiu, am citit 
tot ce mi-a căzut în mână despre dumneata. Realizările dumitale 
în această lume a incertitudinii sunt remarcabile. Subsecretarul 
făcu o pauză, vizibil jenat. Presupun că îţi face plăcere natura 
exotică a profesiei dumitale. 

— Bine ar fi să fie aşa; mă faceţi să mă simt un tip grozav. 

Mai ales, dacă stau şi mă gândesc la greşelile pe care le-am 
făcut de câteva luni încoace. 

— Greşelile nu au fost ale dumitale. 

— De asemenea doresc să vă spun, continuă Michael, trecând 
peste comentariu, că şi eu am citit multe despre dumneavoastră. 
Anthony Matthias a ştiut ce a ştiut când v-a ales şi când v-a 
numit în funcţie. 

— Avem ceva în comun cu Anthony Matthias; dumneata mai 
mult. Pentru noi a fost un privilegiu să-l cunoaştem. Am avut 
perioade în care nu prea ştiam ce să fac cu viaţa mea - el m-a 
ajutat, mi-a îndrumat paşii. Datorită lui sunt acum cine sunt. 


— Cred că e valabil pentru amândoi. 

— Când am citit materialele despre dumneata, nu ai idee cât 
de mult te-am invidiat. li eram apropiat, dar niciodată nu puteam 
fi ceea ce ai reprezentat dumneata pentru el. Cred că a fost o 
experienţă extraordinară. 

— A fost - au fost mai multe. Din păcate, totul s-a terminat. 

— Ştiu. E de necrezut. 

— Să credeţi. L-am văzut. 

— Mă întreb dacă pe mine mă vor lăsa să-l văd. Sunt în drum 
spre Poole's Island. 

— Ce-ar fi să vă faceţi o favoare? Nu vă duceţi la el. E mai bine 
să vi-l amintiţi cum a fost şi să nu vă confruntaţi cu realitatea 
crudă. 

— Ceea ce ar trebui să şi facem, acum. Pierce clătină din cap, 
uitându-se la Havelock, apoi la luminile pistei. Nu e bine. 

Cred că nu i-am descris preşedintelui exactitatea cu care ne 
apropiem de marginea prăpastiei. 

— A înţeles. Mi-a spus ce v-au zis când i-aţi avertizat. „Aveţi 
grijă de voi”. 

— Da. Când se exprimă simplu, direct, simt că mă trec fiorii. 
Sunt un bun negociator, dar cred că dumneata îi cunoşti pe ruşi 
mai bine decât mine. Ce părere ai? 

— Aceeaşi cu a dumneavoastră. Amenințarea adevărată 
trebuie anticipată în momentul în care ei încetează să ameninte. 

Acţiunea ia locul vorbelor. 

— De asta mi-e teamă. Singurul lucru de care mă mai agăţ 
este că sper să nu fi luat legătura cu cei care, într-adevăr, apasă 
butonul. Ştiu că trebuie să fie siguri. Dacă ar avea dovezi 
concrete că Matthias a încheiat pacte de agresiune nucleară 
împotriva URSS şi dacă măcar miros că ar fi vorba de China, nu 
vor ezita. 

— Agresiune nucleară...? Havelock se simţea mai alarmat ca 
niciodată. Credeţi că s-a ajuns CHIAR aici? 

— Sunt pe-aproape. După cum îi ştiu eu, nici nu vreau să mă 
gândesc ce ar face dacă ar vedea aceste acorduri, negociate de 
un maniac... cu alţi maniaci. 

— Şi acum tac şi ne arată uşa. l-aţi avertizat, iar ei v-au spus 
să avem grijă de noi. Şi mie mi-e teamă, domnule subsecretar. 

— Deci ştii la ce mă gândesc? 

— Parsifal. 


— Da. CEVA s-a întâmplat. De aceea am vrut să te văd. Eşti 
singurul care ştie ce se întâmplă oră de oră. Dacă aş putea găsi 
ceva pe care să-l leg de o vorbă a lor, de o anumită reacţie, 
poate aş găsi o legătură. Caut o persoană, un eveniment. Orice, 
care să-i facă să nu se apropie de arme. Il ştii pe generalul 
Halyard? 

— Nu l-am cunoscut. Nici pe ambasadorul Brooks. Trebuia să 
mă întâlnesc cu amândoi în după-amiaza asta. Ce-i cu el? 

— Mi se pare a fi unul dintre cei mai buni şi cei mai SCEPTICI 
militari din ţara asta. 

— De acord. Nu numai după reputaţie, dar şi din dosar. Şi? 

— İn această după-amiază l-am întrebat cum ar proceda, dacă 
serviciile noastre secrete ar descoperi un asemenea pact, în care 
se prevăd atacuri în 45 zile şi care conţin date similare cu cele 
conţinute de documentele de la Poole's Island. Răspunsul lui a 
fost unul singur: „Lansare”. Dacă EL a spus asta, ce ar face alţii, 
mai puţin stăpâni pe ei? 

Arthur Pierce nu dramatiza - îl întrebase calm, ceea ce îi dădu 
lui Michael fiori şi mai reci decât aerul de afară. Cercul se 
închidea; timpul trecea. 

— Domnul preşedinte mi-a spus să vă ajut, începu el, dar nu 
ştiu cum. Voi încerca. Aţi spus că sunteţi în căutare de ceva de 
care să vă legaţi; s-ar putea să am acel ceva. In Rusia, există o 
operaţiune a KGB-ului, începută din vremurile NKVD-ului - anii 
‘30. Se numeşte „Aspiratsiya Paminyatchik” ... 

— Imi pare rău, îl întrerupse subsecretarul. Rusa mea nu e 
atât de bună fără translator. 

— Nu contează, e doar o denumire. Această denumire 
defineşte o strategie prin care medicii ruşi selectează copii, chiar 
foarte mici, pe care îi aduc aici. Sunt plasați în familii specifice - 
de marxişti adânc infiltraţi - şi crescuţi ca americani. În general, 
de-a lungul anilor sunt antrenați - programaţi, dacă doriţi - 
pentru responsabilităţile pe care le vor avea ca adulţi, care sunt 
dependente de talentele şi ceea ce au învăţat în timp. Apoi sunt 
infiltraţi - din nou, cu cât mai sus, cu atât mai bine. 

— DUMNEZEULE, zise Pierce, încet. Cred că această strategie 
are riscuri enorme. Rar găseşti oameni care să gândească aşa. 

— Oh, staţi liniştit, sunt perfect manipulaţi de programe 
speciale; cea mai mică deviere şi sunt, fie eliminaţi, fie trimişi 
înapoi în mama Rusia. Problema este că noi nu am reuşit 


niciodată să distrugem această operaţiune şi cei pe care i-am 
prins erau unii dintre cei mai puţin competenţi. Insă, acum, s-ar 
putea să reuşim. Am prins un paminyatchik. 

— AVEŢI un asemenea om? Unde? 

— Acum este în drum spre Bethesda - e rănit - şi diseară va fi 
transferat la o clinică în Virginia. 

— Să nu-l PIERDEŢI! E vreun doctor cu el? Unul bun! 

— Cred că da. Un specialist, Taylor, va sta cu el. 

— Atunci crezi că de dimineaţă ai putea să-mi dai ceva care să 
mă ajute în privinţa ruşilor? Poate tocmai de asta am nevoie. Să 
le răspund cu atac la atac. Să-i acuz... 

— Aş putea acum, îl întrerupse Havelock, dar nu vă puteţi 
folosi de ceea ce vă spun până nu primiţi acordul meu. Cel mai 
devreme, mâine seară. Se poate amâna până atunci? 

— Cred că da. Ce anume? 

— In urmă cu o oră l-am injectat cu substanţe chimice. Am 
aflat cum se procedează pentru confirmare şi, de asemenea 
codul sursei-control paminyatchik pentru zona asta. 

Arthur Pierce clătină din cap, uimit, admirativ. 

— M-ai pus la podea, zise el, cu respect. Ce pot folosi din toate 
astea? 

— Ce aveţi nevoie. De poimâine vă puteţi folosi de 
„Aspiratsiya Paminyatchik” pentru negocieri. 

— Acum câteva minute, domnul preşedinte mi-a spus... 
sunat la câteva minute după ce a discutat cu dumneata. Crezi c 
eşti atât de aproape de Parsifa 

— Vom fi şi mai aproape când îl vom duce pe pacientul lui 
Taylor la clinică. Dacă ne mai spune câteva cuvinte, putem 
ajunge la „Ambiguitate”. Odată ce ajungem la acesta, vom şti 
cine e Parsifal. EU voi şti. 

— Isuse, CUM? 

— Matthias mi-a spus că îl cunosc. Aţi auzit de o companie, de 
un lanţ de magazine, „Voyagers Emporium"! 

— De acolo sunt majoritatea genţilor mele de călătorie, din 
păcate. Eu nu regret, dar contul meu din bancă suferă. 

— De undeva de acolo, dinăuntru, dintr-un departament sau o 
secţie, se dă confirmarea. „Ambiguitate” ţine legătura cu cei de 
acolo; de acolo preia ordinele, prin ei transmite informaţii. li vom 
anihila cu încetul - FOARTE încet - şi-l vom găsi. 

— Şi care este codul sursei-control? 

— Hammer-zero-doi. Pentru noi nu înseamnă nimic şi poate va 
fi schimbat chiar în seara asta; însă faptul că am intrat atât de 
adânc în cercul lor, s-ar putea să-i facă pe mulţi de la Kremlin să 
transpire. Când vă dau semnalul, puteţi folosi orice aveţi nevoie, 
în principiu este o diversiune, dar cred că una destul de 
puternică. Vom crea un haos diplomatic, o furtună de telegrame 
între Moscova şi New York. Vom cumpăra timpul de care avem 
atâta nevoie. 

— Eşti sigur? 

— Sunt sigur că nu avem de ales. Ne trebuie timp. 

— Voi aştepta telefonul dumitale. Subsecretarul se uită la 
ceas. Mai am câteva minute înainte de plecare... Aş avea să-ți 
pun atâtea întrebări... 

— Sunt aici; când plecaţi, plec şi eu. 

Pierce clătină din cap, îngrijorat, în timp ce se căuta prin 
buzunare. Scoase un pachet de ţigări şi chibrituri. 

— Fumezi? întrebă el, întinzându-i pachetul. 

— Nu mulţumesc. Mi-am terminat doza de cinci sute. 

Subsecretarul aprinse chibritul, ţinând flacăra sub ţigară. 

Fără a fi protejată de cea de a doua mână, flacăra se stinse. 
Aprinse un al doilea chibrit, ridică palma şi inhală - fumul din 
gură se amestecă cu vaporii respirației. 

— La întâlnirea din după-amiaza aceasta, ambasadorul Brooks 
discuta despre ceva ce nu am înţeles prea bine. Spunea că un 
ofiţer KGB a luat legătura cu dumneata şi a făcut speculaţii pe 
marginea unei grupări din Moscova, care a lucrat cu Matthias la 
Costa Brava. 

— Se referea la Parsifal, nu la Matthias. Da, numele lui e 
Rostov şi nu a speculat. A spus adevărul. Există o bogată colecţie 
de fanatici, care s-au autonumit „Voennaya”. VKR. Nişte nebuni. 
Pe lângă ei, cei ca Decker sunt mici copii. 

— Cine e Decker? 

— Un ofiţer, care i-a furnizat toate datele lui Matthias, care a 
făcut copii după toate documentele importante ce conţineau 
strategii nucleare. 

— Sper că l-ai închis undeva, nu. 

— Nu pleacă nicăieri. E la el acasă, păzit. Nu e nebun - el chiar 
a crezut în ceea ce făcea. E un original, dar un patriot care... 

— Domnule subsecretar! Domnule SUBSECRETAR! se auzi un 
strigăt, acompaniat de huruitul unui motor de jeep. Domnul 


subsecretar Pierce? întrebă şoferul. 

— Cine ţi-a dat numele meu? întrebă Pierce, cu tăios. 

— Sunteţi chemat urgent la telefon, domnule. Au spus că 
sunteţi căutat de cei de la ONU, că trebuie să vă vorbească 
urgent. 

— Ruşii, zise Pierce, alarmat. Aşteaptă-mă, te rog. 

Subsecretarul se urcă repede în jeep şi făcu semn şoferului. 

Michael îşi strânse mai bine trench-ul pe lângă trup. 

x 


Arthur Pierce se întoarse şase minute mai târziu, se dădu jos 
din jeep şi îi făcu semn şoferului că e liber. 

— ERAU ruşii, zise el, apropiindu-se de Michael. Mâine 
dimineaţă vor să ne întâlnim. Aşa că le-am spus că s-ar putea să 
am pentru ei o informaţie care s-ar putea să genereze o furtună 
de telegrame - mi-am permis să folosesc expresia dumitale - 
între New York, ambasada lor de la Washington şi Moscova. 

Subsecretarul se opri, auzind zgomotele făcute de avionul din 
depărtare, pentru încălzirea motorului. Cred că trebuie să plec. 

Te rog să mă mai însoţeşti câţiva paşi. 

— Bineînţeles. Care a fost reacţia ruşilor. 

— Foarte negativă. Mă cunosc; simt că e vorba de ceva serios, 
de o diversiune pe care nu au cum să o evite. Am căzut de acord 
cu ei să ne întâlnim mâine seară. Pierce se opri şi se întoarse 
către el. Pentru Dumnezeu, aştept verde de la dumneata. Voi 
avea nevoie de fiecare argument, de fiecare armă posibilă. 
Printre acestea, un raport medical asupra diagnosticului lui 
Matthias. 

Pierce începu din nou să meargă, iar Michael îl însoţi în 
continuare. 

— ISUSE. Zgomotul motoarelor devenea din ce în ce mai 
puternic, cu cât se apropiau mai mult de avion. Cred că aici este 
cel mai sigur loc unde se pot purta discuţii, zise Pierce, ridicând 
vocea pentru a se face auzit. Nici un dispozitiv nu ar putea filtra 
asemenea zgomot. 

— Acesta a fost motivul pentru care aţi dorit să ne întâlnim pe 
pistă? întrebă Michael. 

— Probabil crezi că sunt paranoic, dar, da, acesta a fost 
motivul. 

— Nu sunteţi deloc. Cred că şi eu ar fi trebuit să mă gândesc 
la asta. 


Pilotul semnaliza, iar Pierce îi făcu cu mâna. 

— Să nu uit, zise el. Vroiam să te întreb dacă ştii cumva unde 
anume lucra Matthias cu acel Decker, strigă Pierce. 

— Undeva în Shenandoah, strigă Havelock la rândul lui. 
Decker i-a livrat materialele acolo şi în fiecare duminică se ducea 
să lucreze cu el. 

— Bine. Mulţumesc foarte mult! zise Pierce. 

Vântul puternic îi smulse pălăria din cap lui Pierce, care tocmai 
se pregătea să se urce în avion, deranjându-i frizura perfectă şi 
ciudată - o şuviţă de păr cărunt părea să-i despartă în două părul 
negru. Michael o opri cu piciorul, o ridică de jos şi i-o dădu înapoi. 

— Din nou, mulţumesc! strigă Pierce. 


Capitolul 35 


Trecu o oră şi patruzeci şi cinci de minute până când văzu 
luminile ce marcau drumul spre Steri/ Cinci. Zborul de la Andrews 
spre Quantico şi apoi drumul cu maşina către Fairfax îi creaseră 
o stare ciudată. Nu se simţea bine, nu ştia de ce nu se simte 
bine. 

Nu putea fi de vină doar scurta călătorie; era conştient că ceva 
în gândirea lui se blocase. Refuza să-şi amintească. Şi era 
incapabil să facă ceva în privinţa asta. 

Il aştepta o noapte lungă, fără somn. Poate că asta era. Avea 
nevoie de somn... avea nevoie de Jenna. Dar nu avea timp să 
doarmă, nu avea timp să fie cu ea, aşa cum şi-ar fi dorit. Nu avea 
timp decât de Parsifal. N 

OARE CE SE INTAMPLA CU EL? DE CE SE SIMŢEA DE PARCA O 
PARTE DIN MINTEA LUI, DIN SUFLETUL LUI, AR FI MURIT? 

Maşina se opri în faţa intrării. Cobori, mulţumi şoferului şi 
bodyguardului de la serviciul secret şi se îndreptă către uşă. 
Stând acolo, cu degetul pe sonerie, realiză că nu avea cheie să 
intre. 

Oare va avea vreodată o casă a lui - a lor - a cărei uşă să o 
deschidă cu cheia, aşa cum făceau milioane de oameni în fiecare 
zi? Era un gând prostesc, pe care îl alungă imediat. 

Uşa se deschise brusc şi în prag apăru Jenna, care îl apucă de 
braţ şi îl trase repede înăuntru. 

— Mulţumesc lui Dumnezeu! Aproape că strigă ea. Te-ai 
întors! Mai aveam puţin şi-mi pierdeam minţile! 

mei Ce e? A 

— Mikhail, vino cu mine. Repede! Il luă de mână şi-l trase 
după ea, urcând scările spre birou. Odată ajunşi acolo, luă o foaie 
de hârtie şi îi zise: 

— Sună la spitalul Bethesda. Interior 671. Dar mai întâi să-ţi 
spun ce s-a întâmplat! 

— Ce... 

— Paminyatchik-ul e mort. 

— Ceee? Michael înşfacă telefonul. Formă numărul cu mâini 
tremurătoare. Când? strigă el. CUM? 

— Executat, răspunse ea, în timp ce aşteptau ca cineva de la 


spital să răspundă. În urmă cu mai puţin de o oră. Doi bărbaţi. Au 
lichidat bodyguardul, înjunghiindu-l, apoi au intrat în rezervă şi l- 
au omorât. Patru împuşcături în cap. Medicul a scăpat - nu era 
acolo. 

— 671! Grăbiţi-vă, vă rog! 

— Eram disperată, şopti Jenna. Credeam că eşti acolo, afară... 
Mi s-a spus că nu, dar nu am ştiut dacă să-i cred. 

— TAYLOR? Ce s-a INTAMPLAT? 

Havelock îl ascultă pe doctorul care încă se afla în stare de şoc 
şi care îi spuse exact ce îi comunicase Jenna mai devreme. 

— L-am pierdut pe „Ambiguitate”, zise Michael, punând 
receptorul la loc. CUM? Asta nu pot să înţeleg! ... Securitatea a 
fost maximă, transportul - militar, am luat toate precauţiile! Se 
uită la Jenna, neajutorat. 

— Poate aţi fost văzuţi, zise ea. Nu eraţi prea departe de 
Centrul Medical. 

— Dar asta nu explică ce s-a întâmplat chiar acolo. Cum se 
poate să fie trimisă o echipă care să execute proprii oameni? 

— Paminyatchik. S-a mai întâmplat. 

— Dar de unde s-a ştiu că e o capcană? Am vorbit doar cu cei 
din „Apaşu!/' şi cu Loring! Havelock se uită la hârtiile de pe birou. 
Loring mi-a spus că e posibil să fi fost văzut, că a fost greşeala 
lui; nu cred. 

— Pare lipsit de orice logică, îl aprobă Jenna. 

— Au fost lichidaţi inclusiv cardiologii. Nimeni nu ştia ce e cu ei 
acolo, cine sunt. Doamne, CUM? Michael simţea cum îi pulsează 
sângele în cap. Făcu câţiva paşi spre fereastră. Apoi auzi 
cuvintele, spuse cu voce blândă de Jenna Karras. 

— Mikhail, ai mai vorbit cu cineva - preşedintele. 

— BINEÎNŢELES, dar... Se opri, privindu-şi propria imagine 
reflectată în fereastră... Insă nu o vedea... vedea doar silueta 
aceea... era noapte... zgomot de valuri ce se loveau de țărm... 
lumini. 

COSTA BRAVA. 

Silueta se contura... departe... şuviţe albe... păr negru... şapca 
luată de vânt... 

— Nu... NU! se auzi strigând; simţea mâinile Jennei, care îl 
mângâia pe faţă. Asasinii. ASASINUL! Oare era posibil? Nu putea 
concepe! 

— Mikhail! Jenna îi cuprinsese obrajii în palme. Mikhail, CE E? 


Ce s-a întâmplat? 

— NU e posibil! strigă el. Nu poate fi adevărat! 

— Ce, dragul meu? CE nu poate fi adevărat? 

— ISUSE! Simt că-mi pierd minţile! 

— Dragul meu, INCETEAZA! strigă Jenna, mai tare ca el, 
încercând să-l scoată din starea de şoc. FIN 

— Nu... nu, stai liniştită, sunt bine. Lasă-mă. LASA-MA! Din trei 
paşi era la birou. Unde e? UNDE MAMA DRACULUI E? 

— Ce să fie? întrebă Jenna, calmă. 

— Dosarul. 

— Care dosar? 

— AL MEU! îl găsi şi-l deschise; răsfoi paginile, respirând greu; 
părea că a înnebunit brusc, se comporta ca un maniac. 

— Ce te-a tulburat, Mikhail? Spune-mi. Lasă-mă să te ajut. Ce 
e cu tine? 

— Cu mine? Nimic. Cu EL! 

— Cine? 

— Nu am voie să greşesc. NU AM VOIE! Havelock găsi pagina 
pe care o căuta. Citi febril, urmărind rândurile cu degetul. S-ar 
putea să fie EL! 

Jenna îi cuprinse umerii. 

— Trebuie să fii tare, dragul meu. Nu eşti raţional; eşti în stare 
de şoc. Mă înţelegi? 

— Nu e timp, zise el, dându-i mâinile la o parte şi luând 
telefonul. Sunt bine şi ai dreptate. Sunt şocat, dar numai pentru 
că mi se pare incredibil. Mă înţelegi? INCREDIBIL! Găseşte-mi 
dosarul lui Pierce. 

— ARTHUR PIERCE? întrebă Jenna, uimită. 

— Da. REPEDE! Michael formă un număr. Nu am voie să 
greşesc, nu am voie să greşesc. Nu acum... 

— Domnul preşedinte? Sunt Havelock. Eram cu Pierce şi am 
încercat să-l ajut... Da, domnule este un om deosebit, foarte 
deosebit şi foarte bun. Am dori să ne clarificăm asupra unui 
punct; este minor, dar ne va ajuta pe amândoi să lămurim ceva. 
Are multe pe cap, multe de reţinut. La şedinţa de după-amiază, 
după ce am vorbit cu dumneavoastră, aţi discutat despre 
operaţiunea „Apaşul” de la Centrul Medical Randolph?... Deci 
toată lumea e la curent. Vă mulţumesc, domnule preşedinte. 

Jenna îi dădu dosarul lui Pierce. 

Havelock îl deschise şi căută imediat sinopsisul şi rubrica de 


„Caracteristici personale”. 

„Subiectul bea moderat, numai la ocazii, nefiind cunoscut ca 
persoană ce abuzează de alcool. De asemenea nu a fumat 
niciodată.” 

Chibritul, apoi flacăra neprotejată, stinsă de vânt... Felul în 
care expira fumul. UN SEMNAL. Peste câteva momente apare un 
şofer necunoscut, care îi aduce un mesaj urgent, folosind un 
nume pe care nu ar fi trebuit să-l ştie, înfuriindu-l pe cel căruia i 
se adresase. Arthur Pierce nu fusese căutat la telefon - dăduse 
un telefon! 

Nu avea voie să greşească. Odată ce făcea acuzaţia, nu mai 
avea cum să o retragă. li trebuiau dovezi... Da, Moscova. Oare la 
el se referise Rostov atunci, la Atena? 

— Mikhail, sună-l pe preşedinte, zise Jenna, privindu-l 
scrutător. 

— Trebuie să fiu absolut sigur. 

— Cum poţi să fii sigur când e vorba de un paminyatchik? 

— Apelând la o sursă de la Moscova. 

— Rostov? 

— Pot să încerc. Dacă nu e la fel de disperat ca mine, va fi în 
curând. Noi avem maniacii noştri, el îi are pe ai lui. Ridică a nu- 
mai-ştia-câta-oară telefonul şi apelă centrala Casei Albe. Daţi-mi, 
vă rog, Consulatul Uniunii Sovietice din New York. 

După ce se târgui câteva minute, reuşi să anunţe să fie căutat 
de urgenţă de către Directorul pentru Strategie Externă, Piotr 
Rostov, KGB, Moscova. 

Jenna luă un blocnotes de pe măsuţa de cafea şi se aşeză pe 
un fotoliu de piele. 

— Cât aşteptăm, vrei să discutăm despre Decker? 

— MAMA, DOAMNE! Mâna dreaptă a lui Havelock aproape că 
zbură în direcţia telefonului, în timp ce cu stânga răsfoi febril 
hârtiile de pe birou. l-am spus de el lui Pierce. Oh, Doamne, i-am 
spus de el! ... Vreau să vorbesc cu escorta lui Decker. 

GRABIŢI-VA! 

— Spuneţi. 

— Aici Steril Cinci. Avem toate motivele să credem că în zona 
voastră ar putea avea loc activităţi ostile. 

— Până acum nici un semn, veni răspunsul. Linişte totală. 

— Vreau să se dubleze, nu, să se tripleze paza. S-a înţeles? 

— Da. Cam ce credeţi că se urmăreşte? 


— Mai întâi neutralizarea voastră, apoi dispariţia lui Decker. 

— Mulţumim de avertizare. Terminat. 

Havelock închise telefonul şi se rezemă ceva mai liniştit de 
spătarul scaunului, oftând lung. 

— Doamne, ce obosit sunt, zise el. Să revenim, zise el. 

Jenna îşi răsfoi notițele şi se opri la o pagină, apoi dădu două 
înapoi. 

— Decker l-a descris pe cel de la telefon ca fiind un bărbat cu 
voce neobişnuită şi accent ciudat - „tăios, precipitat”. Şi-a 
amintit aproape toată convorbirea şi faptul că tipul s-a dat drept 
coleg al Secretarului de Stat. Am notat totul. Deşi nu e mare 
lucru, i-a mulţumit, l-a asigurat că Matthias îl apreciază, că nu 
trebuie să afle nimeni din guvern de proiect şi că, atunci când va 
veni timpul, secretarul de stat îl va numi la comanda armatei... 

— Eşti bună să-mi citeşti? Jenna îi citi, apoi Havelock îi zise: 

Să-mi laşi hârtia undeva, ca să o pot reciti - vreau să o studiez 
iar şi iar şi iar. Cel care a vorbit era Parsifal şi simt că, undeva, în 
trecut, nu de foarte mult timp, l-am auzit pe acest om. Trebuie 
să-mi dau seama cine e. 

— Mikhail? 

— Da? 

— Nu ţi se pare că Rostov ar fi trebuit să sune? 

— Ba da. E posibil să fie defecţiuni tehnice la Moscova. N-ar fi 
nimic nou. Havelock îşi aprinse o ţigară, inaugurând astfel un al 
patrulea pachet din ziua aceea. Telefonul sună. 

— Da? răspunse el. 

— Alo? Havelock? se auzi o voce la telefon. Te sun din partea 
prietenului tău, care te-a vizitat la Atena când erai în concediu... 

— Unde e Rostov? Cine eşti? 

— Ascultă-mă cu atenţie. Vorbesc de la o cabină telefonică de 
pe Eight Avenue şi sunt cu ochii pe stradă. In urmă cu un sfert de 
oră am primit un telefon de la Moscova şi din fericire superiorul 
meu nu era la Consulat - trebuie să fiu acolo, când se întoarce. 

— Unde vrei să ajungi? 

— Rostov e mort. A fost găsit la nouă şi jumătate dimineaţa, 
ora Moscovei, după ce a fost apelat telefonic şi nu a răspuns. 

— Cum a MURIT? 

— Patru gloanţe în cap. 

— Oh, ISUSE! Ai idee cine a făcut-o? 

— Se zvoneşte că cei de la Voennaya Kontr Razvedka şi, eu 


unul, cred. 

Oare Pierce ceruse să fie executat? Patru gloanţe în cap. 

Pe Rostov îl costase viaţa, dar poate era dovada de care avea 
nevoie. Era concludentă? Putea fi ceva concludent? A 

— Nume de cod Hammer-zero-doi, zise Michael. lţi spune 
ceva? 

— O parte, poate, totul, nu. 

— Care PARTE? 

— „Hammer”. A fost folosit în urmă cu câţiva ani, foarte 
restrictiv. Apoi cred că s-a abandonat. Hammarskjold, Dag 
Hammarskjold. Naţiunile Unite. 

— ISUSE!... Zero, zero... doi. Un zero e un cer... un cerc. Un 
consiliu, un sfat! Doi... dublu, de două ori, al DOILEA. A doua 
voce a delegaţiei! Asta e! Sună-mă peste treizeci de minute. 

— Încerc. 

Havelock se uită la Jenna. 

— E Pierce. Hammer-zero-doi. l-am spus - cu toţii i-am spus - 
despre faptul că Rostov încearcă să le ia urma celor de la 
Voennaya. El l-a omorât pe Rostov. ELE. 

— E încercuit, zise Jenna. L-ai prins. 

— L-am prins. El e „Ambiguitate” ... şi când o să pun mâna pe 
el o să-l duc la clinică şi o să-i fac la injecții de-o să-l ia dracu’. 

Michael formă repede un număr. 

— Cu domnul preşedinte, vă rog. Sunt domnul Cross. 

— Trebuie să fii calm, Mikhail. Calm şi explicit. Nu uita, pentru 
el va fi un şoc extraordinar şi, mai ales, trebuie să te creadă. 

Havelock dădu din cap. 

— Asta e partea cea mai grea. Mulţumesc de sfat. O să-l iau 
încet... domnul preşedinte? 

— Ce e? întrebă Berquist, nerăbdător. Ce s-a întâmplat? 

— Trebuie să vă spun ceva, domnule. Va dura câteva minute 
şi vreau să mă ascultați cu cea mai mare atenţie. 

— În regulă. Stai puţin să mă duc la un alt telefon; sunt 
oameni în camera alăturată... Ai vorbit cu Pierce? 

— Poftim? 

— Arthur Pierce. Te-a sunat? 

— Ce e cu el? 

— A telefonat aici în urmă cu o jumătate de oră; avea nevoie 
de o a doua lămurire. l-am spus că m-ai sunat, că vroiai să ştii 
dacă am discutat cu ei despre Centrul Medical Randolph - ce 


masacru, fir-ar să fie - şi... 

— VA ROG, domnule preşedinte! Amintiţi-vă. Ce i-aţi spus, 
EXACT? 

— Ce-i cu tine? 

— Ce v-a spus? 

— Despre ce? 

— SPUNEŢI-MI! mai întâi ce i-aţi spus! 

— Havelock, stai puţin, ce... 

— SPUNEŢI-MI! Nu aveţi timp, nici unul dintre noi nu mai are 
timp! Ce i-aţi SPUS? 

Berquist înţelese - îi răspunse calm, precum un lider conştient 
de alarmarea subordonatului, fără să înţeleagă, dar respectându- 
şi sursa. P 

— Deci, i-am spus că m-ai căutat şi m-ai întrebat IN MOD 
SPECIFIC dacă am discutat despre Centrul Medical Randolph la 
întâlnirea din această după-amiază. l-am spus că da şi că păreai 
uşurat că toată lumea a luat cunoştinţă. 

— EL ce a zis? 

— Sincer să fiu, părea confuz. Cred că a zis: „înţeleg”, apoi m- 
a întrebat dacă ţi-ai motivat cumva întrebarea. 

— Ce i-aţi RĂSPUNS? 

— Că am înţeles că amândoi eraţi îngrijoraţi, deşi nu eram 
sigur de ce. 

— Care a fost replica lui? 

— Nu cred că a răspuns... Oh, ba da. M-a întrebat dacă ai făcut 
vreun progres cu cel de la Bethesda. 

— Ceea ce rămăsese pe mâine, iar el ştia foarte bine! 

— Ce? 

— Domnule preşedinte, nu am timp să vă explic, nu mai am 
nici o clipă de pierdut. Oare Pierce a ajuns la camera ACEEA? 

— Nu ştiu. 

— Opriţi-l! El e spionul! 

— Eşti NEBUNI! 

— Dar-ar dracu’, Berquist, poţi să mă împuşti, dar acum fă 
bine şi ASCULTA-MA! Are camere de filmat asupra lui! In inele, în 
ceas! Opreşte-l! la-l! Ordonă să fie dezbrăcat şi căutat de 
capsule, are cianură asupra lui! Deşi nu am autoritatea, IŢI 
ORDON! TREBUIE! ACUM! 

— Rămâi la telefon, zise preşedintele Statelor Unite. S-AR 
PUTEA să trimit pe cineva să te împuşte. 


Havelock rămase la telefon. Se uită la Jenna. 

— Pierce şi-a dat seama că l-am găsit. 

— E încercuit. 

— Puteam să-l omor la Costa Brava. Vroiam să-l omor, dar nu 
m-am ascultat. Trebuia să-mi urmez instinctul. 

— Nu te mai gândi. ÎI ai. 

— Nu m-am rugat niciodată, şopti el. Nu cred în Dumnezeu. 

Dar acum, mă rog; cui? Nu ştiu. 

— Alo. 

— Da? 

— Nu mai e. A dat ordin patrulei marine să se îndrepte către 
Savannah. A plecat cu ei cu şalupa. 

— A intrat în camera ACEEA? 

— Nu. 

— Îţi mulţumesc, Doamne. 

— Are altceva, în schimb, zise preşedintele, încet. 

— Ce? 

— Dosarul psihiatric complet al lui Matthias. În care scrie tot. 


Capitolul 36 


Poliţia patrula pe străzile din Savannah - se mobilizaseră o 
mulţime de echipaje, care scotoceau maşinile ce intrau în 
perimetrul aeroportului, autobuzele şi gările. Se verificau 
agenţiile de închirieri de maşini, se instalaseră posturi de control 
atât pe autostrăzile principale, cât şi pe drumurile mărginaşe de 
ţară, începându-se cu Augusta la nord, continuând cu Saint Mary 
la sud, Macon şi Valdosta la vest. Descrierea bărbatului căutat 
fusese transmisă prin toate unităţile radio, municipale, 
districtuale şi se anunţase că ordinele erau date de persoane 
autorizate de la cel mai înalt nivel: „GASIŢI-L. GASIŢI BARBATUL 
CU O ŞUVIŢA ALBA IN FRUNTE. DACA ESTE VAZUT, APROPIEREA 
SE FACE DUPĂ CE S-AU LUAT CELE MAI MARI MĂSURI DE 
PRECAUŢIE. DACA FACE MIŞCARI BRUŞIE, IMPUŞCAŢI-L. 
MORTAL.” 

Guvernul federal îi asigurase pe oamenii puşi în mişcare că 
toate costurile vor fi suportate de Washington. Cei care erau 
liberi fuseseră chemaţi înapoi la serviciu, vehiculele care mai 
solicitau ceva reparaţii erau trimise pe străzi şi maşinile 
personale ale poliţiştilor fuseseră trimise prin cele mai întunecate 
cotloane. 

Peste tot erau opriţi atât pietoni, cât şi şoferi; oricine ar fi 
corespuns vag descrierii acelui bărbat, era rugat politicos să-şi 
dea jos pălăria, dacă purta, i se lumina faţa cu lanterne şi era 
controlat dacă cumva îşi vopsise părul recent. Se făceau 
descinderi la hoteluri, moteluri şi hanuri rurale, se verificau 
registrele cu cei întârziaţi, erau chestionaţi recepţioneri. 

Veni dimineaţa şi, odată cu ea, miile de rapoarte, pline de 
reproşuri şi frustrare faţă de metodele ineficiente ale Guvernului. 

Pentru că nu se trimisese nici o fotografie, nici măcar o schiţă 
în creion; singurul nume transmis era un evaziv „domn Smith”. 

Alarma încă nu se stinsese, dar era clar că întreaga căutare 
luase sfârşit. Bărbatul cu şuviţă căruntă trecuse de bariere. Acum 
putea fi blond, sau ras, sau complet grizonat, îmbrăcat cu cine- 
ştie-ce haine soioase, sau în uniformă de poliţie, sau de armată, 
fără să mai aibă nici o legătură cu înfăţişarea descrisă până 
atunci. 


Aeroporturile internaţionale erau infiltrate cu agenţi federali, 
ce foloseau echipamente sofisticate cu raze-X, scanând fiecare 
servietă şi bagaj de mână, în căutarea unei valize din metal cu 
cifru. La ora 23:30, 2700 de asemenea genţi fuseseră deschise şi 
căutate în amănunt, de la Kennedy, la Atlanta şi Miami 
Internaţional. 

— Mulţumesc foarte mult, zise Havelock la telefon, străduindu- 
se să nu-şi piardă tonul energic, simțind din plin efectele unei 
nopţi fără somn. Inchise şi se uită la Jenna, care turna cafea într- 
o ceaşcă. Nu pot înţelege, iar eu nu le pot spune. 

Pierce nu va suna niciodată la ORFAN-96, decât dacă are 
impresia că poate prelua mesaje în mai puţin de un minut. Ştie 
că am pus microfoane peste tot şi că am dublat paza. 

— Ai făcut tot posibilul, zise Jenna, aducându-i cafeaua la 
birou. Aeroporturile sunt supravegheate... 

— Degeaba, o întrerupse Havelock. Nu ar risca şi, de altfel, 
nici nu vrea să plece. Vrea ce vreau şi eu. Parsifal... Şi dosarul 
acela... Nu-i trebuie mai mult de un avion cu un motor care să 
treacă graniţa mexicană, sau un vas de pescuit, care se va 
întâlni cu altul, undeva între noi şi Cuba, sau în afara 
Galvestonului spre Matamoros şi dosarul a plecat spre Moscova, 
urmând a fi în curând în mâinile asasinilor-specialişti din 
Voennaya. Şi eu nu pot face nimic. 

— Granița mexicană e supravegheată de echipaje de poliţie, 
măsurile de securitate dublate. Tot ce înseamnă ambarcaţiune e 
oprită, controlată. Ai insistat asupra acestor aspecte, iar 
preşedintele a dat ordinele necesare. 

— Granița e lungă... 

— Odihneşte-te, Mikhail. Nu poţi funcţiona dacă eşti epuizat; 
este una din reguli, nu uita. 

— Una din reguli...? Havelock îşi cuprinse capul cu mâinile, 
masându-şi tâmplele cu degetele. Da, este una dintre reguli. 

—  Intinde-te pe canapea şi închide ochii. Pot să preiau 
mesajele şi apoi îţi voi comunica tot ce s-a întâmplat. Eu am 
dormit un timp, tu, nu. 

— Când ai dormit? întrebă Michael, uitându-se neîncrezător la 
ea. 

— Înainte de răsăritul soarelui. Tu vorbeai cu cineva de la paza 
de coastă. 

— Mda... Poate că mă voi întinde puţin, zise Havelock, 


ridicându-se greu de la birou. Câteva minute. E una dintre reguli. 

Ocoli biroul, apoi se opri; studie biroul elegant, plin de hârtii, 
agende, carnete şi coli. Doamne, nu pot să sufăr camera asta! 
zise el, îndreptându-se spre canapea. Mulţumesc pentru cafea - 
o beau mai târziu. 

Telefonul sună. Havelock se aşeză pe canapea, în timp ce 
Jenna răspunse. 

— Steril Cinci... Cine întreabă? Ascultă, apoi acoperi cu mâna 
partea de jos a telefonului, uitându-se la Michael. Sunt cei de la 
Departamentul de Stat, New York, Divizia de Securitate. A venit 
omul tău de la Consulatul sovietic. 

Havelock se ridică nesigur, oprindu-se o secundă pentru a-şi 
recăpăta echilibrul. 

— Trebuie să vorbesc cu el, zise el, îndreptându-se către 
birou. 

Credeam că a ajuns acolo cu câteva ore bune în urmă. Luă 
telefonul din mâna Jennei şi, după identificările de rigoare, îl ceru 
pe rus la telefon. 

— Unde dracu' umbli? 

— Se pare că pe-aici pe la voi este considerat de prost gust să 
gândeşti după orele de program, începu rusul, cu voce cântată. 

Am ajuns la patru dimineaţa şi după ce am supravieţuit unei 
tentative de jaf la metrou, am dat nas în nas cu paznicul, care 
mi-a spus că el nu are ce face până mai târziu, când se vor 
deschide birourile! l-am explicat că poziţia mea este precară, iar 
idiotul, cretinul, mi-a spus cu glas de miere că, dacă vreau, îmi 
face el cinste cu o cafea - la un restaurant public. In cele din 
urmă am intrat cum am ştiut eu în clădire - sistemul vostru de 
securitate e ridicol - am aşteptat pe un hol întunecat ora nouă, 
când a venit miliția. Atunci m-am prezentat şi imbecilii vroiau SĂ 
CHEME POLIŢIA! Vroiau SĂ MĂ ARESTEZE pentru că am intrat 
prin efracţie într-o clădire care este proprietatea Guvernului! 

— Bine, lasă, acum eşti aici şi... 

— Nu am TER-MI-NAT! zbieră rusul. Fiind suspectat de dracu' 
ştie ce, m-au pus să completez mii de formulare - din întâmplare 
erau în ruseşte - şi, între timp, nu am făcut decât să le dau de 
nenumărate ori numărul tău de telefon, cerând să fiu pus în 
legătură cu tine. Ce E CU VOI, măi oameni buni? Faceţi economie 
la telefoane? 

— Gata, acum am luat legătura... 


— TOT NU AM TERMINAT! De o oră, stau singur într-o cameră 
plină de atâtea microfoane că m-am simţit tentat să-mi dau 
pantalonii jos şi să le gazez pe toate. Şi TOCMAI acum mi s-au 
adus alte formulare, care vor să ştie care sunt ocupațiile mele în 
timpul liber şi hobby-urile! Mă trimiteţi în LAGAR? 

Michael zâmbi, recunoscător pentru acest moment care îl mai 
scosese puţin din starea de tensiune. 

— Te vom trimite unde vei fi în siguranţă, zise el. Şi să nu te 
îndoieşti nici o clipă - ai făcut cea mai bună alegere. 

Rusul oftă tare. 

— Ai dreptate, de ce să nu recunosc. M-am plâns şi eu. Nici nu 
vreau să mă gândesc ce ar fi făcut ai noştri într-un asemenea 
caz. Şi, în timpul ăsta, Albert Einstein al tău este, probabil, în 
drum spre Siberia. Doamne, a înnebunit lumea. 

— Nu facem decât să încercăm să supravieţuim, zise Havelock 
încet. Cu toţii. 

— O premiză la care subscriu. 

— La care a subscris şi Rostov. 

— Mi-amintesc cuvintele pe care ţi le-a transmis. „Nu mai este 
duşmanul meu, dar sunt alţii care mi-ar putea deveni duşmani”. 
Sunt cuvinte prevestitoare, Havelock. 

— Voennaya. 

— Maniaci! Veni replica guturală. Cred că în capul lor visează 
la un fel de Al Treilea Reich. 

— Cât de operaţionali sunt aici? 

— Cine ştie? Au proprii lor consilieri, metode speciale de 
recrutare. Au pus mâna pe mulţi, pe care nu ai cum să-i ştii. 

— Paminyatchik? Intr-adevăr, nu se pot vedea. 

— Crede-mă când îţi spun că în mine au avut încredere şi nu 
prea. Totuşi speculaţii se pot face... pe baza zvonurilor, nu? De 
fapt, pe asta m-am bazat şi când am luat hotărârea să plec de la 
ei. Rusul făcu o pauză. Sper că voi fi tratat bine, nu? 

— Păzit ca o comoară. Spune-mi de speculaţii. 

— De câteva luni încoace, anumiţi oameni care ocupau funcţii 
importante au început să dispară - demisii, ieşiri la pensie înainte 
de termen, boli... Nimeni nu a fost eliminat cu asemenea cruzime 
ca Rostov, dar poate că în cazul lui nu au mai avut timp. Toţi 
aceştia au avut ceva în comun, fiind caracterizați ca realişti, 
oameni care în cazul confruntărilor de indiferent ce natură au 
ştiut să caute soluţiile ideale. Piotr Rostov exemplifica acest 


grup; de fapt, într-un fel, era purtătorul lor de cuvânt. Nu mă 
înţelege greşit, eraţi duşmanii lui, vă dispreţuia sistemul - prea 
mult pentru puţin şi prea puţin pentru cei mulţi - dar înţelegea că 
totul are o limită. 

Ştia când să se oprească. Ştia că timpul e de partea noastră, 
nu bombele. 

— Să înţeleg că cel care l-a înlocuit pe Rostov gândeşte altfel? 

— Aşa se zvoneşte. 

— Voennaya! 

— Exact. Vor să preia încet-încet toate posturile principale din 
KGB şi speră ca în curând să dea la o parte liderii de la Kremlin. 
Dacă vor reuşi... Rusul nu-şi termină propoziţia. 

— Nu va mai fi nimic? încercă Havelock. 

— Cam aşa ceva. Vezi tu, ei sunt de părere că voi nu veţi face 
nimic. Că pot să vă mănânce cu fulgi cu tot. 

— Nu-mi Spui nimic nou. 

— Nici dacă vor să o facă cu ajutorul armelor nucleare? 

— Asta e o noutate. 

— E o nebunie, zise omul din KGB. Va trebui să reacţionaţi; 
lumea o va cere. 

— Dar cum putem opri VKR-ul? 

— Încercând să nu le furnizaţi „muniţie”. 

— La ce te referi când spui „muniţie”? 

— La provocări sau la acţiuni inflamatoare pe care le pot folosi 
cu scopul de a le flutura pe sub nasul celor câţiva bătrâni 
înţelepţi din Prezidiu. 

— Deci, Voennaya s-a infiltrat în KGB... zise Havelock, 
gânditor. 

— Zvonuri. 

— Ceea ce înseamnă că mulţi dintre ei se plimbă nestingheriţi 
prin ambasada noastră şi consulatul din New York. 

— Nu mai sunt sigur nici măcar de superiorul meu. 

— Şi cei de afară, paminyatchik, pot să ajungă la ei, să se 
folosească de ei. 

— Cred că ştii ceva. Eu nu. 

Havelock tăcu câteva clipe, încercând să nu se gândească la 
durerea ce-i presa tâmplele. 

— Să zicem că seara trecută s-a furat ceea ce tu numeai mai 
devreme muniţie. Hoţul - un spion extrem de adânc infiltrat în 
sistem, care a dispărut. 


— Renunţând de bună-voie la poziţia câştigată? 

— A fost descoperit. E din Voennaya. 

— Atunci urmăreşte plecările neanunţate ale ataşaţilor sau 
securiştilor sau ofiţerilor de comunicaţii. In general, în rândul lor 
se află recruţii VKR. Dacă poţi, interceptează-i, dacă trebuie, 
opreşte zborurile, avioanele. Pretinde că s-a furat din 
proprietatea statului, spionaj, orice, mergi la limită. Nu-i lăsa să 
plece cu muniţia. 

— Dacă nu e prea târziu. 

— Ce pot să-ţi spun fără să ştiu natura muniției? 

— Cea mai gravă posibilă. 

— Se poate nega? 

— Nu. Majoritatea e falsă - cea mai mare şi mai groaznică 
majoritate - dar va fi acceptată ca adevăr... 

Rusul amuţi, apoi zise încet: 

— Trebuie să vorbeşti cu cineva superior mie, cu cineva mai 
înţelept. Du-te la oamenii principali ai partidului, cei între 50 şi 
75 ani, care au trecut prin operaţiuni precum Barbarossa şi 
Stalingrad. Amintirile lor sunt vii; s-ar putea să te ajute. Mi-e 
teamă că eu nu pot. 

— Tocmai ai făcut-o. Ştim pe cine să supraveghem din 
ambasadă şi consulat... 

— Havelock, opreşte muniţia. Să nu ajungă la Moscova. Nu ştii 
de ce sunt în stare Voennaya. 

— Mi-e teamă că ştiu, zise Michael, ocolind biroul şi aşezându- 
se din nou pe scaun. Tare mi-e teamă, adăugă el şi apoi închise. 

Odihna a fost din nou amânată pentru încă trei ore. Havelock 
reuşi să rămână treaz cu cafea, aspirine şi comprese cu apă 
rece. Contactă fiecare departament de la secţiile de spionaj şi 
contraspionaj, care aveau informaţii sau acces la informaţiile de 
la ambasada Uniunii Sovietice sau la consulatul din New York şi 
le ordonă ca tot ce află să fie transmis la Steril Cinci. Numărul 
camerelor de luat vederi a fost dublat, în ambele clădiri sovietice 
din Washington şi New York, personalul ce urma să plece pus sub 
supraveghere, unităţile au fost avertizate să-şi ţină subiecţii sub 
supraveghere strictă, chiar cu riscul de a fi văzuţi. Totul era 
destinat inhibării oricărei iniţiative de a se livra ceva, orice, către 
Moscova. 

Era patru fără un sfert când un Havelock epuizat se aşeză pe 
canapea. 


— Ne descurcăm, zise el. Dacă nu cumva ne-a scăpat ceva, 
încă ne descurcăm. Dar s-ar putea să avem... Căzu între perne. 

Parsifal, aici. Trebuie să-l găsesc! Berquist spune că dacă 
trece şi noaptea asta, nu-şi mai poate asuma riscul. Lumea nu şi- 
| mai poate asuma. 

— Dar Pierce nu a intrat niciodată în camera aceea, protestă 
Jenna. Nu a văzut tratatele. 

— Dosarul psihiatric al lui Matthias le explică pe larg - în toată 
nebunia lor. Într-un fel, e mai rău. Un om diagnosticat ca fiind 
nebun, conduce politica externă a celei mai puternice şi temute 
ţări de pe pământ. Suntem nişte lepre... Berquist a spus că vom 
fi nişte lepre. Dacă vom supravieţui. 

Telefonul sună; Michael oftă şi-şi îngropa capul în perne. 

— Da, mulţumesc foarte mult, zise Jenna, care răspunsese. 

— Ce e? întrebă Havelock, deschizând ochii. 

— Cei de la Contraspionaj au mai trimis cinci fotografii. 

Mai trebuia una, dar se pare că respectivul a murit. 

— Fotografii? Ce fotografii, ale cui? 

— Ale oamenilor în vârstă de pe lista mea. 

— Da? Michael închise ochii. Bătrâni, şopti el. De ce? 

— Dormi, Mikhail. TREBUIE să dormi. Altfel nimănui nu-i faci 
bine. Jenna îngenunche lângă el, pe canapea. Işi lipi buzele de 
obrazul lui. Dormi, dragul meu. 

x 

Arthur Pierce îşi studie chipul în oglinda din camera motelului 
din Falls Church, Virginia; era satisfăcut de ceea ce văzuse. 
Acum era ras în cap, ceea ce se potrivea cu ochelarii şi cu 
pardesiul maron, ponosit, pe care îl îmbrăcase pe deasupra 
cămăşii albe, soioase, cu guler tocit. Işi crease o imagine de 
pierde-vară - nimeni nu oprea asemenea oameni pe stradă. 

Se întoarse cu spatele la oglindă şi traversă camera spre harta 
întinsă sub lampa ieftină, ce abia se sprijinea de perete, pe masa 
nesigură. In partea dreaptă se afla un container gri de metal, cu 
emblema Statelor Unite stanţată la mijloc şi care conţinea cel 
mai periculos document din întreaga istorie a lumii, o armă 
incredibilă, dar al cărei efect devastator nu putea fi declanşat 
decât dacă ajungea în mâinile celor de la Moscova. Şi nu în 
mâinile bătrânilor hodorogiţi - trebuia să ajungă pe biroul 
vizionarilor, oameni puternici, care ar fi făcut orice să 
îngenuncheze acest gigant corupt. Altfel, dosarul ar fi fost 


negociat şi în cele din urmă pus deoparte de fricoşi. Nu, se gândi 
Arthur Pierce, acest container de metal aparţinea VKR-ului. 

Nu putea să rişte şi cele câteva telefoane date îl lămuriră că 
ERA un risc să încredinţeze aşa ceva în mâinile celor câteva 
persoane în care putea avea încredere. După cum se aşteptase, 
personalul ambasadei şi consulatului erau strict supravegheate; 
toate zborurile internaţionale monitorizate şi bagajele de mână; 
controlate cu raze-X. Prea mult risc. 

Trebuia să se ocupe personal să le scoată din ţară, nu avea de 
ales. 

Oare unde era mintea aceea strălucită care făcuse totul 
posibil? Cel care se întorsese în patria mamă doar pentru a-şi da 
seama de adevăr - că se înşelase. SE INŞELASE! Unde era 
Parsifal. Unde era Alexi Kaliazin? 

Gândind astfel, Pierce studie harta. Havelock spusese ceva de 
Shenandoah - undeva, în zona aceea se afla Parsifal, probabil la 
distanţă nu prea mare de cabana lui Matthias. Insă Valea 
Shenandoah se întindea pe o suprafaţă de aproape 200 km?, de 
la Allegheny la Munţii Blue Ridge. Nu avea altă cale decât să 
aştepte să vadă ce va face Havelock. El cu munca, paminyatchik 
cu foloasele. 

Pierce se aplecă asupra hărţii, studiind-o concentrat, urmărind 
traseele cu degetul. Arcul, semicercul ce constituia drumul de la 
Steril Cinci, era complet acoperit, cu oameni şi vehicule în 
poziţie. De la Harper's Ferry, către Valley Pike, Autostrăzile 11 şi 
66, Şoselele 7, 50, 15, 17, 29 şi 33 - toate erau supravegheate şi 
nu aşteptau decât un semnal pentru a se îndrepta către 
destinaţie. Locul trebuia raportat. Asta era tot ce aveau de făcut 
oamenii lui. Erau simpli angajaţi, nu participanţi, plătiţi cu bani 
grei. 

După ce revăzu harta, Arthur Pierce, născut Nicolai Petrovici 
Maliekov, din satul Ramenskoie, URSS, rămase pe gânduri, 
gândindu-se la destinul lui şi la anii care l-au adus până aici. 
Niciodată nu a uitat cine este sau de ce i se oferise suprema 
ocazie de a servi cauza, o cauză atât de necesară unei lumi unde 
cei puţini tiranizau până la marginea prăpastiei disperării sau a 
sărăciei, unde manipulatorii capitalişti erau fruntea. Acestea nu 
erau concluzii trase în urma unor campanii banale de 
propagandă, erau adevăruri. Le văzuse cu ochii lui - de la satele 
arse din Asia de Sud-Est, la discursurile sforăitoare din sălile de 


şedinţă, care promiteau marea cu sarea, locuri de muncă, 
democraţie, dreptul la cuvânt. Cât de mult ura toate astea! Ura 
corupţia şi lăcomia şi mincinoşii care înşelau masele de care ei 
erau responsabili, abuzând de puterile ce le erau oferite, golindu- 
le buzunarele pentru a şi le umple pe ale lor... Trebuia să poată fi 
mai bine... Era o cale... Exista Voennaya. 

Toţi aceşti ani, luptând pentru o cauză, se gândi Arthur Pierce, 
privindu-se în oglinda ieftină de motel. Meritase; în câteva ore 
avea să şi-o dovedească. Incepuse aşteptarea. Răsplata va fi un 
loc în istorie. 

x 

Michael deschise ochii, se întoarse şi se ridică în capul oaselor, 
dându-şi seama că încăperea era acum luminată nu de razele 
soarelui, ci de lampa de pe birou. Era lac de transpiraţie. 

Era noapte, iar el nu era pregătit. Ce s-a ÎNTÂMPLAT? 

— Dobri den, zise Jenna cu glas dulce. 

— Cât e ceasul, o întrebă el, ridicându-se de pe canapea. 

— Şapte şi zece, spuse ea, de la birou. Ai dormit peste trei ore. 
Cum te simţi? 

— Nu ştiu. Terminat, cred. Ce se întâmplă? 

— Nu mare lucru. După cum ai spus, ne descurcăm, 
deocamdată. 

— Cine a sunat? 

— Nimeni foarte important - în general am primit rapoarte de 
la tot felul de tipi care spuneau că nu au nimic de raportat. 

Câţiva m-au întrebat cât trebuie să rămână pe poziţie şi le-am 
spus să nu se mişte până la noi ordine. 

— Bine. 

— Au sosit fotografiile. 

— Ce...? Ah, lista ta. 

— Sunt pe măsuţă. Uită-te la ele. 

Havelock observă cu coada ochiului cinci chipuri gri care 
păreau să se uite la el. Se frecă la ochi şi-şi şterse transpiraţia 
din păr, clipind des şi încercând să se concentreze. Se uită la ele 
pe rând; nu însemnau nimic pentru el. 

— Ăsta, zise el, fără să ştie sigur de ce. 

— Care? 

— Al patrulea. Cine e? 

Jenna se uită la hârtia din faţa ei. 

— Fotografia e veche, din 1948. Singura care a putut fi găsită. 


— Cine e? Ce-a fost? j 

— Un tip, Kaliazin. Alexi Kaliazin. Il recunoşti? 

Jenna se ridică de la birou. 

— Da... nu. Nu ştiu. 7 

— E o fotografie VECHE, Mikhail. UITA-TE. STUDIAZ-O. Ochii, 
bărbia, forma gurii. Unde? CINE? 

— Nu ştiu. Cu ce s-a ocupat? 

— A fost psihoterapeut într-o clinică, citi Jenna. A scris 
numeroase studii pe tema evaluării efectelor asupra oamenilor a 
perioadelor lungi de supraviețuire în condiții neprielnice. 

Expertizele lui au fost folosite de KGB; a devenit strateg la ei şi 
se ocupa cu scanarea informaţiilor primite de KGB de la cei de pe 
teren, căutând deviații care puteau revela dualitatea agenţilor 
sau a celor care nu mai erau capabili să funcţioneze în condiţii de 
stres. 

— Un evaluator. Nu ştiu cine e. E o faţă ca oricare alta... am 
văzut atâtea dosare. 

— Dar e CEVA! 

— Poate, nu sunt sigur. E 

— Uită-te în continuare. CONCENTREAZA-TE! 

— Cafea. Mai e cafea? 

— Am uitat, zise Jenna. Prima regulă de după trezire este 
cafeaua. Neagră şi tare. _ 

— Prima regulă, repetă Michael, confuz. Prima REGULA? 

— Poftim? 

— Unde sunt foile unde ai notat convorbirea cu Decker. 

— Acolo. 

— UNDE? 

— Acolo. Pe măsuţă. 

— UNDE??? p 

— Sub ultima fotografie. In dreapta. 

Havelock le luă şi începu să le răsfoiască febril. Găsi ceea ce 
căuta. 

— „Un accent ciudat”, şopti el. „Un accent ciudat”, dar CE 
accent? 

Inşfăcă telefonul, abia reuşind să-şi controleze tremurul 
mâinilor, în timp ce forma numărul. 

— Dă-mi-l pe locotenent-comandorul Decker. Ai numărul lui pe 
index. 

— Mikhail, fii calm. 


— TACI! Aşteptarea era insuportabilă. 

— Alo? se auzi o tentativă de voce de femeie. 

— Cu domnul comandor Decker, vă rog. 

— Imi... pare foarte rău, nu e aici. 

— Este, pentru MINE! Sunt domnul Cross. Dă-mi-l la telefon. 

Trecură 20 secunde, timp în care Michael avu impresia că-i va 
exploda capul. 

— Ce este, domnule Cross? întrebă Decker. 

— Ai spus „un accent ciudat”. La ce te refereai? 

— Poftim? 

— Telefonul pe care l-ai primit de la cel care spunea că 
vorbeşte din partea lui Matthias! Când ai spus că avea un accent 
ciudat, la ce te refereai, străin, rus? 

— Nu, deloc. Era piţigăiat şi foarte anglican. Aproape british, 
dar nu chiar. 

— Noapte bună, domnule comandor, zise Michael, închizând. 

„Pune-ţi ceva de băut... ştii care sunt regulile aici...” 

Havelock formă din nou un număr, citindu-l de pe lista cu 
telefoane importante. Suna. Aşteptarea era aproape o plăcere, 
însă prea scurtă; avea nevoie de timp să-şi revină. Poole's Island. 

— Aici domnul Cross. Daţi-mi legătura cu cei de la Securitate, 
vă rog. 

Răspunse o altă voce. 

— Verificare, zise ofiţerul de serviciu. 

— Sunt Cross. Executaţi ordinul, prioritate-zero. Vă rog, 
confirmaţi. 

— Începeţi numărătoarea, zise vocea. 

— Unu, doi, trei, patru, cinci, şase... 

— OK, s-a scanat. Ce s-a întâmplat, domnule Cross? 

— Spune-ţi-mi, în urmă cu aproximativ şase săptămâni a 
plecat vreun ofiţer de la dumneavoastră, în permisie? 

Tăcerea părea interminabilă. 

— Informaţia dumneavoastră este incorectă, domnule Cross. 
Nimeni nu a părăsit insula. 

— Mulţumesc mult. Alexandru cel Mare... RAYMOND 
ALEXANDER! FOX HOLLOW! 

— El e, zise Michael, aplecându-se peste birou şi strângând 
receptorul telefonului în mână. El e Parsifal, Raymond Alexander. 

— ALEXANDER? Jenna se uită la el, clătinând încet din cap. 

— TREBUIE să fie! Sunt cuvintele lui - „regulile”. „Una dintre 
reguli, parte din regulă”. Intotdeauna reguli; viaţa lui este o serie 
de reguli! Accentul ciudat nu era străin, nu era rusesc. Era 
accent pretenţios, de Harvard anii '30, pe care Alexander îl 
folosea cu cea mai mare plăcere, în sălile de lectură, în sutele de 
dezbateri. Emfază, punctare rapidă a frazei. E Alexander! 

— După cum mi l-ai descris, zise Jenna calm, dar ferm în 
acelaşi timp, este o contradicţie enormă pe care nu cred că o 
poţi explica. Eşti pregătit să-l acuzi că ştia de identitatea unui 
spion sovietic şi că nu a făcut nimic în privinţa asta? Mai ales 
unul, atât de periculos precum subsecretarul de stat? 

— Nu, EU nu pot să explic, dar el poate. O va face. M-a trimis 
la Poole's Island, spunându-mi o poveste de rahat despre un 
ofiţer care a plecat de urgenţă să se culce cu nevastă-sa. Nu a 
existat o asemenea persoană; nimeni nu a plecat de-acolo. 

— Poate că proteja o altă sursă. 

— Atunci de ce o minciună atât de elaborată? De ce nu un 
simplu refuz? Nu, a vrut să mă facă să cred - şi să se protejeze în 
acelaşi timp! 

— İn ce SCOP? întrebă Jenna, apropiindu-se de birou. De ce ți- 
a spus? Ca să fii OMORAT? 

— Lasă-l pe el să răspundă. Havelock formă un număr de 
interior. Vreau o maşină şi o escortă să mă urmeze. Cam la o oră 
de mers cu maşina de aici. Acum. Un moment avu tendinţa să-l 
sune pe preşedinte, dar se răzgândi. Nu, zise el. 

— Preşedintele? întrebă Jenna. 

— N-o să-l sun. Nu încă. In starea în care e acum s-ar putea 
să-mi trimită pe cap un batalion de comando. Nu vom afla aşa 
adevărul. Incolţit, există riscul ca Alexander să-şi zboare creierii. 

— Dacă ştii că ai dreptate, ce mai vrei să afli? 

— DE CE! zise Michael furios, deschizând un dulap din care îşi 
luă automatul L/ama. Şi cum, adăugă el. 

— Vin cu tine. 


Havelock se uită la ea, simțind cum începe să se înfurie, însă 
privirea ei rugătoare îl înmuie. „Atât de multe de recuperat”. 

— OK. Stai să iau trench-urile şi mergem. 

Jenna făcu stânga-mprejur şi se duse spre măsuţă, de unde 
luă fotografiile, inclusiv una dintre ele care căzuse pe podea. 

— De ce? întrebă Michael, făcând semn către fotografii. 

— De ce nu? îi replică ea. 

x 


A 


Bărbatul ascuns în întunericul pinului înalt, îşi aranja mai bine 
centura lată de piele ce-i înconjura mijlocul, încercând să mai 
elibereze din presiune. Deodată, departe, văzu farurile unei 
maşini ce venea dinspre Steri/ Cinci. Luă binoclul cu infraroşii cu 
mâna dreaptă şi cu stânga scoase din buzunar staţia de emisie- 
recepţie. Apăsă un buton şi zise: 

— Activitate, spuse el. Fii pe fază. Răspunde. 

— Aici Nordul, se auzi primul răspuns. 

— Şi Sudul, se auzi al doilea. 

Bărbatul cocoţat sus în copac nu scăpa din priviri maşina. 

Era un Buick, regla nivelul de vizibilitate şi zise: 

— Sunt femeia şi bărbatul, zise el. Nord, vin spre tine. 

— Suntem pregătiţi. 

— Sud, poţi să pleci. 

— OK. 

— STAŢI! Mai e o maşină... Un Lincoln, în faţă doi federali; în 
spate nu văd... Acum, da. Nu mai e nimeni, sunt doar doi. 

— E escorta, zise Nordul. Aşteptăm până vor trece şi ei. 

— Nu vă apropiaţi prea tare, ordonă bărbatul din copac. Sunt 
curioşi. 

— Stai liniştit. 

Gardul alb care marca proprietatea lui Alexander strălucea în 
lumina farurilor. In zonă nu erau nici un fel de maşini şi doar 
câteva ferestre luminate. Incetini şi zise în staţie. 

— Escortă, am ajuns. Rămâi în partea de sus a drumului. 

Vreau ca omul la care mergem să creadă că suntem singuri. 

— Şi dacă aveţi nevoie de noi? întrebă Escortă. 

— Nu voi avea. 

— Imi pare rău, domnule, nu e de-ajuns. 

— Bine, dacă voi avea nevoie o să mă auziţi. Nu sunt timid; voi 
trage câteva focuri de armă. 

— Să zicem că e bine, dar numai în cazul în care suntem 


aproape de casă. 

— Nu vreau să vă apropiaţi. . 

— Din nou îmi pare rău. Il lăsăm pe Abraham aici şi ne 
apropiem de casă, pe jos. 

Michael ridică din umeri şi închise staţia; nu avea sens să se 
contrazică cu ei. Inchise farurile şi opri maşina. Se uită la Jenna. 

— Eşti gata? 

— Da. Strecură fotografiile sub trench. Sunt gata. 

Coborâră din maşină, închiseră portierele şi se îndreptară 
către uşa uriaşă de stejar. Havelock apăsă butonul soneriei. Uşa 
se deschise - servitoarea se uita la ei, uimită. 

— Bună seara. 

— Bună seara, domnule. Nu ştiam că domnul Alexander 
aşteaptă musafiri. 

— Suntem prieteni vechi, zise Michael, ţinând-o pe Jenna de 
braţ şi păşind înăuntru. Nu avem nevoie de invitaţii. Face parte 
din reguli. 

— Pe aceasta nu o ştiam. 

— E nouă. Domnul Alexander este acolo unde poate fi găsit de 
obicei la ora asta? In bibliotecă? 

— Da, domnule. li voi spune că sunteţi aici. Numele, vă rog. 

In capătul holului se auzi un zgomot. 

— Nu e cazul, Enid. Era vocea tăioasă, piţigăiată a lui 
Raymond Alexander. Şi pe domnul Havelock IL AŞTEPTAM. 

Havelock intră împreună cu Jenna în salonul elegant, 
înfrumusețat cu antichităţi aduse din toate colţurile lumii şi apoi 
trecură de uşa din lemn masiv sculptată manual, care dădea 
spre biblioteca. O trecu în partea stângă; ea înţelese imediat. 
Scoase din buzunar automatul şi-l ţinu pe lângă trup, până când 
apăsă pe clanţă. Deschise uşa brusc şi apoi se lipi cu spatele de 
perete. 

— Ţi se pare că ar fi necesar, Michael? 

Havelock intră în încăperea semilaminată de două lămpi, una 
de birou şi un lampadar, sub care stătea Raymond Alexander, 
nemişcat, ţinând în mâinile palide un pahar cu brandy, în aceeaşi 
ţinută de casă - haina de catifea roşu închis. 

— Intră, zise el, luând de pe măsuţa de lângă el o 
telecomandă şi închizând televizorul mare, situat undeva pe 
peretele de deasupra uşii. Domnişoara Karras e o femeie foarte 
frumoasă, încântătoare... Intră, draga mea. 


Jenna apăru în pragul uşii. 

— Eşti un monstru, zise ea, simplu. 

— Chiar mai rău de-atât. 

— Ai vrut să ne omori pe amândoi, continuă ea. De ce? 

— Nu pe el, niciodată pe el. Nu... MIKHAIL. Alexander ridică 
paharul şi bău. Viaţa dumitale - sau moartea - niciodată nu au 
fost luate nici măcar în considerare. Nu ne puteam permite. 

— Aş putea să te omor pentru asta, zise Havelock. 

— Repet. Nu ai fost luată în considerare. Numai tu; erai 
singurul care conta. Trebuia să pleci şi ştiam că nu-ți vor da 
drumul niciodată, erai prea valoros. Trebuia să o faci singur, să 
insişti. Trebuia să suferi, dar atât de mult încât să nu mai existe 
altă cale pentru tine. A mers. Ai plecat. A fost necesar. 

— Pentru că te cunoşteam, zise Havelock. Il ştiam pe cel care 
şi-a condus un prieten pe drumul spre nebunie, transformându-l 
în ceva grotesc. Îl cunoşteam pe cel care i-a făcut asta lui 
Anthony Matthias. Il cunoşteam pe Parsifal. 

— Ăsta e numele cu care m-aţi botezat? Parsifal. Ce ciudat! Ce 
ironie! Tipul ăsta e un vindecător. 

— De asta ai făcut-o, nu? ŞTIAM cine eşti. 

Anton clătină din cap, cu ochi pe jumătate închişi, umbriţi de 
sprâncene groase. 

— Pentru mine nici tu nu reprezentai cine-ştie-ce importanţă. 

Anton a insistat. Tu reprezentai ultimele lui rămăşiţe de 
integritate; deveniseşi o obsesie pentru el. Ultima picătură de 
conştiinţă decadentă. 

— Dar tu ai ştiut cum să o faci. Ştiai de agentul dublu care se 
ridicase atât de sus în Guvernul nostru, încât mai avea puţin şi 
urma să fie numit secretar de stat. AR FI FOST numit, dacă nu ar 
fi făcut greşeala să se implice personal în afacerea Costa Brava. 
Ştiai cine e! 

— Nici noi nu am înţeles ce s-a întâmplat la Costa Brava! Am 
aflat mai târziu. Nu am înţeles nimic, am fost şocaţi. 

— Nu şi Matthias. 

— Ba da. Atunci ne-am dat seama că nu mai putem controla 
ce se întâmplă. Mâinile bătrânului jurnalist se încleştaseră pe 
pahar. 

— Deci m-ai trimis la Poole's Island ca să fiu omorât. 

— NU! Alexander clătină din cap. Nici măcar nu am crezut că 
te vei duce acolo, că ţi se va da voie. 


— Foarte convingătoare povestea ta cu nevasta ofițerului. 
Păcat că a fost o minciună. Dar te-am crezut, mi-am dat cuvântul 
că-mi voi proteja sursa. Că te voi proteja. Nu am spus nimic 
niciodată, nici măcar lui Bradford. 

— Da, da, am vrut să te conving, dar nu aşa. Vroiam să o iei 
pe căile tale, să te confrunţi cu ei, să-i faci să spună adevărul... 
Şi, odată ce aflai adevărul, INTREGUL adevăr, îţi dădeai seama. 

Poate puteai să opreşti... Fără mine. 

— Cum? Pentru Dumnezeu, CUM? 

— Cred că ştiu, Mikhail, zise Jenna, privindu-l fix pe Alexander. 
Omul acesta nu e Parsifal. Poate slujitorul lui, dar nu Parsifal. 

— E adevărat? întrebă Havelock. 

— Pune-ţi ceva de băut, Michael. Şi domnişoarei Karras. 

Vreau să vă povestesc ceva. 

— Lasă băuturile, zise Havelock. Spune ce ai de spus. 

— In urmă cu câţiva ani, începu jurnalistul, uitându-se fix la 
paharul din mână, eu şi Anton am comis o crimă. Pe atunci ni s-a 
părut ceva foarte grav, mult mai grav decât era în realitate, iar 
pedeapsa ar fi fost extrem de grea. Am fost prostiţi... fraieriţi. Şi 
faptul că ni s-a întâmplat tocmai nouă - doi intelectuali 
pragmatici, cum credeam noi că eram - ni s-a părut de netolerat. 
Totuşi, s-a întâmplat. Ori din cauza prieteniei mele cu Matthias, 
ori pentru că aveam o oarecare poziţie în acest oraş, un bărbat 
m-a sunat din Toronto şi mi-a spus că a obţinut un paşaport fals 
şi că vine cu avionul la Washington. Era cetăţean sovietic, un 
bărbat educat, foarte puţin trecut de şaizeci de ani şi angajat în 
Guvernul sovietic, într-o poziţie destul de înaltă. Intenţia lui era 
să plece, iar eu puteam să-l pun în legătură cu Anthony Matthias. 
Jurnalistul făcu o pauză şi-şi sprijini coatele pe genunchi, 
aplecându-se în faţă. De asemenea, oferea în schimb o vedere 
largă asupra afacerilor interne sovietice. Schimb pe schimb. O 
lună mai târziu deja lucra în Departamentul de Stat. Intr-o seară, 
când ne aflam cu toţii în această încăpere, ne-a spus adevărul. 
Că e agent sovietic şi că ani de zile a furnizat încontinuu date 
despre noi Moscovei. Dar ceva se întâmplase, nu mai avea cum 
să-şi ducă misiunea până la capăt, se simţea bătrân, obosit, 
presiunile erau prea mari, cerinţele la fel... Vroia să dispară. 

— Şi odată ce tu şi Anton - cei doi intelectuali pragmatici - 
eraţi responsabili de infiltrarea lui, v-a adus exact în punctul în 
care a vrut, zise Michael, revoltat de inepţiile despre care 


povestea Alexander. 

— In parte, da, dar mai exista o justificare. Anthony Matthias 
era la începutul uneia dintre cele mai frumoase perioade ale 
carierei lui. Dacă s-ar fi aflat, ar fi însemnat un dezastru din 
punct de vedere politic... Chiar eu am prezentat şi susţinut acest 
argument. 

— Sunt convins că nu a durat mult să-l convingi, zise 
Havelock. 

— Mai mult decât ai putea să crezi, replică Alexander, puțin 
enervat. Se pare că ai uitat cine era. 

— Se pare că nu am ştiut niciodată. 

— Continuă, te rog, interveni Jenna. 

Jurnalistul se uită lung la ea, înainte de a vorbi. 

— Omului acela i se dăduse un ordin - să fie pregătit pentru o 
serie de rapoarte şocante despre Blocul de Est şi să le dea o 
asemenea formă, încât să-l forţeze pe Anton să ceară şi să obţină 
blocadă navală a Cubei, plus „Alertă Roşie” prezidenţială. 

— Nucleară? 

— Da, domnişoară Karras. Aceste rapoarte, coroborate cu 
dovezi, „fotografii”, trebuiau să arate faptul că în jungla şi 
regiunile coastei de sud a Cubei, se pregăteau arme nucleare, 
pentru a fi oricând gata de ofensivă. 

— In ce scop? întrebă Jenna. 

— Capcană geopolitică, zise Michael. Cine pică în plasă, e 
terminat. 

— Exact, zise Alexander. Anton mobilizează forţa militară a 
Statelor Unite, o duce la graniţa cu Cuba şi, atunci, graniţele se 
deschid, pentru a permite echipelor de inspecţie să-şi facă 
treaba şi să vadă cu ochii lor adevărul. Nu găsesc nimic, Anthony 
Matthias e umilit în public, portretizat ca fiind un alarmist isteric 
- ceea ce nu a fost niciodată - şi toate negocierile lui strălucite, 
aruncate la gunoi. 

— Dar acest agent sovietic, zise Jenna uimită, acest bărbat de 
şaizeci şi ceva de ani care hrănea Moscova cu secrete de stat, 
era un profesionist; de ce a refuzat? 

— A spus că Anthony Matthias este un om mult prea valoros 
pentru a fi sacrificat de o gloată de ruşi nebuni. 

— Voennaya, spuse Havelock. 

— Rapoartele au sosit şi au fost ignorate. Nu a avut loc nici o 
criză. 


— Dacă Matthias nu ar fi ştiut despre ce e vorba, le-ar fi 
acceptat ca autentice? întrebă Michael. 

— L-ar fi forţat cineva să o facă. Oamenii din secţia lui s-ar fi 
speriat - dacă nu li s-ar fi spus dinainte la ce să se aştepte. Anton 
a vorbit mult timp cu ambasadorul sovietic, într-o discuţie 
confidențială. Pe atunci au căzut multe capete la Moscova. Anton 
l-a ajutat apoi pe acel bărbat care s-a dezis de propriile idealuri, 
l-a ajutat să capete o nouă identitate, o nouă viaţă, scăpându-i 
de cei care au vrut să-l lichideze. 

— lar acesta a revenit. 

— Da. In urmă cu mai puţin de un an, fără să sune, fără să se 
anunţe, a venit la mine. Era după-amiază şi nu a vrut să 
vorbească în casă - l-am apreciat pentru asta. Deci, am ieşit la 
plimbare - doi bătrâni, liniştiţi, cine s-ar fi luat de noi! 

Pentru prima dată Havelock observă că lui Alexander îi 
tremură mâinile. 

— Plimbându-ne, s-a oprit brusc şi mi-a spus: „Trebuie să faci 
ce te rog, pentru că acum s-a ivit o ocazie cu care lumea nu se 
va mai întâlni.” Nu mă ruga, mă şantaja, pentru că, dacă nu 
făceam cum vroia el, urma să „dezvăluie” că şi eu şi Anton ne- 
am implicat, împreună cu el, în activităţi de spionaj, Anton mai 
mult ca mine, bineînţeles. Vroia să ne expună, să ne distrugă. 

— Ce vroia să faci? 

— Să scriu în ziarul meu despre deteriorarea rapidă şi colapsul 
unui bărbat atât de puternic încât putea duce lumea întreagă în 
pragul nebuniei. 

— Acest bărbat, rusul, ţi-a spus în după-amiaza aceea ce se 
întâmplă cu Matthias? 

— Da. Il văzuse, fusese cu el, ştia semnele bolii. Tirade urmate 
de văicăreală, autojustificări constante, falsă umilinţă... suspecta 
pe toţi din jurul lui - paranoia - şi faţadă normală în public. Din 
când în când, greşeli, lapsusuri, goluri de memorie, nevoia de a 
da vina pe alţii pentru propriile greşeli... am văzut cu ochii mei. 
L-am studiat mult timp, am mers la Shenandoah aproape în 
fiecare duminică... 

— Duminica? îl întrerupse Havelock. 

— Da, duminica. 

— Decker? 

— Oh, da, comandorul Decker. Dar, vezi tu, cel căruia voi îi 
spuneţi Parsifal, convinsese un Matthias ce se deteriora pe zi ce 


trecea că toată politica lui, viziunile, urmau să-şi găsească ultima 
justificare în puterea totală. In „Mega-Planul”, cum îi spuneau 
ei... şi-l găsiseră pe cel care să le facă jocul. 

— Ultima partidă de şah. 

— Pentru Anton a fost una dintre cele mai distrugătoare 
terapii. De fiecare dată când îl revedeam, era schimbat, în ochii 
lui se citea dezorientarea, mai mare, tot mai mare, cu fiecare zi 
care trecea. In ceea ce te priveşte, zise Alexander, oftând, ştia că 
nu are cum să te convingă. Ştia că nu vei fi de acord cu el şi asta 
nu putea să suporte - să-i spună cineva că se înşeală, mai ales 
tu. 

— Aşa aş fi făcut. 

— Se temea de tine să nu intervii dur asupra muncii lui... 

— Deci a trebuit să fiu dat la o parte. 

— Trebuia să te duci într-un loc de unde să nu-l mai poţi 
judeca. Cred. Făceai parte din realitatea de zi cu zi, erai la 
Departamentul de Stat. 

— Şi Parsifal a ştiut cum să o facă, zise Michael, amar. Ştia 
cine e spionul din Departament. A luat legătura cu el şi i-a spus 
ce să facă. 

— Exact. Specialitatea lui Parsifal, zise Jenna. Selectă una 
dintre fotografii şi i-o dădu lui Michael. Psiholog. Alexi Kaliazin - 
cel al cărui chip ţi-a atras atenţia. 

— Nu-l cunosc! strigă Havelock, ridicându-se de pe scaun şi 
îndreptându-se spre Alexander. CINE E? 

— Nu-mi cere să spun nume, şopti jurnalistul. Nu mă implic. 

— Lua-te-ar dracu’, deja eşti implicat! strigă Michael şi mai 
tare! Cine e? 

— Uită-te la fotografie. Jurnalistul tremura din cap până-n 
picioare. Uită-te bine. Imaginează-ţi-l fără cel puţin trei sferturi 
din păr, fără sprâncenele acelea dese. Priveşte liniile feţei, ochii, 
pune-i o barbă fină, albă. 

Michael înşfacă fotografia şi se uită lung la ea. 

— Zelienski... Leon ZELIENSKI! 

— Credeam că ţi-ai dat seama. Fără ajutorul meu. Ultimul joc 
de şah... cel mai bun jucător de şah pe care-l cunoştea Anton. 

— Dar nu e rus, e polonez! Profesor pensionar, care a predat 
la catedra Universităţii Berkeley... adus de la Universitatea din 
Varşovia! 

— O nouă identitate, o nouă viaţă, actele necesare, izolare la 


tară. 

Havelock ar fi vrut să-şi strivească tâmplele în mâini. 

— Tu... tu şi Zelienski. Doi BĂTRÂNI DEMENŢI! Ştiţi ce aţi 
FĂCUT? 

— A scăpat de sub control. Totul a scăpat de sub control. 

— Niciodată nu aţi controlat nimic. Din momentul în care 
Zelienski a luat legătura cu spionul, ai pierdut! Cu toţii am 
pierdut! Chiar nu-ţi dădeai seama ce se întâmplă? Nu puteai să-l 
OPREŞTI? Ştiai că Matthias e la Poole's Island. De unde ştiai? 

— O sursă. Unul dintre doctori. li e frică. 

— Deci ştiai că a fost diagnosticat ca nebun! Cum de l-ai putut 
lăsa să meargă mai departe? E 

— Nu l-am mai putut opri. NU POT SA-L OPRESC! Acum e la fel 
de nebun ca Anton - nu vrea să mă asculte. Se crede cel puţin 
Cristos - el e lumina, calea... UITA-TE la mine! strigă Alexander 
deodată, tremurând din tot trupul. De un an nu mă gândesc 
decât la asta! TU ce ai fi făcut? 

— Dumnezeu să mă ajute, nu ştiu, nu pot decât să sper că aş 
fi făcut mai bine ca tine. ... dar nu ştiu. Nu ştiu decât că nu aş fi 
acceptat asemenea compromisuri doar ca să menţin un mit, să 
fiu pompos, să-mi spun iar şi iar că sunt infailibil. Se întoarse 
către Jenna. Să plecăm de-aici, zise el. Avem un drum lung de 
făcut. 

x 

— Sudul către Nord. 

— Aici Nordul. Ce e? 

— Du-te la un telefon şi sună-l pe Victor. Aici am mişcare. 

Ambele maşini au plecat, în mare viteză, îndreptându-se către 
vest. 

— Să nu-i pierzi. 

— Nici o problemă. Sunt pe urmele lor. 


Capitolul 38 


Cerul nopţii era ciudat divizat - în spate, lumina limpede a 
lunii, deasupra, un cer negru. Cele două maşini mergeau una în 
spatele celeilalte pe drumuri de ţară, cei din Linco/n protejând 
fără să înţeleagă, iar Michael şi Jenna înțelegând prea bine şi 
temându-se. 

— Acum nu mai sunt reguli, zise Michael. Cartea nu a fost 
scrisă. 

— E capabil să se schimbe, asta e tot ce trebuie să ştii. A fost 
trimis aici cu un scop şi apoi s-a îndreptat în altă direcţie. 

— De bunăvoie? Alexander spunea că Zelienski - Kaliazin - le- 
a zis că se simte bătrân şi obosit, că presiunile erau prea mari. 
Poate că a renunţat şi a păşit în sanctuar. Nu ştiu în ce direcţie s- 
o luăm. Nu ştiu ce să cred. Nu mă pot pune în locul lor. Havelock 
luă staţia şi zise: Escortă, cam la ce distanţă eşti? 

— La treizeci de metri, Steril Cinci. 

— Incetineşte şi rămâi la cel puţin 2 km. Ne apropiem de zonă 
şi nu e greu să-şi dea cineva seama că sunteţi vehicul 
guvernamental. Nu vreau să se facă nici o legătură între noi. 
Dacă cel pe care îl contactez îşi dă seama cine sunteţi, nici nu 
vreau să mă gândesc la consecinţe. 

— Nu ne place distanţa, zise escorta. 

— Imi pare rău, dar e un ordin. Să nu vă văd. Ştiţi care este 
destinaţia; mergeţi pe drumul de munte pe care vi l-am descris. 
Seneca şi nu mai ştiu cum. Apoi urcați vreo 800 m. 

Vom fi acolo. 

— Sunteţi bun să repetaţi ordinul, domnule? 

Michael îl repetă. 

— E clar? 

— Da, Steril Cinci. Şi înregistrat. 

x 


Havelock opri maşina şi cobori geamul. Citi semnul pe care 
scria: 
SENECAS NOTCH 
Dead End. 
La Leon Zelienski acasă mai fusese de două ori; odată, într-o 
după-amiază, să-l ajute să-şi pornească maşina şi, apoi, câţiva 


ani mai târziu, într-o noapte ca asta, când Matthias îşi făcea griji 
pentru el, gândindu-se că Leon s-a împotmolit pe undeva prin 
noroi. Zelienski nu se împotmolise, dar Michael, da. Işi amintea 
bine drumul. Il dusese pe Zelienski acasă; acum venea după 
Alexi Kaliazin. Parsifal. 

— Am ajuns, zise Havelock, intrând pe drumul de piatră şi 
părăsind şoseaua. Dacă mergem pe mijloc, reuşim să urcăm. 

— Atunci mergi pe mijloc. 

În curând, deasupra lor, în dreapta se văzu casa; era puţin mai 
mare decât o cabană, construită din piatră. In curte se vedea o 
maşină şi o singură fereastră era luminată. 

Havelock stinse farurile şi se întoarse către Jenna. 

— Totul a început aici, zise el. In mintea omului de sus de- 
acolo. Totul. De la Costa Brava la Poole's Island, de la Col des 
Moulinets la Steri/ Cinci, aici a început. 

— Oare tot aici se va termina, Mikhail? 

— Vom încerca. Să mergem. 

Coborâră din maşină şi se îndreptară, prin ploaie, către casă. 

Ajunseră în faţa uşii masive de lemn; Michael se uită la Jenna 
şi ciocăni. 

Câteva clipe mai târziu uşa se deschise şi în prag apăru un 
bătrân aproape chel, cu barbă mică, albă, mic de statură. Când îl 
văzu pe Havelock, făcu ochii mari şi rămase cu gura căscată, cu 
buze tremurânde. 

— MIKHAIL, şopti el. 

— Bună seara, Leon. Am venit să-ţi aduc salutări din partea lui 
Anton. 

x 

Blondul văzu semnul, citind numai ce-l interesa: „Dead End". 
Mai merse câţiva metri, apoi trase pe dreapta. Lăsă motorul 
pornit şi farurile aprinse, apoi scoase din buzunar un pistol 
automat cu ţeava lungă, la care ataşă un amortizor. Inţelesese 
instrucţiunile domnului fără nume; Linco/n-ul trebuia să apară 
dintr-o clipă în alta. 

lată-l! Blondul dădu drumul la frâne şi începu să rotească de 
volan de la dreapta la stânga, semnul indiscutabil al unui şofer 
beat, nesăbuit. Precaut, şoferul limuzinei încetini, trăgând cât 
mai mult posibil dreapta. Blondul acceleră şi maşina părea să-i fi 
scăpat de sub control, derapând din cauza torentelor de ploaie. 
Când ajunse la mai puţin de douăzeci de metri, blondul apăsă 


brusc acceleraţia până la podea şi intră în Lincoln cu toată 
viteza. 

— Fir-aţi ai dracului să fiţi de nemernici! urlă blondul prin 
fereastra deschisă, vorbind ca un om beat, clătinând din cap 
înainte şi-napoi. Mamă, mamă, sângerez! Aoleu, mi-a dat 
sângele peste tot! 

Cei doi bărbaţi coborâră din Lincoln, fiecare pe partea lui şi 
alergară către el, în lumina orbitoare a farurilor - blondul nu făcu 
decât să iasă pe geam puţin, să ţintească şi să-i împuşte pe 
amândoi. Cu precizie. 

x 

— Să-ţi spun Leon sau Alexi? 

— Nu TE CRED! strigă bătrânul rus, aşezat în faţa focului, 
clipind des şi uitându-se cu ochi mari la Havelock. Procesul era 
ireversibil. Nu era NICI O SPERANŢA. 

— Puţini au mintea şi voinţa lui Anton. Când se va recupera la 
întreaga capacitate, nimeni nu ştie, dar se simte ceva mai bine. 
L-au ajutat mult medicamentele şi electroterapia; acum e 
conştient... Conştient de ceea ce a făcut. Havelock se aşeză pe 
scaunul din partea opusă lui Zelienski-Kaliazin. Jenna rămăsese 
lângă uşa care dădea spre bucătăria micuță. 

— NICIODATA nu am mai auzit de aşa ceva! 

— Dar nici nu a mai existat un om ca Matthias. M-a chemat 
personal; m-au trimis la Poole's Island şi mi-a spus totul. Numai 
mie. 

— Poole's Island? 

— Acolo este sub tratament. Cum să-ţi spun, Leon sau Alexi, 
bătrâne prieten? 

Kaliazin clătină din cap. A 

— Nu Leon, niciodată nu am fost Leon. Intotdeauna, Alexi. 

— Dar ai trăit ani buni ca Alexi Zelienski. 

— Intr-un sanctuar forţat, Mikhail. Sunt rus, nimic altceva. 

Havelock şi Jenna se uitară unul la altul - ochii ei îi spuneau că 
e de acord cu el - că îl aproba şi îl admira enorm pentru 
întorsătura pe care o dăduse situaţiei. 

— Dar ai venit la noi... Alexi. 

— Nu am venit de bunăvoie. Am fost silit de alţii. De oameni 
care au corupt sufletul patriei mele, care au trecut orice limite 
ale graniţei bunului-simţ, care au ucis chiar dacă nu era nevoie, 
care au făcut toate acestea cu un unic scop - puterea. Cred în 


sistemul nostru, Mikhail, nu în al vostru. Dar în aceşti oameni nu 
cred; dacă ar putea, ei ar schimba cuvintele în arme şi apoi se va 
dovedi că nimeni nu a avut dreptate. Nu ar mai fi nimeni pe 
pământ. 

— Şacali, zise Havelock, fanatici care în capul lor cred că vor 
putea înfiinţa cel De-al Treilea Reich, care nu credeau în faptul că 
timpul e de partea voastră. Nu credeau decât în bombe. 

— Cam asta. 

— Voennaya. 

Kaliazin tresări. 

— Asta nu i-am spus-o niciodată lui Matthias. 

— Nici eu. Sunt pe teren de şaisprezece ani. Crezi că nu ştiu 
cine sunt cei de la VKR? Nu i-am spus nimic, l-am ascultat. Mi-a 
povestit totul... că ar fi fost distrus, că nu ar mai fi avut nici un fel 
de influenţă... totul. Tu ai fost un om care a crezut în el, însă 
acum m-a rugat să vin la tine. Trebuie să înceteze, Leon - scuză- 
mă, Alexi. Ştie de ce ai făcut, ce ai făcut, dar trebuie să 
ÎNCETEZE. 

Kaliazin se uită la Jenna. 

— Unde e ura din ochii dumitale, domnişoară? 

— N-o să vă mint să vă spun că nu urăsc, însă mă stăpânesc 
foarte bine. Şi încerc să înţeleg. 

— Trebuia să o facem. Anton trebuia să scape de spectrul lui 
Mikhail. Trebuia să ştie că avea alte interese, care nu mai ţineau 
de guvern. li era atât de teamă că... fiul lui... va afla ce face şi va 
încerca să-l oprească. Kaliazin se întoarse către Havelock. Nu 
putea să te scoată din minte. II obsedai. 

— A aprobat ce ai făcut? întrebă Mikhail. 

— Cred că s-a făcut că nu vede, o parte din el revoltată de 
sine, o alta sperând în supravieţuire. Şi domnişoara Karras a 
devenit preţul. 

— Niciodată nu te-a întrebat cum ai făcut-o? Cum ai reuşit să 
iei legătura cu cei de la Moscova? 

— Niciodată. Apoi, bineînţeles, totul a devenit haos... Nu ne-a 
venit să credem ce am auzit. O femeie a fost omorâtă pe plajă... 

— La ce te aşteptai? întrebă Havelock, controlându-se cu greu. 
DOI... TREI BĂTRÂNI DEMENŢI. 

— Da, dar nu suntem asasini. Anton a dat ordin ca ea să fie 
trimisă la Praga şi supravegheată. 

— Ordinele acelea au fost interceptate, schimbate. 


— Şi nu am mai putut face nimic. Tu ai dispărut, iar el a 
înnebunit complet. 

— Am dispărut? EU am dispărut? 

— Aşa i s-a spus. Şi când a auzit, a suferit un şoc şi mintea i-a 
luat-o razna. Credea că şi tu ai fost omorât. Pentru el a fost 
picătura care a umplut paharul. 

— De unde ştii toate astea? insistă Michael. 

Kaliazin clipi încurcat. 

— A mai fost cineva. Acest om avea surse, un medic. A aflat. 

— Raymond Alexander. 

— Deci Anton ţi-a spus? 

— Da. Şi tu mi-ai spus de el când am sunat din Europa. 

— Mda, Alexandru cel Mare a devenit Alexandru cel Bolnav. Ai 
fost plecat mult timp şi nu ştii. Abia dacă mai scrie ceva; bea 
toată ziua şi aproape toată noaptea; nu poate suporta presiunea. 
Din fericire pentru publicul lui, se poate da vina pe o depresie 
cauzată de moartea soţiei lui. 

— Matthias mi-a spus că şi tu ai avut o soţie, zise Michael, 
simțind ceva în vocea lui Kaliazin. In California. A murit şi el te-a 
convins să vii aici, la Shenandoah. 

— Am avut o soţie, Mikhail. La Moscova. Şi a fost omorâtă de 
soldaţii lui Stalin. Un om la a cărui distrugere am ajutat, un om 
care venea din Voennaya. 

— Imi pare rău. 

Afară se auzi un zgomot ciudat, scurt, ca o răpăială. Jenna se 
uită la Havelock. 

— Nu e nimic, zise Kaliazin. E o bucată de lemn pe care o pun 
la cealaltă uşă, când afară e vreme ca asta, să nu care cumva să 
se deschidă. Trebuie să fii foarte clar cu mine, Mikhail şi trebuie 
să-mi dai timp de gândire. De aceea nu ţi-am răspuns în urmă cu 
câteva momente. 

— In legătură cu Anton? 

— Da. Oare el ştie cu adevărat de ce am făcut ceea ce am 
făcut? Inţelege? 

— Da, răspunse Havelock, simțind cum îi bate inima cu putere. 
Era atât de aproape... Nici unui om de pe pământ, continuă el, nu 
ar trebui să i se dea frâiele unei asemenea puteri. Te imploră, te 
roagă din suflet să-mi dai documentele acelea incredibile şi 
copiile lor. Lasă-mă să le ard. ET pi 

— Deci el înţelege, dar ajunge? Ceilalţi înţeleg? AU INVAŢAT 


ceva? 

— Cine? 

— Cei care îşi arogă asemenea putere, care permit 
canonizarea aşa-zişilor sfinţi numai ca să afle că eroii lor sunt 
simpli muritori. 

— Sunt îngroziţi. Ce vrei mai mult? 

— Vreau să ştie ce au făcut, cum această lume poate fi trimisă 
la dracu' de un singur om prins în vârtejul stresului, înnebunit. 

Nebunia e contagioasă. 

— Inţeleg. Ba mai mult, cel care este considerat cel mai 
puternic om din lume, înţelege. 

— Berquist e un tip decent, dur, dar decent. Şi, de asemenea, 
are o slujbă imposibilă, dar în care se descurcă mai bine decât 
mulţi alţii. 

— Cred că e cel mai bun care poate fi la ora asta. 

— Inclin să fiu de acord. 

— İl omori, zise Havelock. Lasă-l în pace. Eliberează-l. Lecţia a 
fost învățată şi nu va fi uitată. Lasă-l să-şi vadă de slujba lui 
imposibilă şi să facă tot ce poate. 

Kaliazin privi flăcările din şemineu. 

— Sunt douăzeci şi şapte de pagini, fiecare document, fiecare 
acord. Banii nu m-au interesat niciodată - ştii, nu? 

— Da, ştiu. El ştie. 

— Nu am vrut decât să dau o lecţie. 

— Da. 

Bătrânul se întoarse către Michael. 

— Copii nu sunt, afară de cea pe care i-am trimis-o lui 
Berquist. 

— Eşti sigur, Alexi? 

— Credeam că, zise Jenna, Alexander ar fi insistat să aibă şi el 
una. 

— Este prea fricos, draga mea. Singurul mod în care l-am 
putut controla până acum a fost să-l ameninţ că voi trimite o 
copie duşmanilor voştri. Niciodată nu am avut intenţia asta, ba 
din contră, nici nu mi-a trecut prin cap. 

— Mi le dai? întrebă Havelock? 

Kaliazin dădu din cap. 

— Da, zise el. Dar nu ţi le dau în sensul de posesiune - le vom 
arde împreună. 

— De ce? 


— Ştii motivul; amândoi am avut aceeaşi profesiune. Cei care 
permit oamenilor de genul lui Matthias să ajungă atât de sus 
până când îi orbeşte soarele, nu sunt oameni responsabili şi nici 
nu trebuie să vadă originalul. (Oare bătrânul minţea? Oare 
existau copii?) Şi, continuă el, ei nu vor şti că nu există copii. 
Kaliazin se ridică de pe scaun şi oftă adânc, înfigându-şi 
picioarele ferm în podea. Vino cu mine, Mikhail. Sunt îngropate în 
pădure, lângă trecătoarea ce duce spre Notch. Trec pe lângă ele 
în fiecare după-amiază; sunt la şaptezeci şi trei de paşi de o tufă 
de corn, singura de pe întregul teren Seneca. M-am întrebat 
adeseori cum a ajuns acolo... Hai, vino, să terminăm odată. Vom 
săpa pe ploaie şi ne vom uda până la piele. Poate că domnişoara 
Karras este dispusă să ne facă un ceai. Când ne vom întoarce, 
vom bea şi o vodcă în faţa şemineului, la căldură. 

Uşa de la bucătărie se trânti violent de perete, ca o explozie şi 
în încăpere intră un bărbat înalt, ras în cap, cu un pistol în mână. 

— Te mint, Alexi. INTOTDEAUNA te-au minţit şi nu ai ştiut 
niciodată. NU TE MIŞCA, Havelock! Arthur Pierce făcu doi paşi, o 
înşfacă pe Jenna de cot şi o trase către el, luând-o cu braţul drept 
pe după gât, lipindu-i ţeava pistolului automat de tâmplă. Număr 
până la cinci, îi zise lui Mikhail. In acest timp, scoţi frumuşel 
pistolul cu două degete doar şi îl arunci mai încolo, altfel vei 
vedea creierii acestei femei pe peretele de vis-a-vis. UNU, DOI, 
TREI... 

Havelock îşi descheie trench-ul şi scoase automatul L/lama din 
suportul de la subraţ, folosindu-se doar de două degete. Il aruncă 
pe podea. 

— Dă-l mai încolo, urlă Pierce. 

Michael lovi pistolul cu piciorul, aruncându-l mai încolo. 

— Nu ştiu cum ai ajuns aici, dar de plecat nu poţi pleca, zise 
el, calm. 

— Zău? Pierce o eliberă pe Jenna, aruncând-o în braţele 
rusului care rămăsese cu gura căscată. Atunci să-ţi spun că 
Abraham al tău a fost pus la pământ de un Ismael 
nerecunoscător. TU eşti cel care nu poate pleca. 

— Ştiu şi alţii unde suntem. 

— Mă îndoiesc. Dacă ar fi fost aşa, afară ar fi aşteptat o 
armată de soldaţi. 

— TU? strigă Kaliazin, tremurând, apoi clătinând din cap. TU 
eşti! 


— Mă bucur că eşti cu noi, Alexi. Deşi nu eşti atât de bătrân 
încât să nu mai deosebeşti minciuna de adevăr. 

— Minciună? Ce minciună? Cum m-ai GASIT? 

— Urmărind un om foarte insistent. Să vorbim despre 
minciuni. 

— Ce MINCIUNI? 

— Revenirea lui Matthias. Asta e cea mai mare dintre toate, în 
valiza asta sunt acte care, în curând, vor fi arătate lumii. Aceste 
acte sunt de fapt nişte certificate de sănătate, diagnostice care 
dovedesc cine este Anthony Matthias. Un maniac violent şi 
paranoic, care nu mai ştie pe ce lume trăieşte. Un nebun care se 
degradează pe zi ce trece. 

— Nu poate fi adevărat! Kaliazin se uită la Michael. Ce mi-ai 
spus... nu puteai şti decât de la Anton. 

— Altă minciună. Convingătorul tău prieten a omis să 
menţioneze că a venit în vizită la tine direct din Fox Hollow, 
rezidența unui  bine-cunoscut comentator. Unul Raymond 
Alexander. O să-l vizitez şi pe el. Trebuie adăugat la colecţia 
noastră. 

— MIKHAIL? De ce? De ce mi-ai spus toate astea? De ce m-ai 
minţit? 

— Trebuia să o fac. Mi-era teamă că nu mă vei asculta. Şi 
pentru că am crezut că amândoi suntem conştienţi că Anton, cel 
pe care-l ştim noi, aşa ar fi vrut să se întâmple. 

— Altă minciună, zise Pierce, coborând precaut arma şi luând 
Llama de pe podea. Nu vor decât hârtiile acelea, ca să-şi vadă de 
treabă în continuare. Pentru ca nenorocitul lor de comitet nuclear 
să poată să se ocupe fără griji de proiectarea altor bombe cu 
care să ne şteargă de pe faţa pământului. Nu dau doi bani pe 
noi, Alexi. Poate că pe comandorul Decker îl vor face secretar de 
stat. Genul lui e foarte la modă, tip ambițios, cu aspect fizic 
comercial. 

— Asta nu se poate întâmpla şi o ştii foarte bine, 
paminyatchik. 

Pierce îl studie lung pe Havelock. 

— Da, paminyatchik. Cum de ştiai? Cum de ţi-ai dat seama? 

— N-o să ştii niciodată. N-o să ştii cât de adânc am penetrat 
operaţiunea voastră. 

— Nu te cred. 

— Nu contează. 


— Chiar aşa. Noi vom avea documentele. Opțiunile vor fi ale 
noastre. Dacă faceţi o mişcare greşită... bum! Lumea nu vă mai 
tolerează. Pierce făcu un semn cu pistolul în aer. Să mergem, cu 
toţii. Tu vei săpa pentru mine, Havelock. „Şaptezeci şi trei de 
paşi până la un tufiş de corn”. 

— Sunt o duzină de trecători la Notch, zise Michael repede. Nu 
ştii la care să te opreşti. 

— O să-mi arate Alexi. Pe mine mă va alege, nu pe tine. 
Niciodată pe tine. Imi va spune. 

— Să n-o faci, Kaliazin. 

— M-ai minţit, Mikhail. Dacă există o ultimă armă - chiar şi pe 
hârtie - nu poate fia ta. 

— Ţi-am spus de ce am minţit, dar motivul final este cel pe 
care îl ştii. El. A venit la noi pentru că a crezut în noi. El a fost cel 
de la Costa Brava - el a omorât acolo. 

— Nu a fost ideea mea, eu nu am făcut decât să duc planul 
până la capăt! Nu aveaţi sânge în voi să o faceţi. TREBUIA făcută, 
nu imitată! 

— Nu, nu trebuia. Dar dacă ai de ales, preferi să omori. L-ai 
omorât pe cel care a pus la cale operaţiunea, o operaţiune în 
care nu se cerea moartea nimănui. 

— Am făcut exact ce aţi fi făcut şi voi, dacă eraţi ceva mai 
inventivi. Moartea lui trebuia să fie credibilă, acceptată ca atare. 
MacKenzie era singurul de la care se putea afla ce s-a întâmplat 
în noaptea aceea, care îşi cunoştea angajaţii. 

— De asemenea omorâţi! 

— Inevitabil. 

— Şi Bradford? Tot inevitabil? 

— Bineînţeles. M-a găsit. 

— Inţelegi ce vreau să spun, Kaliazin, strigă Havelock, fără să- 
şi ia ochii de la Pierce. Omoară, omoară, OMOARA! ... II ţii minte 
pe Rostov, Alexi? 

— Da, mi-l amintesc. 

— Era duşmanul meu, dar un om bun, decent. L-au omorât şi 
pe el. În urmă cu doar câteva ore. 

— Cine? întrebă rusul. 

— Voennaya. Maniacii de la VKR! 

— NU SUNTEM MANIACI, zise Pierce printre dinţi. Suntem 
oameni dedicați cauzei. Care nu vă suportă pe voi, nişte 
mincinoşi, care au întors lumea împotriva noastră... A sosit 


vremea noastră, Alexi. Vei fi cu noi. 

Kaliazin clipi din cauza lacrimilor ce-i umpluseră ochii. Se uită 
cu durere la Pierce, clătină încet din cap şi şopti: 

— Nu, niciodată nu voi fi cu voi. 

— Poftim? 

— Tu nu vorbeşti în numele Rusiei, zise bătrânul, ridicând 
tonul. Omori prea uşor... ai omorât pe cineva tare drag mie. 
Cuvintele tale sunt măsurate şi ceea ce spui e parţial adevărat. 
„„„ dar nu se procedează aşa! Sunteţi ANIMALE! Fără cel mai mic 
avertisment, Kaliazin sări pe Pierce, apucându-l de ţeava armei 
cu ambele mâini. MIKHAIL, fugi! FUGI, Mikhail! Se luptă câteva 
secunde cu Pierce, până când arma i se descarcă în stomac, însă 
fără să-i dea drumul. FUGI...! Şoapta era un strigăt, o comandă. 

Havelock o luă pe Jenna aproape pe sus şi, împreună, ieşiră pe 
uşa din bucătărie. Ajuns pe partea cealaltă, se întoarse, 
pregătindu-se să-l atace pe Pierce, dar ceea ce văzu îl făcu să ia 
o decizie instantanee. Kaliazin, pe moarte, se agăța de el cu 
putere nebănuită, dar nu mai putea să reziste mult. Şi exista 
posibilitatea ca Pierce să-i împuşte. Nu putea să rişte. 

leşi afară, lovindu-se de Jenna, care avea în mână două cuțite 
de bucătărie; Michael îl luă pe cel cu lama mai scurtă şi fugi spre 
ieşire. 

— In pădure! strigă el. Fugi, Kaliazin nu-l mai poate ţine mult! 
Du-te în dreapta, eu, stânga! Ajunşi la marginea pădurii, îi zise: 
Ne întâlnim din nou, după vreo sută de metri. 

— Unde e trecătoarea? Care e? 

— Nu ştiu! O să o caute! 

— Ştiu. 

Se auziră cinci focuri de armă, dar nu de la un singur pistol; 
erau două. Se despărţiră. Michael o luă la fugă în zigzag spre 
adâncul pădurii, oprindu-se din când în când pentru a se uita în 
urmă. Trei oameni. Pierce ţipa la alţi doi, dându-le ordine. Aceştia 
intrară la rândul lor în pădure, cu armele pregătite şi lanternele 
aprinse. Insă nu rezistară mult, pentru că Michael se ocupă de 
unul şi Jenna de celălalt. Rămăsese Pierce. Lui Michael îi veni o 
idee. Trebuia păcălit, vulpoiul, altfel era greu de prins şi chiar 
periculos. Işi scoase cureaua de la pantaloni şi cu ea legă 
lanterna victimei de o creangă flexibilă de boschet, nu înainte de 
a o controla, pentru a vedea dacă se aprinde. Apoi aprinse 
lumina şi fugi în pădure, înspre dreapta. Scoase pistolul pe care-l 


luase tot de la victimă şi aşteptă, privind fascicolul de lumină 
care cobora şi se ridica de la pământ. Nu peste mult timp auzi 
paşi şi, peste alte câteva clipe, văzu silueta strecurându-se cu 
precauţie spre sursa de lumină. 

Pierce trase primul glonte; ecoul exploziei asurzitoare părea să 
fi cuprins întreaga pădure care, acum, vuia. 

— Ai pierdut, îi zise Michael şi apăsă pe trăgaci, imediat după 
ce asasinul de la Costa Brava pivotă cu faţa spre el şi scoase un 
urlet de fiară încolţită. Omul Voennaya căzu la pământ. Murise. 

Vezi, dacă nu cunoşteai pădurile? zise Michael. Eu le-am 
învăţat din cauza celor ca tine. 

x 

— Jenna! JENNA! strigă el, îndreptându-se spre zona de 
trecere. S-a terminat. S-a terminat! 

— Mikhail? MIKHAIL? 

Venea către el, clătinându-se, de departe. Când îl văzu, mări 
pasul, apoi o luă la fugă. El, de asemenea, fugi către ea. Distanța 
dintre ei se micşora puţin câte puţin. 

Se îmbrăţişară; pentru câteva clipe nu mai rămăseseră decât 
ei pe lume. Ploaia rece le făcea bine, răcorindu-i după 
îmbrăţişarea fierbinte. 

— Sunt mai multe trecători? 

— Nu e nici una. 

— Atunci am găsit-o. Hai, Mikhail, grăbeşte-te! 

Intrară în casa lui Kaliazin, îi acoperiră cadavrul cu o pătură şi, 
imediat după aceea, Havelock se îndreptă către telefon. 

— A sosit timpul, zise el, apoi formă numărul. 

— Ce S-A INTAMPLAT? întrebă preşedintele Statelor Unite, cu 
voce tensionată. Toată noaptea am încercat să dau de voi! 

— S-a terminat, spuse Michael. Parsifal e mort. Avem 
documentele. După ce termin tot ce am de făcut aici, vă voi scrie 
un raport în care voi detalia ceea ce cred că trebuie să ştiţi. 

De partea cealaltă a liniei se lăsă tăcerea, apoi Berquist zise: 

— Ştiu că nu m-ai minţi. 

— Aş face-o fără probleme, dar nu în legătură cu aşa ceva. 

— Ce crezi că ar trebui să ştiu? întrebă Berquist, după ce-şi 
regăsi complet vocea. 

— Da. Exact. Nu voi lăsa nimic din ce este esenţial pentru 
dumneavoastră. 

— Unde eşti? Trimit oamenii după tine - numai adu 


documentele aici. 

— Nu, domnule preşedinte. Mai trebuie să mergem la cineva 
căruia să-i spunem ce s-a întâmplat. Inainte de asta, voi arde 
documentele. Nu este decât un exemplar. Şi, de asemenea, 
dosarul psihiatric. 

— Al REUŞIT SA...? 

— Voi trece totul în raport... Există un motiv pentru care fac 
ceea ce fac. Totul a început aici şi aici se va termina. 

— Înţeleg. Nu pot să te fac să te răzgândeşti şi nici să te 
opresc. 

— E adevărat. _ 

— Bine, atunci nici nu o să încerc. Insă cred că ar trebui să te 
întorci cât mai repede şi să ocupi un loc important la această 
masă... Dacă nu vrei, ce poate face o naţiune recunoscătoare, un 
preşedinte îndatorat pentru tine? 

— Să mă lase în pace, domnule. Să mă lăsaţi în pace. 

— Havelock? 

— Da? 

— Cum poţi fi sigur că sunt unicele exemplare? 

— Nu sunt. Nici Parsifal nu a vrut să fiţi. Vedeţi 
dumneavoastră, vroia să nu se mai întâmple. Gata cu cei ca 
Matthias. Superstelele s-au stins. A vrut să nu fiţi absolut sigur. 

— Asta ar trebui să-mi dea de gândit, nu? 

— Bună idee. 

— Matthias a murit în după-amiaza asta. De aceea am 
încercat să te contactez. 

— A murit în urmă cu mai mult timp, domnule preşedinte. 


EPILOG 


În casa lor nu exista nici o armă. Şi nici nu va mai exista 
vreodată. 

— Mikhail? strigătul vesel se auzi, acompaniat de zgomotul 
uşii de la intrare. 

— Aici! zise el tare, întorcându-se cu tot cu scaunul de piele 
din faţa biroului. 

Jenna intră în încăperea scăldată de razele soarelui. Se 
dezbrăcă de pardesiu şi puse geanta pe un scaun. 

— Ţi-am adus cărţile pe care le vroiai. A sunat cineva? întrebă 
ea, frecându-şi mâinile îngheţate de frigul timpuriu al toamnei. 

M-au numit membru al unui comitet de schimb de experienţă 
al studenţilor de la limbi străine şi cred că diseară trebuie să mă 
duc la întrunire. 

— Aşa e. La 20:00, acasă la decanul Crane. 

— Buuun. 

— Îți place, nu? 

— Pot ajuta, AJUT. 

Havelock zâmbi şi întinse mâna, chemând-o lângă el. 

— A mai sunat cineva. 

— Cine? 

— Berquist. 

Jenna înţepeni. 

— Nu te-a mai căutat de când i-ai trimis raportul. 

— Mi-a respectat dorinţa. l-am spus să ne lase în pace. 

— Atunci de ce să te sune acum? Ce vrea? 

— Nimic. Credea că trebuie să mă pună la curent cu ce s-a 
mai întâmplat. 

— In legătură cu ce? 

— Loring s-a făcut bine, dar nu se mai poate întoarce pe teren. 

— Mă bucur pentru el. Ar trebui să-l numească strateg. 

— Aşa au şi făcut. La sugestia mea. 

Michael o strânse de mână. 

— Decker nu a reuşit. 

— Ce? 

— S-a întâmplat în urmă cu câteva luni. A fost asasinat când 


ieşea din casă. Mulţi sunt de părere că vroia să moară. 

— Gata, Mikhail, s-a terminat. 

— Ai dreptate, o aprobă Havelock. 

Jenna scotoci în geantă şi îi dădu cărţile. 

— Ştii cu cine am băut azi o cafea? Cu Harry Lewis! Agentul 
numărul unu al lumii! Am râs de el. Nu pare a fi mânaru de asta. 

— Treaba lui. Din fericire pentru mine, mi-a oferit slujba asta 
care îmi place... Hai să-l invităm, pe el şi pe nevasta lui la cină. 

— OK. Dar până atunci ce-ar fi să facem o plimbare? 


